ANALELE 
ACADEMIEI ROMÂNE 


MEMORIILE SECȚIUNII ISTORICE 


SERIA III. TOM. XXVII 


1944 —1945 


MONITORUL OFICIAL ŞIÂMPRIMERIILE STATULUI 
IMPRIMERIA NAŢIONALĂ. BUCUREȘTI, 1946 


www.digibuc.ro 


ANALELE 
ACADEMIEI ROMANE 


MEMORIILE SECȚIUNII ISTORICE 
SERIA III. TOM. XXVII 
1944 — 1945 


MONITORUL OFICIAL ŞI IMPRIMERIILE STATULUI 
1MPRIMERIA NAŢIONALĂ. BUCUREȘTI, 1946 


www.digibuc.ro 


CUPRINSUL 


BĂNESCU (N.), Nicolae Iorga, martir al libertății popoarelor 
BERZA (M.), Ştiinţă şi metodă istorică în gândirea lui Nicolae Iorga š 
BRĂTIANU (Gheorghe 1.), Tradiția istorică a descălecatului Moldovei în 


lumina nouălor cercetări . ,.. A Er EA ; 
— Roman și Vlachata în tradiţia istorică a descălecatului Moldovei AEP 
— Tradiția istorică despre voivodatele românești din Ardeal ,..... 
— O nouă mărturie (1277) despre un voivodat moldovenesc în veacul 
al- XIla ana e e ara ee cae aa cotă că Date e aa ea a a NE tea 1 


LĂZĂRESCU (Emil), Despre voivodul Românilor din 1307—1308 
LUPAȘ (1.), loan Bogdan în lumma unor fragmente din corespondenţa sa . 
MARINESCU (C.), Săbii brâncovenești. O punere la pact ...... 
NISTOR (Ion 1.), Legăturile cu Ohrida și exarhatul Plaiurilor . 


— "Ţara Severinului şi Banatul Timişun . . cc. cc... cc... . 

— Relațiile principilor Caragheorghe și Miloş Obrenovič cu Țara Româ- 

nească o s s e s Goen e ara ere Ahne a Se Bone etica: a 

—  Ravagiile epidemiilor de ciumă şi holeră şi instituirea cordonului 
carantinal la Dunăre ..,.. cc...  .. 

RĂDULESCU (Andrei), Influenţa franceză asupra Dreptului român până 

la 1864: oa nr bara A Ea rul i RE Ra cărti at 8 a le, 


ROSETTI (Generalul Radu), Proiecte de operațiuni în anii 1876—1878 


www.digibuc.ro 


TRADIȚIA ISTORICĂ 
A DESCĂLECATULUI MOLDOVEI 
ÎN LUMINA NOUĂLOR CERCETĂRI 


DE 


GHEORGHE I. BRĂTIANU 


MEMBRU AL ACADEMIEI ROMÂNE 


Şedinţa dela 9 Iunie 1944 


Intr'o conferință desvoltată în luna Februarie a acestui an, 
la Institutul de Istorie Universală «N. Iorga »!), d-l Ion 
Moga, profesor la Universitatea din Cluj-Sibiu, a adus nouă 
și însemnate contribuţiuni la problema, ce o ridicasem în 
comunicarea făcută la Academia Română, despre tradiţia isto- 
rică a descălecatului "Țării Românești. Dacă în această co- 
municare mă străduisem să arăt că în principiu, față de re- 
zultatele obținute de alte cercetări cu privire la tradițiile isto- 
rice medievale, se poate încerca o revizuire a punctului de 
vedere admis de istoriografia noastră modernă, care tăgăduia 
existența lui « Negru-Vodă » şi a descălecatului în întemeierea 
"Țării Românești, studiul d-lui M o g a, examinând problema 
în fapt, în temeiul datelor locale pe care le cunoaște atât 
formă, am putea spune, ipoteza într'o tot mai mare pro- 
babilitate. 

In special două elemente sunt de reținut din interesanta 
d-sale expunere: existența unei tradiții locale despre Negru- 


1) Regnum Transsylvanum şi descălecatul Țării Român eşti, 


3 A. R. — Memoriile Secțiunii Istorice. Szria. III. Tom. XXVII. 

Vodă în ținutul Făgărașului — şi a certurilor lui cu un se- 
nior feudal ungur, şi coincidența —pe care o amintisem — 
a datei presupuse a descălecatului cu o restrângere reală a 
drepturilor populației din Ardeal, în folosul nouei ordini feu- 
dale pe care se sprijinea în acea vreme monarhia ungurească. 
Apar aci, dacă nu chiar fapte care să confirme cu preciziune 
trecerea peste munți a întemeietorului Țării Româneşti uni- 
ficate, dar în tot cazul elemente de natură să lămurească 
acest proces istoric şi să-l așeze într'un cadru mai larg decât 
acel ce a fost considerat până acum: acel al relațiunilor dintre 
stăpânirea regilor unguri în Ardeal, în ultimul secol al di- 
nastiei Arpazilor, când se constituia ordinea feudală a « sta- 
telor » privilegiate, care va căpăta deplina ei desvoltare în 
veacurile al XIV-lea și al XV-lea, şi populația românească 
autohtonă, cârmuită de vechi tradiții ce fuseseră respectate 
la început, dar care de atunci înainte sunt tot mai mult în- 
călcate și nesocotite, 

Problema capătă astfel cu totul alt înțeles și ne impune 
să cercetăm nu numai dacă tradiția istorică a descălecatului, 
păstrată de izvoare târzii în Muntenia — și deci suspectă spi- 
ritului critic al istoricilor noștri —este verosimilă, ca o îm- 
prejurare specifică a întemeierii acestui principat, ci dacă ea 
nu ni se înfățișează și ca o lature a unui proces istoric mai 
larg, ce cuprinde și lămurește întemeierea ambelor state ro- 
mânești la sfârșitul Evului Mediu — şi le dă în același timp 
temeiul comun al unităţii de origine, al aceloraşi factori de- 
terminanți şi chiar al aceloraşi cauze. O examinare a celei- 
lalte tradiții istorice, mai bine întemeiate prin cronici şi do- 
cumente, a descălecatului Moldovei, poate folosi în oarecare 
măsură lămuririi acestei chestiuni, atât de mult și de aprig 
contestate; ea ne poate da, în orice caz, posibilitatea de a con- 
sidera în desvoltare paralelă şi derivând din împrejurări co- 
mune ale vieții românești, de o parte şi de alta a Carpaţilor, 
întemeierea principatelor ce au constituit în cele din urmă 
statul, expresiunea politică a națiunii românești de ieri şi 
de astăzi. 

O cercetare a tradiţiei istorice a descălecatului Moldovei 
în lumina unor lucrări nouă, poate astfel contribui la o mai 

bună și deplină lămurire a întregului proces de constituire 
şi de desvoltare a statelor românești de pe țărmul stâng al 
Dunării. 


I 
VALOAREA TRADIȚIEI CA IZVOR ISTORIC 


Ea ne dă mai întâi prilejul de a stărui încă odată asupra 
locului ce revine tradiţiilor, mai mult sau mai puțin legen- 
dare, printre izvoarele istoriei medievale, cu deosebire în ce 
priveşte împrejurările, prea adesea atât de puțin cunoscute, 
ale întemeierii statelor. Am mai avut ocazia de a face unele 
apropieri între tradiţia istorică a originilor confederației el- 
vetice și aceea a descălecatului Țării Românești. Problema 
« mitului şi a realităţii » la începuturile federaţiunii celor trei 
cantoane primitive a fost reluată în întregime, ținând seama 
de ultimele cercetări şi ipoteze, în lucrarea recentă a d-lui 
Henri Naef:). Incă din veacul al XVIII-lea, critica a 
început să atace temeiurile tradiției, în versiunea oarecum 
definitivă pe care i-o dăduse publicarea lucrării lui A e g i- 
dius Tschudi, care așeza la locul ctitorilor pe vestitul 
arcaș Wilhelm Tell şi pe cei «trei elvețieni», al căror 
jurământ de pe Griitli îl comemorează şi acum sărbătoarea 
națională dela 1 August. Din 1760 apăruse broşura Der Wil- 
helm Tell, ein dânisches Märchen, în care figura legendarului 
țintitor se dovedea a fi doar o copie după alt arcaş din po- 
veste, T o k o, creațiune a folklorului nordic din Evul Mediu. 
Zădarnic autoritățile cantonului Uri au poruncit ca broşura 
vinovată să fie arsă de mâna călăului: Voltaire, în ale 
sale Annales de l'Empire, bucuros de a afla un nou prilej 
de dărâmare a unui idol consacrat, rostise sentința în ter- 
meni neîndoielnici: 4 L’histoire de la pomme me paraît bien 
suspecte, et tout ce qui lPaccompagne ne lest pas moins». 

Opera şcoalei critice a istoriografiei moderne elvețiene nu 
s'a mai depărtat de această judecată, care era totuși și o pre- 
judecată. Deşi loan de Miiller rămăsese credincios 


3) Guillaume Tell et les trois Suisses, Lausanne, Spes, 1942. 

tradiției în istoria sa a Elveţienilor, deși Schiller îi spo- 
rise prestigiul cu toată strălucirea marelui său talent, eru- 
diția veacului al XIX-lea, începând cu profesorul K op p, 
constatase că tradiția nu se mai potrivea cu cronologia do- 
cumentelor publicate, cu deosebire cu aceea a pactului au- 
tentic din 1291, din care se întrevedea de altfel existența 
unei legături politice mai vechi. 

Dar de atunci reacţiunea împotriva exceselor criticei, pe 
care o semnalam și în alte domenii ale istoriografiei mai nouă, 
s'a făcut simțită şi în privinţa originilor alianței celor trei 
cantoane din Alpi. Căutând împrejurări care să lămurească 
începuturile unor năzuințe de autonomie şi motivele unei 
acțiuni împotriva prerogativelor suverane ale Habsburgilor, 
istoricii mai recenți au ajuns, deşi nu se potrivesc asupra 
datei exacte a evenimentelor, să recunoască tradiţiei un fond 
nediscutabil de adevăr. A fost totuși o mişcare împotriva 
unor drepturi senioriale, altele decât ale Imperiului, a re- 
prezentanților locali ai acestei autorităţi străine, a castelelor 
şi locurilor întărite care-i adăposteau şi, în această luptă de 
răzvrătire a muntenilor dornici de libertate, elementele păs- 
trate de tradiție se așează iarăși la locul ce le fusese atât 
de aspru tăgăduit. Sunt fireşte confuzii în povestea tradițio- 
nală, ca în orice izvor istoric de această natură, dar fie că 
așezăm începuturile confederației în jumătatea a doua a vea- 
cului al XIII-lea, cu d-l Karl Meyer!), fie că credem 
cu d-l Bruno Meyer, într'un amestec al analisticei cu 
evenimentele care au precedat bătălia dela Morgarten din 
1315 2), faptele în sine nu mai pot fi lipsite de temeiul, pe 
care istoricii secolului trecut socoteau că nu-l mai pot afla. 

Iată cum rezumă, în concluziile sale, d-l N a e f rezultatele 
cercetării privitoare la elementele tradiției despre întemeierea 
confederației: 

« Wilhelm Tell. Cu toate trăsăturile legendare care îndeamnă 
încă pe mulți erudiți să respingă tot ceea ce îl privește, mai 
mulți maeştri, dintre cei mai serioși, nu mai au această bru- 


D Der Ursprung der Eidgenossenschaft, Zeitschrift für Schweizerische Geschichte, 
XVI, 3, 1941, p. 285 şi urm, 
3) Die ältesten eidgenossischen Bünde, Zürich, 1938, p. 123 şi urm. 


www.digibuc.ro 


5 TRADIȚIA ISTORICĂ A DESCĂLECATULUI MOLDOVEI 5 


talitate. In lipsa numelui său exact, se pot reținea salutul 
adus pălăriei şi lovitura din potecă, fără a fi învinuit de su- 
perstiție, avantagii ce nu le avea generaţia care ne-a pre- 
cedat. Să nu avem cutezanța să afirmăm ceea ce oamenii de 
meserie nu îndrăsnesc să considere ca sigur, dar să ne bu- 
curăm să știm că soarta istorică a lui Tell e în mâinile 
unor erudiți scrupuloşi, care în deplină conştiinţă nu renunță 
să-l smulgă lumii iluziilor... 

Jurământul, a cărui dată rămâne nesigură, e cea mai puțin 
atinsă dintre tradiții. Istoricii cei mai dificili, și poporul că- 
ruia îi aparțin, pot încă să cuminece în sfânta poiană. Nu 
se cunosc numele acelora care s'au adurat întâia oară, dar 
se știe că acolo s'au întrunit Confederații. Mai mult, nu-ţi 
poţi înfățișa coordonarea politică din Waldstătten fără un loc 
de întâlnire: geografia și cronicile se potrivesc pentru a-l 
stabili la Grütli » 1). 

Odată cu această restabilire a drepturilor tradiției, s'au adus 
de sigur și rectificări expunerii şi interpretării ei. Multă 
vreme s'a considerat că lupta pentru libertate a cantoanelor 
era şi o luptă socială, că democrația munţilor, anticipare a 
viitorului, a înfruntat în valea dela Morgarten oastea feu- 
dală a unor veacuri apuse. Amintind de tăgada oricărui rost 
al nobilimii la începuturile confederației, pe care Jean 
Jacques Rousseau o atribue unuia din eroii Nouei 
Heloise, d-l Nae f scrie: 

« Asemenea cuvinte au o vieaţă îndărătnică. Și totuşi, Mi- 
lord Bomston nu le-ar mai spune astăzi. Familiile First sau 
Stauffacher semănau foarte mult cu « gentilomii », dacă acest 
termen anacronic s'ar mai putea întrebuința. Oamenii liberi 
de atunci erau amestecați cu mica nobilime, în aşa fel că o 
demarcare e de cele mai multe ori imposibilă » °). 

Iar alt comentator recent al acelorași cercetări adaugă ur- 
mătoarele, care-şi păstrează valoarea și înafară de domeniul 
propriu zis al istoriei elveţiene: 

« Pentru a înțelege Elveţia primitivă, e necesar a da cu- 
vântului libertate înțelesul pe care-l avea în veacul al XIII-lea. 


1) Guillaume Tell et les trois Suisses, pp. 106—107. 
2) Ibid., p. 91. 

Elveţienii nu se luptau pentru o libertate abstractă, dar pentru 
libertăţi concrete, spre a le apăra sau a le dobândi. Liber- 
tatea întemeietorilor se confunda cu liberarea teritoriului, cu 
independența. Ea nu avea nimic comun cu o ideologie, nu 
avea nimic revoluționar, ci era prin esență conservatoare; 
ea se întemeia pe hrisoave, pe drepturi, pe scutiri, pe 
privilegii, pe o stare socială ce trebuia menținută împotriva 
oricărei puteri ce încerca să se ridice între omul liber și 
împărat. 

Evul Mediu ignora egalitatea, pe care nici natura nu o 
cunoaște. Inegalitatea era un principiu juridic, deoarece fie- 
care clasă avea statutul său social, jurisdicţiunea ei specială. 
Comitele nu era egal cu baronul, baronul cu seniorul, se- 
niorul cu burghezul, burghezul cu ţăranul, ţăranul cu me- 
seriașul, omul liber cu iobagul. 

Oamenii de atunci nu aveau drepturi politice, dar erau mult 
mai egali decât astăzi din punct de vedere economic, fiecare 
în propriul său mediu, în breasla sau în corporaţia sa agri- 
colă. Erau mai puțin urmăriți de stat, mai puţin încărcați 
de impozite. Deosebirile de condiții nu erau resimțite ca 
umilințe, căci orice inegalitate se justifică atunci când fie- 
care rol e ţinut cu mândrie. 

Când ţinutul Schwyz a luat în stăpânire teritorii nouă, 
nu a făcut-o pentru a le elibera sau spre a da populației 
libertățile şi drepturile țării vechi, ci pentru a-şi exercita su- 
veranitatea asupra unor supuși. "Țările cucerite de Wald- 
stătten n'au făcut decât să-și schimbe seniorii, Intemeietorii 
Elveţiei erau oameni ai timpurilor lor, ei gândeau și lucrau 
ca membri ai Sfântului Imperiu; oameni liberi, cavaleri și 
judecători în văile lor, ei apărau drepturi recunoscute și pri- 
vilegii feudale. Nu se află la ei nicio urmă a spiritului de- 
mocratic modern, de care ar voi să-i apropie istoria oficială, 
făcând din ei precursori ai revoluţiei franceze. 

In schimb, un mare gând susține şi inspiră pe primii El- 
vețieni: unirea claselor pentru o acțiune comund. Aceasta e 
gloria lor: idee generoasă de oameni liberi, spirit cavaleresc, 
conştiinţă creștină, care vor găsi întreaga lor desvoltare în 

frăția de arme, în apărarea comună, origine şi principiu ale 
Confederației elvetice » 1). 

Și aceste considerațiuni, care restabilesc adevărul istoric 
prea multă vreme întunecat de patimi politice ale unor 
timpuri mai apropiate, înfățișează oarecare paralelism cu 
modul de a privi şi de a judeca pe întemeietorii statelor ro- 
mânești. Insuşi Nicolae Iorga, care văzuse în primul 
voivod al "Țării Românești un țăran mai înstărit în sfatul 
altora, prea puțin deosebiți de vieața satelor, pe care o mai 
oglindesc căciulile și cojoacele luptătorilor zugrăviți de Chro- 
nicon Pictum, cu prilejul înfrângerii lui Carol Robert de 
oştenii lui Basarab — îşi schimbase părerea după descoperi- 
rile din mormintele dela Sf. Nicolae din Curtea de Argeş 2). 
Domnitorul și membrii familiei sale, înmormântați în bise- 
rica domnească, erau oamenii unei alte lumi, în strânsă le- 
gătură cu vieața feudală a Apusului, înveșmântați în hainele 
croite după obiceiul seniorilor, împodobiţi cu stemele și giu- 
vaerele unei civilizații a claselor stăpânitoare. Biserica lor 
reproducea, în zidire ca și în pictură, modelele vestite ale 
Bizanțului Paleologilor. 

La războiu porneau, apărați de platoșele și coifurile grele 
ale cavalerilor din vremea lor, ce împodobesc chipul lui 
Radu I pe monetele sale și pe care i le trimetea, cum po- 
menesc unele izvoare, Veneţia prietenă 5). Fireşte, aceştia 
erau cavalerii, căpeteniile; sub ei şi în urma lor se înșira oastea 
de țară, cu cetele ei rânduite după sate şi ţinuturi, cu ar- 
mele mai simple și caii cei mărunți ai unor gospodării mo- 
deste. Și aci deci, unirea claselor pentru o acțiune comună, 
împotriva vrăjmaşului dinafară, este o trăsătură caracteris- 
tică a începuturilor vieții noastre de stat, ce o apropie de 
originile Confederaţiei elveţiene, aşa cum se potriveşte tra- 
diția semi-legendară a originilor ei cu aceea a descălecatului 
țărilor româneşti. 


3) P, de Vallière, Comment la Suisse est née, Le Mois Suisse, s-e année. 
No. 51, 1943, PP. 96—97. 

3) Cf. N. Iorga, Originea, firea şi destinul neamului românesc, Enciclopedia 
României, 1, p. 40. 

3) v, G. I. Brătianu, L'expédition de Louis I-er de Hongrie contre le prince 
de Valachie Radu I-er Basarab en 1377. Rev. hist. du Sud-Est Européen, Il, 1925, 
P. 73 şi urm. 

E în orice caz de reţinut faptul că o legendă, chiar dacă 
prezintă trăsături comune cu altele, asemănătoare, ale litera- 
turii populare a lumii medievale, nu trebue neapărat înlă- 
turată ca izvor de informaţie istorică. Forma pe care o îm- 
bracă în tradiția târzie, cum e cazul în Elveţia ca și în prin- 
cipatele române, poate fi înrâurită de răspândirea unui ciclu 
de povestiri, de puterea unei figuri simbolice, atât de obiș- 
nuită în concepţia Evului Mediu; fondul, însă, pe care se 
întemeiază, poate fi nu mai puțin un fapt tot atât de real, 
ca lupta din Pirinei ce a dat naştere epopeei franceze a vi- 
teazului R o la n d, sau «conjuraţia » cantoanelor de care se 
leagă povestea isprăvilor lui Tell. A respinge în totalitatea 
ei o tradiție istorică, numai pentrucă unele din elementele 
ei au aspecte legendare, e o greșeală tot atât de vădită ca și 
însuşirea ei totală, fără nicio judecată sau măcar o contri- 
buţie a spiritului critic. 

Unul din exemplele cele mai caracteristice în această pri- 
vință îl constitue tradiția celuilalt « descălecat » al istoriei ro- 
mânești, acel care se leagă de întemeierea țării Moldovei. 


II 
DESCĂLECATUL MOLDOVEI: ISTORIE ŞI LEGENDĂ 


Spre deosebire de tradiția istorică a întemeierii Voivoda- 
tului Țării Româneşti de către Negru-Vodă, aceea a celui 
de al doilea Principat din spre miazănoapte, nu a întâmpinat 
nicio obiecțiune esențială în istoriografia noastră critică din 
ultimele decenii. « Cu mult mai certă şi mai precisă decât 
asupra originilor "Țării Româneşti este tradiția noastră indi- 
genă despre începutul Moldovei ca stat român », scria dela 
începutul studiului său despre «originile Principatului Mol- 
dovei» Dimitrie Onciul!). 

Două argumente, într'adevăr, îndreptățeau acest mod deo- 
sebit de a privi împrejurările istorice ale întemeierii Mol- 
dovei: «primele elemente de istoriografie indigenă », după 


1) Originile Principatelor Române, p. 69. 

expresia lui Onciul, care înregistrează tradiția, cele mai 
vechi letopisețe scrise în limba slavonă — Bistrița, Putna, 
cronica anonimă — sunt scrise nu mult mai târziu decât un 
secol, dela întâmplările ce le relatează; nu era cazul în Mun- 
tenia, unde intervalul în timp, între evenimente și redactare, 
este întreit. Dar mai ales, știrea descălecatului, păstrată de 
izvoarele noastre în forma ei legendară, e deplin confirmată 
de texte contemporane, cronicele perioadei angevine din Un- 
garia și diplomele regelui Ludovic I din 1349 şi 1365. S'a 
putut face cel mult o deosebire între elementul legendar 
propriu zis: vânătoarea zimbrului, care aduce pe descălecător 
să descopere apa Moldovei şi ținutul ei — «un mit așa zis 
etiologic, scrie Onciul, mit inventat cu scopul de a ex- 
plica un fapt dat » 1), în speță stema țării cu capul de bour 
și numele localității Boureni?) —şi faptul istoric, în sine, al 
unei expansiuni a Românilor din Maramureş, pe care ni- 
meni nu-l contestă. Toți istoricii mai de seamă sunt de acord 
în această privință şi ar fi de prisos să mai înșirăm aci păreri, 
care sunt atât de asemănătoare. Ceea ce s'a accentuat în 
ultimul timp e mai de grabă contrastul dintre întemeierea 
celor două principate românești, conform teoriei care res- 
pinge tradiția descălecatului în Țara Românească. Indepen- 
dent de ştirile răzlețe, care ar întări presupunerea că încă 
înainte de descălecare ființau în Moldova de mai târziu mici 
formaţiuni politice, asemănătoare cnezatelor şi voivodatelor 
din veacul al XIII-lea, din regiunea Oltului, Nicolae 
lor ga constată în ultima versiune redactată de el a Istoriei 
Românilor că «din Maramureş s'a produs mișcarea spre ră- 
sărit, din care va ieși a doua țară românească liberă » 5). In 
legătură cu lupta regelui Ludovic împotriva 'Lătarilor, țara 
întemeiată la răsărit de Carpaţi nu e la început decât o 
«marcă », un ținut de graniță şi de strajă: « Moldova lui 
Dragoş nu era decât un fel de feudă militară regală » 4). De 
abia răscoala lui Bogdan, care coboară și ea din Maramureș 


1) Ibid., pp. 76—77. 

3) Un ait Boureni în Maramureș, A. Fiiipaşcu de Dolha și de Petrova, 
Istoria M aramureşului, Bucireşti 1040, p. 88. 

$) Hist. des Roumains et de la romanită orientale, II], p. 245. 

1) Ibid., p. 253. 

dincolo de munți, și alungă pe stăpânul legiuit și credincios 
al mărcii, înseamnă printr'o a doua « descălecare » creațiunea 
unui stat moldovenesc, de sine stătător. 

Se vede de îndată deosebirea față de întemeierea «au- 
tohtonă » a Munteniei, prin întrunirea, sub un singur Voivod, 
a micilor stăpâniri teritoriale de văi și plaiuri, ce duce la 
alcătuirea "Ţării Româneşti. D-l P. P. Panaitescu a 
formulat în această privință de curând o nouă ipoteză, pe 
care o reproducem: «Este probabil că întemeierea principa- 
tului Valahiei, adică întrunirea tuturor micilor state într'unul 
singur... să se fi îndeplinit în acelaşi fel ca în Rusia, unde 
unul din cneji sau duci, acel al Moscovei, a devenit repre- 
zentantul tuturor celorlalți față de hanul 'Tătarilor, a ob- 
tinut din această cauză supremaţia şi, mai pe urmă, unifi- 
carea Rusiei sub sceptrul său. Ne întrebăm dacă aceasta n'a 
fost şi situația voivodatului dela Argeș față de ceilalți voi- 
vozi şi cneji din Muntenia —şi dacă nu în acest fel a de- 
venit unificatorul țării, cu ajutorul 'Tătarilor, al căror repre- 
zentant era pentru toată regiunea. Aceasta nu este deocam- 
dată decât o ipoteză, pe care ne gândim să o desvoltăm cu 
alt prilej. Vom face însă să se observe că e în favoarea ei 
existența unei alianțe militare între întâiul domn al Mun- 
teniei, Basaraba, unificatorul ţării, și Tătarii » 1). 

De sigur problema e interesantă şi merită a fi reluată, 
deşi nu se vede nicio incompatibilitate între această legătură 
cu 'Tătarii şi posibilitatea, anterioară, a unei 4 descălecări », 
de dincolo de munți, a unor elemente de conducere româ- 
neşti din Ardeal, aflate față de Unguri în situația în care 
se va găsi peste jumătate de secol voivodul Bogdan al Ma- 
ramureșului, și deci cu atât mai mult îndemnate să caute 
în noua lor așezare, dincoace de lanţul Carpaţilor, alt reazim 
politic decât acel al Coroanei Sf. Ștefan. 

Formularea cea mai categorică a deosebirii dintre înte- 
meierile de stat ale Țării Românești și Moldovei aparține 


1) P, P. Panaitescu, Mircea l'Ancien et les Tatares, Revue historique du 
Sud-Est Européen XIX, 2, 1942, pp. 438—439. O părere asemănătoare în cartea 
mea O enigmă şi un miracol istoric: poporul român, p. 112 (în ce priveşte asemă- 
narea cu Rusia). 

însă d-lui C. C. Giurescu. «Intre întemeierea Munte- 
niei şi aceea a Moldovei, scrie d-sa, este o mare deosebire: 
cea dintâi se datorește reunirii diferitelor formaţiuni politice 
dintre Dunăre şi Carpaţi sub un conducător local, anume 
voivodul dela Câmpulung și Argeş: este prin urmare un 
proces întern. Cea de-a doua este rezultatul unei cuceriri din- 
afară, a unei ocupări a teritoriului dintre Carpaţi, Nistru și 
Mare de către un conducător venit de peste munţi. In Mol- 
dova a fost într'adevăr o descălecare, întâi a lui Dragoş, apoi 
a lui Bogdan, coborîţi amândoi din Maramureş, în timp ce 
în Muntenia, întemeierea a plecat din însuși cuprinsul vii- 
torului stat » 2). 

Va trebui să revenim asupra acestei distincțiuni şi a ele- 
mentelor ei. Este însă destul de limpede că în ce priveşte 
Moldova, tradiția descălecatului, confirmată de altfel de măr- 
turii contemporane neîndoielnice, constitue un temeiu nedis- 
cutabil al înființării statului. 

Şi totuși, relațiunea acestor împrejurări, în forma legen- 
dară a cronicelor, înfăţişează elemente străine de realitatea 
istorică — care ne duc cu totul în alte domenii. « Legenda 
lui Dragoş» a fost astfel cercetată mai de mult de d-l Ro- 
mul Vuia, care a scos în evidență asemănările izbitoare 
ce le prezintă cu alte povestiri medievale 2). Iată mai întâi, 
în rezumat, punctele esențiale pe care le cuprind diferitele 
versiuni ale vechilor letopisețe moldoveneşti: 

41. Dragoș-Vodă, sau feciori de domni, pleacă la vână- 
toare, 

2. Dau de urma unui zimbru, care îi duce dincolo, peste 
munții înalți, adică în Moldova. 

3. Au nimerit la apa Moldovei, lângă care au ucis 
zimbrul, 

4. Aci au găsit locuri desfătătoare, câmpii deschise, pe 
care, îndrăgindu-le, le aleg de nouă patrie. 

5. Se întorc în Maramureş, la ai lor, pentru ca apoi să 
plece toți în noua patrie» 3). 


1) Istoria Româmlor, I, p. 372. 
3) Univ. din Cluj, Anuarul Institutului de Istorie Naţională, 1, 1922, p. 300 şi urm. 
3) Ibid., p. 303, 

E de sigur o legendă eraldică, menită să lămurească rostul 
capului de bour în stema țării, dar nu e mai puțin sigur că 
avem a face cu o variantă a unui străvechiu tip de legendă, 
în care eroul urmărind la vânătoare o fiară, îndeobşte fer- 
mecată, e dus de ea în locuri necunoscute, unde fie că îl 
întâmpină tot felul de nenorociri, fie dimpotrivă că află o 
nouă aşezare pentru el şi neamul său. 

In prima serie se aşează toate legendele care au ca figură 
centrală un cerb, alb sau negru, care uneori se descopere a 
fi un demon, sau se transformă, printr'o metamorfoză, alta 
decât acelea ale mitolcegiei clasice, într'o fată ce dispare ea 
însăși într'o fântână. De acelaşi ciclu se apropie și legenda 
Sfântului Hubert, — vânătorul căruia îi apare cerbul, cu 
crucea strălucind între coarne și care se păstrează de ase- 
menea — împrejurare vrednică de semnalat — ca simbol eral- 
dic, pe vechea pecete a oraşului Baia, după tradiție întâia 
capitală a Moldovei 1). 

Cu deosebire însă, legenda lui Dragoş descălecătorul pre- 
zintă izbitoare asemănări cu legendele vechilor aşezări ale 
Protobulgarilor sau cu aceea care priveşte pe strămoşii de- 
părtați ai Maghiarilor, Huna și Magor. La Jordanes 
aflăm o poveste aproape identică a trecerii Hunilor, duși de 
o cerboaică misterioasă, dincolo de Marea de Azov în câm- 
piile « Sciţiei ». Originea depărtată a acestui motiv, care e 
comun tuturor acestor povestiri, poate fi mai departe în 
Orient, sau în India, cum presupune d-l Vuia, —dar vâ- 
nătoarea după un animal care deschide calea spre o așezare 
nouă, este un element de folclor și de artă specific stepei 
eurasiatice. Într'adevăr, motivul nu se întâlneşte numai în 
povestirile legendare ale popoarelor nomade, ci şi în arta lor. 
In stilul zis «animal», caracteristic al năvălitorilor, care cu- 
treeră din antichitate spaţiile uriaşe şi pustii ce se întind 
între Siberia şi Marea Neagră, revine ca un leit-motiv în- 
cleştarea în luptă a două sau mai multe fiare sălbatice. « Ființe 
fantastice compuse din lup (sau vultur) şi balaur, ne spune 
d-l Altheim, se luptă între ele sau sfâșie un cal, o cer- 


1) N. Iorga, Hist. des Roumains, III, p. 249. 

boaică. Tigrii au gonit un yak și se pregătesc să-l ucidă. 
Alături apar grifonul și mistrețul, ursul și renul, şi încă alte 
combinații. Intr'un caz e posibilă o interpretare. Elanul atacat 
de balaur pe o țesătură de lână din mormântul principelui 
hunic dela Noin Ula, în Mongolia exterioară, înseamnă cu- 
cerirea unui teritoriu. Aci, balaurul corespunde vânătorului, 
pe care vânatul urmărit îl duce într'o ţară nouă»!). 
Legenda lui Dragoș, înlocuind cerboaica sau cerbul mo- 
tivelor asiatice cu bourul ce cutreera, încă în Veacul de 
Mijloc, pădurile întregii Europe orientale, încearcă de sigur 
o localizare, dar structura generală a povestirii o apropie 
prea mult de ciclul mitic al stepei, ca să nu fie mai mult 
decât o coincidență. Și episodul vânătorii — și acela al craiului 
unguresc Laslău, dela care descălecătorii capătă voia de a 
trece în ţara nouă, versiune care apare într'una din variante, 
arată o înrâurire directă a legendelor maghiare, în legătură 
cu cucerirea Panoniei și Ardealului, asupra tradiției descăle- 
catului Românilor «ungureni » din Maramureș?). Este o la- 
ture a problemei ce s'ar cuveni să fie adâncită și lămurită 
mai bine, mai ales pentrucă dă întemeierii Moldovei aspectul 
unui fenomen de imigrare românească într'un ţinut pustiu, 
ce nu răspunde decât într'o măsură restrânsă realității. 
Revenind însă la preocuparea noastră de căpetenie — va- 
loarea tradiției ca izvor istoric —ar fi logic, din punctul de 
vedere al criticei riguroase a textelor, ca acest element le- 
gendar să arunce o bănuială asupra întregii relatări a împre- 
jurărilor descălecatului și să se scrie: « Povestea lui Dragoș, 
legendă asiatică (sau pontică) », după cum s'a scris: « Wilhelm 
Tell, fabulă daneză ». Să presupunem că s'ar fi pierdut di- 
plomele regelui Ludovic de Anjou şi că n'am avea decât 
într'o transcriere deformată și târzie însemnările lui Loan 
de Ki kiillă și ale cronicei Dubnicense, nu am fi oare 
deplin îndreptățiți să contestăm descălecatul în istoria Mol- 
dovei, după cum a fost contestată tradiția lui în Țara Româ- 
1) F. Altheim, Die Krise der Alten Welt, I. Die ausserrămische Welt, Belin 
1943, P. 73, cf. notele la p. 188. 
3) R. Vuia, Legenda lui Dragoș, ibid., p. 309. Cronica din Buda ne arată pe 


€ puternicul duce Gyuias descvrerind Aba din Ardeal în venatione, întocmai ca 
Dragoș Moldova, v. Iorga, Hist. des Roumains, III, p, şa. 


www.digibuc.ro 


14 GHEORGHE 1. BRĂTIANU 14 


nească? Impletirea unui fapt istoric cu elemente de legendă 
şi folclor îngreuiază de sigur sarcina ce revine criticei, dar 
nu justifică în niciun caz o atitudine negativă de principiu, 
față de împrejurările povestite. Astfel, descălecatul Moldovei, 
admis de şcoala noastră istorică mai nouă în contrast cu 
acela al "Țării Românești, pe care-l consideră o ficțiune, nu 
exclude posibilitatea acestuia din urmă, ci dimpotrivă, ne do- 
vedește că existența unui element legendar nu împiedecă pe 
istoric să reconstruiască realitatea faptelor. 'Totul aci e o ches- 
tiune de interpretare, 


III 
INTERPRETĂRI NOUĂ ALE DESCĂLECATULUI 


In această privință, cercetările datorite în special istori- 
cilor mai tineri, din țări vecine, au adus în ultima vreme 
o întorsătură surprinzătoare şi chiar de-a-dreptul sensaţională. 
In recenta « Istorie a Românilor » scrisă de mai mulți specia- 
liști maghiari sub conducerea d-lor Makkai și Galdi, 
aflăm de pildă două versiuni, de altfel în vădită și deplină 
contrazicere una cu alta, ce ne înfățișează teorii, cărora nu 
li se poate tăgădui cel puțin meritul originalității. 

In capitolul intitulat: «imigrare și așezare a Românilor 
septentrionali » d-l L. Makkai stabileşte mai întâi o le- 
gătură între Bogdan, fiul lui Micul, plecat din Țara Româ- 
nească, care la 1335 obţine dela autorităţile regale dreptul de 
a se stabili în Banat, în comitatul Timișului, și fiii de voivozi 
Balc și Drag din Maramureş 1). Ar fi deci un fenomen de 
imigrare care ar parcurge distanțe dintre cele mai mari în- 
trun timp-record, ca să folosim terminologia modernă: de 
abia aşezaţi în 1335 la marginea de apus a Banatului, ne- 
astâmpărații Valahi se mută grabnic tocmai în munții Ma- 
ramureșului, de unde, într'un ritm nu mai puţin accelerat, 
trec în Moldova, pentru a fi pomeniti acolo înainte de 1359! 
Ajunge să alăturăm acestei teze, care creează o vădită con- 
fuzie de nume şi de persoane, nota pe care acelaşi d. Ma k- 


3) Geschichte der Rumänen, Budapesta, 1942, p. 52. 

kai o adaugă documentului din 1335, reprodus sub formă 
de regest în volumul: Documenta Historiam Valachorum in 
Hungaria illustrantia: « Această ipoteză nu rezistă criticei, de- 
oarece acest Bogdan despre care e vorba... nu era fiul lui 
Basarab, ci al lui Micul... Chiar pentru alte motive e ab- 
solut neprobabil că s'ar fi adus Români din Muntenia până în 
Maramureș, prin comitatul Carașului » +). Rămâne numai să ne 
întrebăm pentru ce o ipoteză, «absolut neprobabilă» atunci 
când d. Mak kai editează documentul, devine numaidecât 
certitudine, atunci când scrie istoria Românilor 2). Intre 
Bogdan, fiul lui Micul, din Banat, şi Bogdan descălecătorul 
din Maramureș poate fi, cum au presupus şi istoricii noştri, 
cel mult o potrivire întâmplătoare de nume 3). 

Dar originalitatea d-lui Makkai nu se opreşte aci. Cu 
câteva pagini mai departe, fiind vorba de politica regelui 
Ludovic la marginile de răsărit ale stăpânirilor sale, aflăm 
următoarele: « Românii imigrați (căci de alții nu poate fi 
vorba, N. R.) nu rupseseră legăturile lor cu Moldova şi au 
ajutat pe regele Ludovic cel Mare să curețe această țară de 
oardele pustiitoare ale 'Tătarilor » 4). De unde puteam deci 
deduce că Românii din Maramureş sunt produsul unei imi- 
grări din spre miazăzi și Sud-Vest, din Muntenia şi Banat, 
iată-i acum păstrând legături anterioare în Moldova, ceea ce 
presupune un itinerar cu totul deosebit. Și într'adevăr, harta 
« imigrării Românilor în Transilvania în veacurile al XIII-lea 
şi al XIV-lea » menită să ilustreze vederile autorului, ne arată 
căi până acum nebătute. O săgeată îndrăsneață părăseşte lanțul 
Carpaţilor de miazăzi la 1288, purcede de-a-lungul munților 
prin văile Moldovei, spre a ajunge tocmai în Galiţia, de unde, 
prin trecătorile înalte din această regiune, se revarsă asupra 
Maramureşului în anii 1328, 1351 şi 13705). lată cu ade- 
vărat o descoperire sensațională, care răstoarnă tot ce știam 


1) Documenta Valachorum, No. 45, P. 75, n. 1. 

1) Cf. studiul meu L'histoire roumaine écrite par les historiens hongrois, în volu- 
mul Le problème de la continuité daco-roumaine, p. 84. 

3) N. Iorga, Hist. des Roumains, III, p. 256. Cf. A. Filipaşcu, Istoria 
Maramureşului, pp. 45—46. 

4) Geschichte der Rumânen, p. 60. 

5) Ibid., p. 64. 

sau credeam că știm, în privința expansiunii Românilor din 
Maramureş și a descălecatului Moldovei. Este de sigur ex- 
trem de regretabil că d-l Makkai nu ne dă mai multe 
informații asupra unui fapt de o însemnătate atât de consi- 
derabilă şi că nu a socotit necesar să aducă mai multe do- 
vezi, în sprijinul unei teze ce răstoarnă atât de radical pă- 
rerile admise. 

Credem însă că meritul acestei uluitoare descoperiri re- 
vine altui reprezentant al tinerei şcoale istorice maghiare, d-l 
Anton Fekete-Nagy, care a scris al doilea capitol 
al Introducerii la colecția amintită mai sus, Documenta his- 
toriam Valachorum... illustrantia, Acolo e într'adevăr vorba 
de «familiile Belteky şi Dragffy — care, venite din Moldova, 
își făcuseră apariția în Ungaria la 1364 » 1). Dar d-sa ne tri- 
mite tot la cunoscuta diplomă din 2 Februarie 1365, prin 
care regele Ludovic pune în stăpânire pe Balc, fiul lui Sas, 
în satele şi moșiile luate dela Bogdan răzvrătitul şi fiii săi, 
trecuți în Moldova. Genealogia din nota, adăugată de d-l 
Makkai, constată că acest Sas, voivod în Moldova, era 

fiul lui Dragoş, care fusese restabilit încă din 1349 în pose- 
` siunile sale din Maramureş, din care îl scosese Bogdan, infi- 
delis notorius, Aceste bunuri îi fuseseră confirmate încă din 
vremea domniei precedente a regelui Carol Robert. Aceste 
împrejurări sunt de altfel foarte bine lămurite: e vorba de 
descendenţii lui Dragoş, așezați în Moldova cu voia şi în- 
demnul regelui Ungariei, dar alungaţi de acolo de răzvră- 
titul Bogdan, al doile: «descălecător », şi care primesc în 
compensație moșiile părăsite de acesta în ținutul său de baș- 
tină din Maramureș, Dar acești fii şi nepoți ai întâiului 
descălecător, credinciosul regelui Ludovic, nu 4 imigraseră» 
nici ei din Moldova în Maramureş, ci 7eveniseră în țara 
lor de obârşie, neputându-se menținea în marca înființată 
de părintele şi moşul lor dincolo de munți, deoarece de 
acolo îi gonise voivodul Bogdan, răsculat împotriva re- 
gelui ! 2) 


1) Doc, Valachorum, p. XXXVII. 
3) Cum a observat d-l I. Moga, I Romeni di Transilvania nel Medio Evo, 
Rev, hist, du Sud-Est Européen, XIX, 1, pp. 247—249. 

'Trebue să fii pătruns până la obsesiune — și la absurd — 
de teoria imigrării târzii a Românilor în Ardeal, pentru a 
interpreta astfel documente cunoscute, al căror text categoric, 
ce nu sufere altă tălmăcire, mai e pe deasupra şi în deplină 
conformitate cu tradiția istorică, ce a înfățișat întotdeauna 
Maramureşul drept loc de baștină al descălecătorilor Mol- 
dovei, și nu aceasta din urmă ca vatră a unei ipotetice co- 
lonizări a Maramureșului. De altfel, pentru tot ce privește 
aceste împrejurări, d-l Ma k kai ar face bine să potrivească 
datele hărții d-sale a « imigrării » cu aceea pe care colegi bine- 
voitori ai săi au procurat-o zelosului apărător al tezelor ma- 
ghiare, care e d-l Herbert van Leisen: pe aceasta 
din urmă săgețile pornesc din Sudul şi Sud-Vestul 'Transil- 
vaniei, străbat Maramureșul și ating tocmai pe la 1350 re- 
giunea de dealuri și de păduri a Moldovei 1). Ar fi deci mai 
nimerit ca știința maghiară, în neobosita ei căutare de in- 
terpretări inedite, să se găsească mai întâi de acord cu ea 
însăși, 

Cu mult mai temeinică ne apare interpretarea încercată 
de curând de d-LIon Moga), pentru lămurirea mișcării 
lui Bogdan și a celui de-al doilea descălecat românesc, care 
a dus pe Maramureșeni în Moldova. 

D-sa aşează această acțiune a voivodului, considerată prea 
multă vreme ca un fapt întâmplător și izolat, în cadrul ge- 
neral al politicii regilor unguri în Ardeal şi a tendinței lor 
de a înlătura tot mai mult autoritățile și instituțiile tradiţiei 
indigene, pentru a le substitui organizarea feudală și juris- 
dicțiunile ei. In Maramureș, în deosebi, procesul acesta se 
poate urmări în deajuns de amănunţit pe baza documentelor 
publicate. 

Constatăm astfel că acest ținut de margine, amintit întâia 
oară în 1199 ca pădure regală, este încă domeniu regal în 
1231, iat «prima amintire documentară a unui deţinător de 
autoritate publică în Maramureş se face abia la 1299, când 
e pomenit Nicolaus Vaivoda, filius Mauricii ». Mauriciu însă 


1) Van Leisen, Le problème transylvain, Genève, Kundig, 1943, Pp. 40—41. 
3) 1. Moga, Voievodatul Transilvaniei (urmează să apară în Anuarul Institu- 
tului de Istorie Naţională al Univ. din Cluj-Sibiu). 


2 A. R. — Memoriile Secţiunii Istorice. Seria II. Tom. XXVII. 

era comite de Ugocea şi Maramureş, pomenit ca atare nu- 
mai de un document din 1319. Deci la 1299 «apare un voivod 
al Maramureșului în persoana lui Nicolae, pentru ca după 
câțiva ani, tatăl acestui voievod, Mauriciu, să nu mai apară 
în calitatea-i veche de comite de Ugocea şi Maramureş, ci 
numai în aceea de comite de Maramureş. 

Faptul este semnificativ și lasă să se întrevadă că voivo- 
datul constitue o organizare aparte a Maramureșului, în cu- 
prinsul căreia interesele regale nu erau suficient garantate 
prin extinderea autorității comitelui de Ugocea şi asupra Ma- 
ramureșului, ci s'a simțit nevoia de a suprapune voivoda- 
tului un comite aparte maramureșean, astfel că din primele 
decenii ale sec. al XIV-lea începând, avea două organizaţii 
politice şi judecătoreşti: comitatul şi voivodatul. Peste câțiva 
ani însă, la 1326, un document amintește de magister Ste- 
phanus, filius Nicolai quondam vayvode, comes de Marama- 
rusio. Ștefan era deci la acea dată comite de Maramureș, 
dar documentele nu mai cunosc timp de un deceniu și ju- 
mătate niciun voivod de Maramureș. 

Dispariţia voivodatului maramureşean este un fapt con- 
cludent, care dovedește că această instituție n'a fost o creație 
regală, fiindcă în acest caz nu mai era nevoie de așezarea 
unui comite special în Maramureș. Ea n'a fost însă nicio 
concesie făcută unor Români imigrați, fiindcă în acest caz 
voivodul ar fi fost un Român, şi nu ungurul Nicolae, fiul 
lui Mauriciu. Dimpotrivă, treptata eliminare a instituției voi- 
vodale din Maramureş şi înlocuirea ei cu comitatul dove- 
dește că voivodatul era un organism autohton, în care re- 
gele nu avea nicio încredere». 

Se pot urmări mai târziu, între 1326 şi 1343, progresele 
pătrunderii dreptului şi instituțiilor feudale în Maramureș, 
tot mai mulți fruntași ai Românilor fiind ademeniţi să treacă 
printre servientes regii învestiți cu proprietăți, desfăcându-se 
deci din comunitatea românească ce își alegea altădată voi- 
vodul. Voivodatul a fost totuşi reînființat şi însuși Bogdan a 
deţinut această demnitate, dar el se afla sub controlul comi- 
telui regesc de Sătmar, care-şi întinsese atribuțiunile până în 
Maramureș, și mai ales se vedea lipsit de sprijinul acelora 

dintre fruntașii români, care treceau în rândurile nobilimii, 
obținând demnități î în ierarhia feudală 1). 

« Acest fapt, urmează d-l M o ga, credem că a contribuit 
la cauzele răscoalei lui Bogdan. In adevăr, la 1349, când 
Bogdan este amintit documentar întâia oară, el este arătat 
de rege ca «fost voivod de Maramureș» şi ca «noster infi- 
delis », deci rebel. Cum s'a desfășurat şi în ce a constat această 
răscoală în interiorul Maramureșului, despre aceasta docu- 
mentele nu ne informează. Ele în schimb ne arată tot mai 
numeroase acte prin care regele, pentru servicii personale 
sau militare, înzestrează pe Românii fruntași maramureșeni 
cu moșii și cu drepturi «estar aliorum regni nostri nobilium ». 

Această metodă se pare că a dus la rezultatele scontate de 
rege și probabil că aceşti proaspeţi nobili, stânjenind acţiunea 
lui Bogdan, au determinat pe voivodul revoluţionar ca, strân- 
gându-și partizanii, să plece la 1359 în Moldova, organizată 
între timp de Dragoș şi de Sas ca marcă de graniță a re- 
gatului ungar, unde să-şi poată continua acțiunea împotriva 
autorității regale ». 

Regele Ludovic a căutat totuşi până târziu o împăcare cu 
acest infidelis notorius, care-i sfida încercările de reorganizare 
în spiritul instituţiilor feudale apusene ale casei sale. Până 
la 1364, regina Elisabeta reaşează pe Românii din Bereg în 
dreptul lor de a-și alege liber voivodul și confirmă că acest 
drept este și al acelor din Maramureș și din alte părți ale 
regatului. Atribuţiile voivodului, care fuseseră mărginite și 
încălcate de comite, au fost din nou extinse asupra delic- 
telor şi crimelor ce obișnuia să le judece, iar până la 1365 
regele n'a numit în locul răsculatului alt voivod român în 
Maramureș, nici n'a dispus măcar de moșiile lui, părăsite 
în urma trecerii sale în Moldova. 

« Aceste două fapte — își încheie d-l Moga interesantele 
sale constatări —dovedesc că regele nici după exodul lui 
Bogdan din Maramureș, cu toate dovezile de trădare oferite 
de voivodul rebel, n'a pierdut nădejdea de a-l putea deter- 
mina să renunțe la acțiunea împotriva autorităţii regale, pentru 


1) V. în această privință A. Filipașcu, Istoria Maramureşului, p. 47 şi 
urm. şi T. Mcrariu, Die Maramureș, Bucureşti, Dacia, 1942, } p. 28—29. 

a se întoarce în Maramureş ca voivod cu deplinele puteri 
şi atribuții ale acestei instituții —așa cum le indică docu- 
mentul din 30 Septemvrie 1364 dat Românilor din Bereg 
şi sfera de jurisdicție a tribunalului cnejilor din Haţeg. Faptul 
că această nădejde regală nu s'a împlinit, ne determină să 
credem îndreptățită presupunerea că Bogdan, în acţiunea lui 
revoluționară din Maramureş, nu a urmărit numai reaşezarea 
puterii voivodale în deplinătatea atribuţiilor ei administrative 
şi judecătorești, ci gândul lui a mers până la consecinţa lo- 
gică finală a acestei autonomii voivodale: independenţa, pe 
care neputând-o realiza pe teritoriul Maramureșului, a dus-o 
la totală biruință în voivodatul Moldovei» 1). 

Nu vom urma aci mai departe pe d-l Moga în apro- 
pierile ce face între aceste împrejurări, care lămuresc în mod 
deosebit de satisfăcător procesul de desfacere a Moldovei 
din sfera de dependență a coroanei ungare, arătând moti- 
vele reale ale descălecatului —și evoluția voivodatului Tran- 
silvaniei, care a tins mai înainte, în vremea voivodului Ladis- 
lau Borza, spre același scop şi a ajuns totuşi la întemeierea 
autonomiei ardelene, devenită la rândul ei ființă de stat deo- 
sebită, în secolul al XVI-lea. Dar nu ne putem opri săsub- 
liniem paralelismul acestor întâmplări reale şi documentate 
precis, la jumătatea veacului al XIV-lea, cu ceea ce tradiția 
istorică — lipsită, ce e drept, de confirmări categorice în do- 
cumentele vremii —ne arată că s'a petrecut cu prilejul în- 
temeierii Voivodatului mai vechiu al Țării Româneşti. 

Şi acolo, împrejurarea ce face posibilă ipoteza descăleca- 
tului din Ardeal —și chiar verosimilă — este, după cum am 
văzut, acelaşi proces de înlăturare a Valahilor din 'Transil- 
vania din drepturile lor strămoșești, și pătrunderea institu- 
ţiilor și autorităților străine de drept feudal, sub egida Co- 
roanei, în domeniul rezervat vechilor așezări ale cnezatului 
și voivodatului. 

Este logic să presupunem că un alt fruntaș al vieţii ro- 
mâneşti din Ardealul de miazăzi să fi făcut atunci, ceea ce 
ştim sigur că a făcut Bogdan din Maramureş cu o jumătate 


1) Cf. şi I. Moga, I Romeni di Transilvania nel Medio. Evo, ibid., p. 244 în n. 

de secol mai târziu. Aceleași cauze duc astfel în mod necesar 
la aceleași efecte, iar drumul libertăţii a fost, într'un caz ca 
și în celălalt, dincolo de trecătorile munţilor. Astfel, inter- 
pretările nouă ale vechii probleme a descălecatului duc mai 
de grabă la accentuarea asemănării dintre întemeierile celor 
două principate româneşti dela Sud și Est de lanțul Carpa- 
ților, decât la o adâncire a deosebirilor: din examinarea mai 
atentă a împrejurărilor, în care a avut loc descălecatul Mol- 
dovei, ni se pare că iese întărită ideea unei întemeieri de stat 
asemănătoare în "Țara Românească. Dar pentru a fi deplin, 
paralelismul trebue să se afirme încă pe o lature: existența 
acelor mici formațiuni politice, pe care descălecatul are me- 
nirea de a le uni şi a le contopi într'o unitate politică şi eco- 
nomică mai mare. Nici în această privință, de altfel, nu ne 
lipsesc elementele de comparaţie. 


IV 
INTEMEIEREA STATELOR ROMÂNEȘTI IN DESVOLTARE PARALELĂ 


O trăsătură caracteristică a întemeierii Țării Românești, pe 
care o putem deduce atât din documentele ce ne sunt cu- 
noscute, cât şi din chiar tradiţia ei istorică, e fără îndoială 
existența unor mici stăpâniri, cnezate de văi sau voivodate 
de plaiuri, atestate mai ales în părțile Olteniei, la stânga 
Oltului fiindu-ne cunoscut la jumătatea veacului al XIII-lea 
numai voivodatul lui Seneslau, despre a cărui întindere nu 
avem nicio preciziune. De asemenea, fără a cădea în exage- 
rările şcoalei istorice maghiare, mai vechi şi mai nouă, este 
iarăşi un fapt bine stabilit că în aceeași vreme unii seniori 
unguri dela graniță își întinseseră posesiunile și la miazăzi 
de lanțul Carpaţilor: unul din ei va fi fost fără îndoială acel 
comite Laurenţiu, înmormântat la Câmpulung în anul 1300, 
cum arată inscripția ce ni s'a păstrat, de pe lespedea ce-i 
acoperea rămășițele. Nu se constituise o marcă, cum s'a În- 
cercat mai târziu în Moldova, dar ea se âfla în curs de alcă- 
tuire şi poate ar fi reuşit să se închege, ca un nou Banat 
românesc supus” coroanei Ungariei, de m'ar fi intervenit 

turburările lăuntrice, care au desbinat regatul vreme de mai 
bine de două decenii, din ultimii ani ai secolului al XIII-lea, 
şi au dus în cele din urmă, după stingerea dinastiei Arpa- 
zilor, la domnia Angevinilor, într'un regim ce va fi tot mai 
mult acel al ordinelor privilegiate. In acest interval care în- 
seamnă, de fapt, dispariția vremelnică a Ungariei din rândul 
marilor puteri ale Europei orientale, se produc mișcări cen- 
trifuge, printre care aceea a puternicului voivod al Ardea- 
lului, Ladislau Borza, izbutește aproape să despartă de po- 
sesiunile regatului întreaga Transilvanie 1). Tradiția istorică, 
aşezând la începutul acestei perioade de confuzie şi desbi- 
nare lăuntrică descălecatul lui Negru-Vodă, ne arată în orice 
caz efectul împrejurărilor din Ungaria asupra regiunii dintre 
Carpaţi şi Dunăre, unde fenomenul de polarizare şi unificare 
a stătulețelor mărunte nu se mai face în cuprinsul unei mărci 
ocârmuite de comiții regelui, ci în acel al unui stat româ- 
nesc, care-şi va afirma sub Basarab voinţa și dreptul la in- 
dependență. Fie că admitem sau nu descălecatul, acesta este 
în orice caz procesul de formaţiune a voivodatului muntean. 

Să fie oare acel al Moldovei atât de adânc deosebit, cum 
presupun unii istorici și cum o afirmă de altmintrelea şi unele 
versiuni ale tradiției descălecatului ? Aceea pe care ne-a păs- 
trat-o, de pildă, cronica lui Ureche, ne arată că «feciorii 
de domni din Maramureş», în vânătoarea lor de fiare săl- 
batice, au pătruns într'un ţinut pustiu, unde le iese înainte 
doar un Rutean numit Iaţco (de unde Ițcanii), care-și creș- 
tea albinele în pustietate. Maramureşenii își aduc oamenii 
din ţara lor de obârşie, iar Ruteanul chiamă pe alții din 
neamul său, din Galiția, și astfel se umplu Moldova de oa- 
meni, de Români în Țara de Jos şi de Ruteni în Țara de Sus?). 

Acest mod de a înfățișa împrejurările nu se potrivește însă 
cu ştirile ce le culegem din alte izvoare. 'Teritoriul, care va 
constitui în a doua jumătate a veacului al XIV-lea princi- 
patul Moldovei, n'a avut de sigur o populaţie deasă; codrii 


1) Nu e de respins ipoteza unei confuzii între acest voievod al Ardealului şi mi- 
ticul «crai Laslău * pomenit de una din versiunile descălecatului Moldovei. 

2) Gr. Ureche şi Simion Dascălul, ed. C. C. Giurescu, p. rr. Noţiunea 
de tinut pustiu şi sn cr: nice un; weșşti din sec. XIV, în ce priveşte Moldova: 
Schwandtner, Scripiores Rerum Hungaricarum, Viena 1766, I, p. 245. 

erau încă foarte întinși, iar locurile pustii se întâlnesc des- 
tule, mai ales la răsărit de Prut, în hrisoavele secolului 
al XV-lea, uneori şi mai târziu. Dar chiar aşezarea popu- 
laţiei venite de peste hotare e un proces mult mai vechiu. 
Din diferitele revărsări ale neamurilor slave, care au trecut 
peste aceste regiuni încă dela jumătatea veacului al VI-lea, 
când le aminteşte Iordanes, vor fi rămas așezări a căror 
urmă s'a păstrat în toponimie; trebue însă să le deosebim 
de colonizarea ruteană din Nordul Moldovei, în slobozii în- 
temeiate chiar de domnii țării, din vremea lui Ștefan cel 
Mare până în secolul al XVI-lea și al XVII-lea. Acestui 
proces de infiltrațiune a Rutenilor îi răspunde aşezarea nu- 
meroaselor sate românești în Galiţia, unde le cârmueşte jus 
valachicum, sau emigrația peste Nistru, care va spori în tim- 
purile moderne. Populația slavă s'a amestecat de altfel tot 
mai mult cu Românii, pe vreme ce aceștia coborau din munții 
unde își găsiseră adăpost înaintea năvălirilor, astfel cum s'a 
întâmplat şi în alte regiuni ale vechii Dacii Í, 

Va fi fost şi infiltrația elementului românesc din Ardeal, 
a cărui expresiune politică doar o constitue descălecatul; ea 
a întărit între Carpați şi Nistru elementele autohtone. Din 
veacul al XII-lea, fugarul Andronic Comnenul era oprit la 
marginile Galiției de păstori «vlahi» care ar putea să fi răpus 
încă un secol mai de vreme, pe călătorul scandinav pomenit 
de piatra dela Sjonhem 2). Iar dela sfârșitul celui de al XIII-lea, 
nume românești apar în actele notariale dela Cafa în Cri- 
meea; ba « Mărioara », atestată acolo la 1290, e şi « Ungu- 
reancă », ceea ce dovedeşte că a ajuns la Cafa, ea sau pä- 
rinţii ei, venind din ținuturi dela Vest, aflate în dependența 
politică a coroanei ungurești 5). 

'Toponimia păstrează însă urme numeroase ale neamurilor 
năvălitoare, care au stăpânit înainte de descălecare: Cumanii 
(Comăneşti- Vaslui), Alanii sau Jașiz, 'Tătarii (Tătărenii, Tä- 
tărași). Numele şi originea etnică a Brodnicilor nu au putut 


» E. Petrovici, Daco-slava, Dacoromania, X, Il, 1943, p. 233 şi urm. 

3) Astfel o interpretează şi N. Drăganu, Ancienneté et expansion des Rou- 
mains, Balcania VI, 1943, p. 446. 

3) Cf. Vicina et Cetatea Albă, pp. 134—135. 

fi încă lămurite. În sfârşit, odată cu Românii din Ardeal şi 
Maramureș, Unguri și Secui au coborît prin pasul Oituzului 
și valea Trotușului în ținutul Bacăului, fie că Ciangăii de 
astăzi sunt coboritori din ei, sau că alcătuesc urmele altor 
populaţii, Pecenegi sau Cumani, trecute la legea creștină, 
care au sălășluit în Moldova. 

« Spre Moldova, ne spune un studiu recent, umblau ne- 
gustorii ardeleni încă înainte de întemeierea Principatului; 
oraşele Moldovei, anterioare descălecării lui Dragoș, ca Baia, 
Siret, Suceava, poate şi altele, au fost întemeiate de Saşi »1). 

Toate aceste realități necontestabile de ordin demografic 
contrazic categoric imaginea Moldovei, țară pustie, locuită 
de ubia dela descălecare. 

Dar nici din punct de vedere politic, această versiune nu 
se poate menținea. Ipoteza unei stăpâniri a principilor ruşi 
din Halici nu se poate susținea decât într'o mică parte a țării 
şi pentru prea scurtă vreme. Lăsăm de asemenea la o parte 
unele indicii păstrate de tradiţii târzii, cum sunt de pildă 
autonomiile locale, menţionate de Dimitrie Cantemir în păr- 
tile Câmpulungului din Bucovina, sau în acelea ale Vrancei 
şi ale 'Tigheciului; e însă probabil că privilegiile acestor mici 
ținuturi sunt supraviețuiri ale unor formaţiuni politice mai 
vechi, cuprinse pe urmă în hotarele Voivodatului?). Ar fi 
de amintit moneta deosebită a Cetăţii Albe din veacul al 
XV-lea, care şi ea arată o autonomie locală, confirmată de 
documentele italiene care vorbesc de tratative cu «dominus 
et communitas Mocastri », aproape ca despre o putere suve- 
rană, într'o vreme când orașul aparţine totuși cu certitudine 
voivodului Moldovei 5). 

Episcopatul de Milcov, reînființat în locul celui cuman la 
1347, arată de asemenea o ordine politică în legătură cu ex- 
pansiunea regatului Ungariei, în Moldova de Jos. Rămâne 
însă nelămurit — poate numai ca o simplă potrivire, poate 
totuși ca ceva mai mult, numele slujbașului tătar « Ymor, 


3) C. Racoviţă, Inceputurile suzeranității polone asupra Moldovei, (1387— 
1432), Revista Istorică Română, X, 1940, extras, p. 88. 

3) Descriptio Moldaviae, ed. Acad. Române, p. 123 şi urm. 

3) Cf. studiul meu_Vicina II, Revue Fist. du Sud-Est Européen, XIX, 1, 1942, 
pp. 160—161 

filius Molday », pomenit în relațiunea unui călugăr franciscan 
din Crimeea la 12861). 

Sunt însă alte împrejurări care nu pot fi trecute cu ve- 
derea. Acestea sunt însemnările păstrate în cronica polonă 
a lui Dlu go sz, scrisă pe la jumătatea veacului al XV-lea, 
deci destul de apropiată, ca izvor, de data evenimentelor din 
jurul descălecării. Ea aminteşte mai întâi că în 1325, în lupta 
împotriva comitelui de Brandenburg, Polonii au primit ajutor 
dela «popoarele vecine, Ruteni, Valahi şi Lituanieni », Va- 
lahii fiind în acest caz acei din Moldova. Regretatul I. Minea, 
comentând această informație, presupunea că statul româ- 
nesc, aflat atunci în partea de Nord a Moldovei, va fi fost 
același în care a fost găsit, la 1308, Otto de Bavaria, pre- 
tendent la tronul Ungariei, prins de Voivodul Ardealului și 
încredințat de el unui voivod român, din țara căruia a putut 
pe urmă trece în Rusia Roşie (Galiţia) și apuca astfel calea 
întoarcerii 2). Aceasta rămâne o ipoteză, dar prezența Va- 
lahilor, vecini ai Poloniei la 1325, contribue la lămurirea 
celeilalte ştiri și mai surprinzătoare, pe care o aflăm tot în 
cronica lui D lu go sz, cu privire la o expediţie polonă în 
Moldova la 1359 şi la înfrângerea suferită de ea într'o pă- 
dure din țara Şipeniţului, prolog al aceleia din Codrul Cos- 
minului în vremea lui Ştefan cel Mare. E de sigur un fapt 
ciudat, că data indicată cu deosebită preciziune pentru aceste 
evenimente este tocmai aceea, admisă de cronologia oficială 
pentru descălecatul lui Bogdan. Mai era deci, înafară de 
« marca » întemeiată de Dragoş, și altă Moldovă, o ţară su- 
pusă influenței polone, pe lângă aceea aflată în dependența 
Ungariei? E de altfel de remarcat că în 1349, după ce a avut 
loc expediţia voivodului Transilvaniei la răsărit de Carpaţi, 
Galiţia a trecut în stăpânirea regelui Poloniei. 

Ar fi să lungim însă prea mult această discuție, dacă am 
reproduce toate părerile formulate cu privire la această ex- 


1) Textul în P. G. Golubovich, Biblioteca bio-bibliogr. dell'Oriente fran- 
ciscano, II, pp. 444—45. 

3) I. Minea, Informaţiile româneşti ale cronicii lui Ian Dlugosz, laşi, 1926, 
pp. 11—12. 

pediție şi la data din cronica lui Dlugosz. Ele se pot 
găsi în studiul recent al d-lui C. Racoviță!). 

Este sigur că avem a face cu o confuzie —în orice caz de 
persoane —voivodul Ștefan şi fiii săi, Ștefan şi Petru, po- 
meniţi cu acest prilej de D lu go sz, având nume identice 
cu ale Mușăteştilor care au domnit mai târziu în Moldova 
unită. Dar afirmația precisă a cronicelor polone, că bătălia 
a avut loc în timpul domniei regelui Casimir — deci înainte 
de 1370, — sprijinită pe mărturii contemporane, şi ajutorul 
ce l-ar fi căpătat Petru dela « provincialii unguri », —în acest 
caz ostași ai lui Dragoş sau ai lui Sas, dacă nu chiar ai lui 
Bogdan răsculatul — fac verosimilă ipoteza că a existat totuşi 
în partea de Nord a Moldovei o formațiune politică mai 
veche, care va fi cuprins şi țara Şipeniţului; ea trebue să 
fie aceeaşi care a trimis, cu un sfert de veac înainte, ostașii 
ei în ajutorul regelui Poloniei. Argumentul că Ungurii nu 
puteau lupta atunci împotriva Polonilor, deoarece regele Lu- 
dovic era aliatul și moștenitorul desemnat al regelui Ca- 
simir 2), cade, dacă «provincialii unguri » pomeniţi de D l u- 
go sz sunt Maramureşenii, mai ales acei ai lui Bogdan, răz- 
vrătit împotriva Ungariei; dar chiar și ceilalți ai lui Dragoş, 
trecuți încă dela 1343 peste munți, se aflau față de Coroana 
ungurească într'o situație de dependență, dar și de autonomie. 
Strajă înaintată împotriva 'Tătarilor, ei se puteau totuși ames- 
teca în alte certuri fără a urma întocmai directivele politicii 
regale. 

In sprijinul acestei presupuneri, a existenței unor stăpâ- 
niri teritoriale moldoveneşti înainte de întemeierea voivoda- 
tului ce era să le cuprindă pe toate, mai vine şi faptul că 
actele de omagiu, încheiate de voivozii Moldovei la sfârşitul 
secolului al X V-lea, au în fiecare dată nevoie de o garanţie 
deosebită a boierilor. «In Moldova, ne spune d-l C. Ra- 
coviță, exista o rânduială constituțională, dacă putem s'o 
numim așa, şi anume niciun act de oarecare însemnătate nu 


1) C. Racoviţă, Inceputurile suzeranității polone asupra Moldovei, (1387— 
1432), ibid., extras, p. 4 şi urm. 

3) I. Dabrowski în Dzieje polski sredniowiecznej, apud. Racoviţă, tbid., 
p. 8. 

putea fi dat de Domnul țării fără a purta și asentimentul 
boierilor din divan (sau, mai propriu, consiliul suprem). Chiar 
actele de donare sau întărire de moşii trebuiau să fie însoțite 
de peceţile boierilor. Cu atât mai mult, actele de valoare 
internațională trebuiau să poarte aprobarea boierilor; ba chiar, 
pentrucă actele erau de o deosebită însemnătate, boierii dă- 
deau un act independent... Uneori boierul (sau respectiv 
boierii) era considerat ca un reprezentant al țării, indepen- 
dent de domnitor, chiar având mai multă continuitate decât 
acesta din urmă » 1). Nu e logic să tragem de aci concluzia 
că această concepție nu e decât urmarea firească a subor- 
donării puterilor locale, a micilor stăpâniri regionale voivo- 
dului unificator, coborît prin « descălecare » în mijlocul lor, 
subordonare condiționată însă de sfatul și colaborarea în tre- 
burile țării ? 

Dacă socotim îndreptățită această interpretare, ni se lămu- 
reşte și rostul povestirii istorice a descălecatului în țara pus- 
tie și al vânătorii mistice a zimbrului lângă apa Moldovei. 
Legenda ni se pare a răspunde nevoii de a spori prestigiul 
nouei domnii, —de o parte legând-o de o întâmplare mi- 
nunată, în stilul basmelor din jurul întemeierii stăpânirii mâ- 
ghiare, spre a o ridica la o situație asemănătoare puterii su- 
zerane, cel puțin în ce priveşte originile ei; iar de alta, cu 
un tâlc de politică internă, tăgăduind existența formațiunilor 
politice anterioare și făcând să purceadă totul dela descăle- 
care, dela cucerire, cum au făcut regii normanzi în Anglia 
cucerită de ei. 

In acest caz, tradiția istorică are aci un înțeles politic, 
care însă nu trebue să ne ascundă realitățile pe care se stră- 
dueşte să le acopere. Ea cuprinde un element pozitiv și con- 
firmat de texte şi documente contemporane: expansiunea 
nobilimii româneşti din Maramureș, în căutarea unei așe- 
zări nouă, în care vechile ei libertăți să nu fie încălcate de 
autoritățile ordinei feudale a Ungariei; dar trebue întregită 
cu ştirile care ne arată existența unor stăpâniri locale, slavo- 
române, ce au reprezentat interesele locale în vremea ege- 


1) Ibid., p. 35. 

moniei tătăreşti și au contribuit pe urmă la alcătuirea aris- 
tocrației noului voivodat, împreună cu «feciorii de domni» 
coborîți din Maramureș. 

Este de altfel întocmai imaginea, pe care tradiția istorică 
ne-o redă în privinţa întemeierii "Țării Românești. Istoricii 
mai noi constată fenomenul de concentrare a autorității în 
mâinile voivozilor dela Câmpulung şi Argeş, socotindu-l un 
proces intern, fără intervenţia niciunui factor politic dinafară, 
sau — într'o nouă versiune — în sprijinul legăturilor politice 
şi fiscale cu hanul tătăresc al Kipciakului. Dar nimic nu se 
opune ca elementul de polarizare să fie şi aci, cum arată 
tradiția, un fruntaş politic descălecat din Ardeal, la o dată 
la care putem constata că se restrâng privilegiile populaţiei 
românești — deci, în ultimă analiză, din motive identice 
acelora care determină mai târziu răzvrătirea şi trecerea peste 
munți a lui Bogdan şi a tovarășilor săi. Astfel privite, cele 
două întemeieri de state româneşti dela sfârşitul Evului Mediu 
nu ne mai înfăţişează contrastul, pe care unii istorici l-au 
accentuat atât de puternic în lucrările lor. Ele ni se prezintă 
mai de grabă într'o desvoltare paralelă, care purcede în mod 
logic din condiții asemănătoare, şi prin aceleași etape ale 
evoluției politice: mici stăpâniri locale, cuprinse în sfera de 
influență a coroanei ungurești, pe urmă în aceea a banatului 
tătăresc din Rusia de miazăzi, și unite într'o singură forma- 
țiune politică de un element de conducere « descălecat» din 
Ardeal, odată cu încălcarea populației româneşti de acolo, 
de autoritățile și instituțiile ordinei feudale străine. Că pro- 
cesul a fost dublu şi nu unic, că a dus la întemeierea a două 
principate şi nu a unuia singur, acesta se lămureşte, cum 
ne-a arătat de curând d-l P. P. Panaitescu t), prin con- 
dițiile geografice şi geopolitice deosebite, care orientează cursul 
apelor și interesele economice ale Munteniei spre valea Du- 
nării, și acele ale Moldovei spre țărmul Mării. Se mai adaugă 
de sigur şi faptul, ce nu trebue nesocotit, că Tătarii au stă- 
ruit mai mult în părțile Moldovei decât în ţinuturile "Țării 


1) De ce au fost Țara Românească şi Moldova țări separate, Revis'a Fundațiilor 
Regale, V, 1938, P- 560 şi urm. 

Românești, deoarece hotarul lor, arătat cu preciziune de hăr- 
țile navigatorilor italieni, se oprise, în prima jumătate a vea- 
cului al XIV-lea, la gurile Dunării. Nu e deci nimic extra- 
ordinar ca în Moldova, condiţiile politice, favorabile descă- 
lecatului și unificării, să se fi oferit cu jumătate de secol 
mai târziu decât în principatul vecin. 


INCHEIERE 


Ne putem deci întreba în concluzie ce loc putem face, în 
alegerea și folosirea izvoarelor, tradiţiei istorice a descăleca- 
tului, ce anume să socotim temeinic și ce să lăsăm la o parte, 
ca element legendar sau ca adaus al unei invenții literare 
târzii? 

Problema e de sigur din cele mai complexe. Faptul sigur 
e că tradiţia, dacă răspunde unor împrejurări reale, nu redă 
decât în parte starea adevărată a lucrurilor. 

In primul rând, tradiția noastră istorică este excluziv po- 
ditică şi, după cum am văzut din exemplul Moldovei, nu 
fără unele tendințe. Factorul economic, atât de important în 
procesul de alcătuire a celor două state româneşti, nu află 
în ea nicio mențiune. Insemnătatea sa e totuşi atât de evi- 
dență, după numeroasele lucrări 1) care au descris amănunțit 
rostul drumurilor de negoț ce străbat teritoriul nostru la 
sfârșitul Evului Mediu, că este aproape de prisos să mai 
stăruim asupra lui. 

Această lature a problemei se întrevede deosebit de lim- 
pede în procesul de desvoltare a statului moldovenesc. De- 
ceniul al patrulea al veacului al XIV-lea aduce într'adevăr 
aci o întorsătură hotărîtoare; e de ajuns să ne amintim că 
în 1343, când pare a se fi produs întâia expediție ardeleană 
la răsărit de Carpaţi împotriva 'Tătarilor, din care a rezultat 
şi descălecatul lui Dragoș, s'au rupt relațiile între aceiași 
'Tătari și coloniile genoveze şi venețiene din Crimeea și dela 
Marea de Azov. Asediul neizbutit al cetății Cafa, care va 

2) Cf. P. P. Panaitescu, La route commerciale de Pologne d la Mer Noire 
au Moyen Age, Revista Ist. Română, III, 1933, p. 172 și urm.; G. I. Brătianu, 


Vicina et Cetatea Albă, Bucureşti, 1935 şi bibliografia polonă la C. Racoviţă, 
op. cit., pp. 71—72, fără să mai amintim cunoscute'e lucrări ale d-lui I. Nistor. 

răspândi asupra Europei flagelul ciumei negre, înseamnă tot- 
odată şi întreruperea unei înfloritoare legături comerciale și 
tăierea, cel puțin momentană, a unor căi însemnate ale tra- 
ficului internațional spre centrul şi răsăritul Asiei. La 1344, 
o solie venețiană la curtea Hanului apucă drumul de uscat, 
pe la Lwów în Galiţia. De abia câțiva ani mai târziu, hotă- 
rîrea comună a celor două republici italiene de a înceta ne- 
goţul cu 'Tătarii va fi părăsită, şi rivalitatea lor tradițională 
le va îndemna să reia vechile legături cu stăpânitorul Oardei 
de Aur. 

Negoţul nu poate însă să renunţe la drepturile sale; când 
o cale i se închide, el caută în mod necesar alta, care să o 
înlocuiască. Succesiunea evenimentelor confirmă această re- 
gulă: dela 1349, Galiţia (Rusia Roşie) cu oraşele ei, centre 
puternice ale negoțului german în răsărit şi etape de pă- 
trundere continentală ale mărfurilor Hansei, trece în stăpâ- 
nirea regelui Poloniei. Polonia şi Ungaria, aliate în lupta de 
cruciată împotriva păgânilor Tătari și Lituani, se întâlnesc 
totuşi ca rivale în tendința de a controla noul drum mol- 
dovenesc, care coboară spre limanul Nistrului şi Marea 
Neagră, legând negoțul german din Polonia şi Galiţia de 
navigația italiană a coloniilor genoveze şi venețiene. 

Statul românesc mai vechiu, al Basarabilor, își întinsese 
hotarul până la gurile Dunării, lăsându-și numele Basarabiei, 
Bugeacul de mai târziu. Dar regiunea geografică dintre Car- 
pați şi Nistru, străbătută de noua cale de negoţ, își aştepta 
stăpânul. Mai mult decât urma zimbrului fugărit în valea 
Moldovei, aceste împrejurări economice chemau descălecatul!). 
Vigoarea expansiunii românești din munţii Ardealului și Ma- 
ramureșului l-a făcut posibil; dorul de vieață liberă și apă- 
rarea vechilor privilegii de către Bogdan și « feciorii de domni » 
care îl înconjurau l-au realizat, unind micile puteri locale în 
marginile celei dintâi formațiuni de stat, carea dat Moldovei 
o individualitate politică. Tradiția istorică a descălecatului 
nu cuprinde deci decât o parte a împrejurărilor reale, din 
care se explică şi se lămureșşte întemeierea țării moldovenești; 


23) Cf. G.1. Brătianu, Origines et formation de lunité roumaine, p. 120 și urm. 

ea are totuși Valoarea unui simbol, deoarece reține trăsătura 
esențială a acestui proces istoric, caracterul de întemeiere 
românească al nouei alcătuiri politice, care stăpâneşte de 
acum înainte vieața întregii regiuni dintre munți, Nistru și 
mare, 

Aceeaşi concluzie poate fi socotită valabilă şi pentru tra- 
diția istorică, mult mai discutată și mai nesigură, a Țării Româ- 
nești. Nu putem afirma cu preciziune că descălecătorul a fost 
Radu Negru-Vodă, sau dacă l-a chemat altfel; data de 1290: 
e foarte posibilă, dar nu avem niciun document contemporan 
care să o înregistreze. Ştim însă sigur două lucruri: că în 
Transilvania, în ultimul deceniu al secolului al XIII-lea şi 
al domniei Arpazilor în Ungaria, privilegiile şi drepturile 
populației româneşti erau tot mai mult încălcate de noua 
ordine feudală. De altă parte, la miazăzi de Carpaţi începuse 
o acțiune de regrupare și de unire a micilor stăpâniri, risipite 
prin văi şi peste plaiuri. Amândouă aceste condițiuni fun- 
damentale ale întemeierii statului tradiția le cuprinde, în deo- 
sebitele ei versiuni; ea adaugă faptul, ce rezultă logic din 
desvoltarea împrejurărilor, al plecării unor fruntași ai vieții 
româneşti din Ardealul de miazăzi, peste munți, şi al « des- 
călecării » care închiagă într'o singură formațiune de stat 
cnezatele şi voivodatele din dreapta şi din stânga Oltului. 
Dimitrie Onciul, examinând problema în cadrul pre- 
ocupărilor sale de amănunțită cercetare a izvoarelor şi după 
criteriile stricte ale criticei textelor, presupunea că tradiția 
descălecatului din Moldova —fapt real şi dovedit prin do- 
cumente —a creat printr'un fenomen de influență literară o 
tradiție asemănătoare în analistica Țării Româneşti 1). Este 
însă locul să ne întrebăm, acum când cunoaștem mai bine 
împrejurările politice din Ardeal, în primele veacuri ale stă- 
pânirii ungureşti, dacă nu cumva faptul real al descăleca- 
tului Moldovei n'a fost determinat el însuşi de exemplul 
altui fapt real, al unei alte descălecări, ce a avut loc.cu o 
jumătate de secol mai de vreme, din motive identice și cu 
rezultate asemănătoare. 


3) D. Onciul, Originile Principatelor Române, p. 64. 

Lipsesc de sigur, din relațiunile ce ni s'au păstrat, temeiu- 
rile economice, totuşi nu mai puțin evidente, în realitate, 
decât acele care au contribuit la întemeierea principatului 
Moldovei. Ele ne apar din nevoile negoțului oraşelor săseşti 
ale Ardealului, aşa cum le arată tratatele încheiate în a doua 
jumătate a veacului al XIV-lea cu voivozii Țării Româneşti, 
din curentul navigației ce pluteşte în jos pe Dunăre spre 
deltă şi mare, şi dă vieață porturilor dela gurile fluviului, 
Vicina — din ultimul sfert al secolului al XIII-lea, și Chilia, 
loc de încărcare a grânelor pentru Genovezi şi Veneţieni 
la 1359. Și aci se trag căi de negoț de-a-curmezișul regiunii 
dealurilor şi ale câmpiei muntene, de-a-lungul văilor care 
leagă muntele de « drumul fără pulbere » al Dunării. Aceste 
împrejurări, care cer o ordine de stat şi îi determină înte- 
'meierea, nu sunt menționate de relațiunea descălecatului lui 
« Negru-Vodă »; dar nici în aceea a întemeierii Moldovei, 
ele n'au aflat pomenire. Lipsa lor nu constitue deci un motiv 
de eliminare a tradiției, din seria izvoarelor istorice pe care 
trebue să le cercetăm. 

Rămâne totuşi o deosebire: ipoteza, oricât ar părea de 
bine întemeiată, rămâne ipoteză, câtă vreme nu putem aduce 
în sprijinul ei certificatul autentic al unei mărturii contem- 
porane, care o preface în certitudine. Dar faimosul argument 
ex silentio, atât de des —şi de greşit — invocat, în cercetarea 
originilor mai depărtate ale poporului român, şi al lipsei 
unor izvoare care să-i dovedească existența pe pământul de 
care l-a legat istoria, nu trebue să ne determine judecata 
nici în chestiunea întemeierii statelor create de inițiativa sa 
politică, atunci când în sfârşit, după atâtea secole, s'au ivit 
condițiile favorabile închegării și desvoltării lor. 

Tradiția istorică a descălecatului cuprinde în orice caz trei 
elemente temeinice, care în ultimă analiză o impun și acum 
atenției cercetătorilor. 

I. Existenţa unor formaţiuni politice locale, unificate de în- 
temeierea Voivodatului, care e menţionată de relațiunea des- 
călecatului lui « Negru-Vodă », e în orice caz o realitate ce 
ne lămureşte procesul intern de desvoltare şi de organizare 
a statului în țările noastre. Ea ne arată dela început colabo- 

rarea a doi factori: autoritatea centralizatoare a întemeieto= 
rului și familiei sale, și elementele provenite din micile 
stăpâniri care i s'au închinat, dar îşi păstrează rosturile în, 
sfatul domnesc și în gospodăria țării. Sunt de căutat aci 
originile acelei ordini « constituționale», ce n'a fost concre- 
tizată în nicio «ctartă», mare sau mică, de privilegii sau de 
libertăți, (încercările de această natură fiind mai târzii), dar 
constitue o latură esenţială a obiceiului pământului şi o în- 
fățișare specifică a istoriei politice româneşti. Tot prin aceste 
împrejurări se defineşte mai precis îndoitul izvor al puterii 
domneşti în întâile vremuri ale existenței noastre de stat, 
ereditatea și alegerea. Aceasta din urmă ne apare astfel ca 
şi în istoria mai veche a Imperiului din timpul dinastiilor 
saxone şi franconiene 1), drept o ratificare solemnă, prin re- 
prezentanții calificați ai intereselor țării, a desemnării moş- 
tenitorului, din «os domnesc», — fiu sau frate —de către 
Voivodul în funcțiune, Mai târziu, ideea dinastică a slăbit 
și a rămas procedura alegerii din rândurile aristocrației, dar 
aceasta este altă problemă, care depășește cadrul —şi așa 
destul de întins —al acestei cercetări 2). 

2. Originea ardeleană a întemeierii statelor noastre dunărene 
e de asemenea un fapt ce trebue reținut, confirmat în mod 
precis de documente în cazul descălecatului Moldovei, po- 
menit numai de tradiție în acela al Țării Românești. El se 
află însă pe linia logică a unei desvoltări istorice, care răs= 
punde şi procesului de expansiune demografică a elementului 
românesc, şi intereselor economice determinate de rețeaua 
de drumuri a negoțului, și nevoii de a da o formă proprie 
de stat încercărilor de unificare politică, provenite din ini- 
țiativa străină a coroanei ungurești, sau —poate —și din le- 
găturile, de prietenie sau de adversitate, cu cealaltă putere 
ce mărginește la acea vreme orizontul nostru politic: hanatul 
tătăresc al Kipciakului. 

3. In sfârşit, această tradiție aduce, în ce priveşte cu deose= 
bire Moldova, o mărturie neîndoielnică a creațiunii românești, 


5 Cf. F. Rörig, Mittelalterlirhes Kaisertum und die Wende der europäischen 
Ordnung (1197), în Das Reich und Europa, p. 28. 
1) V. art. meu Ideea Voivodald, conferinţă la Universitatea Liberă (sub tipar), 

pe care o reprezintă existența acestei țări, în hotarele ce le-a 
atins, dacă nu din primul moment al descălecării, dar în 
orice caz în etapa imediat următoare, și pe care le-a păstrat 
cu vicisitudinile ce nu se puteau înlătura, în decursul ju- 
mătății de mileniu al istoriei ei de stat independent. 

In zile ca acestea, când jumătate din Ardealul românesc 
şi ținutul de obârşie al descălecării din Maramureş se află 
sub jug străin, când valea Moldovei pe care a coborit des- 
tinul de ctitorie voivodală este câmpul celei mai crâncene 
bătălii, amintirea acestor temeiuri statornice ale trecutului 
nu e numai o urmare logică şi necesară a cercetării isto- 
rice, dar şi un act de credinţă în viitorul țării, în dreptatea 
cauzei pe care o apărăm, 

MEMBRU AL ACADEMIEI ROMANE 


Şedinţa dela 15 Decemvrie 1944 


Intr'o comunicare precedentă, urmându-mi cercetările cu 
privire la tradiția istorică despre întemeierea statelor româ- 
neşti, am avut prilejul de a examina acea a descălecatului 
Moldovei, în desvoltare paralelă cu versiunea tradițională a 
originelor principatului mai vechiu al Munteniei 1). M'am 
oprit, cum era şi firesc, într'un asemenea studiu, la eveni- 
mentul însuși al descălecatului, aşa cum îl descriu legendele 
şi izvoarele istorice, lăsând însă la o parte povestirea care 
alcătueşte o introducere la relațiunea lui, ce o găsim în unele 
Cronici. 

Intr'adevăr, în letopiseţul lui Ureche, dar mai mult 
în interpolările ce i s'au adăugat, ca și în scrierea lui Miron 
Costin despre «descălecatul dintâi a Ţării Moldovei» 
sau în cronica lui polonă, s'a păstrat amintirea, mai mult 
sau mai puțin desvoltată, a unei lupte a Craiului unguresc 
Laslău sau Vladislav cu Tătarii, în valea Siretului, 
la care ar fi luat parte strămoşii veniți dela Roma a acelor 
4 feciori de domni » ce au descălecat pe urmă din Maramureş. 


1) Tradiţia istorică a descălecatului Moldovei în lumina noudlor cercetări, An. 
Ac. Rom., Mem Sect, Ist., seria 3, XXVII, 1944, p. 1 şi urm, 


3 A. R, — Memoriile Secţiunii Istorice, Seria 11]. Tom, XXVII. 

La Ureche e doar amintirea unei obârşii romane: 
«dela Râm», a descălecătorilor 1). In una din interpolările 
lui Simion Dascălul, se redă versiunea expediției 
regelui ungur « Laslău » împotriva 'Tătarilor, cu «oamenii răi » 
sau tâlharii trimişi în ajutorul său de « Împăratul Râmului», 
— poveste reprodusă după un «letopiseţ unguresc», răs- 
pândită în cercurile catolice din Moldova în veacul al 
XVII-lea, după cum rezultă din scrierile lui Bandinus 
sau ale lui Nicolò Barsi, şi care a făcut mult sânge 
rău cronicarilor ce au luat cunoştinţă de ea, dela Miron 
Costin la Dimitrie Cantemir şi Constantin 
Cantacuzino?). Se localizează bătălia în valea Sire- 
tului, al cărui nume e lămurit printr'un joc de cuvinte în 
limba mzghiară 2). La Miron Costin, în sfârşit, toată 
povestea se întregește cu amănuntul că bătălia s'a dat «din 
jos de Roman, un oraş al nostru de pe Siret» 4). 

Sunt deci două elemente principale de reținut în această 
tradiție istorică: o bătălie a « Craiului unguresc Laslău » cu 
“Tătarii, şi originea romană a luptătorilor cari iau parte la 
ea, din cari se treg pe urmă întemeietorii "Țării Moldovei. 

Dar toată această povestire se găseşte cu amănunte mult 
mai bogate și expusă pe larg într'un izvor mai vechiu, de 
unde s'a inspirat probabil tradiția orală ce o reproduc leto- 
piscțele noastre: e vorba de «Cronica anonimă » transcrisă 
în limba rusă, descoperită de lon Bogdan întrun 
sbornic dela Kiev, în care spre deosebire de toate celelalte 
relațiuni de acest gen, partea care priveşte descălecatul Mol- 
dovei şi antecedentele sale reprezintă mai bine de jumătate 
din text. Ea poate fi ușor datată după rândurile dela sfârşit, 
care privesc începutul domniei lui Bogdan, fiul lui 
Ştefan cel Mare, deci din anii 1504—1508 5). Cum 
acest voivod era cumnatul fiului lui lvan al III-lea, 


2) Let.2, I, p. 131—132. 

2) Cf, ediţia d-lui C. C. Giurescu, Clasicii români comentaţi, 1934, Pe 
LXIX şi urm. 

2) Let.?, |, p. 377. 

4) I. Bogdan, Cronice inedite atingătoare de istoria Românilor, p. 160. 

5) |. Bogdan, Cronicele moldoveneşti înainte de Ureche, p. 64. 

[7] 


marele cneaz al Moscovei, se explică de ce «povestirea în 
scurt despre Domnii Moldovenești » a ajuns să fie transcrisă 
laolaltă cu cronicile rusești din « Voskresenskaia letopis ». 


I 
EROII EPONIMI ROMAN ŞI VLACHATA 


Inceputul cronicii anonime cuprinde un şir nesfârşit de 
anacronisme și confuzii istorice de tot felul, care nu-i uşu- 
rează folosirea. La anul 1359 — data tradiţională a descăle- 
catului, sunt pomeniți mai întâi frații Roman şi Vla- 
chata, cari părăsesc «cetatea Veneţiei», goniți de eretici și 
își zidesc o cetate la « Vechiul Râm », trăind acolo cu neamul 
lor «până ce au trecut Formos papa dela pravoslăvie 
la lătinie ». 

Impotriva lor « Lătinii » clădesc o altă cetate, Noul Râm 
şi se luptă mereu cu ei, până ce Vladislav, craiul un- 
guresc, nepot de frate al arhiepiscopului sârb Sava, şi 
ținând de legea creșştinească, dar «lătin... după vorbă și 
după podoabele crăiei », îi chiamă pe toți la luptă împotriva 
Tătarilor. Aceştia, sub cneazul lor Neimet, şi-au părăsit 
pustiile dela Prut și apa Moldovei şi au trecut munții înalți 
ai Ardealului, ajungând până la Mureș. Aci îi întâmpină 
oștile craiului Vladislav, cu noii și vechii Râmleni sau 
« Româneni ». Bătălia se dă pe Tisa, iar Râmlenii de lege 
latină sfătuesc în taină pe craiul unguresc, să trimită în pri- 
mele rânduri pe Râmlenii vechi, ca să piară toți în luptă, 
iar pe urmă va fi uşor să ia «la legea lătinească » pe femeile 
şi copiii lor rămași acasă. Dar în încăerarea ce urmează, 
Tătarii sunt înfrânți și izgoniți, fără ca biruitorii să sufere 
pierderi prea mari. Drept răsplată, craiul Vladislav le 
destăinueşte sfatul viclean al « Râmlenilor noi» și îi așează 
între Mureș, Tisa şi Criş, în Maramureș, unde întemeiază 
familii nouă, căsătorindu-se cu Unguroaice și trăind acolo 
«până astăzi în legea lor creştinească ». Dintre urmaşii lor 
se ridică Dragoş cu tovarășii săi, cari pornesc pe urmele 


3% 

a 


zimbrului peste munți, pentru a descăleca țara Moldovei, 
conform tradiției cunoscute 1). 

Despre această introducere la povestea descălecatului, s'a 
ocupat mai cu deosebire în istoriografia noastră modernă 
Dimitrie Onciul. Ela lămurit, cu pătrunderea spi- 
ritului său critic, episodul « Craiului Laslău » prin legenda 
păstrată de o cronică ungurească din veacul al XV-lea, a 
unei intervenții miraculoase a Sfântului rege Ladislau I 
(1077—1095), care sar fi ridicat din mormânt pentru a 
alerga, două secole și jumătate mai târziu, în ajutorul armatei 
lui Ludovic I de Anjou într'o luptă grea cu Tătarii, 
pe la 1343 sau 13452): «deci în fond, tradiția noastră, in- 
fluențată de legenda ungurească, are în vedere mai ales în- 
temeierea principatului Moldovei în urma acelei expediții 
împotriva Tătarilor. In legătură cu acest fond istoric, tra- 
diția întemeierii mai caută să explice, în mod etiologic, ori- 
ginea romană și religia ortodoxă a Românilor, cum şi numele 
lor. Pentru explicarea faptelor date — numele, limba, religia — 
s'a inventat, pe temeiul unei vagi amintiri, despre originea 
romană, narațiunea despre frații Roman şi Vlachata, 
ca străbuni eponimi ai Românilor sau Vlachilor şi despre 
urmașii lor cari păstrează în Roma, în lupta cu Latinii, vechea 
lor credință ortodoxă, până la așezarea lor în părțile ungurene, 
pusă prin anacronism în acelaşi timp cu întemeierea princi- 
patului Moldovei. Nu mai insistăm, încheie Onciul, 
asupra lipsei totale de fond istoric în acest mit astfel format » 3), 

Singurul element istoric care i se pare a merita o atenție 
deosebită ca tradiție națională, este amintirea papei For- 
mosus, personaj real din a doua jumătate a veacului al 
IX-lea, trimis în Bulgaria la 866 de papa Nicolae I, 
pentru a întări legătura între biserica dela Roma şi ţarul 
Boris, recent trecut la creştinism. El însuși a ajuns mai 
târziu papă între anii 891—896, iar rivalitatea lui în Bul- 


1) 1. Bogdan, op. cit., p. 235—236. Un rezumat în D. Onciul, Ori- 
ginile Principatelor Române, p. 72 şi urm. 

2) Cf. D., Onciul, Tradiţia istorică în chestiunea originilor române, An. Ac. 
Rom., Mem. Sect. Ist., s. 2-a, XXIX, 1907, Pp. 575—576. 

5) D. Onciul, Papa Formosus în tradiția noastră istorică, Lui Titu Maiorescu 
Omagiu, Bucureşti, 1900, p. 622—623. 

garia cu Patriarhia din Constantinopol, care a adus în cele 
din urmă biserica acestei țări în dependința acelei grecești, 
lămureşte « trecerea dela pravoslavie la lătinie », ce şi-o amin- 
tește tradiția istorică a cronicei anonime moldoveneşti. Asupra 
acestei chestiuni Onciul a publicat un studiu deosebit, 
aflând în aluzia neașteptată la «papa Formos» o amintire 
a împrejurărilor, în care Românii din Dacia, ca şi cei din 
dreapta Dunării, împărtăşeau soarta credincioșilor din im- 
periul bulgar. Tot restul povestirii nu e decât un mit etio- 
logic, în care « pravoslavnicii frați Roman şi Vlachata» 
n'au alt rost decât de-a înfățișa pe «eroii eponimi ai Româ- 
nilor ortodocși, numiţi şi Vlachi » 1). Asemenea eroi eponimi, 
capete de seminții și de noroade, întâlnim şi în analele 
popoarelor slave. În cronicele cehe și polone apar «marile 
tipuri legendare ale strămoşilor» popoarelor slave, personi- 
ficați prin eroii Ceh, Leh, Rus și Meh?) din care se trag 
principalele ramuri ale neamurilor de limbă și obârșie slavă. 
Faptul că ei sunt frați arată în același timp sentimentul de 
unitate al lumii slave, cel puţin la origine, depăşind astfel 
deosebirile pe care culturi diverse şi evoluţii istorice diver- 
gente le-au adus în decursul vremii între diferitele popoare. 
Tot astfel versiunea laurentiană a Cronicei vechi rusești 
înseamnă ca strămoși ai Radinicilor şi Viaticilor pe frații 
Radim și Viatko, veniți din țara Liahilor (Polonia)?). Asemenea 
ascendențe mitice se pot urmări dealtfel până și în textul 
Scripturii, în care rasele omenești purced dela cei trei fii 
ai lui Noe: Sim, Ham şi afet. Era destul de logic să se 
presupună că «frații Roman şi Vlachata» nu erau decât o 
adaptare la împrejurările româneşti, ale acestui mod de-a 
lămuri naşterea şi desvoltarea popoarelor, destul de obiş- 
nuit, după cum se vede, în vechea analistică slavă, cum e 
dealtfel, în toată istoriografia antică şi medievală. Ca atare, ei 


2) D. Onciul, Originele Principatelor Române, p. 77. 

2?) L. Niederle, Manuel de P'Antriquit€ slave. I, p. 164. D-l Prof. Dan 
Simonescu a avut bunăvoința de a-mi atrage atenția asupra unei bibhografii mai 
complete, care nu are însă legătură cu subiectul acestei comunicări. 

2) Ibid., p. 223. 

par a fi dispărut din preocupările istoricilor noștri mai recenți, 
procesul lor putând fi considerat ca definitiv încheiat 1). 


JI 
DUCELE RAMUNC, MIT ETIOLOGIC SAU FIGURĂ ISTORICĂ? 


Un asemenea erou eponim ne întâmpină însă și în alt 
izvor al literaturii medievale, în care s'a văzut mai de mult 
o aluzie la Români. In vestita epopee germană Nibelun- 
genlied (Der Nibelunge N6t), a cărei ultimă redactare ar fi 
dela începutul veacului al XIII-lea, e vorba de însoțitorii 
marelui rege Etzel (Atila), la nunta sa cu regina K rie m- 
hilda. Din toate țările Răsăritului sosesc căpeteniile: 


Von Riuzen und von Kriechen reit dâ vil manic man: 
den Polânen und Vlâchen den sach man schwinde gån... 


«Dintre Ruşi şi Greci călăreau acolo mulți oameni, și 
Poloni și Vlahi vedeai sosind cu grabă...». 

Mai departe, se pomenesc die wilden Pescenaere, Pecenegii 
cei sălbatici, împreună cu spadele cele bune din tara Kie- 
vului, iar într'o altă strofă apare: 


Der herzoge Râmunc uzer Vlâchen lant 
mut siben hundert manen, kom er für sie gerant 2). 


Acest «duce Ramunc din ţara valahă» a fost considerat 
încă de Xenopol ca «numele poporului român, dat ca- 
pului său»), deci tot un erou eponim, personificând neamul 
întreg, sau cel puțin acea parte a lui ce ajunsese la cunoştinţa 
scriitorului, căruia i se datoreşte acest adaus. Căci epopeea 
Nibelungilor, ca şi alte poeme epice medievale, e rezultatul 
unei prefaceri și prelucrări succesive, fiecare poet adăugind 
la vechiul fond al legendei fapte și împrejurări caracteristice 
epocii în care scria. Astfel s'au introdus în Chanson de Roland 
mențiuni de popoare şi localități cu totul străine de vechiul 


1) V, de pildă N. Iorga, Hist, des Roumains, III şi C, C, Giurescu, 
Istoria Românilor, vol. 1. 

2) Cântul 22, V. 1340, 1341, 1344. 

3) Teoria lui Rösler, laşi, 1884, p. 116. 

episod al războaielor carolingiene, care aparțin vremii Cru- 
ciatelor şi etnografiei sau geografici Europei Orientale şi 
Asiei anterioare 1). Tot astfel au procedat şi autorii cari au 
remaniat fondul primitiv al epopeei Nibelungilor 2). 

«Oricum ar fi lucrurile, observa în această privinţă N. 
Drăganu, Nibelungenlied este o mărturie destul de tim- 
purie despre existența Românilor, fie ei din oricare parte», 
deoarece presupunea că pasajul se poate interpreta ca o 
aluzie la Românii nord-estici, în cazul în care traducem cu 
Xenopol, Polânen prin Poloni, sau la cei sud estici, dacă 
socotim, cu Onciul, că ei reprezintă pe Cumani, numiţi 
de textele germane şi Valwen sau Falones ; ba «se vede că 
nu este exclusă nici posibilitatea a treia, a Românilor din 
Panonia » 3). Dar înțelesul ce se dă numelui ducelui Ramunc, 
ca erou eponim, nu are de suferit prin aceste interpretări 
diverse nicio modificare, 

Nicolae Iorga a fost însă de altă părere. Intro 
notă scurtă, din acele prin care își însemna pe loc un punct 
de vedere nou, în marginea chiar a cărții pe care o citea, el 
observa că şi în cartea lui Drăganu «se menţionează 
părerea că « Ramunc» înseamnă Român, numele poporului 
în loc de al şefului. E de sigur o greşeală. « Ramunc» nu poate 
fi decât un nume de om. Şi, cum cântecul Nibelungilor 
trebue să fie de pe la începutul secolului al XIII-lea, când, 
de altfel, numele Vlahilor se popularizează prin împreju- 
rările din Balcani, se dă ca șef al lor prințul galițian, regele 
Roman din secolul al XIII-lea» 4). 

Marele nostru istoric s'a gândit fără îndoială la principele 
Roman Mâstislavici al Volhiniei, ajuns în 1199, 
după stingerea neamului Rostislavilor, principe al Haliciului 
sau al Galiției. Acest întemeietor de dinastie a lăsat în istorie 
renumele unui suveran energic şi războinic, în luptă continuă 


1) Cf. Emile Mireaux, La Chanson de Roland et l'Histoire de France, 
Paris, 1943, p. 201 şi urm. 

2) Balint Homan, Geschichtliches im Nibelungenlied, Ungarische Jahrbücher; 
HI, 1923, p. 199 3. urm. 

1) N. Drăganu, Românii în veacurile IX—XIV pe baza toponimiei şi a ono- 
masticei, p. 225—226. 

) Ducele Ramunc, în Revista Istorică, XIX, 1933, p. 114. 

cu rivalii săi dela Kiev și Cernigov, ajutați de Cumanii cari fac 
la acea vreme neîncetate incursiuni în Ucraina.. El păstrase 
însă relații paşnice cu Bizanțul și Ungaria, şi se amestecase 
în luptele lăuntrice din imperiul german, ţinând partea lui 
Filip de Suabia împotriva lui Otto al IV-lea 
de Braunschweig. Se știe de altfel că a căzut în 
lupta de pe Vistula cu aliatul acestuia din urmă, regele Po- 
loniei Leszko, în 12051). Era deci firesc ca în prelu- 
crarea din aceeaşi vreme a epopeei Nibelungilor, să apară 
numele acestui principe puternic, dintr'o regiune nu prea 
depărtată de marginile imperiului, care domnea peste po- 
poare din sfera de stăpânire ce fusese altădată a legendarului 
Etzel, regele Hunilor. Dacă examinăm în lumina acestei 
ipoteze versurile amintite mai sus, vom constata într'adevăr 
că enumerarea «Ruşilor, Grecilor, Polonilor şi Vlahilur», 
cărora le urmează « săbiile dela Kiev » și « Pecenegii sălbatici » 
ne duce de-a-dreptul în regiunea stăpânită de principii de 
Halici, care se mărginea cu Moldova de mai târziu, spre 
miazăzi şi Sud-Est, se întindea în stepa ucraineană până la 
Nipru în dreptul Kievului, iar spre apus se oprea la tre- 
cătorile Carpaţilor nordici, care o despărțeau de Ungaria. 
Insemnătatea ce se dă Vlahilor, poate fi lămurită în două 
feluri: ori e vorba de coloniile româneşti, aşezate în Ga- 
liția de răsărit şi miazăzi, a căror însemnătate ne-o dovedesc 
documentele ce amintesc aci de jus valachicum ; 2). ori e o aluzie 
la partea de miazănoapte a Moldovei dinainte de descălecare, 
unde s'a întins pentru o scurtă perioadă de timp, în veacul 
al XII-lea, influența principatului de Halici 3), dar care, de 
fapt, în vremea lui Roman Mâstislavici, se afla 
sub directa oblăduire a Cumanilor. 

In orice caz, trebue să recunoaștem că atmosfera, sau mai 
bine zis ambianța istorică ce o putem distinge în jurul « du- 
celui Ramunc» și a « Vlahilor» amintiți în Nibelungenlied, 
se apropie de ipoteza lui Nicolae Iorga, transformând 


1) Cf. B. Krupnychki, Geschichte der Ukraine, Leipzig, 1939, p. 21—22. 

2) Cf. D. Mo totolescu, Jus Valachicum în Polonia, Bucureşti, 1915. 

3) Cf. G. I. Brătianu, Vicina II, Revue hist. du Sud-Est Européen, XIX, 
1, 1942, P. 172. 

astfel pe eroul eponim al Românilor într'o figură istorică 
reală, ușoară de identificat în timp şi în spațiu. Ne putem 
pune atunci în mod firesc întrebarea, dacă aceeași încercare 
nu poate fi făcută pentru eroii, nu mai puţin legendari, ai 
cronicei anonime despre descălecatul Moldovei. 


III 
ROMAN ȘI OLAHA, DUCES RUTENI 


Încă mai de mult, într'un studiu despre un capitol din 
«cartea lui Maco Polo » 1), observasem în relațiunea cunos- 
cutului călător şi misionar prin țările tătăreşti din veacul al 
XIII-lea, Franciscanul Giovanni da Pian del Car- 
pine («Plano Carpini în textul latin), însemnarea din drumul 
său de întoarcere dela Curtea Hanului: ieşind din Cumania 
de dincolo de Nipru, se întâlnește cu principi ruşi, cari 
călătoreau și ei la Oardă, spre a căpăta întărire dela noii 
stăpâni ai stepelor. In ediția mai veche a lui D'Avezac?), 
pasajul are următorul cuprins: Et în exitu Comaniae inve- 
nimus ducem Romanum qui intrabat ad Tartaros et societatem 
ipsius et ducem Aloha qui extat et societatem ipsius... Et omnes 
isti sunt duces Ruteni... (Iar la ieşirea din Cumania am în- 
tâlnit pe ducele Roman, care intra la Tătari și alaiul său, 
şi ducele Aloha care e acolo cu alaiul său... Iar toți aceştia 
sunt duci Ruteni). 

In edițiile mai nouă ale eruditului italian Giorgio Pullè 
în Studi Italiani di Filologia Indoiranica è) sau ale lui P. 
Anastasius Van den Wyngaert în colecția 
Sinica Franciscana, versiunea e corectată după o lectură mai 
bună: Et in exitu Comanie invenimus ducem Romanum qui 
intrabat ad Tartaros et societatem ipsius et ducem Olaha qui 


1) Lak, o interpretare greşită a unui capitol din e Cartea lui Marco Pob +, în Cer- 
cetdri Istorice, I, laşi, 1925. 

2) Paris, 1828, p. 375. 

3) Vol. IX, Firenze, 1913; cf. şi traducerea italiană a aceluiași: Viaggio a Tartari 
di frate Giovanni da Pian del Carpine, Viaggi e Scoperte, 5, Milano, 
1929, P. 317. 

exibat et societatem ipsius !) (lar la ieșirea din Cumania 
am întâlnit pe ducele Roman, care intra la 'Tătari, cu alaiul 
său şi pe ducele Olaha, care ieşea, şi alaiul său). E deci vorba 
de doi «duci» sau voivozi, din cari unul era în drum spre 
reşedinţa Hanului Batu, iar celălalt se întorcea de acolo, 
Cel dintâi: Roman, astfel amintit la 1247, nu poate 
fi aci principele la care se gândise Iorga, ci nepotul 
său, fiul lui Daniil sau Danilo, principele de Halici, 
care primise coroana regală dela Papa Inocenţiu al 
IV-lea şi se afla în acel an la curtea lui Batu, unde îl 
întâlnise călătorul nostru. Acest al doilea Roman, al 
doilea fiu al «regelui» Danilo, a fost învestit la 1254 
cu unele posesiuni cucerite de tatăl său dela Lituanieni, în 
Rutenia Albă, ca Nowogrodek şi Slonim?). E 
deci foarte firesc să fi întâlnit, câţiva ani mai înainte, pe 
misionarul franciscan lângă Kiev. 

Celălalt e mai greu de identificat. « Forma (Aloha)», ob- 
servam în studiul citat mai sus, amintește poate pe « Olahi» 
din documentele ungurești dela sfârşitul veacului al XIII-lea 3). 
Apropierea devine însă mai izbitoare, dacă citim Olaha. In 
documentele latine ale cancelariei ungurești, această formă 
specific maghiară a numelui poporului român ne întâmpină, 
după cercetările recente, cam dela 1228. Vechea formă: 
Blaci sau Blachi pare a reproduce numele Vlahilor, aşa cum 
îl cunosc izvoarele bizantine. E o dovadă mai mult că de 
abia atunci Ungurii au pătruns îndeajuns de adânc în Ardeal, 
în ținuturi locuite de Români, ca să transforme numele 
acestui popor în spiritul limbii lor, fără a-l împrumuta numai 
dela alții, cum făcuseră până atunci 4). Echivalența Olah- 
Vlah e mai mult decât sigură: se poate dovedi și prin topo- 
nimie. Astfel Oldhfenes în documentele ungurești din veacul 
al XIV-lea e Vlaha din ținutul Clujului. « Evident, este vorba 
de un nume dat unui sat românesc încă de vechea populaţie 


-) Ystoria Mongalorum, cap. IX, 49, Itineraria et relationes fratrum minorum 
saeculi XIII et XIV, Quaracchi, 1929, p. 129. 

23) B, Krupnicky, Gesch, der Ukraine, p. 25. 

3) Lak, jbid., p. 9 a extrasului. 

t) Cf. I. Moga, I Romeni di Transilvania nel Medio Evo, în Rev, hist, du 
Sud-Est Européen, XIX, 1, 1942, Pp. 274 şi urm, 

slavă, cu care Românii trăiau alăturea. Numai astfel se poate 
explica forma acestui nume. Dacă ar fi fost dat după ve- 
nirea Ungurilor, el ar trebui să aibă forma ungurescului 
oldh », spune în această privință N. Drăganu, care mai 
adaugă și Vlăhița (Olăhfalu) din județul Odorhei 1). Olaha 
din Historia Mongalorum poate deci să reprezinte forma un- 
gurească a unui Vlacha sau Vlachata, și astfel eroii mitici 
ai cronicii anonime dela 1500, Roman şi Vlachata 
coboară deodată din lumea basmelor în realitate, întrupân- 
du-se în două figuri istorice de voivozi din veacul al XIII-lea, 
atestate de mărturia neîndoelnică a unui contemporan, a 
cărui relațiune de călătorie e considerată cu drept cuvânt 
ca un document vrednic de toată încrederea, 

Problema fondului istoric al întregii povestiri preocupă de 
altfel în ultimul timp și pe alți cercetători. D-l Al. Pro- 
copovici, în recentele sale studii privitoare la « chestiunea 
Românilor » 2) a supus-o din nou unei atente analize. D i- 
mitrie Cantemir începuse această cercetare și aflase 
originea episodului într'un «letopiseț bulgăresc», în care 
craiul Laslău se găsește în relații cu un rege bulgar 
Ștefan și cu arhiepiscopul Sava, care îl botează în 
dreapta credință. D-l Procopovici socotește pe Ro- 
man şi Vlahata tot eroi eponimi ale celor două de- 
numiri ale poporului român, mențiunea Veneţiei o lămurește 
prin interesele negoțului venețian pe țărmurile Mării Negre 
şi drumurile în legătură cu ele. Menţiunea țării Crișului, ca 
loc de așezare a strămoșilor descălecătorilor, îi aminteşte 
de sigur voivodatele românești din cronica Notarului Anonim 
al regelui B e la. Cât privește pe regele sau « craiul » Laslău, 
formă ungurească a lui Vladislav, d-sa ajunge la con- 
cluzia pe care o întrevăzusem într'o notă a comunicării mele 
precedente ?), anume că ar putea fi vorba, nu numai de un 
rege al Ungariei cu acest nume, ci de un voivod al Ardea- 
lului. Istoria cunoaște tocmai în a doua jumătate a veacului 


1) Românii în veacurile IX—XIV, p. 435. 

2) Die Rumăânenfrage, Bibliotheca Rerum Transylvaniae, III, Sibiu, 1944, P. 
23 şi urm. 

3) Tradiția istorică a descălecatului Moldovei, p. 22, n. 1. 

al XIII-lea trei asemenea voivozi, din neamul Borza sau 
Borş, dintre cari cu deosebire al treilea (1204—131 5) a ajuns, 
în timpul crizei lăuntrice din Ungaria, după stingerea di- 
nastiei arpadiene, un adevărat arbitru al situaţiei între pre- 
tendenţii boem, bavarez și angevin, cari se luptau pentru 
coroana Ungariei 1). Socru al regelui sârb Ștefan Uroș 
şi astfel înrudit şi cu domnitorii "Ţării Românești, excomu- 
nicat de cardinalul Gentile, trimisul Papei, pentrucă 
refuza să predea coroana noului rege, Carol Robert?) 
el are multe trăsături comune cu craiul Laslău al legendei. 
Cât priveşte titlul regal, d-l Procopovici observă cu 
dreptate că şi mai târziu el a fost atribuit principilor ardeleni, 
chiar fără a fi înregistrat de protocolul oficial. Și Miron 
Costin înseamnă că « Domnilor din Ardeal le zicem crai 
ungurești; eu să le dau acest nume nu pociu, căci crainu 
sânt, ce direpți domni sau cnezi... Deci craiu dirept crăiei 
ungurești este Neamţul, că la dânsul este cununa crăiei un- 
gureşti cu Pojunul» 3), Intr'adevăr, posesiunea Sfintei Co- 
roane şi a orașului încoronării — Poszony sau Bratislava — 
desemna la acea vreme legitimitatea; dar obiceiul amintit de 
cronicarul nostru în veacul al XVII-lea, poate să fi fost mai 
vechiu şi să se aplice unui stăpânitor, în fapt tot atât de 
puternic ca regele, cum era voivodul Ladislau din 
timpul interregnului din Ungaria, la începutul secolului al 
XIV-lea. 

Dacă reluăm însă în toate amănuntele lor, diferitele date 
ale povestirii din Voskresenskaia letopis, aflăm în ele tot mai 
multe elemente care se potrivesc cu epoca și regiunea în 
care am aflat modelul lor îndepărtat. Luptele sau legă- 
turile diplomatice cu 'Tătarii, constitue capitolul cel mai în- 
semnat al istoriei principilor de Halici, în a doua jumătate 
a veacului al XIII-lea. Tatăl principelui Roman, Danilo, 
silit să se supună atotputernicului Han, a încercat să se răs- 
coale și s'a lovit de împotrivirea cnezilor Bolohovți sau Bolo- 


3) Al. Procopovici, Die Rumănenfrage, p. 31—32. 

2) Cf. I. Moga, Voevodatul Transilvaniei, Univ. Regele Ferdinand |, 
Cluj-Sibiu, Bibl. Instit. de Ist. Naţională, XVII, Sibiu, 1944, p. 27 şi urm, 

3) Let.?, I, p. 215. 

hoveni, cari au primit ajutor dela 'Tătari. Căpetenia acestora, 
Burundai, l-a învins în 1259, iar din porunca Oar deji, 
principele Galiției a trebuit să-şi dărâme cetăţile dela Lutk, 
Kameneţ și Lwow și să trimită oastea sa, sub comanda 'Tă- 
tarilor, în expedițiile lor împotriva Poloniei şi Lituaniei 1). 
La una din ele a luat parte şi principele Roman?). 

« Craiul Laslău », de altă parte, poate fi o sinteză a mai 
multor figuri istorice. Unele trăsături se potrivesc, după cum 
am văzut, cu voivodul Ladislau al Ardealului, dar poate 
fi şi o aluzie la Sfântul Ladislau, regele Ungariei, ale 
cărui isprăvi le povesteau cronicile medievale. Să nu uităm 
în sfârşit că a fost un rege Ladislau al Ungariei în a 
doua jumătate a veacului al XIII-lea, al IV-lea, poreclit 
Cumanul (1272—1290), penultimul domnitor al neamului 
Arpazilor. Sub domnia lui a avut loc o năvălire a 'Tătarilor 
în Ungaria, sub conducerea lui Nogai, în 1285, care numai 
din pricina vremii rele n' a ajuns la rezultatele acelei din 
1241. O bătălie însemnată s'a dat în Transilvania, iar o parte 
a năvălitorilor pare a fi rămas în Ungaria, în câmpia Tisei, 
unde s'au amestecat pe urmă cu Cumanii, prietenii regelui 5). 

Dar chiar atitudinea îndoielnică a regelui în materie reli- 
gioasă: « lătin » în aparență, dar în realitate de credință răsă- 
riteană, aminteşte tot pe Ladislau al IV-lea, bănuit 
de clerul catolic de erezie şi legături cu necredincioşii 4). 

Contrastul între legea nouă a Latinilor și credința veche a 
« Râmlenilor » nu e de altfel nici el lipsit de orice temeiu 
istoric. El e desigur de inspirație bizantină 5), ortodoxă, dar 
se potrivește în carecare măsură și cu împrejurările ce ne 
sunt cunoscute din principatul de Halici. Se știe doar că 
Danilo al Galiției îşi pusese la un moment dat nădejdea 

1) B. Krupniclky, Gesch., der Ukraine, p, 25—26. 

3) Hammer-Purgstall, Gesch. der Goldenen Horde, p. 154. 

3) Ibid., p. 263. E o indicație mai sigură decât izvorul bizantin citat de o lu- 
crare ungurească, pe care îl aminteşte d-il Al. Procopovici, op. cit., P. 33, 
n. 7. Cf. şi E. Cavaignac în apendicele cărții lui R. Grousset, L'empire Mongol 
{I-re phase) (Histoire du Monde, VIII?) Paris, p. 382. Lucrarea cea mai recentă, 
B. Spuler Die Goldene Horde. Die Mongolen in Russland, 1223—1502 (Das mon- 
golische Weltreich, Bd, 2) Leipzig, Harassovitz 1943, nu mi-a mai fost accesibilă. 

t) V, G. I. Brătianu, Le Conseil du roi Charles, Bibliothèque hist. du 


Sud-Est Européen, 1, 1942, p. 57. 
5 Al. Procopovici, bid., p. 33 şi urm. 

în încercările Papei Inocen:iu al IV-lea dea pro- 
clama o nouă cruciată împotriva 'Tătarilor; el primise titlul 
de rege dela Sfântul Scaun și se arătase gata să aducă la în- 
deplinire şi unirea religioasă cu Roma, aniicipând astfel cu 
mai bine de trei secole asupra acţiunii bisericii catolice în 
țările rutene, dela sfârșitul veacului al XVI-lea. Numai faptul 
că creștinătatea apuseană n'a dat urmare chemării pontificale, 
l-a îndepărtat dela aceste planuri 1). E însă dela sine înțeles 
că povestea «papei Formos » aparține cu tctul altei epoci, 
şi a fost introdusă aci, ca să întărească ideea rivalității reli- 
gioase între Roma și Bizanţ. Se vede deci îndeajuns de lă- 
murit că și introducerea la tradiția descălecatului nu e lip- 
sită de un fond istoric real?). 


* 
% * 


Rămâne chestiunea ducelui olak sau vlah, care se întâlnea 
la 1247 cu cneazul Roman din Halici, pe drumul la tabăra 
Hanului tătărărsc, de sigur pentru a lua de acolo zarkkul 
de confirmare şi a plăti cuvenitul tribut. Cine poate fi acest 
principe român din marginea stepei, care sa închinat, îm- 
preună cu voivozii ruteni, puterii Tătarilor ? 

Și în acest caz se pot face două ipoteze: e posibil să fie 
un voivod al « Valahilor» din Galiţia, așezați pe povârnişul 
de miazănoapte al Carpaţilor, pe cari îi trecuseră venind din 
Ardeal și Maramureș. Forma specific ungurească a numelui: 
« Olaha », îndreptățește această presupunere, Galiția fiind 
adesea revendicată de regii Ungariei, uneori chiar ocupată 
de ei, cum a fost cazul între 1214—1219, sub Andrei 
al II-lea?) 

Dar poate fi tot atât de bine un voivod din regiunea, ce 
nu avea încă atunci un nume propriu, dar peste un secol 


1) B, Krupnicky, Gesch. der Ukraine, p. 25. 

23) Da C. C. Giurescu, în ediția sa a cronicei lui Gr. Ureche 
Vornicul şi Simion Dascălul, Clasicii Români comentaţi, Scrisul Ro- 
mânesc, 1934, p. LXIX, socoteşte această legendă lipsită de orice temeiu. 
Aceasta se potriveşte episodului cu tâlharii trimişi dela Roma în Ungaria, dar nu cu 
acel al luptei cu 'Tătarii. 

3) B, Krupnicky, ibid., p. 22. 

se va numi Moldova. Că erau acolo mici formațiuni de stat 
încă mult înainte de descălecatul Maramureşenilor din veacul 
al XIV-lea, se poate vedea din ştirile amintite în studiul 
meu precedent 1). Vom adăuga aci doar informațiile culese 
din cronica polonă a lui Dlugosz, scrisă în secolul al 
XV-lea, dar care păstrează unele tradiții mai vechi, ce nu 
trebuesc nici ele nesocotite. 

Cea mai veche menţiune a Românilor la răsărit de Carpaţi, 
ce o aflăm în această cronică, privește împrejurări din jurul 
anului 1070, cu prilejul cărora se amintește de o armată 
alcătuită «cum Ruthenis, Piecaynegys et Wallachis» (Ruteni, 
Pecenegi și Valahi), ridicată de ducele Viaceslav de 
Poloțk împotriva regelui polon Boleslav?). Mai puţin 
sigură e mențiunea expediției cruciate a împăratului Conrad 
din 1147, despre care se spune că «ex Polonia per Russiam 
et Valachiam procedebat» 3). Faptul că de acolo ajunge ad 
mare Leoninum ca să se îndrepte spre Constantinopol, dă de 
bănuit că numele geografice sunt dintr'o vreme mai recentă, 
de oarece « mare de Lwow » nu s'a putut numi marea Neagră 
decât mai târziu, când s'a desvoltat negoțul orașelor din 
Galiţia. Cu toate acestea, nu putem să nu facem o apropiere 
între aceste mențiuni și acele care amintesc pe Blakumen în 
drumul străbătut în veacul al XI-lea de Varegi, dela Marea 
Baltică la Marea Neagră, sau de ştirea ce o aflăm în cronica 
bizantină a lui Choniates, despre prinderea lui An- 
dronic Comnenul în 1164, de păstori vlahi, la mar- 
ginile Galiției $). 

Nu ştim însă ce determină pe d-l L. Tam âs să afirme, 
recunoscând totuși că aceste împrejurări, pe care le amin- 
teşte, «nu sunt mai vechi decât secolul al XI-lea», că «ele 
par a privi nu păstori cu așezări statornice, ci grupuri de 
păstori și mercenari cari apar ici și colo, pentru a dispărea 


1) Tradiţia istorică a descălecatului Moldovei, p. 23 şi urm. 
i, nea sz, Historiae Polonicae Libri XII, Francoforti, 1711, L. IJI, I, 
col. 265. 
3) Ibid., L. V., I, col. 479. 
4) Cf. Tradiţia istorică a descălecatului Moldovei, p. 23. 

în curând » 1). Nimic în textul cronicei lui Dlugosz nu 
confirmă asemenea interpretări, afară poate de nostalgia păs- 
torească şi nomadă a istoricilor şi filologilor maghiari din 
generația mai nouă, cari se manifestă de câte ori e vorba de 
urgisitul neam al Valahilor !. 

Față de atâtea indicii despre existența acestor « Valahi » 
în ținutul dintre Carpaţi şi țărmul Mării Negre, în veacul 
al XI-lea şi al XII-lea, nimic nu ne împied=că să așezăm 
în aceeaşi regiune şi pe «ducele Olaha» dela 1247, cu tot 
calificativul ce i-l dă Pian del Carpine, de «duce 
rutean ). Cum era de sigur ortodox, era uşor pentru călătorul 
franciscan la curtea Hanului, să-l confunde cu pravoslavnicii 
cnezi ruși și ruteni, cari făceau același drum spre tabăra stă- 
pânului asiatic. 

E însă vrednică de reținut forma ungurească a numelui: 
Olaha. Ea lasă impresia că «ducele » sau voivodul, amintit 
de Giovanni da Pian del Carpine, venea 
dintr'o regiune aflată într'o formă sau alta, sub influența 
Ungariei, deși în acel moment, trecuse în sfera politicii mon- 
gole după marile expediții ale 'Tătarilor în Rusia, Polonia 
şi Ungaria. E un fapt că în primele decenii ale veacului al 
XIII-lea expansiunea ultimilor regi arpadieni s'a întins la 
miazăzi, poate şi la răsărit de lanțul Carpaţilor. In această 
vreme regii unguri se intitulau și regi ai Cumaniei, ocrotind 
episcopatul catolic al Cumanilor de dincolo de munți. Odată 
cu ocuparea vremelnică a Galiției, stăpânirea sau în orice 
caz supremația lor, s'a întins și spre valea Dunării și a afluen- 
ților ei 2). Numai lovitura grozavă ce a primit-o regatul Sf. 
Ştefan, prin năvălirea tătărască dela 1241, a pus capăt pentru 
vreme îndelungată acestor tendinţe. 

Este de asemenea cazul să ne amintim, că cele mai vechi 
menţiuni ale Românilor din regiuni mai depărtate ale răsă- 
ritului, au un caracter în totul asemănător. In Crimeea ne 
întâmpină la 1287 un Karichinus Ungarus, care ar putea fi 


2) Romains Romans et Roumains dans L'hist. de la Dacie Trajane, Archivum 
Europae centro-orientalis, II, 1936, p. 350. 

2) Fără a ajunge totuşi la exagerările lui L, Elekes, Die Anfänge der 
rumänischen Gesellschaft, Arch. Europae Centro- Orientalis, VII, 1941, p. 361 ṣi. urm. 

Românul Crăciun; cel puţin la 1290 «unguroaica » Mărivara 
dela Cafa e sigur Româncă. Mai târziu în veacul al XV-lea, 
în socotelile aceleiaşi colonii, « ungurii» Radu, Stanciu 
şi Stoica au aceeaşi obârşie. E de altfel un obiceiu al 
izvoarelor medievale să dea numelui unei populaţii sau unei 
persoane un înțeles mai de grabă geografic decât etnic 2). 
Cuvântul «ungur » înseamnă deci aci: dintr'o regiune aflată 
sub dependința sau sub influența Ungariei, iar cum aceasta 
nu putea fi Crimeea, suntem întemeiați să presupunem că 
Românii așezați în Evul Mediu în porturile genoveze sau 
venețiene de pe țărmul Mării Negre, erau originari, ei sau 
măcar părinții lor, dintr'o ţară cuprinsă în sfera de influență 
politică a Coroanei ungurești. Avem dar a face cu elemente 
ce sunt un produs al emigrației, al expansiunii demografice 
a neamului românesc spre răsărit, nu cu locuitori băștinaşi 
din aceste regiuni, departe de acea locuită de poporul român, 
de când istoria îl cunoaște ca atare, la poalele Carpaţilor şi 
pe văile râurilor ce izvorăsc din masivul lor. E 

Nu e nici locul, nici timpul de a reveni aci asupra problemei 
atât de mult discutate în istoriografia română ca și în cea 
rusească, a cnejilor Bolohovţi sau Bolohoveni, ale căror stă- 
pâniri se aflau pe cursul râului Sluci şi pe Bugul superior. 
Sunt argumente în favoarea unei origini slave sau cumane 
a acestor războinici de naționalitate nesigură, deși numele 
lor seamănă cu acel al « Valahilor ». Poate fi şi un amestec 
de neamuri, aşa cum vor fi mai târziu Cazacii pe cari i-au 
precedat. 

E însă vădit că între Români și Ruteni sau Ucrainieni, 
se desfășoară din vremuri foarte vechi, un proces de inter- 
penetrație etnografică şi demografică, continuat în decursul 
veacurilor prin colonizări şi emigrări de o parte și de alta 
a Nistrului — proces de pe urma căruia au rămas până astăzi 
elemente de populație ruteană la apus de acest fluviu şi de 
populație românească la răsărit de el. Numele de consonanță 
ungurească al voivodului « valah », necunoscut dela 1247, ne 
confirmă odată mai mult acest fapt, dovedind că la răsărit 


1) V, G. I. Brătianu, Observații asupra unor denumiri etnice medievale 
din Sud-Estul Europei, în Grai şi Suflet, III, p. 419—420. 


4 A, R. — Memoriile Secțiunii Istorice. Seria III. Tom. XXVII. 

de marginile sale tradiționale, elementul românesc e un fe- 
nomen de diaspora din excesul său de vitalitate și de răspân- 
dire, nu o populație statornicită de destinul ei istoric, care a 
aşezat-o în spațiul carpatic și dunărean. 


* 
* * 


Mă văd însă nevoit să deschid aci o parenteză. In alte împrejurări 
n'ar fi locul să insistăm asupra acestei laturi a chestiunii, dar față de 
unele interpretări trebue precizat şi cu acest prilej un punct de vedere, 
care în ce mă privește, nu a variat o singură dată, deși s'a putut răs- 
tălmăci. Am citit astfel cu surprindere în recenta cartea d-lui Lucrețiu 
Pătrășcanu, Problemele de bază ale României, că apetiturile im- 
perialiste până la Bug sau la Nipru au găsit curând în scrisul d-lui 
Gh. Brătianu o argumentație «geo-istorică» a «spaţiului de se- 
curitate », opus «spațiului vital» și «imperialismului » 1). E drept că în 
prefață, autorul lămureşte că și-a scris lucrarea în împrejurări deosebit 
de grele, în care imposibilitatea de a consulta cărți în bibliotecile pu- 
blice l-a lipsit de bibliografia de care avea nevoie. Aceasta explică de 
sigur și graba cu care am fost așezat în categoria acelor cari aduc argu- 
mente în favoarea unor asemenea năzuințe, deși se recunoaşte că teoria 
ce o susțineam se opunea « spaţiului vital » și « imperialismului ». In acest 
caz era deci vorba cel puţin de un imperialism sus generis... Pentru 
a lămuri însă această controversă, mă voiu mărgini să reproduc aci 
în traducere un pasaj din lucrarea mea apărută anul trecut: Origines 
et formation de unite roumaine 2), în speranța că va fi accesibilă d-lui 
Pătrășcanu, în vederea unei ediţii viitoare a interesantei d-sale 
lucrări: « Există deci, atât din punct de vedere geografic și economic, 
cât şi istoric și politic, un spaţiu în care naționalitatea română s'a putut 
constitui şi desvolta, da naştere unei limbi şi unei culturi, unor state 
a căror ființă a elaborat încet, în decursul veacurilor, principiul de 
unitate... Acesta e spațiul pe care, în alt studiu, mi-am propus a-l 
defini: spaţiul de securitate al politicii românești. Nu e locul de a repro- 
duce aci această definiție, nici de a însemna deosebirile ce-l opun celei 
mai simple a spaţiului etnic sau mai complexe a spațiului vital. Mă 
voiu mulțumi numai să observ că acest spațiu nu coincide în mod ab- 
solut cu întregimea regiunilor incontestabil românești, din punct de 
vedere etnic. Multe teritorii, locuite astăzi de oameni de limbă și ori- 
gine românesacă nu sunt cuprinse în aceste limite, care sunt mai mult 
decât altele «naturale ». Nu ne gândim să integrăm în el, altfel decât 
pe calea unui schimb rațional de populaţii, elementele românești, care 


1) Bucureşti, Socec, 1944, P. 9. 
?) Bibliothèque d'histoire contemporaine, Bucureşti, 1943, p. 40 şi urm. 

s'au dovedit tot mai numeroase la răsărit de Nistru și chiar de Bug, 
dincolo de Dunăre, între văile Timocului și Moravei sau în văile de- 
părtate ale Macedoniei sau ale Albaniei... Dimpotrivă, sunt alte re- 
giuni a căror populaţie nu e românească sau a încetat de a fi românească, 
dar cari nu pot fi despărțite de spaţiul de securitate al unei Românii 
independente. ÎIntrândurile și coridoarele care străbat țări, a căror 
unitate geografică e nediscutabilă, mau constituit niciodată hotare, 
prezintând o chezăşie oarecare de stabilitate. 

Termenul însuşi pe care-l folosim pentru a desemna «spaţiul de 
securitate », arată limpede că e vorba de altceva decât de spaţiul vital, 
noțiune mai mult sau mai puţin ofensivă, datorită nevoii de expansiune 
a marilor puteri mondiale; aci e vorba de condiţiile înseşi de vieață 
ale unui stat, fără de care orice existență națională devine imposibilă. 
Partea de răsărit a podișului 'Transilvaniei a putut fi colonizată cu Secui 
şi Saşi în Evul Mediu, ea nu e mai puțin integrată în spațiul geografic 
românesc şi nu poate fi despărțită de el». 

Am mai avut prilejul chiar la Academie, în cuvântarea închinată 
amintirii lui Nicolae Iorga, istoric al Românilor, să ating pro- 
blema spaţiului românesc, de față fiind şi Conducătorul Statului 
de atunci. Acei cari m'au auzit își vor aminti poate că, vorbind de în- 
ţelesul istoriei româneşti și de îndrumarea ce o dă poporului nostru, 
afirmam că «acesta i-a poruncit, în interesul suprem al păcii și liberei 
desvoltări a tuturor, să părăsească ce era prea depărtat de bastionul 
său de dârză împotrivire, peste Nistru, dincolo de Dunăre şi de drumul 
la Mare, peste Tisa şi marginea pustei, spre a stărui să-și desvolte pu- 
terile și însuşirile înlăuntrul spațiului, care nu e pentru el numai «vital » 
sau de «securitate », ci constitue temeiul statornic al existenţei sale » 1), 

Să-mi fie deci îngăduit să socotesc ambele texte îndeajuns de limpezi, 
pentru a nu mai da loc la nicio îndoială în ce priveşte intenţiile sau 
« apetiturile », şi să cred că răspunderea, pentru ce spune sau scrie 
oricare dintre noi, nu se întinde nici la ce n'a spus sau scris nicio- 
dată, cu atât mai puțin la păreri diametral opuse acelor susținute, 


INCHEIERE 


Revenind la obiectul acestei comunicări, putem constata 
odată mai mult, că tradiția păstrată de izvoarele istorice, 
chiar când descrie întâmplări mult mai veehi decât vremea 
în care au fost alcătuite scrierile ce le relatează, are totuși 
mai întotdeauna, la temeiul ei, fapte sau împrejurări reale, 


1) Nicolae Iorga, istoric al Românilor, Acad. Română, Discursuri de recepții, 
LXXXI, 1943. 

De sigur că la aceasta se adaugă elemente legendare, sau nume 
şi chiar evenimente din alte epoci istorice, creând astfel ana- 
cronisme ce au determinat critica să considere întreaga po- 
vestire ca o adunătură de basme, fără nicio valoare. Dar 
această metodă radicală se dovedeşte tot mai mult a fi ex- 
cesivă. Eliminând anacronismele și fantaziile, rămâne un 
sâmbure de adevăr ce nu poate fi nesocotit, nici înlăturat. 
Acesta pare a fi cazul şi al introducerii la tradiția descăleca- 
tului, pe care ne-a păstrat-o cronica anonimă moldovenească, 
scrisă la începutul veacului al XVI-lea. E caracteristic faptul 
că singura versiune mai desvoltată a unor împrejurări, ce 
privesc regiunea de margine dintre Ungaria, Rutenia și stepa 
tătărească, se află într'un manuscris dela Kiev, transcris în 
limba rusă. Tradiţia despre Roman şi Vlachata sau 
Ola ha, căpetenii rutene și valahe în slujba Craiului Un- 
gariei, la hotarul amenințat de năvălirile 'Tătarilor, își are 
temeiul în personaje și întâmplări reale din istoria veacului 
al XIII-lea, amintite de izvoare contemporane; ea se păstrează 
întâmplător în întregimea ei într'o scriere alcătuită mai târziu, 
tocmai în aceeași regiune. 

Aflăm în ea un nou şi puternic argument în favoarea ipo- 
tezei despre existența unui stat moldovenesc, înainte de des- 
călecarea Moldovei, cunoscută în istorie. Presupunerea că a 
existat încă înainte de înființarea voivodatului, prin Mara- 
mureşeni, un alt principat în partea de miazănoapte a Mol- 
dovei, la hotarul Galiției, cuprinzând ce se va numi mai 
târziu « Țara Şipeniţului » şi poate vechiul ţinut românesc 
al Bucovinei, capătă astfel un nou reazem, despre care cer- 
cetările viitoare vor avea să ţină seamă. Printr'o coincidență 
ce trebue de asemenea semnalată, ştirea despre acest duce 
sau voivod 4 Olaha » din spre părţile tătărești, e din același 
an, 1247, în care diploma hărăzită de regele Ungariei Bela 
al IV-lea, Ioaniților amintește de ţara voivodului L i- 
tovoi, de cnezatele lui loan și Farcaș din Oltenia 
şi de stăpânirea voivodului Seneslau pe țărmul stâng 
al Oltului. Ea întregește astfel cunoștințele noastre despre 
întâile formațiuni de stat românești medievale, şi ne îndrep- 
tățește să considerăm metoda folosită, în cercetarea tradiției 

istorice asupra întemeierii acestor state, ca una ce poate arunca 
mai multă lumină asupra problemei originilor româneşti şi 
începuturilor desvoltării noastre politice. Iar cunoaşterea ei 
mai lămurită, cum scria, acum un secol încheiat, marele 
Mihai Kogălniceanu, nu poate decât să întă- 
rească în noi conştiinţa şi voința «să ne întemeiem şi să ne 
apărăm dreptățile ». 

NICOLAE IORGA 
MARTIR AL LIBERTĂȚII POPOARELOR 


DE 


N. BĂNESCU 


MEMBRU AL ACADEMIEI ROMÂNE 


Comunicare făcută în şedinţa dela r0 Noemvrie 1944 


In aceste dramatice zile ale Europei, când lupta uriaşă 
pentru restabilirea dreptului și libertății popoarelor se apropie 
de sfârşit, când România s'a smuls dintr'o silnică alianță, 
pentru a se întoarce la politica sa tradițională alături de 
foştii aliați, luminoasa figură a lui Nicolae Iorga, martirizat 
pentru credința lui în tăria legilor de fier ale Mloralei, apare 
în toată profetica ei măreție. Mai mult decât oricare altul, 
el trebue amintit astăzi, în pragul biruinței, pentru care atâta 
a luptat şi pe care a plătit-o cu propria lui vieață. 

Dela întâia agresiune a brutalităţii înarmate, care avea să 
îngrămădească loviturile împotriva atâtor popoare, învățatul 
fără păreche, stăpân pe experienţa îndelungată a istoriei, s'a 
ridicat îndrăsneţ în contra violenței, proclamând, peste toate 
succesele de moment ale tehnicei militare, biruința finală a 
acelei tainice, misterioase puteri ce zace în adâncurile vieții 
naţionale. 

Forţa distrugătoare deslănțuită asupra lumii şi susținută 
printr o dementă ideologie, ncgaţie absolută a oricărui prin- 
cipiu, n'a avut adversar mai temut şi mai implacabil. In vreme 


5 A, R. — Memoriile Secţiunii Istorice. Seria III. Tom. XXVII. 

ce orașele cădeau sfărâmate, cu întreaga comoară de veacuri 
a civilizației lor, în vreme ce Statele se prăbușeau sub lovi- 
turile formidabilei mașini de războiu, Nicolae Iorga 
înregistra zi de zi evenimentele, în acele splendide mici 
articole din « Neamul Românesc », în care, din câteva rânduri, 
scapără înaintea noastră judecata fără greș a istoriei, 

Neîntrecută, incomparabilă cronică a zilei, vibrând de 
înduioșată emoție pentru suferințele mari ale lumii, de o 
nobilă revoltă pentru călcarea în picioare a sacrei moșteniri 
etice a trecutului! Străbătute de clara viziune a viitorului, 
aceste magistrale pagini oraculare, adevărate perle ale cuge- 
tării istorice, se vor aduna în volum, fiind, pentru urmașii 
sângeroaselor zile pe care le-am trăit, cel mai patetic și mai 
instructiv Buletin al războiului și cea mai strălucită lecţie 
morală. 

Alături de ele, nu trebue uitate conferințele rostite săptă- 
mânal la postul de Radio Bucureşti, cele dela Institutul de 
istorie universală, de curând creat, lămurind însemnate pro- 
blewe istorice, stârnite de atacul german. Ele se integrează 
în același cadru de palpitantă actualitate şi au fost, în această 
vreme de sguduiri şi de mari îndoieli, un neprețuit îndemn 
şi o sigură orientare a opiniei publice dela noi. 


Se curosc etepele miruțios pregătite ale agresiunii germane, 
începârd cu Austria şi Cchoslovacia, pentru a ajunge atât 
de departe. 

Nobila încercare a lui Chamberlain de a înlătura catastrofa 
fusese salutată, în mijlocul eroţiei generale, pretutindeni cu 
un sentiment de adâncă admiraţie. Impărtășind acest unanim 
sentiment, Nicolae Iorga preciza astfel atitudinea po- 
porului român, în acele grave momente: 

4 Cârd scriu aceste rânduri, nu ştiu ce va rezulta din gestul, 
2dmirzbil, al d-lui Chamberlain, care calcă peste toate pre- 
judecățile şi peste toate jignirile, peste mândria urei mari 
națiuni insultate, pentru a vorbi de-a-dreptul șefului german 
despre răspunderile fiecăruia. Nu ştiu cum se va întoarce 
acela al cărui nume va rămânea obiect de recunoscătoare ve- 
nerație pentru toate vremurile. 

« Dar ştiu ce simte, ce vrea şi ce poate poporul român. 

«EL simte desgust înaintea violenței fără margini, care se 
așează ca supremă judecătoare între neamurile şi țările lumii. 
Actele de agresiune, pe care nu le-a săvârşit niciodată, îi 
revoltă conștiința. 

«El vrea, fără a-i fi teamă de nimic, să fie lăsat în pace 
a munci și mai departe în marginile țării care-i cuprinde 
cea mai mare parte dintre ai săi. 

«El poate — şi trebue — să observe tot ce-i impun tra- 
tatele pe care le-a încheiat» 1). 

Intervenţia marelui om de Stat al Angliei a rămas fără de 
rezultat, față de cinica ipocrizie a cancelarului german. Dar 
istoria a înregistrat demnele declaraţii ale lui Chamberlain 
şi Nicolae Iorga află, pentru a le caracteriza, aceste frumoase 
cuvinte: 

«Înafară de ce poate să însemne, în servirea unei politice 
care câștigă tot mai mult în acea opinie publică mondială, 
pe care brutalitatea sigură de sine o desprețueşte fără drep- 
tate, — căci ea face minunile din urmă, hotărîtoare, — felul 
de a se rosti al omului, pe care poporul englez și-l ține în frunte, 
merită o respectuoasă atenție din partea tuturor acelora cari 
cunosc în adevăr caracterele neschimbate ale sufletului englez. 

«O direcție practică de o admirabilă elasticitate face loc, 
în anume momente, la această excepțională rasă, cultului 
religios al unor idei superioare, pe care şi cei mai înverşunați 
dușmani le simt vii şi în fândul conștiinței lor. 

«In discursurile ce se rostesc atunci de oameni cu răs- 
punderi, nu e «talent» și «gândire » numai, ci un element 
misterios, care trece peste generații și e efluxul națiunii înseși. 

«Astfel în d-l Chamberlain vorbesc Palmerston, cu jupi- 
teriană stăpânire a împrejurărilor şi ce era mai nobil în 
Gladstone, ucenic al filosofiei elenice, adepți dintr'o epocă 
în alta ai ideilor care călăuzesc umanitatea » 1). 

Gravitatea excepțională a evenimentelor ce frământau Eu- 
ropa şi făceau să se prevadă un mare cataclism, a trezit pu- 
ternicul său ecou şi dincolo de Ocean. Nicolae Iorga 


1) România în fața realităţilor. N. R., 17 Septemvrie 1938. 
2) N. R., 6 Septemvrie 1939. 

înseamnă cu satisfacție schimbarea de atitudine a Americii, 
atât de hotărîtoare pentru soarta războiului: 

« Guvernele Statelor-Uhnite, totuşi hotărîtoare în soluția 
dată Marelui Războiu, scria dânsul, afișaseră şi menținu- 
seră programul desinteresării şi trimiseseră doar la atâtea 
conferințe fără de rezultat « observatorii » lor. 

« Astăzi această doctrină e părăsită. 

« Americanii iau parte în procesul care se desbate zilnic, 
amenințând cu o teribilă catastrofă. Ei îşi aduc aminte de 
cuvintele către Ucalegon din Virgiliu: «de interesul tău e 
vorba când arde păretele vecin ». Noțiunea solidaritäții umane, 
care scapă unui Hitler şi unui Mussolini, se impune omului 
dela Washington. 

«E] vorbește neapărat de democrația sa... Dar, în același 
timp, se desface din aceste declarații ura împotriva războiului. 
A războiului ca fapt, care ar fi, în condiţiile de astăzi, crima 
unui nebun, dar și a războzului ca mijloc de şantaj»... 1). 


Când, după anexarea Austriei și Sudeţilor, armatele ger- 
mane pătrundeau în Cehoslovacia, instaurând « protectoratul », 
istoricul, semnalând cu emoție faptele, deslușea, în acelaşi 
timp, în toată cruda ei realitate, geneza sălbaticei sfidări a 
moralei internaționale: 

« Carele de asalt germane sunt în Praga, o puternică armată 
depune armele, noua Slovacie liberă e bucuroasă că a căpătat 
protecţia pe care, de cealaltă parte, o implora preşedintele ceh 
Hacha, al doilea urmaș al nobilului și marelui Masaryk, iar în 
Rutenia sub-carpatică, devenită alt «Stat », trupele germane 
opresc sau consacră înaintarea Ungariei, care a cerut-o în toate 
formele diplomatice. Europa centrală e, ca Siria şi Palestina, 
sub mandat. Acuma se vede ceea ce până în ultima clipă mai 
era acoperit de înşelătoarea negură a unei fatale ideologii. 

«Ea a stăpânit, din nenorocire, toată lumea trei decenii 
de iluzii şi de înșelare, ridicând sus pe oamenii cari, pre- 
zentându-se ca principalii ei apărători, îi dădeau prestigiul 
artificial al unei elocvenţe de barou sau de catedră » 2). 


1) Convertirea «observatorului » american. N. R., 15 Iulie 1938. 
2) La lumina trăsnetului. N. R., 17 Martie 1939. 

Lucruri atât de grave, petrecute lângă hotarele noastre, 
impresionau adânc pe unii, cari se grăbeau a aplauda și a 
sfătui, cei mai mulți robi ai interesului personal. Conștient 
de adevăratele interese ale țării, Nicolae Iorga pre- 
cizează, cu autoritatea ştiinţei sale, datoria ce ni se impune 
în aceste grele împrejurări. Nemulțumit de vieața noastră 
publică după războiul care trebuia să răscolească toate ener- 
giile noastre vitale, arăta că ne-a lipsit una din acele « mi- 
siuni imperative, prin care se ține viu sufletul unui popor ». 
Trebuia să ne gândim şi noi la un «spațiu de vieață », « care 
ar fi însemnat — spune, atât de înțelept — nu pofta vulgară 
de a întinde hotarele, chiar pe linia dreptului naţional, ci 
de a răspândi peste dânsele produsele unei harnice economii 
naționale şi unei culturi pecetluite cu firea noastră proprie ». 
La acest scop va trebui neapărat să ajungem, adăuga dânsul, 
dar până atunci un altul, nu de expansiune, ci de «strictă 
conservare » ni se impune de soarta care azi frământă Europa: 
«Se văd hotare atacate, spârcuite, distruse, înghițite. Și re- 
gimul «protecțiilor » și «ocupaţiilor» a reapărut în legătu- 
rile dintre State. Avem de apărat hotarele noastre cum sunt, 
cum cer realităţile, dar şi necesitățile naţionale, devenite azi 
un principiu, pe care nu noi l-am proclamat și avem de 
păstrat independența noastră absolută, contra oricărei intru- 
Siuni și contra oricărui sfat » 1). 

Acum nu mai poate fi vorba de discuţii şi disensiuni. 
Neamul nostru întreg trebue să fie «un bloc masiv de voințe, 
din care să poată scăpăra în orice moment inițiativa apără- 
toare şi mântuitoare ». Ce poate da un Stat lipsit de această 
unitate, afirma Iorga, «o arată soarta Cehoslovaciei și 
aceea de astăzi, nespus de nenorocită, a Statului slovac şi a 
Rusiei sub-carpatice în stare de tragică sinucidere » 2). 

Curând după aceea, la 23 Martie 1939, cu intuiţia sigură a 
realității, Nicolae Iorga punea sub ochii agresorilor 
toată zădărnicia încercării lor: 

«E vorba — observa dânsul — de întemeierea unor noui im- 
perii : peste orice drept, peste orice principii, peste orice con- 


1) Pentru hotarele şi independența noastră. N, R., 18 Martie 1939. 
2) Se schimbă lumea. N, R., 17 Martie 1939 P. 

sideraţii de umanitate şi, în schimb, cu o francă brutalitate, 
cum nu s'a mai întâmplat în istoria lumii. 

«Cei cari lucrează la dărâmarea unei ordini de lucruri în 
care s'a crezut aşa de mult la înfăptuirea ei, sunt fără îndoială 
cu totul gzstorici, — urmează lor ga — străini de orice gân- 
dire istorică, şi cei cari se văicăresc că de acum înainte li-a 
pierit neamul, ca şi cei cari se bucură că acest neam stă să 
ajungă sub jug, tot așa de «aistorici» sînt în durerea ca şi 
în bucuria lor. 

« Dacă ar fi înţeles istoria, şi-ar fi dat seama că toți acești 
« behemoţi » biblici, toți acești plesiosauri şi ihtiosauri ieșiți 
din perioada lor geologică nu pot dura. 

«N'au putut-o face înaintașii acestor clăditori de blasfe- 
matoare turnuri ale lui Babel, când aveau la temelie o idee 
religioasă. N'a putut-o face extraordinarul geniu, de războiu 
şi de organizare, al lui Napoleon. 

«Şi oare ar putea-o face numai superioritatea mecanicei 
militare de astăzi, fără acel element al unei înțelegeri ge- 
niale ? » 1). 

Această neclintită convingere își află necontenit expresie în 
expunerile marelui istoric. Dacă nu se bucură peste măsură 
de apariția Statelor, spune într'o conferință din acel timp, 
nu se sperie însă de dispariția lor, deoarece crede în eroismul 
sufletului nemuritor al popoarelor, în rezistența nesfârşită 
a națiunilor, «care pun la loc, prin statornicia lor vitează, 
tot ceea ce prostia conducătorilor poate să dărâme în anume 
moment 2) ). «Nimic nu este mai puternic în desvoltarea 
societăților omenești, afirma în altă conferință, decât lucrurile 
vechi care nu se văd, care lucrează necunoscute şi care, la 
un anume moment, ies la suprafață, și teribila invazie care 
se pare că va domina lumea cedează forțelor ascunse, pe 
care nimic nu le-a putut nimici » 3). 

In lupta ce amenință să devie generală, s'au invocat de 
adversarii mouei ideologii legăturile ce ar putea să apropie 


1) A nu cunoaște istoria. N. R., 23 Martie 1939. 

2) Probleme baltice. Conferinţă dela 6 Octomvrie 1939, din ciclul inedit « Lă- 
mutiri istorice 9, 
, 3 Problema strâmtorilor. Conferință (13 Octomvrie 1939), din același ciclu 
inedit. 

între ele popoarele înrudite. Dictatorul italian a ţinut să-și 
spună răspicat cuvântul în această chestie, pentru dânsul cu 
totul indiferentă. Istoricul român, care-i adresase mai înainte 
o lucrare-memoriu, lămurindu-i întreaga problemă a Româ- 
nilor față de pretenţiile ungurești, îi dă și acum, cu since- 
ritate, răspunsul. 

«In ultimul său discurs, — scria Iorga, — șeful guver- 
nului italian a vorbit cu despreț de legăturile de sânge dintre 
popoare: «frați», «surori », «veri» şi, dacă e vorba de legă- 
tura antropologică, fără îndoială că are dreptate, un amestec 
uneori indescifrabil fiind la originea a ce numesc unii, cu 
atâta încredere: rase; dar, în ce priveşte sufletul, format din 
vorbirea unor limbi asemănătoare, filosofia politică a d-lui 
Mussolini greșește. 

« Oricum, nu se împart azi Statele după acest criteriu al 
sângelui. Se crede că poate fi, în loc, interesul politic: «to- 
talitari », de o parte, «democrați », de alta. Dar tot dela acest 
om excepțional am auzit cândva, în particular, că el însuși, 
preocupat de soarta oricui din neamul său, e mai democrat 
decât alții, cari vorbesc de «democrație ». 

« Osebirea e alta, afirmă învățatul român: unele State glo- 
rifică războiul perpetuei ofensive, altele se țin, pentrucă sunt 
satisfăcute sau din alte motive, de ideia păcii, pe care, de almin- 
teri, o ridică nu odată, ca o mască, și căutătorii de gâlceavă. 

« Statele din prima categorie aşa sunt. Dar întrebarea se 
pune: așa sunt şi națiunile lor? 

« Răspunsul, pe care-l poate da oricine le cunoaște prin 
contactul direct, e acesta: națiunile din Statele totalitarismului 
năvălitor nu vor războiul. 

« În timp de pace, regimul le poate opri de a arăta această 
dispozițiune. Sunt aceleaşi arme și pentru interior. Dar în 
timp de războiu, când națiunea însăşi e în arme? 

«Acesta e marele risc» 1), zice istoricul, şi părerea lui 
pentru Italia s'a verificat, 

In desprețul acordurilor încheiate, vântul nebuniei răz- 
boinice se abătea în curând asupra Poloniei. Anglia şi Franța 


D N. R., 14 Aprilie 1939, 

intrau în războiu şi un freamăt de spaimă trecea asupra 
lumii. Istoricul nostru însemna, cu îngrijorare: 

«4... Multe amintiri ne leagă de Belgieni, de Olandezi, de 
nordici chiar, la aceștia încă din zilele «leului nebiruit» 
care a fost Carol al XII-lea. Dar înainte de toate sentimentul 
că, dărâmându-se încă unul din aceste bastioane ale vieții 
libere, ceasul tuturor celorlalte ar suna » 1). 

Urmărind desfășurarea evenimentelor, Nicolae lorga 
îşi chema amintirile și, schițând viitorul ce se pregătea ome- 
nirii, dădea glas credinței sale nesguduite în puterea nebi- 
ruită a dreptăţii: 

«Şi eu, aruncând ochii asupra pământului întreg, dacă 
n'aș mai vedea un singur punct unde să pot așeza o spe- 
ranță, o singură insuliță unde să pot debarca fără a-mi găsi 
un stăpân, o singură șansă de mântuire pentru cugetarea 
mea, un singur element de vieață ca să răsuflu, un singur 
vârf de stâncă pentru a fi eu însumi, aș face ca Australianul 
(care se stinge): maş așeza pe mal și maş lăsa să mor. 

«Aceste cuvinte de mândrie omenească se găsesc în fru- 
moasa carte de explicare a ivirii civilizaţiei pe care o dădea, 
acum aproape o sută de ani, în exilul său, Edgar Quinet, 
La creation. 

«A trecut atâta vreme de schimbări şi revoluții, de mari 
descoperiri tehnice și de înălțare a gândului și, între extrasele 
de ziare care ne sosesc, amestecând câteva speranțe cu atâtea 
insulte și amenințări, întâlnesc la un cugetător francez aceeași 
părere: Dacă e ca lumea să se împartă între două tiranii, 
ce preț mai poate avea vieața ? 

«Dar eu nu pot crede — încheia istoricul nostru —că 
vieața însăși în ce are mai sfânt nu se va ridica odată, cu 
o putere superioară tuturor mecanicelor, contra acestor odioase 
perspective » 2). 

Se vorbea de multe ori, în această brutală ofensivă a forței, 
de lipsa de rațiune a Statelor mici, care încurcă socotelile 
marilor imperialisme și trebue să dispară din calea lor. Cu 
o simplă metaforă, eminentul istoric răstoarnă îndrăsneața 


1) Spre cine merge gândul nostru. N. R., 14 Noemvrie 1939. 
2) N. R., 8 Decemvrie 1939. 

absurditate: « Orice ar crede o nouă «filosofie » politică, ci- 
vilizația umană nu e un mare fluviu unic, ieşit de sub munții 
cei mai înalți, din izvoarele cele mai adânci, ci cursul ei 
duce apele vii ale tuturor afluenților, cari aduc cu ei fiecare 
un mister de vitalitate fără care fluviul s'ar pierde în mlaștini»!). 

In faţa grozavei privelişti a atâtor popoare târîte în măcel, 
omul de bine nu poate regreta în deajuns nimicirea bunei 
înţelegeri dintre naţiuni, la care, în largă măsură, contribuise 
însuşi în atâtea domenii. 

«A fost odată, — înseamnă către sfârşitul anului 1939, — o 
comunitate umană care e acuma în țăndări. Dela un capăt 
al lumii la altul nu e decât urgie și prăpăd, iar în insulele 
de refugiu ce au mai rămas, izbesc necontenit valurile ame- 
nințărilor, — înafară de orice idee de bine şi de rău, de civi- 
lizaţie şi barbarie. Forța deslănțuită își serbează Saturnalele. 
A fi trăit o astfel de vreme, e pentru omul, care mai păs- 
trează simțire, același lucru ca și cum el ar fi fost martor 
la cele mai cumplite zile din năvălirile care au distrus or- 
dinea romană ». 


Nimic nu rămâne, ca altădată, neatins în jurul teatrului 
de războiu. La armele încrucişate crâncen pe câmpurile de 
bătaie, se uneşte întreg arsenalul unei propagande îndrăsnețe, 
urmărind a câştiga aderențe care să înlesnească drumurile 
cuceririi. O presă aservită, o literatură de ocazie și o știință 
fără prestigiu, deformând noțiuni fixate de veacuri, pro- 
clamând drept principii curate erezii, inundau țările și făceau 
proseliți. 

Trebuia comprehensiunea largă a unui spirit puternic 
pentru a dejuca această mistificare,. 

Atâtea crude întâmplări, atâtea mari și repezi schimbări 
ale lucrurilor ce păreau că nu se vor putea schimba, atâtea 
nebuloase teorii, zăpăcind minţile, ofereau dela sine subiectul 
de actualitate, asupra căruia cădea judecata, definitivă ca o 
axiomă. - 

Proiectele trâmbițate stăruitor cu privire la « noua ordine » 
a Europei, sunt pentru Nicolae Iorga o amăgitoare 


21) N. R., ro Decemvrie 1939. 

iluzie. Oricare ar fi momentan aparențele, vechiul imperialism 
nu se mai poate învia pe socoteala naţiunilor. Ele räman, 
proclama dânsul hotărît, «pe spinarea lor, sila poate face 
construcţii cât de îndrăsneţe. Dar acolo dedesubt ele sunt 
ca elefantul de sub pământ, din legenda indiană, care, scu- 
turându-se, lumea întreagă se cutremură » 1). 

Istoricul lămureşte cum s'a făurit starea de spirit care a 
aruncat umanitatea în catastrofa de astăzi și arată de ce această 
stare de spirit nu va birui: 

«S'a crezut din ce în ce mai mult că, de vreme ce avem 
avioane şi automobile, acelaşi sistem se poate aplica şi ființei 
omenești... Unealta singură şi omul desumanizat, robotul 
viu, cu «supunerea de cadavru » a lui, puteau deci totul. Și 
tineretul se creştea « dinamic», cu omul preistoric ca model. 

«Dar nu se pot distruge câştigurile morale ale civilizaţiei. 
Pretutindeni sufletele rănite sau amenințate își strigă credința, 
care se va preface într'o formidabilă forță » 2). 

In timpurile noastre, cu toată brutalitatea lor, declară în 
altă parte istoricul, este totuşi o legătură cu o anumită ideo- 
logie; ea se afirmă în tendințele morale invizibile, față de 
care trebue să te îndreptățeşti. « Uneori, zice cu atâta dreptate, 
tribunalul acesta are o sucursală în însăși conștiința d-tale, 
dar există și oameni de Stat, cărora conştiinţa le-a dispărut 
de multă vreme și atunci este judecata generală a lumii, 
care este lucru durabil, te pândeșşte și îţi dărâmă cele mai 
mândre clădiri pe care le-ai făcut» 3). 

Una din ilusiile pe care multă vreme Germania le-a nutrit 
şi pentru care a pus în joc toată propaganda ei îndrăsneață 
a fost dislocarea imp-riului britanic. 

Dar nicio dcfecțiune n'a rupt blocul solidarității imensului 
imperiu. Iată cum explică N. Iorga această solidaritate în 
adevăr uimitoare : 

«E admirabilă l.gătura morală care unește deosebitele 
părți ale acelei asociaţii politice de un caracter unic care 
e imperiul britanic. 


1) N. R., 1 Ianuarie 1940. 
2) Ibid., 4 Ianuarie 1940. 
3) Originea Statelor mici. A doua conferinţă (27 Octomvrie 1939) din ciclul inedit. 

«La enorme distanțe, grupe umane care se află în alte 
condiții de vieață şi urmăresc interese care nu sunt întru 
toate aceleaşi nu aşteaptă să fie chemate, pentru a se arăta 
gata de orice sacrificii ca să vie în ajutorul bătrânei 
metropole. 

«In această dispoziție de colaborare devotată sunt și elemente 
sentimentale care nu se poate să nu înduioșeze pe orice înțele- 
gător al stufletelor omeneşti. E încă proaspătă în amintire 
manifestația în adevăr spontanee cu care Canada a întâm- 
pinat pe regele şi regina Angliei acum câteva luni. Legătura 
constituțională cu Coroana nu mai era ceva abstract şi 
venind numai de la o tradiție istorică: oamenii veneau 
către om, şi ca om răspundeau, peste obișnuințele etichetei, 
cei sărbătoriţi. Deunăzi am primit o revistă din Montreal, 
care era timbrată cu o foarte frumoasă marcă în care, cu 
o atenție iubitoare cum nu poate veni de cât de la inimi 
sincere, sunt reunite chipurile celor două fetiţe ale Suve- 
ranilor. 

«Astfel de stări de spirit — afirmă istoricul —se capătă 
numai prin două însușiri: lipsa de orice constrângere și 
urmărirea statornică a unei politice care ţine seamă în 
momentele mari de cerințele superioare ale religiei și 
moralei». 1) 

Propaganda vinovată răspândită şi aici, pentru a acredita 
doctrina hitleristă, teoria dreptului absolut al forței, e osân- 
dită fără cruțare: « A se închina cineva acestei doctrine — scria 
dânsul, — și a ni-o predica, aceasta înseamnă a legitima 
orice acțiune de silă s'ar deslănțui asupra noastră. Dar aceasta 
este un act de trădare »?). 

Rasismul devine o doctrină şi «filosofia » politică a regi- 
mului totalitar o flutură necontenit în calea ambițiilor sale. 
Nicolae lorga arată câtă naivitate se cuprinde în 
această doctrină, aducând împotriva ei şi păreri mai vechi, 
ca aceea din rândurile «de ciudată profeție » ale lui Victor 
Duruy, Istoria Romanilor, III, p. 92, nota 1: 


1) N, R., 18 Noemvrie 1939, 
:) N, R,, 17 Ianuarie 1940, 

« Chestiunea raselor a făcut în acest veac o strălucită și 
periculoasă carieră prin știință, politică şi războiu, observa 
distinsul istoric francez. Sub influențele deosebite ale geo- 
grafiei și istoriei şi prin unirea unor elemente adesea ete- 
rogene, s'au văzut naţionalităţi formându-se, crescând și 
luând un caracter determinat, care a fost numit cu dreptate: 
spirit național. Dar mărturisesc că nu cunosc zâna aceea 
misterioasă care, plecându-se asupra raselor născânde, să le 
fi înzestrat cu însuşiri bune sau rele, pe care le vor păstra 
în veșnicie. 

« De atunci au trecut trei sferturi de veac, afirmă N. 
lorga. Naţiunile şi-au făcut State naționale, cum se şi 
cădea şi au trăit relativ bine unele cu altele. Ele nu s'au în- 
dreptăţit prin teorii, ci prin conștiința de sine, fenomen moral, 
peste deosebirea de cranii, care poate să existe. Iar, după 
aceşti optzeci de ani de civilizaţie, rasismul, fără niciun temeiu, 
vine să conteste dreptul națiunilor de a-și avea Statele. 

« lată unde duce ignoranța și lipsa de judecată » 1). - 

De altminteri, cum o anunţa încă din titlu, întrun alt 
articol, trăim în marele haos al tuturor ideilor. Scriitorul se 
miră cu drept cuvânt că se întrebuințează azi ideile al 
căror sens a dispărut cu desăvârşire, «rămâind concepte fal- 
sificate sau confuze, care plutesc zadarnic în aerul sguduit 
şi străbătut de flacări ». 

Aşa, se vorbeşte încă de naţiuni, «când bucăţi de teritoriu 
național se oferă oricui, de altă nație», se aruncă lozinca 
de rasă, «dar rasa pretinde să fie ținută în marginile sacrului 
teritoriu al strămoșilor, fără a-i «spurca » puritatea inițială 
prin amestecul fatal cu oamenii de esență «inferioară » pe 
cari-i cucereşti ». S'a vorbit lumii necontenit de necesitatea 
internaționalismului și se caută unități naționale, care co- 
respund numai poporului dominant, ca să se adauge la o for- 
maţie internaţională 2). 

Economia politică a Germaniei național-socialiste a aruncat 
în circulaţie și noțiunea 4 spațiului vital », capabilă a îndreptăți 
orice act al forței agresive. Invățatul român denunță fără 


1) Rasism, N. R., 19 Ianuarie 1940. 
2 N, R., 18 Maiu 1940. 

înconjur această erezie, pe care, cu atâta evidență, realitatea 
o infirmă: 

« Din nou, un gânditor german — scria dânsul — din ca- 
tegoria unei economii politice care de mult a deviat... ne 
face o lecţie despre cererile « geopoliticei », din care a ieşit 
dogma hegemonică a «spaţiului vital», care nu creează State 
nouă, dar e gata să mănânce oricâte din cele care sunt. 

« Sacra formulă e simplă. Eşti popor de « agricultură in- 
ferioară », te închini la un Stat care fabrică mașini şi căruia-i 
este o foame pe care nu şi-o poate stâmpăra acasă şi, din 
acel moment, faci parte din «spaţiul vital» al lui, din care 
nai voie să ieși, orice convenţii cu alții pentru vânzarea 
produselor tale agricole fiindu-ţi tot așa de interzise ca şi 
întemeierea unor nouă industrii, iar pe cele vechi trebue să 
le lichidezi imediat. Și, fireşte, primeşti şi controlul pro- 
ducţiei. 

« Economie politică aceasta ? O, nu, ci economia politică 
e un simplu camuflaj pentru o anexare politică. 

« Niciun om care cugetă nu-şi închipue că, aşa cum sunt 
lucrurile astăzi, există și poate exista un Stat de independență 
absolută. În locul acestui vechiu concept sunt interdepen- 
dențe, din acelea care leagă printr'o rețea nespus de compli- 
cată și veșnic schimbătoare țările. Fiecare e, național, superior 
întrun domeniu, inferior în altul față de alte națiuni, care 
nu sunt, în absolut, superioare sau inferioare. Dar a decreta 
aceste grade, e o greșeală de teorie, a le preface în realități 
politice ar fi o insolență. 

« Marea superioritate e Morala, care se împacă și cu sărăcia 
momentană și cu zăbava organizării economice, iar inferio- 
ritatea cea mai crasă e să întrebuințezi pentru subjugare 
norocul trecător al unei superiorități economice momentane » 1), 

Mai înainte, într'o conferință la postul de Radio-București, 
arătase, în aceeași ordine de idei, cât de falsă e părerea unei 
independențe absolute. «Fiecare popor primește de aiurea 
influenţe în toate domeniile, afirma lorga; dar, la rândul 
lui, el nu se poate împiedeca, și chiar dacă ar vrea, să nu 


1) Superiori şi inferiori, N. R., 9 Martie 1940, 

emită necontenit raze de influență, care şi acestea pătrund 
în vieaţa, oricât de strict închisă în independenţa ei, a țărilor 
şi națiunilor vecine ». In ciuda acestui mare adevăr, anumite 
țări din Europa au astăzi o concepție «impusă cu forța na- 
țiunii » şi care face parte «dintr'un întreg crez de mândrie: 
aceea că idealul pentru vieaţa cutărui neam stă în a nu atârna 
de nimeni nici într'o privință». 

Conferenţiarul arată cum în Germania de astăzi «s'a în- 
ceput astfel, în domeniul istoriei, o adevărată luptă ca să se 
înlăture, și din trecutul cel mai îndepărtat, orice ar putea 
să fi venit de aiurea în vieața poporului german. Astfel îm- 
păratul Otto al III-lea, fiu de Bizantină și nepot de fiu al 
unei Italiene, trebue să nu fi fost influențat întru nimic de 
Italia sau de Bizanț și, în altă carte recentă, Carol cel Mare, 
de fapt soldatul înarmat al Bisericii romane și străbătut de 
ideea imperiului roman de odinioară, trebue să fie numai 
un luptător german pentru scopuri germane. Şi școala, încheia 
Iorga, va merge de sigur și mai departe pe această cale 
greşită » 1). 

Prevăzând că ideea aceasta a «spațiului vital», agitată de 
ani de zile cu înverşunare, va aduce cele mai groaznice ca- 
taclisme, Nicolae Iorga îi consacrase o serie de lec- 
țiuni încă din vara anului 1938, la cursurile dela Vălenii de 
Munte, pentru a o discuta şi combate pe bază istorică, do- 
vedind, în chip strălucit, toată absurditatea ei în formulele 
agresive în care era prezentată. 

Poporul german are deci nevoie de spațiu, de « Raum» 
şi-l caută oriunde. « Dacă eşti în calea lui, e rău,pentrucă 
dispari, ori te strângi într'un colțişor şi devii « kulturdiinger », 
adică un gunoiu cultural, pe care se ridică o civilizație supe- 
rioară >. Aşa spun Germanii, observa Iorga. Dar mai 
sunt unii cari cer aceasta: Japonezii, și istoricul nostru se 
întreabă, pe bună dreptate: Ce se va întâmpla însă dacă 
birue Chinezii, cari nici ei nu încap acasă? Ce te faci apoi, 
dacă i-ar veni poftă vecinului, întrun moment când d-tale 
ţi-e greu, să-ți aplice el teoria ? Se arată mai departe, cu fapte, 


1) Ce este independența. N. R., 12 Ianuarie 1940. 

că teoria se poate aplica nu numai dela Stat la Stat, ci și în 
interiorul aceluiași Stat, 

Acestei absurde și periculoase teorii învățatul român îi 
opune formula sa, aceea a vitaktății, pe care un popor are în 
adevăr dreptul s'o afirme și o poate afirma cu succes, fără 
să caute pentru aceasta cucerirea și lupta. În mai multe 
lecţiuni, de stringentă logică şi impecabilă documentare, isto- 
ricul desvoltă această idee, arătând «ce s'a făcut de vitali- 
tatea pașnică, de vitalitatea umană și nobilă și înaltă a națiu- 
nilor vrednice de acest nume ». Autarkia încearcă în vremurile 
noastre a rupe legături care au existat întotdeauna între 
membrii familiei umane. Schimburile, atât de fireşti, nu se 
mărginesc însă numai la domeniul material, ci, și mai mult, 
poate, ele pătrund în domeniul moral. 

Nicolae lorga face, cu marele său talent, un 
adevărat Excurs în istoria civilizației omenești și nu-l 
putem decât semnala în această comunicare, dar el va 
trebui tradus în întregime într'o limbă de circulație, 
pentru a se pune sub ochii oricărei conştiinţe oneste aceste 
strălucite pagini. 

Civilizaţia cretană învederează cum Grecii au adoptat şi 
adaptat, în chip armonios, lucruri ce vin de aiurea, dela 
marile monarhii asiatice. Se arată ce rol însemnat au jucat 
în istoria lumii aceste monarhii. Vin la rând Grecii, creatori 
ai formelor de cugetare și de expresie literară, științifică și 
artistică ale lumii. Romanii i-au subjugat, dar, cum zice cu 
dreptate poetul, Grecia a supus pe asprul învingător. Roma, 
se spune mai departe, n'a cucerit, ea s'a găsit înaintea nece- 
sității de a lua pe umerii săi imperiul universal, «Roma a 
îndeplinit o funcţie care i-a fost impusă». Istoricul arată 
apoi cum din mijlocul poporului evreu, călcat în picioare, 
desprețuit, a ieșit o idee, o idee populară, din lumea rurală, 
pe care n'o atinsese niciuna din marile influențe de civili- 
zație, și ideea aceasta, care este ideea creştină, a adus răstur- 
narea tuturor noțiunilor de ierarhie, prin aşezarea oamenilor 
pe aceeași treaptă de frăție umană, sub un Dumnezeu care 
trebue să se întrupeze în om şi să sufere ca om, pentru a 
se propia de umanitate. 

Evul-mediu a avut puternica autoritate a Bisericii, care se 
simțea peste tot. Lumea n’a fost atunci așa de nenorocită 
cum se credea mai înainte. Se frământau câțiva oameni 
deasupra; dedesubt trăia lumea în linişte. Aşa s'a mers până 
în epoca modernă, când sa schimbat felul de a judeca al 
oamenilor. Dar, în această schimbare, sa găsit un corectiv 
tot în «posibilitatea de a-și valorifica oricine puterea sufle- 
tească, vitalitatea spirituală, putinţa de a crea şi de a răspândi 
creațiunea sa». 

Suveranii au avut în mâna lor toată puterea şi li s'a părut 
oamenilor că principiul care trebuia să domine pe suveran 
e gloria. A apărut tipul suveranului ambițios, tipul lui Ludovic 
al XIV-lea. El a făcut războaie pentru glorie şi a urmărit 
hegemonia asupra Europei întregi. Dar războaiele acestea au 
istovit Franța de oameni și de bani. A fost un faliment şi el 
se poate prevedea și acum pentru acțiuni de felul acesta, 
spunea, atât de profetic, Iorga. «Nu o să trăim noi, 
poate, —afirma dânsul —până în momentul când se va 
vedea dacă aceea ce se cere în momentul de față dela poporul 
german, aceea ce se cere și dela atât de iubitul nouă popor 
italian, dacă aceste cereri sunt sau ba pentru desvoltarea să- 
nătoasă a națiunii înseși ». Nu se poate ținea un popor în stare 
de friguri furioase lună de lună şi an de an ! In loc de a îndemna 
la acțiuni care-i întrec puterile, sfătuia dânsul, este mult mai 
bine «să laşi ca puterile lui cele mari să stea acasă», și, pe 
căile tradiționale, să desvolte o civilizație, care ajunge să 
obție permanent ceea ce o cucerire nu poate obținea decât 
trecător. 

Se aduc iarăşi exemplele așa de elocvente ale istoriei. In 
secolul al XVIII-lea, Franţa, regatul lui Ludovic al XIV-lea 
cel învins, domină lumea. Franța aceasta învinsă păstra însă 
vitalitatea ei anterioară, și vitalitatea aceasta a stăpânit toată 
Europa. 

Dacă trecem mai departe, revoluția franceză a cucerit 
foarte mult. Pe urmă a venit Napoleon, care a făcut cuceriri 
și mai mari. Dar nici revoluționarii, nici Napoleon n'au pus 
niciodată astfel de planuri în program. Revoluţia ducea vestea 
desrobirii la popoarele supuse unor guverne absolute, iar 

Napoleon n’a avut ca scop suprem războiul continuu pentru 
războiu, ci războiul l-a întrebuințat pentru a instaura o eră 
de pace ca aceea a Romei, spre care mergea gândul său. 
Napoleon a fost apoi un mare deschizător de drumuri. 

Iată ce minunat caracterizează Iorga zădărnicia lucru- 
rilor la care asistăm, fatalitatea tragică ce apasă asupra 
silniciei: 

«Noi suntem supuşi lui Napoleon cel mort încă de mai 
bine de o sută de ani, fiindcă trăim în formele de drept pe 
care le-a impus el tuturor. Prin urmare să nu se pună acel 
care doarme astăzi în mormântul său de porfir, sub Domul 
Invalizilor din Paris, alături cu toți Göringii şi Goebbelsii din 
timpurile noastre, cari necontenit încălzesc dorința unui mistic 
de a mâna națiunea sa pe drumuri care, pentru însăși această 
națiune, nu sunt cele mai bune, fiindcă fac odioasă lumii 
întregi o națiune plină de atâtea însuşiri. Dacă sar cuceri, 
după Austria şi Ungaria și țara noastră și Peninsula Bal- 
canică și regiunile rutene din Rusia, dacă ar merge până în 
fundul stepei energia germană, pentru ca să se fărămițeze 
acolo în lupta cu imposibilul, dacă s'ar întâmpla lucrul acesta, 
nu va avea pe departe poporul german puterea de creațiune 
a lui așa cum o avea pe vremea când era împărțit într'o su- 
medenie de State, unele foarte mărunte ». 

Pe atunti, continuă istoricul, când Germania n'avea măcar 
o industrie, când comerțul german nu însemna nimic, «pe 
vremea aceea sa format o cugetare germană, care până 
astăzi, peste hitlerism și sub hitlerism, hrănește nàția ». 

Când Germania a ajuns la unitate, având pe Bismarck în 
frunte, ea a avut o mare situație politică în lume, dar, sub 
raportul moral, este puțin amestecată în vieața omenirii. 
S'a întâmplat însă, lămurește învățatul nostru, ca la acest 
popor, admirabil ca putere de muncă şi disciplină, să se 
strămute, după exemplul american şi după exemplul, luat 
tot după America, al Franciei lui Napoleon al III-lea, o 
concepție de civilizație materială extraordinară. Germania 
ajunge să fabrice pentru toată lumea, produsul german merge 
pretutindeni. În avântul acesta extraordinar, Germania a 
ajuns să comine toate piețele. 


6 A. R, — Memoriile Secţiunii Istorice, Seria II. Tom. XXVII. 

Germania nu făcea însă războiu, adaugă Iorga, nu 
anunța că striveşte toate națiunile. Muncea acasă la dânsa. 
Școala germană se impunea tuturor. « Pe vremea mea, afirmă 
istoricul, o educație completă fără stagiu în Germania nu 
era de închipuit ». Acum poate să cucerească d-l Hitler 
lumea întreagă, încheia dânsul, dar nimeni n'o să se ducă 
să înveţe o știință care e dominată de anumite scopuri politice, 
de cucerire, care este aservită, deci înjosită, din cauza acestor 
scopuri de cucerire. 


Surparea pe rând a Statelor situate în raza «spațiului 
vital» năpădit de oștile invaziei, e pentru vasta experiență a 
istoriei un simplu episod vremelnic. În structura complexă 
a vieții umane sunt factori indestructibili în fața timpului și a 
morții. La ceasul lor, care nu poate să nu vină, ei apar şi nărue 
ce s'a clădit în desprețul elementarelor porunci ale moralei. 

Pătruns de aceste lucruri simple, dar grave în semnificația 
lor de Eternitate, Nicolae Iorga îşi intitulează, atât 
de semnificativ, articolul: Când vor veni strigoii... El merită 
a fi auzit în întregime: 

«A distruge un Stat poate fi un lucru ușor, mai ales când 
o întreagă societate de o mare civilizație tehnică lucrează ani 
de zile, sub ochii orbi ai altora, pentru ca să atingă acest 
scop. « Surprizele » sunt gata şi li se dă drumul, pentru ca 
în scurt timp, într'o proporţie la care n'au ajuns toți barbarii 
de odinioară împreună, oraşe întregi să nu fie decât o grămadă 
de ruine, cu toate lucrurile ce nu se mai pot reface ce se 
găsesc în ele. i 

« Materia distruge materia. 

« Dar rămâne omul, oricât de împuținat, de îngustat, de 
pălmuit şi de călcat în picioare. Acela, dacă e lăsat a trăi 
în libertate, dă roade pentru lumea întreagă. Dacă e omorît 
sufleteşte prin toate suferințele la care e supus, nu rămâne 
în mormântul unde a fost coborît ca să nu mai fie. De acolo 
el pleacă şi colindă lumea, ducând o aparență de vieață, care 
sperie şi otrăveşte vieața celorlalți. 

« Să ne amintim ce au fost Polorii după ultima împărțire. 
Orice mişcare revoluțiorară, oriurde, îi avea în frunte pe 

dânșii: în Prusia dela 1848, în Italia, la noi. Acelaşi lucru 
în același timp cu Ungurii fără Ungarie, cu Italienii fără 
Italie. 

« Dacă vor rămânea oameni de aceștia « îngropați », ei vor 
rătăci de-a-lungul lumii şi toate vrăjile din lume nu vor 
putea să-i ţie în gropile lor» 1). 

Ideea aceasta străbate necontenit cugetarea istoricului. Se 
asigura din multe părți că totul merge bine în ținuturile unde 
popoarele nu mai pot dispune de ele însele: « Sub dominația 
străină, «ordinea » care s'a făgăduit și care e singura scuză 
domnește în toate: hrana de toate zilele, fireşte câtă rămâne 
dela stăpân, liniştea, fără care așteaptă o teribilă represiune, 
şcoli deschise, cu anume dascăli şi cu programul corespun- 
zător, literatura care nu ațâță spiritele și, în loc de teatru, 
se revarsă valurile de armonie ale reprezentațiilor de Operă... 
Aşa poate să meargă, cred unii, până la nesfârşit, dela o 
generație de fericiți la alta ». 

«Da, la suprafață așa este, observă N. Iorga. Dar 
mai e ceva în fund. Se poate ca acei de acum, într'un moment 
de slăbiciune, să primească așa ceva. Se poate ca, la capătul 
tuturor sforțărilor, la aşa ceva să se supuie. Dar noi suntem 
cu toții numai expresia actuală a unui popor care a trăit veacuri 
întregi. Putem slăbi şi putem fi sdrobiți. Dar aceia n'au avut 
nici slăbiciunea şi nici nenorocirea. Cu luptele, suferințele şi 
triumfurile lor, ei sunt acolo în fund şi nimeni nu-i poate 
atinge. Ei sunt indestructibilul » 2). 

Se stingea din vieață, la Stokholm, celebra scriitoare 
Selma Lagerlöf. Toată tragedia nordicilor, amenințați 
de cataclismul pe care nu-l vor putea evita, se resfrânge în 
caracterizarea acestei nobile personalități: 

a Şi ea fost, în zilele ei, — scrie Nicolae lorga,— 
ca şi luptătorii din zăpezile stropite de sânge dela Petsamo 
şi dela Viipuri sau cum se va chema mâine, o luptătoare, 
una pentru idee. 

« Și ideea în care a crezut şi pe care a predicat-o Selma 
Lagerlöf era una de vitejie mare a sufletelor curate, 


1) N. R., ro Martie 1940. 
2) N. R., 30 Martie 1940. 

Intr'o vreme când aburii păcatelor vremii noastre începeau 
a acoperi cerul, pe care ea îl voia limpede şi sigur, ea și-a 
înşirat vedeniile nordice, clare şi pure şi a dat sbuciumului 
nelămurit de astăzi, care ne-a dus dela desordinea interioară 
la marile crime internaţionale, o direcție tare și eroică» 1). 

Norvegia, legată «de o idee populară profund paşnică», 
pregeta de a sări în ajutorul Finlandei, «cum cereau tare 
atâția oameni din Suedia ». Nu era în această rezervă numai 
lipsa de pregătire militară și chiar de spirit războinic, ci era 
mai cu seamă concepția pe care această țară democratică o 
are despre sensul ei. Lămurindu-ne faptul, învățatul nostru 
nu se poate totuși opri dela această reflecţie de profetică 
semnificaţie: « Dar războiul intră în fiorduri, cu urmăriţii și 
urmăritorii lui, şi o întrebare grea se pune patrioţilor nor- 
vegieni: democrația singură poate fi ea un scut de pace? »?). 

Istoricul acelei țări, Halfdan Koht, care prezidase 
de câteva ori Comitetul internațional de studii istorice, adept 
convins al «frăției dintre popoare, pentru opera civilizației 
comune », izbutise a apropia, după marele războiu, cele două 
tabere inconciliabile. De aceea primul congres al istoricilor 
s'a ținut la Oslo și s'a putut vorbi atunci de «spiritul dela 
Oslo ». 

Invăţatul Koht ajunge, în primăvara anului 1940, « Mi- 
nistrul Afacerilor Străine al unui guvern pribeag în ţara lui». 
Bunul său prieten român îi închină un articol, în care, amintind 
toate aceste lucruri, întreabă, cu atâta temeiu: « Astăzi, când 
blestemul a căzut asupra țării sale iubite, mai crede Half dan 
Koht în «spiritul dela Oslo »? 3). 

Ocuparea Danemarcei și Norvegiei e pentru Nicolae 
Iorga un «act de profanare ». Revolta sa împotriva acestei 
profanări a sentimentelor celor mai scumpe ale umanității îi 
smulge următoarea declarație: «In momentul de față se 
ciocnesc două concepții de vieață, de oricine ar fi reprezen- 
tate. Dacă una din aceste concepții, care spune că este un 
drept și o dreptate pe lume, că este v omenie, o sfințenie a 


1) Bătrâna doamnă dela Stokholm, Ibid., 21 Martie 1940. 
2) Ceasul de încercare al Norvegiei. Ibid., 3 Aprilie 1940, 
3) N, R., 13 Aprilie 1940, 

tratatelor, că un popor este îndrituit a trăi, că un Stat național 
trebue neapărat să se păstreze. .., dacă această concepție ar 
reprezenta-o oameni de rasă galbenă, cei din urmă sălbatici, şi 
dacă concepția cealaltă, concepția de năvălire şi de stăpânire 
prin silă ar fi reprezentată de naţiunile cele mai înaintate, 
ei bine, eu merg cu cei din urmă din oamenii cari reprezintă 
acel principiu şi contra reprezentanților celei mai strălucite 
civilizații, dacă ei reprezintă concepția cealaltă » 1). 

ln lupta de «idei» care se duce odată cu asaltul asupra 
popoarelor, se vorbește stăruitor de «plutocraţii). Ziarele 
scriu și posturile de Radio strigă necontenit că lupta se duce 
împotriva lor. Istoricul nostru nu se intimidează a denunța 
ipocrizia : 

« Cine examinează însă pe aceste balenc, pline de o grăsime 
aşa de atrăgătoare, care sunt «plutocraţii », va trebui să re- 
cunoască întâi că pentru fericirea omenească, și de ordine 
materială, nu e chiar așa de rău să trăieşti într'o astfel de 
blestemată «plutocraţie ». 

«Dar va mai recunoaşte ceva. Dacă Anglia e bogată, ea 
care a pornit dintr'o adâncă sărăcie, aceasta se datorește ge- 
niului de inițiativă al unui grup de insulari care a reușit să 
fie un așa de mare popor, și spiritului de solidaritate patrio- 
tică a acelor cari au făcut ca ţara lor să folosească din ago- 
nisita lor. Iar, în Franţa, o muncă aprigă de fiecare moment, 
admirabil organizată, se sprijină în rezultatele ei pe cea mai 
jertfitoare economie pe care a cunoscut-o lumea. 

«In loc să critice, să înveţe și alții pentru a fi « pluto- 
craţi » 2). 

Distrugerea sălbatică a bunurilor acumulate prin truda ge- 
nerațiilor suggerează tema interesantului articol: « Desgustu 1 
de muncă ». Aceasta s'a produs, « în paguba civilizației umane, 
nu o singură dată în istorie». 

« Orice muncă omenească — afirmă istoricul, — se cere ga- 
rantată în rezultatele ei. Odată ce aceasta e cu neputinţă, fiecare 
silnic fiind îngăduit să-și facă de cap cu forțele strânse în 


1) Vederi istorice şi geografice despre țările nordice. Conferinţă inedită, la Inst, 
de ist, universală (Aprilie 1940). 
2) N, R., 14 Aprilie 1940, 

acest scop, fiecare nație şi, în fiecare nație, orice individ, 
afară de marile suflete creatoare, pe care nu le poate opri 
nimeni în nobila lor pasiune de activitate roditoare, nu mai 
fac decât ceea ce e necesar pentru întreținerea lor, sau 
pentru unele plăceri care sunt cu atât mai aprinse, cu cât 
viitorul e mai puțin sigur, 

« Ca exemple istorice aşa de elocvente — urmează N ico- 
lae lorga,—de ce marile însuşiri ale noastre n'au 
produs decât ce s'a întruchipat în câteva zidiri şi s'a păstrat 
în scrisul mai sărac de cum putea să fie? Pentrucă, precum 
zice proverbul: eram necontenit «în buza tunului». Şi, în 
mijlocul marii producţii, pe toate terenurile, la sfârşitul 
evului-mediu apusean, Florența n'a dat în vremea ciumei 
celei mari decât scene de patimă nebună a celor pe cari în 
orice clipă îi putea prinde moartea. 

«Între multele păcate — încheie dânsul — ce se vor scrie 
în seama cui a tulburat răpedele progres al vremii noastre 
pretutindeni, cel mai greu va fi acesta: de a fi ucis în sufletele 
tuturor bucuria de a înfăptui» 1). 

Tot astfel, nesocotirea oricărui drept şi nesimţirea față de 
orice suferință, chiamă în memorie ce a mai fost, în cursul 
«plin de înfrângeri, de suferinți și de umiliri al acestei biete 
omeniri >. 

«Şi iată că întâmplarea — scrie marele istoric, — mă pune 
înaintea chinurilor pe care avântul împărătesc al lui Napoleon 
le-a provocat unei întregi lumi bune și pașnice, desvoltând 
o înaltă civilizație, înainte de toate umană, în marginile stă- 
tulețelor fără armată din mijlocul Europei. 

«1806, sdrobirea Prusiei şi a acelora cari, de voie, de ne- 
voie, i-au fost aliați împotriva omului mare şi teribil. Şi, 
așteptând ca Napoleon să spuie la masă nobilei Mari-Ducese 
de Weimar, Luisa: «Să bei, ca să-ți aud năpraznele », Luisa 
însăşi scoate acest mișcător strigăt de supremă desperare: 
«Un singur om în lume are puterea să distrugă întreaga 
noastră existență », de i-ar veni să-și caute un adăpost undeva 
într'o planetă. Şi se aude altă protestare: «La ce servește 


1) Ibid., 16 Aprilie 1940. 

toată războinicia asta », «alle Kriegführerei»?! Și d-na de 
Stein, prietena lui Goethe, vorbeşte, în casa ei pustiită, 
de «lipsă de curaj de a mai agonisi ceva, atunci când nu 
mai e sigur... ». 

«Şi un glas vine astfel din adâncul vremilor: Memento ! 
Remember ! » 1). 


II 


In luna Mai 1940, războiul, după marile lovituri în Europa 
centrală și de răsărit, trece dincolo de Rhin, în Apus. Belgia, 
Olanda, cele dintâi atacate, luptă eroic pentru a opri năvă- 
lirea. Cenuşa lui Carol cel Mare dela Aachen e sguduită, 
cum a fost de sigur și mai mult în săptămânile din urmă, 
de «barbara muzică a luptelor ». Istoricul român află prilej 
să arate ce învățătură se desface din acea «cutie de moaște», 
«în vremea când națiunea se ridică împotriva dreptății și a 
omenirii »: 

« German, vorbind limba sa și trăind în mijlocul unei 
oştiri exclusiv germane, Carol, care numai de Francezi e 
comemorat cu forma latină a numelui său, era un creştin, 
înțelegător al supremelor cerinți morale, dela care nu se poate 
sustrage orice altă politică decât a sinuciderii entusiaste în 
mijlocul măcelurilor. Şi el era împărat roman, universal. 
Impărat al păcii şi Impărat al dreptului. E singurul imperialism 
care se poate ierta » °). 

Lupte extraordinare se dau apoi în Olanda, în Belgia, în 
Franța. Marea superioritate mecanică a Germaniei .sfarmă 
rezistențele și Statele cad. Singură Anglia rămâne în picioare, 
salvată din eroica retragere dela Dunkerque. 

Scârbit de comentariile asupra dureroasei căderi, N i- 
colae Iorga se întreabă dacă mai sunt în această lume 
atât de înjosită, «fiecare simbriaș ridicându-se pe cataligele 
unui mare strateg », dacă mai sunt oameni «cari țin seamă 
de acel eroism, care, orice ar fi, va reuşi să câștige biruinţa 
finală ». El arată cât de iluzorii sunt toate artificiile «răz- 


1) Dureri care au mai fost. N. R., 20 Aprilie 1940. 
2) N. R., 15 Mai 1940. 

boiului de izbire și de surprindere », odată ce tancului de 
6o de tone i se poate opune cel de 100, iar avioanelor, un 
moment stăpânitoare, li se pot opune și mai multe avioane 1). 

In acele tragice momente de supremă încordare a Franţei, 
istoricul nu se poate opri de a admira liniștea impresionantă 
— « garanție de izbândă la vremea sa », subliniază dânsul — 
a întregii prese franceze, liniște care-și află corespondentul 
său în tonul «fără exagerări şi ascundere al scurtelor comu- 
nicate »: 

« O surprindere la hotar, ivirea unor mijloace de luptă neo- 
bișnuite, șovăiri triste în comandament, încercuirea unei ar- 
mate care se putea descleșta numai prin cele mai mari dovezi 
de eroism și printr'o perfectă disciplină, amenințarea directă 
a unei capitale unice în lume prin comorile de civilizație 
cuprinse în ea, bombardarea, timp de o zi întreagă, a împre- 
jurimilor şi a părților centrale chiar, — care popor, afară 
poate de cel englez, se întreabă Iorga, nu sar fi îndoit 
sub greutatea nemeritatelor lovituri ale soartei? » 2). 

Inregistrând, după câteva zile, cu inima strânsă, « finalul 
tragic », admirația caldă pentru marile tradiții ale Franței îi 
smulge aceste mișcate cuvinte: « Mâna mea refuză să defi- 
nească actul la care s'a crezut silit cel mai glorios din gene- 
ralii armatei franceze ». El afla încă în adâncul conștiinței 
sale puterea de a afirma că urmările «nu vor fi, de sigur, 
acelea care se cred în acest teribl moment de uriașă tragedie 
istorică ». «O conducere nu e același lucru cu o armată, și o 
armată nu e tot una cu o națiune, cum cel mai mare succes 
tehnic nu acopere noțiunea biruinței », afirma, cu profetica 
sa intuiție 3). 

Invățătura nedesminţită a istoriei îi arătase continuu per- 
manențele care decid mersul vieții popoarelor. Dacă n'ar fi 
în lume decât Statele, «expuse la toate hazardurile și capri- 
ciile vremurilor », scria, în nesdruncinata sa credință, ar fi o 
nenorocire, «una absolută și definitivă >. « Dar mai este şi 
națiunea. Ea nu se poate umili pentru totdeauna și nu se 


1) Ibid., 6 Iunie 1940. 
2) Limite francesă. N. R., 13 Iunie 1940. 
3) N. R., 20 Iunie 1940. 

poate nimici de nimeni, nici de-a-lungul sutelor de ani. E 
lucrul primordial și plastic. Deta dânsa vine totul. Ea întinde 
Statul în ceasurile bune, ea, în ceasurile rele, îl resoarbe, îl 
ascunde în misterul ei sacru, până la o altă răsărire înafară, 
ca arborele care-și închide vlaga în toamnă pentru o nouă 
primăvară » 1). 

Și acum, o nouă fază a războiului începea. 


III 


Articolele evocate sunt numai o mică parte din cronica 
scrisă de Nicolae Iorga, mai bine de un an de zile, 
asupra războiului, care sângerează încă omenirea. Dar ele 
ajung pentru a sublinia atitudinea nobilă şi plină de curaj 
a acestui mare spirit setos de realitatea morală. 

Scrisul profetic, de o vervă neîntrecută, denunțând la fie- 
care pas frenezia crimei, proclamând neputința ei de a smulge 
definitiv biruinţa, cu tot uriașul holocaust semănat pretu- 
tindeni, a fost o reconfortare a spiritelor în confuzia generală 
dela noi; dar el trezea deopotrivă ecouri adânci în țările 
crud încercate, unde reputația istoricului îşi crease multe şi 
sincere legături, 

S'a văzut într'însul îndată o piedecă serioasă în calea mar- 
șului triumfal. Glasuri dușmane au început a se ridica în 
Germania împotriva omului «de cultură franceză » atât de 
influent între ai săi. O mână de trădători ai intereselor țării 
S'au pus în serviciul străinului, care-i ademenea pretutindeni. 
Ei dădeau lovitura dela 6 Septemvrie 1940 şi uzurpau pu- 
terea, pentru a deveni instrumentele inconștiente ale stăpâ- 
nilor, România era smulsă din alianțele sale firești şi înfeo- 
dată Germaniei hitleriste. Un regim de teroare se instaura 
în această țară, pregătind asasinatele care au pus o pată ne- 
ştearsă pe fruntea blândului nostru popor. Soarta lui N i- 
colae Iorga era pecetluită, 

Dându-și seama de mărimea crimei, suflete pierdute au 
început, în presă, delațiunile. Desgustat de atâta degradare, 


1) Ibid., 17 Mai 1940. 

învățatul s'a retras din Bucureşti în refugiul său patriarhal 
dela Vălenii de Munte. Intro scrisoare adresată biroului 
Academiei Române, el anunţa că-și va trimite de acolo co- 
municările, rugând să fie cetite, căci e hotărît a nu se mai 
întoarce în Capitală decât la încetarea regimului odios. Cu- 
tremurul dela începutul lui Noemvrie l-a silit apoi a-şi căuta 
adăpost în căsuţa-i dela Sinaia. 

Ñ'arele Român a avut presentimentul crimei ce se urzea 
în jurul persoanei sale. Ca un ultim protest al conștiinței, 
tipărea din nou în «Neamul Românesc» dela 1 Octomvrie 
1040 un articol, apărut cu doi ani mai înainte, când, fără 
niciun motiv, dictatura începuse a se așeza în Scaun. Arti- 
colul e intitulat: Delatoră. 

« In vechea Romă — scria N. lorga, —unde s'a vărsat 
atâta sânge nevinovat şi unde au căzut și fruntașii lumii 
politice, victime ale proscripțiilor pe care şi ei le hotărîseră 
față de alții, nu exista o speţă de oameni mai acoperiţi 
de desgustul public, păstrat în paginile istorice, decât dela- 
torii. 

« Erau aceia cari, profitând de timpuri anormale, care cer 
dictaturile, își satisfăceau toate patimile, a răzbunării, a lă- 
comiei de avere, pârând pe alții și aducându-le nenorocirea. 
Sicofanţii Athenei erau nişte îngeri pe lângă acești draci 
împielițați... ». 

Istoricul atrăgea atenţia că, în împrejurările neobişnuite de 
astăzi, ei se iveau iarăși şi încheia cu îndemnul înțelept: « Să 
nu se asculte delatorii!». 

Atacat cu o ignobilă vehemență, censurat în scrisul său 
la ziarul care, treizeci şi cinci de ani, fusese călăuza lumi- 
noasă a opiniei publice româneşti, Nicolae lorga se 
văzu silit a-i pune capăt. Cel din urmă articol al său poartă 
data de 25 Septemvrie 1940. La 8 Octomvrie, trimitea di- 
rectorului ziarului său scrisoarea de renunțare. 

«Cei câțiva prieteni — scria dânsul — cari au făcut cele 
mai mari sacrificii pentru ca acest ziar să poată resista vre- 
murilor, sunt la capătul mijloacelor lor. Ei se întreabă, de 
altfel, încă de mult, de ce l-ar păstra în această formă, când 
nu sunt în măsură să-și exprime părerea lor întreagă. 

«Când s'a produs o înfrângere — continua, în stilul său 
colorat — steagul nu se predă, ci pânza lui se înfăşoară în 
jurul inimii. 

« Inima luptei noastre a fost ideea culturalä națională. 

«O represintă revista Cuget Clar, pe care o pot susținea. 

« În jurul ei, adăugându-i numele iubit de « Neamul Ro- 
mânesc », strângem pânza credințelor noastre » 1). 


Izolat cu totul de lume, gânditorul care, în cursul lungii 
sale cariere ştiinţifice, se oprise adesea asupra concepției 
istoriei, își afla o mângâiere adâncindu-se din nou în această 
problemă, voind să ne dea, sub numele de sstorzologie, rezul- 
tatele cugetării sale de istoric. Dar viziunea morţii care-l 
pândea se înfipsese în sufletul său. In singurătatea apăsă- 
toare ce-l înconjura — şi a fost una din rătăcirile ce nu se 
vor uita ale societăţii noastre de a-l fi părăsit cu totui, în 
acele nespus de triste zile —în acea rece singurătate, cu 
douăzeci și patru de ore înainte de a fi răpit dintre ai săi, 
arunca pe hârtie câteva poezii, izvorîte din aceeași dureroasă 
viziune. Una, de o semnificaţie simbolică, e intitulată: « Brad 
bătrân ». Povestea e simplă. L-au tăiat, «fiindcă făcea prea 
multă umbră». Atunci se auzi din pădure un glas: 


e De ce sunteţi aşa grăbiţi? 


«In anii mulți cât el a fost, 
De-a lungul ceasurilor grele 
Sub paza crăcilor rebele 

Mulţi şi-au aflat un adăpost, 


« Moşneagul stând pe culme drept, 
A fost la drum o călăuză, 

Şi ?n vremea aspră şi hursuză 

EJ] cu furtunile-a dat piept, 


« Folos aduse cât fu viu, 

Ci mort, acuma când se duce, 
Ce alta poate-a vă aduce 

De cât doar încă un sicriu?» 


Ziua dramaticei aşteptări bătea la ușă: venit summa dies... 
Sicarii «legionari » erau aruncați asupra celor de mai înainte 
proscriși. In ziua de 27 Noemvrie, către seară, Nicolae 


1) N, R., zi Octomvrie 1940. 

Iorga era smuls din mijlocul familiei sale și răpus, cu 
focuri de revolver, în zorii zilei de 28, pe o mirişte, lângă 
şoseaua Strejnic-Ploieşti. 

Mari complicități wau fost străine de odioasa crimă. Le 
confirmau tăcerea absolută impusă în jurul actului mon- 
struos, impunitatea asasinilor, refugiați acolo de unde astăzi 
încearcă a turbura spiritele, dela un post de Radio german. 
La Universitate, Rectorul de pomină interzicea arborarea 
drapelului negru. Singură Academia Română se întrunea 
ad-hoc, pentru a aduce, prin glasul mișcat al Președintelui, 
omagiul său îndurerat ilustrului dispărut. Dar o mulțime 
imensă, din toate clasele sociale, a alergat în acele clipe de 
adâncă durere şi de sumbră teroare, la coborîrea în mormânt 
a învățătorului ei. 


Așa a ieșit «din vieața şi din furtuna lumii» uriașul care, 
o jumătate de veac, fusese, în toate momentele de cumpănă 
ale acestui popor, făclia strălucitoare, luminându-i cărările. 

Dacă el a fost smuls dintre noi, ideea pe care cu atâta cre- 
dință a reprezentat-o nu s'a coborît cu dânsul în mormânt. 
Cum o spusese, stăruitor, cu viziunea sa de prooroc, ea a 
rămas pentru a colinda lumea, a ridica popoarele și a câștiga 
astăzi biruința. 

Când, după suferințe cum n'a cunoscut omenirea, Dreptul 
şi Libertatea se restaurează în lume, e o scumpă datorie 
pentru noi a evoca, alături de miile de mii ce au căzut pentru 
ele, uriaşa personalitate umană a lui Nicolae Iorga şi 
a ne pleca o clipă smeriți dinaintea nemuritoarei sale umbre. 

Pentru a noua oară vorbesc în fața Domniilor voastre cu 
prilejul aniversării luării Plevnei de armatele româno-ruse 
în Noemvrie—Decemvrie 1877 şi, ca în fiecare an, folosesc 
această zi spre a înfățișa un aspect general sau un fapt izolat 
al războiului care a pecetluit cu sângele ostaşului român 
neatârnarea proclamată la 10/22 Mai al aceluiași an. 

Azi îmi propun să expun proiectele de operațiuni ale con- 
ducerii armatei noastre în anii 1876—1878. 


%* 
%* E să 


Când vorbim de proiecte sau planuri de operațiuni pentru 
trecut, nu trebue să ne gândim la ceva identic cu aceea ce 
se înțelege azi printr'o asemenea lucrare sau prin ceea ce se 
mai numeşte, de câteva zecimi de ani încoace, ipoteze. 

Lucrările alcătuite în vremurile de acum de către statu- 
rile majoare, cer un timp îndelungat și sunt precedate de 
multe studii; ele se prezintă de obiceiu sub formă de me- 
morii, însoţite de numeroase anexe. 

Memoriile au o introducere în care se studiază situațiunea 
generală politico-militară și mai ales acea a ţării proprii și a 
adversarului sau a adversarilor probabili, deducându-se ten- 
dințele sau nevoile de ordin politic ale eventualilor protivnici, 


9 A. R. — Memoriile Secțiunii Istorice. Seria III. Tom. XXVII. 


www.digibuc.ro 


» 


GENERALUL R. ROSETTI 64 


posibilitatea alianțelor, atitudinea altor țări. Prin această in- 
troducere se arată scopul politic al războiului ce se are în 
vedere. Ei îi urmează o comparație între forțele militare și 
economice ale părților în conflict, comparaţie din care reiese 
felul războiului, ofensiv sau defensiv. Un studiu amănunțit 
al scopului urmărit de adversar, al geografiei şi al mijloacelor 
de transport va arăta care ar fi gruparea eventuală a armatei 
inimice şi, ca urmare, care va trebui să fie dispozitivul for- 
telor proprii. 

Acestea odată determinate se indică, în trăsături foarte 
generale, direcțiile de mișcare sau, în caz de defensivă, zonele 
ce urmează să se ocupe, lucrările de fortificațiune nece- 
sare etc. 

Numeroase anexe cuprind instrucțiuni și dispozițiuni pentru 
transporturile de afluire şi de concentrare, rechizițiuni, con- 
stituirea depozitelor de alimente, măsuri de siguranță internă, 
acoperirea etc. 

Proiectele despre care am să vorbesc acum nu ay fost în- 
tocmite în acest fel şi nici istoricul oficial rus al războiului 
din 1877—1878 nu menționează alcătuirea unei asemenea 
lucrări la Ruși. 

Despre proiectele noastre avem numai mențiuni în diferite 
scrieri, dar nicio urmă scrisă a unui atare plan. Nu pare 
nici să se fi dat marilor unități — cel puțin n'am găsit nicio 
urmă — măcar vreun ordin general care să le indice, în 
trăsături mari, scopul urmărit și mijloacele, eventual mane- 
vrele, pentru atingerea lui. 'Totul pare să fi fost numai dis- 
cutat şi transmis verbal sau rar prin câte o telegramă. 

Turburările începute în Peninsula Balcanică în 1875, 
războiul sârbo-turc din 1876 şi starea relațiilor dintre Rusia şi 
Turcia arătau clar că un conflict armat ruso-turc devenea 
din ce în ce mai probabil. 

Așezată între cele două mari puteri antagoniste, România 
trebuia deci să-și aleagă o linie de conduită politică şi, ca 
urmare, să hotărască şi un plan eventual de acțiune militară. 

Dată fiind disproporția de forțe, proiectul pentru o ase- 
menea acțiune nu putea fi, în toamna 1876, decât defensiv. 

Repet că nu ne-a rămas nicio urmă și nici chiar ecouri 
despre alcătuirea sau existența unui asemenea plan nici în 
arhive, nici în scrieri şi nici în atât de amănunțitele memorii 
ale Regelui Carol I. 

S'au luat numai anumite măsuri îndată ce se iveau nevoi 
politice sau militare. 

Dispoziţiunile luate în toamna anului 1876 au fost: 

Concentrarea (în realitate mobilizarea) tuturor unităților 
combatante. 

Adunarea diviziilor în regiunile lor teritoriale și anume: 

Divizia I-a la Craiova și împrejurimi. 

Divizia 2-a la Bucureşti și împrejurimi. 

Divizia 3-a în zona Galaţi—Brăila, 

Divizia 4-a la Focşani şi împrejurimi 1). 

Astfel dispuse, diviziile se aflau strânse în jurul centrelor 
de comunicaţiuni mai importante ale regiunilor lor, centre 
în care aprovizionarea era uşoară, de oarece erau situate în 
părți bogate ale țării. 

Singură Divizia 4-a se afla înafară de cuprinsul comanda- 
mentului său. Aducerea ei la Focşani micșora răspândirea 
întregii armate și reducea la jumătate drumul de parcurs 
de dânsa în cazul când ar fi trebuit dusă spre graniţă la Sud. 

Acest dispozitiv era justificat din punctul de vedere po- 
litic prin aceea că adeverea afirmațiunea noastră a voinței de 
a rămânea neutri și de a fi concentrat rezervele numai în 
vederea unor manevre în zona fiecărei divizii. De altfel dis- 
pozitivul adoptat putea fi arătat ca îngăduind să se facă față 
atât spre răsărit (cu diviziile 3 şi 4), cât și spre miazăzi 
(cu diviziile 1, 2 şi 3). 

Din punctul de vedere militar, neconcentrarea armatei 
într'un dispozitiv mai strâns (căci diviziile erau despărțite una 
de alta prin distanțe de câte 180 de kilometri, adică prin 
opt zile de marş), era justificat pentrucă neștiind dacă, eventual 
şi pe unde, am fi atacați, nu puteam risca să ne găsim în 


3) Inalt Decret Nr. 1945 din 9/2 Octomvrie 1876 (Monitorul Oastei, 1876, 
P. 745); Memoriile Regelui Carol I, 8, 10 Octomvrie, 1, 8, 11, 12, 14 Noemvrie 1876, 

situaţiunea de a avea forțele noastre adunate departe de locul 
eventualului atac. Prin dispozitivul adoptat, divizia mai apro- 
piată de acest loc putea cel puţin întârzia înaintarea ataca- 
torului până la sosirea celorlalte trupe. 

ul 

In cursul iernii 1877 au avut loc, la Bucureşti, între domnii 
Nelidov, delegat în acest scop de guvernul rus, şi I. C. 
Brătianu, preşedintele Consiliului de miniștri român, 
negocieri pentru reglementarea trecerii armatei ruseşti prin 
România, cu scopul de a ataca 'Turcia. 

Deşi conducerea militară rusă dorea cooperarea încă de 
atunci a trupelor noastre, această cooperare nu era dorită 
de conducerea politică. 

Neputând însă îngădui ca teritoriul său să devină câmp 
de bătălie, România era silită totuşi să coopereze — indirect — 
luând măsuri de apărare până la ajungerea coloanelor ruseşti 
pe malul stâng al Dunării. Ea era cu atât mai mult nevoită 
să ieie măsuri de pază cu cât Turcii aveau garnizoane, unele 
puternice, în diferitele orașe de pe malul drept, precum aveau 
şi două armate adunate, una în regiunea Vidinului şi cea- 
laltă în Cadrilaterul bulgar. 

Informațiuni mai mult sau mai puțin întemeiate şi vero- 
simile arătau că intenția comandamentului turcesc ar fi fost 
de a lua el ofensiva spre a preîntâmpina pe cea rusească. 
Şi această intențiune ne este confirmată de o lucrare de după 
războiu a unui Englez făcând parte din trupele turcești aflate 
în primăvara anului 1877 la Vidin și luptând apoi la Plevna. 
Herbert, autorul acestei lucrări, ne spune că Osman-pașa 
pregătise o ofensivă în România, ofensivă ce trebuia începută 
prin ocuparea insulelor Dunării din regiunea Vidinului şi a 
Calafatului, dar că această operaţie a fost oprită de Consi- 
liul de războiu dela Constantinopol +). 

Dată fiind gruparea de atunci a armatei otomane, trei 
puteau fi obiectivele iniediate ale atacului turcesc, fie ca ope- 


:) William V. Herbert: The defence of Plevna 1877, written by one 
who took part în it, p. 83. 

rațiuni premergătoare unei ofensive în stil mare, fie pentru 
operațiuni cu scopul limitat de a îngreuia înaintarea armatei 
ruseşti prin România ca și desfăşurarea ei strategică pe 
Dunăre. 

Aceste obiective ar fi fost, probabil: 

Calafatul, cu obiectiv mai depărtat Craiova. 

Giurgiu şi Oltenița, baze ale unei înaintări spre Bucureşti. 

Podul de cale ferată dela Bărboşi. 

Intâiul obiectiv, indicat prin însăși prezența armatei turcești 
în regiunea Vidinului, fusese deseori ținta operațiunilor pre- 
mergătoare ale armatei turcești. Ocuparea lui şi mai ales 
ocuparea Craiovei ar fi tăiat calea ferată ce lega România cu 
Austro-Ungaria, împiedecând astfel eventuala aducere de 
arme şi munițiuni în România sau transportarea de voluntari 
şi arme prin România în Serbia, cum îngreuia o cooperare 
eventuală între armata română şi cea sârbească. 

Al doilea obiectiv — capitala României — prezenta o deo- 
sebită importanță politică, ca şi una din punctul de vedere 
al transporturilor, Bucureştii fiind la întretăierea căilor ferate 
ce duceau spre Sud, Vest şi Nord-Est. 

Al treilea obiectiv — podul dela Bărboşi — putea fi ușor 
distrus de tunurile flotilei turceşti de pe Dunăre. Prin această 
distrugere s'ar fi întrerupt comunicația cu calea ferată între 
Moldova și Țara Românească și s'ar fi îngreuiat mult înain- 
tarea armatei ruseşti. 

Atât Calafatul cât și podul dela Bărboși fuseseră puse în 
stare de apărare, prin lucrări de fortificaţie pasageră, încă 
din toamna 1876 şi aceste lucrări fuseseră continuate în 
cursul iernii 1877. 

Armata română trebuia deci să fie dispusă aşa ca să poată 
face față unor asemenea atacuri până ce armata rusă ar fi 
fost în măsură să ia această misiune asupra ei. 

Pentru îndeplinirea acestei meniri, trecătoare de altfel, 
diviziile îşi primiseră, la mobilizare, oamenii dela vetre pe 
zonele ce le ocupau încă din toamna anului 1876, Divizia 
1-a deplasându-se în direcția Calafatului, Divizia 2-a pe Sabar 
și Argeș iar Divizia 4-a aducându-se dela Focșani la 
București. 

Ulterior și pe măsura înaintării armatei rusești, s'a adoptat 
un nou dispozitiv şi anume: s'a concentrat Corpul 1 Armată 
(diviziile 1-a și a 2-a) în zona Craiova-Calafat-Cetate, iar 
Corpul II Armată cu Divizia 3-a pe direcția Bucureşti-Giurgiu 
şi cu Divizia 4-a pe direcția București-Olteniţa. 

Prin această nouă dispunere a trupelor noastre se putea 
face față cu forțe îndestulătoare celor două armate turceşti 
concentrate în regiunea Vidinului şi în Cadrilaterul bulgăresc. 


% 
* * 


In a doua jumătate a lunii Iunie 1877, situațiunea generală 
se prezenta astfel: 

Armata rusă trecuse Dunărea cu Corpul XIV Armată pe 
la Brăila-Măcin şi cu grosul forțelor sale pe la Zimnicea- 
Șiștov. 

Trupele trecute la Șiştov trebuiau să înainteze spre Balcani 
sub protecția a două flancgarde puternice, făcând față pe 
ambele laturi ale liniei deînaintare și anume: spre răsărit 
pentru a se opune eventual trupelor turcești concentrate în 
Cadrilaterul bulgăresc şi spre apus pentru a cuceri punctul 
de sprijin turcesc dela Nicopol, precum şi spre a se opune, 
eventual, vreunei acțiuni a armatei turceşti dela Vidin. 

Armata română se afla adunată în Oltenia de Sud. 

lar armata turcă se afla în aceeași situație ca în toamna 
anului 1876. Din trupele dela Vidin o parte se pregătea să 
plece, sub comanda lui Osman-pașa, la Plevna. 

Atât Domnitorul cât şi Guvernul român simțeau însă 
nevoia ce era ca neatârnarea proclamată la ro Mai să fie 
confirmată pe câmpul de luptă și doreau, în acest scop, o 
cooperare efectivă cu armata rusească, păstrându-se totuşi 
autonomia armatei române și o linie de operaţiuni proprie 1). 

Domnitorul arătase, încă din luna Mai, în diferite consilii 
de războiu cu Rușii, că dorea ca zona de operaţiune rusească 
să se întindă spre apus până la râul Isker şi că Bulgaria de 
Apus să fie rezervată ca zonă de operațiune pentru armata 
română ?). 


1) Memoriile Regelui Carol I, 7/19 şi 20 Mail: Iunie 1877. 
2) Ibidem. 

Asupra inițierii şi scopului operației ce urma să se între- 
prindă de trupele noastre în acea zonă, indicațiunile ce avem 
nu sunt unanime. Așa în memoriile Regelui Carol I găsim 
următoarea mențiune (la 20 Mai—ı Iunie 1877): « In cursul 
desbaterilor, prințul (Carol) este rugat să-și treacă armata 
peste Dunăre pe la Vidin. Prințului i se pare planul prea 
timpuriu fiindcă îi lipsește materialul pentru pod, însă făgă- 
duește că va căuta să facă recunoaşterile necesare ». Prințul 
nu spune cine i-a cerut trecerea pe la Vidin, dar cum con- 
siliul de războiu, despre desbaterile căruia se vorbește în 
această mențiune, s'a ținut la comandamentul rus din Ploieşti, 
ar fi de subînțeles că cererea să fi venit din partea Rușilor. 
Dacă cetim cu atenţie fraza premergătoare celei citate, aflăm 
că în acel consiliu Domnitorul spusese că «cu deosebire ține 
ca aripa dreaptă a armatei ruseşti să se întindă peste râul 
Vid până la Isker, iar zona Vidin-Rahova să fie rezervată 
armatei române cu sprijinul aripei ei stângi asupra Rușilor ». 
Nu cumva propunerea de a trece armata română pe la Vidin, 
a fost un răspuns la rezervarea părții de apus a Bulgariei 
ca teatru de operațiuni pentru armata română? 

Pe de altă parte istoricul oficial rus al războiului, spune 
următoarele 1): 

« Românii. După cum s'a spus deja, operaseră totdeauna 
aparte, de aceca se presupunea în principiu, că vor asedia 
Vidinul, în care scop preparaseră trecerea Dunării la 
Calafat... Dacă mai înainte (de a doua bătălie dela Plevna) 
Vidinul era desemnat ca o țintă naturală a operațiunilor 
Românilor... ». 

Și pe pagina următoare repetă: « Dacă la început această 
ţintă (a operațiilor armatei române) părea că are să fie Vidinul 
şi în general Bulgaria occidentală... ». 

Și în acest text nu se spune apriat de cine se presupune 
sau cui se părea că Românii vor ataca Vidinul. 

In fine, într'o scriere anonimă română, dar care se ştie 
azi că s'a alcătuit de o comisiune numită de Ministerul 


1) Comisiunea istorică a Marelui Stat Major rus, Războiul Ruso-Turc din 1877— 
1878 în Peninsula Balcanică, traducere de Lt.-Col. I. Gărdescu, IV, p. 12. 

de Războiu 1), se cuprind următoarele lămuriri, post 
factum ?): 

« Armata română, deși la începutul campaniei păstrase o 
atitudine cu totul defensivă, totuşi în urma trecerii Dunării 
de către armata rusă, pozițiunea sa inactivă, la aripa dreaptă 
a acestei armate, devenea în fiecare zi mai neînțeleasă, căci 
dacă înainte de declararea războiului turco-rus, România 
evitase de a-și manifesta simțimintele sale pentru populațiu- 
nile creştine din imperiul otoman, apăsate şi supuse la atâtea 
vexațiuni, însă, în urma declarării războiului şi cu atât mai 
mult încă în urma trecerii Dunării de către Ruși, pozițiunea 
armatei române de simplă spectatoare, cu arma la braț, a 
nelegiuirilor, ce se petreceau în fața sa dincolo de Dunăre, 
nu mai puteau avea nicio scuză în ochii acelor nenorocite 
populațiuni creștine, în mare parte române. 

« Pentru aceasta, pe de o parte guvernul român făcu cu- 
noscut guvernului rus deciziunea sa de a efectua o trecere 
spre Vest, în scop de a curăţi acea parte a Bulgariei de trupele 
turceşti, ce se mai aflau acolc, iar pe de alta M. S. Domnitorul 
comandantul suprem al armatei, ordonă facerea unei recu- 
noașteri spre Vest de Vidin, alegându-se locul cel mai propriu 
executării unei treceri de acea parte ». 

După acest text ar reieși deci că ideea operațiunii din re- 
giunea Vidinulu a pornit dela guvernul român ceea ce nu 
este contrazis formal nici de memoriile Regelui Carol I și 
nici de istoricul oficial ruscsc. 

In ceea ce priveşte scopul acţiunii proiectate, pe când me- 
moriile Regelui Carol I şi istoricul oficial rus o privesc numai 
ca o operațiune militară în cadrul întregului războiu, publi- 
cațiunea mai multor ofițeri arată pe de o parte că ea are mai 
mult o menire umanitară, acea de a scăpa populațiunea din 


1) Comisiunea a fost alcătuită din următorii ofiţeri cari luaseră parte în capul sau 
în cadrele marilor comandamente pe câmpul de luptă din războiul din 1877—1878: 

General Gh. Manu, preşedinte. 

General Gh. Slăniceanu, Colonelii H. Arion, St. Fălcoianu, Anton Berindei, 
membri. 

Căpitan Temistocle Bălan, secretar. 

Numirea s'a făcut de Ministerul de Războiu în toamna anului 1878 (Arhivele 
Statului Bucureşti, fond M.S.M., dos. 687, fila 28). 

2) Op. cit., I, pp. 211, 212. 

Vestul Bulgariei de asupririle trupelor turcești, iar pe de alta 
un scop politic, acela de a afirma acțiunea României. 

Odată zona de operaţiuni hotărită, urma să se determine 
felul operațiunii şi direcțiunea pe care să fie pornită. 

Pentru a-şi îndeplini misiunea, fie că aceasta ar fi fost 
aceea arătată de istoricul de mai mulți ofițeri: scăparea popu- 
lației din apusul Bulgariei de asupririle trupelor — mai ales 
neregulate — turceşti, fie că ar fi fost să asigure flancul 
drept al armatei ruseşti înaintând spre Balcani, fie în sfârșit 
că ar fi fost asigurarea legăturii operative cu o acțiune even- 
tuală a armatei sârbești 1) (ce s'a pronunțat însă mult mai 
târziu, în luna Decemvrie), armata română nu putea avea 
decât un țel, acela de a ataca şi de a învinge trupele turcești 
aflate în zona sa de operațiuni. Grosul acestora fiind însă 
concentrat în Vidin și împrejurimi, prima operațiune trebuia 
să fie un atac asupra Vidinului. 

Pentru acest atac era însă nevoie de a se trece mai întâi 
Dunărea, în care scop s'a ordonat şi executat recunoaşterile 
necesare 2), alegându-se ca loc de trecere Salcea-Negotin °). 

Indreptăţirea alegerii acestui loc este arătată de următoarele 
considerațiuni: 

Malul stâng (românesc) domină acolo cel drept. 

Atât valea cât şi patul Dunării sunt înguste aşa că arti- 
leria de pe malul stâng putea bate cu eficacitate Florentinul 
şi înălțimile ce-l dominau pe care s'ar fi stabilit un prim 
cap de pod. 

Niciun vas de războiu turcesc nu putea trece dela Vidin 
în sus spre a împiedeca sau îngreuia trecerea. 


1) Pe când memoriile Regelui Carol I spun hotărît (3/15 Mai şi 5/17 Iunie 1877) 
că ţarul a recomandat mai întâiu şi apoi a interzis prinţului Milan să ia parte la 
războiu, istoricul oficial rus (III, p. 6), spune că pe la mijlocul lunii Iunie (stil vechiu) 
țarul a aprobat participarea armatei sârbești la războiu, dar după ce ar fi fost reor- 
ganizată (Jdem,, III, p. 5, 7). Același istoric rusesc spune (III, p. 9), că se prevedeau 
pentru operațiile acestei armate trei ipoteze: 1, Tăierea comunicaţiilor armatei 
turcești din Bosnia şi Herţegovina; 2. Înaintarea spre Sofia; 3. Înaintarea spre 
Belogradgic. 

Comandamentul! de căpetenie turcesc s'a temut de o trecere românească la Flo- 
Tentin în legătură cu un atac sârbesc pe la Adlie (Herbert, op. cit., p. 118)... 

3) Istoricul... de mai mulţi ofiţeri, p. 212; Memoriile Regelui Carol I, 2|14 şi 
4/:6 Iulie 1877. 

3) Memoriile Regelui Carol I, 4|16 Iulie 1877. 

Odată trecerea efectuată, se putea ocupa lesne semicercul 
de înălțimi ce înconjoară și domină Vidinul, izolându-se 
astfel, dela început şi repede garnizoana acestei cetăți 1). 

Ulterior (după luarea Vidinului), armata română ar fi 
putut încerca să taie comunicația Plevnei cu Sofia ?). 

Odată cu ordonarea recunoașterilor s'au luat şi măsuri 
pentru adunarea materialului de trecere la Gruia 3), unde s'a 
concentrat şi personalul de marinari necesar echipării acelui 
material 4). Pregătirea materialului (începută către 9/21 Iunie 5) 
cerând patru săptămâni, trecerea nu sar fi putut executa 
decât pe la mijlocul lunii Iulie. 

O condițiune importantă pentru reușita operațiunii, în 
afară de superioritatea efectivelor şi a tunurilor, care era de 
partea Românilor ë), ar fi fost surprinderea. Aceasta nu s'ar 
fi putut realiza pentrucă Turcii prinseseră de veste despre 
intenția noastră de a trece Dunărea acolo (Osman-pașa vestind 
această intenție Sultanului în noaptea de 25 spre 26 Iunie)?); 
recunoaşterile noastre, făcute la 3/15 şi 4/16 Iulie 8), găsiră 
Florentinul ocupat ?). 


1) Această părere o exprima colonelul Logadi, comandantul Diviziei 1-a, într'un 
raport din 14/26 Mai 1877 (Arh. Stat. Bucureşti, fond M.S.M., dos. Nr. 564, 
fila 575). 

2) Istoricul... de mai mulţi ofiţeri, I, p. 212. 

3) Istoricul... de mai mulţi ofiţeri, I, p. 122; Memoriile Regelui Carol I, 9/21 
Iunie 1877. 

Acest material consta, înafară de plute şi de bărci, din 2 vapoare, 1 șalupă 
şi 6 bărci (Lt.-Col. M. Drăghiceanu, Note pentru a servi la istoricul prin- 
cipalelor puncte pe Dunăre, p. 100). 

4) Acest personal consta din 4 ofiţeri și şo de mărinari (Locot. Drăghiceanu 
loc. cit.,); scrisoarea lui V. C. A. Rosetti din 17/29 Iulie 1877, în Ms. 4773 din Bi- 
blioteca Academiei Române. 

5) Memoriile Regelui Carol I, la acea dată. 

*) Efectivul cu care armata română ar fi trecut Dunărea, ar fi fost cel puţin 
egal cu acel cu care ea a trecut ulterior la Siliștioara, adică 42 de batalioane, 30 de 
escadroane și 108 de tunuri, pe când efectivul trupelor turcești rămase în Vidin, 
după plecarea lui Osman-paşa, era de 12 batalioane, 1 escadron, 1 baterie de câmp 
și un mare număr de tunuri (în marea lor majoritate foarte vechi) de cetate (Wm. 
Herbert, op. cit., p. 120, 427. 

9) Mouzaffer Pacha, Defense de Plevna, pp. 7, 8; W. Herbert, 
op.*cit., p. 118. 
is 85) Memoriile Regelui Carol I, la acele date. 

*) Numeroase rapoarte în arhivele noastre (Arh. Stat. București, fond M.S.M., 
dos. Nr. 257, filele 151, 302, 410; dos. Nr. 564, filele 575, 621; dos. Nr. 576, filele 
so, 56, 6o, 73, 75, 490; dos. Nr.681,fila 129; dos. Nr.878, fila 18; W, Herbert, 
op. cit., pp. 6s, 66, 118. 

Deşi se constituise și o bază de aprovizionare a armatei 
în regiunea Craiova-Calafat 1), se renunță la 21 Iulie/2 August 
la trecerea Dunării în regiunea Vidinului, 

Temeiurile pentru care comandamentul român a fost silit 
să renunțe la această operațiune, au fost trei, și anume: a) 
faptul că nu se putea realiza surprinderea; b) situațiunea 
armatei rusești în a doua jumătate a lunii Iulie, și c) o tele- 
gramă a lui Ion Bălăceanu, agentul țării la Viena. 
Aceasta transmitea următoarea părere a generalului Tr. 
Doda, cu care se trata atunci spre a i se încredința 
comanda armatei române: 

« Doda verra demain empereur dont il espère réponse 
favorable. En attendant il est venu me prier de vous faire 
savoir que le passage du Danube en amont de Vidin serait 
une immense faute parceque, en cas de revers il ne nous 
resterait d'autre alternative que de nous jeter en Serbie ce 
qui y amènerait immédiatement larmée autrichienne selon 
Doda»? 


s*a% 


Dar comandamentul român renunțând la executarea ofen- 
sivei pe la apus de Vidin, nu renunțase însă la ideea unei 
ofensive peste Dunăre, la apus de Isker și fusese încurajat 
în această intenție prin următorul sfat al lui D o da, cuprins 
în aceeași telegramă al lui I. Bălăceanu: 

« Notre passage devra s'operer dans les environs de Beket. 
Alors, même en cas d'échec nous ne serions pas obligés de 
repasser le Danube, ce qui serait desastreux. Nous pour- 
rions nous retirer le long du fleuve et (oser) essayer nous 
joindre avec le corp d'armee russe le plus rapproché ». 

La acest sfat s'a adăugat, în cursul lunii Iulie două eveni- 
mente care sileau armata română ca să treacă Dunărea mai 
la răsărit. Aceste evenimente fură insuccesele Rușilor la 
Plevna din zilele de 8/20 și 18/30 Iulie. 


1) Memoriile Regeli Carol I, la data de 21 lulie/2 August 1877, 
2) General R. Rosetti: Documente privitoare la misiunea lui Dimitrie Brå- 
tianu la Constantinopole, p. 34 (988). 

Comandamentul rus constatând situațiunea în care se 
găsea armata sa în a doua jumătate a lunii Iulie şi în luna 
August și neavând la îndemână alte trupe, ceru și stărui ca 
armata română să treacă Dunărea și să vină în ajutorul tru- 
pelor rusești dela Plevna. 

Domnitorul, Guvernul şi Comandamentul român își dă- 
deau perfect seama de nevoia ce era de a coopera cu armata 
rusă, dar își mențineau punctul de vedere de a avea o linie 
de operație independentă. 

Acest punct de vedere este apreciat ca întemeiat de isto- 
ricul oficial rusesc, spunând: «...E imposibil a nu se re- 
cunoaște că în particular dorința Comandamentului român 
de a avea propria sa linie de operație, sau mai exact propria 
sa linie de comunicație, era completamente justificată prin 
faptul că, în mod general, situațiunea este mai favorabilă 
când fiecare unitate grupată de armată are la dispoziție propria 
sa linie de operație, de care poate dispune liber și în mod 
independent » 1). 

Intenția Comandamentului român rămânând aceeași şi 
fiind pe deplin îndreptățită, rămânea de ales punctul de 
trecere al Dunării și direcțiunea de înaintare a armatei ro- 
mâne, după ce se va afla pe malul drept al fluviului. 

Am văzut că generalul Doda recomanda trecerea pe 
la Bechet. 

Este adevărat că trecerea pe acolo ar fi asigurat armatei 
române o mai mare independență și ar fi făcut mai puţin 
anevoioasă schimbarea zonei etapelor cu toate magaziile şi 
depozitele ei. Afluirea din interiorul țării spre acest punct 
de trecere era însă grea din pricina regiunii de bălți în care 
se găsea Bechetul şi trecerea pe acolo se prezenta din punctul 
de vedere tactic în condițiuni destul de grele pentrucă malul 
bulgăresc domină mult pe cel românesc. In fine Rahova era 
întărită cu redute ocupate de trei batalioane şi 4 tunuri de 
câmp, înafară de tunuri de cetate 2). De altfel trecerea pe 
la Bechet-Rahova ar fi dus armata română cam departe de 
Plevna, unde Ruşii aveau nevoie de un ajutor imediat. 


1) Op. cit., IV, p. 14. 
2) Istoricul... de mai mulţi ofiţeri, p. 659; W. Herbert, op. cit., p. 120. 

După studii şi recunoașteri nouă, s'a hotărît ca trecerea să 
se facă pe la Siliștioara (Est Corabia)-Măgura. 

Iată cum justifică Istoricul... de mai mulți ofițeri această 
alegere făcută de chiar unii dintre redactorii lui: 

« La alegerea locului pentru stabilirea podului, era de nea- 
părat să se aibă în vedere mai cu seamă considerațiunile 
strategice, tactice şi tehnice care trebuesc să prezide totdeauna 
la executarea unei operațiuni atât de însemnate, precum este 
trecerea unui râu ca Dunărea, în războiu. 

« Din punctul de vedere strategic, locul ales se prezenta 
în cele mai bune condițiuni. La acea epocă mai cu seamă 
se credea că Rușii singuri, cu ajutoarele ce așteptau, vor ataca 
din nou Plevna sau cel puțin se vor putea ţine în defensivă 
pe laturile unghiului ce forma armata lor în Bulgaria. Atunci 
armata română, trecând Dunărea pe la Corabia, putea lua 
ca linie de operațiune valea Iskerului și a amenința astfel 
spatele şi comunicațiile Plevnei cu Orhanie și Sofia şi a 
tăia pe acelea cu Rahova și Vidin. O asemenea operațiune 
putea conduce sau la evacuarea Plevnei sau la atacarea în 
spate a acestei pozițiuni, pe când ea ar fi fost bătută în față 
de Ruşi. Osebit de aceasta, Românii, prin alegerea acestui 
loc de trecere, își rezervau totdeodată facultatea de aputea 
opera, eventual, chiar cu totul izolați, luând ca linie de ope- 
rațiune malul drept al Dunării spre Vidin. Aceasta negreșit 
tot în ipoteza unei ofensive energice din partea armatei 
rusești la Plevna. In orice caz, în fine, trecerea pe la Corabia 
nu împiedeca întru nimic, ca, odată armata română aflată 
dincolo, să treacă din valea Iskerului în acea a Vidului 
şi chiar în valea Osmului, de unde, luând cu sine și Divizia 
IV-a, să meargă spre a se întruni cu armata rusă la Plevna. 

« Ca condițiuni tactice, locul ales le îndeplinea cu priso- 
sință. În adevăr, în această parte Dunărea prezintă o mică 
concavitate, care permite încrucișarea focurilor spre malul 
drept şi, chiar aci, malul stâng domină pe cel opus. Apoi 
dincolo o câmpie întinsă între satele Măgura și Gigen per- 
mitea desfășurarea coloanelor, Totodată satul Măgura, unde 
izbutea podul, aflându-se așezat pe o mică ridicătură a tere- 
nului, aceasta favoriza facerea de întăriri împrejurul capului 

podului, spre a se proteja astfel cu eficacitate trecerea trupelor. 
Câmpia de pe malul drept era acoperită pe alocurea cu mlaş- 
tine, acestea însă nu împiedecau ca, cu puține lucrări, să 
se stabilească o comunicație lesnicioasă. Osebit de aceasta, 
cu toate că trecerea de aci urma să se facă în fața unei lo- 
calități care nu era ocupată de Ruși, totuşi Turcii nu aveau 
de această parte decât câteva bande de neregulați şi apoi 
populațiunea de pe malul drept, fiind în majoritate română, 
aștepta cu nerăbdare trecerea armatei noastre spre a o scăpa 
de incursiunile Cerchezilor. In fine, în apropiere de locul 
ales se afla și un baraj de torpile, care apăra podul în contra 
monitoarelor sau altor bastimente inimice, care ar fi venit 
din spre Rahova sau Vidin. 

«Cerințele tehnice pentru construcțiunea podului erau 
asemenea satisfăcute, căci aci Dunărea curge pe un fond de 
aluviune, foarte favorabil pentru prinderea ancorelor, iar 
iuțeala curentului apei deşi repede către thalveg, însă ea nu 
influențează pe o mare lărgime a cursului și nu era tocmai 
de o natură torențială... 1). 

Din această citație reiese că operația preconizată de Co- 
mandamentul român era de a înainta între Isker și Vid, şi 
de a ocupa o poziţie pe înălțimile dintre aceste două râuri, 
la Vest de Plevna, cu scopul de a tăia comunicațiile lui 
Osman-pașa cu Sofia și Vidin. 

Același scop este arătat și de Domnitorul Carol prin ur- 
mătoarele însemnări din memoriile sale: 

La 21 lulie/2 August: «Planul de a se trece Dunărea pe 
Ja Vidin e părăsit şi se ia în vedere pentru aceasta (trecere) 
un punct al liniei dintre Isker şi gura Vidului, deşi o aşa 
strămutare a bazei de operațiuni e însoțită de mari greutăți 
şi sacrificii; acum linia de etape şi magaziile de proviziuni 
trebuesc mutate din regiunea dintre Craiova şi Calafat și 
împărțirea trupelor trebue făcută altfel, căci ţinta opera- 
țiunilor nu mai e apusul Bulgariei, ca mai înainte, ci Plevna ». 

Șapte zile mai târziu, aceleaşi memorii arată că Domni- 
torul a primit dela Colonelul Slăniceanu din Corabia, 


1) Op. cit., II, pp. 298—300. 

următoarea telegramă: «Punctul de trecere situat în fața 
Măgurei, pe malul drept, are avantajul că armata noastră 
va sosi pe valea Vidului şi Iskerului în dosul pozițiunii 
Plevnei și o va învălui cu totul. Trecerea pe aci (Corabia), 
e singurul mijloc de a păstra armatei noastre o linie deose- 
bită de operațiune, atât contra Plevnei cât și în desvoltarea 
viitoare a războiului », 

In fine, Domnitorul notează la 29 Ilulie/ro August că 
aprobă părerea lui Slăniceanu, căci trecând pe la 
Măgura armata română va avea însărcinarea de a tăia comu- 
nicaţiile lui Osman-paşa cu Sofia, iar pe de altă parte va 
fi în stare să înlesnească pozițiunea armatei ruseşti dela 
Plevna. 

Cine justifică însă mai cu temeiu, proiectul Comandamen- 
tului român, este generalul Kuropatkin, şef de stat 
major al generalului S co bele f în războiul din 1877—1878 
şi comandant de căpetenie al armatelor rusești în războiul 
ruso-japonez din 1904—1906. Iată ce spune el: 

«Părerea originală de a îngădui ca armata română să 
opereze între Isker și Vid, avea mult pentru ea. Armata 
română ocupând acolo o pozițiune întărită, nu se putea 
decât dori ca Osman-pașa să o atace. Aceasta nu ar fi putut 
dispune pentru un atac decât de cel mult 30 batalioane şi 
circa 30 de tunuri din totalul de 44 batalioane şi 54 de tunuri 
ce avea sub comanda sa în Plevna. Inaintând în contra ar- 
matei române, el s'ar fi izbit de 40 batalioane, 30 escadroane 
şi 150 de tunuri, care printr'o bună dispunere a rezer- 
velor puteau fi întărite cu o divizie rusească și numeroasă 
cavalerie și artilerie. Dacă cele două corpuri (de armată) 
ruseşti (al IV-lea și al IX-lea, aflate la răsărit de Plevna), în 
fața cărora, în asemenea situațiune ar fi rămas puţine trupe 
(adverse), ar fi luat ofensiva, sorții de izbândă ar fi fost de 
partea Rușilor. Situația ar fi fost asemenea dacă armata 
română trecea la ofensivă. In toate împrejurările Osman-paşa 
ar fi fost nevoit să detaşeze (trupe) contra ei şi s'ar fi găsit 
totdeauna între două focuri. 

«Ca amenințare a legăturilor lui Osman-paşa (cu exte- 
riorul), armata română și-ar putea desvolta operațiunile şi 

întrerupe circulația pe şoseaua Plevnei. Prin aceasta asediul 
Plevnei sar fi scurtat mult şi l-ar fi schimbat așa că garda 
rusească nu ar fi mai avut pierderi așa de mari la luarea 
unor puncte aşa de neînsemnate ca Gorni-Dubnic şi Teliş, 
care au fost întâi întărite sub ochii cavaleriei rusești» 1). 

Și, mai departe?), Kuropatkin repetă şi întăreşte 
cele spuse, astfel: 

«La început era părerea ca să se lese:armatei române 
libertatea de a opera independent între Vid şi Isker în contra 
legăturilor (dinapoi) ale lui Osman-paşa; dar generalul 
Zotow ţinea pentru unirea (alipirea) cu aripa dreaptă a 
Detaşamentului de Armată de Vest. În această privință se 
lăsa condus de părerea că principiul concentrării trebuia 
absolut menţinut, pentrucă se temea de o nereușită a ope- 
rațiunilor românești. 

« Ca armata română să treacă pe, malul drept al Vidului, 
era potrivit pentrucă între Vid şi Isker ea nu putea avea decât 
o acțiune pasivă, pentrucă un atac de pe malul stâng al 
Vidului (dela Apus) era din toate punctele de vedere mai 
puțin folositor ca unul din celelalte direcțiuni (dela Sud, 
Nord, Est). In ceea ce privește îngrijorarea pentru Români 
(insuccesele Românilor), credem, că era puțin întemeiată: 
42 batalioane cu 120 de tunuri, care s'ar fi întărit puternic 
între Vid şi Isker, trebuiau să dorească cu nerăbdare de a 
fi atacate de Turci. O luptă defensivă le putea da, în cir- 
cumstanțe favorabile, botezul de foc, cum a fost cazul la 
asaltul redutelor turceşti (dela Griviţa) ». 

Este cunoscut că a fost nevoie, în urma insistențelor ruseşti 
şi a încredințării Comandamentului trupelor ruseşti din 
jurul Plevnei, Domnitorului, să se renunțe la operațiunea 
independentă a armatei noastre între Vid şi Isker. Faptele 
însă se însărcinară să arate că numai prin ocuparea de către 
corpul de grenadieri ruşi a pozițiilor dintre Vid și Isker, 
pozițiuni pe care intenționase să le ocupe Comandamentul 
român şi să le ocupe cum spune Kuropatkin, atunci 


1) Kritische Rückblicke auf den Russisch-Turkischen Krieg 1877|78 nach Auf- 
setzen von Kuropatkin, bearbeitet von Krahmer, I, p. 29. 
2) Idem, Idem, p. 298. 

când nu ar fi fost nevoie să se dea atacurile sângeroase dela 
Gorni-Dubnic și dela Teliș, a căzut Plevna. 


%* 
% %* 


In fine, unalt proiect de operaţiuni al Comandamentului 
român a fost acela din primăvara anului 1878, despre care 
am vorbit într'o comunicare precedentă 1). 


* 
* * 


Din expunerea acestor proiecte se constată că Comanda- 
mentul de căpetenie al oștirii a ştiut să alcătuiască pentru 
diferite situațiuni, proiecte de operaţiuni ce răspundeau ne- 
voilor. Documentarea foarte lacunară ce o avem asupra în- 
tocmirii lor, ne împiedecă de a ști precis cine a fost autorul 
fiecăruia dintre ele. Dar aceasta nu are decât o însemnătate 
mică, de simplă curiozitate. Ceea ce este important de con- 
statat este că s'a aflat, în acele clipe, un şef sau mai mulți 
colaboratori cari să poată înțelege situațiunile şi să conceapă 
soluțiuni potrivite. 

Ne-am închinat de atâtea ori, cu prilejul aniversării că- 
derii Plevnei, în fața destoiniciei și vitejiei ostașului român. 
Fie-ne îngăduit de astădată să aducem omagiul nostru de 
recunoscătoare amintire şi acelora cari au avut parte în con- 
ducerea de căpetenie a oştirii de acum 67 de ani. 


1) General R. Rosetti: Operațiuni militare puțin cunoscute din războiul 
pentru independență (Academia Română, Memoriile Secţiunii Istorice, Tom. XXVI, 
Pp. 303—307). 


www.digibuc.ro 


TRADIȚIA ISTORICĂ DESPRE 
VOIVODATELE ROMÂNEŞTI DIN ARDEAL 


DE 


GHEORGHE I. BRĂTIANU 


MEMBRU AL ACADEMIEI ROMÂNE 


— Şedinţa dela 15 Decemvrie 1944 — 


Mi-am propus, într'o serie de comunicări întemeiate pe 
cercetările şi studiile publicate în ultimii ani, să reaşez în 
drepturile ei tradiția istorică despre întemeierea statelor ro- 
mânești, cu riscul de-a înfrunta părerea principalelor auto- 
rități ale istoriografiei noastre în această materie. Intâile mele 
lucrări ce au apărut până acum, cu privire la descălecatul 
Țării Româneşti și al Moldovei, arată îndeajuns de limpede 
datele pe care mi-am sprijinit argumentarea, împotriva unei 
teze Împărtăşite în ultima vreme de cei mai de seamă istorici 
români, şi chiar de mine în unele scrieri mai vechi. Din ambele 
studii se desprinde cu deosebire o anumită latură a acestei 
probleme, care duce în mod firesc la aceeaşi concluzie. 
« Vechea noastră tradiţie istorică, — scriam la sfârșitul celei 
dintâi comunicări, — restitue Ardealului rolul său firesc de 
leagăn al Statului, după cum cercetările filologice şi linguistice 
i-au restituit acel de leagăn al limbii şi al poporului român. 
Originea ardeleană a întemeierii statelor noastre dunărene, 
însemnam la încheierea celei de-a doua, e... un fapt ce trebue 
reținut, confirmat în mod precis de documente în cazul des- 
călecatului Moldovei, pomenit numai de tradiţie în acela al 
"Țării Româneşti. El se află însă pe linia logică a unei des- 
voltări istorice, care răspunde şi procesului de expansiune 


8 A. R. — Memoriile Secţiunii Istorice. Seria III. Tom. XXVII, 

demografică a elementului românesc, şi intereselor economice 
determinate de rețeaua de drumuri a negoțului și nevoii de a 
da o formă proprie de stat încercărilor de unificare politică » 1). 

Fie deci că privim problema din spre miazăzi, unde ne 
întâmpină urmele tradiției lui Negru-Vodă, fie că privim 
din spre răsărit, în lumina relațiunilor mai precise depre 
descălecatul Moldovei din cronicile și documentele contem- 
porane, suntem îndrumați să-i aflăm originile tot în același 
centru geografic al regiunii carpatice şi dunărene, care este 
din cele mai vechi timpuri podișul Transilvaniei. Când 
Onciul îşi scria, acum aproape jumătate de veac, studiile 
sale critice despre originile Principatelor, el avea alt punct 
de vedere și se putea opri la împrejurările istorice ale Ţării 
Românești și ale Moldovei, între care şi-a împărțit în mod 
firesc cercetarea şi expunerea. Reluând acum ideea descăle- 
catului (pe care el o contesta, în ce priveşte statul mai vechiu 
al Basarabilor din Muntenia), ca o temă generală în procesul 
de întemeiere a statelor noastre, nu ne mai putem opri la 
aceleași limite; pe lângă rezultatele cercetărilor mai nouă, 
logica însăși a concepțiunii noastre deosebite ne obligă să 
trecem lanțul Carpaţilor, călcând astfel pe urmele vitejilor 
noştri ostași şi să supunem unei examinări mai atente pr blema 
celor mai vechi formațiuni politice românești din Ardeal, a 
căror pomenire a ajuns de asemenea până la noi numai 
printr'o tradiție istorică, păstrată de izvoare mai recente. 
Cercetarea noastră se încheie astfel, prin aplicarea unei me- 
tode asemănătoare, aceleia cu care a început: e un para- 
lelism vădit între tradiția descălecatului lui Negru-Vodă, 
amintit doar de o cronică mai târzie cu trei veacuri, şi aceea 
a statelor «valahe » sau slavo-valahe din Transilvania de Vest, 
pomenite de un izvor unguresc, mai tânăr de asemenea, cu 
două secole cel puţin, decât data evenimentelor ce le înseamnă; 
asemănarea este astfel îndeajuns de izbitoare pentru a ne de- 
termina dela început cadrul cercetărilor şi modul de a le 
expune rezultatele. 


1) Tradiția istorică a descălecatului Țării Românești, Acad. Rom., Mem. Secț. 
Ist., seria 3, XXV, 1942—1943, p. 29; Tradiţia istorică a descălecatului Moldovei, 
ibid., XXVII, 1944, P. 33. 

I 
TRADIȚIA ISTORICĂ A NOTARULUI ANONIM AL REGELUI BELA 


Mențiunea unor voivodate sau «ducate», româneşti sau 
slavo-române, în părțile de apus ale 'Transilvaniei și în Banat, 
în momentul în care Ungurii au pătruns în Ardeal, este una 
din problemele cele mai discutate, atât ale istoriografiei 
noastre, cât și a celei maghiare. Ea se întemeiază pe afir- 
maţiile unui scriitor anonim, vestitul Notar al regelui Bela, 
singurul care dă în această privință amănunte, de care cele- 
lalte izvoare istorice n'au cunoștință; este drept că găsesc 
o confirmare — nu în privința numelor și datelor, ci a fap- 
tului în sine, a prezenței « Valahilor» în epoca cuceririi — 
în cea mai veche cronică rusească, atribuită călugărului 
Nestor. Discuţia are deci în mod firesc un îndoit obiect: 
critica izvorului însuși și a încrederii ce o poate inspira sau nu 
cercetătorilor, și acea a faptelor ce le relatează, în măsura în 
care se potrivesc cu informaţiile de ordin general, pe care 
le avem despre împrejurările din vremea denumită de isto- 
ricii unguri: Honfoglalás, ocuparea țării. 

In privința izvorului, povestirea faptelor Ungurilor (Gesta 
Hungarorum) s'a scris o întreagă literatură de aproape două 
secole, de când a fost descoperit manuscrisul ei în Biblioteca 
imperială din Viena. La început Notarul Anonim se bucura 
de o autoritate necontestată. «A fost un timp, în care isto- 
ricii unguri erau gata să jure pe el ca pe Biblie și îl socoteau 
drept «Părintele istoriografiei ungurești ». In a doua jumă- 
tate a veacului trecut, această venerațiune s'a schimbat într'un 
scepticism extrem. Invățații unguri și străini, de comun acord, 
micșorează meritele bravului notar; ei privesc lucrarea sa 
ca o biată carte pedantă, o fantasmagorie poetică şi o fabulă, 
care de abia merită un studiu serios. Ei privesc pe autorul 
ei drept un înșelător conştient, un falsificator al istoriei, un 
alcătuitor de fabule și etimologii naive», constata acum 
câțiva ani unul din cei mai de seamă istorici maghiari, d-l 
Balint Hó man). 


1) La première période de l'historiographie hongroise, in Revue des Etudes Hongroi~ 
ses III, 1925, p. 157. 

In special, istoricii și filologii cari porniseră să combată 
prin toate argumentele posibile, ideea continuității neamului 
românesc în vechea Dacie Traiană, susținând teoria unei 
imigrări târzii a « Valahilor» din Peninsula Balcanică la Nordul 
Dunării, trebuiau să ridice îndoieli asupra relațiunii Notarului 
Anonim. Pe urmele lui Engel şi Sulzer, Roesler 
şi-a început activitatea științifică printr'un studiu critic asupra 
« celei mai vechi istorii ungurești » 1), desvoltându-și pe urmă 
obiecțiunile într'un capitol special din cartea sa Romaenische 
Studien. După el, Hinfalvy şi toți adversarii continui- 
tății daco-române au rostit aceeaşi sentință nefavorabilă, re- 
zumată în lucrarea de propagandă a lui A. de Bartha, 
la sfârșitul secolului trecut, prin concluzia, oarecum defini- 
tivă, că «este imposibil să-l considerăm (pe Notarul Anonim) 
ca un izvor serios în privința cuceririi țării )2). 

Și în istoriografia noastră, după Xenopol, care încer- 
case de mai multe ori să-i ia apărarea ?), critica şcoalei istorice 
maghiare ajunse să-şi producă efectul. Incă dela ediția în 
limba germană a Istoriei sale a poporului român), N i- 
colae Iorga adoptase un punct de vedere asemănător, 
considerând cronica notarului ca o povestire mai târzie, care. 
amestecă unele realități ale vremii sale cu tradiții mai vechi, 
împodobite de imaginația sa literară. Totuşi povestirea sa 
cuprinde un sâmbure de adevăr, în ce priveşte prezența 
Românilor în Ardeal, în vremea cuceririi ungurești, dar nu- 
mele de căpetenii sunt numai personificări poetice ale unor 
denumiri topice din regiunea de Nord și Vest a Transilvaniei. 
El şi-a desvoltat pe urmă concluziile critice în studiul său 
despre « cele mai vechi cronici ungurești şi trecutul Româ- 
nilor »5), revenind asupra problemei într'o ultimă formulare 
a acestei păreri, în vol. III al Istoriei Românilor (ediția fran- 


1) R. Roesler, Zur Kritik der aeltesten ungarischen Geschichte, Troppau, 
1860. Cf. Romaenische Studien, Cap. IV: « Die Anfänge der Ungarn und der Ano- 
nymus Notar», 

3) Roumains et Magyars devant l’histoire, Paris, 1899, p. 70 şi urm. 

3) Une énigme historique. Les Roumains au Moyen-Age, Baris, 1885, P. 74 şi urm. 
Cf. Istoria Românilor, ed. laşi 1888, I, p. 466 şi urm. 

€) Gesch. des Rumânischen Volkes, I p. 75. 

$) Les plus anciennes chroniques hongroises et le passé des Roumains, Academie 
Roumaine, Bullet. de la sect. hist., IX, 1921, p. 205 şi urm. 

ceză) 1), In toate aceste lucrări, lorga se alătură teoriei 
care admite cronologia cea mai recentă pentru scrierea Ano- 
nimului; dintre cei patru regi cu numele de Bela, cari au 
domnit în Ungaria între veacul al XI-lea şi al XIII-lea, so- 
coteşte că autorul cronicei a fost contemporan cu Bela al 
IV-lea (1235—1270), deoarece unele elemente ale povestirii 
amintesc împrejurări specifice acestei vremi. 

De fapt, o analiză temeinică a cronicei Anonimului află 
o serie întreagă de nepotriviri şi anacronisme; ele nu se 
lămuresc decât prin faptul că avem a face, nu cu o scriere 
istorică în genul obișnuit al Analelor medievale —o însem- 
nare cronologică în cadrul istoriei universale sau a trecutului 
unui singur popor — ci cu o povestire epică în proză (Gesta), 
preamărind isprăvile întâilor cuceritori maghiari şi cu deo- 
sebire, izbândele strămoșului casei domnitoare arpadiene. 
Astfel, Maghiarii nu părăsesc « Sciţia », goniți de Pecenegi, 
dar numai pentrucă nu le ajung mijloacele de hrană; înfrân- 
gerea ce le-a adus-o Otto cel Mare pe malurile râului Lech, 
la 955, se preface în biruință, iar cuceritorii pătrunzând în 
pustă, descoper în mijlocul ei palatele părăsite ale înain- 
tașului depărtat, Atila, regele Hunilor, numele de Ecilburg 
(Etzelburg) fiind de sigur” în legătură directă cu ciclul de 
povestiri al legendei Nibelungilor 2). Tot atât de neverosimile 
sunt şi expedițiile întâilor stăpâni maghiari ai Panoniei în 
Serbia și în Croaţia, sau chiar mai adânc în Peninsula Bal- 
canică, regiuni ce n'au fost atinse de expansiunea ungurească 
decât mult mai târziu. Iată motive destule pentru a îndrep- 
tăți atitudinea critică a şcoalei istorice maghiare şi a arunca 
o îndoială asupra întregii povestiri a Notarului, cuprinzând 
fireşte şi capitolele care pomenesc despre Românii din Tran- 
silvania și luptele lor cu cei dintâi năvălitori maghiari. 

Dar odată cu procesul de restaurare a tradiţiei istorice, 
în atâtea alte domenii ale istoriei medievale, s'a accentuat 
în ultimele două decenii o tendință hotărîtă de a da o mai 

1) Histoire des Roumains et de la romanité orientale, III, p. 53 şi urm. Cf. şi 


Histoire des Roumains de Transylvanie et de Hongrie, 2-e édit. Bucureşti, 1940, I, 


p. 34 și urm. 
3) De fapt e o confuzie cu ruinele romane dela Aquincum (Buda veche), atri- 
buite de o tradiţie locală Hunilor. 

mare valoare împrejurărilor istorice amintite de Anonim. 
Cercetările d-lor Al. Domanovszky, Balint Hó- 
man, L. Juhâsz şi alţii, au stabilit o cronologie mai 
sigură a cronicelor medievale ungurești; s'au considerat dovă 
izvoare primitive, arhetipuri astăzi pierdute: Gesta Unga- 
rorum din vremea regelui Ladislau I, la sfârșitul veacului 
al XI-lea, din care se inspiră cele mai vechi cronici, între 
altele şi acea a Notarului Anonim; şi Gesta Hungarorum ale 
lui Simon de Keza, din timpul lui Ladislav al IV-lea 
Cumanul, din a doua jumătate a veacului al XIII-lea, păs- 
trate într'un extras și dela -care purced scrierile istorice din 
secolul al XIV-lea, până la Chronicon Pictum Vindobonense 
din 1358 1). 

S'a determinat apoi mai lămurit genul căruia aparține po- 
vestirea Notarului: aceste Gesta, care urmăresc să glorifice 
neamul Arpazilor şi cucerirea țării de către întâii Maghiari, 
îndeplinesc în proză acelaşi scop ca şi marile poeme epice 
ale literaturii Evului Mediu: în Germania Nbelungenlied, în 
Franța Chanson de Roland, sau în Spania Cantar del mio Cid. 

Cum observă foarte potrivit B. Hóman: «Poeţii ca- 
valeri au scris istorie epică, istoricii, contemporanii lor, poeme 
epice. Poeţii au folosit adesea scrieri istorice serioase şi cronice 
şi urmăresc întotdeauna să redea aparențe istorice ce pot fi 
crezute. Istoricii sunt conduși de ambiţii poetice şi literare. 
Poetul își construește epopeea din vechi cântece răzlețe, 
sărace în acțiune, din basme populare, introducând în ele 
personaje şi împrejurări istorice. Istoricul amestecă datele 
luate din izvoare cu motive legendare, romantice. In poezii 
se oglindesc cunoștințele istorice ale vremii, în operele istorice 
sentimentul poetic al scriitorului. Pentru amândouă e carac- 
teristică deformarea cronologiei evenimentelor şi amestecul 
faptelor istorice din diferite vremuri cu motive poetice și 
legendare. Inrudirea este atât de apropiată încât de abia este 
cu putință o delimitare a celor două genuri »2). O altă regulă 
este însă că în această confuzie cronologică, adesea voită, nu 


1) B, Hóman, ibid., p. 141: Genealogia cronicelor medievale ungurești, 
2) Geschichtliches im  Niebelungenlied, Ungarische Jahrbücher, IIL, 1923, p. 
207—208. 

se folosesc niciodată împrejurări și persoane din vremea însăși 
a autorului. « Experiențele imediate, faptele concrete, persoa- 
nele și împrejurările din cercul propriu de experiență nu erau 
transpuse. La aceasta se opunea chiar tendința către adevărul 
istoric, prin care autorul se străduia să înfățişeze împrejurările 
relațiunii sale ca fapte istorice... In eroii săi, scriitorul Evului 
Mediu nu vedea indivizi, ci tipuri. Dar în descrierea unor 
asemenea tipuri putea folosi ca modele numai personaje ale 
unor vremuri istorice trecute, devenite tipuri poetice. Nu 
putea întrebuința la alcătuirea lor contemporani pe cari îi 
cunoscuse direct» 1). 

In acest cadru trebuesc aşezate Gesta Hungarorum ale Ano- 
nimului. Autorul, care se desemnează la început numai prin 
inițiala P şi prin titlul său de magister, amintește că în anii 
de studiu din tinerețe a cetit cu entuziasm povestea războiului 
Troiei a lui Dares Phrygius, că a rezumat-o şi a 
cules de acolo îndemnul să scrie acea a strămoşilor regilor 
Ungariei și a isprăvilor lor războinice 2). Se știe că această 
operă era un obiect de studiu obișnuit la Universitatea din 
Paris în veacul al XII-lea; tot acolo a cunoscut-o şi croni- 
carul german Otto de Freising, care îşi redacta 
cronica pe la 1140. După acest model, împletind vechile 
Gesta din vremea Sfântului Ladislau — craiul Laslău al le- 
topisețelor noastre — cu tradiții verbale ale familiilor nobile 
din regiunea Tisei şi cu amintiri din antichitatea clasică despre 
Sciția, Notarul regelui Bela a scris o povestire epică a cuce- 
ririi maghiare, în care pe vechiul fond istoric al trecerii din 
stepa rusească în Panonia, transpune personaje şi împrejurări 
mai recente — dar, de este să ne însuşim principiul stabilit, 
toate anterioare vremii în care își compune scrierea. Această 
vreme, un învățat paleograf, d-l E. Jakubovich, o 
statorniceşte, împotriva părerii mai răspândite a altor istorici 
maghiari, la domnia lui Bela al II-lea (1131—1141). Argu- 
mentele sale par mai convingătoare decât acele care încearcă 

1) Ibid., p. 208—209. 

2) Gesta Hunganorum, ed. Popa-Lisseanu, p. 23. 

3) P. Mester Adalékok az Anonymus Kérdéshez, în Emlékkönyv Dr. Grof Kle- 


belsberg, Budapesta, 1925. Cf. darea de seamă a lui Al. Eckhardt în Revue 
des Etudes Hongroises, III, p. 295—298. 

să identifice în autorul cronicei un contimporan al lui Bela 
al III-lea (1173—1196). Impotriva părerii că ar fi vorba de 
epoca lui Bela al IV-lea, adică de a doua jumătate a veacului 
al XIII-lea, mai e între altele şi faptul că într'o relațiune din 
1237 a dominicanului Ricardus, se citează câteva rânduri 
dintr'o cronică ce se potrivesc întocmai cu textul Anonimului. 

Avem deci a face cu o povestire istorică de genul epic, 
scrisă la jumătatea veacului al XII-lea, care ar adăuga, după 
regula stabilită mai sus, fapte şi împrejurări din veacul al 
X-lea și al XI-lea la istoria propriu zisă a cuceririi Ungariei 
din ultimii ani ai secolului al IX-lea. Anacronismele Anoni- 
mului îşi află astfel o limită cronologică: ca terminus ad quem, 
ele nu ar putea depăşi în acest caz începutul veacului al 
XII-lea. Aşa cel puţin ne îndrumează logica concluziei cate- 
gorice a d-lui Balint Hóman, la contribuţiile sale 
istorice la cântecul Nibelungilor: « Impletirea anacronică a 
evenimentelor din vremuri deosebite şi de legende în cadrul 
povestirii istorice, respectiv poetice, e o caracteristică a lite- 
raturii epocii cavalerești. Dar trebue să accentuez în această 
privință, că în literatura istorică și poetică a întregului Ev 
Mediu nu se găsește un singur exemplu ca vreun scriitor, 
oricâte libertăți ar fi luat față de. cronologie, să fi transpus 
întrun trecut depărtat pe contemporanii săi sau întâmplările 
vremii sale » 1), Nu fără oarecare mirare cetim deci sub sem- 
nătura aceluiaşi învățat istoric, în alt studiu al său, în care 
își rezumă cercetările asupra celei mai vechi istoriografii un- 
gureşti, aceste observații asupra scrieri Anonimului: «In 
istoria cuceririi patriei, povestirea sa, alcătuită cu grijă, atât 
din punct de vedere strategic cât și geografic, dovedeşte 
pătrunderea criticei sale, gândirea sa metodică şi adâncimea 
cunoștințelor lui. Originalitatea criticei sale l-a adus chiar 
la greșeli, pe care le regăsim la ceilalți istorici ai Evului 
Mediu și cu deosebire l-a dus la anacronisme în istoria etno- 
grafică. 

Influențat de unele împrejurări ale vremii sale, el aşează 
printre Cumani poporul lui Ed şi Edömen, care s'a unit cu 


3) B. Hóman, Geschichtliches im Niebelungenlied, în Ung, J hrbiicher IJI, 
p. 208. 

Maghiarii în Rutenia și așează în Transilvania pe Vlahii 
(Vlachi qui et pastores Romanorum) transdunăreni, despre 
care e vorba în Gesta ale secolului al XI-lea; le atribue chiar 
un rost în țările transdunărene sub denumirea de «pastores 
Romanorum »; şi totuși, în epoca cuceririi (896) Cumanii se 
aflau încă în regiunea Uralului și a Volgăi, iar Românii lo- 
cuiau în Balcani!» 1). 

Iată deci că Anonimul, printr'o ciudată particularitate, 
face excepție la regula stabilită cu atâta preciziune. Sau 
trebue să presupunem că ce era sigur când era vorba de 
legenda Nibelungilor, temă obiectivă de istorie și literatură 
generală, nu mai are valoare când se aplică unei cronice 
ungurești și anume în pasajele în care pomenește despre 
Români? De altfel între aceste pasaje d-l Hóman face 
aci o confuzie — probabil voită, — pe care vom încerca să 
o lămurim. 

Adevărul trebue căutat și găsit într'o formulare mai puțin 
excesivă, într'un sens sau în altul. Studiile consacrate în ul- 
timul timp epicei medievale, admit ipoteza că o temă, pornind 
dela un anumit subiect, sufere continue remanieri, până 
ajunge la forma ce ni s'a păstrat. 

In textul pe care îl avem astăzi şi din care se pot reconstrui 
etape succesive ale alcătuirii sale, se oglindesc astfel, ca într'o 
clădire de mai multe ori prefăcute în decursul vremii, după 
gustul fiecărui secol, preocupări şi amintiri ce constitue în 
timp straturi deosebite. Cercetările întreprinse în jurul mult 
discutatei Chanson de Roland duc la concluzia că au existat 
mai multe versiuni, între anul 1000, dată la care ar fi fost 
scrisă cea dintâi, până la jumătatea veacului al XII-lea, când 
ar fi căpătat formă definitivă textul manuscrisului dela Ox- 
ford 2). Sigur este că la vechiul fond dramatic al luptei din 
Pirinei, în care ariergarda armatei Francilor a fost copleşită 
de Basci la 778, se adaugă capitole întregi, inspirate de atmos- 
fera şi de propaganda Cruciatelor. Preocupările de istorie 


1) La première période de Phistoriographie hongroise, în Rev. des Et. Hongroises 
UI, p. 160—161. 


2) Cf. E. M ireaux, Le chanson de Roland et l'histoire de France, Paris, 
1943, P: 155 şi urm, l 

etnografică nu lipsesc nici în această scriere contemporană 
acelei a Anonimului, deoarece în armatele Necredincioşilor 
ce se luptă cu împăratul Creştinătății, Carol cel Mare, se 
înșiră toate neamurile întâlnite de întâile expediții Cruciate 
în drumul lor spre răsărit. Astfel apar în armatele Islamului, 
care înfruntă acele ale Creștinilor, numeroase contingente 
care nici nu sunt musulmane, dar a căror denumire aduce 
o notă de exotism și actualizează în același timp lupta împotriva 
păgânilor de pretutindeni, obiect esențial al acțiunii Bise- 
ricii în secolele XI și XII: Pecenegi, Unguri, Sclavoni, Ruși 
sau Varegi, Bulgari şi chiar Vlahi, pe cari d-l Henri Gré- 
goire i-a identificat în aşa numiții Blos 1). Toate aceste 
adausuri târzii poartă pecetea unei anumite epoce şi se pot 
deci uşor distinge de fondul primitiv al epopeei. 

De asemenea și în cântecul Nibelungilor: unele trăsături 
ale regelui Etzel (Atila) îl apropie de figura lui Ștefan cel 
Sfânt, așa cum îl descrie o anumită tradiţie istorică, duşmană 
a reginei Gisela, a cărei descriere puțin favorabilă influen- 
țează într'o destul de largă măsură personajul Krimbhildei 
din povestirea epică germană. In schimb altele par a fi luate 
de-a-dreptul din vechile cronice ungurești, acea a Anonimului 
sau chiar acea a lui Kéza, în special versurile care po- 
menesc de foloni, Ruși, Greci, Vlahi, der herzoge Râmunc 
uzer Vlâchen lant, die wilden Pescenaere, Pecenegii sălbatici 2). 
Aci e tot atât de vădită prelucrarea târzie a vechii povestiri 
şi nota de actualitate adăugată într'o vreme, în care toate 
aceste popoare erau cunoscute sau când circulau izvoare 
istorice, ce aminteau despre ele, cum va fi fost cazul cu ve- 
chile Gesta Urigarorum din timpul lui Ladislau I. 

Același fenomen s'a întâmplat, susțin unii critici maghiari, 
cu povesiirea Notarului Anonim. Nu puteau fi Cumani în 
vecinătatea Ungariei la sfârşitul veacului al IX-lea, după cum 
şi Vlahii imigrați din Peninsula Balcanică au ajuns mult mai 
târziu în Transilvania. « In secolul al IX-lea, afirmă cu toată 


1) Cf. P. Boissonnade, Du nouveau sur la chanson de Roland, Paris, 
1923, p. 181 ṣì urm. H. Grégoire et R. de Keyser, La chanson de Roland 
et Byzance, Byzantion, XIV, 1939, p. 290—291. 

23) B. Hóman, Geschichliches im Nibelungenlied, ibid., III, p. 199—200. 

autoritatea d-l Tam ás, strămoșii viitorilor Români dela 
Nordul Dunării trăiau încă într'o simbioză păstorească cu 
strămoşii Aromânilor, ai Megleniţilor şi ai Istroromânilor în 
Peninsula Balcanică » 1). Vlahii în Ardeal sunt tot atât de 
fictivi la acea dată ca şi Cumanii, iar numele de Gelou al 
ducelui sau voivodului lor, nu reproduce decât pe acel al 
unui sat modest din ținutul Cojocnei. 'Toate acestea sunt 
adausuri și localizări târzii, care oglindesc cel mult împre- 
jurări contemporane scriitorului, neputând fi luate în seamă 
pentru istoria reală a cuceririi maghiare a Panoniei și înce- 
putul domniei Arpazilor. Mai sunt însă în cronica Anonimului 
şi alți « Vlahi, adică păstori ai Romanilor», pe care cuceri- 
torii îi întâlnesc chiar în pusta dunăreană, ei pot reprezenta 
o populație mai veche, dar în niciun caz românească. Ar fi 
aci doar elemente romanice, asemănătoare Ladinilor din 
Alpi, ce făceau legătura între romanitatea orientală și cea 
apuseană, pe care năvălirea maghiară le-a îndepărtat, des- 
părțind definitiv cele două ramuri ale vorbirii derivate din 
limba latină. 

In părerea d-lui Tam ás, Vlahii care sunt Români, con- 
stitue un adaus al cronicarului, luat din lumea contemporană 
scrierii sale, pe când ceilalți Vlahi, a căror vechime nu o 
contestă, nu sunt Români 2). Acest distinguo subtil nu scade 
însă cu nimic valoarea tradiției istorice, păstrate de Notarul 
Anonim. Ea ne apare dimpotrivă întărită cum se va vedea 
mai jos, de toate cercetările recente ce s'au făcut în jurul 
ei și justifică întrebarea ce şi-o pune editorul ei român, dacă 
e posibil ca «un așa de mare scriitor, cu aşa de frumoase 
calități istorice, să se fi înşelat, numai şi numai în ce privește 
pe Români »5). 

Pasajele în care sunt amintite statele românești la venirea 
Ungurilor, pot fi cercetate mai de aproape cu oarecare folos. 
Vom putea astfel satisface în primul rând pe d-l Tamás, 
care se plângea în studiul citat mai sus, că ştiinţa românească 


2) L. Tamás, Romains, Romans et Roumains dans Phistoire de la Dacie Tra- 
jane, în -Archivum Europae Centro-Orientalis, II, 1936, cap. V, p. 358. 

3) Ibid., p. 360 şi urm. 

2) Ed. Popa-Lisseanu, Tzv. Ist. Românilor, |, p. 21. 

nu a izbutit încă «să-şi asimileze rezultatele obținute de 
istoricii unguri în domeniul criticii izvoarelor». In ultimii 
ani însă, această lipsă — dacă lipsă a fost —s'a împlinit cu 
prisosință. 


II 
ROMÂNII IN CRONICA ANONIMULUI 


'Trebuesc mai întâi amintite pasajele care privesc pe Români. 
In cel dintâi (cap. IX) e vorba de populaţia Panoniei, către 
care se îndreaptă ducele Almus, după supunerea Rutenilor: 
4. . „această țară o locuesc Sclavii, Bulgarii și Blachii, adică 
păstorii Romanilor. Fiindcă, după moartea regelui Athila, 
pământului Panoniei Romanii îi ziceau că este pășune, fiindcă 
turmele lor pășteau în țara Panoniei, Și cu drept cuvânt se 
spunea că pământul Panoniei ar fi pășunile Romanilor, fiindcă 
şi acum Romanii pasc pe moșiile Ungariei... » 1). 

Aci putem distinge două înțelesuri deosebite. Traducerea 
lui ac (Blachi ac pastores Romanorum), prin «adică», în- 
seamnă că avem a face cu elemente din același popor, cel 
mult cu două popoare de aceeași origine, foarte strâns în- 
rudite — gleichartige Völker, cum le defineşte d-l K. S ch ü- 
nemann, aşa cum ne întâmpină în alte pasaje ale Ano- 
nimului Sclavi et Bulgari sau Sclavi et Boemi, Slavii Bul- 
gariei sau Boemiei 2). Acești Vlahi din câmpia Dunării și 
Tisei sunt deci sau unul și același popor vlah, adică român, 
sau poate denumiri pentru două ramuri ale aceluiași popor, 
una dela nordul Dunării, cealaltă folosită la început la sudul 
ei. Păstorii Romanilor pe care Anonimul îi identifică drept 
Români, prin denumirea de Vlahi, mai răspândită în timpul 
său, n'au însă nimic a face cu « Romanii » imperiali din veacul 
al XII-lea, adică Germanii. Pe aceștia cronicarul îi numește 
constant Theutonici 5). La sfârşitul frazei este însă un joc 
de cuvinte ce cuprinde o aluzie la vremea autorului; aci s'a 


1) Trad. Popa-Lisseanu, p.8r. 

2) Cf. K. Schünemann, Die « Râmer > des anonymen Notars, în Ungarische 
Jahrbücher, VI, 1927, p. 454. 

3) V. ibid., p. 450. 

crezut că « Romanii cari pasc şi acum pe moșiile Ungariei» 
sunt ostaşii împăratului Conrad al III-lea, a căror trecere 
în timpul cruciatei a doua (1147) trebuia să fie încă proas- 
pătă în mintea tuturor şi nu lăsase, cum s'a mai întâmplat 
în asemenea cazuri, prea bune amintiri. Mai de grabă însă, 
față de înţelesul obișnuit al cuvântului la Anonim, care se 
leagă într'un fel sau altul de amintirea Romei, credem cu 
d-l Schünemann că aluzia priveşte pe clericii italieni 
trimişi de Sf. Scaun în regatul închinat Apostolului Petru 
şi a căror activitate nu era mai bine văzută de băștinași, decât 
acea a călugărilor greci în țările noastre, câteva secole mai 
târziu, Lăcomia de bani a acestor « Romani » de modă nouă, 
e o temă cunoscută în literatura și istoriografia medievală, 
cu deosebire în veacul al XII-lea: Radix Omnium Malorum 
Avaritia era doar una din anagramele ce tălmăceau astfel 
numele Romei 1). E însă vădit că prin aluzia la împrejurări 
contemporane și înțelesul ironic ce o cuprinde, interpretarea 
aceasta are aci un caracter excepțional. « Păstorii Romanilor » 
numiți și Vlahi, sunt firește cu totul altceva. Ei nu pot fi 
decât localnici de obârşie romanică, identici sau foarte apro- 
piați de strămoșii Românilor. 

D-l Tamâs, reluând teoria altui cercetător maghiar, 
Ambrosiu Pleidell, crede totuşi că aceşti Blachi din 
câmpia Panoniei ar fi ultimele rămășițe ale populației romane 
a provinciei, dispărute în Evul Mediu, ca și acea din Alpi 
sau din regiunea Salzburgului — deci fără nicic legătură cu 
Românii 2). El aduce în sprijinul acestei interpretări textul 
altui Anonim, autorul unei geografii a Europei orientale, dela 
începutul veacului al XIV-lea. 

Scrierea acestui călugăr, franciscan sau dominican, în ser- 
viciul lui Carol de Valois, aminteşte într'adevăr în capitolul 
despre Macedonia de poporul foarte mare şi răspândit al Bla- 
zilor» sau Blachilor, «cari şi altădată au fost păstori ai « Ro- 
manilor şi din cauza pământului roditor şi plin de verdeață, 
trăiau odinioară în Ungaria, unde se aflau pășunele Romanilor. 


:) K. Schünemann, Die + Römer » des anonymen Notars, ibid., p. 447—448. 
2) L. Tamás, Ibid., p. 360. 

Dar în urmă, fiind izgoniți de aci de Unguri, au fugit în acele 
părți » 1). 

Menţiunea acestor «păstori ai Romanilor » e luată de sigur 
tot dintr'o conică latină din Ungaria şi localizată apoi în 
Macedonia, unde autorul întâlnise pe păstorii Aromâni din 
aceste părți. «Putem deci constata, încheie d-l Tamâs 
comentariile sale, că amândoi Anonimii, independent unul 
de altul, dar pentru rațiuni identice, au confundat pe Romanii 
din Panonia cu alte varietăți distincte, numite de asemenea 
Blachus, Blacus, adică Vlah. Fiecare îi confundă cu păstorii 
pe cari îi cunoaşte el însuși »2). 

E de sigur foarte ingenioasă apropierea pe care o face 
filologul maghiar între aceste două izvoare istorice, deosebite 
și ca vreme şi ca origine, dar comparația duce la rezultate 
opuse concluziilor sale. Faptul că geograful anonim dela 1308 
socoteşte pe Vlahii din Balcani coborîtori ai unei populații 
romanice, care ar fi părăsit câmpia Panoniei înaintea năvă- 
lirii maghiare — părere ce se poate apropia, orice s'ar spune, 
de aceea a Bizantinului Kekaumenos (sec. al XI-lea), 
care de asemenea știa că Vlahii balcanici veniseră cândva 
din țara Dacilor dela nordul Dunării — e o dovadă mai mult 
că aceşti «păstori ai Romanilor», pomeniți de cronica No- 
tarului Anonim, sunt strămoși ai Românilor. S'a observat 
de altfel că Anonimul unguresc nu foloseşte pentru acest 
popor termenul de Olaci sau Olahi, care reprezintă pe Oláh 
din limba maghiară şi apare în documentele ungurești dela 
jumătatea veacului al XIII-lea, ci forma mai veche de Blachi 
sau Blasii. E o dovadă mai mult pentru vechimea scrierii şi 
arată, cum s'a remarcat de altfel cu dreptate, că limba maghiară 
nu a reuşit să transforme în spiritul ei numele Românilor, 
decât în epoca târzie (a doua jumătate a veacului al XIII-lea), 
în care Ungurii au pătruns în număr mai mare pe întregul 
teritoriu locuit de Români în Ardeal?) şi au putut stabili cu 
acest popor altfel de legături, decât acele exclusiv militare 


1) Trad. Popa-Lisseanu, Izvoarele Ist. Românilor, Il, p. 42. 

2) L. Tamás, ibid., p. 364. 

3) I. Moga, I Romeni di Transilvania nel Medio Evo, în Rev. hist. du Sud- 
Est européen XIX, 1, 1942, p. 281. 

sau administrative, din întâia perioadă a stăpânirii lor în 
Transilvania, în vremea în care Notarul Anonim își alcătuia 
ale sale Gesta. Situația acestei regiuni se oglindește într'a- 
devăr cât se poate de limpede în cronica sa. 

In cap. XI se face o descriere a stărilor politice din Panonia 
şi regiunile vecine, în momentul sosirii Maghiarilor. După 
moartea lui Atila, «principii Romani » ar fi ocupat din nou 
Panonia până la Dunăre, aşezând acolo pe păstorii lor, amintiţi 
mai sus. Intre Dunăre şi Tisa până la graniţele Rutenilor 
şi Polonilor, se întindea stăpânirea lui «Kean, marele duce 
al Bulgarilor » în care se poate recunoaşte un Kagan sau 
Khan al Bulgariei balcanice şi dunărene. In ţinutul Crișanei 
până în valea Mureșului şi a Someşului se afla ducatul lui 
Menumorut din părțile Bihorului; «teritoriul acesta îl lo- 
cuiau nişte neamuri ce se numesc Cozar ». Intre Mureş şi 
Orşova, deci în Banatul de astăzi, stăpânea «un oarecare 
duce cu numele Glad, care a ieșit cu ajutorul Cumanilor 
din cetatea Vidin », strămoșul lui Ohtum sau Ahtum, dela 
care țara va fi cucerită în timpul lui Ștefan cel Sfânt. Acest 
Glad luptă şi el împotriva cuceritorilor pe valea Timișului, 
«cu ajutorul Cumanilor, Bulgarilor şi Valahilor ». Toți aceşti 
stăpânitori sau «duci» erau în dependința Chaganului sau 
țarului Bulgariei. Însuși Menumorut din Bihor răspunde 
solilor lui Arpad corde bulgarico, «cu mândrie bulgărească». 

Dar Anonimul, după ce descrie cucerirea Bihorului de 
către Arpad şi așezarea hotarului stăpânirii sale la poarta 
Meseșului în “Nord-Vestul Ardealului, unde se ridică o în- 
tărire (Gyepii) cu «porți de piatră și o îngrăditură mare de 
copaci ), aminteşte la cap. XXIV despre « bunătatea ţării 
dincolo "de păduri », Terra Ultrasilvana «unde domnia o avea 
un oarecare Vlah, Gelou ». Această țară o iscodeşte o căpe- 
tenie maghiară, 'Tuhutum, tatăl lui Horca, aflând «că pă- 
mântul acela e udat de cele mai bune râuri.. că din nisipul 
lor se culege aur, că aurul din acea țară e cel mai bun aur, 
că de acolo se scoate sare și materii sărate și că locuitorii 
din acea țară sunt cei mai păcătoşi oameni din toată lumea, 
fiindcă sunt Blachi și Sclavi, cari nu au alte arme decât 
arcuri şi săgeți şi ducele lor Gelou e puţin statornic și n'are 

ostaşi buni în jurul său şi n'ar îndrăsni să se împotrivească 
vitejiei Ungurilor, fiindcă sufere multe neajunsuri din partea 
Cumanilor şi Pecenegilor » 1). « Spre deosebire de celelalte 
formații de state, pe care le pune în legătură cu Bulgarii, 
Notarul regelui Bela prin niciun cuvânt sau aluzie nu lasă 
să se vadă că ar atârna de cineva. Dimpotrivă, el e independent 
în acea parte a Ardealului, căci restul Ardealului, partea 
cea mai mare a lui, nu îi este deloc cunoscută » ?). 

Această observație a d-lui Decei a fost reluată și 
adâncită de recentul studiu al d-lui I. Moga; de altfel 
şi istoricul maghiar Pauler făcuse mai de mult aceeaşi 
constatare: «Notarul Anonim nu spune nimic despre mar- 
ginele Transilvaniei; locuitorii ei sunt turburați de Cumani 
şi de Pecenegi, în vecinătatea Românilor cunoaște încă lo- 
cuitori slavi. Saşii, colonizați în vremea lui Geza al II-lea și 
Secuii amintiți întâia oară într'un document din 1213, nu 
sunt pomeniți » è). 

De fapt, din întregul episod al luptei cu Gelu, rezultă 
două împrejurări: mai întâi că Anonimul nu cunoaşte decât 
colțul de Nord-Vest al Ardealului. El ştie de poarta Mese- 
şului, de Someș, pe cursul căruia se află cetatea lui Gelu, 
de Căpușul unde a fost răpus voivodul român, de satul 
Aștileu, unde oamenii ce fuseseră sub stăpânirea lui au jurat 
credință lui 'Tuhutum, cuceritorul. Pe acolo trecea și drumul 
sării, care era produsul principal al regiunii, acel ce interesa 
mai mult administrația regală. Faptul că nu cunoaște pe Sași, 
iar pe Secui îi pomenește doar în părțile Bihorului, ca o 
rămăşiţă a neamurilor supuse lui Atila, dovedește pe de o 
parte vechimea operei, pe de alta pătrunderea târzie a Ma- 
ghiarilor în partea de mijloc şi de răsărit a Transilvaniei. 

A doua concluzie ce se desprinde din această povestire, 
e că întâia pătrundere a Maghiarialor în Ardeal s'a făcut 
oarecum independent de căpetenia supremă a triburilor lor, 
mai mult ca o inițiativă a unui «duce», ai cărui urmași au 


3) Trad. Popa-Lisseanu, p. 95. 

2) A. Decei, Românii din veacul al IX-lea până în al XIII-lea în lumina iz- 
voarelor armenești, Bibl. Inst. de Ist. Naţională, V, Cluj, 1939, p. 89—90. 

3) i. Moga, I Romeni di Transilvanie nel Medio Evo, în Rev. hist. du Sud- 
Est européen, XIX, 1942, 1, p. 279. 

fost înlăturați de abia de Ştefan cel Sfânt, când Ungaria a 
devenit regat creştin. 

Autonomia Ardealului față de coroana ungară îşi are deci 
începutul chiar în aceste vremuri depărtate ale cuceririi și 
este ea însăși consecința unor împrejurări locale anterioare. 
A fost acolo un stat românesc sau româno-slav, condus de 
un voivod al cărui nume, Gelu, poate fi sau nu o realitate 
istorică, ca acel al lui Negru-Vodă din Țara Făgărașului şi 
al cărui hotar cu stăpânirea maghiară a fost cândva la locul 
întărit dela poarta Meseșului. 

In părțile din spre apus, în munții Apuseni ai Bihorului, 
sau din spre miazăzi în Banat, erau alte stăpâniri, ce se aflau 
mai întâi sub dependința Bulgarilor, iar în vremea în care 
scria Anonimul, sub aceea a împăratului bizantin, care re- 
cucerise Bulgaria. 

Cât despre nepotrivirea anacronică a unor nume de po- 
poare, cum e de pildă acel al Cumanilor, e vădită confuzia 
între ei şi Pecenegi, care i-au precedat în regiunile descrise 
de Notarul Anonim. După De administrando imperio al lui 
Constantin Porfirogenetul, era, la jumătatea veacului al X-lea, 
cale de patru zile între marginea extremă de răsărit a stă- 
pânirii Maghiarilor și ținuturile ocupate de Pecenegi, a căror 
graniță apuseană «se poate fixa grosso-modo o linie Nord-Sud 
pe Siret în jos, prin Bărăgan până în fața Silistrei, pe țărmul 
stâng al Dunării» 1). 

In ce priveşte pe Vlahi —alt anacronism, după istoricii 
unguri — numele acesta poate fi într'adevăr mai recent decât 
epoca năvălirii, dacă el a pătruns în vechile cronici ungurești 
venind din Balcani, după cum credea şi Nicolae Iorga?) 
Dar aceasta nu înseamnă că populația desemnată cu această 
denumire să fie de altă origine. In ipoteza în care forma 
Blasii sau Blachi ar fi mai târzie şi ar oglindi obiceiurile 
lumii contemporane a scriitorului din veacul al XII-lea, nimic 
nu ne împiedecă să credem că el se aplică aci vechii popu- 

1) A. Decei, tibid., p. 8. 

2) Les anciennes chroniques hongroises et le passé des Roumains, în Bullet., IX. 
p. 199—200; Histoire des Roumains de Transylvanie et de Hongrie, 2-e éd., I, p. 34, 


Dar marele nostru istoric credea că e vorba de Viahii din imperiul Asăneștilor, 
ceea ce nu se mai poate susţinea astăzi. 


Lă A. R. — Memoriile Secțiunii Istorice. Seria III. Tom. XXVII. 

laţii române sau slavo-române, pe care cuceritorii au întâl- 
nit-o atât în câmpia Dunării, cât și în munții și pădurile 
din Nordul şi Vestul Transilvaniei. E aceeaşi situație ca aceea 
a numelui Cumanilor, folosit pentru Pecenegi, mai ales că 
avem și echivalența: Blachi, adică păstori ai Romanilor. 

De altfel, înainte de a examina mai de aproape temeiurile 
nouă pe care cercetările linguistice și istorice din ultima 
vreme le aduc acestei interpretări, trebue să facem aci o 
observaţie pe care n'am întâlnit-o sub această formă în stu- 
diile foarte amănunțite ce au fost consacrate pasajelor amin- 
tite mai sus. Cronicele derivate din vechile Gesta ale Sf. 
Ladislau, printre care se află şi aceea a Anonimului, încep 
povestirea « faptelor Ungurilor », cu ieşirea lor din stepă și 
năvălirea în pusta dunăreană, sub conducerea lui Almus, pe 
urmă a lui Arpad. 

Celelalte cronice, redactate mai târziu, vor să învechească 
blazonul regilor Ungariei şi îşi încep relațiunea tocmai dela 
năvălirea Hunilor în veacul al V-lea și dela stăpânirea lui 
Atila, strămoș depărtat, poate și izvor de drept pentru pre- 
tenţiile de expansiune teritorială ale regilor Ungariei medie- 
vale. Așa începe extrasul ce ni s'a păstrat, al cronicei lui 
Simon de Keza. Este însă demn de remarcat faptul 
că atât întrun ciclu cât şi în celălalt, fie că istoria Ungurilor 
începe cu Arpad, fie că se urcă până la Atila, Vlahii şi păstorii 
Romanilor sunt amintiți printre neamurile întâlnite aci de cu- 
ceritori, atât în câmpia Panoniei, cât și în munții Ardealului 1). 
Această mențiune nu mai e deci o simplă confuzie a unui 
cronicar, care transpune denumirile și împrejurările vremii 
sale în povestirea unui trecut mai depărtat. E o tradiție istorică 
temeinică ce stăpâneşte deopotrivă două grupuri distincte de 
izvoare, provenite din arhetipuri deosebite și în care laturea 
esenţială nu e data — epoca lui Arpad sau aceea a lui Atila — 
ci faptul priorității poporului român în regiunile care au ajuns 
pe urmă sub stăpânire maghiară. Dacă putem trage această 
concluzie ce ne pare nediscutabilă, pentru mențiunea Ro- 


1) Simon de Keza, Chronicon Hungaricum, ed. Popa-Lisseanu, 
p. 32: Blackis qui ipsorum fuere pastores et coloni, remanentibus sponte in Pannonia; 
p. 37: Zaculi... cum Blackis in montibus confinii sortem habuerunt. 

mânilor ca popor în vechile cronice ungurești, putem de ase- 
menea să dăm crezare și acelei despre existența unor state 
românești. 


III 


TEMEIURI NOUĂ LINGUISTICE ȘI ISTORICE 
ALE TRADIȚIEI ANONIMULUI 


Cercetările din ultimele două decenii au adus într'adevăr 
însemnate contribuții studiului acestei probleme. 

Nu voiu stărui prea mult asupra argumentelor din domeniul 
filologiei și al linguisticei. Acele adunate de filologul maghiar, 
d-l I. Melich, în sprijinul autenticității cronicei Ano- 
nimului, au fost rezumate, pentru cercetătorii necunoscători 
ai limbii ungurești, într'un articol al d-lui V. Motogna, 
apărut mai de mult în Revista Istorică; Nicolae Iorga 
i-a adăugat, după obiceiul său în asemenea cazuri, note 
proprii, adesea însoțite de puncte de întrebare și de excla- 
mație. Influența bulgară ce se desprinde din unele pasaje 
ale cronicei, d-l Melich o regăseşte până și în numele 
de persoane și de localități. « Aceste nume, scrie d-sa, arată 
că aici a existat o cultură bulgaro-turcească, a cărei influență 
s'a prelungit şi după așezarea ungurească » 1). Dacă se poate 
lua în considerare etimologia Kagan — Kachan—Kaan— Kean, 
care dă numelui acestui stăpânitor înțelesul unui titlu, care 
a fost într'adevăr folosit de neamurile turcești, celelalte în- 
cercări sunt mult mai contestabile, ajungând între altele, la 
teza absurdă că numele de râuri din vestul Transilvaniei 
sunt nume dacice... în limba maghiară și că numai prin 
intermediul ei au ajuns în limba română! E probabil că din 
aceste lucrări ale d-lui Melich s'a inspirat de curând 
d-l Horvath în istoria sa a Ardealului, afirmând că 
Ungurii au întâlnit în Ardeal o populație bulgară 2). 

De fapt, nu poate fi vorba decât de o influență politică în 
regiunea dintre Tisa și Dunăre şi în Banatul de astăzi, nu 


5) V. Motogna, Anonymus în istoriografia ungurească mai nouă, în Rev. 
Istorică, XIII, 1927, P. 365. 
2) Die Geschichte Siebenbirgens, Danubia, 1943, P. 10. 

însă în Ardealul propriu zis, la marginea căruia Românul 
Gelu domnea peste Vlahi și Slavi. Pentru aceste din urmă 
împrejurări, avem însă neîndoioase temeiuri de ordin filo- 
logic și linguistic. 

Recentele studii ale distinsului specialist în limbi slave al 
Universității din Cluj-Sibiu, d-l E. Petrovici, au arătat 
că limba română din Nord-Vestul Ardealului păstrează urmele 
unui dialect slav deosebit, apropiat prin structura sa de 
limba bulgară, dar înfățișând particularități ce se regăsesc 
în masivul nordic al Carpaţilor. « Palatalizarea dentalelor nu 
există, precizează d-sa, afară de excepții neînsemnate, la 
Slavii balcanici și nici la Aromâni, Meglenoromâni și Istro- 
români. 'Traiul în comun, simbioza Românilor cu Slavii, care 
a dus la romanizarea completă a acelor Slavi, care aveau în 
limba lor palatalizarea dentalelor, a avut loc aci în Nord-Vest, 
cât mai aproape de teritoriul linguistic slovac — probabil 
mult mai întins în vechime ca astăzi... Slavii lui Gelou și 
Menumorut, putem să-i numim Daco-Slavi, formau legătura 
dintre strămoșii Slovacilor şi acei Slavi, care parte s'au ro- 
manizat prin sudul Transilvaniei și Muntenia, parte au pus 
baza poporului bulgar de mai târziu la Sud de Dunăre» 1). 
Astfel spusele Anonimului află o confirmare în cercetările 
linguistice. « Totuşi, adaugă aiurea d-l E. Petrovici, 
Slavii nu s'au putut menținea mult timp după secolul al 
X-lea în Transilvania. Documentele cele mai vechi ungurești 
nu amintesc de vreo populație slavă în Transilvania în se- 
colele XI, XII, XIII. E adevărat că anonimul notar al regelui 
Bela, care a trăit în secolul al XII-lea, spune că la venirea 
Ungurilor erau în Transilvania Români și Slavi... Dacă e 
adevărat că Anonimul a proiectat în trecut situația etno- 
grafică din epoca în care trăia, atunci putem admite că în 
secolul al XII-lea mai erau în Transilvania Slavi amestecați 
cu Români. E însă tot așa de posibil, ca Anonimul să știe 
despre existența Slavilor din Transilvania numai din tradiția 
istorică, fără ca pe vremea lui să mai fie Slavi. In cazul acesta 
din urmă istoricii moderni proiectează o situație etnografică 


1) Simbioza româno-slavă în Transilvania, în Transilvania, 73, 1942, P. 154—155. 

mai veche, din secolul al X-lea sau al XI-lea, asupra unei 
epoci mai recente (sec. al XII-lea). Că în secolul al XII-lea 
nu mai erau Slavi în Transilvania, se dovedeşte şi prin faptul 
că Saşii, veniţi în cursul acestui veac, n'au niciun element 
slav primit direct dela Slavi, ci numai prin intermediul Ro- 
mânilor sau Ungurilor » 1). 

Astfel se lămureşte şi originea slavă a toponimiei din în- 
tregul cuprins al Ardealului. Pentru unele nume de râuri 
sau de localităţi, Românii au păstrat forma slavă: Bălpradul, 
Târnavele, Cernavoda, pe când Ungurii le-au tradus în limba 
lor. E încă o confirmare a relațiunii Anonimului, deoarece, 
dacă Românii n'ar fi fost înaintea Maghiarilor în 'Transil- 
vania, ei mar fi luat nume topice dela Slavii în curs de dis- 
pariţie, ci ar fi folosit traducerile ungurești, denumirile folo- 
site în limba oficială a stăpânilor țării 2). 

Rezultatele cercetărilor «daco-slave » ale d-lui E. Pe- 
trovici, se alătură astfel de acele ale învățatului romanist, 
d-l E. Gamillscheg, care a ajuns de asemenea la 
concluzia că a existat un nucleu linguistic (Kerngebiet) al 
neamului românesc în regiunea Munţilor Apuseni din Tran- 
silvania. Am mai avut prilejul să constatăm că acest fapt 
linguistic: expansiunea din aceste vechi centre din părțile de 
apus şi miazăzi ale Ardealului spre Oltenia şi regiunea de 
dealuri a Munteniei — teză esențială a studiilor mai nouă — 
coincide cu vechea tradiție a « descălecatului » politic din 
munți, care așează tot în Ardeal leagănul formațiunilor po- 
litice românești la nordul Dunării. Tocmai aceasta o înve- 
derează și cronica Anonimului. 

E adevărat că mai este şi o altă interpretare, susținută 
încă de unii cercetători. Am amintit părerea lui Nicolae 
Iorga, că personajele cronicei, ale căror nume nu se mai 
întâlnesc în alte izvoare, ar fi doar proiectări în trecut ale 
unor nume de localităţi din vremea autorului. Astfel « Me- 
numorut » ar fi o deformare din Maramureș, sau Gelou al 
« Giulei », devenită mai târziu Alba Iulia. Aceeași explicație 


3) Continuitatea daco-română şi Slavii, ibid., 73, 1942, p. 12 a extrasului. 
2) Cf, Problema continuității Românilor în Dacia, Bibl., « Astra », nr. 27, Sibiu, 
1943, p. 14—15 şi Daco-Slava, în Dacoromania, X, II, 1943, p. 267 şi urm. 

o încearcă și studiul d-lui E. M o ór, care, reluând vechea 
atitudine critică, contestă orice valoare istorică scrierii No- 
tarului; el recunoaşte însă că « această cronică e un monument 
interesant de erudiție medievală; în ea se face, după știința 
mea, întâia încercare de a reconstrui pe temeiul unor nume 
de localități, colonizarea unei ţări şi istoria ei politică. Că 
această încercare n'a isbutit decât prea puţin, e dela sine în- 
teles; dar indiferent de aceasta, scrierea istorică este de mare 
preţ pentru cunoaşterea împrejurărilorfetnografice ale Un- 
pariei în timpul redactării cronicei; acestea au fost anume 
transpuse în trecut de cronicar, care cunoaşte foarte bine 
geografia tării» 1). Astfel numele lui Gelou mar fi decât 
personificarea localității Gilăul, ung. Gyalú; Morout e de- 
rivat din Maroutlak în Bihor, Glad din Galád în Timiş, 
Salanus din Zalán Kemény lângă Dunăre. Loborcy e un nume 
de râu, Zobor acel al unui munte din regiunea Nitra 2). In- 
temeindu-se pe aceste etimologii, N. Drăganu văzuse 
în Gilăul de lângă Cluj, o deformare românească a unui 
D'elou, D'ilău slav, în înțelesul de deal sau munte. « Numele 
unguresc, Gyalu, scria în această privință V. Bogrea, e 
evident, rom. Dealu (pron. Gialu), iar hărțile mai vechi indică 
de fapt acolo un « Dealu-Mare »: adio, Gelu!» 3). Tot astfel 
şi Glad n'ar fi decât o cetate din Torontal, după cum Ohtum, 
identificat cu numele unguresc Ajton, e atestat în mai multe 
locuri din Caraş-Severin și lângă Arad. 

Dar toate aceste etimologii de nume de persoane derivate 
din nume topice, sunt în vădită contrazicere cu regula sta- 
bilită mai de mult, care socotește că în Ungaria «partea cea 
mai mare a numelor de localități s'a născut din nume de per- 
soană și din cuvinte de acelea, care caracterizează terenul și 
regiunea » 4). Ar fi deci logic să căutăm și în numele de loca- 
lităţi, din care sar fi inspirat Anonimul pentru a denumi 
personajele, ale căror isprăvi le povestește, numele unor figuri 


1) Zur Siedlungsgeschichte der deutsch-umgarischen Staatsgrenze, în Ung. Jahr- 
bücher, IX, 1929, p. 63. 

3) Cf. N. Drăganu, Românii în veacurile IX—XIV pe baza toponimiei 
şi a onomasticei, Acad. Română, Studii și Cercetări, XXI, 1933, p. 12 şi urm. 

3) Dacoromania, |, p. 219, cf. Drăganu, ibid., p. 430. 

€) Fr. Pesty apud Drăganu, jbid., p. 38. 

istorice reale, care şi-au lăsat în modul acesta pecetea pe harta 
țării. Dar atunci întreaga problemă se răstoarnă, iar argu- 
mentul toponimic, departe de a slăbi tradiţia istorică și a 
contribui la discreditarea Notarului, ar putea dimpotrivă să-i 
sporească autoritatea, deoarece la temelia lui s'ar găsi îm- 
prejurări din domeniul istoriei. In cele din urmă, o scriere 
de acest gen își află cele mai bune temeiuri tot în faptele 
şi datele istorice. 


* 
* * 


La argumentele de ordin filologic şi linguistic, amintite 
mai sus, se suprapune într'adevăr o particularitate de ordin 
religios şi cultural a vieţii Românilor din Transilvania. Intr'un 
studiu asupra literaturii slavo-române la sfârșitul Evului 
Mediu, d-l Panaitescu observase că «e mai întâiu 
de considerat faptul că liturghia slavă a existat la toţi 
Românii, nu numai în principatele Munteniei şi Moldovei, 
dar și în Transilvania și în general la Românii din Ungaria. 
Această unitate de rit slav la toți Românii impune ideea că 
adoptarea liturghiei slave e anterioară cuceririi Ardealului de 
către Unguri, ea datează dintr'o vreme în care Românii 
trăiau în mici principate libere, căci această mare reformă 
religioasă nu s'ar fi putut produce sub scutul coroanei apos- 
tolice a Sf. Ștefan » 1). Și aceste împrejurări ne duc în mod 
logic la încheierea că trebue să fi fost în secolul al X-lea 
şi al Xl-lea, epocă de expansiune a liturghiei slave, care 
tocmai atunci pătrundea în Rusia, state în care Români şi 
Slavi trăiau amestecați, în desvoltarea procesului de româ- 
nizare a clasei conducătoare, ce îşi pierdea tot mai mult 
conştiinţa originii slave. Au rămas ca o moştenire sigură a 
epocii descrise de cronica Anonimului, termenii din limbă 
care arată ierarhia bisericească sau liturghia, noţiuni ce pre- 
supun în mod evident o autoritate de stat, o organizare po- 
liiică; ele nu pot fi în niciun caz caracteristice unei popu- 
laţii de păstori nomazi, rătăcind pe drumuri ocolite, de munte. 


1) La littérature slavo-roumaine et son importance pour Phist. des littératures slaves, 
Praha, 1931, p. 2. 

De asemenea, pictura celor mai vechi biserici românești 
din Ardeal, arată inscripţii în limbă slavă, care vădesc aceeași 
influență. Dar în aceste picturi dela începutul veacului al 
XV-lea se mai zăresc şi chipuri de sfinți maghiari, ca acel 
al regelui Ladislau, craiul Laslău al tradiţiei noastre istorice, 
ceea ce ne transpune iarăși în mediul descris de cronica 
Anonimului. Toată această cultură slavo-română în Ardeal 
e în directă legătură cu împrejurările amintite de el. 

Dar înafară de asemenea împrejurări, ce păstrează mai 
de grabă o atmosferă decât confirmă un fapt, sunt și relațiuni 
mult mai precise. Unele anacronisme se pot lămuri, dacă le 
apropiem de situații şi evenimente mai recente. Astfel, în 
numele localităților amintite în cap. XLIV — luptele împo- 
triva lui Glad— Nicolae lorga recunoscuse o urmă 
a bătăliilor între Unguri şi Bizantini, în epoca Comnenilor 2). 
Putem preciza mai bine această identificare: luptele ce se 
dau între Mureş şi Tisa, pe teritoriul Banatului, în valea 
Timișului și lângă cetatea « Horom» sau Haram pe Dunăre, 
se potrivesc întocmai cu expediția lui Ioan al II-lea Comnenul 
din 1124, în care aceeaşi cetate a avut un rost deosebit 2). 
Iar invazia «până în Macedonia și Grecia», ca şi războiul 
cu ducele Bulgariei Salanus (cap. XXXIX), în care acesta 
fuge la Belgrad, amintesc năvălirea din același an a armatei 
regelui Ungariei, Ştefan al II-lea, până la Niș, Sofia și Fili- 
popoli, cucerind Belgradul şi Braničevo. 

Iorga lămurea confuzia pe care o face Anonimul între 
Greci și Bulgari, aşezând pe «ducele Bulgariei » în. depen- 
dința « împăratului Grecilor », ca o influență a situaţiei po- 
litice din vremea Asăneștilor, la începutul veacului al XIII-lea: 
numai ei şi-ar fi zis «împărați ai Bulgarilor și Grecilor», 
ceea ce de fapt nu este exact, acest titlu fiind folosit și înainte 
de ei, de ţarul Simeon 5). El uitase însă că după cucerirea 
Bulgariei de către împăratul bizantin Vasile al II-lea, care 


3) N. Iorga, Les plus anciennes chroniques hongroises, Acad. Roumaine, Bullet. 
hist. IX, p. 211. 

2) F. Chalandon, Les Comnène, II, Paris 1912, P. 59. 

2) Istoria Românilor din Ardeal şi Ungaria, |, p. 30. Cf. D. Onciul, Originele 
Principatelor Române, p. 126. 

s'a încheiat la 1018 — pare-se cu ajutor unguresc 1), — im- 
periul bizantin a organizat o provincie sau themă a Bulgariei, 
cu reşedinţa la Skoplie, în fruntea căreia se afla un duce 
(ovk). Impărțirea teritoriului recucerit până la Dunăre în 
două theme: Paristrion sau Paradunavon, la răsărit, şi Bul- 
garia la apus, a dăinuit aproape un secol și jumătate, dela 
1018 la 1153, când Manuil I Comnenul înființă un nou 
ducat la granița Ungariei, cuprinzând oraşele Braničevo, 
Belgrad şi Niš 2). Faptul că «ducele Bulgariei » pomenit de 
notarul regelui Bela se apără în cetatea Belgrad împotriva 
năvălirii maghiare, e un nou argument pentru datarea cro- 
nicei din timpul lui Bela al II-lea, căci mai târziu autorul 
ei ar fi avut cunoștință de un alt « duce », la hotarul de miazăzi 
al regatului maghiar, decât de acel al «Bulgariei». Pentru 
întâia jumătate a veacului al XII-lea, «ducele Bulgariei », 
subordonat împăratului Grecilor — adică celui bizantin — era 
însă o realitate istorică; ea nu se potriveşte de sigur cu epoca 
mai depărtată a cuceririi Panoniei, dar cu lumea în care Ano- 
nimul își culegea unele elemente de informație. 

D-l Bănescu a dat de curând o listă de 15 Katepani 
sau duci ai themei Bulgariei, cei mai mulţi din veaculal 
XI-lea. Niciunul din numele înșirate aci nu prezintă o ase- 
mănare izbitoare cu acel al lui « Salanus » din cronica Ano- 
nimului 5). E de văzut însă dacă acest nume, pe care unii 
cercetători îl apropie de localitatea Zalânkemeny între Tisa 
şi Dunăre (în limba slavă Slankamen (piatra sării), nu e o 
aluzie la vreo funcțiune specială a ducelui bizantin dela gra- 
niță, în legătură cu negoțul sării, care se făcea din Ardeal 
tocmai spre aceste părți; mai sus pe Tisa, Szolnok sau Solnic 
are același înțeles, soli reprezentând în limbile slave sarea 4). 

3) Cf. G. Fejér, Bulgarisch-ungarische Beziehungen in den V—XI Jahr- 
hunderten, Budapest, 1921, p. 154 şi urm. 

2) N. Bănescu, Precizări istorice cu privire la ducatele bizantine Paristrion 
(Paradunavon) și Bulgaria, An. Acad. Rom., Mem. Sect. ist., s. 3, XXVI, 1943, 
á Scr, totuşi un Mihail Saronites la 1072, Bănescu, ibid., p. 79. 
Ungurii luaseră Belgradul şi la 1064, Ostrogorsky, Gesch. des byzantinischen 
Staates, p. 241. 

4) Cf. Gr. Nandriş, The earliest contacts between Slavs and Roumanians, 


Slavonic Review, XVIII, 1939, p. 144. Cf. V. Motogna, Istoria veche a Ro- 
mânilor, p. 74—75. 

Se ştie că într'o vreme apropiată de venirea Maghiarilor în 
Panonia, regele german Arnulf, în luptă cu Moravii lui Sva- 
topluk, obținuse dela Bulgari, la cari trimisese o solie diplo- 
matică, să nu mai vândă sare dușmanilor săi. Suntem îndrep- 
tățiți să credem că această sare venea din Transilvania, unde 
o ştie și Anonimul, coborînd pe Mureș în jos, pentru a urma 
apoi cursul Tisei şi al Dunării 4). De aci fără îndoială și 
«piatra sării » la confluența celor două mari râuri și poate 
chiar numele ducelui dela hotar, care va fi moștenit, sub 
Bizantini, atribuţiile înaintaşilor săi bulgari. 

Că stăpânirea acestora se întinsese până în valea Tisei, o 
dovedeşte între altele stâlpul de marmoră, cu inscripția ce 
amintește sfârşitul tarkanului Onegavon în apele Tisei, în 
zilele khaganului Omurtag (815—827), urmaşul lui Krum 2). 
Pare într'adevăr aproape sigur că în perioada de apogeu a 
nouei stăpâniri turco-bulgare în Peninsula Balcanilor, mai 
ales după ce rămăşiţele Avarilor au fost sdrobite în Panonia 
de Carol cel Mare, influența militară şi politică a Khaganului, 
care îşi supusese pe Slavii din Balcani, sa întins şi peste 
« Bulgaria de dincolo de Dunăre », amintită de izvoarele bi- 
zantine ale vremii. Ea se poate localiza în regiunea Bugea- 
cului, la Nord de gurile Dunării, ținutul unde au poposit 
cuceritorii, înainte de a trece pe teritoriul imperiului de ră- 
sărit 2), dar a putut cuprinde şi părți ale Banatului, sau chiar 
ale Olteniei și Munteniei, 

Este în orice caz o tendință, în lucrările mai nouă de istoria 
Românilor, să se admită ceea ce Nicolae lorga con- 
testa atât de stăruitor împotriva părerilor lui Xenopol 
şi Onciul: stăpânirea bulgară peste tinuturile locuite de 
Români la nordul Dunării în veacul al IX-lea, sau, mai 
precis, între sfârșitul imperiului avar în Panonia și năvă- 
lrea maghiară (796—896). 

Pentru acest răstimp se poate considera că nu e lipsită 
de temeiu aluzia pe care Anonimul o face în cap. XII al 

1) A. Decei, Românii din veacul al IX-lea până în al XIII-lea, p. 66 şi urm. 

3) Ibid., p. 64—65. Textul inscripției în Kalinka, Æntike Denkmäler aus Bul- 
garien, Wien, 1896, col. 77—78. 


3) Cf. G. I. Brătianu, «Bulgaria de dincolo de Dunăre» în izvoarele bi- 
zantine, în Omagiu lui Ioan Lupaş, Bucureşti. 1943. p. 127 şi urm, 

operei sale, la «marele Kean», strămoşul ducelui Salanus, 
care ar fi ocupat regiunea dintre Tisa și Dunăre până la ho- 
tarul Rutenilor, după moartea regelui Atila, aşezând acolo 
« Slavi din Bulgaria ». Aci e de sigur vorba de expansiunea 
Bulgarilor, sub hanii lor Krum și Omurtag, la începutul 
veacului al IX-lea, care i-a adus la un moment dat în contact 
nemijlocit cu Francii carolingieni şi cu Moravii 1). 

Jorga avea însă dreptate când socotea că stăpânirea 
hanilor bulgari nu poate fi înțeleasă în forma modernă a 
unei anexiuni teritoriale. S'a discutat, nu de mult, de istoricii 
bulgari, dacă ei au lăsat Slavilor din Balcani o autonomie 
oarecare în văile lor, considerându-i federați sau aliaţi. Impresia 
ce o culegem din izvoare, arată din acest punct de vedere 
un regim mai aspru. Dar «dincolo de Dunăre» şi mai ales 
în ținuturi mai depărtate ca acelea din valea Tisei și mar- 
ginile de apus ale Ardealului, era firesc să se păstreze o legă- 
tură de dependință mai puțin strânsă. Existenţa unor voivo- 
date, ce ar corespunde « ducatelor » indigene ale Anonimului, 
este în domeniul posibilităților: iată deci un temeiu istoric 
îndeajuns de puternic pentru ducatele lui Morut (Moravul), 
strămoșul lui Menumorut; Glad, ieşit « din cetatea Vidinului » 
şi Salanus, coborîtor din marele «Kean ». 

Alta este situația « Ultrasilvaniei » din cronică, unde nu 
se arată, prin nicio aluzie măcar, vreo urmă a unei legături 
cu imperiul bulgar. Am văzut mai sus că scrierea împăratului 
Constantin Porfirogenetul socotește, între posesiunile maghiare 
din Panonia şi regiunea ccupată de Pecenegi la răsărit şi 
miazăzi de Carpaţi, o cale de patru zile. Era deci la mijloc 
o întindere geografică, ce nu se afla la acea dată —în jurul 
anului 950 — nici sub stăpânirea unora, nici a celorlalți. 

Fără a recurge lə textele armenești recent comentate de 
d-l A. Decei, în care pasajele ce amintesc de «țara ne- 
cunoscută, căreia îi zice Balak’ », pot fi interpolări târzii, nu 
e mai puţin adevărat că rămâne loc aci pentru o alcătuire 
de stat deosebită. 


1) V. Motogna, Istoria veche a Românilor, p. 74 şi urm.; A. Decei, 
op. cit., p. 62 şi urm. 

O indicație în această privinţă o constitue cele două texte 
musulmane, comentate nu de mult de învățatul orientalist 
V. Minorsky şi semnalate la noi de d-l A. Decei. 
E vorba de geografia universală intitulată Hudâd-al'-Alam 
« Hotarele lumii»), scrisă în Afganistan la 982 şi de scrierea 
persană a lui Gardîzi, «podoaba istoriilor», încheiată 
un veac mai târziu, la 1094, în Nord-Estul Persiei 1). Aceste 
două izvoare, descriind aşezările popoarelor turcești, între 
care numără pe Maghiari, amintesc două popoare creștine, 
vecine cu aceştia și care se numesc V.n.ndur. și Mirvât, 
după « Hotarele lumii » sau N.dr.r. și M.r.dât, după Gar- 
dîzî. După geograful afgan, ţara locuită de Madjghari se 
mărginește la răsărit cu munți, la apus și miazănoapte cu 
ţinuturi locuite de Rûs, la miazăzi cu neamul creștin V.n.nd.r., 
cari sunt oameni slabi și sărmani, lipsiți de averi. Mirvât 
sunt vecini cu munții V.n.nd.r. și se întind dela ei până în 
țara Pecenegilor şi la Marea Nea: ră. Descrierea geografului 
persen dela sfârşitul secolului al XI-lea, e mai amănunțită: 
« "Țara lor, scrie el despre Madjghari, este aproape de marea 
'Rûm, spre care curg două mari râuri, iar Madjghari trăiesc 
între aceste două râuri, iar când vine iarna, cei ce se depăr- 
taseră se întorc spre acest râu și petrec iarna acolo. Ei sunt 
pescari și se hrănesc cu peşte. (In ce priveşte) fluviul care e 
la stânga lor (trebue să spunem că) în direcţia Slavilor e un 
neam din Rûm (ai cărui membri) sunt creştini. (Sunt) numiţi 
N.nd.r. Ei sunt mai numeroși, dar mai slabi decât Madj- 
gharî. Dintre cele două râuri mai sus numite, unul se cheamă 
Atil, iar cellalt Dâba, iar când Madjghari stau pe țărm, ei 
văd pe N.nd.rieni. Deasupra (sau: dedesubtul) acestora, pe 
malul râului este un munte mare și o apă izvorește (din el) 
şi curge pe povârnișul său. In dosul acestui munte aflăm un 
neam creştin numit M. rdât». 

S'au încercat multe identificări cu privire la aceste nume 
ciudate de țări şi de popoare. Totuşi s'a ajuns la un oarecare 


3) V. Minorsky, Hudud-al-Alam, Gibb Memorial Series, London, 1938 
şi Une nouvelle source persane sur les Hongrois au X-e siècle, în Nouvelle Revue de 
Hongrie, LVI, 1937, P. 305 şi urm. A. Decei, Asupra unui pasagiu din geograful 
persan Gardizi, î în Omagiu fraţilor Al. şi I. Lapedatu, Bucureşti, 1936, p. 877 şi urm. 

acord asupra faptului că Dúba nu e decât Dina, adică Du- 
nărea, iar poporul creştin Mirvat sau M.rdatar fi Moravii (Mor- 
vák în limba maghiară), acei cari sub Svatopluk se opuneau la 
sfârşitul secolului al IX-lea Maghiarilor, la trecerea lor în 
Panonia. Rămâne neamul cu acest nume atât de ciudat: 
N.nd.r. sau V.n.nd.r., așezat între Slavi şi Maghiari, de-a- 
lungul Dunării și la poalele unor munți, care nu pot fi decât 
Carpaţii 1). 

Și în această privință s'au făcut mai multe ipoteze: că ar 
fi Onogundurii sau Onogurii, neam de Bulgari creştini, al 
căror nume nu se mai pomeneşte însă după năvălirea Bul- 
garilor, sau că, sub aceste inițiale misterioase, ar fi să se în- 
țeleagă poporul român, originar din Rûm (dela Roma) și 
creștin, dar desemnat aci de numele unei căpetenii necu- 
noscute, sau al vreunei clase stăpânitoare. Fentru d-l H. 
Grégoire aceste inițiale se pot interpreta prin Băyyae sau 
Vangari — deci Unguri, sau mai de grabă prin Nandar sau 
Nandarin, locuitori din regiunea Adrianopolului, evacuați în 
anul 813 de hanul Krum și mutați «dincolo de Dunăre», 
unde rămân până ce se pot întoarce pe teritoriul imperiului 
în 8361). In orice caz, caracteristicile lor se pot rezuma 
astfel, după cum o face într'un studiu mai nou, învățatul 
belgian: l 

« Poporul sau populația de care e vorba, scrie d-sa în această 
privință, va trebui să răspundă unor semnalamente foarte 
complete: 

I1. Sunt Bizantini (un neam din Rum). 

2. Acești Bizantini locuesc lângă râul care este hotarul 
apusean al Maghiarilor: Dunărea. 

3. Sunt mai numeroși decât Maghiarii. 

4. Sunt mai slabi decât ei şi săraci. 

5. Sunt creștini. 

6. Locuesc lângă un munte (foarte probabil Carpaţii). 


1) Cf. G. I. Brătianu, Une énigme et un miracle historique: le peuple rou- 
main, ed. 2, Bucureşti, 1942, p. 135 şi urm. 

23) H. Grégoire în Byzantion, XII, 1937, p. 645—650; Le nom et L'origin. 
des Hongrois, în Zeitischr, der deutschen morgenlănd. Gesellschaft, T. 91, 1937, pe 
630—642. 

7. De cealaltă parte a muntelui, vecinii lor sunt Mirvat 
sau Moravii...y)1). 

Să comparăm acum aceste trăsături caracteristice ale veci- 
nilor Maghiarilor cu acele ce le aflăm în descrierea Ano- 
nimului. Și aci e vorba de un popor de sigur numeros, dar 
rău înarmat « neavând decât arcuri şi săgeți », Vlahii și Slavii 
lui Gelu, cari nu se pot opune armamentului și tacticei de 
războiu superioare a cuceritorilor. Şi ei sunt vecini cu du- 
catul lui Menumorut, coborîtor din Morut, care poate fi 
Moravul şi locuesc la poalele Munţilor Apuseni, prin cari 
curg destule râuri spre câmpia Tisei, ce se întinde până la 
Dunăre. Menţiunea din izvoarele musulmane a acestui 
popor cu nume nedefinit, — care ar putea fi al unei clase 
războinice conducătoare, în acest caz pribegii Adrianiţi din 
imperiul bizantin — se intercalează, cronologic, între descrierea 
Porfirogenetului dela jumătatea veacului al X-lea și acea a 
Notarului Anonim dela mijlocul secolului al XII-lea. Ea se 
referă însă, spre deosebire de ele, la perioada înainte de tre- 
cerea Maghiarilor în Panonia, în care se maiaflau în Atelkuzu, 
țara dintre râuri, de unde nu-i izgoniseră încă Pecenegii; 
dacă aceşti N.nd.r. sau Nandarieni sunt într'adevăr Adria- 
niții transplantaţi de Krum la nordul Dunării, atunci rela- 
țiunea din izvoarele musulmane, dela sfârșitul secolului al, 
X-lea și al Xl-lea, privește împrejurări și evenimente din 
primele decenii ale veacului al IX-lea. Asemănările ce le 
prezintă cu descrierea Anonimului regelui Bela, fac însă mai 
verosimile împrejurările, amintite de acesta, pentru o vreme 
ceva mai târzie, pe care rămâne să o determinăm.. 


IV. 
VOIVODATUL ARDEALULUI 


Când s'a produs și sub ce formă întâia năvălire a Ungurilor 
în Ardeal? 

Logica însăşi a evenimentelor ce ne sunt cunoscute, ne 
arată un termen ce nu-l putem depăși. În prima perioadă a 


1) H. Grégoire, L'habitat primitif des Magyars, în Byzantion, XIII, 1938, 
p. 267 şi urm. 

aşezării lor în Panonia, ei sunt într'adevăr ocupați cu expe- 
diții continue de pradă spre miazăzi şi apus, dela 899, când 
apar întâia oară în valea Padului, până la 955, când îi opreşte 
în sfârșit armata lui Otto I pe țărmurile râului Lech. Dela 
această dată drumul lor spre apus se închide; doar spre 
Sud-Est, în Peninsula Balcanică se mai îndreaptă năvălirile 
lor, odinioară atât de temute în toată Europa. 

De altă parte, întâile mențiuni precise ale unei stăpâniri 
maghiare în Ardeal sunt târzii. «Istoriografia vorbește de 
întemeierea unei episcopii transilvănene la Apulum (Alba- 
Iulia) în anul 1003, după cucerirea țării. Nici una nici alta 
nu sunt serios dovedite » 1). Cel dintâiu episcopus Ultrasilvanus 
apare de abia un secol mai târziu, la 1103, iar la 1113 e vorba 
de cel dintâi înalt demnitar pentru cârmuirea acestei regiuni: 
Mercurius princeps Ultrasilvanus. Întâia mențiune documen- 
tară a unor drepturi de vamă asupra sării în Ardeal e din 
1075, cu privire la Turda, iar unele acte de danie regale se 
pot urmări până sub domnia lui Bela I, între 1061 și 1063 2). 

Perioada de pătrundere în partea de Nord-Vesta Ardealului, 
se poate deci statornici între aceste date: către 950, Constantin 
Porfirogenetul află încă un teritoriu nesupus stăpânirii maghi- 
are, între hotarul ei şi regiunea ocupată de Pecenegi, iar în a 
doua jumătate a veacului al XI-lea încep întâile dovezi ale 
unei stăpâniri efective a Maghiarilor în Ardealul de Vest. 

Pare deci foarte probabil că sub Ştefan 1, odată cu trecerea 
la creştinism și consolidarea organizației de stat, să fi început 
și acțiunea de expansiune spre răsărit, în avântul proaspăt 
al răspândirii credinței creștine apusene, printre popoarele 
dela această margine a noului regat. De altfel, sub el s'ar fi 
produs şi rivalitatea cu acel Gyula sau Giula, urmașul legen- 
darului 'Tuhutum, care ar fi rămas păgân şi ar fi atras asupra 
sa mânia regelui Ștefan °). Unii cercetători presupun că e 
o confuzie între acest stăpânitor maghiar din Ardeal şi ducele 
român (quidam Blacus) Gelu, şi că în realitate ar fi vorba 

1) H. Schănebaum, Der politische u. kirchliche Aufbau Siebenbiirgens, 
în Leipziger Vierteljahrschr. för Sudosteuropa, I, 1937, P. 42- 

2) Cf. ibid., p. 15 şi urm. 


?) In care unii au văzut doar titlul pomenit de Porfirogenetul: gylas. 
Cf. A. Decei, Românii din veacul al XI-lea până în al XIII-lea, p. 83 şi urm. 

de un voivod român cu numele Giula sau Jula, pe care Ano- 
nimul, făcând din el două personalităţi, l-ar fi așezat în acelaşi 
timp în vremea lui Arpad, ca stăpânitor «vlah» în Ardealul 
de Nord-Vest, şi în timpul lui Ştefan, ca un principe ungur 
răsculat împotriva autorităţii regelui 1). Deși este o oarecare 
potrivire sau asemănare de nume, totuşi o asemenea confuzie 
ne pare puţin probabilă. E foarte limpede î în povestirea Ano- 
nimului noțiunea graniței între Ungaria şi Ardeal, la poarta 
Meseșului, şi acea că pătrunderea dincolo de această întărire 
de hotar (gyepi) s'a făcut din inițiativa unei căpetenii, și 
nu din ordinul stăpânitorului suprem al triburilor maghiare. 

Procesul e de altfel identic cu acel ce se petrece mai la 
Sud, în Banat: Glad, învins, are totuşi ca urmaș pe Ohtum 
sau Ahtum, şi de abia sub domnia lui Ștefan I, Vita major 
Sancti Gerhardi ştie de cucerirea țării lui, aflată sub influență 
ortodoxă dela Vidin, de către un comandant de oaste al re- 
gelui Ungariei, care preface numele cetății Morisena de pe 
Mureș în Csânad 2). 

In aceste izvoare vechi ale istoriografiei ungurești, trăieşte 
deci amintirea unui proces istoric în două etape: o primă 
pătrundere din inițiativa unor căpetenii izolate, în spre Banat 
şi Ardealul de Nord-Vest, care, după unele date arheologice 3), 
nu ar fi imposibilă dela sfârșitul secolului al X-lea. Iar în 
primele două decenii ale veacului următor, consolidarea pă- 
trunderii prin supunerea acestor căpetenii de către întemeie- 
torul şi unificatorul regatului, Sf. Ştefan însuși. Dar cu 
aceasta, cucerirea propriu zisă a Ardealului e de abia la în- 
ceputul ei: dovadă cunoștințele atât de sumare ale Anoni- 
mului, un secol şi jumătate în urmă, asupra «țării Ultrasil- 
vane » şi concesiunile făcute, în părțile de miazăzi și răsărit, 
coloniilor străine de 4 Flandrenses » — Sașii de mai târziu — 
sau ordinului Cavalerilor teutonici. Organizarea în comitate, 
către care tinde administrația regatului în perioada consoli- 


1) V, Motogna, Cândşi dela cine au cuprins Ungurii Ardealul?, Dej, 1931, 
p.11 şiurm,.Cf. Istoria vechea Românilor, p. 82 șiurm, 

2) I, Lupaş, Realităţi istorice în voevodatul Transilvaniei din sec. al XII—XVI, 
extras din Anuarul Inst. de Ist. Naţională, Cluj, VII, 1938, p. 22 şi urm. 

3) Comunicare a d-lui prof. Daicoviciu. 

dării sale, se face acolo mult mai încet şi mai greu !): regiuni 
întregi rămân multă vreme sub oblăduirea unui demnitar 
deosebit, comitele Sașilor sau acel al Secuilor. Dar în special, 
constitue o trăsătură caracteristică existența unui voivodat 
al Transilvaniei, care ocupă un loc din cele mai înalte în 
ierarhia curții regale şi se bucură de drepturi şi privilegii 
foarte întinse, 

Asupra originii acestei funcțiuni s'au formulat în ultimii 
ani ipotezele cele mai deosebite. Istoriografia maghiară și 
chiar cea săsească au văzut în acest demnitar doar o imitație, 
după modelul markgrafului de graniță german. Instituția nu 
are alt înțeles decât acea a Banatului de Severin sau a Ba- 
natului Croaţiei şi Slavoniei, la alte hotare ale regatului 2); era 
necesară o concentrare de puteri și de autoritate în mâinile 
unui reprezentant al regelui în ținuturile de margine, mai des 
amenințate de războaie şi năvăliri; ar fi vorba deci de o creațiune 
specifică a organizării de stat ungurești, investită de aceasta 
cu o misiune deosebită de strajă și supraveghere la hotar. 

Dar titlul de « Voivod» apare ca ceva neobișnuit și de 
altă origine decât celelalte demnități conferite de regii Un- 
gariei; s'a putut deci presupune o origine străină. Cel dintâi 
care poartă denumirea de Vayvoda, Leustachius, la 1176, 
pare a fi de obârşie italiană; el e pomenit cu prilejul unor 
danii în nordul Ardealului, răsplată a unor fapte de vitejie 
săvârşite de nobili unguri în Asia Mică, în rândurile armatei 
bizantine a lui Manuil Comnenul. Cum mărturia lui este 
invocată pentru proprietăți hărăzite în Nordul Transilvaniei, 
e într'adevăr probabil că își exercita atribuțiile în aceeaşi 
regiune. « De unde însă, se întreba nu de mult autorul unui 
studiu întins și amănunțit asupra organizării politice şi bi- 
sericeşti a Ardealului în perioada arpadiană, d-l H. Sch ö- 
nebaum, de unde denumirea funcțiunii? Să formulăm 
aci o ipoteză îndrăsneață. Leustachius, de neam italian, luptă 
alături de trupele împăratului Manuil I, e deci o luptă în 
care se află în serviciul armatei bizantine. Oare să fi avut 


2) H. Schânebaum, op. cit., p. 33 şi urm. 
2) I. Moga, Voevodatul Transilvaniei, Bibl. + Regele Ferdinand 1», Cluj- 
Sibiu, XVII, 1944, p. 9 și urm. 


Io A. R. — Memoriile Secţiunii Istorice. Seria 11I. Tom. XXVII. 

de acolo titlul de Bâefo5oc, pe care Bizantinii şi mai înainte 
l-au dat conducătorilor de oaste unguri? Nu ar fi oare cu 
putință ca să fi adus cu el acest titlu și să fi fost așezat, ca 
războinic încercat, aci în răsăritul primejduit? E oare atât 
de lipsit de probabilitate, ca titlul să fi fost conferit acum 
celui mai înalt demnitar regesc în Transilvania, tocmai pen- 
trucă această ţară era încă în fapt, de cucerit? Astfel Voi- 
vodul în vechea accepțiune de conducător de oaste ar avea 
înţeles specific pentru cel mai înalt demnitar ardelean, anume 
că datoria lui era să se lupte pentru ţara lui. De sigur, sunt 
posibilități ca noțiunea de « Voivod » să fi fost împrumutată 
şi din altă parte, dar de una putem fi aproape siguri, anume 
că titlul nu este originar din Transilvania » 1). 

Ne e mai greu acum să fim tot atât de siguri în această 
privință. Ipoteza unei influențe bizantine este ingenioasă; 
ea s'ar putea însă mai de grabă aplica într'un caz anumit 
titlului de duce (dux) sau duca, în limba locuitorilor din 
ținutul prin care Maghiarii pătrund în Panonia, după cum 
scrie Anonimul în cap. XIII al cronicei sale 2). Aci se poate 
presupune influența titlului bizantin de Bovă, pe care îl 
purtau guvernatorii militari ai themelor dela graniță 3). Acel 
de voivod, de origine slavă, poate însă tot atât de bine să fie 
originar din Transilvania, unde ne întâmpină, până la sfâr- 
şitul Evului Mediu, organizaţia sătească, sau de mici ţinuturi 
a cnejilor și voivozilor români. Această instituție, redusă la 
proporții modeste, locale, tot mai mult încălcată de uzur- 
pările, în drept și în fapt, ale comiţilor regelui, nu mai era 
însă în epoca în care o cunoaștem mai bine, decât o umbră 
a ce putuse însemna odinioară. « Voivodul », ca reprezentant 
al regelui în Transilvania, cu puteri întinse, care l-au adus 
să râvnească în momente de criză ale istoriei ungurești — sub 
Roland Borza sau Borș, la autonomie, iar sub Ladislau din 
același neam, la începutul veacului al XIV- lea, aproape la 
suveranitate deplină — ține locul ducilor autonomi sau in- 
dependenți ai cronicei Notarului Anonim. E ușor de pre- 


3) H. Schânebaum, ibid., I, p. 37. 
2) Ed. Popa-Lisseanu, p. 35. 
3) V. mai sus, p. 25. 

supus că fiind cârmuitori peste Români şi Slavi, titlul acestora 
să fi fost acel de voivod, pe care îl găsim în veacul al XIII-lea 
la căpeteniile Românilor din valea Oltului, pomenite de di- 
ploma lui Bela al IV-lea pentru Ioaniţi, din 1247 1). De altă 
parte, din diploma reginei Elisabeta pentru Românii din 
Bereg, dela 30 Septemvrie 1364, rezultă de asemenea că voi- 
vodatul, redus la proporții locale, era totuşi o instituție ju- 
ridică şi administrativă, folosită de toți Românii din Ungaria, 
şi că era de natură electivă, deosebindu-se astfel de organele 
politice şi administrative numite de regii unguri 2). D-l Moga, 
căruia i se datorește cel mai recent și mai complet studiu al 
problemei, îşi formulează astfel concluziile: « voevodatul, de- 
parte de a fi o creație a regilor unguri, este o realitate politică 
străveche autohtonă în Transilvania, reprezentând la originea 
lui o ordine de drept şi o formă politică de stat româno-slavă »?). 
Legătura cu tradiția Anonimului se face astfel dela sine. 
4 Chiar dacă Anonimul ar fi inventat pe Gelou ca erou eponim, 
adaugă d-l Moga, un fapt rămâne totuşi de necontestat, 
anume că Românii şi Slavii din "Transilvania aveau o orga- 
nizațiune politică-militară. Că Românii aveau rolul con- 
ducător, nu mai încape nicio îndoială «de vreme ce Ano- 
nimus arată pe ipoteticul Gelou ca fiind «quidam Blacus », 
deci Român » 4). Termenul de «dux» folosit de cronicar, 
atunci când nu e indicat ca o denumire specifică, apare de 
altfel ca echivalentul latin al titlului slav de «voivod». In- 
cheierea generală la care ajunge studiul mai sus menţionat, 
trebue de asemenea reprodusă aci, pentrucă interesează de 
aproape propria noastră cercetare: « Voivodatul transilvan 
asemenea celorlalte voevodate românești, își trage originea 
din instituția voevodală româno-slavă autohtonă, cuprinzând 
o ordine juridică şi socială cu totul deosebită de cea a Ungu- 
rilor descălecători şi de organizațiunile de tip apusean, in- 
troduse de primii regi ai Ungariei în aceste părți » 5). 


1) H. Schönebaum, op. cit., în Leipziger Vierteljahrschrift, II, 1938, 
2) I. Moga, Voevodatul Transilvaniei, Sibiu, 1944, p. 78 şi urm. 


t) I. Moga, op. cit., p. 92. 
$) Ibid., p. 99. 


10* 

A mai fost însă în această evoluție şi o etapă intermediară, 
care trebue amintită pentru limpezirea deplină a problemei. 
Tradiția istorică a Anonimului arată foarte lămurit că for- 
mațiunile de stat autohtone ale Românilor din Ardeal au fost 
înlocuite la început de stăpâniri maghiare autonome, datorite 
inițiativei unor căpetenii de triburi, ale căror teritorii s'au 
integrat numai după decenii, în cuprinsul regatului Sf. Ștefan. 
Regatul Ungariei moştenea astfel, în acest ţinut de margine, 
o îndoită tradiție de autonomie, pe care era ţinut să o res- 
pecte. E deci foarte normal ca atât titlul, cât şi atribuţiunile 
Voivodului Transilvaniei să fie aceleaşi ca ale stăpânitorilor 
pe care i-a înlocuit, nouă fiind doar dependinţa în care se 
afla față de rege. Nu trebue să uităm de asemenea că cea 
mai mare parte a țării «de dincolo de păduri» era încă de 
cucerit şi că nu poate fi vorba de o consolidare reală a unei 
organizaţiuni politice şi administrative ungureşti în Ardeal 
înainte de veacul al XIII-lea, sau chiar de năvălirea Tă- 
tarilor. Departe de a fi împrumutat dela o ierarhie militară 
sau de stat străină, titlul de voivod, care corespunde func- 
țiunii bizantine de duce al themei dela graniță, concentrând 
în mâinile sale puterile ostășești, administrative şi judecă- 
torești, reprezintă în realitatea înregistrată de documente, tra- 
diția istorică a Notarului Anonim. El supraviețuește în voi- 
vozii mărunți pe care îi regăsim şi mai târziu în gospodăria 
locală a Transilvaniei, dar și în funcțiunea celui mai înalt 
demnitar regal al provinciei. Cum l-a definit atât de limpede 
d-l I. Lupaș, «între organizarea Voevodatului transilvan 
şi a celui muntean şi moldovan, nu era deosebire de esență, 
numai una de grad ». Era doar « singura deosebire, că nu putea 
să fie nici să se intituleze autocrat «singur stăpânitor», ci 
era în mai mare măsură dependent de Coroana ungară decât 
Domnii din sudul și răsăritul Carpaţilor, siliți și ei uneori 
de împrejurări, să încuviințeze acte de oportunitate politică, 
recunoscându-i o suzeranitate efemeră » 1). 

Dar cu atât mai logică e atunci presupunerea, care se află 
de altfel pe linia aceleiaşi tradiții istorice, în care descoperim 


p I. Lupaş, Realităţi istorice în voevodatul Transilvaniei din sec. XII—XVI, 
ibid., p. 52. 

tot mai multe elemente de realitate, că această moştenire a unei 
vechi organizări politice româneşti din Ardeal a fost dusă 
dincolo de munți de acțiunea descălecării ; identice în 4 esență » 
şi în origine, voivodatele « transalpine » ale "Țării Româneşti 
şi ale Moldovei s'au deosebit «în grad» de acel transil- 
vănean numai din împrejurările politice diferite, care le-au 
înlesnit dobândirea unei existențe de stat independente, în 
înțelesul relativ al cuvântului, pentru epoca istorică și regiunea 
geografică în care s'a putut desvolta. 

O examinare a tradiției istorice despre voivodatele româ- 
nești din Ardeal, ne duce astfel! în mod logic, nu numai la 
confirmarea datelor ei, dar totdeodată şi la argumente nouă 
în favoarea acelei a descălecatului "Țării Româneşti şi a 


Moldovei. 


INCHEIERE 


Iată cum, după jumătate de secol de cercetări şi de în- 
doieli, în spiritul celei mai ascuţite critici a izvoarelor prac- 
ticate de şcoala istorică a veacului trecut, ne întoarcem, în 
ce privește procesul de întemeiere și desvoltare a statelor 
româneşti în Evul Mediu, la concepția şi interpretarea lui 
A. D. Xenopol. Este o regulă a disciplinei noastre ca 
o lucrare, oricât de valoroasă, să fie repede depăşită de desco- 
periri nouă, de alte puncte de vedere care îi modifică argu- 
mentarea şi concluziile. Dar pe acest drum de continuă pre- 
facere şi frământare a materiei istorice, de necontenită pro- 
pășire a cunoștințelor, pot fi cotituri neprevăzute care sunt 
de fapt întoarceri. Un punct de vedere părăsit, o interpretare 
ce părea depășită de lucrări mai nouă, pot totuşi recăpăta 
valoarea lor, când temeiuri nouă se adună ca să le confirme. 
Este atunci o datorie a istoricului şi chiar un comandament 
al conștiinței sale, să recunoască dreptatea care a fost con- 
testată înaintașului și să arate în ce măsură opera sa își re- 
capătă valoarea, sau modul său de a vedea se potriveşte cu 
noua cercetare a împrejurărilor, descrise de el odinioară. 

Intr'adevăr, în lumina celor expuse aci, ca și în celelalte 
comunicări în care ne-am ocupat de tradiția istorică a des- 

călecatului, nu putem afla definiție mai bună și mai cuprin- 
zătoare a întemeierii statelor românești decât acea pe care 
Xenopol o dădea în 1896 în ediţia franceză, prescurtată, 
a istoriei sale a Românilor, concentrând în ea rezultatele 
tuturor lucrărilor sale anterioare. 

« Chiar dacă existența persoanei lui Radu Negru și data 
descălecării sale în Muntenia ar putea încă da loc la discuţii, 
faptul întemeierii principatului Țării Româneşti printr'o co- 
lonie românească din Transilvania nu rămâne mai puțin 
bine stabilit şi voim să mai adăugăm unele argumente în 
favoarea acestei teze. 

Valahia, care nu are acest nume decât la popoare străine, 
nume cu totul necunoscut în ţară, e desemnată în gura locui- 
torilor săi prin două alte nume: Țara Muntenească (adică a 
munților) și Țara Românească (adică a Românilor). Valahia 
fiind o țară de şes în cea mai mare întindere a ei, numele 
de țară a Munţilor nu-și poate afla obârşia în relieful pămân- 
tului ei. El n'ar putea fi lămurit decât prin coborîrea locui- 
torilor din munţii Transilvaniei, adică a Muntenilor, în re- 
giunea șesului. Dar cum Românii locuiau, înainte chiar de 
întemeierea statului muntean, povârnişurile Carpaţilor, la gra- 
nițele din spre miazănoapte ale țării, îi dăduseră numele po- 
porului lor: "Țara Românească. Muntenii sosind şi ridicân- 
du-se ca stăpânitori ai regiunii, i-au impus numele: Mun- 
tenească. Tot prin această întemeiere a statului muntean de 
către Românii din Transilvania, se lămureşte un alt fapt,cu 
totul neexplicabil, dacă nu admitem această origine: voim 
să vorbim de schimbarea succesivă a capitalei țării, care începe 
prin a fi Câmpulung, aproape de hotarul Ardealului, pentru 
a coborî pe urmă tot mai jos, întâi la Argeș, pe urmă la Târ- 
goviște, pentru a se opri în sfârşit în câmpie, la București, 
Dacă Românii ar fi venit dela miazăzi de Dunăre şi dacă 
am trebui să căutăm acolo originea statului lor, este evident 
că întâia lor capitală ar fi trebuit să fie așezată pe țărmul 
fluviului, iar de acolo să se urce mai pe urmă spre partea 
mai înaltă a țării. E însă tocmai contrariul care a avut loc... 

Intemeierea principatului moldovenesc, dovedit de docu- 
mente autentice, ca fiind rezultatul unei emigrări peste munți 

a Românilor cari voiau să scape de asuprirea ungurească, 
confirmă părerea că acea a Țării Românești a trebuit să fie 
produsul unei cauze asemănătoare și nu poate decât să în- 
tărească dovezile ce le-am arătat... 

Intemeierea statelor românești ale Munteniei și Moldovei, 
își are deci originea în cetățuia Carpaţilor. Această împre- 
jurare fiind stabilită în mod neîndoielnic, înlătură orice posi- 
bilitate a unei părăsiri a Daciei de către Romani și a întoar- 
cerii lor din regiunile dela Sud de Dunăre, la Nord de acest 
fluviu. Căci, în acest caz, ar fi trebuit să întâlnim pe Români 
mai întâi în câmpia munteană sau moldovenească și numai 
prisosul acestui popor ar fi trebuit să treacă munții, pentru 
a se așeza în Ardeal. Ce găsim însă dimpotrivă? Că cele 
mai vechi urme ale Românilor se află în partea muntoasă 
a Daciei, de unde nu coboară decât mai târziu spre câmpie. 
In loc deci de a vedea pe Români suind dela Dunăre spre 
munți, după cum o vrea ipoteza nouălor imigrări, îi aflăm co- 
borînd dela munte spre Dunăre. Acest din urmă argument 
în chestiunea continuității prezenței Românilor la Nord de 
Dunăre e atât de concludent, încât numai cu părtinire s'ar 
putea să nu i se recunoască valoarea » 2). 

Istoriografia noastră mai recentă pare într'adevăr a nu-și 
fi dat seama de legătura logică între tradiția istorică despre 
originile Românilor şi acea despre întemeierea statelor ro- 
mânești. Dimitrie Onciul, care a supus celei mai 
severe critici pe aceasta din urmă, înlăturând ideea descă- 
lecatului din Ardeal din analele "Țări Românești (în Mol- 
dova nu se putea, căci îl atestau documentele), a susținut 
cu puternice argumente valoarea tradiției istorice despre ori- 
ginile poporului nostru, stăruind în toate lucrările sale asupra 
continuității elementului daco-roman la nordul Dunării şi 
socotind ca un element hotărîtor taptul că «în Dacia, Românii 
sunt arătați mai întâi pe teritoriul colonizațiunii romane 
(Oltenia, Banat și Ardeal), de unde ei au ocupat apoi părțile 
dincoace de Olt și de Carpaţi. Acolo îi arată ca populație 
mai veche, înainte de întemeierea Principatelor, documentele 


2) A. D. Xenopol, Histoire des Roumains de la Dacie Trajane, Paris, 1896, 
I, p. 198—207. 

şi cronicele ungurești, cum și cronicele noastre... Faptul că 
tocmai pe acest teitoriu, intensiv colonizat și romanizat sub 
stăpânirea romană, se află şi locuințele mai vechi ale Ro- 
mânilor din nordul Dunării găsiți aci de Unguri, este ne- 
tăgăduit o confirmare a tradițiunii istorice » 1). De sigur, 
adăugăm noi, dar nu numai a tradiţiei istorice despre origi- 
pile noastre romane, pe care o putem urmări în izvoarele 
bizantine încă din veacul al XI-lea, iar în cele ungurești din 
secolul următor, ci şi a tradiției întemeierii Principatelor, 
Dacă admitem temeiul istoric al minunatei povestiri că « dela 
Râm ne tragem », de ce să tăgăduim, cu tot dinadinsul, acel 
al versiunii descălecatului din munți? Căci e vădit, după 
cum în antichitate Dacii montibus inhaerent, că tot astfel 
neamul daco-roman s'a putut desvolta în Evul Mediu la 
adăpostul muntelui şi deci tot de aci au pornit năzuințele 
spre o vieață de stat deosebită a poporului român, atunci 
când împrejurările i s'au arătat în sfârşit prielnice. 
Lanţului acestei demonstraţii îi mai lipsea un inel: acel al 
tradiției istorice despre formațiunile politice românești din 
Ardeal, însemnate de cronica Notarului Anonim al regelui 
Bela. Cercetările recente, dovedind că relațiunea lui nu e o 
fantazie literară sau erudită, ci că reprezintă, printre confuzii 
şi anacronisme fireşti, un temeiu de necontestate realități, 
confirmă și întregesc construcţiile logicei. Și astfel, după ju- 
mătate de secol de discuţii şi controverse, ne întoarcem, în 
ce privește originile Principatelor, dincolo de Onciul şi 
de Iorga, la concluziile lui Xenopol, care, ele înseși, 
nu reprezintă decât linia constantă a tradiției mai vechi a 
cronicarilor la care mai întâi, « biruit-au gândul... să scoată 
lumii la vedere telul neamului, din ce izvor şi seminţie sunt 
lăcuitorii țării noastre Moldovei şi țării Munteneşti şi Ro- 
mânilor din țările ungureşti... că tot un neam şi odată des- 
călecați sânt » 1). Nu avem, în linii generale, prea mult de 
modificat — afară doar de numele unuia din întemeietori, 
încă nesigur — la încheierea la care ajunsese acum două 


1) D. Onciul, Tradiţia istorică în chestiunea originelor române, în An. Acad, 
Rom., Mem. Sect. Ist., s. 2, XXIX, 1907, p. 583—584. 
3) Let, I, °? p. 3 

veacuri şi jumătate Miron Costin, în cronica lui polonă: 
4... Tătarii se retraseră mai departe în câmpuri, iar Românii, 
adică Romanii şi mai întâi... « Muntenii » se scoboriră din 
munți la locuri mai deschise cu voivodul lor Negrul; nu 
mult după aceea ieșiră și Moldovenii din Maramureş cu 
Dragoș, întâiul lor domn, la țara Moldovei şi ocupară mai 
întâi locurile de sub munți» 1). Se confundă desigur aci 
procesul de expansiune demografică şi de asimilare etnică, 
care stă la temelia desvoltării noastre istorice în aceste vremuri 
îndepărtate, cu actul de inițiativă politică ce a dus la descă- 
lecat şi la întemeierea statului. Poporul român, adunându-şi 
elementele răzlețite în jurul cetății muntoase, de care l-a legat 
dela obârşie destinul său, se revărsase de mult peste plaiuri, 
până în câmpiile dinspre Dunăre şi Mare, topind în noua 
lui comunitate toate frânturile de neamuri — slave, iraniene 
sau turceşti — pe care năvălirile le-au lăsat pe pământul său. 
Dar ctitorii de state, întemeietorii unei existențe politice 
proprii, au trebuit să descalece din regiunea în care se păstrase 
ființa însăși a neamului — şi n'au putut-o face decât atunci, 
când împrejurările istorice le-au deschis drumul. 

Mai este poate, în această întoarcere cu temeiuri mai pu- 
ternice, la vechea tradiție istorică despre începuturile statelor 
româneşti, mai mult decât o întâmplătoare potrivire în des- 
voltarea disciplinei noastre. In aceste vremuri de adânci pre- 
faceri și de neîncetate răsturnări, statornicirea unui element 
tradițional e un punct de reazem pentru minte ca şi pentru 
suflet. E o atingere cu temeiurile mai adânci ale firii și ale 
existenței naționale, din care pot izvori acum, ca şi altădată, 
nădejdi și puteri nebănuite. 


1) I. Bogdan, Cronice inedite atingătoare de istoria Românilor, p. 186, 

1. INCEPUTURILE CREŞTINISMULUI LA ROMÂNI 


Răspândirea învățăturii creştine la Români a pornit din 
orientul apropiat, unde noua credință prinse foarte curând 
rădăcini în Antiohia, Siria, Capadochia, Cilicia, Galatia, 
Pamfilia şi Caria, precum şi în numeroase oraşe de pe coasta 
Anatoliei. Comunități creștine sunt adeverite încă înainte de 
anul 180 la Bizanţ şi Anhialos. Vechi comunități creştine se 
găseau și în Macedonia și anume la Salonic şi la Filipi, unde 
propovăduise însuşi apostolul Pavel. Invățăcelul acestuia, 
Tita propovăduit în Dalmația, iar despre apostolul Andrei 
se crede că ar fi propovăduit în Sciția, probabil în Sciţia 
Minor, Dobrogea de astăzi 1). Prin coloniștii romani sosiți 


D) Eusebius: Historia Ecclesiastică, III, |, 1. 


Ir A, R, — Memoriile Secțiunii Istorice, Seria ILI. Ton. XXVII. 

în Misia și Dacia din regiunile încreștinate din Orient, s'a 
lăţit creștinismul destul de repede la Dunăre şi în Carpaţi. 
Intre Asienii şi Galatenii din Dacia Traiană, se vor fi găsit 
şi unii care pe ascuns se vor fi închinat lui Hristos, precum 
pare să indice cunoscuta inscripție dela Napoca din anul 
235, ce sfârşeşte cu crucea monogramatică și cu formula 
sacerdotală: S.T.T.L, adică: Sit tibi terra levis 1). In sprijinul 
acestei păreri vine afirmaţia lui Tertulian dela înce- 
putul secolului al III-lea, care susține că pe timpul său în- 
vățătura creştină ajunsese până la cele mai îndepărtate neamuri 
ale globului, cum erau Sarmaţii, Dacii, Germanii, Sciții ş. a. 2). 
Un alt scriitor bisericesc și anume Origenes, constată 
însă pe la anul 250, că cei mai mulţi — plurimi — dintre 
Daci, Sarmaţi şi Sciți n'ar fi auzit încă cuvântul evangheliei. 
Și nu era mirare, fiindcă exercițiul cultului creștin era încă 
oprit și puținii aderenți ai acestui cult nu se puteau închina 
lui Hristos, decât în cea mai mare taină, la lumina făcliilor 
aprinse în ascunzișurile catacombelor 3). 

In a doua jumătate a secolului al III-lea și anume la anul 
264 Vieţile Sfinților fac menţiune de existența unor comu- 
nități creștine la Tomis (Constanţa), Noviodunum (Isaccea), 
Axiopols (Cernavoda), Durostorum (Silistra), Ratiaria (Artar) 
și Bononia (Vidin). Fondatorii acestor comunități erau pri- 
zonierii creştini, cari la 258 fuseseră ridicați de către Goţi din 
Frigia, Capadocia şi Galata şi așezați în sus menţionatele 
cetăți pontice și dunărene. Din mijlocul acelor Anatoliți 
greci, care la Dunăre deprinseseră și limba latină a provincia- 
lilor romani, s'a ridicat după toată probabilitatea și Teofil, 
primul episcop al Goţiei, cum se numea în vremea aceea 
Transdanuvia moldoveană şi munteană ^). 

Pe timpul împăratului Galerius (305—313), învăță- 
tura creştină pătrunsese și la sate. Lactantius arată 
cum sătenii creștini din localitatea Romuliana, dela gura 
Timocului, evitau demonstrativ praznicele păgâne cu mâncări 

1) C. I. L., III, p. 153 urm. 

23) Tertulian, Adversus Judaeos, VII. 

3) Origenes, XXXIX. 


2) Philostorgorius, Historia Ecclesiastica, II, 5; H. Delahaye, 
Annalecta Bollandiana, XXX, 257—265. 

și băuturi, pe care Romula, mama împăratului, le oferea 
sătenilor în cinstea zeilor păgâni. Din cauza aceasta împă- 
răteasa-mamă era pornită împotriva creștinilor, cerând fiului 
ei cu tângueli muereşti — querelis mulieribus — exterminarea 
lor 1). 

Sub domnia împăratului Dioclețian (284—305), păs- 
torea la Tomis episcopul Evangelicus?). Urmașul 
acestuia, sub împăratul Licinius (308—323), era epis- 
copul Philius. Impăratul Constantin cel Mare 
(306—337) puse capăt persecuțiunii contra creştinilor prin 
decretul de toleranță dela Milano din 313, abolind toate res- 
tricțiunile contra cultului creştin, astfel că de atunci încoace 
propovăduirea învățăturii lui Hristos se putea desfăşura în 
deplină libertate. Mai mult chiar, îndată după mutarea re- 
şedinţei imperiale dela Roma la Constantinopol, vechiul Bi- 
ganf, împăratul convocă în anul 325 pe chiriarhii din toată 
lumea creștină în conciliu ecumenic la Nicheia, pentru a stabili 
simbolul credinței creştine. La lucrările acestui prim conciliu 
ecumenic luară parte între cei 308 chiriarhi creștini şi 
episcopul Protogenes din Serdica (Sofia), alături de 
episcopul Panoniei Domnu ss și de episcopul Goţiei trans- 
danubiene Teofil, — Geopioc Torac —câteşitrei re- 
prezentând la Nicheia pe credincioșii de limbă latină dela 
Dunăre şi din Carpaţi °). 

Succesorul lui Teofil în păstorirea creştinilor romani și 
goți din 'Transdanuvia munteană şi moldoveană, numită în 
vremea aceea, după Goţii năvălitori și Goţia, era episcopul 
Ulfila, care propovăduia enoriașilor săi în trei limbi şi 
anume în limba greacă, latină şi gotică — graecam, latinam 
et goticam linquam —. Pentru Goţii încreştinați Ulfila 
traduse biblia în limba gotică. Invăţăcelul și urmașul lui 
Ulfila era episcopul Axentie din Silistra, pe care 
dascălul său îl apropiase încă de mic copil și-l îndrumase 
spre cele sfinte. In timpul arhipăstoririi lui Ulfila se 


5) Lactantius, De morte persecutorum, XI. 

2) Acta Sanctorum, Iulie, II, p. 359 urm 

3} Patrum Niteanorum nomina, ed. H, Gelzer, H. Hilgenfeld şi O. Kunz, LXIV, 
p. 209. 


ze 

manifestase o reacțiune violentă a Goţilor păgâni contra 
creştinilor din 'Transdanuvia. Acestei sângeroase reacțiuni 
păgâne căzu jertfă predicatorul Sava, care fu înnecat în 
râul Buzău în ziua de 12 Aprilie 372. Moaştele martirului 
fură ridicate de învățăceii săi şi încredințate chiriarhului Ca- 
padochiei Vasile cel Maret). Furiei păgânilor din 
Transdanuvia căzu jertfă şi predicatorul Nichita fiind 
ars de viu (370), cenușa sa fu transportată în Cilicia 2). In 
secolul al IV-lea fiinţau episcopii creştine şi la Bononia (Vidin) 
şi Singidunum (Belgrad). 

Reacțiunea sângeroasă a păgânilor puse mare stavilă răs- 
pândirii credinței creştine în 'Transdanuvia. De aceleaşi greu- 
tăți se loviră şi predicatorii creștinismului şi în cele trei 
Dacii carpatine, Malvensă, Apulensă şi Porolisensă. Izvoarele 
timpului preamăresc pe episcopul Nichita din Remesiana 
(Bela Palaca) (380—420) ca apostol al Dacilor şi Bessilor 3). 
Contemporani cu Nichita erau episcopii Paladius din 
Raţiaria (Artar) şi Axentie din Durostorum (Silistria). 

Drept dovadă pentru răspândirea creştinismului între pro- 
vincialii romani din Dacia Apulensă, serveşte inscripţia dela 
Biertan- Birthălm, judeţul 'Târnava- Mare, din secolul al IV-lea. . 
Pe o tablă împodobită cu monogramul creştin se pot distinge 
cuvintele: „Ego Zenovius votum posui. Preţioasa inscripție se 
păstrează în muzeul Bruckenthal din Sibiu 4). 


2. INFIINŢAREA ARHIEPISCOPIEI JUSTINIANEI PRIME 
PENTRU LATINII DELA DUNĂRE 


Episcopiile din centrele cu populație grecească se găseau 
sub jurisdicţia canonică a patriarhului din Constantinopol. 
Eparhiile dunărene însă, ale căror credincioşi se foloseau în 
biserică de limba latină, ascultau de arhiepiscopul din Sa- 
lonic, în calitatea acestuia de exarh al papei dela Roma. 
Starea aceasta de lucruri dăinui până pe timpul împă- 
2) Passio S. Savae Gothi în Annal. Boland., XXXI, 216. 

2) Passio S. Nicetae, în Annal. Boland., XXXI, 209 urm. 

3) M. P. Katancsich, De Istro eiusque adcolis commentatio, Buda, 1798, 
p. 124. 


4) K. Horedt, Eine lateinische Inschrift des 4. Jarhhunderts aus Siebenbürgen, 
în Anuarul Institutului de Studii Clasice,vol. IV (1941—1943), p. 10 urm. Sibiu, 1943- 

ratului Justinian (527—565). Acesta ridică locul său 
de naștere Tauresium din Dardania la rangul de „metropolă 
a provinciei Illicum şi-l răsboteză după numele său în Fus- 
tiniana Prima —- Il pom ° Lovoriwvlavn, sustinianopolis — lângă 
Scopi, Scoplie, turceşte Usküb. Acolo își luă reședința și 
arhiepiscopul regiunii Catellianus, căruia împăratul 
îi supuse pe toți episcopii din eparhiile cu limba liturgică 
latină dela Dunăre și din Balcani. Indată ce Justinian 
ajunse stăpân asupra ambelor maluri ale Dunărei, el supuse 
prin novela XI din 15 Aprilie 535 pe toți credincioşii de 
limbă latină dela Dunăre jurisdicției bisericești a arhiepis- 
copului Primei Justiniane, scoțându-i de sub autoritatea 
exarhului papal dela Salonic. Sub obediența canonică a nouei 
mitropolii intrară episcopii latini din provinciile Macedonia 
Seconda, Praevalitania, Misia Prima, Dacia Mediteranea, 
Dacia Ripensis, Pannonia Secunda deopotrivă cu Transdanu- 
via şi Dacia carpatină, deci întreaga latinitate dela Dunăre 1). 
La 549 arhiepiscop al Primei Justiniane era Benenatus, 
grecește Eugenie, pe care un sinod iliric îl gonise din scaunul 
mitropolitan. Împăratul îl reinstală însă, exilând pe adver- 
sarul acestuia, Frontinus, în Egipet. 

In cadrul acestei organizații canonice, in dependență de 
Roma, rămase biserica latină dela Dunăre până în timpul 
luptelor și frământărilor iconoclastice, când împăratul Leon 
al III-lea Sirianul (717—741), potolind mişcarea iconoclastică, 
concentră pe la 731 jurisdicția bisericească asupra tuturor 
credincioşilor din imperiu, deci şi asupra celor de limbă 
latină, în mâinile patriarhului ecumenic din Constantinopol ?). 


3. JUSTINIANIA PRIMĂ IN TIMPUL CELUI DINTÂI ȚARAT BULGAR 


Concentrarea puterii eclesiastice la Constantinopol era bine 
venită, fiindcă prin năvălirea Bulgarilor în Balcani și prin 
închegarea primului țarat acolo, se produseră grave turburări 


1) Corpus Juris Civilis, ed. Schăli-Krolle, Berlin, 1895, III, p. 94; 
Augustin Bunea, Incercare de Istoria Românilor, p. 61 urm.; N. Iorga, 
Istoria Bisericii Române, I, p. 18 urm. 

2) Eusebie Popovici, Istoria bisericească universală, ed. a 2-a, II, p. 
289, III, p. 265 urm; A. Bunea, o. c., p. 63; C. J. Jireček, Geschichte 
der Serben, I, p. 17: urm. 

politice în imperiul bizantin. Teritoriile cu populația slavă 
din Romania fură cucerite de Bulgarii păgâni și sustrase astfel 
de sub autoritatea imperiului, care suferi astfel o simţitoare 
slăbire. Bulgarii turanici, puţini la număr, se pierdură 
curând în masa seminţiilor slavone din Balcani, impunându-le 
însă acestora numele lor. Sub țarul Boris-Mihail 
(852—888) Bulgarii primiseră creștinismul după ritul ortodox, 
dar cu limba liturgică paleoslovenică. Cum însă o bună parte 
din teritoriul noului țarat bulgar făcuse parte din arhidieceza 
Primei Justiniane, care era supusă jurisdicției papei dela 
Roma, acesta ridică protest contra înglobării acestor ţinuturi 
în raza de jurisdicție a patriarhului din Constantinopol. Pe 
tema aceasta izbucni un grav conflict între Roma și Constan- 
tinopol, pe care împăratul Vasile I (867—886) încercă 
să-l aplaneze prin convocarea unui sinod la Constantinopol 
în anul 879—880. Delegatul papei la acest sinod, considerat 
ca al VIII-lea sinod ecumenic 1), susținu că Dardania, Dacia 
şi toate celelalte provincii dela Dunăre şi din hinterlandurile 
dunărene dela început şi totdeauna au stat sub jurisdicția bise- 
jicească a pontificiului dela Roma şi că prin urmare aceste 
provincii trebue să rămână și în viitor sub vechea jurisdicție 
canonică a papei 2). Revendicările papei nu găsiră însă asen- 
timentul membrilor sinodului care hotărîră ca toate epar- 
hiile din Balcani, prin urmare și cele ce aparținuseră mitro- 
poliei Primei Justiniane, să rămână sub jurisdicția patriarhului 
ecumenic dela Constantinopol. 

Cu toate acestea însă papa Formosus (891—896) 
înțelese să atragă pe Bulgari de partea sa, încheind în acest 
scop o convenție cu țarul Simeon (893—927). Ruptura 
cu Roma și înțelegerea cu patriarhul ecumenic s'a produs 
însă sub ţarul bulgar Petru 3). 

In timpul acestor lupte şi rivalități între Roma și Con- 
stantinopol numeroşi învățăcei ai apostolilor slavi Chiril 
şi "Tctodiu desroltară în Bulgaria o rodnică activitate 


1) Ibid., II, p. 366. 

2) Migne, Patr. lat., CXXIX, p. 20 urm. 

3) Eus. Popovici, Istoria Bisericii, II, p. 370; D. Onciul, Papa For- 
mosus în tradiția noastră istorică, în Omagiu lui Maiorescu, p. 620 urm. 

religioasă, traducând cărțile sfinte în noua limbă liturgică 
paleoslovenică, care fusese recunoscută ca atare pe lângă cea 
ebraică, elină și latină. Pe lângă cărțile fundamentale ale 
sfintei scripturi, s'a mai tălmăcit din greceşte și o bună 
parte din scrierile dogmatice, omiletice şi ascetice, care gă- 
siră foarte curând o largă răspândire în bisericile latine dela 
Dunăre şi din Balcani. 

Puternicul avânt pe care vieaţa bisericească o luase în Bul- 
garia, determină pe ţarul Simeon să declare autoche- 
falia bisericii bulgare, iar pe țarul Petru (927—698) să 
proclame pe arhiepiscopul Damian chiar patriarh, cu 
reşedinţă la Sikistria, supunând jurisdicției acestuia pe toți 
episcopii din Bulgaria. Dar sub urmașul său Boris al 
II-lea (969—971), ţaratul bulgar dela Dunăre se prăbuşi sub 
loviturile împăratului bizantin loan Tzimiskis 
(969—976), care cuprinse Preslavul și cuceri Dârstorul. "Țarul 
Boris fu făcut în 971 prizonier și trimis la Constantinopol 
împreună cu patriarhul Damian. Bizantinii extinseră din 
nou granițele Romaniei până la Dunăre, de unde începură 
să exercite vechea lor supremație asupra 'Transdanuviei şi 
Daciei carpatine. Reşedinţa patriarhatului bulgar fu mutată 
dela Durostor la Sofia, iar de acolo la Vodena, pentru a se 
stabili sub patriarhul Filip la Ahrida sau Ohrida, grecește 
"Axple, vechiul Lychnidus, pe țărmul lacului cu acelaș 
nume 1). 

Acolo ființa încă din anul 905 mănăstirea Sf. Naum, care 
servea ca biserică catedrală. La Ohrida își avea reședința și 
tarul Samuil, stăpânitorul Bulgariei macedonene, care 
se despărțise la anul 963 de Bulgaria dunăreană. 

Dar nici această Bulgarie nu supravieţui cu mult Bulgariei 
dela Dunăre. Impăratul Vasile al II-lea Bulgaroc- 
tonul (976—1025), continuă cu mare cruzime campania 
înaintașului său Ioan Tzimiskis, sdrobind oștirea 
ţarului Samuil şi pricinuindu-i în 1014 și moartea. Urmașul 
acestuia loan Vladislav nu mai putu rezista decât 
4 ani până la 1017, când împotrivirea sa fu înfrântă iar Bul- 


1) C. J. Jireček, Geschichte der Serben, I, p. 204 u. 220. K. Krum- 
bacher, Geschichte der byzantinischen Litteratur, ed. II, p. 994 urm. 

garia macedoneană prefăcută în provincie bizantină (1019). 
Deodată cu prăbușirea țaratului macedonean, părăsi şi pa- 
triarhul David scaunul patriarhal dela Ohrida 1). 


4. RESTAURAREA ARHIEPISCOPIEI PRIMEI JUSTINIANE LA OHRIDA 
DE IMPĂRATUL VASILE AL II-lea 


Şuccesorul lui David la Ohrida ajunsese loan care 
continuă a se intitula: arhiepiscop autochefal de Ohrida şi 
a toată Bulgaria — awroxtpados &pyrenloxoros "Apxidăv xal Tăons 
Bovyapias —. În smerenia sa, arhiepiscopul Ioan se adresă 
împăratului Vasile alIl-lea cu rugămintea de a-i restabili 
vechea arhidieceză din Bulgaria, care devenise provincie bizan- 
tină. Împăratul se arătă dispus de a-i satisface cererea, emițând 
în scopul acesta trei hrisoave imperiale care ni s'au păstrat 
şi din al căror cuprins putem cunoaște noua organizare a 
arhidiecezei ohridene. In primul hrisov din 1019 împăra- 
tul confirmă arhiepiscopului Ioan dreptul de jurisdicție 
bisericească asupra tuturor eparhiilor din cuprinsul fostului 
țarat bulgar, precum și din Serbia. Prin al doilea hrisov 
din Mai 1020 împăratul readuse sub autoritatea mitropoli- 
tului din Ohrida și eparhiile dela Dunăre cu Silistria şi Vidin, 
precum numeroase eparhii grecești ce fuseseră încorporate 
patriarhatului bulgar pe vremea țarilor Simion şi Petru. 

Tot atunci împăratul recunoscu arhiepiscopului Ioan 
pe lângă independența față de patriarhul constantinopolitan, 
jurisdicţia canonică asupra Vlahilor din toată Bulgaria — 
ză xovowudv xal Tv avă naoav Bovhyapiav Biăxov — 2). Cu un 
cuvânt, împăratul Vasile al II-lea restaură vechea mitro- 
polie a Primei Justiniane, ce fusese creată prin nuvela XI 
a împăratului Justinian, dar care se risipise în secolul 
al VII-lea în urma năvălirilor barbare. 

Urmașul lui Ioan în scaunul mitropolitan dela Ohrida 
a fost arhiepiscopul Leon, primul dintre Romei,— netos 
ct “Puualwv — care deschise seria mitropoliților greci sau 

1) A, Bunea, o. ĉc., p, go urm.; cfr. Wetzer-Welte, Kirchenlexikon, 
Bulgaria, de C, J, Jireček, 


2) Drei Urkunden Basileos II, editate de H, Gelzer, în Byzantinische Zeit- 
schrift, II, p. 42 urm.; A Bunea, o, c., p. 91 urm, 

romeici, păstorind între anii 1025—1056. Astfel arhiepiscopia 
bulgară de până atunci deveni grecească şi rămase grecească 
și în secolele următoare. 

In timpul arhipăstoriei lui Leon s'a reînnodat firul 
vechilor tradiţii justinianiene, cu deosebirea numai că în 
urma shismei întâmplată la 1054, biserica ohrideană trecuse 
în mod definitiv de partea patriarhiei ecumenice din Con- 
stantinopol. La ruptura aceasta, numită piatra scandelei, 
contribui prin vehementele sale enciclici contra Latini- 
lor şi arhiepiscopul Leon al Ohridei 1), desfăcându-se 
de Roma. Desfacerea vechilor legături cu biserica latină găsi 
cuvenitul răsunet în Carst-venic-ul lui Paisie, din secolul 
al XII-lea, care arată că Valahii, care până atunci ceteau în 
limba latină, se lepădaseră de mărturisirea romană şi nu mai 
ceteau în limba latină. Acelaşi izvor spune că mitropolitul 
Teofilact (1085—1107), grec de origine, unul din ur- 
mașii lui Leon în scaunul dela Ohrida, ar fi curâțit Valahia 
de eresuri, de oarece Valahii primiseră eresul latin ; la început 
ei ceteau latineşte, fiind cu Latinii de acelaşi neam şi de aceeaşi 
limbă ?). Sub dialectica aceasta se ascunde procedura înlo- 
cuirii limbii liturgice latine prin noua limbă liturgică paleo- 
slovenică. 

In însemnările ce ni s'au păstrat în niște cataloage de 
eparhii supuse Ohridei, se aminteşte în adevăr de episcopii 
aparte pe seama credincioşilor vlahi — 7 Băaxov și ó Bpravbrms 
mov Bhkxaov —). Din cuprinsul acestor cataloage se vede că 
pentru păstorirea credincioşilor vlahi luaseră ființă episcopii 
proprii, ale căror reședințe însă nu se găsesc însemnate în 
aceste cataloage și nici identificarea lor nu s'a putut face 
până în prezent. Nu putem ști deci dacă asemenea episcopii 
naționale vlahice îşi aveau sediul lor numai în Balcani sau 
poate şi în Carpaţi. Însemnările din cataloagele mai sus 


1) I. Bogdan, Analiza critică a câtorva notițe despre introducerea liturghiei 
slavone la Români, în Convorbiri literare, XXIII, p. 295 urm.; cfr. Ion I. Nistor 
Cărțile liturgice şi introducerea limbii slavone în biserica românească, în Anal. Acad. 
re Ist., seria III, Tom. XXV, p. 529 urm.; Eus. Popovici, o.c., II, p. 
370. 
3) Eus. Popovici, o. c., II, p. 372 urm. 

3) Ungedruckte und wenig bekannte Bistümerverzeichnisse der orientalischen Kirsche, 
publicate de H. Gelzer în Byzantinische Zeitshrift, I, p. 257; cfr. II, p. 60. 

amintite cu privire la existența unor episcopii ale Vlahilor, 
sunt adeverite de altfel şi prin notița ce ni s'a păstrat pe foaia 
unui manuscript din secolul al XI-lea, ce se găseşte în bi- 
serica Sf. Clementie din Ohrida, în care se face mențiune 
de preotul Ioan al prea sfintei episcopii a Vlahilor — 
Iwdyvng iepeùs ris &yrwtárns èmoxorňs Bačywv — 1). Din 
păcate însă nici în această notiță nu găsim vreo indicație cu 
privire la sediul episcopiei românești, supusă Ohridei. 

Mărturiile izvoarelor bizantine găsesc însă o fericită com- 
pletare în informaţiile pe care le putem culege din sursă 
papală. Papa Grigorie al IX-lea constata în bula sa 
din 1234 că în cuprinsul episcopiei Cumaniei, care cuprindea 
teritorii întinse din Muntenia și Moldova de mai târziu, 
trăiau pe vremea sa numeroase seminții vlahice care, deși se 
considerau creştine, disprețuiau biserica latină, refuzând să 
accepte sfintele taine dela episcopul catolic al Cumaniei, 
preferând să le primească dela nişte pseudoepiscopi ce țin de 
ritul Grecilor — a quibus pseudoepiscopis Graecorum ritu tenen- 
tibus —. Starea aceasta de lucruri păru papei inadmisibilă şi 
de aceea el autoriză pe delegatul său în Cumania să sfințească 
pentru Vlahii de acolo un episcop latin, dela care aceștia să 
primească sfintele sacramente 2). 

In actul de cesiune a Cumaniei către ordinul Ioaniților 
din 1247, confirmat la 1251 și de papa Inocențiu al 
IV-lea, se arată că în ducatele lui Litovoi şi Seneslav 
se găseau biserici zidite şi altele în construcție — ecclesiis 
constructis et construendis —, ceea ce presupune o intensă 
vieață bisericească la Românii din Cumania apuseană, care 
după contextul documentului cuprindea în granițele sale și 
aceste ducate româneşti 3), 

Deopotrivă de intensă era vieața bisericească și la Românii 
sau Vlahii de dincolo de munți, din Banat și din Dacia tran- 
silvăneană. In țara Hațegului şi în părțile hunidorene se 
găsesc biserici vechi din secolul al XII-lea şi dela începutul 
secolului al XIII-lea, ca cele dela Densuș, Sânta Maria- Orlea 


1) I. Snegarov. Istoria na Okhridskata Arhiepiskopia, I, p. 192. 
2) Theiner, Monumenta Hungarica Sacra, I. p. 131. 
3) Hurmuzaki-Densuşianu, Documente, I, 1, p. 228 urm. 

şi Ostrovul-Mare. Biserici vechi zidite din piatră şi chiar 
zugrăvite în aceeaşi epocă se găsesc în valea Streiului şi 
anume la Streiu şi Colțea, precum și la Gura-Sada, Crişcior 
şi Ribița, în ţinutul Zarandului. Vechi clădiri bisericești se 
găsesc și la Remetea (jud. Bihor), la Lupșa (jud. Turda), 
la Zlatna și la Teiuş (jud. Alba) 1). Resturile de pictură ce 
s'au păstrat sub zugrăvelile ulterioare la Sânta Maria-Orlea, 
la Crişcior şi la Remetea, sunt de factură bizantină, iar in- 
scripțiile apar în limba liturgică paleoslovenică 2). Astfel 
vedem că mărturiile grecești în coraborare cu cele latine în- 
gădue să căutăm urmele vechilor episcopii vlahice din arhi- 
dieceza ohrideană și la Nordul Dunărei, la Românii sau Vlahii 
din Carpați. 

Bula papală din 1234 amintește de episcopi după ritul 
Grecilor în opoziție cu episcopii după ritul Latinilor pentru 
a scoate în evidență rivalitatea dintre cele două biserici, 
cea răsăriteană și cea apuseană. Episcopii după ritul Grecilor 
ascultau de Ohrida, care după vechea rânduială a lui Jus- 
tinian fuseseră supuși jurisdicției papale. Trecerea arhie- 
piscopului Leon de partea patriarhului din Constantinopol 
indispuse foarte rău curia papală, determinând-o să califice 
pe episcopii supuși Ohridei drept pseudoepiscopi şi să ceară 
regelui Ungariei crearea de episcopii latine pentru Români, 
care să înlocuiască episcopiile grecești 3). Cum însă cererea 
papei rămăsese nesatisfăcută, ea fu repetată în 1374 de papa 
Grigore al Xl-lea, care cerea regelui Ludovic cel 
Mare înființarea unei episcopii catolice pe seama Ro- 
mânilor shismatici și aceasta cu atâta mai mult, cu cât peste 
50.000 de Români shismatici ar fi îmbrățișat învățătura bi- 
sericii catolice $). 

Grecizarea mitropoliei dela Ohrida făcu mari progrese sub 
urmașii mitropolitului Leon. Aceştia erau Teodat, Ioan, 
Teofilact, Leon, Mihai, Maxim, Eustatie 


5) Coriolan Petran, Rumânische Kunst in Siebenbürgen, în lucrarea 
colectivă Siebenbürgen, |, p. 273. 

2) Ibid., |, p. 277. 

>) Hurmuzaki-Densuşianu, Documente, I, 1, p. 39, nr. 30. 

$ Hurmuza ki-Densuşianu, I, 2, p. 132, 164 169, 216 şi 696; 
Eus. Popovici, Istoria bisericii universale, III, p. 40 urm. 

şi arhiepiscopul loan Comnenul, care era sevastosul 
Adrian, fiul sevastocratorului Isac şi nepotul îm- 
păratului Alexie Comnenul (1081—1118). Arhie- 
piscopul Ioan, din familia imperială a Comenilor, resta- 
bili vechile tradițiuni justiniane, intitulându-se într'un act 
din 1157 arhiepiscop al Primei Justiniane și a toată Bul- 
garia — ô manewbs uovaxă6 `Iwdvyng xal EXto 9eoi ăpxienloxonoc 
& lovomwvavig xal maons Boviyaplas o xouwyvbc Sploac 5rtpypapa 
— 1). Sub arhipăstoria sa s'a stabilit legătura dintre Ohrida 
şi Prima Justiniana aşa cum o găsim însemnată în sintagma 
canoanelor lui Matei Vlastaris din 1335 care, tra- 
dusă și în slavoneşte, deveni un adevărat cod de drept 
canonic 2). 

Bucurându-se de sprijinul împăraţilor loan Comenul 
(1118—1143) şi Manuel Comnenul (1143—1180), ar- 
hiepiscopul loan jucă un rol însemnat în sinoadele dela 
Constantinopol contra Bogomililor. 'Tot el izbuti să dobân- 
dească pentru arhidieceza sa confirmarea străvechilor drepturi 
şi privilegii de care se bucura pe vremuri mitropolia Justi- 
nianei Prime. Wilhelm din Tyrus, solul regelui A ma l- 
rich al Jerusalimului, întâlni la 1168 pe împăratul Ma- 
nuel Comnenul la Bitolia, lângă Justiniana Prima ce 
se numea atunci Ohrida — iuxta civitatem videlicet Țustinianam 
Primam, quae vulgo hodie dicitur Accreda —?). 

Astfel vedem că în concepția contemporanilor din secolul 
al XII-lea identificarea Ohridei cu Justiniana Prima era aşa 
de răspândită şi înrădăcinată, încât Wilhelm din Tyrus 
ajunsese să confunde până şi localitatea Ohrida cu Justi- 
niania, care erau două localităţi cu totul deosebite şi destul 
de îndepărtate una de alta. Un urmaș al mitropolitului Ioan 
din Ohrida celebra cununia împăratului Alexie al II-lea 
Comnenul (1180—1183) cu fiica lui Andronicus%). 


3) H, Gelzer, Der Patriarchat von Ochrida, p. 11 urm.; C. j. Jireček, 
Geschichte der Serben, I, p. 219 urm. 

2) Zúvrayux tæv xavóvov, V, p. 266 urm., ed. Rhalles și Pothes. 

3) Wilhelm von Tyrus, XX, 4, cfr. obeservaţiile lui C. J. Jireček, în Byssan- 
tinische Zeitschrift, XIII, p. 195. 

$) Nichita Honiatul, III, 339, p. 16. 

5. EMANCIPAREA BISERICII BULGARE ŞI SÂRBE DE OHRIDA 
ȘI DECADENȚA MITROPOLIEI OHRIDENE 


Intemeierea imperiului româno-bulgar și cucerirea Ro- 
maniei de către Latinii cruciatei a patra (1204), provocară 
mari schimbări în largul cuprins al arhidiecezei ohridene. 
Episcopiile sufragane din granițele noului țarat bulgar se 
desprinseră de Ohrida pentru a se pune sub jurisdicția arhi- 
piscopului de Târnova, noua capitală a Asaneștilor. La stă- 
ruința ţarului loan Asen al II-lea (1218—1241), pa- 
triarhul Gherman consimți, din pribegia sa dela Lamp- 
sakos, la proclamarea arhiepiscopului Ioachim de Târ- 
nova — Tbpvofov — la rangul de patriarh al Bulgariei. Pro- 
clamarea se făcu la 1235 cu prilejul logodnei prințului T e o- 
dor, fiul împăratului Vatazes, cu Elena, fiica țarului 
bulgar 1). Intre episcopiile care trecură sub jurisdicția noului 
patriarh de Târnova se găseau şi Silistra şi Vidinul, din veci- 
nătatea 'Transdanuviei muntene și moldovene. 

Cu un deceniu și jumătate în urmă, la 1219, izbutise şi 
craiul Ștefan al Serbiei (1196—1228) să obțină dela îm- 
păratul bizantin şi patriarhul ecumenic, ambii în pribegie la 
Nicheia, recunoașterea autochefaliei bisericii sârbeşti, care se 
desprinsese de Ohrida. Monahul Sava Nemanici 
(1219—1236), fratele craiului Șt e fa n, deveni primul arhie- 
piscop autochefal al țării şi paratalasiei sârbești — arhiepiscup 
srpskih i pomorskih zemlie —. Sediul nouei episcopii era la 
început la mănăstirea Žiča dela gura Ibarului, iar mai apoi 
la Peč, turceşte Ipek 2). 

In exilul său din Anatolia, patriarhul se văzu nevoit să-şi 
dea asentimentul ca arhiepiscopii sârbești să fie consacraţi 
de episcopii locali, fără să se mai ostenească la Nicheia, unde 
petrecea patriarhul ecumenic. De un asemenea privileju se 
bucurară mai târziu şi mitropoliţii români dela Argeş și 
dela Suceava. 

In condiţiunile acestea arhiepiscopia Ohridei rămăsese re- 
dusă numai la episcopiile sufragane din Macedonia, Albania 


D Eusebiu Popovici, Ist. bis. univ., III, p. 58. 
23) C. J. Jireček, Staat und Gesellschaft im mittelalterlichen Serbien, I, p. 
46 și Geschichte des Serben, IL, p. 19. 

şi Epir, unde mai flutura încă steagul bizantin sub autori- 
tatea despotului Mihai I Angelos (1204—1214), 
restul imperiului fiind ocupat de Latinii cruciatei a 4-a. 
Balduin de Flandra ajunse împărat latin la Con- 
stantinopol, iar Bonifaciu de Monferat rege al 
Salonicului. Cum patriarhul ecumenic se refugiase împreună 
cu împăratul Teodor I Lascaris la Nicheia, mitro- 
politul dela Ohrida era considerat cu drept cuvânt ca cel 
mai de vază chiriarh grec în Balcani. Folosindu-se de această 
împrejurare, despotul Mihai I Angelos recunoscu 
arhiepiscopului de Ohrida drepturi și privilegii patriarhale 
în tot cuprinsul despotatului său epirotic. In calitatea sa 
de despot independent al Epirului, el conferi mitropoliei 
ohridene un statut propriu, prin care i se recunoscură vechile 
drepturi de autochefalie. Sub jurisdicția bisericească a Ohridei 
intrară credincioșii greci și vlahi din Balcani cât și cei 
din Carpaţi. 

Despotul Teodor I (1214—1230), fratele și urmașul 
lui Mihai Angelos, cuceri Salonicul dela Latini şi 
se proclamă acolo în 1223 împărat al imperiului bizantin. 
Arhiepiscopul de Ohrida Dimitrie Chomatianos 
îi așeză pe cap coroana imperială și-l învesti cu mantia de 
purpură și cu sandale roşii, după datina bazileilor bizantini, 
îndeplinindu-și astfel rolul de patriarh. Noul împărat se 
grăbi să confirme și actul de autochefalie a bisericii ohridene, 
şi să recunoască arhiepiscopului Dimitrie onorurile și 
drepturile patriarhale 1). 

Pe timpul când în arhidieceza Ohridei se săvârşiră aceste 
mari prefaceri și schimbări, bula papală din 1234 făcea men- 
țiune de pseudoepiscopii de ritul grecesc din Cumania. 
Episcopii aceștia ortodocşi depindeau canoniceşte de mitro- 
polia autochefală a Ohridei, care, după cum s'a arătat mai sus, 
era grecească, în opoziţie cu biserica bulgară din Târnova şi 


1) C. Hopf, Geschichte Griechenlands, II, p. 250; G. Vasilievski, 
Epirotica saeculii XII, în Viz. Vrem., III, p. 233 urm.; G. Akopolites, XXI, 
33; C. J. Jireček, Geschichte der Serben, |, p. 300; V. V. Vasiliev, His- 
toire de l’Empir Byzantin, II, p. 192; Ion I. Nistor, Originea Românilor din 
Balcani şi Vlahiile din Tesalia şi Epir, în Anal. Acad. Rom., Ist., ser. III, Tom. 
XXVI, p. 188. 

cea sârbească dela Zita. Episcopii de ritul grecesc din Cumania 
munteană și moldoveană primeau hirotonisirea lor dela arhie- 
piscopul autochefal al Ohridei, căruia îi rămaseră credincioși 
pe lângă Vlahii din Pind și Românii din Carpaţi 1). 

Chiriarhii arhiepiscopiei ohridene continuară să se bucure 
de autochefalia lor şi după lichidarea imperiului latin din 
Constantinopol şi restaurarea vechiului imperiu bizantin al 
Paleologilor. Ei se intitulau mereu arhiepiscopi ai Primei 
Justiniane şi Ohridei și a toată Bulgaria — &pxienloxonos 776 
mpârns *lovoziwavij; 'Axpiăăv xal none Bovyaplas —. Bulgaria se 
desprinscse de mult de Ohrida, supunându-se patriarhului 
din Târnova ?). 

După moartea lui Dimitrie Chomatianos seria 
mitropoliților ohrideni fu continuată de arhiereii Ioanichie, 
Serghie, Constantin Cabasilos, Iacob şi 
Adrian, care la 1272 obținu dela împăratul Mihail 
Paleologul (1261—1282), reînnoirea şi confirmarea pri- 
vilegiilor, ce fuseseră acordate Ohridei de împăratul Vasile 
al II-lea, între care se găsea fireşte şi jurisdicția canonică 
asupra credincioşilor vlahi sau români din Pind și din Car- 
paţi 3). La conciliul dela Lyon din 1274, delegatul împăratului 
contestă canonicitatea mitropoliei sârbești dela Peč şi a pa- 
triarhatului bulgăresc dela Târnova, demonstrând că aceste 
chiriarhii luaseră ființă prin nesocotirea drepturilor și pri- 
vilegiilor acordate de împăratul Justinian arhiepisco- 
piei dela Ohrida 4). 

Arhiepiscopul Ghenadie, urmașul lui Adrian în 
scaunul dela Ohrida, fu chemat la anul 1289 în scaunul 
patriarhal din Constantinopol, făcând la Ohrida loc lui M a- 
carie. Acesta, ca şi urmaşii săi Grigorie şi Antim 
avură de susținut lupte grele contra « Latinilor shismatici şi 
lăudăroși », găsind reazemul cuvenit la despoţii epirotici 


1) Eus. Popovici, o. c., III, p. 66; C. J. Jireček, Geschichte der 
Serben, I, p. 221. 

2) H. Gelzer, Der Patriarchat von Ochrida, p. 7. 

3) Glasnik, 76 (1908), p. 3 urm.; C. J. Jireček, Geschichte der Bul- 
garen, p. 274; K. Krumbacher, Gesch. d. byz. Litteratur, P. 1053. 

t$) Zurita, Annales de la corona de Aragon, Saragossa, 1502, I, p. 144a; C. 
J. Jireček, Geschichte der Serben, I, p. 323 urm. 

până ce slăbirea puterii politice a acestora începu să se re- 
simtă și în cercurile arhiepiscopale dela Ohrida 1). 

Turburările politice din Epir oferiră Bizantinilor ocazia 
binevenită de a pătrunde acolo și a supune despotatul auto- 
rității imperiale. La anul 1339 despotul Nichifor fu 
silit să capituleze în fața bizantinilor și să se mulțumească 
cu titlul pompos de panhipersevastos. Guvernarea efectivă 
asupra Epirului fu încredințată însă arhontului loan An- 
gelos. Una din condiţiunile actului de capitulare privea 
pe arhiepiscopul Ohridei Antim Metholites, care 
fu silit să renunţe la autochefalia bisericii ohridene și să recu- 
noască jurisdicția canonică a patriarhului ecumenic din Con- 
stantinopol. In urma acestei resignări, arhiepiscopul A n tim 
semna simplu: 5 vazervd; Apxtdâvoc "Avduoc 2). 

Prin renunțarea la autochefalie, arhiepiscopia de Ohrida 
primi o grea și ireparabilă lovitură. Autoritatea ei în afară 
scăzu în mod simțitor, iar eparhiile sufragane căutară alte 
orientări. Episcopii greci fură izgoniți din scaunele lor şi 
înlocuiți cu chiriarhi sârbi 3). Curând după actul de supunere 
sub jurisdicția patriarhală, prestigiul Ohridei suferi foarte 
mult şi prin proclamarea patriarhatului sârbesc dela Peč. La 
1346 țarul Ştefan Dușan (1331—1351) proclamă ridi- 
carea bisericii sârbești la rangul de patriarhie. Proclamarea 
se făcuse cu învoirea patriarhului bulgar Simeon din 
Târnova şi a mitropolitului Nicolai al Ohridei, care 
luă în 1347 parte și la sinodul sârbesc din Scoplie 4) întru 
cât reşedinţa sa dela Ohrida se găsea pe teritoriul sâr- 
besc 5). Dar cum proclamarea patriarhatului sârbesc se fă- 
cuse fără asentimentul și binecuvântarea patriarhului Calixt 
din Constantinopol, acesta refuză să recunoască patriarhia 
sârbească şi aruncă anatema asupra Serbiei. Astfel se produse 
schisma între ambele biserici care dăinui până la 13755). 

1) H. Gelzer, Der Patriarhat von Ochrida, p. 7 

3) I Cantacuzen, III, p. 319 urm.; G. Murnu, Românii din Bul- 


pa medievală, în Anal. Acad. Rom., Lit, ser. III, Tom. IX, p. 58; C. Hopf, 


„VI, p. 443. 
É C. J. Jir etek, Geschichte der Serben, Il, p. 19. 
1) Eus, Popovici, Ist. bis. univ., III, p, 59. 
5) C. J. Jireček, Staat und Geselschaft, I, P. 53. 
Â H. Gelzer, Der Patriarchat von Ochrida, p. 8 urm. 

6, RUPEREA LEGĂTURILOR CU OHRIDA ȘI INTEMEIEREA 
MITROPOLIEI UNGROVLAHIEI ŞI A EXARHATULUI PLAIURILOR 
SUB JURISDICŢIA PATRIARHULUI ECUMENIC 
DIN CONSTANTINOPOL 


Renunţând la dreptul de autochefalie și rămânând izolaț 
de vechii lor credincioși români din Carpaţi prin proclamarea 
patriarhiilor bulgară dela Târnova și sârbească dela Peč, arhie- 
piscopii din Ohrida nu mai puteau continua să exercite juris- 
dicția canonică asupra bisericilor dela Nordul Dunărei, unde 
între timp se închegase o vieață de stat rânduită. Ducele 
Basarabă, întemeietorul statului muntean, care avea de 
bună seamă un arhiereu pe lângă scaunul său de domnie 
dela Câmpulung, recunoștea încă jurisdicția bisericească a 
Ohridei. Dar cum în timpul domniei sale Ohrida pierduse 
dreptul de autochefalie la 1339, bătrânul duce Basarabă 
trebue să se fi gândit serios la o nouă aşezare canonică a 
bisericii muntene. Indeplinirea acelei noui așezări canonice 
rămase însă rezervată fiului și urmașului său Alexandru 
(1352—1364), despre care ştim că începuse din vreme tra- 
tative cu patriarhia din Constantinopol pentru extinderea 
jurisdicției patriarhale asupra bisericii muntene. Din tomosul 
patriarhului Calixt, din Mai 1359, aflăm că ducele Ale- 
xandru solicitase patriarhului nu odată, ci de mai multe 
ori, ca să fie de acum înainte şi mereu, atât el, cât şi toată această 
stăpânire și domnie, sub judecata bisericească a patriarhului şi 
să primească un arhiereu care să fie hirotonisit de patriarh, 
să facă parte din sfântul sinod patriarhal şi să-l aibă pe acesta 
ca păstor legiuit a toată Ungrovlahia. 

Patriarhul Calixt satisfăcu cu plăcere cererea ducelui 
Alexandru, primind biserica munteană sub autoritatea 
sa spirituală şi consacrând pe episcopul de Vicina lacint 
ca mitropolit al Ungrovlahiei şi exarh al plaiurilor — m&ons 
OvyypoBăayias xat” EEapxos töv rhomvăv—2). Ungrovlahia era numită 
Ţara Românească sau Muntenia. Cu acceptarea tomosului 
patriarhal din 1359 se curmară pentru totdeauna vechile 
legături ale Țării Românești cu mitropolia Ohridei. 


1) Acta Patriarchatus Constantinopolitani, ed, F. Miklosich et I, Müller, 
I, p. 387 urm. 


13 A, R. — Menoriile Secţiuni Istorice. Seria III. Tnm. XXVII. 

Este adevărat că un act patriarhal aminteşte de un mitro- 
polit 21 Ohridei, care cetise cununia unui Kir Merxos 
— K5p Măptos1). — Acest Merxos fusese identificat pe 
nedrept cu domnul Țării Românșeti Mircea cel Bă- 
trân. In realitate însă Kir Merxos, menționat în 
actul patriarhal, era Mrkăa Zarkovit despot al Va- 
lonei, Chemarei și Beratului (1391—1414), care nu avea 
nimic comun cu ducele din Muntenia Mircea cel 
Bătrân?) 

Demnitatea de exarh al plaiurilor din titulatura mitropo- 
litului Urgrovlahiei reclamă însă o explicație mai amplă. 
Exarh — “Etapxos — se numea într'o vreme locțiitorul îm- 
păratului din Constantinopol în Italia. Titlul acesta fu folosit 
mai apoi și pentru locțiitorul sau vicarul patriarhului în unele 
regiuni, unde din anumite motive nu se putea instala un 
episcop diecezan cu drepturi depline. 

Cuvântul plaiu, plur, plaiuri s'a încetățenit încă din secolul 
al IV-lea, în limba noastră, derivând din grecescul mìgytov, 
latineşte plagium, slavoneşte planina, plur. planiny, planine 
sau gaplanine. 

Termenul de plaiu corespunde franțuzescului plage şi ita- 
lienescului piaggia, însemnând lature, plan înclinat, coastă 
de munte împădurit, podiş neted, deschis la poalele munților, 
dară şi drumul, poteca, sau cărarea care ducea la poienile 
sau golurile de munte sau la podișurile dela poalele munților. 
De aceea apărătorii şi străjerii acestor poteci sau plaiuri se 
numeau plăieşi 3), Plaiuri de acestea se găsesc menţionate 
în întreg lanțul Carpaţilor din văile Maramureșului până la 
Porţile de Fier 4). Termenul de plaiu pentru regiunile sub- 
carpatine era tot atât de bine cunoscut și răspândit atât pe 
versantul nordic cât şi la poalele sudice şi răsăritene ale 
Carpaţilor. 


1) Acta Patr. Const., II, nr. 477, p. 230. 

2) Byz. Zeitschrift, XIII, p. 197. 

3) G. Giuglea, Uralte Schichten und Entwichelungstufen in der Struktur 
der Dakorumânischen Sprache, Sibiu, 1944, P. 75—77 

t) Sev. Pop, Problèmes de Geographie linguistique, î în Revue des Etudes Indo- 
Europ. Tom. 1, p. 25, Bucureşti, 1839. 


www.digibuc.ro 


141 LEGĂTURILE CU OHRIDA ŞI EXARHATUL PLAIURILOR 19 


Celebre au rămas în istoriografia română plaiurile sau pla- 
ninile Şipeniţului din valea Prutului, mai sus de Cernăuţi, 
unde la 1339 s'a dat memorabila bătălie între Poloni şi Mol- 
dovenii ducelui Petru al Muşatei. Cronicarul Dlu- 
gosz caracterizează aceste plaiuri drept şesuri curățite de 
păduri şi redate culturii — silvae vastae nunc temporis pro- 
cessu în culturam et camporum planiciem redactae — 1). 

Sub plaiurile menționate în actul patriarhal din 1359 se 
înțelegeau vastele regiuni subcarpatine din Banat și din 
Dacia transilvăneană, unde viețuiau mase compacte de Români 
ortodocși cu bisericile şi preoții lor, cari până la 1359 primeau 
taina preoţiei dela mitropolitul Ohridei. Patriarhul ecumenic 
care primise sub jurisdicția sa canonică pe credincioşii din 
Ungrovlahia munteană, nu se putea desinteresa de soarta 
credincioșilor români din plaiurile bănăţene și transilvănene 
care, după ruperea legăturilor cu Ohrida, rămăseseră fără 
organizație canonică a bisericii lor. Soluţia cea mai fericită ar 
fi fost, fireşte, crearea unei episcopii ortodoxe pe seama cre- 
dincioșilor de dincolo de munți. Dar pentru crearea unei 
asemenea episcopii se cerea asentimentul regelui apostolic 
al Ungariei sub a cărui stăpânire trăiau Românii din pla- 
iurile bănăţene şi transilvănene. 

Din nefericire însă agrementul regelui Ungariei pentru 
crearea unei episcopii ortodoxe nu se putea obținea din cauza 
pornirii acestuia contra ortodocșilor shismatici. 

In sinodul dela Buda din 1279 se luase hotărîrea ca preoții 
shismatici să fie opriți prin amenințarea brațului secular de 
a săvârși acte de cult în bisericile ortodoxe, jinterzicându-se și 
credincioşilor de a frecventa asemenea biserci 2). La 1366 
regele Ludovic dădu ordin ca preoții shismatici — shis- 
matici sacerdotes — din ținuturile bănățene și hunidorene să 
fie expulsați peste graniță cu soțiile și copiii lor. Același 
rege dispuse ca niciun nobil sau cneaz român să nu se poată 
bucura de privilegiile şi proprietățile lor rurale, dacă nu 


3) Documente moldoveneşti, ed. M. Costăchescu, I, nr.2, p. 4; IL, L. 
Dlugosz, Hist. Pol. Frankfurt, Tom, I, p. 1132. 

2) Balics, A róm. kath. egyháztörténete Magyarországban, II, p. 461; Au- 
gustin Bunea, Incercare de istoria Românilor, p. 199 urm. 

îmbrățişează credința catolică 1). Dar în ciuda acestor per- 
secuții şi amenințări populația autohtonă românească păstră 
cu sfințenie credința strămoșească, ridicând biserici şi mă- 
năstiri şi ascultând de poveţile preoților lor ortodocși. Şi 
aceasta cu toate că Românii dreptcredincioși erau obligați să 
răspundă bisericii latine zeciuială cuvenită din toate pro- 
dusele gospodăriilor lor. 

Faţă de acest spirit de intoleranță aşa de pronunțat, pa- 
triarhul nu se putea gândi la crearea unei episcopii ortodoxe 
pe teritoriul statului ungar. În schimb însă patriarhul nu 
putea fi oprit de a crea pentru credincioşii români din Banat 
şi Dacia transilvăneană un vicariat sau exarhat patriarhal 
cu reședința la Argeş, deci în nemijlocită vecinătate cu plaiu- 
rile bănățene şi transilvănene. lar pentru a înlesni și mai 
mult buna funcţionare a noului exarhat, patriarhul Calixt 
desemnă pe însuşi mitropolitul Ungrovlahiei cu păstorirea 
canonică în numele său a credincioșilor ortodocşi din plaiu- 
rile bănățene şi transilvane, numindu-l, prin tomosul din 
Mai 1359, totodată şi exarh al acestor plaiuri — Etapxos tõv 
niaynvöv —. 

Astfel luă ființă exarhatul plaiurilor, care se menține până 
în timpul de față în titulatura mitropoliei Ungrovlahiei. Că 
sub plaiurile transcarpatine nu se puteau înțelege ducatele Amlaș 
și Făgăraș, cum s'a susținut 2), rezultă din faptul că la 1359, 
când s'a creat exarhatul plaiurilor, aceste ducate nu se găseau 
încă sub stăpânirea domnului muntean. Exarhatul plaiurilor 
cuprindea dimpotrivă regiunile bănățene şi transilvănene din 
regatul Ungariei, precum se adevereşte aceasta dintro scri- 
soare pe care la anul 1401 patriarhul Matei I o adre- 
sase mitropolitului din Argeș, intitulându-l: prea sfințit mi- 
tropolit al Ungrovlahiei şi prea venerat exarh a toată Ungaria 
și al plaiurilor — *leporaze unrponohira, Ovyypo - Biaxlas xai čÉxpye 
néons Oùyyplas xat mhayhvov — 5). Adausul a toată Ungaria din 


1) Documenta historiam Valachorum in Hungaria illustrantia, ed. E. Lu kinich, 
p.201urm.; Hurmuzaki- Densușianu, Doc, I, 2, p. 132, nr. 90; E us. 
Popovici, o. c., III, p. 43 și 68. 

2) D. Onciul, Titlul lui Mircea cel Bătrân, în Convorbiri Literare, 35, P. 
1027; Eus. Popovici, o. c., III, p. 68. 

3) Acta Patriarchatus Const., II, p. 494. 

titulatura mitropolitului muntean are un caracter explicativ 
pentru noțiunea plaiurilor din cuprinsul teritoriului Ungariei. 

In calitatea sa de exarh al plaiurilor, mitropolitul Ungro- 
vlahiei, cu reședința la Argeş, exercita în numele patriar- 
hului jurisdicția bisericească asupra credincioșilor români din 
Banat şi din Dacia transilvăneană, hirotonea preoți pentru 
enoriașii de acolo și li sfinț.a bisericile. Limba liturgică 
era ca și în Ungrovlahia cea paleoslovenică, moștenită încă 
din vremea dependenței canonice de Ohrida, unde limba 
paleoslavonică se folosea în biserică alături de limba gre- 
cească. Știm doară că însişi despoţii albanezi aplicau la 
curțile lor secretari cunoscători ai limbii și literelor paleo- 
slovenice — sclavonicos cancellarios et scientes sclavicam lin- 
quam et litteram. — 1) In limba paleoslovenică erau redactate 
inscripţiile din bisericile bănăţene și hunidorene. O asemenea 
inscripție din 6917 — 1409 — Mi s'a păstrat la Strei-Sân- 
giorgiu (județul Hunedoara). Autorul inscripției în limba 
paleoslovenică, diacul Litovoi, arată că acea mânăstire 
este o ctitorie a jupânilor Laţcu, Chendereș și a 
fiului acestuia Vlaicu, precum și a jupâniței N is tora, 
din timpul lui Zigmond Crai, adică al regelui S i- 
gismund (1385—1437). Ctitor la Crişcior era jupânul 
Bâlea, iar la Ribița apar ca ctitori Jjupânii sau șpanii Mi c- 
lăuș și Voislav, cari rivalizau în cucernica lor dăr- 
nicie cu pioșii lor contemporani din "Țara Românească și 
Moldova 2). La 1360 șase preoţi cu protopopul Petru din 
Ostrov în frunte, funcționau ca asesori în scaunele de ju- 
decată din Țara Hațegului 3). Diacii se îndeletniceau ca și 
dincoace de munți, în ducatele libere, cu dresarea actelor și 
redactarea inscripțiilor. 

Undeva în « Țara Ungurească », probabil la schitul Prislop 
din Țara Hațegului, începu călugărul Nicodim caligra- 
fierea evangheliei, de unde trecu mai apoi, chemat de ducele 
Vladislav, la Vodița și Tismana în Țara Românească. 


1) Diplomatarium Rapgusanum, ed. Gelcich et Thalloczy, p. 388. 

2) I. D. Ştefănescu, Das Zeugnis der Denkmäler religiöser Kunst, în 
Siebenbürgen, |, P. 292 urm. 

3) Hunyadmegyei tört. és régészti tarsulat évkönyve, p. 60 urm; |. Lupaș, 
Istoria bisericească a Românilor Ardeleni, p, 23. 

Tradiția mănăstirească dela Tismana considera pe Nicodim 
ca fiind «de neam slavian, adică din neamul slăvinesc al 
Serbiei, rudenie cu cneazul Lazăr», ceea ce nu cores- 
punde realității. Călugărul Nicodim era de origine 
Grec — Grčić — din Castoria şi numai maică-sa era sâr- 
boaică 1). El îşi primise educația la Sfântul Munte. Ca « dascăl 
şi retor foarte iscusit într'amândoud scripturile, în cea slăvi- 
nească şi în cea elinească», cum îl arată tradiția, popa N i- 
codim interveni la 1375 ca interpret în tratativele dele- 
gaților sârbi cu patriarhia ecumenică pentru ridicarea ana- 
temei ce apăsa asupra bisericii sârbești şi pentru aplanarea 
conflictului bisericesc care dăinuia încă din 1346. 

Nicodim veniîn Ungrovlahia ca Organizator al vieţii 
monahale după rânduiala de la muntele Athos şi nicidecum 
ca întemeietor de mănăstiri şi schituri, fiindcă asemenea așe- 
zăminte duhovnicești ființau în Țara Românească şi în plaiu- 
rile de dincolo de Carpaţi cu secole înainte de sosirea în- 
vățatului călugăr grec la Nordul Dunărei. La 1204 papa Ino- 
cențiu al III-lea se plângea că în Ungaria se găsea o 
singură mănăstire latină, dar multe grecești — multa Grae- 
corum —2). Vechi schituri şi mănăstiri se găseau la Câmpulung, 
la Argeş, Neamț, Orşova etc °). Lipsită de orice temeiu este 
şi părerea așa de înrădăcinată despre pretinsul caracter sârbesc 
al operei de organizare a popei Nicodim, când știm că 
întreaga activitate a eruditului călugăr era inspirată de tra- 
dițiile grecești dela Sfântul Munte și dela scaunul mitropo- 
litan din Ohrida 4). 


7. EXARHATUL MARAMUREȘAN DELA PERI 


Exarhatul plaiurilor cuprindea pe credincioșii români din 
Banat şi din regiunile sidice ale Daciei transilvănene de 
dincoace de Mureş, regiuni care până la 1359 se găseau sub 


1) Vieaţa Sf. Nicodim, ed. Bobulescu, p. 17; Ilarion Ruvarat, 
Nicodim, în Archiv für slav. Philologie, XI, p. 355 urm.; cfr. C. J, Jireček în 
Byz. Zeitschrift, XIII, p. 197. 

2) Fejér, Codex diplomaticus Hungariae, IL, p. 447. 

3) I. D. Ştefănescu, Z c., I, p. 298. 

4) Orientalia Christiania, XVII, I, p. 163; Acta Patr. Const., II, p. 532. 

jurisdicția bisericească a mitropoliei din Ohrida. Credincioşii 
români din Nordul Daciei transilvănene şi anume din ținu- 
turile Năsăud, Someș, Bihor, Sălaj, Satu-Mare și Maramureș, 
deopotrivă cu Românii ortodocşi de dincolo de Tisa, ascultau 
în cele bisericești de chiriarhia Haliciului. Acolo ființa încă 
dela 1157 o episcopie ortodoxă, sufragană mitropolitului din 
Kiev 1). La 1360 luase ființă episcopia ortodoxă a Munca- 
ciului pentru Rutenii din Rusia Subcarpatică — ad ritum et 
morem Graecorum et Ruthenorum. — lar când la 1371 epis- 
copia de Halici fu ridicată la rangul de mitropolie, episcopia 
Muncaciului fu supusă nouei mitropolii, ruteană sau ucrai- 
neană și ea după originea etnică a credincioșilor ei. 

Dar credincioșii români din părțile acelea nu erau mul- 
ţumiți cu chiriarhiile vecine. Simţul de solidaritate cu orto- 
docșii români din Sudul Daciei transilvănene îi îndemna să 
se desprindă de sub jurisdicţia Haliciului și Muncaciului, 
străduindu-se de a regrupa biserica lor într'o episcopie aparte 
şi de a o supune jurisdicției patriarhiei ecumenice din Con- 
stantinopol. 

Condiţiunile pentru crearea unei episcopii românești în 
părțile maramureșene şi sătmărene erau date, fiindcă acolo 
existau din vechime numeroase biserici ortodoxe cu preoţii 
lor, ba chiar şi vechi schituri şi mânăstiri. Dintre acestea 
cea mai cunoscută era mănăstirea dela Peri, ungurește Kört- 
vegyes, slav. Hruşeva, o ctitorie domnească a voievozilor mara- 
mureşeni Baliţă și Dragoș. 

Intr'un uric cu data de 1 Mai 1404, vice-șpanul Mara- 
mureșului Ra du, împreunăcujupânii Bancu, Teodor 
ŞI Șandru, nemeşi de Sărvasău, cu Ivanciuc ŞI 
Dra gomir, cu fratele lor Dan, împreună cu alți nemeşi 
din scaunul lor din Târgul Sighetului, confirmau că Baliţă 
Voivod şi Drag Meşter au zidit mănăstirea Sf. 
Arhanghel Mihai dela Peri, înzestrând-o cu trei sate din 
Țara Tarasului, şi anume cu satele Taras, Criva şi Hruşeva, 
împreună cu moara din Țara Câmpulungului, la Săpânța, 


1) A. Bunea, Episcopii de Halici în Transilvania şi Ungaria, în Prinos lu : 
Sturdza, p. 131 urm. 

unde râulețul Săpânța se varsă în Tisa 1). Ctitoria aceasta a 
Drăgoșeștilor izgoniți din Moldova, era luată în vedere de 
Maramureşenii ca reşedinţă pentru episcopia dorită de ei. 

Cu cererea aceasta în chimir plecă la 1391 voivodul 
Baliţă la Constantinopol pentru a supune biserica mara- 
mureșeană jurisdicției patriarhale şi pentru a solicita învoirea 
patriarhului pentru alegerea unui episcop cu reședința la 
ctitoria sa dela Peri pe Tisa. 

Crearea unei episcopii ortodoxe într'un stat catolic cum era 
Ungaria regelui Sigismund, convocatorul conciliului 
dela Constanţa elveţiană, întâmpina însă din capul locului 
dificultăți politice şi diplomatice greu de înlăturat. De aceea 
patriarhul Antonie al IV-lea se opri asupra unei so- 
luții intermediare ca şi cea privitoare la credincioşii români 
din Banat și Dacia transilvăneană, consimţind la scoaterea 
bisericii maramureşene de sub jurisdicția Haliciului și așe- 
zarea ei sub autoritatea spirituală a patriarhiei ecumenice 
din Constantinopol. Cum pentru înființarea unei episcopii 
ortodoxe pe seama Românilor nu se putea obținea agrementul 
regelui apostolic al Ungariei, soluția cea mai firească ar fi 
fost ca patriarhul să desemneze pe mitropolitul Moldovlahiei 
ca vicar sau exarh al său în Maramureş şi în părțile ungurene, 
precum încredințase cu un asemenea mandat patriarhal 
pe mitropolitul Ungrovlahiei dela Argeş, cu arhipăstorirea 
credincioșilor români din plaiurile bănățene și transilvănene. 
La soluțiunea aceasta patriarhul nu se putu opri însă din 
două motive destul de vajnice. Întâi, pentrucă la 1391 con- 
flictul bisericii moldovene cu patriarhia din Constantinopol 
nu era încă aplanat, iar în al doilea rând pentrucă între Dra- 
goșşizii din Maramureş şi Bogdaneșştii din Moldova, raporturile 
de dușmănie vădită erau încă prea proaspete în amintirea 
tuturor. Din consideraţiunile acestea s'a recurs la un alt 
expedient, care veni să împace pentru moment exigenţele 
Maramureșenilor. Sinodul ecumenic ridică mănăstirea Pers 
la rangul de szavropighie patriarhală, ceea ce însemna scoa- 


1) D. Petrov, Drevnejtaia țerkowno-slavinskaia gramota 1404 g. o Karpatho- 
vuskoi teritorii; N. lorga, O mărturie din 1404 a celor mai vechi Moldoveni, în 
Anal. Acad. Rom., Ist, Ser. III., Tom. VI, p. 69 urm. 

terea ei și deodată cu ea și a tuturor bisericilor și mănăsti- 
rilor româneşti din părțile maramureșene de sub autoritatea 
episcopiilor dela Halici şi Muncaci și primirea lor sub juris- 
dicția canonică a patriarhului ecumenic. Prin tomosul pa- 
triarhal cu data de 13 August 1391 ieronomahul Pahomie 
fu numit categumen — xaðyyoùpevoç —al stavropichiei pa- 
triarhale dela Peri și învestit cu darul de locţiitor sau 
exarh — Etapxos —al patriarhului în Maramureș. Astfel luă 
ființă în August 1391 exarhatul patriarhal dela Peri, sub a 
cărui arhipăstorie intrară toți preoții şi credincioşii români 
din Maramureș şi părțile vecine ungurene. In hrisobulul pa- 
triarhal se face mențiune de credincioşii români din Mara- 
mureș, Sălaj, Ciceiu, Unguraș şi Bistriţa, precum şi din comi- 
tatele transtisene Arva, Ugocea, şi Bereg. 

Exarhul Pahomie primi din partea patriarhului au- 
torizația de a sfinți biserici şi hirotoni preoți, precum şi 
dreptul de jurisdicție bisericească asupra clericilor şi mire- 
nilor dreptcredincioşi. Actele de sfințire de biserici săvâr- 
şite până atunci de chiriarhii locali, de care face mențiune 
tomosul patriarhal, urmau să fie recunoscute şi confirmate 
de noul exarh al Marmureșului 1). Pe calea aceasta sa 
ajuns la supunerea bisericii românești din Maramureş 
sub autoritatea patriarhului din Constantinopol şi la 
aşezarea ei pe temeiuri canonice, exact cum se ajunse la 
același rezultat prin crearea exarhatului plaiurilor dela 
Argeş pentru dreptcredincioșii români din Banat și Dacia 
transilvăneană. 

Urmașul lui Pahomie în arhipăstorirea exarhatului 
dela Peri era pe la anul 1456 Simeon Sălăgeanul. 
Acestuia îi urma în conducerea exarhatului clericul Ilarie, 
care obținu la 14 Mai 1494 dela regele Vladislav al 
Il-lea al Ungariei confirmarea tomosului patriarhal din 
1391 cu privire la crearea exarhatului maramureșan, cu obli- 
gația însă de a presta episcopului de Muncaci şi arhiepiscopului 
Transilvaniei datorilă obediență şi supunere — debitam subiec- 
tionem et obedientiam prestare. -— De ce natură puteau fi 


1) Acta Patr. Const., II, p. 156 urm. 

aceste îndatoriri nu rezultă din contextul actului regal de 
confirmare 1). 


8 PRETINSA DEPENDENȚĂ A BISERICII MOLDOVENEȘTI 
DE OHRIDA 


Incăpățânarea patriarhului ecumenic de a ridica cu orice 
preț un chiriarh grec pe scaunul mitropolitan al Moldovei, 
se lovi de energica împotrivire a ducilor Petru I, Roman 
I şi Ştefan I cel Bătrân şi a țării întregi. Impo- 
trivirea credincioşilor moldoveni n'a putut fi înfrântă nici 
prin anatema nesocotită pe care arhiereul grec Ieremia, 
delegatul patriarhului, o aruncase asupra Moldovei. De ase- 
menea fură respinse sugestiile patriarhului de a numi pe pro- 
topopul Petru exarh patriarhal la Suceava în locul epis- 
copului Iosif, la care ţinea cu îndărătnicie tot norodul 
cu ducele în frunte. La urcarea sa pe tron, ducele Ale- 
xandru cel Bun moșteni conflictul neaplanat de pre- 
decesorii săi. Dar nici el nu se abătu dela dorința țării de a 
vedea pe episcopul Iosif instalat canoniceşte în scaunul 
mitropolitan dela Suceava. Noul domn trimise în Iulie 1401 
o solie la Constantinopol, cu misiunea de a interveni pe 
lângă patriarhul Mateiu I în sensul dorinței unanime 
a țării, arătând că arhiereul Iosif era om din partea lo- 
cului și de neam cu domnii țării, ce fusese hirotonisit episcop 
al Moldovlahiei de mitropolitul Haliciului Antonie, care 
luase voie sinodiceşte de a hirotonisi episcopi în eparhiile 
Rusiei Mici şi în Asprocastron, adică Cetatea-Albă. 

Pentru a se convinge de adevărul celor arătate de solii 
moldoveni, patriarhul Matei, luând asentimentul sino- 
dului ecumenic, trimise pe ieromonahul Grigorie Țam- 
blac şi pe diacul Manuel Arhontul în Moldova 
pentru a verifica la fața locului afirmaţiile solilor moldoveni. 
Delegații patriarhali, găsind întemeiate revendicările Moldo- 
venilor, conchiseră la recunoaşterea arhiereului Iosif ca 
episcop hirotonisit în mod canonic și la instalarea lui în 

1) Z. Pâclişanu, Diploma din 14 Mai 1494 a regelui ungar Vladislav II, 


în Revista Íst. Română, vol. XIII, fasc. I, p. 101—105; cfr. N. Iorga, Studii 
și Documente, XII, p. XLI urm. 

scaunul mitropolitan dela Suceava, pentru ca «Kir Iosif 
să slujească, să sfințească şi să facă toate ca un mitropolit 
adevărat, câte i se cuvine a face, căci aşa este drept)1). 

Astfel fu aplanat în vara anului 1401, în sensul dorințelor 
ţării, conflictul cu patriarhia, prin ridicarea anatemei și prin 
recunoașterea episcopului losif ca mitropolit canonic al 
Moldovei. 

La aceeași dată intră biserica moldovenească sub jurisdicția 
canonică a patriarhului ecumenic din Constantinopol. 

Stând astfel lucrurile, pretinsa dependenţă a bisericii mol- 
dovenești de patriarhia de Ohrida nu poate fi privită decât 
sub aspectul unei legende 2), care şi-a făcut loc în cronica 
lui Grigore Ureche. Acolo se susține că «luga- 
Vodă întrecut-au pe domnii cei trecuți de mai înainte de 
dânsul, că au trimis la patriarhia de Ohrida şi au luat bla- 
goslovenie și au pus metropolit pe Teoctist»?). Afir- 
mația cronicei este lipsită de orice temeiu istoric, pentrucă 
se ştie că luga-Vodă, recte lurg Coriatovici 
Litvanul, n'a domnit niciodată în Moldova, iar pe timpul 
domniei de câteva luni a adevăratului luga-Vodă, fra- 
tele lui Alexandru cel Bun, dăinuia încă conflictul 
cu patriarhia pentru recunoașterea lui Iosif, înrudit cu 
familia domnitoare a Bogdăneştilor. 

Jar despre un mitropolit Teoctist se pomeneşte numai 
la începutul domniei lui Ștefan cel Mare. 

Legenda dependenței de Ohrida a găsit răsunet fără niciun 
temeiu şi în opera polonă a lui Miron Costin) ca 
şi în descrierea Moldovei a lui Dimitrie Cantemir). 
In sprijinul ei s'a adus corespondența mitropolitului D o- 
softei de Ohrida cu Ștefan cel Mare. Este vorba 


1) Acta Patr. Const., II, p. 529 urm.; Hurmuzaki-lorga, Docum, 
XIV, nr. 4 şi XX, p. 34 urm. 

23) Mih. Laskaris, Joachim Métropolite de Moldavie et les relations d'église 
Moldave avec le patriarcat de Peč et Parchêveche d’Achris au XV -e siècle, în Bulletin 
de la Section Historique de l’Académie Roumaine, Tom. XIII, P- 139 urm. 

3) Domnii Țării Moldovei şi vieața lor, ed. M. Cogătniceanu, Letopiseţe, 
I, p. 126. 

i 4) Chronica ziem. moldavskich y multanshich, ed. I. Bogdan, Cronici inedite, 
p. 171. 
5) Descriptio Moldaviae, ed. Academiei, p. 144 urm. 

de două hrisoave din anii 1466 şi 1467, în care chiriarhul 
dela Ohrida se intitulează « Mitropolit al Primei Justiniane, 
al tuturor Bulgarilor și Sârbilor şi al țărilor dacice»1). 

In actele de mai târziu chiriarhii Ohridei îşi însușeau 
titluri şi mai pompoase ca darhiepiscopi ai Țustinianei Prime, 
ai Ohridei, ai toată Bulgaria, ai pământului sârbesc, ai Ar- 
vaniei (Albaniei), ai Valahiei şi Moldovei și ai altor țări»?). 

Prin examinarea critică a cuprinsului acestor documente 
s'a dovedit până la evidență grosolana lor plăsmuire, astfel 
că pe puterea lor documentară nu se poate pune niciun 
temeiu. În titlurile acestea aşa de pompoase găseau expresie 
vechile reminiscenţe istorice, dar titlurile acestea se găseau 
în flagrantă contrazicere cu realitățile timpului, când influența 
chiriarhilor ohrideni era îngrădită în marginile restrânse ale 
unei eparhii provinciale. 

Indreptarea legii sau Pravila Târgovișteană din 1652 arată 
că stă scris în nomocanonul lui Matei Vlastaris, cum şi Moldo- 
vlahia au fost supusă Ohrideanilor. "Textul autentic al ce- 
lebrului canonist grec, cuprins în sintagma canoanelor din 
1335, nu amintește însă nimic despre dependenţa bisericii 
moldoveneşti de arhiepiscopia Ohridei. Se vede deci că nota 
cu privire la pretinsa atârnare a bisericii din Moldova de 
Ohrida s'a strecurat mai târziu în traducerea slavonă și de 
acolo în traducerea română a sintagmei3). Stând astfel lu- 
crurile, nu se poate vorbi despre legăturile bisericii moldo- 
venești cu arhiepiscopia dela Ohrida. 


9. CONCLUZII 


Din cele arătate mai sus rezultă deci că biserica românească 
din Ungrovlahia și din plaiurile transilvănene n'a fost lip- 
sită niciodată de temeiuri canonice, cum sa crezut. Din 
vremea împăratului Justinian până în zilele ducelui 
Alexandru Basarab ea a stat sub jurisdicția cano- 
nică a mitropoliei Primei Justiniane. 

1) I. Bogdan, Documente false atribuite lui Ștefan cel Mare, în Bul. Com. 
Mon. Ist., |, p. 103 urm. 

23) Eus. Popovici, o. c., II, p. 57. 


3) Divraypa täy delov xal ispăv xavâvov, ed. Rhalles et Pothes, VI 
p. 258 urm.; Eus. Popovici, o. c., III, p. 69. 

Prin decretul împăratului Vasile al II-lea, drepturile 
ierarhice ale Justinianei Prime trecură asupra Ohridei, care 
le exercită şi asupra Românilor din Carpaţi până la 1359, 
când cu învoirea domnului țării și dorința credincioşilor 
români jurisdicția bisericească trecu asupra patriarhiei ecu- 
menice din Constantinopol, pentru a fi exercitate de patriarhie 
până la proclamarea autochefaliei bisericii românești din 1885. 

Sub jurisdicția bisericească a mitropoliei de Ohrida rămase 
şi biserica bănățeană şi transilvăneană până la 1359. Cum 
însă în Ungaria catolică recunoașterea unei episcopii ortodoxe 
era greu de obținut, patriarhul Calixt creă pentru cre- 
dincioșii români de acolo exarhatul platurilor şi încredință 
cu păstorirea acestui exarhat pe mitropolitul Ungrovlahiei 
dela Argeş. 

Credincioșii români din Maramureș şi ţinuturile vecine 
trăiră multă vreme sub jurisdicția bisericească a Haliciului, 
până la 1391 la cererea voivozilor Balc și Dragoș 
ctitorii mănăstirii Peri, patriarhul Matei primi şi biserica 
maramureșană sub jurisdicția sa canonică, declarând mănăs- 
tirea Peri stravropighie patriarhală și numind pe categumenul 
Pahomie exarh sau vicar patriarhal, cu dreptul de a 
săvârşi în numele patriarhului toate funcțiunile episcopale. 

La 1401 fu aplanat şi conflictul bisericii moldovenești cu 
patriarhia prin recunoaşterea episcopului Iosif ca mitro- 
polit canonic al Moldovei, cu reședința la Suceava. Astfel 
se desprinse și biserica moldovenească din legăturile ei vechi 
cu Haliciul şi intra sub jurisdicția patriarhiei ecumenice din 
Constantinopol. Afirmațiile ce s'au făcut în legătură cu pre- 
tinsa dependenţă a bisericii moldovenești de scaunul mitropo- 
litan dela Ohrida, s'au dovedit ca lipsite de orice temeiu istoric. 

Intâmplarea a voit ca modesta mea comunicare asupra în- 
ființării exarhatului plaiurilor şi a exarhatului maramureşan 
dela Peri pe Tisa, să coincidă cu a douăzeci și șaptea ani- 
versară dela unirea Daciei transilvănene cu România. In- 
sistând asupra străvechilor legături bisericeşti între Românii 
de dincoace şi de dincolo de Carpaţi, cred că ne găsim cu 
toţii în spiritul festiv al solemnităţii de astăzi. 

IOAN BOGDAN IN LUMINA UNOR 
FRAGMENTE DIN CORESPONDENŢA SA 


DE 


I. LUPAȘ 


MEMBRU AL ACADEMIEI ROMANE 


— Comunicare făcută în şedinţa publică dela 15 Decemvrie 1944 — 


I 


O seamă de scrisori românești, germane și slave ale răpo- 
satului nostru coleg Ioan Bogdan făcând parte, prin 
donațiune, din patrimoniul Institutului de Istorie Națională 
din Cluj-Sibiu, aveam de gând să le prezentăm în cadrele 
unei comunicări comernorative în cursul sesiunii generale din 
Mai—lunie, dacă împrejurări de forță majoră nu ar fi aruncat 
piedeci de neînlăturat în calea acestei întruniri statutare, 

Ca să nu treacă anul, în care s'a împlinit un sfert de veac 
dela plecarea lui loan Bogdan dintre noi, fără a căuta 
să-i facem o pomenire în incinta instituțiunii, la lucrările 
căreia a participat timp de 14 ani (1905—1919), «călăuzit 
— cum mărturisea însuși —de sinceră iubire de adevăr și 
de un entusiasm cald pentru trecutul poporului nostru »— am 
socotit că sunt în asentimentul tuturor domnilor colegi, rugând 
conducerea Academiei Române să binevoiască a închina 
scumpei lui amintiri ședința publică de astăzi. 

Născut la 25 Iulie 1864 dintro familie de comercianți 
braşoveni (Ioan şi Elena), cu pronunţate aptitudini și năzuinţe 
spre progres, tânărul loan Bogdan avu prilej să-și 
urmeze studiile secundare în vestitul liceu românesc-ortodox 
din orașul natal (azi «Liceul Andrei Şaguna»), terminân- 


13 A. R. — Memoriile Secţiunii Istorice. Seria III. Tom. XXVII. 

du-le la vârsta de 18 ani cu excelentă pregătire în științele 
clasice şi cu nepotolită sete de carte. Râvna lui de a-și îm- 
bogăți cunoştinţele a sporit din an în an în cursul studiilor 
universitare, încununate cu o teză de licență despre Istoria 
Coloniei Sarmisegetuza, tipărită la Iaşi în 1885. In același an 
apăreau în revista Convorbiri Literare din Bucureşti, judicioa- 
sele dări de seamă scrise de tânărul de 21 de ani, cu remar- 
cabil discernământ critic, asupra unor cărți ca Istoria limbii 
şi literaturii române de Aron Densusianu şi Istoria 
Română de Gr. G. Tocilescu. 

După aceste lucrări de tinereță, atențiunea lui loan 
Bogdan sa îndreptat asupra unei ramure, care fusese 
lăsată din partea filologiei și istoriografiei române timp prea 
îndelungat în părăsire: asupra studiilor slave. Cu simțu-i 
critic deosebit de ager, care i-a călăuzit întreaga activitate 
ştiinţifică, talentatul tânăr dela Brașov a putut să-și dea 
seama de direcția primejdioasă, spre care fusese împinsă 
istoriografia română prin exagerata latino- sau « romanomanie » 
a şcoalei t ansilvane. Adevărat că spiritul ponderat şi clar- 
văzător al lui Mihail Kogălniceanu rostise, în 
celebra lecțiune inaugurală dela Academia Mihăileană (23 
Noemvrie 1843) cuvântul de osândă asupra acestor exage- 
rațiuni, arătând că Petru Maior a produs prin cartea 
sa despre Inceputul Românilor în Dacia, «o şcoală destul de 
numeroasă de Români noi», cari fără a-și sprijini zisele cu 
faptele, socot că trag respectul lumii asupră-și, când strigă 
că se trag din Romani, că sunt Romani și prin urmare cel 
dintâi popor din lume. Această manie s'a întins până acolo, 
încât unii îşi însușesc chiar și faptele şi istoria bătrânilor 
Romani dela Romulus și până la Romulus Augustulus».., 
Tot el sfătuia pe auditorii săi de a se feri «de această manie, 
care trage asupra noastră râsul străinilor ». Cu două decenii 
mai târziu Titu Niaiorescu,—unul dintre cei dintâi 
elevi ai Liceului brașovean deschis în toamna anului 1850 
şi care plecând să-şi continue studiile la « Teresianum » în 
Viena, își luase rămas bun dela colegi prin cuvintele: la 
revedere în România unită, — a reuşit să spulbere prin critica 
sa incisivă rătăcirile latinomane ale școalei lui Simion 

Bărnuţiu, despre a cărui carte principală (Dreptul public 
al Românilor ) afirmase că e o lucrare «remarcabilă prin lipsa 
totală de ştiinţă juridică » 1). 

Dacă școala Blajului a fost timp îndelungat sorgintea şi 
răspânditoarea unor asemenea exagerațiuni, potrivnice ade- 
vărului, în schimb altă școală transilvană, școala Brașovului 
s'a învrednicit să vadă răsărind dintre foştii ei elevi numeroși 
oameni de știință, de curaj și de inițiativă, cari n'au stat la 
îndoială a se împotrivi cu hotărîre pomenitelor lunecări, 
oprindu-le de pe povârnișul rătăcirilor primejdioase şi în- 
dreptându-le cu toată stăruința spre căile adevărului. 

Așa a procedat Titu Maiorescu în domeniul lite- 
raturii şi culturii române; așa loan Bogdan în al 
istoriografiei. 

Cu via dorință de a se pregăti cât mai temeinic pentru 
opera vieții sale, după terminarea studiilor universitare în 
Vară, loan Bogdan fu trimis de Ministerul Instruc- 
țiunii (1886) în Germania și în Italia, să studieze metodele 
de organizare a învățământului secundar din cele două țări. 
Și-a continuat apoi studiile de specializare la universitățile 
din Viena, Cracovia şi Dorpat, de unde a trecut la cele din 
Moscova şi din St. Petersburg, închinându-și acestor studii 
slave şi slavo-române, cei mai frumoși ani ai tinereței în con- 
vingerea că, fără ajutorul lor nu va putea fi așezat edificiul 
istoriografiei române pe temelii solide şi resistente în fața 
agresiunilor critice, pornite adeseori din partea adversarilor 
seculari cu nestăpânită patimă și violență împotriva adevă- 
rurilor organice ale trecutului nostru. 

Era deci necesar un curent de sănătoasă reacțiune atât 
împotriva romanomaniei, cât şi împotriva grandilocuenței 
romantice, deopotrivă compromițătoare și una și alta pentru 
o istoriografie, care năzuia să atirgă nivelul postulatelor 
ştiinţifice moderne. 

Aci începe rolul important al braşoveanului loan Bog- 
dan şi al bucovineanului Dimitrie Onciul, înte- 


1) Cf. T. Maiorescu, Discursuri parlamentare, vol. I, Bucureşti, 1897, 
p. 98. 

meietorii școalei de cercetări critice serioase în istoriografia 
română. Insușindu-și în cursul studiilor universitare o metodă 
istorică la nivelul cerințelor vremii: temeinică și scrupuloasă, 
liberi de prejudecăți, senini în cugetare și interpretare, acești 
doi profesori ai Universității din Bucureşti apar călăuziți în 
toată activitatea lor didactică-știinţifică de criteriile obiectivi- 
tății celei mai severe, împreunate cu o nestinsă iubire de 
adevăr. 

Intors dela studiile de specializare în străinătate, Bo dgan 
fu numit la vârsta de 27 de ani profesor suplinitor la catedra 
de limbi slave a Universității din Bucureşti. Studiile publi- 
cate de el începuseră a fi apreciate elogios de către cei mai 
de seamă slaviști ai vremii, astfel încât rugând în Iunie 1892 
pe președintele comisiunii de concurs la menţionata catedră 
să-l recomande spre a fi numit profesor provizoriu, putea să-i 
comunice cu titlul de informațiune, că profesorul Vratoslav 
Jagit s'a exprimat «în termini atât de măgulitori » asupra 
valorii publicaţiilor lui «încât, dacă n'ar dori să informeze 
onor. Comisiune de chipul cum sunt apreciate » lucrările lui, 
sentimentul de modestie l-ar împiedeca să comunice altora 
judecata fostului său profesor, care-i scrisese așa: «în tot 
cazul Bucureştiul poate să fie mândru, că posedă acum un 
reprezentant al filologiei slave, pentru care pot să-l invidieze 
multe universități austriace, mai ales î însă universitățile un- 
gurești »...1) «Profesorul de limba rusească dela Universitatea 
din Petersburg, A. J. Sobolevskij, astăzi specialistul 
cel mai distins în istoria limbii ruseşti, zice despre cele două 
publicațiuni ale mele: «Cred că sunt făcute perfect de bine 
(munoAnm yopówo)» (Scrisoarea din 18 Febr. 1891). lar d-l 
B. Conief, profesor de limba bulgară la gimnaziul şi 
facultatea de litere din Sofia, îmi scrie despre contribuirile 
pentru istoriografia bulgară și sârbească următoarele: « Numai 
prin această publicaţie ţi-ai făcut, amice, un nume căci mo- 
numentul, pe care l-ai descoperit şi publicat de curând 
D-ta, este un monument neprețuit pentru istoria și filolo- 


1) « Jedenfalls kann Bukarest stolz darauf sein, dass es jetzt einen Vertreter 
der slawischen Philologie besitzt, um den es viele österreichischen, namentlich aber 
die ungarischen Universitäten beneiden können ». (Scrisoarea din 16 Dec. 1891). 

gia noastră; filologii și istoricii bulgari îți vor fi pururea 
recunoscători pentru aceasta »!). 

Prin metoda severă a lecțiunilor sale cu caracter filologic 
şia publicațiunilor sale de cuprins istoric, profesorul B o g d an 
a reușit să-și îndrume studenții a prețui și cerceta cu răbdare 
izvoarele istorice, cronicile și documentele trecutului, spre a 
culege din textele lor informaţiunile de trebuință. In lec- 
țiunea sa inaugurală despre Insemnătatea studiilor slave pentru 
Români (1891), tânărul profesor universitar loan Bogdan 
afirmase că a sosit timpul, să iasă cu totul știința istorică 
română «din faza romantică a copilăriei. Datoria ei trebue 
să fie de aci înainte: a căuta pretutindeni numai și numai 
adevărul. Ar fi o rătăcire periculoasă, dacă am crede că edu- 
cația noastră națională trebue bazată pe neadevăruri sau re- 
ticențe. Dimpotrivă, noi credem că printr'un studiu calm și 
cât se poate de multilateral al trecutului nostru, trebue să 
ne dăm seama de toți factorii vieţii noastre trecute... Da- 
toria noastră, a oamenilor de ştiinţă, este a prezenta civili- 
zația trecută nu cum am fi dorit să fie, ci cum a fost în rea- 
litate. Numai în chipul acesta ne vom putea explica pentru 
ce am ajuns astăzi acolo unde suntem». 

Cercetările de amănunt îl pasionau pe loan Bogdan 
în aceeași măsură ca și năzuința de a spori numărul izvoarelor 
istorice prin descoperiri nouă de cronici şi documente. In 
acest domeniu ostenelile lui au fost încununate de roade 
îmbelșugate, cum arată cunoscutele-i publicațiuni: « Vechile 
cronici moldovenești până la Ureche » (1891), « Cronici ine- 
dite atingătoare de istoria Românilor » (1895), « Vlad "Ţepeş 
şi narațiunile germane şi rusești asupra lui » — studiu critic 
(1896), Documente din arhivele polone, publicate în colec- 
țiunea Hurmuzaki (1900); «Relatiile Țării Românești cu 
Brașovul și cu Țara Ungurească — texte slave cu traduceri 
şi cu un studiu privitor la diplomatica slavo-română » (1905) 


2) « Sie haben sich, mein Freund, schon damit einen Namen gemacht; denn 
das ist ein unschätzbares Denkmal für unsere Geschichte, ebenso wie für unsere 
Philologie, welches Sie neulich entdeckt und veröffentlicht haben, und die bul- 
garischen Philologen sowie die bulgarischen Geschichtsschreiber werden Ihnen 
stets Dank wissen dafür ». (Scrisoarea din 8 Iunie 1891). 


www.digibuc.ro 


6 L LUPAŞ 158 


şi cele două volume intitulate: « Documentele lui Ştefan cel 
Mare », publicate la 1913 în editura « Comisiunii istorice a 
României », al cărei prim preşedinte fusese loan Bogdan. 
In publicarea documentelor urma Bogdan aceeași me- 
todă critică serioasă ca şi în cercetările de amănunt. De 
aceea în literatura istorică română publicațiunile lui apar ca 
cele mai îngrijite şi mai sigure. Doar cele trei volume din 
«Tezaurul de monumente istorice » al lui Alex. Papiu 
Ilarianu dacă au mai fost editate cu atâta grijă meti- 
culoasă. | 

Când îi permiteau împrejurările să dea câte un studiu 
elaborat cu ajutorul materialului documentar, el se pasiona 
în deosebi pentru monografii privitoare la vechile instituțiuni 
româneşti, la originea și desvoltarea lor, cum sunt cele despre 
« Originea voevodatului la Români» (1902), « Despre cnejii 
români » (1907), « Documentul Răzenilor din 1484 şi orga- 
nizarea armatei moldovene în sec. al XV-lea» (1908) $. a. 
Nu a întreprins nicio încercare de sinteză mai vastă, ştiind 
că opera de analiză istorică este încă prea plăpândă și trebue 
continuată cu asiduitate pentru a lărgi și adânci brazda ogo- 
rului desțelenit cu atâta strădanie. 

La 1892 a fostales I. Bogdan membru corespondent, 
iar cu 11 ani mai târziu membru activ al Academiei Române. 
Participând în această calitate pentru întâia oară la şedinţa 
din 30 Martie 1903, ţinea să arate colegilor săi «cele mai 
calde mulțumiri» pentru votul exprimat, adăugând: «Ştiu 
că nici vârsta, nici meritele mele nu-mi dădeau dreptul să 
mă aştept la această distinsă onoare şi atribui alegerea mea 
bunelor intenţiuni ale acelora din D-v., cari cred că prin in- 
trarea unor elemente mai tinere în Academia Română, acestea 
se vor simți îndoit obligate să lucreze din toate puterile lor 
la progresul acestei înalte instituțiuni de cultură națională. 
Nu aduc cu mine niciun trecut bogat în fapte, nicio autori- 
tate întemeiată pe vârstă, aduc însă un profund devotament 
pentru Academia Română și o hotărîre fermă de a conlucra 
la prosperarea ei. Academia Română are o mare misiune în 
mișcarea științifică şi literară a țării noastre și a românis- 
mului întreg: ea este menită că concentreze toate forțele 

intelectuale ale națiunii române într'o conlucrare armonică, 
din care să iasă cea mai înaltă expresiune a idealurilor noastre 
de cultură. O parte însemnată în această conlucrare o au 
studiile istorice. In puţinele și modestele mele lucrări de 
până acum, am fost totdeauna călăuzit de o sinceră iubire 
de adevăr şi de un entusiasm cald pentru trecutul poporului 
nostru, pe care am învățat a-l iubi cu atât mai mult, cu cât 
studiind mai de aproape istoria lui, am cunoscut virtuțile 
ce le-a avut odinioară, faptele mărețe ce le-a săvârşit şi ne- 
norocirile fără număr prin care a trecut. La şcoala istoriei 
naționale mi-am format convingerile patriotice, ce vor con- 
duce lucrările mele viitoare. Măgulit de onoarea și încre- 
derea ce mi-ați arătat prin alegerea mea, voiu căuta, Dom- 
nilor Colegi, să mă arăt vrednic de votul D-v.» 1). 

In discursul de recepțiune, cu care-și făcea la vârsta de 
41 de ani intrarea în Academie, vorbind despre « Istorio- 
grafia română și problemele ei actuale » (1905), înțelegea să 
dea acestora următoarea formulare: «Originile poporului 
nostru, asupra căruia ştirile istorice mai precise încep abia 
în secolul al XIII-lea, sunt învăluite întrun adânc întunerec. 
Cât timp nu se vor descoperi izvoare nouă — nădejdea noastră 
în această privință este foarte redusă — problema nu va face 
niciun progres simțitor... Până acum la încercările de re- 
zolvare a ei, argumentele logice au avut preponderență asupra 
mărturiilor istorice. Pentru noi, ca și pentru istoricii străini, 
cari s'au apropiat de această chestiune fără idei preconcepute 
şi fără scopuri politice ascunse, continuitatea elementului 
român la stânga Dunării este un adevăr de sine înțeles. 
Poporul român apare în cele dintâi mărturii ale istoriei ca 
un popor aşezat din vechime şi eminamente agricol, deşi 
păstoritul era, pe lângă cultura pământului, a doua ocupație 
favorită lui... Studiul limbii, al toponomiei şi al aşezămin- 
telor vechi ne arată, fără cea mai mică umbră de îndoială, 
că în țările dela nordul Dunării populația romanică a trăit 
neîntrerupt alături de Sloveni, din secolul al VI—XII-lea. 
E de nădăjduit, că din aprofundarea epocelor cunoscute ale 


1) Analele Academiei Române. Partea Administrativă şi Desbaterile, din 1902—3. 

istoriei noastre vor ieși mai de grabă oarecari lumini asupra 
epocei obscure, decât din interpretarea mai mult sau mai 
puțin capricioasă a celor câteva pasaje din scriitorii bizantini 
sau din repetarea acelorași argumente pro și contra, ștoase 
din studiul limbii sau al izvoarelor dubioase anterioare se- 
colului al XIII-lea ». 

In ce priveşte domeniul specialității sale, al studiilor slave, 
cărora s'a dedicat cu atâta stăruință și cu rezultate egale, 
tot atunci făcea să fie înțeleasă importanța acestor studii, 
constatând că «pentru omul nepreocupat de prejudicii, in- 
fluența elementului slav la formarea naționalității noastre este 
așa de evidentă, încât putem zice fără exagerare, că nici nu 
poate fi vorba de popor român înainte de absorbirea ele- 
mentelor slave de către populația băștinașă dacoromană în 
cursul veacurilor VI—X ». 

Obiectivitatea ştiinţifică, seninătatea neturburată și metoda 
critică severă erau însușirile de căpetenie, prin care rezulta- 
tele activității lui loan Bogdan s'au impus deopotrivă 
contemporanilor români şi străini. Ele au rămas ca moşte- 
nire de mare preț, ca îndrumare programatică pentru istorio- 
grafia noastră modernă, putând servi folositoare îndemnuri 
pentru cei chemați la muncă în ogorul acestei istoriografii, 
a cărei importanță educativă nu a lipsit a o sublinia el însuşi 
în menţionatul discurs de recepțiune, spunând: «nu trebue 
să pierdem din vedere niciun singur moment faptul, că 
oricât de importante ar fi pentru vieața intelectuală modernă 
ştiinţele exacte şi numeroasele lor aplicațiuni, pentru un popor 
MIC, deșteptat de curând la vieața națională și ameninţat din 
multe părți în desvoltarea lui, crearea unei culturi proprii 
trebue să fie întâia și ultima țintă a educației lui. O educație 
temeinică națională, o încredere nestrămutată în puterea de 
vieață și în trăinicia neamului nostru nu le putem câștiga 
însă fără cunoaşterea aprofundată a trecutului, fără con- 
ştiinţa clară a primejdiilor ce am întâmpinat şi a faptelor 
mari ce am săvârșit. Aceste fapte ne sunt păstrate ca cel 
mai scump patrimoniu al trecutului, în monumentele isto- 
riografiei, care pentru noi sunt un titlu de glorie și de mân- 
drie, tot așa ca și faptele povestite în ele». 

Intr'o lecție de deschidere a Conferinţei de Istoria Sla- 
vilor şi a legăturilor lor cu Românii, rostită la Facultatea de 
litere din București, în ziua de 10 Februarie 1927, s'a arătat 
cu drept cuvânt, că numai din opera sa didactică-științifică 
nu ar ieși completă personalitatea lui I. Bogdan; se 
cerea deci să fie «accentuat și rolul său de organizator. Ela 
fost un șef de şcoală prin excelență; era de părere că isto- 
riografia modernă nu poate fi decât o lucrare de colaborare 
din cauza grelelor şi migăloaselor cercetări..., precum şi 
din cauza imensei extensiuni a domeniului istoric, care 
face necesară o repartizare armonioasă a muncii. 

«Ca director al « Convorbirilor Literare » a ştiut să facă din 
această revistă un organ istorico-filologic, fără să rupă con- 
tactul cu publicul mare. In jurul lui a grupat toate forțele 
reale ale ştiinţei istorice şi filologice, ca N. Iorga, V. 
Pârvan, S. Pușcariu, D. Onciul, St. Oră- 
şanu, G. Popovici, G. Murnu, P. Cancel etc. 
Mai târziu a fost în fruntea Comisiunii Istorice, care a în- 
semnat o eră nouă în publicațiile noastre de cronici şi do- 
cumente. Alături de N. Iorga, C. Giurescu, D. 
Russo, I. A. Candrea, a prezidat la aceste lucrări 
excelente ca ştiinţă, tehnică, eleganță şi probitate. Işi dădea 
seama că este chemat să schițeze programul marei opere de 
muncă asociată, care trebue să fie istoriografia română și a 
făcut-o cu destulă lărgime de vederi »1). 


II 


Un om cu astfel de însușiri și realizări importante în do- 
meniul specialității sale, era firesc să trezească un sentiment 
de încredere în sufletul contemporanilor, cari au avut prilej 
să-l cunoască mai de aproape. De aceea nu poate fi lipsită 
de interes întrebarea: cum se reflectează personalitatea lui 
loan Bogdan în fragmentele de corespondențe române 
şi străine, câte s'au păstrat izvorîte din condeiul unor con- 
temporani ai lui? 


1) P, P. Panaitescu, Joan Bogdan şi studiile de istorie slavă la Români, 
în Buletinul Comisiei Istorice a României, vol. VII, Bucureşti, 1928, p. XVI—XVII. 

Din partea colegilor săi profesori universitari s'a păstrat 
surprinzător de puţină corespondență 1); în pachetul ce avem 
la îndemână, abia se găsesc 2 fragmente scrise de Hasdeu 
și de Tocilescu. Sunt însă 7 scrisori de ale lui D. 
Onciul: 6 trimise din Cernăuţi între anii 1891—1899 și 
una dela Băile Herculane (1895). Ele cuprind în bună parte 
informaţiuni bibliografice, comunicate de învățatul bucovinean 
colegului său brașovean. Abia scrisoarea din 8.VI1.1895 are 
un cuprins de interes deosebit, asupra căruia trebue să ză- 
bovim, fiind el lămuritor pentru împrejurările în care T. 
Maiorescu îi oferise lui Onciul catedra de «istoria 
veche română» la Universitatea din București. «Numai prin 
retragerea d-lui Maiorescu din ministeriu — scrie D. On- 
ciul—s'a zădărnicit atunci lucrul. Venind apoi d-l Take 
Ionescu, D-sa mi-a oferit numita catedră, ce voia s'o înfiin- 
teze, prin lege specială, acum anul trecut. Cum îţi vei aduce 
aminte, am și vorbit cu D-ta despre aceasta, fiind în Bucu- 
rești. Acum după ce noua catedră sa primit în buget, d-l 
ministru mi-a oferit-o din nou. Am declarat şi în acest rând, 
ca și mai înainte, că aflându-se modalitatea de a fi numit 
fără a mă prezenta la concurs, sunt gata să vin. Am primit 
răspuns că juriul dela Iași are să mă propună pe baza publi- 
cațiunilor mele... fiind singurul specialist cu cerutele studii 
şi publicațiuni, care poate fi luat în vedere pentru această 
catedră. D-l ministru ma și designat în un discurs în Cameră, 
cu ocazia desbaterii bugetului, când a cerut înființarea ca- 
tedrei. Cu această modalitate m'am declarat înțeles și am 
primit asigurarea că am să țin lucrul de perfect. De acest 
cuvânt mă țin și acum, şi altfel nu înțeleg cum ar avea să 
se facă. Pentru catedra de istoria mai nouă nu pot doară 
să fiu recomandat pe baza publicaţiunilor, căci n'am pu- 
blicat nimic din această parte. Iar la concurs nu mă pot 
prezenta, şi anume nu din cauza — cum greșit ai înțeles — 


1) In Tribuna Literară din Braşov (1941, nr. 1—7), a publicat d-l Gh. Tul- 
bure cu titlul Din corespondența lui Ion Bogdan, 5 scrisori dela Titu Maio- 
rescu, I dela Andrei Bârseanu din Braşov,zdela Gh Popovici 
din Cernăuţi, 1 dela I. Antonovici din Bârlad, 1 dela C. Kogălniceanu 
din Ismail, 1 dela Andrei Veress din Kolozsvar, 1 dela I. Tuducescu 
din Bucureşti, 7 dela Iacob Negruzzi şi 6 dela I. Bianu. 


www.digibuc.ro 


163 IOAN BOGDAN II 


că n'aş voi să se ştie aici că mă prezint la concurs, ci pen- 
trucă, atâta timp cât sunt aici în funcţie, nu-mi este permis 
să mă pun la concurs în alt Stat, şi apoi nici nu sunt acela, 
căruia i S'ar şedea aceasta. Mă mir însă de ce D=ta voeșşti 
să părăseşti catedra de slavistică română, pentru care te-ai 
specializat, fiind nu numai până acum singurul Român cu 
vocațiune pentru ea, dar și creatorul acestei noue specialități 
de slavistică. Predilecțiunile D-tale pentru istorie le poți în 
destul cultiva la această catedră și, orişicum, venind eu la 
catedra ce mi s'a oferit, ne-am înțelege foarte bine despre 
o conlucrare colegială şi serioasă 1). Gândul meu ar fi să 
tindem la organizarea unui institut special pentru studiul istoriei 
române la Universitate, cum e Institut für österreichische Ge- 
schichisforschung în Viena, cu deosebită privire la studiul 
metodei, al izvoarelor și al disciplinelor auxiliare, unde o 
bună parte ar fi a D-tale. Dela actualul ministru, care dove- 
dește cel mai viu interes pentru înaintarea studiilor istorice, 
până acum atât de simțitor neglijate cu privire la istoria 
națională, putem aștepta cea mai bună dispozițiune pentru 
asemenea întreprindere, La lucru deci, cu Doamne ajută! 
Cât despre mine, cuvântul meu final este, că țin la vorba 
avută cu d-l ministru şi cu d-l Maiorescu, şi nu cred că ar 
fi în interesul lucrului să se facă altfel. De voiu fi numit 
în condițiunile, cum m'am înțeles cu D-lor, sunt gata a începe 
cursul la toamnă. La bună vedere, şi fii salutat frățeşte de 
al D-tale devotat amic, D. Onciul». 

Apelul frățesc, pe care i-l făcea D. Onciul, să rămână 
la catedra de slavistică, pentru care era singurul Român cu 
pregătirea necesară, a fost ascultat de Bogdan şi urmat, 
oricât de vie ar fi fost dorința lui de a ţinea lecţiuni de istorie 
română în locul celor de filologie slavo-română. Chestiunea 
catedrei de istorie română veche s'a complicat însă prin neaş- 


1) Această colaborare colegială a celor doi profesori dela Universitatea din Bucu- 
reşti a şi urmat în cele mai bune condițiuni, după cum putea să mărturisească la 
1904 (Conv. lit., p. 120) loan Bogdan, scriind: e Ne ocupăm amândoi și 
d-l Onciul şi eu, de multă vreme cu istoria veche română, conduşi de același 
scop: de aflarea adevărului; și dacă în unele chestiuni controversate nu suntem 
de acord, împărtășim în chestiunile mari aproape aceleași păreri: rezultat inevitabil 
al aceleiași metode de cercetări ». 

teptata candidatură a lui Hasdeu, ceea ce-l determină 
pe Onciul să-i scrie din Băile Herculane (8/20.XI.1895)} 
lui Bogdan, rugându-l să facă «tot ce va fi cu putinţă, 
ca lucrul să iasă la bun sfârşit». Ceea ce Bogdan a și 
făcut, astfel încât cele mai bune raporturi de colegialitate 
s'au putut înfiripa între cei doi profesori, atât în cadrele Uni- 
versității, cât și mai târziu la „Academie, sprijinindu-se re- 
ciproc în munca lor închinată în întregime progresului isto- 
riografiei române. Păcat că gândul, pe care-l destăinuise 
Onciul în scrisoarea sa din Iulie 1895, cu privire la înfiin- 
țarea unui Institut pentru studiul istorici române la Univer- 
sitatea din Bucureşti, a rămas neîmplinit timp de aproape 
o jumătate de veac, până în primăvara anului 1042, când 
un astfel de Institut a putut lua ființă, după ce necesitatea 
unui asemenea Institut fusese subliniată într'o lecţiune inau- 
gurală, rostită la Universitatea din Cluj în ziua de xx 
Noemvrie 1919, Înstitut care prin darul de 400.000 Lei, 
făcut de Regele Ferdinand a și fost chemat la vieață în 
ziua de 1 Februarie 1920. 

Altă scrisoare a lui Onciul către Bogdan e datată 
din Cernăuţi la 18/30 August 1899 şi cuprinde informațiuni 
relative la furtul săvârşit de un cercetător istoric străin din 
depozitele de acte și manuscrise vechi ale mănăstirii Neamţul: 
«...am găsit lipsă de 20 volume — scrie D. Onciul— 
Io din manuscrisele catalogate de Melchisedec, iar alte ro 
din biblioteca lui Paisie; afară de acestea, mai multe foi de 
curând rupte din 12 volume catalogate. Din volumele în 
lipsă, 9 sunt înlocuite cu altele mai noue sau mai neimpor- 
tante, care au fost puse în locul celor sustrase şi prevăzute 
cu același număr; scrisoarea acestor numere este de altă 
mână şi mai recentă decât la celelate volume. Manuscrip- 
tele puse în locul celor sustrase, sunt trecute în catalogul 
lui Jatzimirski, pe care l-am găsit acolo. Făcând acest catalog, 
el n'a făcut nimănui în mănăstire nicio menţiune despre 
lipsa acelor volume, pe când de volumele împrumutate de 
tine a întrebat. Aceasta este pentru mine o probă convin- 
gătoare că el a sustras cele g volume și le-a înlocuit cu cele 
ce se găsesc acum, dintre care unele de proveniență rusească. 

După cum aflu din scrisoarea primită aici dela Minister, 
Jatzimirski neagă furturile dela Neamţ. În răspunsul dat de 
aici, am arătat mai de aproape probele ce le am în contra 
lui; lămuriri mai detailate am spus că le voiu da când mă 
voiu întoarce la Bucureşti. Intre manuscrisele sustrase este 
şi un sbornic ce conținea corespondenţa lui Eutimie dela 
Târnova cu Nicodim dela Tismana și cu mitropolitul nostru 
Antim. Şi celelalte manuscrise furate sunt foarte prețioase, 
așa încât paguba este enormă. 'Trebue să facem tot posibilul 
pentru a obţine restituirea lor». 

Urmează apoi o întrerupere în corespondenţa B og da n- 
Onciul până la 1908, când acesta din urmă scria lui 
Bogdan, felicitându-l «pentru prea importanta desco- 
perire » făcută cu prilejul cercetărilor prin arhivele rusești 
şi urându-i să aibă parte «de recunoștința țării și a nea- 
mului, chiar și de cea a Tocileştilor şi Bărbuleștilor » (7.X.1908). 
“Totodată îl încunoştiința că primise dela Minister « însărci- 
narea de a gira Decanatul abia la 3 Octomvrie, după ce Ma- 
iorescu începuse a funcționa ca prodecan, conform legii, 
făcând chiar o convocare a consiliului ». Într'o cartă postală 
expediată din București la 6/19 Septemvrie 1908, îl îndem- 
nase Onciul pe Bogdan să nu mai plece «la Peter- 
sburg, pe când colera e acolo în plină furie. Las'o pe altă 
dată — îl sfătuia prietenește să-și amâne proiectata călă- 
torie — şi întoarce-te acasă, ca să nu-ți ducem grijă. Ai tăi 
vor fi foarte neliniștiți. Tot mai frumoase sunt Româncele 
ŞI Țara Românească »... 


III 


Dintre foștii studenți ai lui Bogdan și Onciul, 
în domeniul cercetărilor istorice, s'a afirmat cu multă pri- 
cepere şi stăruință Constantin Giurescu. Acesta 
trimițând lui Bogdan un studiu spre publicare, îi măr- 
turisește în scrisoarea sa (din Focşani, 17.Il.1900), că lu- 
crarea aşa cum se prezintă, nu e cum ar fi dorit să fie şi-l 
roagă să înlăture din cuprinsul ei tot ce i se pare «de prisos 

sau nu prea convingător», adăugând la sfârşit că-i va fi 
recunoscător pentru indicarea neajunsurilor lucrării, «căci 
fără îndoială că are foarte multe». 

Concludentă mărturisirea, pe care o face același Giu- 
rescu într'o scrisoare trimisă din Viena la 2. III. 1904: 
«In general cursurile de Istorie dela Universitatea de aici 
au fost pentru mine o mare decepție. In schimb am mulţu- 
mirea că în arhive și în special în Arhiva Ministerului de 
războiu unde lucrez acum, se găsesc o mulțime de documente 
privitoare la Istoria noastră, în afară de cele publicate de 
Hurmuzaki. De 4 luni cercetez actele privitoare la războiul 
terminat prin pacea dela Pasarovici (1718) și în special ra- 
poartele generalului Stainville, în acest timp... Vă mai rog 
încă pentru o desluşire: Hurmuzaki în vol. 1V din «Frag- 
mente» pentru evenimentele din anii 1716—1718 citează 
mereu corespondența ambasadorului austriac din Constan- 
tinopol, Fleischmann; corespondența aceasta nu este publi- 
cată în « Documente ». Mai sunt documente adunate de Hur- 
muzaki nepublicate, la Academie, ori s'au pierdut și în cazul 
acesta trebue să recopiez eu acea corespondență? In timpul 
care-mi mai rămâne liber, lucrez la « Relațiunile Principa- 
telor cu Ungaria », care însă iarăși nu merge tocmai repede 
din cauză că-mi lipsesc o mulțime de izvoare, pe care nu 
le-am putut afla în bibliotecile de aici». 

La 3.l.1905 Giurescu împreună cu N. Dobrescu 
arată lui Bogdan că după o amănunțită cercetare în Arhiva 
Ministerului de războiu din Viena, pot avea «certitudinea 
că nu există » în această Arhivă «nici un act ori regest dela 
Ștefan cel Mare». 

Intr'o scrisoare trimisă de P. Mihăileanu din 
Oxford la 3r.VIL.r9r2, i se comunica lui Bogdan că 
« Oxfordul e oraşul-universitate, căci ea ocupă jumătate din 
întreaga întindere a orașului. E o universitate sui generis, 
împreună cu cea dela Cambridge: formată din 22 așa zise 
colegii. Un colegiu e o clădire, mai toată în stil gotic, având 
încăperi pentru locuința a 20—400 de studenți, a profesorilor 
pentru cursuri, bibliotecă, laborator, muzee etc., adeseori o 
capelă, apoi o curte interioară... și în fine o grădină sau 

un parc pentru diferite sporturi... Studenții vin la curs, 
biserică şi masă în uniformă, adică un fel de manta neagră 
de pânză uşoară şi o capelă neagră ca în timpuri străvechi, 
din evul mediu. Colegiile acestea s'au clădit în decursul se- 
colelor începând din sec. XII: din donațiuni; Universitatea 
are 10.000.000 de franci venit pe an... 'Totul face impresia 
a ceva străvechiu, religios... ». 

Altă scrisoare a aceluiași, datată din Iaşi (14.VI.1914), laudă 
buna înzestrare a Liceului internat de acolo, precum și des- 
toinicia « directorului-model, care cunoaşte oamenii şi se 
pricepe » să trateze cu fiecare elev «potrivit firii lui», iar 
«vacanța netă o sacrifică şcolii, căreia îi face reparațiile 
necesare ». l 

Din condeiul cunoscutului autor de manuale istorice, T h. 
Avram Aguletti s'au păstrat nu mai puțin de 7 scrisori 
adresate fostului său profesor "I. Bogdan. In cea dintâi 
(Bucureşti, 7.11.1903), îl roagă să creadă că-l onorează ca 
şi când era student. Apoi ține să-l asigure că nici câștigul 
bănesc, nici dorința de renume nu l-au îndemnat să scrie 
manualul de Istoria Românilor. A voit numai să ridice prin 
această lucrare didactică « studiul istoriei naționale din școlile 
secundare la nivelul ultimelor cercetări în materie ». 

Iar în a doua scrisoare, expediată din Predeal (9.VII.1903), 
acelaşi Ag uletti exprimă lui Bogdan «mulțumire 
şi recunoştinţă pentru bunăvoința » de care a dat dovadă în 
cercetarea şi aprobarea acestui manual, asigurându-l că nu-i 
va uita niciodată această atitudine, «singura care cadrează 
cu menirea unui profesor universitar învățat față de un modest 
fost elev, doritor de a servi școala secundară » 1). 


1) I. Bogdan a publicat recensiunea sa asupra manualului de Istoria Ro- 
mânilor pentru clasa IV secundară, scris de Th. Avr. Aguletti în Conv, Lit., 
1903, p. 1158—1162, subliniind că în cuprinsul acestui manual « se simte peste tot 
tendinţa de a ţinea seamă de rezultatele, la care a ajuns istoriografia noastră mai nouă, 
în deosebi în ce priveşte epoca întemeierii Principatelor şi epoca fanariotă 2. Arată 
că manualul nu este lipsit de erori, dar în mod îngăduitor adaugă I. Bogdan: 
«A pretinde, pentru un manual de istorie română, ca toate datele lui să fie exacte, 
ar fi a cere ceva imposibil astăzi; sunt multe încă discutabile și nu voiu face d-lui 
Aguletti nicio observaţie asupra acestora. Voiu releva totuşi câteva greşeli evidente, 
ce trebuesc îndreptate la o nouă ediţie, trecând peste altele ce par a fi mai mult 
nebăgări de seamă decât greşeli săvârşite din neştiință... Ca stil, manualul d-lui 
Aguletti nu se prezintă rău; fără să avem înaintea noastră un model de sti! didactic, 

Aflând că Bogdan fusese însărcinat de Ministerul in- 
strucțiunii să publice o « monumentală lucrare de documente 
referitoare la epoca lui Ştefan cel Mare» Aguletti 
tinea să-și exprime, prin scrisoarea din 5.11.1904 « completa 
satisfacțiune » că epoca unuia din cei mai glorioşi voevozi 
ai Românilor va fi cu desăvârşire luminată, căci a încăput 
pe mâna unui învățat ca D-v., slavist şi istoric. 'Totdeodată 
multumirea mea sufletească creşte — continuă Aguletti — 
și prin faptul că, încetul cu încetul pseudo-învăţații sunt în- 
lăturați dela elaborarea unor lucrări de aşa importanță și că 
tendința nouă istorică, tendința onestă şi serioasă, triumfă ». 

O indispoziție sufletească transpiră din rândurile ultimei 
scrisori trimise din gara Bâlca (Putna, la 21.VII.1904) de 
Aguletti, care în o epistolă a sa din ro.VII.1904, rugân- 
du-lpe Bogdan să-l asigure de întreg sprijinul, spre a 
putea obține bursă în străinătate pentru specialitatea istoriei 
antice, primise dela acesta sfatul de a se prezenta în fața 
Comisiunii de concurs, înzestrat cu «o cunoștință deplină a 
limbii latine și foarte serioase cunoştinţe din limba grecească». 

După primirea acestui răspuns Aguletti ţinea să îm- 
părtăşească fostului său profesor că nu poate «avea curajul 
să se prezinte la un concurs din mai multe motive, între 
care în deosebi următorul pare să fi fost decisiv: «socoteam 
că, dată fiind bunăvoința Dv. de până acum și dovezile de 
devotament ce V'am arătat şi Vă voiu arăta și în viitor, voiu 
avea norocul să mă bucur și eu de protecție ca mai toți tinerii 
foști bursieri în străinătate, cari deşi poate necorăspunzători 


putem zice că d-l Aguletti a căutat să fie sobru în expresiuni, ceea ce constitue o 
bună însușire în comparaţie cu alte manuale; sunt totuși destule pasaje obscure». 
In schimb despre manualul lui Gr. G. Tocilescu, pronunțase Bogdan 
această opinie: to neîntreruptă declamaţie, o afectaţie care nu-și are locul într'o 
expunere istorică și mai ales într'un manual de școală. Exagerările la care-l duce 
pe autor această tendinţă declamatorie, sunt adesea ridicole; ele provoacă în cetitor 
îndoială asupra sincerităţii autorului (Ibidem, p. 1064) +. La observaţiile critice a 
răspuns Tocilescu într'o lungă întâmpinare, învinuindu-l pe Bogdan 
de texigenţă până la nedreptate > faţă de manualul său şi de tindulgenţă până la 
parţialitate » faţă de al lui Aguletti. Respingând această învinuire, Bogdan 
mărturiseşte că 4 de orice natură ar fi fost » relaţiile lui persopale cu Tocilescu, 
4 acestea n'ar fi putut influenţa niciodată, nici în bine, nici în rău părerile » lui asupra 
unor publicaţiuni ştiinţifice sau didactice... t In laudele ce am adus unora ca şi 
în criticile ce am făcut altora, am avut totdeauna în vedere numai interesele” ştiinţei 
şi ale şcoalei e. 

condiţiilor brute ale unui concurs, au făcut totuși studii 
strălucite și-s eminente elemente pentru vieața noastră in- 
telectuală. Pe aceste motive am îndrăsnit a Vă solicita pro- 
tecțiunea D-v., fiind sigur că, odată acordată, n'aţi fi regre- 
tat-o niciodată din niciun punct de vedere. Se vede însă că 
Dv. mergeţi pe o cale extrem de scrupuloasă și că deci n'am 
norocul să fiu favorizat cu o bursă nici de astă dată. Este 
a treia ocazie, pe care din cauza unei nenorocite fatalități o 
pierd. Mă voiu resemna însă... şi veșnic voiu aștepta alta, 
când poate idealul meu de studii în străinătate se va desă- 
vârşi. V'am spus toate acestea, prea On. D-le profesor, ca 
la un părinte, ca la un adevărat protector, şi să nu credeți 
un moment, că această împrejurare va sdruncina stima, re- 
cunoştinţa, devotamentul neştirbit și iubirea ce Vă păstrez 
şi Vă voiu păstra D-v. şi colegilor D-v.». 


IV 


Tânărul care s'a învrednicit să primească bursa aceasta, 
cu ajutorul căreia și-a putut continua studiile de specializare 
în istoria antică la universități germane, a fost licenţiatul 
Facultăţii de filosofie şi litere Vasile Pârvan, care 
se distinsese în chip cu totul deosebit printre ceilalți colegi 
ai săi. 

La 12/25 Iunie 1905 trimițând din Berlin fostului său 
profesor o scrisoare mai lungă, un fel de raport amănunțit 
despre rezultatul strădaniilor sale, mărturisea V. Pârvan, 
că la început nu a înțeles, pentru ce îl sfătuise Bogdan, 
să se înscrie la Universitatea din Jena, dar mai târziu și-a 
dat seama că «cercul mic, aproape familiar în care se găsea, 
l-a ajutat să-şi însușească fără prea mari dificultăți limba 
germană. 4 M'am trezit aproape ca din senin că știu nem- 
ţeşte. Bine înțeles, departe de ceea ce doresc. Destul însă ca 
să nu fiu osândit la ascultarea pasivă, ci să mă amestec și 
eu în vorbă şi în lucru cu ceilalți. Astfel s'a făcut că în se- 
mestrul acesta încă dela început am putut lua parte activă 
la toate seminariile din specialitatea mea principală sau la 
ştiinţele ajutătoare — în acest semestru Epigrafia şi Geo- 


I4 A. R. — Memoriile Secțiunii Istorice. Seria III. Tom. XXVII 

grafia istorică — secția antică — și spre marea mea bucurie, 
cu succes. Iarăşi nu puțin curaj mi-a dat faptul că — cu 
toate aprecierile nefavorabile ale Domnilor, cari știți că s'au 
opus cu atâta sârguință la plecarea mea — n'am fost ultimul 
în cunoștințele limbilor clasice: e drept, că atât în Jena cât 
şi aici fiecare oră liberă e consacrată lor. Dar, în parantez 
fie zis, când toată ziua stau cu autori greci şi latini în mână, 
nu trebue multă vreme ca să ajung la un nivel și mai ridicat 
cu aceste cunoştinţe, pe cari, evident, nu le voiu socoti nicio- 
dată ca suficiente atâta vreme, cât îmi vor sta înainte pil- 
dele profesorilor sau ale studenţilor de frunte de aici, în 
specialitatea mea. Ceea ce pentru oricare vine dela noi ca 
să studieze aici filologia clasică sau ce-i legat de ea, e ho- 
tărîtor în dovedirea inferiorității lui, e lipsa de îndemânare 
și ușurință în adaptarea la mediul clasic-antic. Neglijând 
alte multe părți din cultura lor — de pildă limbile moderne 
în care-s grozav de slabi — Nemţii au tăbăriît cu toate pu- 
terile lor pe clasicism. Așa dar tocmai unde-s ei mai tari, 
am eu de lucrat și, într'un fel, de luptat. La început mau 
trecut multe răcori, deoarece nu eram de fel în putinţa de 
a mă afunda cu totul în acest mediu. Spre mirarea mea m'am 
regăsit însă destul de repede —și cu oarecare ruşine de 
frica mea dela început — am atribuit clipele de îndoială cu- 
surului meu de a lua toate cele rele mai tragic de cum sunt... 

« Aşa dar, am căpătat curaj, pe de o parte prin constatările 
mele proprii, pe de alta prin aprobarea ce am găsit-o dela 
acei dintre profesori, la care am avut prilejul să mă... « ma- 
nifest », ca de pildă la Seminarul de izvoare greceşti (Herodot) 
și la cel de geografie latină. Sub impresia aceasta de nădejde 
în putinţa clasicizării mele, Vă și scriu acum. Ceea ce m'a 
amăriît însă, nu atât pentru mine,. cât pentru țara noastră, 
a fost neîncrederea, aproape disprețul, cu cari sântem tratați 
de învățații de aici. Și, Dumnezeu știe, dacă la toate univer- 
sitățile germane se găsesc secții istorice sau facultăți de me- 
dicină, de pildă, ca la noi în București, sau dacă toți stu- 
denții germani sunt mai silitori și mai culți decât studenții 
noştri din aceleaşi părți.... Cum vedeți dară, departe de 
a Vă comunica lucruri mai vrednice de luare aminte, mai 

mult Vă fac o spovedanie a nădejdilor mele. Dacă le veți 
crede și D-v. îndreptățite, asta-i altă ceva. Un lucru e sigur, 
că nu cu una cu două se devine clasic în ţara clasicismului ». 

A 2-a scrisoare a lui Pârvan, trimisă tot din Berlin 
la 10.X.1906, exprimă oarecare nedumeriri din cauză că nu i 
se trimite bursa la timp, precum şi « multe mulțămiri pentru 
tipărirea grabnică » a studiului său despre « Salsovia» în 
« Convorbiri Literare ». 

Celelalte scrisori românești, câte s'au mai păstrat, prezintă 
interes mai redus, fiind simple mulțumiri din partea unor 
intelectuali, cărora Bogdan le-a trimis câte un exemplar 
din publicațiunile sale istorice. Merită însă relevat faptul că 
atât savantul ceh Karel Kadlec din Praga, cât și po- 
lonezul I. Lukaszewski din Lwów (Lemberg), se 
sileau să corespondeze în limba română, pe care cel dintâi 
o cunoștea şi stăpânea mai bine decât cel din urmă. 


V 


Să vedem acum, după spicuirile din scrisorile româneşti, 
ce fel de răsunet străbete din textul celor străine cu privire 
la preocupările și valoarea personalităţii lui loan Bogdan. 
Să le cercetăm întâi pe cele scrise în limba germană, care 
sunt și mai numeroase şi mai lămuritoare decât cele redactate 
în limba română sau în diferite limbi slave. 

Dintre cele 43 de scrisori germane, nu numai ca număr 
ci şi ca bogăție a cuprinsului și ca valoare documentară, 
cele mai impunătoare sunt cele adresate lui Ioan Bogdan 
de către fostul său profesor dela Universitatea din Viena, repu- 
tatul slavist V. Jagi€, între anii 1888—1g05. Savantul de 
reputație europeană Vatroslav Jagič, născut la Varaş- 
din (6.VII.1838), fusese elevul cunoscutului slavist M i k 1 o- 
sich; după terminarea studiilor universitare funcționase 
ca profesor în Odesa (1871 —1874), în Berlin (1874—1880), 
în Petersburg (1880—1885) şi în Viena (1886—1909), unde 
şi-a încheiat cariera didactictă şi ştiințifică-literară. In chip 
de răsplată pentru meritele lui a fost numit la 1909 membru 
în Casa domnilor din Austria (Österr. Herrenhaus). La 

1876 înființase Jagič importantul periodic Archiv für sla- 
wische Philologie, a cărei redactare a rămas În grija lui timp 
de 44 de ani, până la 1920. Academia din Petersburg i-a 
încredințat redactarea publicațiunii Enciclopedia filologiei 
slave. Jagič a decedat în Viena la 5 August 10231). 
Cea dintâi scrisoare o trimite Jagič din Viena la Pe- 
tersburg tocmai în ziua de Crăciun 1888, făcându-i urări 
cordiale pentru rezultate cât mai strălucite în atingerea scopului 
științific, căruia s'a decis a-și sacrifica munca vieţii. Bogdan 
pare să-i fi împărtășit impresiunile sale personale despre ni- 
velul științific al Universității din St. Petersburg. Jagič 
ţinea să-l încurajeze, îndemnându-l să nu uite că cel puţin 
în privința studiilor slave i se cuvine Universității din Pe- 
tersburg întâietate față de cea din Viena, atât de săracă în 
această privință, încât trebue să se mulțumească cu sfărmi- 
turile ce cad dela masa bogată a vecinilor din Răsărit 2). 
In restul scrisorii se cuprind informaţiuni privitoare la nu- 
mărul scăzut al studenţilor, cu oarecare interes pentru stu- 
diile slave, precum şi la relațiuni familiare împărtășite în 
ton melancolic, spunând că rar se mai întâlnește Sâmbătă 
seara cu studenții, deoarece «anevoie se găsesc oameni 
tineri, cari să prefere a petrece o seară în sânul familiei decât 
să șadă fără niciun scop în cafenea sau în restaurant. Înafară 


1) In necrologul publicat de editorul revistei Archiv für slawische Philologie, 
Berlin, 1925, p. 144, e subliniată pierderea suferită de filologia slavă prin dece- 
darea lui Vatroslav Jagit: «Die slawische Philologie verlor in ihm ihren 
letzten grossen Führer, dem ein sechzigjähriges Wirken als Forscher und Lehrer 
in seinem Vaterlande, in Russland, Deutschland u. Österreich beschieden war. 
Das erste Wort der Trauer und des Schmerzes um den unersetzlichen Verlust gilt 
an dieser Stelle dem Begründer unserer Zeitschrift... Jagi€ konnte mit der Ge- 
wissheit scheiden, dass Opfer und Mühe nicht vergebens gewesen waren. Wenn 
er auf die 37 stattlichen Bände zurückblickte, die unter seiner Leitung enstanden 
sind, dann durfte er das hohe Glück des höchsten Augenblicks geniessen; sein grosser 
Plan der Okzidentalisierung der slawischen Philologie war gelungen ». 

2) « Ich bedauere, dass Sie von der theoretischen Seite der Wissenschaft, wie 
sie in St. Petersburg behandelt wird, nicht in gleichem Masse entzückt zu sein 
scheinen; allein Sie müssen nicht vergessen, dass Sie zu einer Zeit die Petersburger 
Universität kennen lernen, die nicht die Glanzperiode derselben bildete. Es ist 
ja kein Geheimniss, dass gegenwärtig die russischen Universitäten nicht im Auf- 
schwunge sich befinden, sondern eher das Gegentheil. Und doch gönne ich jener 
Alma Mater neidlos den Vorrang, den sie wenigstens in slavicis einnehmen sollte. 
Wie arm sind wir hier den dortigen Verhältnissen gegenüber! Wir müssen uns 
mit den Brocken begnügen, die von dem reich aufgedeckten Tische unserer öst- 
lichen Nachbarn fallen !»... 

de aceasta, contrastele de ordin național, care se ivesc în 
Viena la tot pasul, Vă sunt cunoscute. Eu mă silesc, ca și 
până acum, a mă apăra de unilateralitate, dar foarte puțini 
îmi împărtăşesc părerea » 1). 

A doua scrisoare i-o trimite Jagi€ din Altmünster bei 
Gmunden (11/23.VIII.1889) la Moscova, de unde îi scrisese 
Bogdan că e mai împăcat cu situațiunea de cum fusese 
în Petersburg; e surprins că rămâne şi vara în Rusia, în loc de a 
căuta să-şi întărească sănătatea undeva în aerul proaspăt din 
Carpaţi. Il întreabă, dacă e destul de precaut față de sine 
însuşi? Ştie că la Moscova este vara clima mai sănătoasă 
decât la Petersburg; cunoaște vechea metropolă a slavismului 
răsăritean, amintindu-şi totdeauna cu plăcere de timpul pe- 
trecut acolo. Speră să-l poată întâlni la Moscova, unde are 
de gând să stea și în toamna aceasta după vechiul obiceiu 
5 —6 săptămâni, dacă va primi ştiri din Muzeul Rumjanzov, 
că găseşte acolo m-sse «neocupate de nimeni »2). 

De încheiere îl sfătueşte să. copieze încă odată cronica lui 
Manasses întreagă şi să se pregătească a o edita. 

In a 3-a scrisoare, trimisă din Viena (23.VI. 1890), mul- 
țumind lui Bogdan pentru prieteneasca-i amintire, face 
Ja gi č destăinuirea că din partea auditorilor săi având puține 
semne de atenţiune, îi pricinueşte mare bucurie orice amin- 

* 


1) « Man findet schwer junge Leute, die einen Abend in der Familie zuzu- 
bringen einem zwecklosen Sitzen im Caftehaus vorziehen würden. Ausserdem Sie 
kennen ja die nationalen Gegensätze, die in Wien auf Schritt und Tritt zum Vor- 
schein treten. Ich suche uns, wie bisher, vor Einseitigkeit zu schützen: die we- 
nigsten theilen meine Ansicht ». 

2) « Ich war, offen gesagt, überrrascht zu efahren, dass Sie selbst die Som- 
merzeit in Russland zubringen, statt etwa irgendwo in Karpaten frische Luft zu 
geniessen und ihre Gesundheit zu stärken. Sind Sie gegenüber sich selbst vorsichtig 
genug? Uebrigens in Moskau, namentlich in guter Lage, scheint im Ganzen das 
Clima gesunder zu sein, namentlich in Sommer, als in Petersburg. Indem ich 
wünsche, dass Ihnen das Moskauer Leben wohl bekommen möchte, freue ich 
mich, dass Sie mit den Hilfsmitteln die Ihnen diese alte Zarenstadt in Hülle und. 
Fülle bietet, zufrieden sind. Ich kenne einigermassen diese Metropole des Ost- 
slaventums und denke immer mit Vergnügen an die dort zugebrachte Zeit. Vielleicht 
sehen wir uns schon sehr bald. Denn ich beabsichtige more solito auch in diesem 
Herbst 5—6 Wochen in Russland zuzubringen und da wird mich der Weg entweder 
direct nach Moskau führen (falls mir von dort aus dem Rumjanz. Museum 
Nachrichten einlaufen, dass ich einige Handschriften unbesetzt und von niemandem 
occupiert dort finden werde), oder über Petersburg. Im ersten Falle würde ich 
um den 26—27 Aug. alten Stils in Moskau zu treffen, da wollen wir in alter Weise 
über alle möglichen Fragen debattieren ». P 

tire a vreunuia dintre foştii săi studenți (recunoștință nu 
așteaptă dela ei). Bogdan, ca Român, forma totdeauna 
o excepție, câtă vreme era în Rusia; dela Șepkin a aflat 
că ar fi sosit la Cracovia, de unde ar fi aşteptat să-i scrie; 
dacă nu i-a scris, presupune că vina nu este a lui, ci trebue 
căutată «în neplăcuta atmosferă austriacă, în care nu se pot 
ridica oamenii la nicio idee cuminte » 1). Se plânge apoi, că 
numărul auditorilor i s'a redus la 4—5 inşi, că la cursurile 
de gramatică polonă a avut în semestrul de iarnă 3—4, iar 
acum la cele de gramatică rusească numai 2—3 auditori şi 
pe Nestor, acest splendid monument, îl ceteşte și inter- 
pretează numai pentru Koza k şi pentru un student bulgar, 
cu numele Iwanow! lar la exerciţiile de paleografie parti- 
cipă abia 4 —5 inşi, dacă socotește printre ei şi pe Dr. Pastr- 
nek şi pe Dr. Mur ko 2). Pentru vacanța de vară îl in- 
vită la Abbazia. 

In scrisoarea a 4-a (Abbazia, 21.1X.1894) îi comunică 
proiectul elaborat împreună cu Jireček şi cu prof. B rück- 
ner din Berlin, de a pregăti un Compendiu al tilologiei 
slave şi al științelor auxiliare (Grundriss der slawischen Phi- 
lologie und ihrer Hilfswissenschaften ) proiect la care el visează 
mereu din 1892, invitându-l să participe la această lucrare 
cu două contribuțiuni: 1) Elemente slave în limba română 
1/4—1/2 coală în format de lexicon şi 2) Literatura biseri- 
cească paleoslavă la Români, 1/3 coală. Termenul ar fi până 
la sfârșitul anului 1895. S'ar bucura, dacă Bogdan i-ar 
da răspuns afirmativ 5), fiind el primul căruia îi împărtă- 


1) € Ich bin so wenig verzărtelt durch meine hiesigen Zuhörer dass mir jede 
Errinnerung (eine Dankbarkeit verlang ich ja nicht) von einem meier gewesenen 
Zuhörer grosse Freude macht, Nun bildeten Sie als Rumäne immer eine Ausnahme, 
solange Sie in Russland waren; ich vermutete also, als Sie mir aus Krakau nicht 
schrieben, dass das in dieser allerliebsten österreichischen. Luft steckt, dass die 
Menschen zu keinem «g’scheiten » Gedanken sich emporraffen können»... 

2) &...im vorrigen Wintersemester hatte ich auf die polnische Grammatik 
3—4, jetzt für die russische Gramatik ebenso 2—3 Zuhörer. Nestor, dieses herrliche 
Denkmal, lèse und interpretire ich für Kozak und. einen Bulgaren Iwanow ! Paleogra- 
phische Uebungen betreiben wir 4—5 Mann hoch, wenn man Dr. Pastrnek u. Dr. 
Murko dazu rechnet». 

3) «e Es wird mich freuen, wenn Sie mir schon jetzt ja sagen. Sie sind sowie so 
der erste, dem ich die Nachricht davon gebe. Sie können sich also auf diese Prio- 
rität etwas einbilden ». 

șește știrea despre acest proiect de compendiu sau enci- 
clopedie. 

In scrisoarea a 6-a (Viena, 16.X1.1895) multumind lui Bogdan 
pentru trimiterea publicației sale recente, Cronici inedite 
atingătoare de istoria Românilor, cu dedicaţiune, prof. Jagi€ 
spune că se bucură de această dedicațiune, fiind convins 
de sinceritatea ei. Va îndemna pe Jireček să facă un 
referat pentru Archiv für slawische Philologie. După venirea 
lui D. A. Sturdza la guvern, Bogdan pare să-i fi 
comunicat lui Jagi€ că i se oferă o situaţiune mai impor- 
tantă în minister, ceea ce-l îndeamnă pe profesorul vienez 
să-i scrie: « Îndată ce am aflat că protectorul D-tale a devenit 
prim-ministru, m'am gândit că vei avea mai multe înda- 
toriri. De aceea nu m'a surprins știrea ce mi-ai trimis. Aş 
dori foarte, să primeşti o astfel de situațiune în minister, 
prin ceea ce ai putea închina și intereselor de ordin științific 
măcar o parte a timpului D-tale. Nu este bine ca chiar cele 
mai capabile forțe să întoarcă mereu spatele ştiinţei. In chipul 
acesta nu se poate forma o tradiție de erudițiune, nici des- 
volta o școală. Eu aş dori foarte să întemeiezi D-ta o şcoală 
în București, apoi în numele Domnului poți deveni şi mi- 
nistru » 1), 

Printr'o cartă postală din 25.X.1896 mulțumește Jagi€ 
lui Bogdan pentru o contribuțiune științifică a sa la 
volumul omagial O bla k, mustrându-l că nu mai dă nicio 
ştire şi întrebându-l dacă n'a fost incognito prin Viena, căci 
domni foarte mari şi profesori români obişnuesc a călători 
incognito » 2). 


1) « Gleich als Ihr Gönner Premier Minister geworden, dachte ich mir, dass 
Sie jetzt stärker in Anspruch genommen dürften. Darum kommt mir Ihre Nach- 
zicht nicht unerwartet. Ich würde sehr wünschen, dass Sie eine solche Stellung im 
Ministerium bekommen, wobei Sie wenigstens mit einem Theil Ihrer Zeit auçh 
den Interessen der Wissenschaft dienen könnten. Es ist nicht gut, dass gerade die 
tüchtigsten Kräfte fortwährend der Universität den Rücken kehren. So kann sich 
nicht eine gelehrte Tradition, kann sich nicht eine Schule entwickeln. Ich würde 
sehr wünschen dass Sie in Bukarest eine Schule gründen, dann können Sie in 
Gottes Namen auch Minister werden ». 

3) « Mit laconischen Schweigen bekam ich Ihren Beitrag zum Denkmal Oblaks, 
den ich mit Dank quittire. Sie lassen sich weder sehen, noch hören ! Waren Sie 
nicht schon incognito in Wien ? Sehr grosse Herren und rumänische Professoren 
pflegen incognito zu reisen »! 

In a 8-a scrisoare (6.l.1900) îi mulțumește pentru tele- 
grama de felicitare de anul nou, adăugând că s'ar fi bucurat 
nespus, dacă într'o scrisoare vie i-ar fi comunicat ştiri mai 
amănunțite despre preocupările lui şi despre starea fami- 
liară. Intreabă apoi dacă d-l Băr bulesc u, dela care 
primise un anunț de căsătorie, şi-a tipărit teza 'de doctorat 
în Agram. De încheiere, din partea tuturor membrilor fa- 
miliei sale îi transmite cele mai cordiale urări pentru anul 
nou sau «după cum vrea Împăratul Wilhelm II, pentru 
noul secol» 1). 

Printr'o cartă postală din Abbazia (13. IX.1901) roagă 
Jagit pe Bogdan să-i comunice în ce condițiuni ar 
putea primi din Bucureşti la Viena Psaltirea chirilică, amin- 
tită de Miklosich în Starine şi numită de el Psaltirea 
lui Mladen; i-ar fi de trebuință pentru colaţionarea textului 
cu cel din Psaltirea de Bologna și Pogodin, a căror editare 
o proiectează. 

Bogdan îndrumându-l să se adreseze lui D. A. 
Sturdza, Jagič îi comunică prin epistola a 10-a (23.X. 
1901), că i-a scris amănunțit acestuia şi, dacă-i va fi cererea 
ascultată, speră să poată utiliza variantele pentru proiectata 
sa ediție. Il avizează totodată că la începutul anului 1902 
va călători la Roma, unde se află un text grecesc mai bun 
decât cel din Viena; dacă va primi codicele din Bucureşti, 
colaționarea cu textele amintite speră s'o poată termina până 
în Ianuarie sau în Februarie. De încheiere mărturisește că orice 
publică Bogdan, îi face mare bucurie ?). 

In scrisoarea a 11-a (28.X1.1901) comunică Jagi ič lui 
Bogdan, că dela prim-ministrul Sturdza na primit 
niciun răspuns, l-ar îndatora foarte mult cercetând cum stă 
chestiunea şi avizându-l, dacă e cu putință să-i fie cererea 
ascultată. El nu poate proceda la tipărirea textelor câtă vreme 


1) « Auch würde ich gern erfahren, ob Herr Bărbulescu schon seine Disser- 
tation in Agram herausgegeben. Eine Anzeige von seiner Heirath bekamen, aber 
unsere Gratulationskarten wurden uns als unbestellbar zurückgeschickt, wir sind 
alle wohl, übermitteln Ihnen durch mich die herzlichsten Glückwünsche zum 
Jahreswechsel oder, wie es der Kaiser Wilhelm II will, zum Neuen Jahrhundert »! 

2) « Ueber die Erfolge Ihrer Arbeit freue ich mich schon jetzt. Sie arbeiten 
sehr nett, man hat an allem, was Sie publiciren, seine grosse Freude ». 

nu ştie dacă poate conta sau nu pe variantele manuscrisului 
dela București 1). 

Prin biletul din 20.[.rgo2 mulțumește pentru telegrama 
de felicitări de anul nou, ca și pentru stăruințele lui Bogdan, 
fără rezultat, de a-i fi de ajutor în chestiunea manuscrisului 
Psaltirii dela București, avizându-l că poate să se lipsească 
de această «comoară», după ce a reușit să dispună de 3 texte 
în redacțiune mediobulgară și speră să primească în curând 
un al 4-lea mss. dela Petersburg 2). 

La 14 Septemvrie 1go2 Jagič îi comunică din Abbazia 
lui Bogdan, că l-a întâlnit acolo pe Burbelescu 
(Bărbulescu), dela care n'a putut afla multe, nefiind în ra- 
porturi de prietenie cu Bogdan şi socotind că ar fi fost 
indiscret să-l descoase în privința aceasta. Ii comunică mai 
departe că e în pregătire vol. XXV al revistei Archiv für 
slawische Philologie, adăugând mărturisirea că, deşi nu poate 
privi cu deplină satisfacțiune asupra întregii sale activități, 
este totuși mulțumit în câtva de această prestațiune a sa, 
dăinuind ea mai mult de 25 de ani 3). 

Fiind hotărît să publice numărul acesta ca volum jubilar, 
închinat nu persoanei sale, ci filologiei slave ca un «dar 
plăcut », îl roagă şi pe B og dan să colaboreze trimițând 
o contribuțiune ştiinţifică, împreună cu o fotografie, căci 
intenționează să publice fotografiile tuturor colaboratorilor 
acestei reviste. I-ar face mare bucurie Bogdan, împli- 
nindu-i această dorință, după ce i-au promis contribuțiuni 
şi fotografii următorii slavişti: Leskien, Nehring, 
Brückner, Katujniacki, Vondrák, Rešetar, 


1) « Sie würden mich zum grossen Dank verpflichten, wenn Sie sich über die 
Sachlage erkundigen wollten und mir mittheilen, ob es möglich war meiner Bitte Ge- 
hör zu schenken. Ich möchte es gern wissen, darnach meine weitere Beschäftigung 
einzurichten. Ich kann nämlich den Druck der Texte nicht beginnen, so lange 
ich nicht weiss, ob ich auf die Varianten aus der Bukarester Handschrift rechnen 
darf oder nicht». 

2) « Ich danke Ihnen für die freundlichen, wenn auch bis jetzt nicht mit Erfolg 
gekrönten Bemühungen bezüglich der bekannten Handschrift. Da ich über drei 
Texte mittelbulg. Redaction jetzt verfüge und nächstens noch ein viertes Manuscript 
aus Petersburg zu erhalten hoffe, so kann ich Ihren Schatz entbehren ». 

2) e Wenn ich auf meine sonstige Wirksamkeit nicht ganz mit Befriedigung 
zurückblicke, so bin ich mit dieser mehr als 25 Jahre dauernden Leistung einiger- 
massen Zufrieden >, 

Stojanovič, St. Novakovič, Sismanov, Mi- 
letič& Al. Wesselofsky, A. Schachmatov, 
Sčepkin, Ljapanov, Speransky, Broch; mai 
contează pe Gebauer, Pastrnek, Pólivka ș.a. 
Speră că între ei nu va fi nicio personalitate, cu care Bogdan 
să nu fie învoit a se afla sub același acoperiș. S'ar bucura 
foarte mult, dacă ar putea primi un răspuns favorabil 1). 

In scrisoarea a 14-a (Viena, 14.X1.1902) își exprima bucuria 
pentru răspunsul afirmativ al lui Bogdan, declarând că 
subiectul ales de el îl găseşte foarte interesant; în alte împre- 
jurări l-ar ruga să-l trateze cât mai amănunțit. Considerând 
însă că în 40 coale de tipar ar dori să concentreze cât mai 
multe contribuțiuni, ar fi de preferit o expunere mai com- 
primată, aproximativ 1—1 1 coale 2). 

La 11 Ianuarie 1903 întreabă Jagi€ pe Bogdan, dacă e adevă- 
rată informațiunea că ar intenționa să facă politică activă. Dacă 
are inclinațiune și simte chemarea să poată oferi patriei sale 
servicii folositoare şi pe calea aceasta, îi spune: Glückauf ! 
Exprimă totuși dorința să nu-și părăsească Bogdan prea 
tare îndeletnicirile filologice-istorice, de oarece el (Jagi€), mo- 
mentan nu cunoaște pe nimeni în stare să-l poată înlocui 3). 

In a 16-a scrisoare (1 Aprilie 1903) revenind asupra chestiunii 
cu volumul jubilar (XXV) din Archiv fir slawische Philologie, 
Jagi€t roagă pe Bogdan să consimtă a-i publica în 
acest volum numai o parte din studiul trimis, restul urmând 
să apară în numărul viitor, cum se va proceda și cu lucrările 
lui Jireček, Lamanskij și Belič. Ii mulțumește 


1) «Ich würde mich sehr freuen, wenn Sie mir mal in diesen 2 Wochen, die 
ich hier bin (ich kehre c. 24 Sept. nach Wien zuriick) eine giinstig lautende Antwort 
mitteilen wollten ». 

3) « Ich finde die Wahl Ihres Themas sehr interessant und würde unter anderen 
Umständen bitten, möglichst ausführlich den Gegenstand zu behandeln. Jetzt 
allerdings, wo ich auf den 40 Bogen möglichst viele Beiträge concentriren möchte, 
wäre die kürzere Fassung (etwa 1 bis 112 Bogen) vorzuziehen ». 

3) « Ich höre, ich weiss nicht, ob es richtig ist, dass Sie jetzt auch im öffent- 
lichen, politischen Leben activ auftreten wollen. Nun wenn Sie Neigung dazu 
haben und. den Beruf in sich fühlen in dieser Weise Ihrem Vaterland nützliche Dienste 
leisten zu können — dann sage ich ein « Glückauf » dazu; wünsche jedoch, dass dabei 
Ihre philolog.-historischen Kenntnisse nicht zu stark in den Hintergrund treten 
weil ich augenblicklich wenigstens keinen Ersatz dafür erblicke. Kurz — was Sie 
immer vorhaben, mögen Sie es zum glücklichen Ende bringen und dabei von Ge- 
sundheit, Zufriedenheit begleitet sein >. 

pentru ataşamentul, în împrejurările triste de atunci, atât de 
binefăcător pentru el. Când agitațiile naţionale jugoslave 
nu mai cunoșteau în impetuositatea lor nicio măsură, îi cădea 
îndoit de bine să-și poată păstra credinţa că mai există oameni 
cari nu se îndoiesc de curăţenia strădaniilor lui 1). 

Cerându-i-se lui Jagič, pentru Neue Freie Presse din 
Viena, un articol despre Problema macedoneană, după mai 
multe stăruințe l-a scris, constatând de partea Bulgarilor în 
privinţa aceasta rezultate mai mari decât de partea Sârbilor. 
Pentru aceasta a fost atacat în chipul cel mai necuviincios 
în ziarele sârbești, atingându-i şi onoarea. S'a ivit chiar 
propunerea să fie eliminat din Academia sârbească. In astfel 
de împrejurări s'a simțit îndemnat să-și înainteze, la Belgrad, 
demisia. Dar intervențiunea unor prieteni mai chibzuiți a 
izbutit să potolească pornirea ostilă. E de mirare că şi Croaţii 
l-au atacat pe motivul că ar fi fost prea «serbofil » Ar mai 
trebui, ceea ce nu-i imposibil, să fie și Bulgarii nemulțumiți. 
" Atunci ar avea cea mai bună satisfacțiune pentru onesta sa 
strădanie de a proceda cât mai obiectiv, mai liniștit și mai 
fără patimă ! Dar nu e nicidecum plăcut a fi o minge a în- 
jurăturilor jurnalistice 2). 

Scrisoarea a 17-a (5.VI.1903) aduce din nou în discuțiune 
ideea de predilecțiune a slavistului Ja gi €, care întocmise 
înainte cu aproape 10 ani proiectul pentru tipărirea unei 
enciclopedii de slavistică, intenționând să-şi încununeze acti- 
vitatea ştiinţifică prin publicarea ei 3). Dar proiectul rămânând 


1) «Ich danke Ihnen für Ihre mir so wohltuende Anhânglichkeit. In diesen 
tristen Verhältnissen, wo die nationale Aufregung bei den Südslaven in ihrer Lei- 
denschaftlichkeit kein Mass kennt — thut es doppelt wohl an dem Glauben fest- 
zuhalten, dass es noch Menschen gibt, die an der Reinheit meiner Bestrebungen 
nicht zweifeln ». 

2) « Es fehlt nur noch, was ja.möglich ist, dass auch die Bulgaren unzufrieden 
sind — dann hätte ich die beste Satisfaction für mein ehrliches Bestreben nach 
Möglichkeit objectiv, ruhig, leidenschaftslos vorzugehen ! Es ist aber durchaus 
nicht angenehm ein Spielbal der journalistischen Schimpfereien zu sein ». 

3) « Ich hatte schon vor fast 10 Jahren an der Idee der Herausgabe eines Grund- 
risses der slawischen Philologie gearbeitet, d. h. Pläne gemacht, Verleger gefunden 
und Mitarbeiter zusammengesucht. Ich fand alles was ich wollte, aber die Arbeit 
ging doch nicht vom Fleck, d. h. die in Auswahl genommenen Mitarbeiter, über- 
häuft mit sonstigen Pflichten, könnten nicht die Termine einhalten. So musste 
ich den Lieblingsgedanken mit diesem Werk meinen Lebensabend abzuschliessen, 
aufgeben. Was ich selbst nicht ausführen konnte, das möchte jetzt die Petersburger 

neînfăptuit, cearcă acum Academia din Petersburg să-l ducă 
la îndeplinire, invitându-l însă pe Jagi€ să ia conducerea, 
deci partea esențială şi dificilă a problemei: căutarea cola- 
boratorilor. El şi-a cerut timp de cugetare până în toamnă. 
Dacă apelul lui la colaborare va găsi răsunetul cuvenit printre 
vechile cunoștințe, bucuros va închina acestei probleme, 
restul zilelor sale, iar dacă nu, va renunța pentru a doua și 
ultima oară definitiv la această idee predilectă. Lucrarea va 
avea două edițiuni: rusă și germană, cea dintâi fiind ediţia 
originală, tipărită pe cheltuiala Academiei din Petersburg, 
iar a doua, ca prelucrare, va apărea la firma Weidmann-Berlin. 
Pentru ediția rusă e prevăzut un onorar de 4o—şo ruble 
de fiecare coală de tipar, pentru cea germană de 5o mărci. 
Contribuțiunea ce ar dori să pregătească Bogdan, ar 
putea fi din domeniul limbistic (Limba bisericească slavă _ 
în teritoriul etnic românesc sau Elementele slave în limba 
română) sau din al literaturii sau din al istoriei (istorie poli- 
tică, culturală şi bisericească) sau chiar din domeniul etno- 
grafiei, arheologiei, etc. Câmpul e foarte vast. Ar fi foarte 
de dorit să mai colaboreze cineva din România, alături de 
Bogdan, la publicațiunea aceasta. Il roagă să cugete asupra 
acestei chestiuni și să-i comunice impresiile, dorințele și 
hotărîrile sale 1). 

In scrisoarea următoare (25.XIl.1903 st. v. 7.1.1904 st. 
n.) revine Jagi€ mai amănurțit asupra proiectului de 
Enciclopedie, precizând că va cuprinde 6 volume şi el, în 
calitate de redactor, ar dori să aibă colaboratori dintre cei 
mai buni, fiind călăuzit de dorința să vadă eternizat prin 
lucrarea aceasta, clădită pe temeiuri științifice, un monument 
al păcii internaționale — acesta ar fi idealul lui! — prin co- 
laborarea unui cât mai mare număr de bărbați, dacă nu 


Akademie in ihre Hand nehmen. Das war auch der Hauptzweck der vorläufigen 
Berathung des russischehn Pilologentages. Kaum kam ich nach Hause,als schon wieder 
die Nachricht aus Petersburg eintraf, dass die Akademie schon wieder das Wesent- 
liche von mir erwarte, d. h, ich soll die Oberleitung, also auch die schwierige Aufgabe, 
die Mitarbeiter ausfindig zu machen, übernehmen 2. 

1) « Sie sehen, das Feld ist sehr gross. Es wäre sehr zu wünschen, wenn neben 
Ihnen noch eine oder andere Persönlichkeit aus Rumänien sich beteiligen wollte. 
Ich bitte, denken Sie darüber nach und teilen Sie mir Ihre Eindrücke, Wünsche, 
Entschliisse mit ș, 

chiar a tuturor cari s'au interesat, în orice fel, de studiile 
slave. Intr'o lucrare de proporţii așa de mari, i-ar fi foarte 
neplăcut să lipsească numele lui Bogdan. 

In scrisoarea a 19-a (11.1.1905), după urările de anul nou, 
împărtășește Ja git lui Bogdan, că la fiecare schimbare 
de guvern în Bulgaria, Serbia și România, are obiceiul să 
caute numele ministrului de instrucție, aflându-se în vârsta, 
puțin demnă de invidiat, de a găsi tot foști elevi de ai săi 
printre miniştri sau ministeriabili. Așa a căutat și în ultima 
listă de candidaţi ai noului minister din București, după nu- 
mele lui Bogdan, cu toate că nu știe dacă trebue socotit 
ca aparținând liberalilor sau conservatorilor. Dacă ar avea 
dorințe de ordin politic, urează să i se împlineacsă în curând. 
Dorința lui e mai modestă: să editeze Bogdan pe Ma- 
nasses şi documentele, prin care va deschide nou izvor de 
învățătură şi de studiu serios... Il cam apasă povara bătrâ- 
nețelor, nu se plânge, dar cei 67 de ani nu pot ti cu totul 
nesocotiți — şi are atâtea îndatoriri, încât pentru un singur 
om e totuşi prea mult 1). 

Revenind din nou la chestiunea Enciclopediei, spune că 
are asigurată colaborarea lui Leskin, Brückner, 
Nehring, Gebauer și mulți Cehi, Berne kker, 
Mikkola, Strekelj, Murko, Vondrák, Sto- 
ianovič Rešetar, Mileti€, Sišmanov, As- 
both, Melich, Sachmatov, Soboleskij, Kors, 
Karskij, Budde ș. a. Cum să lipsească numele lui 
Bogdan? Dacă nu se încălzește pentru probleme gra- 
maticale-linguistice, să dea o contribuție din istoria litera- 
turii ori din domeniul analisticei, care-i este așa de apropiat. 
Să-şi aleagă o chestiune, pe care s'o poată elabora cu plă- 
cere și cu dragoste pentru această mare lucrare colectivă. 
Va fi probabil nedumerit, cum se mai poate gândi în timpuri 
așa de grozave, ca cele din Rusia anului 1905, la o întreprin- 


1) « Bei mir nämlich lässt sich dann und wann das Alter fühlen. Ich kann 
mich zwar nicht beklagen, aber 67 Jahre lassen sich doch nicht ganz verlă- 
ugnen | Indem bin ich zu stark mit allerlei Verpflichtungen beladen, die ich 
wie ein facchino schleppen muss... Alles zusammen, ist das fiir einen Einzigen 
doch zu viel + 


www.digibuc.ro 


30 I. LUPAŞ 182 


dere, în care Academia din Petersburg să aibă primul rolt). 
Dar Jagit credea că tocmai atunci era momentul de a 
se face dovada, că arbitrarul, corupțiunea etc. regimului 
rusesc nu au nimic comun cu forțele latente în sâmburele 
sănătos al poporului şi al intelectualității rusești. Deci el 
porneşte curajos la lucru 2). 

Cu toate îndemnurile stăruitoare, venite din partea iubitului 
său profesor, Bogdan n'a putut fi înduplecat să răspundă 
afirmativ la apel. Dar Jagi€ nu-i ia în nume de rău, dim- 
potrivă în scrisoarea penultimă (19.V.1905) îi mulţumeşte 
pentru sinceritate, văzând în ea o dovadă a- încrederii ce i-o 
acordă şi care-i cade bine 3). Totdeauna l-a prețuit mult pe 
Bogdan și sar considera fericit, dacă ar putea arăta cât mai 
mulți astfel de bărbaţi printre foştii săi elevi. Intelege deplin 
gândul lui Bogdan de a participa la vieața politică a 
Patriei sale. Dacă el s'a abținut dela politică, motivul trebue 


1) Intâiul volum al acestei Enciclopedii slave a apărut în St. Petersburg la 1910, 
cu titlul: OHuuRnONEeAiA CHaBAHCKOI PHNONOrIu nogb PenaKuiero Opa. akap. H. B. 
araya. 

1) a Sie werden vielleicht fragen, wie man bei solchen schrecklichen Zeiten, 
die Russland jetzt erlebt, noch an ein Unternehmen denken kann, bei welchem 
die Petersburger Akademie die erste Rolle spielen soll. Aber ich glaube, gerade 
jetzt ist es an der Zeit zu zeigen, dass die Willkür, Bestechlichkeit, Corruption usw. 
des russischen. Regimes mit den gesunden im Schosse des russischen Volkes und 
der russischen Intelligenz ruhenden Kräften nichts gemeinsames hat. Wir gehen 
also mutig an die Arbeit», 

3) « Nun ich bin Ihnen für Darlegung der Gründe, die Sie veranlassen zunächst 
kein bindendes Versprechen zu geben, zum aufrichtigen Dank verpflichtet; ich 
sehe darin einen Beweis Ihres Vertrauens zu mir, und das tut mir wohl. Ich würde 
mich glücklich schätzen, wenn ich auf mehrere solche Männer als einstige Schüler 
hinweisen könnte. Auch ]hre Beteiligung am politischen Leben Ihres Vaterlandes 
begreife ich vollkommen, Wenn ich hier keine politische Tätigkeit entfalte, so ist 
das dadurch zu erklären, dass ich mich hier fremd fühle. Ich bin kein Deutscher, 
aber auch kein speciell einem Land angehörender Slave. Uber die kleinen Verhält- 
nisse meiner Heimat bin ich hinaus, für alle slawischen Länder des Reiches, wo 
ich als Professor fungiere, habe ich nur platonische Sympathien. Am nächsten liegen 
mir die Schicksale Russlands am Herzen, wo ich natürlich ganz an der Seite der 
liberalen Intelligenz bin. Leider können einzelne Aufsätze, die mir dann und wann 
von den Zeitungen abgerungen werden, der guten Sache wenig nützen, zumal 
ich als russischer Akademiker nicht unter vollem Namen den Kampf gegen die 
russische korrupte Administration führen kann. So bin ich gezwungen rein ein 
Kabinetsgelehrter zu sein, glauben Sie aber gar nicht, dass ich deswegen immer 
ruhig bin. Die in der ganzen slawischen Welt unfertigen Zustände bringen auch 
mich öfter in solche Aufregung, dass ich Tage lang nicht ruhig arbeiten kann, 
Ihren Bestrebungen wünsche ich zum Nutzen Ihres Vaterlandes glänzenden Erfolg. 
Wie Sie mir din Sache schildern, bin ich ganz auf Ihrer Seite. Ein solcher ehrlicher 
Oppositionsmann ist auch Prof. Stoianovič in Belgrad ». 

căutat în împrejurarea că s'a simţit străin în Viena, nefiind 
German şi nici Slav, legat de o anume țară. De aceea a rămas 
numai savant de cabinet; dar să nu creadă nicidecum că ar 
trăi liniştit. Stările neconsolidate din întreaga lume slavă îi 
pricinuesc adeseori astfel de agitațiuni, încât zile întregi nu 
poate lucra liniştit., Doreşte succes strălucit stăruințelor lui 
Bogdan, spre folosul Patriei sale. 

In cea din urmă scrisoare (31.XII.1905) atinge Jagi€ 
coarda melancoliei, pricinuită de povara îndatoririlor ce-i 
apasă capul bătrân şi ostenit 1). Altfel e sănătos, dar din 
cauza multiplelor lucrări, ce e silit să îndeplinească fără niciun 
ajutor, se simte cam deprimat. Doreşte în sfârşit odihnă 2). 
Inainte de a i se fi deschis calea spre dorita odihnă de veci, 
profesorul Ja gi€ avu durerea să afle știrea despre tim- 
puria încetare din vieață a unuia din cei mai iubiţi şi mai 
credincioși dintre foștii săi elevi: a lui loan Bogdan. 
In Archiv für slawische Philologie (Berlin, 1920, p. 552—555) 
după ce publică atât necrologul scris de Dr. P. Cancel, 
cât şi pe cel redactat de Prof. Alexandru loan?) 
bătrânul Ja gi€ ţine să adauge câteva duioase amintiri 
personale despre Ioan Bo gdan, care şi după ce s'a 
despărţit de profesorul său de odinioară, i-a rămas « totdeauna 
prietin iubit şi credincios 4), 

1) « Welche Last von Pflichten auf mein altes miides Haupt fällt ». 

2) « Ich bin sonst gesund, aber wegen vieler Arbeiten, die ich ohne Hilfe selbst 
verrichten muss, etwas niedergedrückt. Sehne mich schon nach Ruhe», 

3) Acesta îşi termina necrologul prin cuvintele: a Ioan Bogdan ist tot, aber er 
lebt unter uns durch seine Werke, die « non imber edax, non aquilo impotens possit 
diruere aut innumerabilis annorum series et fuga temporum ». 

4) «Zu diesem Nachruf zweier Schüler des Verstorbenen sei es mir erlaubt 
— scrie V, Jagič — einige persönliche Erinnerungen hinzuzufügen, um auch meiner- 
seits dem Schmerz über Verlust eines anhänglichen Freundes Ausdruck zu geben. 
So oft er als Bukarester Professor nach Wien kam, unterliess er es nie mit mir zu 
verkehren... Wenn am Neujahrstage tief in der Nacht ich durch ein Telegramm 
gewekt wurde, so war das der Neujahrsgruss Bogdans. Ajs er Ende der achtziger 
Jahre nach Wien kam, um hier die Slawistik zu studieren, lautete für ihm die Ordre 
Sturdzas, volle vier Jahre in Wien zu bleiben. Ich machte ihn gleich darauf auf- 
merksam, dass es für seine Studien wichtiger wäre, einige Zeit in Polen und Russland 
zuzubrigen, doch er durfte fürs erste von der ihm vorgeschriebenen Marschroute 
nicht abweichen. Bald jedoch kam es in seiner neuen Heimat (er war eigentlich ein 
Siebenbiirger Rumäne aus Kronstadt) zum Ministerwechsel und neuen politischen 
Richtung. Da kam er (ich glaube im zweiten Semester seiner hiesigen Studien) 


zu mir und bat mich um Erlaubnis, sich auf mich berufen zu dürfen in dem an sein 
Ministerium gerichteten Gesuch, dass er zur Fortsetzung seiner Studien nach 

După ale profesorului Jagi€ urmează, la locul al doilea, 
scrisorile lui Constantin Jireček, (7 bucăți), autorul 
istoriei bulgare. La 17.11.1889 comunică lui Bogdan, că 
edițiunea a doua a istoriei Bulgarilor trebue s'o scrie din nou, 
deoarece se ivesc necontenit materiale documentare proas- 
pete. Salută cordial proiectul lui Bodgan de a pregăti un studiu 
despre vechile documente româneşti. Un studiu critic asupra 
instituțiunilor interne ale Moldovei şi Valahiei în secolele 
XIV—XVI, pe temeiul documentelor, ar fi o problemă splen- 
didă. Nu se gândeşte nimeni în România la editarea unui 
Codex Diplomaticus pentru documentele secolelor XIV—XVII 
în toate limbile, în ordine cronologică? Gramoty lui Ve- 
nelin şi Arhiva lui Hasdeu sunt învechite și necom- 
plete... La 6.VI același an, trimițându-i din publicațiile 
sale, Jireček îl încurajează pe Bogdan spunându-i că vor veni şi 
pentru România timpuri când știința şi politica nu vor mai 
fi aşa de încâlcite. Un Codex Diplomaticus, o colecțiune 
critică şi completă: Fontes rerum rumanicarum trebuesc luate 
cu timpul în lucrare — fiind ele o foarte necesară temelie 
solidă — pentru istoriografia națională. 

La 22.XI]1.1go2 îi mulţumeşte Jireček lui Bogdan pentru 
volumul Documente și regeste privitoare la relaţiile Țării Ro- 
mânești cu Braşovul în secolele XV—XVI (Bucureşti, 1002), 
mărturisind că prin această publicație a făcut istoriografiei 
române un mare serviciu şi că pe el l-a interesat mai cu seamă 
studiul introductiv, cu cercetarea amănunțită a diplomaticei 
şi formulelor din documentele dela Braşov. S'a apropiat de 
aceste studii scriind în timpul din urmă o lucrare despre 
cancelaria medievală a Ragusanilor (în deosebi despre « can- 
celaria slavonesca ») pentru Archiv für slawische Philologie. 

Intr'o cartă postală din 3.VIII.1903 împărtășește informa- 
țiuni bibliografice, iar prin epistola din 24.1V.1905 mulțumind 
pentru frumosul vol. I (1413—1508) din Documente priv. la 


Krakau und weiter nach Russland ziehen möchte. Selbstverstăndlich ging ich mit 
voller Überzeugung darauf ein. So verliess er mich bald als Schüler, verblieb aber immer 
mein lieber treuer Freund ». 

relațiile Ţării Românești cu Brașovul și cu Țara Ungurească, 
declară că se bucură foarte mult de această exemplară editare 
a unor documente atât de importante, iar la 20.X.1905 ex- 
primă mulțumiri pentru Albumul paleografic, înzestrat cu 26 
facsimile ale documentelor brașovene din secolul al XV-lea. 
In numele Seminarului de istorie osteuropeană dela Univer- 
sitatea din Viena, trimite împreună cu prof. Hans Uebers- 
berger mulțumiri pentru exemplarele foarte prețioase, 
trimise de I. Bogdan din publicaţiunile Comisiunii 
Istorice a României în dar pentru biblioteca acestui Se- 
minar. 

Dela Polivka din Praga o scrisoare (10.VI.1891) tratând 
chestiuni de specialitate filologică-literară, încheie cu împăr- 
tășirea că la expoziția Cehilor o «capelă românească face 
furoare » cu cântece naţionale și politice, secerând aplause 
din partea publicului, care se entusiasmează repede. 

Două scrisori ale lui Dr. Dreger din Tirol (Cavalese 
13 şi 21.VIl.r893), 5 ale lui Kaluzniackij (4 din 
Cernăuți; 23.XII.1893; 12.X1.1894; 13.11.1895; 5.1X.1896) 
şi una din Suceava (12.VIII.1896), cuprind chestiuni de spe- 
cialitate filologică și bibliografică. 

O scrisoare mai amplă dela Mileti€ din Sofia (24.XII 
1895) despre intervenția lui la Ministerul de Culte bulgar, în 
chestiunea editării cronicii lui Manasses, dă în partea 
a doua informațiuni ample despre o vizită a lui la Brașov, 
Sibiu și Blaj, exprimând mulțumiri pentru ospitalitatea, de 
care a fost împărtășit în familia Bogdan, precum şi dorința 
de a-l putea primi ca oaspe la Sofia. 

O scrisoare a oarecărui Cornel(?) din Cernăuţi, arată 
că Eugen Kozak a descifrat şi copiat 450 documente 
pentru «pseudo-savantul» G. Tocilescu, acesta ră- 
mânându-i dator cu roo fl. După ce muncise omul peste 
doi ani, la scrisori și telegrame nici nu vrea să-i răspundă. 

Fostul coleg de Universitate Eugen Kozak, îi tri- 
mite din Cernăuţi (17.X11.1903) 2 exemplare din cartea sa Die 
Inschriften aus der Bukovina (1 ex. pentru biblioteca per- 
sonală și 1 ex, pentru Biblioteca Academiei Române), feli- 
citându-l pentru preluarea redacției Convorbirilor Literare, 


15 A. R. — Memoriile Secţiuni Istorice. Seria III. Tom. XXVII. 

precum şi pentru recensia despre manualul lui Tocilescul), 
asupra căruia promite să-i facă unele destăinuiri. La 16.1.1907 
trimițându-i din Cernăuți a doua scrisoare, îl roagă pe 
Bogdan să-i facă o recensie pentru Convorbiri şi îi isto- 
riseşte pățania cu Tocilescu, pe care-l învinueşte a fi 
săvârşit «lipsă de tact» (blând spus), prin publicarea tra- 
ducerii româneşti a documentelor braşovene, fără să fi po- 
menit și numele lui. Dacă va proceda la fel şi cu publicarea 
textelor originale slave, va fi nevoit să-i facă proces de plagiat 2). 

La 15.XII.1904 căpitanul Paul Jacubenz trimite 
din Viena două copii de pe hărțile Olteniei din anii 1722 şi 
1723, ca donațiune pentru Academia Română şi pentru Uni- 
versitatea din Bucureşti, oferindu-şi cu plăcere serviciile în 
orice chestiune privitoare la arhivele din Viena. 

Profesorul arhivar dr. Albert Berger din Bistriţa 
(17.11.1914), mulțumește lui Bogdan pentru exemplarul din 
Documentele lui Ștefan cel Mare, trimis pe seama Arhivei şi-l 
roagă să propună a se trimite din partea Academiei toate 
volumele din colecțiunea Hurmuza ki, în care se găsesc 
publicate documente din Arhiva bistrițeană. 

Profesorul Universității din Belgrad, Dr. Jovan Radonit, 
autorul monografiei privitoare la Gheorghe Brancovici și epoca 
sa, mulțumește (17/30.1[.1914) lui Bogdan pentru trimiterea 


1) « Die Kritiklosigkeit darf man sich nicht anhăufen lassen », 

2) « Fur jetzt kann ich schon so viel sagen, dass ich die von Tocilescu mir über- 
gebene rumänische Uebersetzung der slawischen Braschover Urkunden durch und 
durch auskorrigiert habe, zu welchem Behufe 'Tocilescu selbst so wohl auf meiner 
Pfarre in Dobronoutz als auch in Czernovitz wochenlang weilte, damit ich ihm das 
richtige sprachliche wie historische Interesse beibringe. Aus diesem Grunde be- 
trachte ich die Publizierung der rumänischen Übersetzung ohne meinen Namen 
hierbei erwähnt zu haben, zum mindesten, gelinde gesagt, als eine Taktlosigkeit. 
Es würde mich sehr interessieren, diese Publication 'Tocilescu's zu Gesicht zu be- 
kommen, Wenn dieser Herr nun den slawischen Originaltext dieser Urkunden bis 
her nicht herausgegeben hat, so liegt der einzige Grund darin, dass die philologisch~ 
wissenschaftliche Fertigstellung des Textes zum Drucke mein ausschliessliches 
Werk ist und nicht seines, denn die nicht einmal von ihm selbst, sondern von einem 
Archivbeamten in Bukarest für ihn besorgte Abschrift der Photographien ist wis- 
senschaftlich einfach unter aller Kritik gewesen, weil sie von Fehlern aus Unver- 
ständnis strotzte, Sollte jedoch Tocilescu in der Folge sich dennoch an die Heraus- 
gabe des slawischen Textes dieser Urkunden wagen, so würde er mich hiedurch 
zur Anstrengung eines Plagiatsprozesses herausfordern, da er die zu wiederholten- 
malen von mir aufgestellte Bedingung der Nennung meines Namens als selbst-- 
verständlich annabm, ja mir sogar eine Ordensauszeichnung in Aussicht stellte.. 
Dieses meine Geschichte mit Tocilescu ?, 

importantei publicațiuni Documentele lui Ștefan cel Mare, prin 
care editorul a îndatorat nu numai istoriografia română, ci 
şi pe cea osteuropeană la mare mulțumită. Promite să scrie 
despre publicațiunea aceasta în revista Letopis Matite Srpske, 
după ce n'a lipsit să atragă atenţiunea învăţaţilor sârbi asupra 
acestei prestaţiuni meritorii. 

Printre scrisorile germane se păstrează şi două ciorne ale adre- 
selor trimise în Martie 1917 de loan Bogdan, în cali- 
tate de vicepreşedinte al Academiei Române, unui profesor, 
ofițer superior german, pe care-l însărcinase Mareșalul 
Mackensen să cerceteze raportul înaintat de Bogdan, 
cu privire la mss-ele slave, ridicate în noaptea de 22—23 
Ianuarie din depozitele Academiei noastre. Despre aceasta 
raportase Bogdan în şedinţa dela 2 Februarie 1917, 
arătând că a fost primit în audiență la Mackensen, 
căruia i-a mulţumit pentru binevoitoarea atitudine, pe care 
a avut-o în chestiunea mss-elor luate dela Academie și dela 
Muzeu: « Se cuvenea să Vi le dăm — a spus d-l Feldmareșal, 
dar, a continuat: — 4 Ai D-v. wau făcut oare ceva analog la 
Braşov? Cunoașteți chestiunea ». I-am răspuns că este ade- 
vărat, că din Arhivul municipal al Braşovului s'au ridicat 
o sumă de documente ce reprezintă corespondența dintre 
Domnii Țării Românești şi ai Moldovei cu Brașovenii. Ana- 
logia nu este perfectă, deoarece, pentru ridicarea documen- 
telor dela Braşov se putea invoca cel puțin motivul că ele 
au fost scrise toate de Domnii noștri, pe când între mss-ele dela 
Academie şi dela Muzeu (607 + 7 = 614 bucăţi), nu se gă- 
seşte niciunul care să fi fost scris în Bulgaria. Cu toate acestea 
noi credem, că documentele dela Braşov nu trebuesc aduse 
la București, deoarece ele sunt proprietatea orașului și că 
prin urmare ele vor trebui să fie înapoiate. La întrebarea 
d-lui Feldmareşal, dacă știm unde se găsesc ele acum, am 
răspuns că, după informaţiile noastre, ele au fost depuse la 
Arhivele Statului; nu ştim însă dacă au rămas acolo sau au 
fost trimise în Moldova, împreună cu altele » 1). 


1) Analele Academiei Române, seria II, Tom. XXXIX, 1916—1919, București, 
1921, p. 66—67. 

VII 


Și cele 22 corespondențe în diferite limbi slave sunt de 
aceeași natură ca şi cele româneşti şi germane, tratând aproape 
în toate cazurile chestiuni de specialitate filologică-istorică și 
sporind dovezile de înaltă apreciere din partea autorilor pentru 
valoarea ştiinţifică a publicațiunilor lui loan Bogdan. 
Astfel V. Stepkin scriindu-i din Moscova (21.X1.1895) 
să trimită o contribuție pentru volumul omagial, pe care 
elevii şi admiratorii profesorului Feodor Evghenie- 
vici Korš!) vor să-l închine acestuia, când împlinește 
30 de ani dela ocuparea catedrei, ţine să adauge: « Dorinţa 
de a vedea în volum numele tău, se explică de sigur nu numai 
prin prietineștile amintiri, pe care le păstrează Moscova 
despre tine: noi suntem convinși că lucrarea ce va ieşi de sub 
pana ta, va înfrumuseța volumul şi va mulțumi pe Feodor 
Evghenievici » 2). 

Inafară de Stepkin din Moscova, a mai corespondat 
I. Bogdan cu A. Sobolevskij din Petersburg, cu M. 
Speranskij șicufilologul Lucian Malinovski?) 
care scriindu-i din Stara Polana la 23 August 1891 în calitate 
de «prietin sincer », îl ruga să-i recomande vreun bun dic- 
ționar român, promițându-i să-i trimită «fotografia copiilor, 
adică a fetelor și a consoartei ». 

In corespondența rusească se păstrează și textul unui 
articol publicat în Gazeta Moscovei (Nr. 126 dela 1o Mai 1891), 
din cuprinsul căruia merită a fi reproduse aci câteva con- 
statări concludente pentru felul, cum erau privite în publi- 


1) In necrologul publicat de Sachmatov şi Jagiăt în Archiv für slawische 
Philologie (1918, p. 251 sq.), se spune despre Kor% că era un distins poliglot, care 
a prezidat timp de un deceniu o comisiune dialectologică a Academiei, pentru pre- 
gătirea unui atlas dialectologic al limbii rusești. E lăudată erudiția lui în materie 
de istoria literaturii ruseşti, precum şi temeinicia lui în cercetările relative la Š ev- 
čen ko, poetul Ucrainei. Călăuzit de interes multilateral, a tradus în ruseşte poezii 
din diferite limbi (latină, greacă, italiană, polonă, slovenă, daneză, maghiară, arabă, 
persană), Nici frumusețile poeziei române nu i-au rămas necunoscute; a tradus. 
în ruseşte şi din opera lui Mihail Eminescu, 

2) Pentru traducerea textelor slave mă simt obligat a exprima vii mulțumiri 
d-lui asistent Dr. Mihail P. Dan dela Universitatea din Cluj-Sibiu, 

3) Lucian Malinowski pubicase în Leipzig la 1873 studiul întitulat 
e Beiträge zur slawischen Dialectologie. Uber die Oppelnsche Mundart în Oberschle= 
sen», cf. lagit. Istoriolologiei slave p. 814. 

cistica timpului personalităţile cu rol determinant în condu- 
cerea Statului român. 


Gazeta Moscovei, Nr. 126, anul 1891, [10 Mai]. 


«Astăzi, Io Mai, Regele Carol al României sărbătorește 25 
de ani dela urcarea lui pe tronul unei țări cu totul străine şi 
mai ales al unui popor cu totul străin lui, ai cărui reprezen- 
tanți parlamentari l-au ales pe el acum un sfert de veac, 
după detronarea Prințului lor Alexandru Cuza, care conducea 
Principatele Dunărene: Moldova şi Valahia, pe atunci încă 
vasale Turciei. De altfel, se cuvine să pomenim că astăzi se 
împlinesc 10 ani din ziua suirii Regelui Carol pe tronul regal 
român, căci până la ro Mai 1881 România era socotită doar 
principat. Dar ca şi când war fi numai atât, la București, 
sau mai bine zis la Curtea Regală din Bucureşti, s'au pregătit 
să serbeze jubileul de acum nu atât ca o înfăptuire perso- 
nală a purtătorului Coroanei Române şi a Dinastiei, ci şi 
ca un eveniment extraordinar având oarecare extraordinară 
importanță internațională. 

Incă la începutul acestui an s'au răspândit din Bucureşti 
svonuri, că de ro Mai se așteaptă sosirea în Capitala Româ- 
niei a împăraților Austriei şi Germaniei pentru cinstirea 
Regelui Carol şi că alte state europene vor delega acolo în 
acel timp reprezentanţii lor speciali din membrii dinastiilor 
lor. Aceste svonuri, de altfel, la scurt timp după ivirea lor, 
au fost energic desminţite, atât din Viena, cât și din Berlin, 
şi în zilele din pragul evenimentului însuși, chiar din Bu- 
curești s'a făcut cunoscut că jubileul Regelui Carol se va 
sărbători ca un modest eveniment local, având importanță 
doar pentru România şi că la el nu vor lua parte reprezen- 
tanții dinastiilor străine, cu excepția, poate, a cuiva din Ho- 
henzollerni. "Treapta modestă la care a fost coborită sărbăto- 
rirea jubilară dela București nu este lipsită de o anumită 
semnificaţie nu numai pentru Regele Carol și conducătorii 
vieții politice româneşti, ci în parte, din cauza situației inter- 
naționale a României, și pentru restul Europei. Nu trebue 
să uităm, că însăși alegerea din 1866 a prințului de Hohen- 
zollern la conducerea României s'a săvârşit nu în urma cine 

ştie căror necesități istorice sau cine ştie cărei legături între 
destinul acestei țări și destinul unui prinț cu totul străin ei. 
Această alegere a avut loc, aproape întâmplător, în urma 
neînțelegerilor ce au domnit — după detronarea Prințului 
Cuza — între boierii moldoveni și munteni, cari s'au hotărît 
de aceea să dea conducerea asupra ţării lor unui cârmuitor 
străin de conflictele lor interioare și de aceea, deoarece soco- 
tiră mult mai nimerit să se conducă în treburile lor de sco- 
purile obștești decât de strâmtele interese de partid, boierii 
români înainte de toate oferiră coroana baronului de Flandra, 
şi abia după refuzul lui categoric se hotărîră să aleagă pe 
Prinţul Carol de Hohenzollern. Sosind în 1o Mai 1866 la 
Bucureşti, acest prinț, totuşi, nu a putut să-și socotească 
situația sa în noua ţară ca asigurată. Turcia, pe atunci suze- 
rana Principatelor, la început s'a arătat nemulțumită de ale- 
gerea Prințului Carol şi Osman-Pașa sta atunci la Dunăre 
cu o mare armată, gata să intre în Principate pentru a intro- 
duce acolo legiuita ordine. Doar puternicul sprijin al boie- 
rilor cari l-au chemat la conducere și intervenția Rusiei şi 
a Prusiei, care se ridica atunci, au îndemnat pe Sultan să 
primească în toamna anului 1866 pe Prințul Carol, care a 
venit în Constantinopol pentru închinare, şi să-i dea firman 
pentru conducerea Principatelor dunărene, după ce noul 
prinț s'a obligat necondiționat să păzească drepturile suze- 
rane ale Padişahului. Dar şi după aceasta Prințul Carol avu 
de dus în ţara sa o luptă neîntreruptă cu diferitele partide, 
pentru puterea și legalitatea prințului însuși. 

Se ştie, că încă în anul 1870 în România s'a alcătuit un 
serios complot pentru răsturnarea prințului, complot la care 
a luat parte activă şi Ioan Brătianu, care a murit acum câteva 
zile. Doar în anul 1871, când ajunse prim-ministru al Prin- 
tului renumitul boier moldovean și patriot Lascăr Catargiu 
s'a restabilit liniștea internă în țară şi puterea Prințului Carol 
începu să se întărească. Insuflețit de apărarea intereselor na- 
tionale ale poporului său, d-l Catargiu a recunoscut că cea 
mai bună garanţie pentru bunăstarea și însuflețirea țării sale 
şi cel mai fidel mijloc pentru atingerea independenței poli- 
tice şi scăparea de suzeranitatea Turciei (este) apropierea 

strânsă și sinceră a României de (singura tară) credincioasă: 
Rusia, protectoare şi liberatoare a țărilor balcanice de sub 
jugul turcesc. 

In acest spirit şi în această direcție inclina şi Prințul 
Carol spre Catargiu. D-l Catargiu a condus guvernul până 
în 1876, colaborând la bunăstarea țării şi a poporului şi 
întărind popularitatea prințului străin, ai cărui servitori cre- 
dincioși deveniră cei cari mai înainte îi fuseseră adversari 
îndârjiți. In numărul ultimilor trebue să socotim şi pe Ioan 
Brătianu, care prima dată a primit un portofoliu ministerial 
în cabinetul lui Catargiu şi căruia ultimul, la urma urmelor, 
i-a transmis liniştit frânele conducerii, ca unui factor talentat 
şi energic, capabil să-l înlocuiască pe el în postul părăsit. 
Apoi din 1876 până în 1888 Ioan Brătianu a fost neschimbat 
primul ministru mai întâi (la început) al Prințului (Carol), 
şi apoi al Regelui Carol. Brătianu cel dintâi a înțeles 
sensul mișcării naţionale izbucnite în 1876 în țările balca- 
nice, mai ales în Sârbia, și inoculă spiritul şi direcția acestei 
mișcări și poporului român. Brătianu a dobândit de asemenea 
o importanţă istorică prin participarea, pe care Rusia a luat-o 
cu mărinimie în ce priveşte destinul popoarelor balcanice și 
care s'a evidenţiat prin războiul ruso-turc următor. Pe atunci 
România era cu totul orientată spre Rusia, armatele ei îm- 
preună cu ale Rusiei s'au luptat dincolo de Dunăre, sârgele: 
fiilor ei a curs împreună cu sângele eroilor ruşi pe câmpiile 
Bulgariei și în șanțurile Plevnei. La Congresul dela Berlin 
se înfățișa și reprezentantul României, în persoana aceluiași 
loan Brătianu, intervenind înaintea areopagului statelor eu- 
pene pentru recunoaşterea drepturilor ei statale independente. 
Tratatul dela Berlin a eliberat Principatele Dunărene de sub 
supunerea vasală față de Turcia, și peste 2 ani Regele Carol 
putu să-și pună pe cap coroana regală a României deplin 
independente. Istoria şi poporul român nu uită de sigur 
aceste merite ale lui Ioan Brătianu, care dobândi toate acestea 
atât ca patriot român, cât și ca aderent al nouei pclitici ur- 
mate de Rusia în Răsărit. Dar acțiunile următoare ale lui 
Brătianu au întunecat slava acestor merite. După 1881 Re- 
gele Carol şi primul său ministru apucară pe alt drum, 

aleseră o altă direcție a politicii de stat. Născându-se alianța 
austro-germană, îndreptată în mod clar contra Rusiei, Regele 
Carol inclină spre această coaliție cu tot sufletul, dacă nu 
formal, în tot cazul în mod vizibil, atrăgând de partea sa şi 
pe loan Brătianu, care din acel timp a devenit un înfocat 
dușman al Rusiei. Unde au adus România Regele și ministrul 
său prin noua direcţie a politicii lor, s'a evidenţiat clar în 
primăvara anului 1888, când furia poporului a răsturnat pe 
Ioan Brătianu. Meritosul apărător al patriei a decăzut în 
rândul dușmanilor urîți ai poporului și ai trădătorilor lui. 
După o întreagă serie de crize ministeriale, Regele Carol, în 
cele din urmă, a fost obligat să-şi serbeze (glorifice) cel de 
al 25-lea jubileu prin așezarea în fruntea guvernului a ace- 
luiași disprețuit patriot al «ligii păcii» Lascar Catargiu. In 
zilele acestea Regele Carol a deschis Parlamentul, reînnoit de 
alegerile din Martie şi constând 2/3 din susținători ai cabi- 
netului actual Flor(escu)-Catargiu. In discursul său la mesaj 
Regele şi-a exprimat satisfacția pentru succesul realizat de 
cabinet și speranţa că aceasta slujește la fericirea patriei. 
Dacă aceste manifestări ale Regelui Carol sunt sincere, și 
nu sunt insuflate decât doar de dorinţa de a sărbători în li- 
niște jubileul, atunci și Rusia poate să-i ureze în mod sincer 
succes pe calea cea bună, pe care el —- după cât se pare — 
purcede, spre supărarea statelor dușmane Rusiei». 


VIII 


Așa se înfăţişează personalitatea lui loan Bogdan 
în lumina spicuirilor fragmentare, culese din o parte a co- 
respondenței sale române, germane şi slave, pe care se în- 
temeiază această comunicare. Talentatul Brașovean, povățuit 
de o nepotolită sete de carte şi râvnă de progres, terminân- 
du-şi la vârsta de 21 de ani studiile universitare la Iaşi, 
pleacă să şi le completeze în străinătate, în centre vestite ca 
Viena, St. Petersburg, Moscova şi Cracovia, dedicându-se 
unei specialități filologice-istorice, care nu fusese îmbrăți- 
șată — până la el— de către niciunul din fiii poporului 
român cu atâta râvnă, răbdare şi temeinicie metodică. Se- 

riositatea şi persistența lui impune profesorilor și colegilor 
săi deopotrivă, prin toate centrele universitare, pe care le-a 
cercetat. Distanţa dintre profesor şi student dispare, luându-i 
locul o trainică legătură prietinească, după cum arată nu- 
meroase locuri din corespondenţa profesorului Vatroslav 
Jagi€ cu fostul său student loan Bogdan, ale cărui 
publicațiuni s'a obişnuit să le întâmpine totdeauna cu deo- 
sebită satisfacțiune și bucurie. f 

Intors în "Țară, Bogdan reuşeşte să devină în scurtă 
vreme creatorul catedrei de slavistică la Universitatea din 
Bucureşti, deschizându-şi la vârsta de 27 de ani cursurile, 
pe care urma să le continue cu asiduitate până în preajma 
trecerii sale la odihna de veci. Prin aceste cursuri, ca și prin 
exercițiile de seminar — cele dintâi, în acest gen, la Univer- 
sitatea din Bucureşti — reuşeşte să întemeieze, cu ajutorul 
colegului său D. Onciul, produs al aceleiași Universități 
vieneze, o şcoală de cercetări istorice amănunțite şi apro- 
fundate. Elemente serioase și capabile dintre studenții acestei 
Universități, îndreptându-se cu încredere spre dânsul, sunt 
încurajate cu sfatul și cu fapta, sprijinite efectiv — nu odată — 
să-şi poată continua studiile de specializare în centre univer- 
sitare de faimă europeană, pentru ca profesorul I. Bogdan, 
— în calitate de director al Convorbirilor Literare, continuând 
deci. tradiția criticismului sănătos al direcției inaugurate de 
Titu Maiorescu, —să-i poată număra mai târziu, printre 
cei mai de valoare colaboratori ai săi. 

Este deci îndreptățită afirmațiunea că prin activitatea lui 
loan Bogdan a dat Transilvania, la sfârșitul veacului 
al XIX-lea și la începutul celui următor, una dintre cele 
mai de valoare contribuțiuni la progresul istoriografiei române, 
încetățenind în domeniul ei metoda analizei critice scrupu- 
loase, în lipsa căreia nu ar fi fost în stare să țină pas cu stu- 
diile similare din ţările învecinate. 

Erudiţia lui loan Bogdan împodobeşte deci o pagină 
luminoasă în istoria științei și a culturii române contemporane. 
Aprecierile elogioase rostite asupra activității lui atât din 
partea specialiștilor ruşi, cât și bulgari, sârbi, germani și 
poloni, arată cu prisosință de câtă faimă se bucura el în lumea 

savantă. De sigur şi în Monografia Academiei Române, acum 
în pregătire, îi va fi rezervată o pagină de vie strălucire. Dacă 
mai amintim că loan Bogdan era un poliglot de seamă, 
cunoscând 10—12 limbi şi că universitățile din Belgrad, 
Cracovia şi Praga îl proclamaseră «doctor honoris causa », 
iar Academia rusească din Moscova şi cea regală sârbească 
din Belgrad îl aleseseră membru, se va înțelege că dintre 
savanții români ai veacului al XIX-lea puțini s'au învred- 
nicit de aprecieri cu așa de puternic răsunet în străinătate, 
cum au fost cele secerate de știința lui temeinică şi senină. 

MEMBRU AL ACADEMIEI ROMÂNE 


Comunicare făcută în şedinţa publică dela 26 Ianuarie 1945. 


CUPRINSUL: 


x. Bizantinii în luptă cu Avarii pentru supremația asupra Daciei Malvense. — 
2. Pretenţiile de supremație ale Bulgarilor la Nordul Dunărei. —3. Ungurii în luptă cu 
Bizantinii şi Bulgarii pentru supremația politică asupra ducatelor dacice. — 4. Extin- 
derea supremației ungare asupra Țării Severinului. — 5. Luptele ducilor Litovoi, 
Barbat şi Basarabă pentru stăpânirea Ţării Severinului. — 6. Incorporarea Ţării 
Severinului ducatului muntean şi organizarea ei autonomă. — 7. Banatul Timișan şi 
Districtul Severinului. — 8. Chemarea ordinului teutonic în Banatul Timişan. — 9. 
Opoziția cnezilor români şi izgonirea cavalerilor teutoni din Banat. — 10. Luptele 
cu Turcii şi prefacerea Banatului Timişan în raia turcească cu centrul la Timișoara, 


1. Bizantinii în luptă cu Avarii pentru supremaţia asupra 
Daciei Malvense. Cadrilaterul hidrografic cuprins între văile 
râurilor Mureș şi Dunăre, Olt şi Tisa şi străbătut de lanţul 
Carpaţilor până la Porțile de Fier, constituia în anticitate 
teritoriul Daciei Malvense, numită astfel după centrul ei 
administrativ Malva — colonia Malvensis —. Colonia aceasta 
era situată la ruta romană de mare circulație, care pornea 
dela Viminacium (Costola€), trecea Dunărea la Lederata 
(Palanca Nouă) și străbătea provincia în direcția nord-estică 
până la Tibiscum (Caransebeș) și de acolo la Sarmisegetuza. 
In urma cercetărilor mai recente, Malva a fost identificată, 
după toată posibilitatea, cu localitatea Denta din Banat, si- 
tuată pe râulețul Barzobis (Bârzova), un afluent al Timișului?). 


1) CIL, III, 1555; 12, 5949, 1017—1018; C. Patsch, Anzeiger, 1925, p. 103 
urm.; Ion I. Nistor, Autohtonia Daco-Românilor în spaţiul carpato-dunărean, 
în Anal. Acad. Rom. Ist., Seria III, Tom. XXIV, p. 231 urm. 


16 A. R. — Memoriile Secţiunii Istorice. Seria III. Tom. XXVII. 

După evacuarea organizaţiilor militare şi administrative din 
Dacia Malvensă, teritoriul provinciei fu invadat de diverse 
seminții barbare, mai întâi de Vandali și apoi de Huni. 
In drumul său spre reședința lui Attila, solul bizantin Priscus, 
trecu la 448 d. Hr. prin Dacia Malvensă, întâlni acolo sate 
— xp — şi beneficiă de ospitalitatea indigenilor daco- 
romani, care îl găzduiră în casele lor — xorbßar — şi-l ospă- 
tară cu pâine de meiu — xărxpos — şi cu mied — ptăog 1) —. 
După moartea lui Attila și risipirea imperiului hunic, Dacia 
Malvensă ajunse sub stăpânirea Gepizilor, pe care noii cu- 
ceritori barbari o numeau Gepidia — Praldov yópa —2). 
Cronicarul Iordanes ne-o înfățișează ca o fard aşezată la 
Dunăre în tața Tisei şi încinsă într'o cunună de munţi — în cons- 
pectu Moesiae sita trans Danuvium corona montium cingitur —39). 

Impăratul Justinian (527—565) avu de susținut lupte 
grele cu Gepizii pe care, bătându-i de mai multe ori, recuceri 
mai multe capete de pod pe malul stâng al Dunărei, între 
care cele mai însemnate era Sucidava (Celei), Drobeta-Theo- 
dora (T. Severin), Lederata (Palanca Nouă) şi Arcidava 
(Varadia). Cetățile acestea, ce căzuseră în ruine, fură restau- 
rate şi puse în stare de apărare 4). 

Năvălirea Avarilor puse capăt stăpânirii Gepizilor în Dacia 
Malvensă (571). Noii cuceritori cuprinseră Panonia şi Da- 
ciile carpatine și le împărțiră în 9 cercuri administrative sau 
hringuri — circuli —. Centrul unui asemenea hring se găsea în 
Dacia Malvensă și anume la Lederata, pe care Avarii îl numeau 
Harom sau Homron. Căpetenia hringului de graniță se numea 
ban, adică pândar sau străjer, grecește f6avos sau prévoę, lati- 
nește banus, iar hringul de graniță constituia un banat, adică 
o marcă de graniță sau marhionat 5). Termenul acesta, de 


1) Ambasadele lui Prisicus, ed. G. Popa-Lisseanu, în Izv. Ist. Rom., 
VIII, p. 6o. 

23) Iordanes, Getica, XII, 74, ed. G. Popa--Lisseanu, în æv. Ist. 
Rom., vol. XIV,p.34; Procopiu s, De bello vandalico, 1, 2. p. 313; De bello gothico, 
III, 33 şi 34; Menandros, ed. Bonn, p. 310. 

3) Iordanes, Getica, V, 33, XXII, 74, l. c., p. 26 şi 36. 

1t) Procopius, De aedificiis, ed. G. Popa -Lisseanu în Izv., Ist, Rom. 
vol. XV, p. 23 urm.; Al, Bărcăcilă, Drubeta, T. Severin, p. 36 urm. 

, 5 Const. Porfirogenetul, De administrando imperio, 3, 145; C. J. 
Jirecek, Staat und Gesellschaft im mittelalterlichen Serbien, I, p. 14. 

origine avară, s'a păstrat pentru Dacia Malvensă până în 
timpul de față. 

Stăpânirea Avarilor asupra Daciei Malvense a fost con- 
testată de împărații bizantini şi în deosebi de împăratul Mau- 
ritius (582—602), care întreprinse mai multe expediţii contra 
lor. Arhistrategul Priscus răspundea cu îndrăsneală banului 
Baian, care reproșa Romanilor că nesocotesc drepturile sale 
asupra Daciei Malvense, dobândite cu arma în mână, că 
Romanii nu fac decât să afirme drepturile lor mai vechi asupra 
acestei provincii, care pe nedrept le-a fost răpită 1). 

In anul 6or oştirile romano-bizantine trecură Dunărea sub 
comanda lui Priscus, ocupară cetățile Harom-Lederata . şi 
Recidava-Varadia și înaintară adânc în Dacia Malvensă până 
la Timiş. Impotrivirea Avarilor fu înfrântă în trei ciocniri 
sângeroase, în cursul cărora își găsiră moartea și fiii banului 
Baian 2). Inaintând victorios spre Nord, Romanii trecură prin 
trei sate de Gepizi, pe care îi măcelăriră pentru că ţineau cu 
Avarii 3). Intre timp hanul Baian concentră forțele impe- 
riului său contra năvălitorilor romani, încercând să le taie 
calea undeva pe Timiş. Priscus atacă însă pe neașteptate 
unitățile avare și le bătu până la nimicire, făcând 9.000 de 
prizonieri şi anume 3.200 Gepizi, 3.000 Avari, 2.000 alți 
barbari şi 800 de Slavi €). 

Turburările din armata bizantină și răsturnarea împăra- 
tului Mauritius împiedecară pe Romani de a exploata în 
mod cuvenit izbânda lui Priscus asupra Avarilor. La 626 
hanul încercă un atac asupra Constantinopolului, dar Avarii 
fură respinşi cu mari pierderi în hringurile lor panonice și 
dacice de arhistrategul Bonus. Împăratul Constantin Pogo- 
natos încheia în 677 pace cu Avarii, recunoscând Dunărea 
ca graniță între ambele imperii 5). Năvălirea Bulgarilor în 
Balcani (679) şi consolidarea primului lor țarat, aduseră cu sine 

:) Theopylaktos Simmo kates, Hist., VIII, pp. 281, 282, 288—292; 
Theophanes, Chron., ed. Boor, 417 urm. 

2) Thepphylaktos, VIII, 3. p. 207. 

% Theophylaktos, VIII, 3, p. 288; C. C. Diculescu, Die Gepiden, 
p. 223 urm. 

4) Theophanes, Chron., II, pp. 172 şi 282; Robert Răsler,:Dacier 


und Romanen, p. 38; C. C. Diculescu, Die Gepiden p. 224 urm. 
5) Theophanes, II, p. 54; Niceforus, Fist.,.ed. de Boor, p. 33. 

îndepărtarea Romano-Bizantinilor dela Dunăre și trecerea apă- 
rării acestei granițe în seama țarului Isperich și a urmaşilor săi. 
* 


2. Pretenţiile desupremaţie ale Bulgarilorla Nordul Dunărei. 
Sub Avari, ca și sub predecesorii acestora hunici și gepizi, 
populaţia autohtonă daco-romană din Daciile carpatine trăia, 
deopotrivă cu seminţiile slave, ce năvăliseră în Panonia și 
în Dacia, sub căpeteniile ei naționale, pe care mărturiile 
timpului le numeau duci — duces. — Aceștia percepeau dările 
pentru stăpânitorii lor barbari și aplanau certurile și neîn- 
țelegerile dintre consângenii lor. Pe măsura în care puterea 
Avarilor era în descreștere, sporea puterea ducilor indigeni 
şi se consolida mereu. Analele dela Fulda arată la anul 827 
că Bulgarii, năvălind cu foc și sabie în Panonia, expulsau pe 
ducii localnici din scaunele lor şi așezau în locul lor dregători 
bulgari — expulsis eorum ducibus, Bulgaricos super eos rectores 
constituerunt —1). Notarul anonim al regelui Bela al II-lea 
arată că la descălecatul lor, Ungurii găsiră asemenea ducate 
locale în regiunea dintre Dunăre şi Tisa și în cele trei Dacii 
carpatine 2). Deşi tributari Avarilor, ducii aceştia creştini se 
rezimau pe sprijinul imperiului bizantin. Ducele Salanus 
mărturisea că strămoșul său, ducele Kean, cuprinsese ducatul 
cu ajutorul şi sfatul împăratului bizantin — auxilio et consilio 
imperatosis Graecorum—?). Ducele M e nu morut se bizuia pe 
protecția stăpânului său, a împăratului din Constantinopol — 
per gratiam domini mei imperatoris Constantinopolitani —t). Iar 
despre Glad, ducele Daciei Malvense, se arată că pornise din 
Vidin cu ajutorul Cumanilor. 

Prin extinderea granițelor țaratului bulgar până la Dunăre, 
se puse capăt supremației bizantine și asupra 'Transdanuviei 
şi Daciei carpatine. Substituindu-se împăraţilor bizantini, țarii 
bulgari reclamară pentru ei această supremație pe care însă 
ducii locali nu se arătau dispuși să o recunoască de bună voie. 

1) AnonymiBelleRegis Notarii, Gesta Hungarorum, ed. G. Po p a- 
Lisseanu, în Izv. Ist. Rom., I, cap. XI, XIX, XXIV, XXVIII şi XVIV. 

3) Annales Fuldenses, în Scriptores Rerum Germanicarum ad annum 827, 

3) Gesta Hungar., I, cap. XII, p. 35; cap. XI, XIX, XXIV, XXVII, XXVIII 


şi XLIV. 
+) Ibid., I, cap. XXVIII, 

De aceea Bulgarii încercară să le-o impună cu forța, deschizând 
lupta contra căpeteniilor locale şi implicit şi contra Ava- 
rilor, a căror putere se găsea în declin. Avarii nu putură 
rezista însă multă vreme atacurilor combinate ale Bulgarilor 
dela Sud, ale Frâncilor din Vest şi ale Moravilor dela Nord. 
In 796 fu cucerit ringul lor principal dintre Dunăre şi Tisa, 
iar resturile armatei lor se retraseră sfărmate dincoace de Tisa 
— trans Tissam fluvium fugatis — unde urmele lor se pier- 
dură pentru a dispărea pentru totdeauna de pe arena istoriei 1). 
TȚarii bulgari Terbel, darmaiales Krum (802—814)şiur- 
mașul acestuia Omurtag (814—831), întreprinseră campanii 
sângeroase contra ducilor locali din fostul imperiu al Ava- 
rilor, pentru a-i aduce sub supremaţia lor. In cursul acestor 
lupte își găsi moartea în valurile Tisei tarhanul Onegavon 
« fidelul slujitor » al țarului Omurtag, precum arată inscripția 
dela Provadia 2). Se prea poate ca ducii locali, între care şi 
Glad din Dacia Malvensă, să fi recunoscut supremaţia bul- 
gară, care se substituise celei avare. In sprijinul acestei pă- 
reri vine faptul că țarul Vladimir (888 — 893), reînnoind în 892 
alianța politică pe care o încheiase încă ţarul Boris (853—888) 
cu Frâncii la 864, se obligase să nu îngădue Moravilor cum- 
părarea de sare — ne coemtio salis inde Moravensis daretur — 5). 
In jurul acestei informațiuni narative s'a izvodit o litera- 
tură întreagă, fără să se țină seama de relatarea pe care 
ne-o dă Vieața Sf. Gerard din Morisena, care arată că 
unul din urmașii ducelui Glad și anume ducele Achtum 
usurpase puterea asupra transporturilor de sare pe Mureş, așe- 
zând în schelele Mureşului până la Tisa percebtorii şi custozii 
săi și supunând toate transporturile unei dări în folosul său — 
usurpabat sibi potestatem super sales regis descendentes in 
Murosio, constituens in portibus eiusdem fluminis usque ad 
Tisciam tributarios et custodes conclusitque omnia suo 
tributo — 4). Sensul obligaţiei pe care țarul Vladimir o luase 


1) Annales regni Francorum ad annum, 796, l. c., P. 99. 

2) W. Tomaschek, Antike Inschriften aus Bulgarien în +a Archaeologisch- 
epigraphische Mitteilungen aus Oesterreich-Ungarn 5, XVII, pp. 199—200. 

3) Annales Fuldenses ad annum 892. 

4) Vita Sancti Gerardi Moresanae ecclesiae episcopi, ed. St. Lad. Endlicher, 
Rerum Hungaricarum Monumenta Arpadiana, pp. 214—215. 

asupra sa, de a nu îngădui Moravilor achiziția de sare, nu 
putea fi altul decât acela de a stărui pe lângă vasalul său, 
ducele Daciei Malvense, care stăpânea exportul de sare pe 
Mureş, ca el să refuze Moravilor aprovizionarea cu sare din 
Dacia. Aceeași intervenţie vor fi putut-o face Bulgarii și pe 
lângă ducele Daciei Apulense, Gelu, în ducatul căruia se gă- 
seau, după relatările notarului anonim, ocne de sare, —ubi fo- 
deretur sal et salgenia — 1). De altfel cronica notarului ano- 
nim ne înfăţişează pe Bulgari ca prieteni şi aliați ai ducilor 
indigeni şi nicidecum ca stăpânitori efectivi ai regiunilor dela 
Nordul Dunărei 2). Aşa fiind, nu se poate fi vorba de o extin- 
dere a țaratului bulgar asupra 'Transdanuviei şi Daciei, ci 
cel mult de anumite pretenții de supremație asupra ducatelor 
locale de acolo, în sensul vechilor pretenţii bizantine, pe care 
țarii bulgari pretindeau a le fi moştenit dela împărații bizan- 
tini deodată cu stăpânirea țărmului drept al Dunărei. 
+ 


"3. Ungurii în luptă cu Bizantinii pentru supremaţia asupra 
ducatelor dacice. In timpul stăruințelor neobosite ale țarului 
Simeon (893—927) de a-și afirma supremaţia bulgară asupra 
ducatelor dacice din Nordul Dunărei, năvăliră Unguri în Pa- 
nonia sub căpetenia lui Almuș, tatăl lui Arpad, pe care 
împăratul Constantin Porfirogenetul (912—959) îl numeşte 
Boef63og, adecă duce sau herțeg 3). Străbătând Carpaţii Pä- 
duroși, Ungurii descălecară în șesul panonic la 895, unde 
proclamară pe Arpad duce și preceptor al lor. De acolo Un- 
gurii extinseră cuceririle lor în toate direcțiunile, izbindu-se 
de resistența ducilor locali dela răsărit de Tisa 4). Aceștia erau 
Menumorut din Dacia Porohsensă cu cetăţile Bihor, Satu- 
mare și Sălaj, Gelu din Dacia Apulensă şi Glad din Dacia 
Malvensăd. Ducatul lui Glad se extindea, după arătările no- 
tarului anonim, dela Mureș până la cetatea Horom şi Urscia — 
qui dominium habebat a fluvio Morus usque ad castrum 


1) Gesta Hungarorum, |. c., i, cap. XXV, 44. 

2) Ibid., 1. c., I, cap. XXXVIII, P. 52; XXXIX. p. 53 XLI, p. 55; XLIV, p. 57 

3) De administrando imperio, ed. Bonn, III, p. 168. 

% Ion I. Nistor, Ungurii în Dacia, în Anal. Acad. Rom, Ist., Ser. Il, 
Tom. XXIV, p. 470 urm. 

Horom — 1). La năvălirea Ungurilor ducele Glad se puse 
în fruntea unei mari oștiri de călăreți și pedeștri, fiind ajutat 
de Cumani, Bulgari şi Vlahi — cum magno exercitu equitum 
et peditum adiutorio Cumanorum et Bulgarorum atque Blac- 
corum —. Bătălia s'a dat undeva pe Timiş. Ea a fost foarte 
sângeroasă. In învălmășeala luptei căzură două căpetenii ale 
Cumanilor şi trei cneji bulgari. Oştirea lui Glad fu înfrântă 
și risipită iar ducele însuși se refugiă în cetatea Urscia (Orşova), 
care căzu şi ea în mâinile Ungurilor în urma capitulării lui 
Glad 2). După actul închinării Glad își păstră ducatul sub 
supremația ungurească. Scaunul său de domnie rămase la 
Horom, după care ducatul s'a numit sub Unguri: ducatus seu 
voievodatus Horomensis 2). Alte cetăți în cuprinsul acestui 
ducat erau Morisena (Cenad) pe Mureș, Keve (Kubin), 
Panucca (Panciova) şi Urscia (Orşova) pe Dunăre 4). 

Expansiunea cuceririlor ungare până la Dunăre, așa cum 
ni-o înfăţişează notarul anonim, găsește confirmare prin măr- 
turia contemporană a împăratului Constantin Porfirogenetul, 
care arată că în locu lunde stăpâneau Ungurii se găseau monu- 
mente vechi şi anume podul împăratului Traian la capătul Tur- 
ciei, apoi Belgradul la trei zile dela acest pod — mpi5rov uâv otw 
1) rod Bacos Tpaiovod yépupa xarà rhv te Tovpxlas &pxňy, ënerta 
de xal Berdypaða rò tpv uepõv týs abis yépvpas — 5). Con- 
stantin Portnirogenetul şi-a scris opera sa între anii 948—954, 
deci pe la mijlocul secolului al X-lea, când granițele Unga- 
riei, pe care el o numea Turcia, ajunseseră în Sud-Est până 
la podul lui Traian pe Dunăre 6). 

Supremația ungară asupra ducatului lui Glad din Dacia 
Malvensă s'a substituit celei bulgare, care nu mai putea dăinui 
din cauza decadenței țaratului bulgar care la 963 se divizase 
într'o Bulgarie dunăreană şi alta macedoneană. Bulgaria du- 
năreană se prăbuşi la 971 sub loviturile împăratului bizantin 


1) Gesta Hung., l. c., cap. XI, p. 34. 

2) Ibid., cap. XLIV. p. 57. 

3) L. Böhm, Geschichte des Temeser Banats, Il, p. 306. 

4) Gesta Hung., |, c., cap. XLIV, p. 58. 

5) De administrando imperio, cap. 4, pp. 173—174; Géza Fejér, Ungarns 
Gebietsgrenzen in der Mitte des 10, Jahrhunderts în « Ungarische Jahrbücher », Il, P. 47. 

% J. Ps. Bury, The treatise De administrando Imperio, în Byzantinische Zeit- 
schrift» XV, p. 522. 

loan Tzimiskis. Ţarul Boris al Il-lea fu detronat 
iar ţara sa prefăcută în provincie bizantină. Aceeaşi soartă 
avu și Bulagria macedoneană. Ţarul Samuil muri de groază 
la aspectul oştirii sale înfrânte şi mutilate, iar urmașul său 
Ioan Vladislav căzu la Durazzo, astfel că împăratul biruitor 
Vasile al II-lea Bulgaroctonul prefăcu și Bulgaria 
Macedoneană în provincie bizantină la anul rorg. 

Regele Ungariei Ștefan cel Sfânt (997—1038) înțelese 
să se folosească de marile schimbări politice din Balcani pentru 
a preface supremația ungurească asupra ducatelor din Daciile 
carpatine în stăpânire efectivă asupra acestor regiuni. După 
supunerea Daciei Apulense şi prefacerea ei în provincie tran- 
siluäneand, oştirile regale se îndreptară contra Daciei Mal- 
vense, unde domnea ducele Ahtum (Achton, Ajtony) din 
neamul lui Glad —ex cuius progenie fuit natus —. Ducele 
Achtum fu bătut și ucis sub zidurile cetăţii sale Morisena 
(Cenad) 1), iar ducatul său prefăcut în marcă sau câpitănie 
de graniță, încredințată căpitanului Kun d, după care s'a şi 
numit « capitanatus Kund » 2), Mai apoi căpitănatul sau marca 
aceasta de hotar s'a numit cu un termen avar banat, cum 
s'au numit de altfel mărcile de graniță din Slavonia, Croaţia 
şi Dalmația 3). Notarul anonim arată că ducatul lui Achtum 
ajungea în Sud-Est până la Vidin şi Severin — usque ad 
Budin et Zeren — $). 

Pentru apărarea noului Banat, Ungurii avură de susținut 
lupte grele și sângeroase contra Pecenegilor care, pe timpul 
regelui Solomon (1063—1074), năvăliră în Ungaria şi pă- 
trunseră până la râul Sava, pe care-l trecură cu ajutorul Gre- 
cilor și Bulgarilor. Cronica pictata dela Viena arată că năvă- 
litorii tură respinşi cu mari pierderi pentru ei 5). Luptele 
continuară și sub regele Ladislau cel Sfânt (1077—1095) 


1) Gesta Hungarorum, |. c., cap. XLIV, p. 57; Vita Sancti Gerardi, 1. c., p. 215. 

23) L. Böhm, o. c., I, p. 23. 

3) C. J. Jirece k, Geschichte der Serben, I, p. 127; Timcni, Imago Novae 
Hungariae, III, p. 246. 

4) Gesta Hungarorum, cap. XI, |. c., p. 34; G. Popovici, Istoria Românilor 
Bănăţeni, p. 113 urm. 

5) Chronicon Pictum, ed. G. Popa-Lisseanu, în Izv. Ist. Rom., vol. XI, 
cap. LVI, p. 57 urm. 

precum relatează cronicarul Si me on K éz a 1). Numele lo- 
calității Beșenovca Veche pe râul Aranca, mai jos de Sân- 
nicolaul Mare, a păstrat până astăzi amintirea Pecenegilor 
năvălitori, pe care Ungurii îi numeau Bessny. In spatele 
Pecenegilor din Transdanuvia munteană apăsau Cumanii, după 
care Moldova şi Muntenia de mai târziu s'au numit Cumania. 

După risipirea ţaratelor bulgare dela Dunăre şi din Ma- 
cedonia, Bizantinii ajunseră din nou la Dunăre unde, pe 
timpul Cumanilor, ei începură să revendice vechea lor su- 
premaţie asupra 'Transdanuviei şi Daciei Malvense. In scopul 
acesta ei înțeleseră să distrugă pe Pecenegi (1091), să țină 
în frâu pe Cumani şi să conteste Ungurilor supremația po- 
litică asupra Daciei 'bănăţene. Impăratul Ion Comnenul 
întreprinse în 1120 o campanie contra Daciei Malvense. 
Regele Ştefan al II-lea i se împotrivi însă la Lederata-Horom 
(Palanca Nouă) şi reuşi să-l respingă peste Dunăre 2). In 
1152 împăratul Manuel Comnenul năvăli în Dacia 
Malvensă, măsurându-şi puterile cu regele Ungariei Geiza 
al II-lea. Impăratul Manuel concepu mari planuri de recu- 
cerire a Daciei şi de reîncorporare a ei în imperiul bizantin. 
Pentru aducerea la îndeplinire a acestor mari şi îndrăznețe 
planuri de cucerire, el puse în anii 1164—1167 în mişcare 
trei armate pentru a ataca pe Unguri din trei părți deodată. 
Protostrategul Alexie primi ordinul să atace Dacia Mal- 
vensă pe calea obișnuită dela Horom-Palanca, pentru a face 
pe Unguri să creadă că atacul principal se va da şi de 
astădată din această parte. O a doua armată, sub comanda 
lui Leon Vatatzes, pătruns eprin 'Transdanuvia munteană 
în Dacia, iar a treia armată înaintă pe Siretiu și Trotuș în 
sus pentru a pătrunde pe la Oituz-Breţc în Dacia trans- 
ilvană 3). După indicațiile mărturiilor contemporane, împă- 
ratul Manuel înțelese să-şi afirme cu arma în mână dreptu- 
rile sale de supremație asupra Transdanuviei, bântuită de 
Cumani şi asupraDaciei Malvense, ocupată de Unguri. Mo- 


1) Chronicon Hungaricum, ed. G. Popa-Lisseanu, în Izv. Ist. Rom., IV, 
$ 4, p. 54. 
2) Kinamos, VI, Cap. 2. 

3) Kinamos, VI, c. 3; Ion I, Nistor, Bizantinii în luptă pentru recucerirea 
Daciei și Transdanuviei, în Anal. Acad. Rom, Ist., Ser. III, Tom, III, p. 720 urm. 

netele bizantine cu chipurile împăraților Ioan şi Manuel Com- 
nenul ce s'au găsit la Tirimia şi Cerna în Banatul Timișan con- 
stitue cea mai bună dovadă pentru prezența Bizantinilor acolo. 

Dar politica aceasta de expansiune n'a putut fi continuată 
de urmașii Comnenilor. Andronicus fiul lui Manuel fu ucis 
la 1185, iar succesorul său Isac al II-lea Angelos 
(1185—1195), din casa Angelilor, provocă prin excesiva sa 
politică de fiscalitate răscoala Vlahilor din Balcani sub con- 
ducerea fraților Petru și Asan, răscoală care duse la 
înființarea imperiului româno-bulgar al Asaneștilor şi la alun- 
garea Bizantinilor dela Dunăre. 

De turburările acestea se folosiră Ungurii pentru a-şi în- 
tări pozițiunile lor în Banatul 'Timișan, organizând acolo co- 
mitatul Timișului cu reşedinţa la Keve (Kubin) unde regele 
Emeric (1 196—1204) încarcerase pe fratele său Andrei. In 
anii 1172—1175 comite de 'Timişera Pancratius, iar în 1203 
această funcțiune era deținută de comitele Poth 1). In bula 
de aur a regelui Andrei al II-lea din 1222 se prevedea că 
demnitatea de comite de Timiş, să egaleze în rang cu cea 
de voivod al Transilvaniei și comite al Secuilor. Amenințările 
continue, cărora Dacia Malvensă era mereu expusă din partea 
Cumanilor din răsărit și Bizantinilor din miazăzi, determinară 
pe regii Ştefan al III-lea (1161—1173, şi Bela al III-lea 
(1174—1196) să se gândească mereu la măsurile de apărare 
a granițelor bănățene din spre Dunăre și Carpaţi 2). 

* 


4. Extinderea supremației ungare asupra Ţării Severinului. 
Prin lanţul Carpaţilor Dacia Malvensă era împărțită în două 
părți: una tzmişand dincolo şi alta oltean dincoace de munți, 
lanțul Carpaţilor constituind un zid natural de apărare contra 
năvălitorilor din răsărit. După extinderea stăpânirii lor asupra 
Daciei timişene, regii Ungariei încercară să extindă supremația 
lor şi asupra Daciei oltene, unde populaţia autohtonă româ- 
nească trăia sub ducii şi cnejii ei locali. La încercarea Un- 
gurilor de a pătrunde în această regiune, ei găsiră acolo ducate 


1) Sim. Keza, Cron. Hung., |. c. $6,p.61. 
2) F. Pesty, A Szörény vármegyei hajdan olak Kerületek, p. 10. 

și cnezate românești ca şi la năvălirea înaintaşilor lor în Da- 

ciile transilvănene. Până la pătrunderea Ungurilor, ducii și 

cnejii olteni recunoşteau supremaţia Bizantinilor, iar mai apoi 

a Cumanilor, care impuseră acestor vaste regiuni chiar nu- 

mele de Cumania. 

La începutul secolului al XIII-lea regele Andrei al II-lea 
(1205—1235), care îşi însuşise titlul de rege al Cumaniei, 
deslănțui o ofensivă foarte puternică contra Cumanilor, 
chemând în ajutor ordinul teutonic, căruia îi cedase Ţara 
Bârsei 1). Atacul contra Cumanilor porni concomitent din 
"Ţara Bârsei şi din Dacia timișană dela Orşova prin Porţile 
de Fier. Primul punct de razem ocupat de Unguri în Dacia 
olteană era Severinul care, prin situaţia sa dominantă la 
ieşirea Dunărei din Cazane, avea o importanță strategică 
deosebită pentru operaţiunile militare contra Cumanilor. 
De aceea regele se grăbi să organizeze acolo o marcă de 
margine sau banat, încredințând apărarea ei credinciosului 
său cu numele Luca, care la 1233 apare în mărturiile tim- 
pului ca ban al Severinului. 

Numele localității stă în strânsă legătură cu numele împăra- 
tului Septimius Severus (192—201) care ridicase Drubeta 
la rangul de colonie şi constituise acolo aşanumitele castre 
severinene — castra nova Severiana —. Încercarea de a deriva 
toponimicul acesta din slavonescul severa nordic, sau scavăr 
vântul de miazănoapte, nu este întemeiată, întru cât pentru 
semințiile slavone din Dacia, Severinul nu era așezat la Nord 
ci dimpotrivă la Sud. Nici de un cap de pod bulgar la Nordul 
Dunărei nu poate fi vorba, fiindcă cetatea medievală a Se- 
verinului n'a fost clădită de Bulgari ci de cavalerii ioaniți 
precum se va arăta mai la vale 2), 

Indată ce regele Bela al IV-lea ajunse în stăpânirea Severi- 
nului, el extinse supremaţia şi asupra hinterlandului oltean, 
aducând sub ascultarea sa pe duci; şi cnejii locali de dincoace și de 
dincolo de Olt. Aceștia erau ducii Litovoi şi Seneslav şi 
cnejii loan și Farcaș, pe care,supunându-i autorității sale, 


3) Homan Szekfii, Magyar Törtenet, I, p. 448 urm. 
2) Hurmuzaki- Densusiauu, Docum., I, 1, nr. XCVIII, p. 126. 

îi sili să-i plătească cuvenitul tribut de vasalitate. "Țara stă- 
pânită de aceste căpetenii ca și de înaintașii lor, regele o 
numea Țara Severinului — terra de Zeurino —, care era lo- 
cuită de numeroase seminții — multitudo gentium — pe care 
la 1237 papa Grigore al IX-lea dorea să le câștige pentru 
biserica catolică. trimițând «in terra Ceurin » călugări pre- 
dicatori din ordinul Dominicanilor, pentru a predica mul- 
țimii crezul catolic 1). In anul următor regele Bela arată cu- 
riei papale, că Țara Severinului, fiind numai de curând cu- 
prinsă de el, nu aparține încă niciunei dieceze. De aceea el 
cerea papei ca să o încorporeze uneia din diecezele existente 2). 
Dintre acestea venea în considerare dieceza Cenadului, care 
luase ființă încă pe timpul regelui Ştefan cel Sfânt sub arhi- 
păstoria Sf. Gerard şi care cuprindea pe credincioşii catolici 
din Dacia timișană 2). Acestei dieceze urma să fie deci în- 
corporaţi și credincioşii catolici din Dacia olteană, câţi trăiau 
acolo. Numărul acestora era însă, față de masele compacte 
ale populației autohtone românești, disparent. La acestea se 
mai adaugau şi cetele numeroase de Cumani, care ispiteau 
puterea de convertire la creștinism a predicatorilor catolici. 
La 1246 se aminteşte chiar de un episcop al Severinului — 
episcopus Zeuriniensis — cu numele Grigore, a cărui iden- 
tificare întimpină serioase dificultăți 4). 

Populaţia indigenă din Țara Severinului aparținea bisericii 
ortodoxe, iar clericii ei primeau hirotonirea canonică dela 
mitropolitul Ohridei 5). Ea avea biserici, schituri şi mănăstiri 
și ajunsese la o vieață socială și economică destul de înaintată. 

Tezaurul de monete medievale, descoperit de curând la 
Craiova, cuprinde pfenigi de argint dela arhiepiscopii de 
Salzburg din anii 1147—1246, dela ducele Bernhard al II-lea 
al Carintiei precum și dela alți potentați apuseni din acea 
epocă. Prezenţa acestor monete în Țara Severinului denotă 
că populația locală din acea vreme avea raporturi comerciale 


5) Hurmuzaki-Densușianu, I, 1. Nr. 115 şi 116, p, 153. 

2) Hurmuzaki- Densusianu, I. 1, 133, p. 175- 

3) Vita Sancti Gerardi, 1. c. cap. 13, p, 216 urm. 

4) Ibid., I, 1. p. 240; F, Pesty,o.c, I, p. 332 

5) Ion I, Nistor, Legăturile cu Ohrida şi exarhatul plaiurilor, î în Anal, Acad. 
Rom. Ist,, Ser. III, Tom. XXVII, p. 123 urm, 

nu numai cu țările vecine, ci şi cu țările mai îndepărtate 2). 
Diferenţierea în clase sociale se produsese de mult. Pe lângă 
nobili — maiores terrae — trăiau sătenii — rustici — din agricul- 
tură, pescărit şi creşterea vitelor. La 1240 ban de Severin 
era Oslu?) care ar putea fi identificat cu faimosul Bezerembam 
— adecă Severinban al cronicei persane a lui Fazel Ullah- 
Raschid?). Urmașul lui Oslu era la 1243 banul Ștetan 3). 
Indatorirea cea mai grea ce apăsa asupra populației indigene 
consistă în apărarea țării contra barbarilor năvălitori. In scopul 
acesta ducii și cnejii locali aveau la îndemână o organizație 
militară — apparatus bellicus — la care regele Bela făcea 
mereu apel. Iar când înverşunarea atacurilor cumane şi bul- 
gare devenise şi mai acută, regele se văzu nevoit să recurgă 
la ajutorul cavalerilor ioaniți, pe care la 1247 îi chemă la 
Dunăre, oferind maestrului Rembald toată țara Severinului, 
cu munții aferenţi j şi cu toate dependinţele împreună cu cnezatele 
lui Ioan şi Parcaş până la râul Olt — totam terram de Ze- 
urino cum alpibus ad ipsam, pertinentibus et aliis attinentibus 
omnibus partes cum cnezatis Ioannis et Farcasi usque ad 
fluvium Olth —. 

In granițele Țării Severinului până la Olt era cuprinsă şi 
țara ducelui Litovoi, pe care însă regele nu o cedă cavalerilor, 
ci o except din donațiunea sa, lăsând-o Românilor ca să o 
stăpânească ei singuri ca şi până atunci — excepta terra Lituoy 
vaivodae, quam Olachis relinquimus, prout iidem hactenus 
tenuerunt — 4). Actul de donaţie poartă data de 2 Iulie 1247, 
aprobat şi confirmat la 1251 şi de papa Inocenţiu al IV-lea 5). 
La 1248 papa îndemnă pe cavalerii ioaniți să dea urmare 
invitației regelui Bela și să sară în ajutorul Ungariei 6). Astfel 
vedem pe regele Bela adeverind prin diploma sa, confirmată 
şi de curia papală, faptul, că la pătrunderea sa în Dacia ol- 
teană, el a găsit acolo organizațiuni locale preexistente, cu 

1) O. Iliescu, O mărturie numismatică din îndeplin ev mediu, în Buletinul 
Soc. Numis. Române, anul XXXVII, r10, 91, p. 37 urm. 

3) Hurmuzaki-Densusianu, I, 1. nr. 191, p. 186. 

5 Hurmuzaki-Densusianu, Í, 1. nr. 195, p. 241; I. C, Filiti, 
Banii Țării Severinului și Banii Olteniei, în Arh. Olt., VI, p. 31 urm. 

4 Hurmuzaki-Densusianu, I, r. p. 249 urm. 


5) Ibid., I, 1. nr. 193, P. 249. 
e) Ibid., I, r. nr. 185, p. 242. 

rădăcini adânci în tradiția țării, pe care el se văzu silit să le 
recunoască şi să le respecte. 

S'a crezut multă vreme că actul regal de cesiune ar fi 
rămas literă moartă şi că membrii ordinului Templierilor n'ar 
mai fi venit în Țara Severinului. Împotriva acestei păreri 
militează însă o mărturie directă a regelui Bela care la 1254 
aducea la cunoştinţă papei Inocenţiu că Ioaniții chemaţi de 
el dăduseră urmare chemării sale. «Pe unii dintre aceşti frați 
— zice regele — î-am așezat în mijlocul regatului pentru apă- 
rarea castrelor ce facem să se zidească de-a-lungul Dunărei, 
la care lucru neamul nostru nu este obișnuit — gens nostra ad 
hoc extiterit insueta —. Căci aşa au chibzuit ai noştri în re- 
petate rânduri că este o siguranță pentru noi şi pentru toată 
Europa, ca Dunărea să fie întărită cu fortărețe — ut Danubius 
fortaliciis muniretur — 1)». 

Săpăturile recente, ce s'au făcut în grădina publică dela 
Turnu-Severin, au scos la iveală ruinele cetăţii medievale, 
care fusese clădită din materialul construcțiunilor antice, dar 
şi din material brut adus acolo din regiunea stâncoasă a 
Cazanelor. In campania de lucru din 1936 și: din anii ur- 
mători au fost descoperite ruinele unei capele creştine zidite 
cu material roman din cărămidă și piatră şi ale turnului 
cetății construit cu trei etaje din piatră brută de râu și din 
stâncă legată cu moloz de var și nisip. Cetatea era închisă 
într'o dublă incintă de ziduri. 'Turnul se ridică la partea de 
Sud a cetății. După acest turn noua așezare s'a numit Turnu 
Severin. Între dărămăturile fostei cetăți s'au găsit țevi de 
tunuri, bulgări de bronz, lănci de fier, foi de arc, ghiulele 
de piatră, topoare, pinteni, potcoave, piroane, cuie şi alte 
frânturi de arme şi echipament. Absența unor piese de artă, 
dovedeşte că cetatea era lipsită de orice lux şi podoabă feudală 
Şi că ea servea numai unor scopuri de natură militară 2). 

Construcţia cetății se datorește după toată probabilitatea 
cavalerilor ioaniţi, pe care regele Bela. îi înfățișa papei ca 

5) Hurmuzaki-Densusianu, Í, 1. nr. 199, p. 261. 

2) Al. Bărcăcilă, Cetatea Severinului, în « Buletinul Comisiunii Monumen- 
telor Istorice », Fasc. 94, Oct.-Dec., p. 1 urm. şi Fasc. 100, Aprilie-lunie 1930, p. 1 


urm.; A. Barcăcilă, Turnu Severin, Trei veacuri de viață medievală, în Arh. 
Olteniei, XII, p. 15 urm. 

pe adevărații constructori ai cetăților dela Dunăre. Şi cum 
Țara Severinului fusese cedată Ioaniților, era firesc ca ei 
să se fi gândit înainte de toate la ridicarea cetăţii Seve- 
rinului. 

La 1260 ban de Severin era Mikud care participase la bă- 
tălia dela Kroissenbrunn (Iulie 1260) contra regelui Bohemiei 
Pzemysl Ottokar, fiind răsplătit pentru această bravură 
cu trei moșii 1), şi se distinse în luptă prin curajul şi vitejia 
sa. Din raportul regelui Ottokar către papa asupra acestei bătălii, 
aflăm că între combatanți se găseau şi mulți Români 2). 
Vlahii din steagul și stegulețele banului Mikud proveneau 
de bună seamă din contingentele cnejilor români din Țara 
Severinului şi din Dacia timişană. 

Urmașul lui Mikud în bănia Severinului ajunse maestrul 
Laurentius care este adeverit în această demnitate în anul 
1263 3). La 1264 regele răsplăti serviciile banului Laurentius 
care se distinsese în lupta contra Bulgarilor. Aceștia se folo- 
siră de faptul că regele era angajat în războiu cu Bohemii, 
năvăliră în banatul Sevrinului şi-l devastară în lung şi în 
lat — banatum de Zeurino hostiter devastassent —. Atunci 
regele Bela numi pe Laurentius ban al Severinului și-i 
încredință comanda contra Bulgarilor. Noul ban porni în 
grabă contra năvălitorilor, îi bătu şi-i alungă peste Dunăre, 
luându-le prada și făcând un număr însemnat de prizonieri 
pe care-i spânzură pe malul fluviului în văzul tuturor 4). De 
altfel lupta pentru supremația politică asupra Țării Severinului 
dintre Bulgari şi Unguri izbucnise cu mult mai înainte. Despre 
un atac al Ungurilor contra Vidinului sub maestrul Dionisie 
se pomenește încă la 1235 5). Instalarea Ungurilor în banatul 
Severinului şi chemarea cavalerilor templieri în ajutor cu 


» Hurmuzaki-Densusianu, I, 1. nr. 322, 320 şi 343, P. 405, 410 
Și 425. 

2) Hurmuzaki-Densuşianu, I, 1. Nr.211,p.287; cfr. Ion I. Nis- 
tor, Participarea Românilor la bătălia dela Kroissenbrunn, în « Junimea Literară », 1, 
p. 38 urm. 

3) Hurmuzaki-Densușianu, I, 1. nr. 220, p. 305. 

1) Ibid., I, 1. nr. 220, p. 317; nr. 261—390, p. 364—379; Timoni, 
l. c., V, p. 24; 'Fejer, Cod. Dipl., IV, 3, p. 196 urm. reprodus de V. Motogna, 
în Studii asupra istoriei Românilor din Banat, pp. 38—41. 

5 Hurmuzaki-Densuşianu. I. 1. nr. 106, p. 133. 

îngăduința papei arată că regele Bela reușise să-și impună 
supremația politică asupra acestor regiuni. 

Dar cu toate acestea, luptele cu Bulgarii continuară sub banii 
Ugrinus, Alexandru și Panith!). La r27oregele Ștefan 
arăta că ginerele său, țarul Svetislav al Bulgariei, devastase 
Tara Severinului — terram nostram de Zeurino miserabiliter 
devastasset — 2). Pentru apărarea ei regele fu nevoit să poarte 
cinci războaie contra Bulgariei pentru a pune stavilă agre- 
siunilor din Sudul Dunărei3). In luptele acestea se distinsese 
banul Severinului Paulus €). 

* 


5. Luptele Românilor pentru Stăpânirea ] Ţării Severinului. 
Angajarea Ungurilor în lupte crâncene cu Bulgarii dădu prilej 
ducelui Litovoi de a îngloba ducatului său cnezatele lui Ioan 
şi Farcaş, care depindeau direct de regele Ungariei, și de a 
cuprinde şi vaste teritorii din Țara Severinului până sub zi- 
durile cetăţii clădită de loaniţi. Achiziţiile acestea teritoriale 
erau privite de regele Ladislau al IV-lea (1272—1290) 
drept uzurpațiuni şi de aceea el încercă mai întâi pe cale paşnică 
să determine pe duce la evacuarea lor. Dar văzând că prin 
nici unul din adoertismentele sale — nullis admonistationibus — 
ducele Litovoi nu se lăsa înduplecat să renunțe la teritoriile 
uzurpate — aliquam partem ultra alpes existentem pro se 
ocuparat —, atunci regele însărcină în 1279 pe magistrul 
Gheorghe cu organizarea unei expediții de pedeapsă contra 
ducelui recalcitrant. In fața primejdiei, ducele Litovoi con- 
centră în grabă oștirea sa pământeană —- apparatus bellicus —, 
şi ieşi cu bărbăție în calea duşmanului, însoțit de frații săi — 
una cum fratribus suis —5). Bătălia s'a dat de ambele părți 
cu mare înverşunare — cum summo opere pugnando — şi s'a 
sfârşit cu înfrângerea oștirii româneşti. Ducele Litovoi își 
găsi moartea pe câmpul de luptă iar fratele său Barbat căzu 
în captivitate — interfecit ipsum et fratrem suum nomine 


1) Hurmuzaki-Densuşianu, I, 1. nr. 247, P. 346; nr. 249, P. 337; 
nr. 251, P. 339; Nr. 316, p. 400. 

2) Ibid., I, 1. Nr. 258, p. 348. 

3) Ibid., I, 1. nr. 259, P- 349. 

€) Ibid., I, 1. nr. 292—313, p- 380—398. 

6) Ibid, I, 1. Nr. 366, P. 454- 

Barbath captivavit et nobis adduxit —. In continuare regele 
arată că pentru eliberarea lui Barbat el reuși să stoarcd o 
sumă considerabilă de bani — non modicam quantitatem pe- 
cuniae fecimus extorquere — și să impună noului duce plata 
tributului datorit regelui — tributum nostrum in eisdem par- 
tibus fuit restauratum — 1). Magistrul Gheorghe, învingă- 
torul asupra ducelui Litovoi, arată că izbutise să prindă pe 
Barbat—captum adduxissem—cu ajutorul comitelui Petru 2). 
Astfel se lichidă prima încercare a Românilor de a-și afirma 
drepturile lor asupra "Țării Severinului. Ducele Litovoi des- 
chise în felul acesta seria ducilor români morți pe câmpul 
de onoare pentru libertatea şi neatârnarea patriei lor. 
Mărturiile timpului nu ni-au păstrat nicio informaţie cu 
privire la urmaşul ducelui Litovoi. S'ar părea că acesta ar fi fost 
Barbat, fratele decedatului. Dar tot atât de bine ar fi putut 
fi şi Tihomir, pe care Carol Robert îl arăta ca fază al 
lui Basarabă — Bazaras filius 'Thocomery —3). Despre du- 
cele Basarabă știm că, ajungând să domnească în Tara 
Severinului, a reînnodat firul politicii teritoriale ce fusese între- 
rupt prin moartea eroică a ducelui Litovoi. Și el se ridică 
contra expansiunii Ungurilor dincoace de munți, ocupând 
teritoriul oltean până la cetatea Severinului şi chiar şi această 
cetate, unde comandau banii numiţi de regii Ungariei cum era 
la 1324 banul Dionisie Széchy 4). Regele Carol Robert 
considera, ca și înaintașul său Ladislau al IV-lea, extinderea 
teritorială a ducelui Basarabă drept uzurpaţie neîngăduită şi 
de aceea el trimise pe contele Sălajului Martin de mai multe 
ori în misiune pe lângă ducele român din Câmpulung, pentru 
aplanarea amiabilă a diferendului teritorial — in deferendo 
pluribus vicibus nostras legationes ad Basarab wojewodam 
nostrum 'Transalpinum misit — 5). Intervențiile comitelui 
Martin pe lângă ducele Basarabă rămaseră însă fără niciun 
rezultat practic, astfel că tensiunea dintre rege şi duce se 


1) Hurmuzaki-Densuşianu, I, 1. nr. 367, p. 457 urm. 
2) Ibid., I, 1. Nr. 389, p. 483. 

3) Ibid., I, 1. nr. 498, p. 625. 

€) F. Pesty,o.c., I, p. 258. 

6 Hurmuzaki-Densusianu, I, 1. nr. 467, p. 592. 


17 A, R. — Memoriile Secţiunii Istorice. Seria II. Tom. XXVII 

înăsprea mereu pentru ca în cele din urmă să se porducă 
ruptura. 

Despre izbucnirea ostilităţilor dintre Unguri şi Români ne 
dă însuşi regele Carol Robert în contextul diplomei sale dela 
13 Decemvrie 1335 următoarele relații 1): « Pierzârd cu tre- 
cerea vremii orice încredere în acel blăstămat de Bozorad, 
Voivodul Vlahilor, un răsvrătit și un notoriu rival al nostru, 
fiindcă ne-a încălcat țara şi hotarele regatului, după ce am 
luat sfatul chibzuit, din motive binecuvântate, al tuturor pre- 
laţilor și baronilor şi al tuturor fruntașilor regatului nostru, 
ne-am adurat o armată puternică şi am trecut în țara sa de 
peste munţi, necunoscută popoarelor noastre, pentru ca să 
o supun înălțimii noastre regale. Acolo înaintând de câteva 
zile fără luptă, prin vizuinile dintre munți şi dintre dealuri, 
am început să suferim de lipsă de orice alimente pentru 
oameni şi pentru cai. Atunci am încheiat cu numitul Bo- 
zorad un armistițiu, dându-și cu viclenie cuvântul că ni se 
va supune și ne va arăta nouă şi armatei noastre un drum 
sigur de întors acasă. Ne-am încrezut în cuvântul schisma- 
ticului în care nu era buna credință ci înșelarea bunei credințe. 
Și pe când ne întorceam înapoi cu oamenii pe o cale bleste- 
mată în veci de Dumnezeu, închisă de ambele părți de râpe 
prăpăstioase, iar înainte unde calea se lărgea, era întărită în 
mai multe puncte cu prisăci puternic ocupate şi de mulți 
oameni înarmați de ai numitului Bozorad, ne pomenim de- 
odată din toate părțile cu un atac năprasnic, năruindu-se 
cu furie asupra noastră și asupra oștirii noastre în feliurite 
chipuri şi lovindu-ne câinește cu bolovani, cu aruncături din 
prăștii și cu alte izbituri ameţitoare și loviri năprasnice. Cu 
săbiile măcelăreau escadroanele noastre, întirgându-și lăn- 
cile și săgețile în sângele celor căzuţi. Din toate părțile eram 
biciuiți de o ploaie de lovituri, fiind strânşi ca într'un zid. 
ȘI nu era chip să scăpăm, nici fugind înapoi, și nici păşind 
înainte, ci prinşi ca peștii în plasă ne sbăteam, strigând 
către făcătorul tuturor celor văzute şi nevăzute, către ! ân- 


1) Blaga y, Csaladok leveltara, p. 110 urm.; V. Motogna, în Revista Isto- 
vică, IX, p. 81 urm.; G. Popa-Lisseanu, în Izvoarele Istoriei medievale, 
p. 243 urm, 

tuitorul nostru: «la aminte Doamne de suspinele noastre cele 
adânci !». 

Asupra campaniei regelui Carol Albert contra ducelui Ba- 
sarabă, din toamna anului 1330, se întreține şi cronica pictată 
dela Viena — chronicon pictum Vindobonense — 1), arâtând că re- 
gele, la îndemnul voievodului transilvănean Toma şi a comitelui 
bihorean Dionisie, a pornit în perscană în luna Septemvrie 
prin Severin în țara ducelui Vlahilor Bazarad, țară care nu 
poate fi locuită de un popor neobișnuit cu ea. Scopul expe- 
diției era să alunge din acea țară pc Bazarad, sau cel puțin 
să o dea în stăpânirea unuia dintre curtenii săi, cu toate că 
ducele plătise întotdeauna cu credință censul cuvenit suze- 
ranului său. In continuare, cronica arată că regele, îndată 
ce a cuprins Sezerinul şi cetatea lui — Zurinum et castrum 
ipsius, — le-a dat în seama lui Dionisie, învestindu-l totodată 
cu demnitatea de ban — tradidit omnia cum dignitate banatus —. 

Isprăvile oştirii regale impresionară adânc pe ducele Ba- 
sarabă și-l determinară să trimită regelui o solie de pace, 
autorizând-o să transmită regelui urn.ătorul mesaj: 

« Fiindcă voi, rege şi stăpân al meu, v'aţi ostenit cu strângerea 
oștirii, eu voiu răsplăti osteneala voastră cu 7000 mărci de argint 
şi vă votu lăsa în pace şi Severinul, cu toate ce se ţin de el, pe 
care acum cu putere le ţineţi în mâinile voastre. Pe deasupra 
tributul ce datorez coroanei voastre, îl voiu plăti cu credință 
în fiecare an şi nu mai puțin voiu trimite la curtea voastră pe 
unul dintre fiii mei, pentru ca să servească pe banii mei şi pe 
cheltuiala mea, numci să vă întoarceți îndărăt cu pace și să 
înconjurați primejdia persoanelor voastre, pentru că dacă înain- 
taţi mai adânc în lduntrul färii, nu veți putea niciodată să 
înlăturați primejdia ». 

Regele, ascultând oferta de pace și de supunere a ducelui 
Basarabă, nu-și putu stăpâni trufia şi izbucni față de soli, 
zicându-lc: 

«Să spuneţi așa lui Basarabă,-că el este păstorul oilor mele 
şi eu din ascunzişurile sale de babă îl voiu scoate». 

Atu-ci unvl dintre credincioşii săi replică rcg lui, zicând: 


1) Chronicon pictum Vindobonense. ed. G. Popa-Lisseanu, în Iv. Ist. 
Rom., XI, p. 108 urm. 

« Stăpâne, acest Bazarad se adresează către voi cu mare 
smerenie şi spre cinstea voastră, pentru aceasta răspundeţi-i 
în scrisoarea voastră cu favoarea bunăvoinței regale şi ară- 
tați-i deplină iubire şi milostivire ». 

Dar regele nu se lăsă înduplecat de cuvintele înțelepte 
ale sfetnicului său, ci se menţinu în îngâmfarea sa, dând 
ordin de înaintare în Țara Severinului, în urmărirea ducelui 
Basarabă. Curând însă oştirea regală, înaintând între munți 
și dealuri împădurite, începu să sufere de lipsă de alimente 
pentru oameni şi pentru cai. In situația aceasta critică, regele 
acceptă oferta de pace a ducelui român, care se angajă de a 
îndruma pe rege pe o cale scurtă spre casă. 

Punând temeiu pe cuvântul lui Basarabă, regele Carol 
Robert dădu ordin de întoarcere pe drumul indicat. Ducele 
Basarabă călăuzi însă oștirea regală într'o înfundătură de munți, 
flancată de râpe prăpăstioase și de prisăcile plăieşilor români, 
care năruiră stâncile asupra ei şi care o primiră cu o grindină 
de lănci şi săgeți, pentru a-i pregăti peirea, precum s'a arătat 
mai sus din mărturia regelui însuși, care scăpă ca prin minune 
de peire numai grație intervenției credinciosului său Nicolai, 
fiul lui Radoslav, pe care-l răsplăti apoi cu moșii întinse, 
pentru spiritul său de jertfă 1). 

Cronicarul relatează că a fost acolo un cumplit dezastru, 
căci a căzut o sumedenie de ostaşi, de principi şi de nobili 
și numărul lor nu se putea socoti. Bătălia a durat din ziua a 
șasea a săptămânii până în ziua a doua a săptămânii urmă- 
toare, de Vineri ro Noemvrie până Marţi. La Posada Ro- 
mânii au luat şi foarte mulți prizonieri, atât răniți, cât şi 
neatinși şi au pus mâna pe armele şi veșmintele de preț ale 
celor căzuți. Ei au luat dela aceștia și pungi cu bani în aur şi 
argint, obiecte prețioase, brâuri şi săbii și mulți cai cu gele 
şi cu frâne şi toată această bogată pradă de războiu a fost 
luată şi dusă ducelui Basarabă. 

Regele însuşi pierdu în învălmăşagul măcelului sigiliul 
regatului 2). Pi 


1) Blagay,o.c., p. 110 urm; cfr. Hurmuzaki-Densusianu, I, 1. 
ar. 499, 502, 506, 507, 508, pp. 627, 629, 632, 633, 635 şi 646. 
3) Hurmuzaki-Densusianu, I, 1. nr. 510, p. 638. 

6. Incorporarea Țării Severinului ducatului muntean şi 
organizarea ei autonomă. Dar cu mult mai prețioase decât 
această bogată pradă de războiu, au fost consecințele politice 
ale acestei mari victorii de arme românești, prima în felul et. 
Condiţiunile în care s'a încheiat pacea între beligeranți nu 
sunt pomenite nici în cronica pictată şi nici în relatarea 
dramatică a luptei, pe care ne-a transmis-o însuși regele 
Carol Robert. Acestea sunt însă ușor de ghicit din desfăşu- 
rarea faptelor istorice după izbânda dela Posada. In urma 
acestei dureroase înfrângeri, regele Ungariei trebui să re- 
nunțe pentru totdeauna la pretenţiile sale de stăpânire asupra 
"Țării Severinului şi temporar chiar şi asupra cetăţii Severi- 
nului, care străjuia ieșirea din Porţile de Fier. Teritoriul 
acesta oltean fu încorporat pentru totdeauna 'Țării-Româneşti, 
bucurându-se în cursul vremii şi de oarecare autonomie 
administrativă, sub forma veche de banat. 

Ducele Basarabă întruni în persoana sa, pe lângă demni- 
tatea de domn a toată Ungrovlahia și funcțiunea de ban al 
Severinului. Cum însă dela el și dela fiul său Alexandru nu 
ni S'a păstrat niciun document intern sau extern, titulatura 
de ban al Severinului — banus de Zeurino — o găsim menţio- 
nată numai în titlul ducelui Vladislav şi anume, în privilegiul 
de comerț pe care-l acordă Braşovenilor la 1368 1) și într'un act 
din anul următor, 1369, prin care poruncea credincioşilor cato- 
lici din 'Țara-Românească, să primească cu cinste pe episcopul 
catolic ca sufragan al episcopului din Dacia transilvăneană 2). 

Aceeaş titulatură o găsim și în actul de danie din Iulie 
1372 °). Stăpânirea efectivă a ducelui Vladislav asupra ţării 
şi chiar asupra cetății Severinului, este adeverită prin actul 
de danie pentru mănăstirea Vodița, de lângă Verciorova, la 
Nord-Vest de T. Severin, căreia îi dăruia satele 7idoviştea şi 
Bahna din vecinătate 4). 

Pentru Țara Severinului, încorporată de curând ducatului 
muntean, ctitorisi ducele Vladislav episcopia unei părți a 


1) Hurmuzaki-Densusianu, I, 2, nr. 108, p. 144. 

2) Ibid., I, 2, nr. 112, p. 148. 

3) Documentele țării Românești, ed. P. P, Panaitescu, Í, nr. 2, p. 33. 
4) Ibid., I, nr. 4, P. 35 urm. 

Ungrovluhiei  utpove Owpyofăaxlas — care nu era decât Țara 
Severinului. Cu îuvoirea ducelui Vladislav, patriarhul din 
Constantinopol hirotonisi în episcop la 1370 pe dichio- 
filaxul bisericii constantinopolitane Daniil Kritopulos, 
sub numele de Antim 1). Urmașul acestuia, episcopul Ata- 
nasie, se intitulă, la 1397, mitropolit al Severinului — 
To Zefeglvov —, demonstrând prin aceasta ce se înțelegea sub 
« partea Ungrovlahiei », pentru care fusese hirotonisit înaintaşul 
său 2). 

La început reședința episcopiei Severinului pare să fi fost 
în una din mănăstirile locale Vodița sau Tismana. De acolo 
sediul episcopiei fu mutat la Strehaia, de unde ducele Radu 
cel Mare (1496—1508), restaurând episcopia Noului Se- 
verin, o mută la Râmnicul Vâlcii, unde a rămas până în zilele 
noastre 3). 

Incercările Ungurilor de a recuceri "Țara Severinului sau 
cel puțin cetatea cu acest nume, n'au lipsit niciodată. Dar 
nici vigilența Românilor la granița din munți nu slăbi nicicând. 
Dintr'o diplomă ungurească aflăm că ducele Dan 1, fratele 
lui Mircea cel Bătrân, pătrunsese cu oaste puternică în părțile 
Mehadiei — dictas tenutas castri Myhald invaserat, — urmă- 
rind pe Unguri, cari năvăliseră în Țara Severinului 4). Fratele 
şi urmașul său, Mircea (1386—1418), se intitula ban sau 
comite al Severinului — Severini banus sau Severini comes 5), — 
stăpânind țara şi cetatea şi apărându-o contra Ungurilor. El 
confirmă ctitoriile înaintaşilor săi Vodița şi Tismana și le 
înzestră cu danii și din partea sa €). In Noemvrie 1406, 
ducele Mircea plecase prin Tismana la Severin, ca să întâl- 
nească acolo pe regele Sigismund 7). In privilegiile comerciale 
pe care ducele Dan al II-lea le acorda negustorilor din Târ- 


1) Acta Patriarchatus Constantinopolitani, ed. Miklosich-Miller, I, 
P. 533 urm. 

23) Acta Patr. Const., II, 270 a. 1396 şi II, 312 a. 1400; Docum. Tăr. Rom., 1, 
nr. 10, p. 56. 

3) Al. Lapedatu, Episcopia Strehaia, Bucureşti, 1906, p. 28 urm. 

€ Ion Bogdan, Relaţiile Țării Rom. cu Braşovul, nr. XIII, p. 29. 

5 Hurmuzaki-Densusianu, I, p. 322; cfr. I. Minea, Inceputurile 
marei banii de Craiova, în Arh. Olt., XIII, p. 2 urm. 

*) Docum. Tàr. Rom., |, nr. 6, p. 48 urm.; nr. 11, p. 60 urm.; nr. 15, p. 68; 
nr. 17, Pp. 92; nr. 16, p. 74. 

7) Ibid., I, nr. 15, p. 68. 

govişte, se făcea menţiune şi de Severin, ca făcând parte 
din "Țara-Românească. Intre delegații din Muntenia, care 
luaseră parte la desbaterile conciliului dela Constanţa din 
1415, se găseau și reprezentanți ai credincioşilor din Severin 
— Zwürn, — cum relatează cronica lui Ulrich von 
Richenthal!). 

Domnii munteni împărțiră Țara Severinului în districte 
ținuturi sau județe, numite în limba cancelarie slavonești 
sudstwo. In actul de danie pentru mănăstirea Tismana din 
1385, ducele Dan I face mențiune de județul faleșului — Ta- 
Jeskago sudstwo — numit astfel după râulețul Jaleş care, 
unindu-se cu Sohodolul și Bistriţa, se varsă în râul Tismana 2). 
Intr'un act de danie din xo Iunie 1415, ducele Mircea cel 
Bătrân face menţiune de județul Motrului — sudstwo Mo- 
trisko — 2), numit astfel după apa Iotrulu:, ce se varsă în 
Jiu la localitatea Gura Motrului. In actul de confirmare 
a posesiunilor Vodiţei şi Tismanei din 1444, se aminteşte 
de județul Balta — Baltinsko sudstwo — la Dunăre, cuprinzând 
satele din bălțile Dunărei €). 

In cursul secolului al XV-lea consolidarea vieţii admini- 
strative făcu progrese. Vechile județe se contopiră în cir- 
cumscripții administrative mai mari și mai solide, desem- 
nându-se conturile judeţelor de astăzi. In actul de danie din 
Iulie 1497 dela Radu cel Mare, se face menţiune de judeţele 
Mehedinţi — sudstwo Mehedinţi — şi Fiul din Deal — Gornem 
Jilo —. La 1534 se amintește de judeţul Fiul din Vale — sud- 
siwo delni Țil. — Astfel vechile județe Jales, Motru și Balta, 
ajunseră să fie cuprinse în județele Mehedinţi, Jiul din Deal, 
Gori- Jiu— Gorj şi Jiul din Vale—Doli Țiiu —Dolj, la care se 
mai asociară și județele Râmnic şi Romanați, pentru a desă- 
vârși împărțirea administrativă a 'Țării Severinului sau 
Olteniei actuale 5). 


1) C. I. Karadja, Delegaţi din fara noastră la Conciliul dela Constanţa în 
1415, în An. Acad. Rom. Ist., Ser. III, Tom. VII, p. 59 urm. 

2) Docum. Țăâr. Rom., I, Nr. 5, p. 39. 

3) Ibid., I, Nr. 32, p. 111. 

+4) Ibid., I, nr. 81, p. 204; I. Dona t, Județul de Baltă şi Banatul Severinului, 
în Arh. Olt., XIII, p. 12 urm. 

5 I, C. Filiti, Oltenia şi cârmuitorii ei, în Arh. Olteniei, IX, p. 138 urm, 

Judeţul Vâlcea este pomenit pe timpul lui Mircea cel 
Bătrân 1), iar Romanați numai la 1496 2). 

Ducii munteni din secolul al XIV-lea și XV-lea îşi asociau la 
titlul lor de domnei și pe cel de ban al Severinului. Atribuţi- 
unile banului erau de ordin militar, administrativ și judecăto- 
resc. Demnii le puteau trece prin delegație asupra vreunuia 
dintre sfetnicii lor. Astfel găsim în fruntea martorilor cari 
întăreau actul de danie al ducelui Mircea cel Bătrân, pentru 
mănăstirea Cozia, din Ianuarie 1392 pe banul Stănilă?). Pe la 
1408, demnitatea de ban era deținută de Drăgan). In 1409 și 
în anii următori până la 1418, bănia era încredințată lui Radu 
Calotă, care apare în fruntea martorilor mireni din actele 
ducelui Mircea cel Bătrân din acea vreme 5). In actul de 
confirmare a posesiunilor mănăstirilor Cozia şi Cotmeana, 
din Iunie 1418, ducele Mihail, fiul şi urmaşul lui Mircea, 
apare pe lângă banul Radu şi un ban Aga€). In actul din Iulie 
1419, prin care ducele Mihail scutea casele mănăstirii Cozia 
de orice vamă, el se intitula domn al banatului de Severin — 
Severinshomu banstuu gospodina —?). Acesta este pomenit între 
martori și în actul similar de confirmare din lunie 1421 
dela ducele Radu cel Chel, care însuși se intitulează domn — 
gospodinw—al banatului de Severin — Severinskomu banstvu —8). 
Sub domnii următori, între anii 1421—1486 nu mai întâlnim 
bani între martorii actelor domnești. Ei reapar însă sub 
domnii următori ?). 

Reşedinţa banilor olteni se găsea la început la Severin, iar 
după pierderea acestei cetăți, reşedinţa fu mutată la Strehaia, 
iar mai apoi la Tismana şi în sfârșit la Craiova, cetatea banilor 


1) D, Arion, Hrisoavele lui Mircea, nr. X. 
2) Sbornik, Sofia, IX, p. 345 urm.; cfr. I. Minea, Inceputurile marei 
Dbânii de Craiova, în Arh. Olteniei, XIII, p. 1 urm. 
3) Docum. Ţâr. Rom., I, nr. 10, p. 56. 
4) Ibid., I, nr. 21 și 22, p. 85 şi 87. 
5) Docum. Tär. Rom., I, nr. 30, p. 106; Nr. 31, p. 108; nr. 32, p. 111; D. 
Arion, o. c., nr. XV, p. 32. 
) Docum. Tăr. Rom., I, nr. 35, p. 115. 
7) Docum. Tăr. Rom., I, nr. 39, P. 120. 
8) Ibid., I, nr. 42, p. 126 urm, 
9) I. C. Filiti, Banii Țării Severinului și Banii Olteniei, în Arh. Olteniei, VI, 
. 51 urm, 

olteni. După locul reședinței, banii s'au numit de „Strehaza, de 
Tismana 1) şi apoi de Craiova. 

Căpeteniile judeţelor oltene se numeau șiei bani de judeţ 
sau bănişori, ca subalterni ai banilor din Craiova, cum erau 
banii de Mehedinţi sau ai Jiului ?). Miron Costin 
arată că pe vremea sa banatul Craiovei constituia o provincie 
aparte a 'Ţării-Româneşti. Capul acestei provincii se numea 
ban, cu titlul de Craiova, pe care-l numea în funcţie ducele 
Munteniei ê). In istoriografia austriacă banatul Otleniei sau al 
Craiovei apare sub numele de Valahia- Mică — Kleine Wa- 
lachei — spre deosebire de Valahia Mare — Grosse Walachei — 
de dincoace de Olt. In temeiul tratatului de pace dela Poja- 
rovaț din Iulie 1718, banatul Olteniei fu încorporat Austriei 
şi rămase sub ocupaţia austriacă până la 1739, când fu res- 
tituit Munteniei în urma tratatului de pace dela Belgrad. 
Austriacii recunoscură pe Gheorghe Cantacuzino ca 
ban al Olteniei, alăturându-i în sfat compus din 4 boieri, cu 
reşedinţa la Craiova, 

Până la 1842 reședința județului Mehedinţi se găsea la 
Cerneţ, unde îşi avea şi Tudor Vladimirescu curtea sa. Din 
rapoartele agenției austriace din București aflăm că numai 
cu ocazia vizitei principelui Alexandru Ghica (1834— 
1842) la Cerneț, din Octomvrie 1837, se luase hotărîrea de 
“a se clădi la marginea târgului Cerneţ, între podul lui Tra- 
ian și noul edificiu al carantinei, orașul Turnu Severin, pe 
ruinele vechii cetăți medievale. Atunci 60 de târgoveți din 
Cerneţ se grăbiră să-și cumpere loturi de case pe terenul 
destinat construcției noului oraş, unde urma să fie mutată 
şi schela Cladova. Lucrările de construcție făcură progrese, 
astfel că la 1842 reşedinţa judeţului Mehedinţi putu fu mutată 
acolo 4). * 


1) Silviu Dragomir, Documente româneşti privitoare la relațiile Ţării 
Româneşti cu Sibiul, în Anuarul Inst. de Ist. Nat., Cluj, vol. IV, p. 65 urm.; cfr 
I. Minea, Inceputurile, |. c., p. 3. 

2) Oct. G. Lecca, Banatul de Severin şi Oltenia, în Arh. Olt., XVI, p. 1 
urm.; I. C. Filitti, Oltenia şi cârmuitorii ei, în Arh. Olt., IX, p. 13 8urm. 

% Miron Costin, Cronica Ţării Moldovei şi Munteniei, ed. I. Bogdan, 
în Cronici inedite, p. 173; I. C. Filiti, Mihai Viteazul, mare ban de Craiova, în 
Arh. Olt., X, p. 303 urm. 

4 Hurmuzaki-Nistor, Docum. XXII, nr. 48, p. 97- 

7. Banatul Timișan și districtul Severinului. S'a arătat 
mai sus, că în urma înfrângerii dela Posada, Țara Severinului 
rămăsese pierdută pentru Unguri. Regele Carol Robert şi 
succesorii săi pe tronul Ungariei nu se resemnară însă ușor 
pe urma acestei pierderi teritoriale. Și aceasta cu atâta mai 
puţin, cu cât demnitatea de ban al Severinului ocupa un loc 
de frunte între înaltele dregătorii ale regatului. Demnitatea 
aceasta trebuia să fie menţinută, fie chiar numai ca titlu, 
în nădejdea recuperării teritoriale în viitor. De aceea nu trebue 
să ne surprindă faptul că între martorii diplomelor regale 
găsim mereu pomeniți pe banii de Severin până la 1526, anul 
catastrofei dela Mohacs. Aşa pe Ștefan, fiul lui Dionisie la 
1342 şi 1347 1), pe Nicolai Szecky în anii 1351—13562). 
In 1360 se desbătu în fața palatinului regal un proces între no- 
bilii Do minic, fiul lui Ioan, și Laurentius Heem, pentru 
posesiunile ce le avuseră în Țara Severinului — Zeuren —%). In 
anii următori 1357—1368, apar ca bani de Severin Dionisie 
Bubek, Grigore Alsan, Ladislau Koraghy şi 
Conia Szecheny?). 

Regele Ludovic (1342—1382) al Ungariei, fiul şi urmașul 
lui Carol Robert, înfrânt la Posada, căuta în altă parte com- 
pensaţii teritoriale pentru pierderea țării și cetății Severinului. 
Sub pretextul de a preîntimpina primejdia turcească, care 
amenința țaratul bulgar dela Vidin, regele Ludovic atacă prin 
surprindere pe țarul Sracimir, îl ridică împreună cu familia 
sa şi îl internă în cetatea Gumnik din Croaţia. Cu adminis- 
trația Vidinului fu încredințat voievodul Daciei transilvănene 
Dionisie, în calitatea de câpitan al cetății şi districtului Vidin 
din țaratul bulgar — capitaneus civitatis et districtus Vidiniensis 
regni Bulgariae —5). Curând după aceea, regele reorganiză că- 
pitanatul într'un banat, căruia îi încorporă cetățile Timișoara, 
Țidova, Caransebeș, Mehadia şi Orșova — banatus regni nostrae 


1) Hurmuzaki-Densușianu, Í, 1. nr. 805, p. 673; I, 2. nr. 347, 


Y 


şi 7. : 
$ Ibid., 1, 2. nr. 15, 17, 24, 27, 28 şi 32, P. 22, 23, 30, 34, 38 şi 42. 
3) Ibid., I, 2. Nr. 46, p. 63. 
4 F. Pesty, o. c., I, 258 urm. 
5 L. Talloczy, Nagy Lajos ésa bodony bansag, în Szazadok, 1900; Fejer, 


IX, 3, PP. 551, 557 şi 560. 

Bulgariae cum dictis castris de Temesvar, de Sydovar, de 
Sebusvar, de Myhald et de Orsova —1). Cetatea Severinului nu 
era înglobată noului banat bulgar dela Vidin, fiindcă ea la 
acea dată se găsea, împreună cu Țara Severinului sau Oltenia, 
sub oblăduirea ducelui muntean Vladislav, Vlaicu-Vodă 
al tradiției noastre istorice. 

Stăpânirea ungurească asupra Vidinului n'a fost decât de 
scurtă durată. Țarul Sişman dela Târnova se unise cu emirul 
turcesc dela Adrianopol pentru alungarea Ungurilor din ba- 
natul bulgăresc dela Vidin. In faţa acestor ameninţări, regele 
Ludovic consimți la reîntoarcerea ţarului Sracimir în aratul 
său, sub chezășia ducelui Vladislav dela Argeș și a despo- 
tului Dobrotici dela Varna, recunoscând din nou Dunărea 
ca graniță de Sud a Ungariei 2). Prin hotărîrea aceasta fu 
desființat banatul bulgăresc dela Vidin, iar autoritatea banului 
de Severin rămase restrânsă numai la cetățile bănățene Orșova, 
Mehadia, Caransebeş, Lugoș şi Timişoara — suberantque eidem 
praeter Zeurin unde nomen traxit castra tam majora quam 
minora utpote Themesvar, Sydovar, Sebesvar, Orsova, Myhald, 
Galambach, Peurin et Peech —. Comandantul acestor cetăți, care 
avea în seama sa și apărarea marginei contra Turcilor, con- 
tinuau însă a se numi ban, fiind totodată comite de Severin 
şi de Timiş — banus qui una comes etiam Zeuriniensis non 
nunquam Themesiensis —?). 

In 1368 regele Ludovic numi pe fostul ban—condam banus—, 
Benedict Heen 4), comandant al cetăților bănățene 5), 
iar la 1371 îi conferi comitatul şi pârcălăbia Timişoarei €). 
Comitatul sau districtul Timişoarei apare sub numirea ungu- 
rească de 'Temeskuz — comitatus seu districtus Temeskuz —? 
Comitele 'Temeskuzului, care luase locul banului de Severin 


1) Hurmuzaki-Densuşianu, I, 2. Nr. 107, p. 143. 

3) I, Kükülö, ed. Florianus, III, p. 185 urm.; A. Huber, Ludwig I v, Ungarn 
und die ungarischen Vasallenländer, în Archiv für. oesterr. Geschichte, LXVI, p. 29 
urm.; C. J. Jirecek, Gesch. d. Bulgaren, p. 327. 

DY Catalopus Banorum Zeuriniesium, extras din Liber Dignitariorum Regni Hung. 
Saecularium, $ 7, p. 97, ed. O. G. Lecca, în Arhiv. Olteniei, vol. XVI, p. 5 urm. 

4 Hurmuzaki-Densușianu, I, 2. Nr. 167, p. 218, 

5) Ibid., I, 2. nr. 107, p. 143. 

°) Ibid., I, 2, nr. 138, p. 179. 

7) Ibid., I, 2. nr. 167, p. 218. 

şi se intitula chiar ca atare, avea sub autoritatea sa toate 
cetățile bănățene până la Orşova, cum se vede aceasta din 
ordinul regelui către acesta din 1373, ca să oprească la Orșova 
importul de sare din Muntenia 1). 

După pierderea cetății Severinului, rămase Orșova de din- 
colo de Porțile de Fier principala cetate de hotar. Fortifi- 
carea Orșovei și a ostrovului Saan (Ada Kaleh) din mijlocul 
Dunărăi, se impunea deci cu mare urgență. Opera aceasta fu 
încredințată comitelui Benedict Heem, care o şi execută 
în anii 1371—1372, concentrând salahori din toate districtele 
bănățene. Din zzvodul salahorilor ce ni s'a păstrat, aflăm că 
nu numai cetățile și districtele bănățene erau obligate să 
trimită muncitori la lucrările de fortificație, ci deopotrivă și 
cnejii români după puterea fiecăruia dintre ei. Orașul și ju- 
dețul Caransebeș trimisese 93 de salahori, Lugojul 9, Hodoșul 
6, iar Chery 27. Cnejii la rândul lor trimiseră, după averea lor, 
fiecare câte unul până la 19 salahori. Numărul cnejilor 
obligați la această corvadă se ridica la 55 de familii, răspân- 
dite asupra banatului întreg. Reţinem dintre cneji nume ca 
Neacşu, Roman, Balc, Crăciun, Iuga, Ciucaz, Copciu, Voiu, 
Radu, Copaci- Arbore, Rufus, Dragota etc., nume pe care le 
întâlnim deopotrivă şi la Românii din Maramureș, din Mol- 
dova și din Muntenia 2). 

Dar cnejii bănățeni nu trimiteau numai salahori la lucră- 
rile de fortificații ale cetăților de graniță, ci ei constituiau, ca 
şi boierii munteni și moldoveni, şi steaguri și stegulețe în 
armata ungară de apărare a granițelor țării. Ei contribuiau 
din avutul lor şi la acoperirea cheltuelilor de războiu. Pe la 
1369 universitatea cnejilor și a altor Vlahi din districtul Ca- 
ransebeşului, deopotrivă cu târgoveţii şi obştea celor bogați şi 
săraci din acea cetate — universitas hnezyorum et aliorum 
Olahorum de districtu Sebes, item cives et universi divites et 
pauperes de civitate ejusdem— , cereau banului Heem să-i scu- 
tească de contribuțiuni noui, motivând cererea prin faptul 
că în cursul luptelor din anii 1365—1369 ei au adus țării 


3) Hurmuzaki-Densuşianu, I, 2. nr. 159, P. 213. 
1) Szazadok, 1900, p. 610 urm.; VMotogna, Studii asupra istoriei Româ- 
nilor din Banat, Timișoara, 1943, P. 78 urm, 

servicii însemnate şi au suferit mari și grele pagube 1). In 
toiul acestui războiu cneazul Ladislau trecuse de partea 
ducelui Vladislav al Munteniei. In urma acestei defecţiuni, 
Ladislau pierdu moșia sa Balvașniţa, de lângă Mehadia, pe 
care regele o dărui cnejilor Șurian, Bogdan, Dimitrie, Toma 
și Blasie, răsplătind astfel vitejia lor în lupta și credința lor 
față de rege 2). 

La 1382 regele Ludovic ordona pârcâălabului de Orșova — 
castelano de Orsova —, să intensifice paza la graniță şi să 
raporteze fără zăbavă asupra mișcărilor de acolo 2). 

Regiunea din hinterlandul cetăților Orşova și Mehadia 
constituia un district aparte pe lângă cel de Caransebeș. 
Acolo se localizase numele de Severin, precum se vede aceasta 
din diploma regelui Matei Corvin din 1480, prin care regele 
făcea mai multe danii în districtele Severin și Caransebeş — în 
Zeurieniensi et de Sebes districtibus —%). Astfel s'a ajuns la no- 
menclatura paradoxală că județul limitrof din Țara Severi- 
nului sau Oltenia să se numească Mehedinți, în legătură cu 
Mehadia, iar județul din preajma Mehadiei să se numească 
până astăzi Severin. După acest district al Severinului, întreg 
Banatul sau Temeskuzul a fost numit multă vreme banat de 
Severin. 

In anul 1387 deţinea ufuncțiunea de comiţi de Timiş şi bani 
de Severin Ladislau Sarov şi Ștefan Losontzy5). In 
anii următori întâlnim în funcțiunea de bani de Severin pe 
Ioan Trentult), Nicolai Pereni?), Zemere de 
Gerebenth?) şi Ditric Bubek?). La 1398 funcțiunea 
de ban al Severinului era vacantă — honore Banatus Zeurrieniensis 
vacante — 1°). 


1) Szazadok, p. 610; V. Motogna, 0. c., P. 

3) V. Motogna, Banatul românesc în veacul al 7 V-lea, în Revista Inst, 
Social Banat-Crişana, anul XII, Noemvrie-Decemvrie 1943, p. 300. 

3) Hurmuzaki-Densuşianu, I, 2. nr. 214, P. 275. 

+) Ibid., IL, 2. nr. 237, p. 267. 

5) Ibid., I, 1, nr. 246, p. 307. 

6) Ibid., I, 1, nr. 250, p. 310. 

7) Ibid., I, 1. nr. 266, p. 327; Nr. 274, P. 333; Dr. 279, P. 339; nr. 201, P. 340; 
nr, 291, p. 348. 

8) Ibid., I, 1. nr. 292, p. 350. 

°) Ibid., I, 1. nr. 293, P. 351. 

10) Tid., I, 1. nr. 364 P. 441; F. Pesty, 0. c, p. 336 urm, 

Regele Sigismund numi la 1405 pe Florentinul Pippo 
Spano Ozora în funcțiunea de comite al Timișului și ban 
al Severinului 2), Sub ordinele noului ban stătea vicespanul 
Sigismund de Losontzy, pârcălabul cetăților de Orşova, Me- 
hadia, Sebeş şi Jidova — castrorum Orsowa, Myhald, Sebes, 
Sydovar —, care la 1420 recomanda regelui să răsplătească 
prin danii de moșii meritele războinice ale cnezului Bogdan, 
pe care acesta şi le dobândise în luptele cu Turcii sub zidurile 
cetății Severinului — sub castro Zeuriniensis contra seuissimos 
Turcos —2). După moartea lui Mircea cel Bătrân (1418), Turcii 
se ridicară contra tânărului duce Mihai, care nu avea nici 
energia și nici mijloacele părintelui său Mircea. Bătălia cu 
Turcii s'a dat undeva în Oltenia şi ducele Mihail căzu pe 
câmpul de onoare. După această ispravă Turcii victorioşi se 
îndreptară spre cetatea Severinului, pentru a-și deschide 
drumul spre Orșova. Sub zidurile Severinului Turcii se loviră 
de rezistenţa regelui Sigismund care, după moartea ducelui 
Mihail, cuprirsese cetatea olteană și o pusese în stare de 
apărare 3). 

In Iulie 1418 regele Sigismund acorda călugărilor din 
Vodița liberă trecere prin țările coroanei ungare, luându-i 
sub mâna sa ca să-i păzească %). Mănăstirea Vodița era ridi- 
cată în raionul cetății Severin, care ajunse sub autoritatea 
regelui Ungariei. 

La 1424 banul Pippo Spano era ocupat cu reconstrucția 
reformaţia și restauraţia cetății Severinului — pro construccione, 
reformatione ac restauracione castri Seuriniensis —5). 

* 


8. Ordinul teutonic în Banatul Severinului. In anii urmă- 
tori pericolul turcesc se accentua tot mai mult. Regele Sigis- 
mund nu-și mai dădea rând cu apărarea marginei timișene. 
De aceea el recurse la ajutorul ordinului teutonic, chemându-l 


1) Hurmuzaki- Densusianu, I, 1, nr. 110, 364, P. 441. 

5 Hurmuzaki-Densușianu, I, 1. nr. 422, pP. 512. 

3) F. Pesty, o. c., p. 366 urm.; Coro, Liber cancellaria: Stan. de Czolek, 
în Archiv. für oesterr. Gesch., LII, p. 173 și 25$. 

4) Docum. Tàr. Rom., I, nr. 37, p. 117. 

5 Hurmuzaki-Densușianu, I, 2. nr. 441, P. 531. 

să vină şi să se așeze în cetățile bănățene, pentru a le apăra 
contra Turcilor. 

Din scrisoarea, pe care Sigismund o adresă la 9 Aprilie 
1427 marelui maestru Paul de Russdorf, se vede că regele 
urmărea mari planuri militare, politice şi economice cu des- 
călecarea ordinului teutonic în banatul Severinului 1). In 
scopul acesta regele chemă în Ungaria, pe lângă cavaleri 
combatanți și ingineri, meşteșugari, negustori și oameni de 
afaceri de tot felul, pe care urma să-i colonizeze în banatul 
severinean şi în deosebi în triunghiul dintre Carpaţi și Dunăre 
dela Porţile de Fier. 

Infrângerea oștirilor creștine la Golumbaț în ziua de 3 
Iunie 1428, grăbi tratativele cu ordinul teutonic, care trimise 
în Banat un grup de cavaleri, în fruntecu Nicolai de Red- 
witz, pe care regele Sigismund îl numi ban de Severin şi șpan al 
monetăriei regale din Sibiu, intitulându-se: «Preceptor al 
celorlalți frați ai zisului ordin, trimiși în regatul Ungariei, 
ban de Severin și şpan al cămărilor monetei regale din 
Sibiu » 2). 

Instalarea cavalerilor teutoni s'a făcut la 30 Noemvrie 1428, 
în prezența regelui Sigismund. Cu acea ocazie solemnă regele 
li încredință straja marginei sau banatului dela Temeskuz 
până la Severin inclusiv — de Temeskoz usque ad Czewrinum 
inclusive — ?). 

Intr'un act din Februarie 1430 s'au păstrat numele cetă- 
ților bănăţene şi numărul oamenilor din cuprinsul lor. In 
cetatea Severinului, care se găsea atunci sub autoritatea re- 
gelui ungar, erau 200 oameni şi 40 de puşcaşi. In insula 
Saan—Ada-Kaleh—erau 216 oameni; la Gureni 61 oameni; 
la Orsova 60 oameni şi 30 pușcași şi 260 slujitori; la Svinița 
40 oameni şi 6 pușcași; la Stănilăuți 30 oameni şi 4 pușcași; 
la Lybrasd 24 oameni şi 4 pușcași; la Pecii-Vechi 20 oarreni 


1) Regesta Imperii, vol. XI, Nr. 6928; Erich Joachim König Sigmund und der 
Deutsche Ritterorden în Ungarn, 1429—1432 în Mitteilungen des Instituts für Oester- 
reichische Geschishtsforschung, vol. XXXIII (19124, p. 87 urm.; |. Minea, Prin- 
cipatele Române şi politica orientală a regelui Sigismund, p. 189 urm. 

2) Regesta Imperii, XI, nr. 7136, 7171, 7215, 7309; Hurmuzaki-Den- 
sușianu, l, 2. nr. 471, p. 564; cfr. I. Minea, 0o. c., p. 215 urm. 

3) Hurmuzaki-Densuşianu, I, 2, nr. 474, P. 567. 

şi 56 pușcași; la Rybes 40 oameni; la Mehadia 224 cneji, 
1112 săteni, 30 grăniceri şi 24 curieri; la Sf. Ladislau, în fața 
Golumbaţului, 400 oameni şi 56 puşcaşi; la Rybes 40 oameni; 
la Almăj 293 cneji, 504 săteni, 32 grăniceri şi 26 curieri şi 
în sfârșit, la Iladea 120 cneji 1). 

* 


9. Opoziția enejilor Români şi izgonirea cavalerilor teutoni 
din Banat. Merită să reținem faptul că universitățile cnejilor 
Români din Mehadia, Almaj, și-Aladia nu înțelegeau să re- 
cunoască autoritatea banului Nicolai de Redwitz, susținând 
că ei nu pot fi judecați de altcineva decât de rege 2). Cnejii 
români organizați în obștii sau universități, ca şi Sașii din 
Dacia transilvăneană, beneficiau de largi privilegii politice, 
administrative şi judecătoreşti. Ei trăiau în cele 8 districte 
românești — districtus olahales— şi anume: Mehadia, Caran- 
sebeş, Atmaj, Lugoş, Iladia, Comeat, Crașova şi Bârzava. 
Drepturile şi privilegiile conferite lor de regii Ungariei din 
timpuri incomemorabile, fură confirmate la 1457 de regele 
Ladislau Postumul, drept recunoștință pentru virtuțile lor 
ostăşești, manifestate în luptele de apărare contra 'Turcilor. 
Ei constituiau unități militare, cu căpetenii alese din rândurile 
lor. Judecarea pricinilor se făcea după vechile legiuiri aprobate 
pentru districtele universităților valahice — iuxta antiquam et 
aprobatam legem districtum valahicahum universarum —5). Nor- 
mele de succesiune se întemeiau pe vechiul drept românesc — 
iuxta ritum valachie, jure valachie requirente —%). In fruntea 
universităților cnejești nu putea ajunge un străin. In ca- 
litatea lor de luptători — milites, —cnejii erau scutiți de con- 
tribuții și nici nu li se puteau sechestra armele, caii și șoimii — 
aves —.Ei beneficiau de dreptul de slobozie, ca şi boierii din 
Muntenia și Moldova, putând chema colonişti pe moșiile 


1) 1. Minea,o.c.,p.216; V.Motogna, în Revista Institutului Social Banat- 
Crișana, tom. XIII, Mai-August 1944, Pp. 459 urm. 

2) Hurmuzaki-Densuşianu, I, 2. nr. 472, p. 565 urm. şi nr. 549, 
p. 647. 

3) F, Pesty,o.c.,p. 52 urm.; V. Motogna, Trecutul Românilor din Banat, 
în Rev. Inst. Soc. Banat-Crişana, an. XIII, Mai-August 1944, P. 565 urm. 

1) F. Pesty, o. c., p. 82; V. Motogna, L c., p. 566. 

lor şi înjgheba astfel sate noui sau slobozii 1). Pe lângă cele 
opt districte româneşti, se mai găseau în Banat și alte 9 di- 
stricte în care pe lângă Români mai sălășluiau și alte neamuri 
care nu beneficiau de străvechile drepturi și pronomii ale 
celor 8 districte româneşti, menţionate mai sus. Cele ọ di- 
stricte erau: Jupan, Bujor, Monastor, Sudgrea, Hodoș, Beld, 
Cherg, Icuş şi Capolna 2). 

Speranţele pe care regele Sigismund le pusese în isprăvile 
militare ale cavalerilor teutoni rămaseră zadarnice. În 1432 
cavalerii fură atacați de Munteni, în alianță cu Turcii şi mă- 
celăriți sub zidurile cetății Severinului 2). Misiunea cavale- 
rilor eşuă şi din cauza neîncrederii pe care atitudinea lor o 
trezise în sufletele cnejilor autohtoni, încercați în războaie 
cu Turcii. Despre zădărnicia străduințelor lor de a preface 
banatul într'o marcă sau margine teutonică, se convinseră 
curând atât regele Sigismund, cât şi banul Nicolai de Re- 
dewitz. După o activitate de 7 ani, cavalerii părăsiră la 1435 
banatul Severinului şi se reîntoarseră în patria lor baltică. 

* 


10. Luptele cu Turcii şi prefacerea Banatului Timișan în 
raia turcească cu centrul la Timișoara. După retragerea 
cavalerilor teutoni, apărarea banatului severinean rămase în 
seama cnejilor locali. La 1439 regina Elisabeta se împrumută 
dela doi cneji români cu suma de 2.500 florini aur, pentru 
restaurarea cetăților Severin, Gureni, Orșova şi Mehadia — ad 
conservacionem castrorum Zewrin, Gewren, Orsowa et Myhald—t). 
Fortificarea cetăților de margine se impunea mai mult ca 
oricând, fiindcă în August 1439 Turcii cuceriră Semendria 
şi-şi deschiseră astfel drumul spre interiorul Banatului Ti- 
mişan. In situația aceasta așa de critică, înăsprită și prin moartea 
regelui Albrecht, apărarea cetăților Severin, Gureni, Orșova 
şi Mehadia fu încredințată, în 1439, fraților Hunidoreni Loan 


1) Hurmuzaki-Densusianu, II, 2. nr. 80, p. 92 urm.; reprodusă 
de G, Popovici în Istoria Românilor Băndreni, pp. 189-102; G, Vinulescu, 
Privilegiile Românilor din cele opt districte bănățene, în Omagiu fraților Al. şi I. La- 
pedatu, p. 869 urm. 

2) V. Motogna, l. c., p. 568 urm. 

3) F. Pesty, I, p. 39. 

€) Hurmuzaki-Densusianu, I, 2. Nr. 511, p. 651. 

maior şi loan minor în calitatea lor de bani de Severin— 
bani Zeurinienses —). 

In anul următor apăru ca ban de Severin un oarecare 
Franco 2), căruia îi urmaseră în anii următori Mihai 
din Ciorna și Petru Danciu ?). 

In 1444 Ioan Hunidoreanul porni contra 'Turcilor, trecând 
Dunărea prin vadul dela Orşova — super vadum Danubii ad 
Orsovam — 4). Cu ocazia trecerii sale prin Banat, loan Huni- 
doreanul confirma în Octomvrie 1444 mănăstirilor Vodița și 
Tismana, drepturile și privilegiile conferite lor de regele 
Sigismund 5). 

In tratatul de pace dela Adrianopol din 1452, sultanul 
Mahomed al II-lea recunoscu Ungariei stăpânirea asupra 
marginei sau banatului dela Dunăre, începând dela Severin, 
cea dintâi cetate la Dunăre €). In Decemvrie 1455 loan Huni- 
doreanul se plâgnea că Radu Gavruţ, ajutat de Turci, cu- 
prinsese ostrovul Saan — Ada-Kaleh —şi devastase Orşova 7). 
Dar cu toate acestea stăpânirea ungurească se mai menţinu 
câteva decenii în cetățile de margine, apărate de banii şi vice- 
banii de Severin 5). Unul dintre cei mai aprigi apărători ai 
marginei bănățene a fost Pavel Chinezul, care aplică 
Turcilor care, pătrunzând în Banat, se strecuraseră prin Por- 
tile de Fier din munți dela Zăicani până în Câmpul Pânii, în 
preajma satului Binţinţi, azi Aurel Vlaicu, în ziua de 13 
Octomvrie 1479, una din cele mai sângeroase înfrângeri din 
câte suferiseră ei până atunci în Dacia ?). 

Sub regele Matei Corvinul se face mențiune de districtele 
Mehadia şi Caransebeş 10). După moartea lui Matei Corvinul, 


) Hurmuzaki- Densuşianu, nr. 558, p. 675. 

3) Ibid., nr. 569, p. 671. . ; 

3) F. Pesty, o. c, III, p. 65 urm.; Hurmuzaki-Densuşianu,l,z2, 
nr. 599, p. 748; II, 2. nr. 10, p. 14 şi nr. 35, P. 45. 

& Hurmuzaki-Densusianu, I, 2. Nr. 584, P. 

5) Docum. Tăr. Rom., I, nr. 81, p. 203 urm. 

*) N. Iorga, Acte și Fragmente, III, p. 23 urm. 

3% Hurmuzaki-Densuşianu, Íl, 2. p. 70 urm; N. Iorga, Ist. 
Rom., IV, p. 109. i 

8) Ibid., II, 2. nr. 279, P. 315; cfr. nr. 255, P. 284 şi nr. 271, P. 302. 

% Gh. Popovici, Istoria Românilor Băndțeni, p. 199 urm.; I. Ursu, Bå- 
tălia dela Kenyermez (Câmpul Pâinii), Bucureşti, 1913. 

1) Hurmuzaki-Densusianu, II, 2. nr. 237, P- 267; XI, p. 643. 

regele Vladislav al II-lea trebui să se oblige la alegerea sa că 
în fruntea ținuturilor şi orașelor regale, precum erau Temes- 
kuzul şi Severinul, nu va numi decât Unguri; care au 
binemeritat dela patrie şi că nu va distribui moșii la străini 
— item provinciarum et urbium regalium prefecturae ut puto... 
Themesi et Severini... nullis altis nisi Hungaris de republica 
bene meretis et summa virtute et fidelitate praeditis a regia 
maiestate conferre quaeant, immo ne possessionis quidem et 
earum tura alienigenis dari possent — 1). 

Intre timp însă pericolul turcesc se întețea mereu. Ducele 
Vlad al III-lea Călugărul (1482—1496) scria Brașovenilor că 
a isgonit pe Turci din țara sa, iar oștile sale le-a pornit și sunt 
aproape de Severin ?), Ducele Radu cel Mare (1496—-1 508) 
aducea aminte Brașovenilor cum s'a jurat el față de ei, cât 
va fi în vieață să nu se teamă că vor trece Turcii pe undeva 
în ţara sa dela Severin pândă la Brăila 3). La 1518 regele 
Ludovic aviza pe banul Severinului să pornească contra 
Turcilor, cari amenințau marginea și în deosebi cetatea Se- 
verinului, iar la 1520 se făceau mari pregătiri de război 
contra 'Turcilor $), La acea dată Severinul se găsea sub auto- 
ritatea domnului muntean, cum se vede aceasta din actul 
de așezare a graniței dinspre Ungaria, semnat la 9 Iunie 
1520 de ducele Neagoe Basarab, dela «Olt până la Rușeva», 
adică Orşova 5 

In Aprilie 1524 regele Ludovic cerea Sibienilor să cedeze 
o parte din veniturile monetăriei pentru fortificarea cetății 
Severinului, care era grav amenințată de Turci, repetând 
cererea sa și la 30 Octomvrie din același an 6). Ajutorul în- 
târzia însă, cu toate că capitularea cetăţii era iminentă. La 17 
August 1524 nunțiul papal Del Rugio, comunica cardina- 
lului Giberti, că cetatea Severinului era asediată de Balibeg, 


5) Hurmuzaki-Densuşianu, II, 2. nr. 284, p. 319. 

2) I. Bogdan, Relaţiile Țării-Românești cu Brașovul, nr. 148, p. 180. 

$) Hurmuza ki- Densusianu, 180, p. 215. 

4) Ibid., II, 3. nr. 217, p. 293, şi nr. 246, p. 334. 

5) Ibid., II, 3. p. 334 urm.; Arhivele Olteniei, V, p. 207 urm,; cfr, Elena 
Eftimiu, Granița Țării- Româneşti cu Ardealul în secolul al XVI-lea (1520), 
în Arh. Olt., VI, p. 1 urm.; I. Donat, Hotarele Olteniei, în Arh, Olt., XVI, 
p. 225 urm, 

) F. Pesty, s. c. nr. 145 și 146, P. 173—174. 

comandantul forțelor turceşti, observând că «dacă cade Se- 
verinul, Transilvania va ti pierdută, fiindcă în cazul acesta 
Osmanlâii vor putea trece prin Ungaria fără nicio grijă». 
Nunţiul se agita mereu pe chestiunea aceasta, dar se plângea 
că nu găsea urechi care să-l audă 1). Astfel căzu cetatea Se- 
verinului în toamna anului 1524 în mâinile 'Turcilor, cari se 
grăbiră să instaleze sangeacul lor acolo °). 

Dela pierderea Severinului nu trecură decât 2 ani până 
la catastrofa dela Mohacs, din 29 August 1526, când regele 
Ludovic al II-lea îşi găsi moartea, înnădușindu-se în smâr- 
curile Dunărei, iar banatul întreg ajunse sub iataganul semi- 
lunei. Noua provincie turcească fu împărțită în sangiacuri cu 
sangeac-beguri în frunte, dintre care unul își avea sediul la 
Orşova. Astfel a rămas Banatul, afară de ținuturile Lugoj şi 
Caransebeş, care rămaseră lui Zapolia, mai bine de un veac 
şi jumătate sub stăpânirea turcească până la 1718, când fu 
recucerit de Habsburgi în calitatea lor de moştenitori ai co- 
roanei ungare. 


3) Hurmuzaki-Densusianu, II. 3, n1. 333, P. 477 urm. 
2) A, Barcăcilă, 1, c, fasc. 94, p. 19. 

O NOUA MĂRTURIE (1277) DESPRE UN 
VOIVODAT MOLDOVENESC IN VEACUL 
AL XIII-LEA 
DE 


GHEORGHE I. BRĂTIANU 
MEMBRU AL ACADEMIEI ROMÂNE 


Pedința dela 23 Martie 1945 


In cartea sa recentă despre «Cehi, Slovaci şi Români în 
veacurile XIII—XVI»), d-l Mihail P. Dan a supus 
unei critici documentate și severe textul cronicei lui T h o- 
mas Tuscus, despre împrejurările istorice din Boemia 
în vremea regelui Premysl Ottokar al II-lea, care a fost sem- 
nalat şi adus în discuţie acum câţiva ani de d-l A. Sacer- 
doțeanu °), spre a lămuri începuturile vieții noastre de Stat 
în secolul al XIII-lea. 

Pentru cunoașterea unei epoci, în care izvoarele sunt atât 
de puține și de discutate, orice element nou de informație 
are de sigur o însemnătate deosebită. Cum am avut prilejul 
de curând să atrag atenția asupra altui fapt, tot în legătură 
cu relațiile din aceeași vreme dintre Români şi Ruteni 3), 
problema trebue examinată din nou, în lumina acestor 
împrejurări, pe care cercetătorii de mai sus nu le-au putut 
avea în vedere. 


1) Universitatea Regele Ferdinand I, Cluj—Sibiu, Bibl. Institutului de Istorie 
Naţională, XIII, 1944. 

2) In jurul unei lupte a Românilor cu Rutenii în anul 1277, Arhivele Olteniei, 
XIII, 1934, p. 276 şi urm. 

3) Roman şi Vlachata în tradiția istorică a descălecatului Moldovei, An. A. ,R. 
Mem. Secţ. Ist., seria 3-a, XXVII, p. 35 şi urm. 


19 A. R. — Memoriile Secţiunii Istorice. Seria III. Tom. XXVII. Mem. 9. 

Se cuvine fireşte să amintim mai întâi izvorul dela care 
a pornit această controversă, pe care nădăjduim să o putem 
astfel lămuri. 

Se ştie că la războaiele ce s'au purtat în a doua jumătate 
a veacului al XIII-lea între regatul Ungariei şi regii Pre- 
myslizi ai Boemiei și Moraviei, au luat parte şi Românii. 
Ii găsim însemnați printre contingentele auxiliare ale ar- 
matei ungurești, care a fost înfrântă la 12 Iulie 1260 la 
Rreussenbrunn, de regele Ottokar. Invingătorul, vestind Papei 
Alexandru al IV-lea izbânda sa, înşiră printre învinşi, pe 
lângă regele Ungariei Bela al IV-lea şi fiul său Ștefan, pe 
regele Danilo al Haliciului și fiii săi, cu Ruteni şi Tătari, 
pe ducii Boleslas de Cracovia și Letsko al Lusaciei, și «o mul- 
time fără număr de oameni neumani», Cumani, Unguri 
Slavi, Secui şi Valachi, Pecenegi, Greci, Bulgari, Sârbi şi 
Bosniaci 1). 

D-l D a n presupune că Valahii care au luat parte la această 
bătălie erau supuși Coroanei ungurești. Cum şi mai înainte 
documentele cancelariei maghiare arată isprăvile unor ostași 
români în luptele purtate de oştile regeşti împotriva Tăta- 
rilor, a Cumanilor, sau a principilor de Halici, e logic să 
socotim, cu d-sa «că nu greșşim considerând și pe Valahii 
cari luptară la Kreussenbrunn ca fiind Români bănățeni 
sau transilvăneni » 2). 

Dar aceasta nu e singura mențiune a Românilor în luptele 
dintre Regii Ungariei şi Boemiei. Acea pe care ne-a păstrat-o 
cronica lui Thomas Tuscus e mai puțin simplă, şi 
dă prilej la interpretările cele mai deosebite. 

Intr'adevăr, bătălia dela Kreussenbrunn nu a încheiat 
procesul politic şi teritorial, deschis de ambiția marelui rege 
ceh. De fapt rivalitatea a continuat, iar Ottokar al II-lea 
a folosit moartea lui Ștefan al V-lea, urmașul lui Bela al 
IV-lea, pentru a năvăli a doua oară în Slovacia și a căuta 
să o alipească regatului său. El mai dăduse adăpost la curtea 
sa din Praga voivodului Nicolae al Ardealului, atunci când 


1) Hurmuzaki, Doc. I, 1, p. 287, no. CCXI, 
3) Op. cit., p. 21. 

acesta era în dușmănie cu regele Ştefan. Dar intervenția 
papei Grigorie al X-lea, dornic de a opri luptele dintre creş- 
tini la marginea stăpânirilor tătăreşti, și nevoia de a asigura 
hotarul dela miazăzi şi răsărit, spre a-şi realiza planurile 
de expansiune la apus, în provinciile austriace, l-au făcut 
pe regele Boemiei să nu folosească aceste împrejurări favo- 
rabile și să se mulțumească cu o pace, pe care i-o garanta 
slăbiciunea monarhiei ungureşti, în timpul minorității lui 
Ladislau al IV-lea, care urmase la 1272 lui Ştefan al V-lea. 

El nădăjduia acum, după ce luase în stăpânire Austria, 
Stiria, Carintia, Carniolia şi Pordenone la granița Friulului, 
să câştige de partea sa destui principi germani, pentru a pune 
capăt interregnului şi a se încununa cu coroana imperială. 
Dar nădejdile i-au fost înșelate, pentrucă electorii, înfri- 
coşați de creşterea puterii lui Ottokar, au ales la 1 Octombrie 
1273 ca rege al Romanilor pe Rudolf de Habsburg, un mic 
senior feudal din Suabia. 

Incepe atunci lupta între întemeietorul puterii austriace 
şi regele slav, care va lua sfârșit peste câţiva ani, pe câmpul 
de bătălie dela Marchfeld. Deposedat formal de provinciile 
cucerite, prin mandatul de recuperare încredințat lui Ru- 
dolf de Habsburg, Ottokar al II-lea le pierde de fapt în 1276, 
şi se vede silit, la 21 Noemvrie a aceluiași an, la Viena, să 
cedeze ţinuturile austriace şi să încheie legături de vasali- 
tate pentru cele două țări rămase Coroanei sale, Boemia şi 
Moravia. Mai mult, intervenţia suzeranului îl silea să revină 
asupra măsurilor ce le hotărîse împotriva nobililor boemi, 
cari sprijiniseră pe adversarii săi. Pentriu firea mândră şi 
ambițioasă a regelui Ottokar, o astfel de situație nu putea 
fi socotită definitivă. Aci intervine ştirea înregistrată de cro- 
nica lui Tuscus, al cărei text e următorul: 

« Dimissus autem pacta fregit, obsides remittere et fortalitia 
restituere non proponens. Requiritur iterum, ut pacta conservet, 
alioquin sciret, quia disciplinam imperialem sentiret. Temptat 
cum multis nobilibus Alamanie machinari rebellionem, Bru- 
tenos et infideles sibi in adiutorium vocat, sed Deo disponente 
Brutenis et Blacis inter se discordantibus suo rex Boemie pro- 
posito defraudatur. Rogat iterum que ad pacem sunt et, remissis 

obsidibus reconciliatur în gratiam promittens, quod Egram res- 
titueret et in fidelitate imperatoris perseveraret » 1). 

Regele ceh a încercat deci să rupă tratatul ce-i fusese 
impus, împotrivindu-se atât la predarea ostaticilor cât şi 
la restituirea cetăților. Amenințat că va fi adus la ascul- 
tare de puterea împărătească, el caută sprijin la principii 
germani împotriva casei de Habsburg şi chiamă în ajutor 
pe «Bruteni şi necredincioși ». Dar din nefericire pentru 
el, ajutorul îi lipseşte, Brutenii încăierându-se la acea vreme 
cu Valahii. Ottokar e deci din nou constrâns să ceară pace, 
să predea pe ostatici și să făgăduiască restituirea cetății Eger. 
Într'adevăr acest tratat s'a încheiat tot la Viena la 6 Mai 
1277, astfel că e vădit că episodul războiului între « Bruteni » 
și Valahi, care a stricat atât de rău socotelile lui Ottokar 
- al II-lea, se localizează în timp între cele două păci dela 
21 Noemvrie 1276 și 6 Mai 12772). 

Se pune acum în mod firesc întrebarea, cine sunt « Bru- 
tenii » și despre ce Români sau Valahi poate fi vorba în această 
împrejurare? 

Atitudinea istoricilor care s'au ocupat de această ches- 
tiune a fost foarte deosebită. D-l Sacerdoțeanu crede că Bru- 
tenii cronicei, eare s'ar putea identifica în acel timp cu Prutenii 
sau Prusienii de pe țărmul Balticei — fie locuitorii Prusiei, 
fie Cavalerii 'Teutonici, de curând stabiliți în această ţară — 
sunt aci mai de grabă Rutenii din Halici. Iar Valahii, ținând 
seamă de întâmplările aproape comtemporane: răscoala lui 
Litovoi împotriva coroanei ungurești, înfrângerea lui şi 
închinarea ca vasal a urmașului său Bărbat, ce au avut loc 
în primii ani de domnie ai regelui Ladislau al IV-lea al Un- 
gariei, ar fi aceștia, din sfera de influenţă a coroanei maghiare. 
« Admițând această succesiune la tronul lui Litovoi, scrie 
d-sa, putem socoti, în conformitate cu obligaţiile pe care le 
avea un vasal față de suzeranul său, că el era dator față de 
rege să dea și ajutor înarmat. Și când s'a reînnoit atacul regelui 
boem, din ce în ce mai impetuos și mai de temut, Ungaria 


1) Thomas Tuscus, Gesta imperatorum et pontificum, Mon. Germ. Hist., 
SS, t. XXII, p. 525. 
13) M. P. Dan, op. cit., p. 27. 

a căutat să-i reducă cât mai mult posibilitățile de ajutorare, 
ce-i veneau dela vecini. In acest scop va fi obligat pe vasalul 
său român să atace pe Rutenii din părțile tătărești. Poate 
că e cea dintâi tentativă de expansiune românească în această 
parte, ceea ce ar constitui şi o tendință de formare a unui 
mare principat care să cuprindă toate țărișoarele arcului 
carpatic» 1). Se vede importanţa concluziilor la care poate duce 
informaţia cronicei lui Tuscu s. 

Pentru G. Popa-Liisseanu, care a consacrat una 
din fasciculele interesantei sale publicaţii, Izvoarele Istoriei 
Românilor, textelor privitoare la Brodnici, Brutenii cu cari 
se luptă aci Valahii trebue să fie Pruteni, Români dela Prut, 
al căror nume în traducere slavă ar fi Brodnici. « Acești 
Bruteni puși alături de «infideles » adică de necatolici, apoi 
alături de Blaci, credem că erau Prutenii brodnici, iar nu Ru- 
tenii cum îi socotea d-l Sacerdoţeanu » 2). Pe aceşti Pruteni 
îi află de altfel, pomeniti deosebit, alături de Ruteni, în oastea 
care ajută pe 'Tătari la 1259 la asediul cetăţii Sandomie'z din 
Polonia. 

De ar fi să combinăm deci ambele interpretări, conflictul 
amintit între Noemvrie 1276 şi Mai 1277 ar fi întâia luptă 
amintită în istorie, între Românii din Muntenia şi cei din 
Moldova, înainte de întemeierea principatelor Moldovei și 
Ţării Româneşti. Şi Nicolae Iorga, amintind într'o 
notă a Istoriei sale a Românilor de această ciudată împreju- 
rare, se oprea la aceeaşi părere: « Brutenii » amintiți alături 
de « Blaci», pe urmă împotriva lor în luptele lui Ottokar 
de Bohemia, de un izvor destul de confuz, nu pot fi Rutenii 
din Galiţia... ci cel mult Brodnicii moldoveni » 3). 

Acestui avânt al interpretării, la care întotdeauna contri- 
bue și un element de imaginație — de ce să n'o recunoaș- 
tem? —i se opune în chipul cel mai categoric analiza docu- 
mentară a d-lui Mihail P. Dan. Reluând ideea desvol- 
tată într'un studiu al d-lui Hotnog, d-sa socotește că 


1) A. Sacerdoţeanu, op. cit., în Arhivele Olteniei, XIII, pp. 285—-86. 

2) G. Popa-Lisseanu, Jzv. Ist. Românilor, XII, p. 32. 

3) N. Iorga, Istoria Românilor, III, Ctitorii, p. 150, n. 1; ed. franceză, III, 
p. 182, în n. 

«Brutenii » lui Tuscus nu pot fi decât tot Prusienii, iar nici- 
decum Ruteni sau Români 1). « Cronicele cehe ori germane 
vorbesc despre Pruteni (Bruteni) uneori ca despre Prusienii 
dela Marea Baltică, iar alteori cronicele cehe, polone ori ger- 
mane îi identifică pe acești Pruteni cu Cavalerii 'Teutoni. 
Din analiza acestor izvoare narative rezultă clar că atât cro- 
nicele medievale cehe, polone cât și germane — și exemplele 
s'ar putea înmulți — înțeleg sub Bruteni, Pruteni fie pe 
Prusienii păgâni (Pruteni pagani, Prutheni), fie mai ales, 
pe Cavalerii Teutoni (Cruciferi Pruteni) amintindu-se, după 
cum am văzut, în cronicele cehe că atât unii cât și ceilalți 
locuesc în Prusia»2). Concluzia se sprijină pe mărturia impună- 
toare a peste douăzeci de citate înșirate în notă, consi- 
derându-se că forma 4 Bruteni» din pasajul lui Tuscus 
se poate ușor lămuri prin trecerea lui p în b, ce ne întâmpină 
des în izvoarele influențate de pronunțarea germană. « Este 
vorba, fără îndoială... de elemente germanice locuind țara 
Prusiei. lar în cazul ajutorului cerut în 1276—1277 de 
Premysl Ottokar II, cererea li se va fi adresat mai curând 
acelor Pruteni Cruciferi din cronica cehului Bartos, adică 
acelor Cavaleri Teutoni, cu care regele ceh luptase împre- 
ună în 1254—1255 în contra Prusienilor păgâni pentru a-i 
creştina și la care va fi şi apelat să vină în ajutorul fostului 
lor aliat și protector, în lupta acestuia în contra Habsburgului 
Rudolf» 3). Se admite totuși o singură confuzie la un alt cro- 
nicar ceh, Continuator Cosmae, la care, la anul 1206, găsim 
pe regele Roman al Galiției amintit ca Rex Pruthenorum. 
forma corectă fiind de sigur Rex Ruthenorum. « Numai 
presupunând că şi Tuscus va fi făcut această confuzie, 
adaugă în notă d-l Dan, sar putea admite că e vorba 
cum crede d-l Sacerdoțeanu, de Ruteni şi de un 
conflict româno-rutean în 1277, complet necunoscut altor 
izvoare şi ignorat atât de istoriografia noastră cât ȘI de cea 
ucraineană » $). 


1) « Bersabeni ù din cronicele vechi poloneze, Arhiva din lași, XXXIV, 2, p. 69. 
23) M. P. Dan, op. cit., pp. 29—30. 

3) Ibid., p. 33. 

& Ibid, n. 1 

Intradevăr dacă trecem la analiza celui de al doilea ele- 
ment amintit în legătură cu luptele lui Ottokar al Boemiei, cari 
sunt « Blacii » sau Valahii, ce ar putea fi socotiți posibili ca 
adversari ai Cavalerilor Teutoni, jumătate de veac după ce 
aceştia părăsiseră Țara Bârsei, pentru a se așeza tocmai în 
Prusia? Să fi fost aceşti Valahi aceiaşi cari luaseră parte, 
şaptesprezece ani înainte, la bătălia dela Kreussenbrunn, 
în rândurile armatei ungurești? Intrebarea e firească, dar 
legătura e greu de stabilit. E adevărat că un voivod al Ardea- 
lului pribegise câtva timp la curtea din Praga și se bucurase 
de sprijinul regelui Boemiei, dar el nu mai era în slujbă în 
1276—77. Atunci era voivod Ugrinus din familia Csack, 
fost ban al Severinului, acelaşi care mai târziu va sprijini 
candidatura la tronul Ungariei a lui Vaclav, nepotul lui 
Ottokar al II-lea. Valahii pomeniți de Tuscus să fi fost 
în dependința acestui Ugrinus, care încă de atunci să fi stat 
în legături cu regele Boemiei? 1) Dar acțiunea Valahilor nu 
e aci în favoarea acestui suveran, ci împotriva lui, de oarece 
lupta lor cu «Brutenii » zădărnicește ajutorul, pe care ei tre- 
buiau să-l aducă lui Ottokar. De o asemenea intervenţie a 
vreunui feudatar al coroanei ungurești nu se ştie însă nimic 
la această dată. Ipoteza nu are deci nici un temeiu. 

E ciudat — și d-l Dan e totuși nevoit să o recunoască — 
în privința celorlate știri aduse de cronica amintită — că 
informaţiile lui T u s c u s despre condiţiile impuse lui Ottokar 
şi încercările lui de-a atrage de partea sa pe unii principi 
germani — pe Henric de Bavaria, între alții — se adeveresc. 
«Dar, continuă d-sa, despre chemarea Prutenilor şi Vala- 
hilor în ajutor şi nevenirea lor, nici izvoarele, nici literatura 
istorică nu știu nimic. Afirmațiunea lui Tuscus nu numai 
că nu poate fi sprijinită prin nimic, dar nu se poate menține 
nici prin ea însăşi. Deoarece, fie că ne gândim la Valahii din 
Ardeal, fie că ne gândim la Valahii din Țara Românească, nu 
vedem cum am puteâ să-i aducem pe Români în conflict cu 
Teutonii în acest timp (1276—1277), când 'Teutonii se aflau 
departe de noi prin părțile Balticei »2). Poate Tuscus, 


1) M. P. Dan, op. cit., p. 28 în n. 
3) Ibid., D. 34. 

necunoscător al realităților, a căutat să explice lipsa ajuto- 
rului de care s'a resimţit regele Boemiei «printr'un conflict 
imaginar ». Lucrul s'ar putea explica, susține criticul nostru, 
fie prin faptul că Tuscus ignora alungarea Teutonilor 
din Țara Bârsei, întâmplată cu peste cincizeci de ani înainte, 
fie prin faptul că vagile lui cunoștințe geografice îi îngăduiau 
să apropie două popoare, pe care nu va fi ştiut unde să le 
localizeze » 1). De altfel editorul lui Tuscus notează cu pri- 
vire la acelaşi conflict:« De hac re nihil compertum est», iar 
răsfoirea a două volume din Istoria Ucrainei a lui Hru- 
şevskij nu a adus de asemenea nicio deslușire. «In con- 
cluzie pasajul lui Tuscus nu dovedește niciun conflict 
teutono-valah şi cu atât mai puțin unul ruteano-valah și 
nu aduce prin urmare nici un element nou în cunoașterea 
trecutului nostru », Este doar o «plăsmuire a lui Tuscus», 
iar, «întâmplarea aceasta inexistentă nu trebue înregistrată 
de istoriografia română » 2). Se mai poate încerca un apel 
la o judecată atât de aspră şi de categorică? 

Gredem că acest mod de a cerceta un izvor este un exemplu 
tipic al metodei, pe care am mai avut prilejul să o amintim 
şi ce s'ar putea defini, din punct de vedere psihologic, ca un 
complex de superioritate al istoricului față de document. Cro- 
nicarul — în cazul acesta contemporan, deoarece călugărul 
franciscan cu numele de Tuscus şi-a scris «faptele împăra- 
ților și pontificilor » îndată după ultimele întâmplări ce le 
relatează — amintește de mei multe împrejurări în legătură cu 
luptele regelui Boemiei. Unele din ele află confirmare în alte 
ştiri şi nu pot fi puse la îndoială. Despre cea în care sunt 
pomeniți Valahii însă, nu s'a aflat nimic, scrie editorul, iar 
istoricii moderni, înarmaţi cu întregul aparat al criticei şti- 
ințifice, nu au luat la cunoștință acest straniu episod. Hotărit, 
aci bietul călugăr a căzut la examen: nu cunoaşte geografia, 
nici istoria, poate îi socotește încă pe cavalerii Teutoni la 
marginele 'Transilvaniei, sau, ca un oartcare reporter al unui 
ziar modern, îmbogățește imaginația cetitorilor săi cu o ştire 
sensațională, dar prin nimic întemeiată. 


1) Ibid. 
2) Ibidem, p. 33. 

Acestei metode impecabile — și implacabile — (vorbesc în 
cunoștință de cauză, deoarece am practicat-o) i se poate aduce 
totuși un corectiv, care este rezerva ce ne-o impune progresul 
însuși al disciplinei istorice. O ştire poate astfel rămânea multă 
vreme izolată; ea e supusă îndoielii şi considerată, cu cele 
mai bune temeiuri, ca suspectă, provenită din necunoștință 
sau din fantazie. Deodată însă, o nouă descoperire, sau o 
interpretare deosebită de acele ce s'au dat până atunci unui 
text cunoscut, sau o lectură mai bună a unui termen încă ne- 
lămurit, aduce un sprijin ce lipsea până atunci afirmaţiunii 
izvorului. Judecata, oricât de severă, trebue totuși revizuită. 

Ni se pare că acesta este cazul în ce priveşte pasajul amintit 
mai sus al cronicei lui Tuscus. Am avut nu de mult prilejul 
să constat, dintr'o lectură mai corectă în ediţiile recente ale 
relațiunii călătoriei misionarului fransiscan Giovanni da Pian 
del Carpine, la curtea Hanului tătăresc, că la 1247, printre 
ducii ruteni întâlniți de el la trecerea Niprului, se afla și un 
duce « Olaha », adică valah 1). Forma ungurească a numelui 
poporului nostru lăsa să se presupună că era vorba de un 
voivod din sfera de influență a Coroanei ungurești, fără să-i 
putem preciza întinderea teritorială a stăpânirii. Dar 
faptul că era amintit alături de voivozii ruteni, în drum ca să 
se închine la cortul Hanului tătăresc, dădea loc îndoitei ipoteze, 
că aveam a face, ori cu un voivod român din Galiţia, unde 
se găsesc ceva mai târziu destule aşezări cârmuite de jus 
valachicum, ori de un stăpânitor «din regiunea ce nu avea 
încă atunci un nume propriu, dar peste un secol se va numi 
Moldova ». Cu acest prilej, înşiram știrile, fie din izvor scan- 
„dinav ori bizantin, fie extrase din cronica polonă a lui Dlugosz, 
cari lasă să se întrevadă existența unor mici formațiuni de 
stat înainte de descălecatul Maramureşenilor din veacul al 
XIV-lea, după cum în Muntenia și Oltenia, cnezatele lui 
Ioan și Farcaş sau voivodatele lui Litovoi şi Seneslau — din 
acelaşi an, 1247 — erau în ființă mult înainte de-a fi fost 
întemeiată stăpânirea a toată "Țara Românească. 

E în special una din ştirile amintite de cronica lui Dlugosz 
care capătă, în lumina informaţiei din scrierea lui Tuscus, o 


1) Roman și Vlachata, An. A. R. Mem. Secţ. Ist, seria 3-a, XXVII, p. 44. 

valoare ce n'o avea până acum. Am mai amintit că la anul 
1325, cronicarul însemna că în lupta împotriva comitelui de 
Brandenburg, Polonii primiseră ajutor dela « popoarele vecine, 
Ruteni, Valahi şi Lituanieni » 1). Prezența acestor Valahi dela 
marginea de Nord a ținuturilor locuite de Români, se lă- 
murește de sigur mai bine, dacă o punem în legătură cu ştirea 
mai veche cu jumătate de veac, a unei lupte între ei și Ruteni 
în 1276—1277. Seria informațiilor noastre ar fi deci urmă- 
toarea: 1247, mențiunea unui voivod valah printre voivozii 
ruteni, întâlniți în drum spre curtea Hanului de misionarul 
franciscan Giovanni da Pian del Carpine; 1276-77, ştirea 
din cronica lui Thomas Tuscus, despre un războiu între Ro- 
mâni şi, probabil, cum vom arăta mai jos, Ruteni; 1325, 
menţiunea Valahilor, alături de Ruteni și Lituanieni, printre 
popoarele vecine care dau ajutor Polonilor. 

Sunt deci atâtea argumente nouă în favoarea existenței 
unui principat sau voivodat deosebit și mai vechiu în partea 
de miazănoapte a Moldovei, cuprinzând poate ce se va numi 
în urmă țara Şipeniţului şi ținutul Bucovinei. 

În lumina acestor împrejurări, dacă admitem posibilitatea 
unei înjghebări de state « valahe » în aceste părți dela jumătatea 
veacului al XIII-lea, pasajul cronicei lui 'Tuscus pare de sigur 
mai puțin absurd. « Brutenii și necredincioșii » chemați în 
ajutor de Ottokar al II-lea ar putea fi în acest caz, printr'o 
confuzie din care mai există de altfel și alt exemplu: Rutenz 
şi Tdtarii, amintiți laolaltă de regele Boemiei în scrisoarea sa 
cu privire la bătălia dela Kreussenbrunn. Regele sau cneazul 
Danilo al Rusiei sau al Haliciului se afla atunci în îndoite 
legături de dependință: față de regele Ungariei, în ajutorul 
căruia mersese în acest războiu, și de Tătari, pe cari de asemenea 
îi urma în expedițiile lor, cum făcuse cu un an înainte, la 
1259, în Polonia şi Lituania. Era deci firesc să fi păstrat în 
oastea sa războinici tătari, totdeauna gata de luptă şi de pradă. 
In 1276—77, la data la care se va fi îndreptat către urmașii 
lui Danilo chemarea regelui Ottokar, dependinţa lor de puter- 
nica Oardă de Aur a Kipciakului sporise, în măsura în care 


3) v. I. Minea, Informațiile românești ale cronicei lui Ian Dlugosz, laşi, 1926, 
pp. II—I12. 

slăbiciunea lăuntrică a Ungariei din acea vreme îi micşorase 
influența la miazănoapte şi răsărit de Carpaţi. Faptul de a 
numi pe «infideli » alături de « Bruteni» dă un nou temeiu 
identificării acestora cu Rutenii din Halici, alăturarea lor de 
necredincioși sau 'Tătari fiind logică, ceea ce nu e de loc cazul 
cu « Prutenii » în înţelesul obișnuit al cuvântului, Cavalerii 
“Teutoni din Prusia. 

Dar în acest caz și conflictul cu Valahii reintră în domeniul 
realităţilor. D-l. Ştefan Pascu a semnalat de curând 
un document din registrele cancelariei pontificale, în care 
se amintesc la 1246 Greci, Bulgari, Ruteni şi Valahi vânduți 
ca sclavi Saracenilor de negustorii italieni. « Din ordinea în 
care sunt enumeraţi, resultă că Românii sunt mai spre Nord 
decât Grecii și Bulgarii și vecini cu Rutenii»1). Că marii 
principi de Halici aveau legături de vecinătate, uneori război- 
nice, cu 4 Valahii » ne-o confirmă știrea transmisă de cronica 
rimată a lui Otto ka r de Styria, de care s'a ocupat de curând 
d-l Emil Lăzărescu?). E vorba aci de un voivod 
român, puternic, dar aflat în dependinţa unui « hezzog über 
walt», numit ungurește Laszlo, în care recunoaștem pe voivodul 
Ladislau al Ardealului — « iiberwalt » fiind traducerea exactă a 
numelui Transilvaniei. Acesta îi încredințează Românului pe 
Otto de Bavaria, pretendentul la coroana Ungariei care căzuse 
în mâinile lui. Iar principele bavarez, scăpând după multă 
trudă din prinsoarea acestui « Valah » găsește adăpost la curtea 
din Halici unde domnea la 1307 principele sau « regele » Iurii 
(Gheorghe), cu care de altfel se înrudea. De aci, prin Silesia, 
se întoarce în patrie. Spre a răzbuna însă suferințele rudei 
sale, principele Gheorghe de Halici năvălește în țara vecină 
a Valahului, și îi întoarce răul adus lui Otto, 

S'a pus mai de mult întrebarea unde se afla acest stăpânitor 
valah necunoscut. D-l Lăzărescu a stabilit — socotim, 
definitiv — că suzeranul său e voivodul Transilvaniei. Unde 
se găsea însă țara apropiată a Valahului care depindea de el? 


1) Contributiuni documentare la istoria Românilor în sec. XIII şi XIV, Univ. 
Regele Ferdinand I, Cluj-Sibiu, Bibl. Inst. de Ist. Naţională, XIX 1944. P. 15-16. 

2) Despre voivodul Românilor din 1307-1308, amintit în cronica lui Ottokar de 
Styria, Anal. Acad Rom. Mem. secț. Ist, s. 32, XXVII. 

Presupunerea mai veche că ar putea fi vorba de voivodul 
"Țării Româneşti cade dela sine, deoarece vecinătatea cu prin- 
cipatul de Halici exclude această ipoteză. Ilie Minea, 
întemeindu-se pe acest fapt, socotea că avem a face cu un 
voivod al Moldovei, mai vechiu decât descălecatul Mara- 
mureşenilor 1). D-l Lăzărescu crede însă că și această 
ipoteză trebue părăsită. Versurile cronicei, în care se arată 
că ducele Ladislau a trimis pe regele Otto ,. . kin über 
Walt, den Walachen în ir gewalt trebuesc traduse : în Tran- 
silvania, în puterea Românilor» iar nu: «peste munți, în puterea 
Românilor » cum tradusese Grigorovitza 2), 'N’ar putea 
déci fi vorba decât de un voivod al Maramureşului, singurul 
care ar fi în același timp «în Transilvania » și vecin, peste 
Carpații nordici, cu principatul de Halici. 

Ipoteza trebue de sigur ținută în seamă. Nu e mai puțin 
adevărat însă că Grigorovitza avea dreptate într’o pri- 
vință: cuvântul german wald - pădure, silva în înțeles obiş- 
nuit, are uneori și acel de lanț sau masiv muntos. Geografia 
țărilor germane ne aduce în această privință destule dovezi: 
Schwarzwald, Böhmer Wald, Wiener Wald, etc. Se poate deci 
ca «der herzog über walt» mai ales că îl chiamă și Laszlo, 
să fie voivodul Transilvaniei, dar în versurile de mai sus, 
când Otto e trimis «hin über walt» să înțelegem nu numai 
peste pădure «ultra silvas », ci şi peste munte. Şi în acest caz 
voivodul valah vecin cu Haliciul ar putea avea aceeași stă- 
pânire ca predecesorii săi din 1277, cari se războiau cu prin- 
cipatul vecin, sau din 1247, atestați de relațiunea călătoriei 
lui Giovanni da Pian del Carpine. S'ar putea ridica de sigur 
întrebarea, dacă Valahii din 1277 n'ar putea fi tot acei din 
Maramureș, vecini și ei cu ţara Haliciului. Dar la acea dată, 
criza lăuntrică a Regatului Ungariei nu ajunsese încă să dea 
puterilor locale deplina lor desvoltare: o acțiune independentă 
a Românilor din Maramureş împotriva unui stat puternic, 
cum era principatul Galiției, nu e de loc verosimilă, iar voi- 
vodul valah care se întorcea la 1247 dela curtea Hanului, 
împreună cu voivozii ruteni, nu poate fi localizat în Mara- 


1) Informaţiile româneşti ale cronicei lui lan Dlugosz, p» 12. 
2) Românii în documentele literare germane medievale. Cercetări, Bucureşti 1901, P-23. 

mureş. Trebue deci, pe lângă ipoteza de sigur seducătoare 
a d-lui Lăzărescu, să păstrăm și acea a regretatului în- 
văţat ieşean, deoarece nici textul cronicei lui Ottokar de 
Styria nu i se opune în chip absolut, şi se încadrează în logica 
informaţiilor pe care le-am amintit, despre existenţa unui 
voivodat «valah» în părțile de miazănoapte ale Moldovei 
încă dela jumătatea veacului al XIII-lea. In orice caz, din 
faptul că în 1307, principele Iurii de Halici se afla în războiu 
cu 4 Valahul » dela hotarul său — fie el din Maramureș, ori 
din Moldova — apare şi mai verosimilă lupta dusă de prede- 
cesorul său Lev sau Leo, la 1277 1), cu Românii moldoveni. 
E adevărat că nu avem până acum alte ştiri care să-l con- 
firme, dar dacă e o mărturie precisă, cu treizeci de ani înainte 
a prezenței unui voivod valah la hotarul stăpânirii tătă- 
rești şi al principatelor rutene, nu mai e neîntemeiată pre- 
supunerea că același, sau un urmaș al său, va fi putut lupta 
împotriva Rutenilor cu care era vecin, în primăvara anului 
1277. Imprejurare întâmplătoare, hotărîtă de Providență cum 
socotește 'Tuscus, sau manevră politică a cârmuitorilor rega- 
tului Ungariei, spre a ridica indirect greutăți în calea regelui 
Boemiei 2), lipsindu-l întrun moment hotărîtor de ajutorul 
aliaților săi ruteni şi de 'Tătarii cari i-ar fi însoțit? E greu de 
hotărît în lipsa altor izvoare. Intuiția despre faptul că ar putea 
fi vorba de un stăpânitor din Moldova a avut-o de altfel și 
d-l Sacerdoţeanu, în concluzia d-sale 2). Dar nu era nevoie 
să ne gândim neapărat le misterioşii Bolohoveni, tot atât de 
nelămuriți pâmă acum ca și Brodnicii, cu deosebirea că se 
găsesc cu totul răzlețiți de regiunea cunoscută de locuință și 
răspândire a Românilor în Evul Mediu. Suntem astfel într'o 
privință de acord cu d-l Dan, că nu poate fi vorba de Valahii 
din Ardeal, nici de cei din Țara Românească, prinși de alte 
legături politice, sau prea depărtați, prin toată distanța ce des- 
parte plaiurile Jiului de marginele Galiției. Dar argumentarea 


3) B. Krupnickij, Geschichte der Ukraine, p. 26. 

2) Ungurii au trimis ajutor lui Rudolf de Habsburg în campania din 1278, care 
s'a isprăvit cu înfrângerea şi pieirea lui Ottokar al II-lea. v. Hur muza ki, Doc., I, 
p. 418, no. CCCXXXVIII. 

3) Op. cit., Arhivele Olteniei, XIII, p. 286. La aceiași concluzie a ajuns şi Del 
:Ştefan Pascu, op. cit., ibid. 

sa, în sine foarte judicioasă, nu mai are aceeași valoare, dacă 
socotim că Valahii din 1277 sunt acei din nordul Moldovei, 
despre a căror organizare politică înainte de descălecat, nu 
mai avem motive să ne îndoim. 

Iată deci că întâmplarea înregistrată de cronica lui Tuscus 
poate să nu fie o plăsmuire și, deși nu e pomenită de alte 
opere istorice mai vechi sau mai nouă, istoriografia română 
are totuși puternice motive să o folosească. Ea poate chiar să 
o considere drept o nouă și prețioasă mărturie a vechimii 
întâilor formațiuni de stat românești, nu numai la miazăzi, 
dar şi la răsărit de Carpaţi, ce au putut folosi pentru desvol- 
tarea lor, rivalitatea dintre regatul Ungariei şi imperiul tă- 
tăresc şi vor găsi în descălecatul purces din Ardeal, factorul 
de polarizare şi unificare prin care s'au întemeiat principatele 
Ţării Româneşti și Moldovei. 

Iar faptul că Valahii se găsesc amintiți și de rândul acesta, 
măcar indirect, cu prilejul războaielor lui Ottokar al Boemiei, 
dă o deosebită valoare însemnătăţii lor în împrejurările inter- 
naționale ale vremii. Nici această lature a chestiunii nu 
poate fi nesocotită. Fără să fim porniţi spre exagerări, ea ne 
arată totuși că dela început, situația geografică a țărilor noastre 
a avut o înrâurire hotărîtoare asupra întregii lor desvoltări. 
Aşezate în drumul năvălirilor, în « calea răutăților » de atâtea 
ori bătută în cursul veacurilor, ele se află la o mare răspântie 
de interese şi de influenţe, care constitue unul din rosturile 
esențiale ale existenței lor. E de sigur un fapt însemnat că 
încă înainte de-a se întemeia principatele ce vor înscrie în 
istorie temeiurile politice ale ființei noastre naționale — și 
printr'o ciudată potrivire de date, şase secole înainte de răz- 
boiul independenței României — una din micile stăpâniri locale 
de văi sau ținuturi şi-a făcut simțită acțiunea într'un conflict 
european, interesând centrul şi răsăritul continentului. Sar 
putea aproape spune că întâile manifestări ale tendinței de 
creațiune a statelor româneşti la Nordul Dunării și la poalele 
arcului carpatic, conțin astfel în germene întreaga desfăşu- 
rare a destinelor noastre viitoare. 

Memoriu admis în ședința dela 16 Martie 1945. 


Concepția istorică a lui Nicolae Iorga, cercetată 
încă de pe când istoricul se afla între noi 1), a fost de curând 
analizată din nou, în puține pagini, dar cu adâncă înțelegere, 
de către d-l Prof. Nicolae Bănescu?). Dacă astăzi 
îmi iau îngăduința de a relua studiul acestei atât de însem- 
nate probleme, faptul se datorează la două întâmplări, în- 
legătură mai strânsă sau mai îndepărtată cu soarta între con- 
temporani a unei opere menite să ne cinstească înaintea vre- 
murilor viitoare. 

Cea dintâi întâmplare pune însăși chestiunea necesităţii 
reluării unui atare subiect. Intr'adevăr, articolul amintit al 
d-lui Bănescu a fost cinstit de către Revista istorică 
română printr'o notă semnată cu inițialele directorului său, 
în care se spune: 

« Incercare panegiristă de a prezenta concepția despre is- 
torie a lui Nicolae Iorga. O evoluţie în păreri e nor- 
mală, dar o adoptare de puncte de vedere care se contrazic 


1) Studiul cel mai larg și mai adâncit este acel al d-lui N. Bagdasar, în Fi- 
losofia contemporană a istoriei, Bucureşti, 1930, pp. 221 —237, bazat pe materialul 
avut la îndemână până la acea dată. Din nevoi polemice sunt izvorite considera- 
ţiile d-lui C. C, Giurescu, din Pentru «vechea școală » de istorie. Răspuns d-lui 
N. Iorga, București, 1937, p. 50 şi urm., precum şi exerciţiile critice ale d-lui D. 
Bo din, în Revista Istorică Română, III (1933), pp. 396—403. 

2) Concepţia istorică a lui Nicolae Iorga, în Revista Istorică, XXVIII (1942), 
pp. 1—10. 


20 A. R. — Memoriile Secţiunii Istorice, Seria III. Tom. XXVII. 

total şi o continuă variaţie e inadmisibilă pentru cine mai 
pune preţ pe logică și consecvență » 1). 

Asemenea nedumerire din partea titularului unei catedre 
de istorie dela cea dintâi Universitate a țării, ma făcut să 
mă întreb ce pot şti despre concepția lui Nicolae Iorga 
oameni cu mai puține mijloace de informare decât învățații 
cu renume, și să socot drept o datorie adăugarea eforturilor 
mele la acele ale exegeților ce m'au precedat pe această cale. 

Cel de al doilea fapt la care mă refeream priveşte condi- 
țiile în care se poate relua în ceasul de față cercetarea pro- 
blemei. Nicolae Iorga a adunat încă din rọx1x cele 
câteva studii în care-și fixase liniile gândirii sale istorice de 
atunci. O nouă ediție, sporită, a acestor Generalități cu pri- 
vire la studiile istorice, era tipărită în 1033. Astăzi, însă, avem 
la îndemână, datorită d-nei Liliana lorga-Pippidi, 
ediția publicată în cursul verii trecute de Institutul de Istorie 
Universală « N. Iorga », cuprinzând, pe lângă materialul mai 
vechiu, întreaga formulare a concepției istoricului din ultimii 
şi cei mai bogați ani în acestă privință. Am întrebuințat 
înadins cuvântul « formulare », pentrucă întregu-i scris este 
străbătut de această concepție, și un studiu definitiv al pro- 
blemei ce ne preocupă nu se va putea face decât odată cu 
acel al imensei sale opere, când se va fixa, cu mai puțină 
aproximaţie ca până acum, și locul adevărat al lui Nicolae 
Iorga în desvoltarea studiilor istorice. 

In aşteptare, încercări preliminarii ca acea de față pornesc 
din nădejdea de a putea ajuta la cunoașterea unei gândiri, 
pe care, dacă nu suntem datori a o împărtăşi, nu ne e în- 
găduit să o ignorăm. 


« Istoria e expunerea sistematică, fără scopuri străine de 
dânsa, a faptelor, de orice natură, dobândite metodic, prin 
care s'a manifestat, indiferent de loc şi timp, activitatea ome- 
nirii > 2). 

Această definiție a ştiinţei istorice, dată în 1894, şi pe 
care o jumătate de veac de reflecțiune ulterioară a putut-o 


1) Revista istorică română, XIII (1943), p. 99. 
2) Despre concepția actuală a istoriei şi genesa ei, în Generalităţi, p. 10. 

îmbogăți şi nuanța, dar nu schimba în liniile sale esențiale, 
ne va lămuri calea de urmat în cercetarea noastră. Vom avea 
de căutat, deci, mai întâi care e, pentru Nicolae Iorga, 
materialul asupra căruia lucrează istoricul, vom privi apoi 
natura faptului istoric în concepția sa și vom trece în cele 
din urmă la examinarea caracterului și condițiunilor ştinței 
istorice şi a rostului acesteia în societatea omenească. 


Materialul de studiu al istoricului este omul, omul din 
orice loc și din toate vremurile. « Istoricul cercetează vieața 
trecută a altor oameni ca și dânsul » 1), ne spune Nicolae 
Iorga încă din prima-i prelegere universitară. Și se gră- 
bește a-și aduce în sprijin părerea celui socotit de el mai 
mare între istorici, Ranke, care vorbeşte de istoria + fap- 
telor și suferințelor acestei ființe sălbatice, violente, brutale, 
bune, nobile, liniștite, a acestei ființe pătate şi pure, care e 
noi înşine » °). 

Un an mai târziu își explica și mai lămurit gândul: «Istoria 
nu cunoaște abstracta și recea figură a omului-tip; pe dânsa 
o preocupă oamenii, oamenii schimbători şi deosebiți, cu 
anume virtuți, cu vicii şi apucături speciale, oamenii tre- 
cutului în toată întregimea lor expresivă »2). 

Ideea aceasta o vom regăsi constant în tot scrisul lui N i- 
colae Iorga. Astfel, într'o lecţie despre Spiritul istoric, 
ținută în 1929, întâlnim afirmată din nou aceeași preocupare 
a istoricului de omul individual, cu care e dator să intre 
într'o adevărată comuniune sufletească: «Noi compilăm, carte 
după carte, carte peste carte. Nu mai mergem la obiectul 
însuși, la realitatea primă, la fenomenul originar, înconjurat 
de taine şi bogat în vibrații. Dar istoricul trebue să meargă 
până în fund, la omul care vorbeşte despre sine şi care se 
cere înțeles cu inimă de frate de acela care va ajunge la dânsul 4). 

Apoi, în diferite alte locuri cetim: « Dacă nu vezi omul, fă 
fizică, matematică, orice vrei, dar nu te amesteca într'un do- 


1) Ibid., p. 16. 

2) Ibid. 

3) Despre utilitatea generală a studiilor istorice, în Generalităţi, P. 33. 
+) Generalităţi, p. 162. 

meniu în care se cere să fii capabil de a face omul la loc cum 
a fost » 1). Pentrucă sensibilitatea noastră «vibrează la orice 
aparţine umanității», «tot ceea ce priveşte fiinţa omenească 
în toate multiplele ei manifestări ne trezește și ne satisface 
interesul » 2). « Istoria este vieața omenească, problemele de 
odinioară sunt problemele de acum; în altă formă, cu alți 
oameni, este aceeaşi umanitate care se înduioșează şi se 
frânge, aceeaşi umanitate, când ajunsă la scopurile ei, când 
călcată în picioare şi strivită 9), Acestea din urmă sunt gân- 
duri din ultimii ani ai vieţii, arătând stăruința în curs de 
decenii pe aceeași linie de gândire. 

Vom vedea mai târziu care sunt concluziile ce se impun 
istoricului de acest material special al său, care e omul cu 
toate caracteristicele sale individuale. Reţinem acum deodată 
că orice manifestare a omului acesta concret merită să rețină 
atenția istoricului, poate fi considerată ca un fapt istoric. 
Care este însă natura proprie a faptului istoric? 

Caracterul esenţial al faptului istoric este unicitatea și, prin 
aceasta, ireversibilitatea lui. « Acesta este un fapt unic, care a 
fost şi nu poate fi adus din nou pentru observare sub ochii 
învățatului » 4), spunea el încă din primii ani ai carierei sale. 
« Faptele istorice nu se reproduc niciodată întocmai, ci au o 
noutate nesfârşită » 5), amintea iarăși Nicolae Iorga, în 
acea piatră de hotar a gândirii istorice românești, care e dis- 
cursul său de recepțiune la Academia Română. Și adăuga, apoi: 
« Dar și frunzele unui copac și florile unei grădini apar tot- 
deauna altfel. Ştiinţa nu ţine seamă de această divină origi- 
nalitate fără sfârşit, ea n'o interesează, Pe când în studiile 
istorice, în care noi vorbim despre noi, această diversitate e 
tocmai ce ne atrage şi ne mișcă» 6), 

In acelaşi sens se îndreaptă apoi unele afirmaţii dintr'un 
articol despre valoarea morală a istoriei, publicat în Revue 
bleue, în 1925: « Istoria nu face decât să dovedească la fiecare 


3) Adevăr și greșeală în scrierea istoriei, în Generalități, p. 2009. 
2) Permanenţele istoriei, în Generalități, p. 239. 

3) Ce înseamnă astăzi concepția istorică, în Generalităţi, p. 262, 
4) Cum se scrie istoria?, în Generalități, p. 53. 

5) Două concepții istorice, în Generalităţi, p. 95. 

*) Ibid., pp. 95—96. 

pas cât de deosebit e, şi prin aceasta chiar cât de original, tot 
ceea ce s'a petrecut în istoria omenirii» 1). Iar câteva rânduri 
mai departe, cetim: «...ea impune părerea aceasta că acțiu- 
nea omenească este complexă în motivele ei, că ea e condusă 
prin fire nevăzute, nenumărate și că ea nu se poate repeta 
decât dacă acest întreg de nepătruns sar cunoaşte pentru a 
putea fixa identitățile cu neputinţă de făcut » 2). Sar părea 
că aici accentul cade mai mult asupra insuficienței mijloacelor 
noastre de observație decât asupra unicității faptului istoric 
însuşi, dar gândul este în fond același, fiind vorba de o pre- 
venire asupra iluziei de a identifica fenomene ce ne apar 
asemănătoare numai pentrucă imperfect cunoscute. 

Un an mai târziu, în 1926, întâlnim în prefața la Essai de 
synthèse de Phistoire de humanité formularea unor opinii care 
la prima vedere par cu totul în contradicție cu ce am văzut 
până acum: « Evenimentele istorice nu sunt decât foarte rare 
ori noi: dacă le privim mai puţin superficial, vedem că se 
repetă ). « Deci faptele se repetă. Sunt nume care se schimbă, 
accidente care diferă, dar în fond este același eveniment, 
aceeași situație » 3). 

Semnalăm numai, deocamdată, această contradicţie 4), ur- 
mând să-i aflăm tâlcul curând, când vom cerceta con- 
cepția lui Nicolae Iorga despre istorie ca ştiinţă. Dacă 
acestă idee aparent discordantă va fi de aici încolo unul din 
stâlpii gândirii istoricului, nu înseamnă totuşi că el nu va 
recunoaște mai departe unicitatea drept caracterul esențial 
al faptului istoric. Cea mai pregnantă formulare în acest sens 
ne-o va da tocmai câțiva ani mai târziu, în lecţia amintită 
despre Spiritul istoric, ţinută în 1929: 

« Din adâncimi seculare, dela distanțe enorme, pe căi ghi- 
cite sau ignorate pentru totdeauna s'au strâns dela sine ele- 
mente care s'au unit în chip necesar pentru a crea o nouă 


1) O notă despre valoarea morală a istoriei, în Generalităţi, p. 146. 

2) Ibid., p. 147. 

3) Generalităţi, p . 152. 

% Contradicţia a fost semnalată mai întâi de d-l Bagdasar şi apoi exploatată 
de cei interesaţi, 

formă a vieții care e atunci şi acolo şi care, întocmai așa, nu 
va mai fi niciodată și nicăiri » 1). 

Caracterul acesta de unicitate al faptului istoric se va îm- 
potrivi în chip hotărîtor ca studiul trecutului să devină o 
ştiinţă asemănătoare cu acele ale naturii. O ştiinţă de acest 
fel presupune existența unor legi exprimând anumite raporturi 
constante între fenomene de aceeași natură. Însă, istoria nu 
poate cunoaşte legi pentru mai multe motive. Cel dintâi şi 
mai însemnat este legat de însuşi caracterul ireversibil al 
faptului istoric. Acolo unde totul apare veșnic nou, stabilirea 
de raporturi constante este implicit irealizabilă 2). 

Pe lângă această imposibilitate rezidând în faptele înseși, 
stă imposibilitatea datorită imperfecțiunii mijloacelor noastre 
de investigaţie. «In natură — spunea încă atât de tânărul 
profesor din 1894 — fenomenele se prezintă mult mai clare 
cercetătorului, fiindcă tipurile sunt mai puţine, fiindcă ele se 
înfățișează deci, sau cu totul simplu, sau în combinaţii foarte 
puțin complexe. Ele chiamă, prin această simplicitate inte- 
ligibilă, pe om la aflarea legilor, și de aceea aceste legi au fost 
observate dela începutul activității omenești, pe care cunoaș- 
terea lor o ajută în supunerea naturii. Isis şi-a descoperit sin- 
gură misterioasa statue. Legi istorice s'au căutat în zadar de 
oameni pe care analogii false îi induceau în eroare, în perioade 
de civilizație foarte înaintată. Aceasta fiind bogăţia tipurilor, 
complexitatea lor în prezentare, deci, împiedecă privirea de a 
le pătrunde. Din nesfârșitul număr de factori ai unui eveni-. 
ment sau unei situații, majoritatea sunt incognoscibili, şi, 
cum s'a zis cu dreptate, dacă o jumătate din omenire ar ob- 
serva pe cealaltă, încă n'ar putea afla în întregime factorii 
care o conduc în desvoltarea ei, factori nenumărați şi schim- 
bători. Legea «numărului mare », care ar suprima diferența 
reacţiunii individuale şi ar simplifica observarea ştiinţifică a 
unui fenomen istoric, prin eliminarea unui număr enorm de 
factori mai slabi, e falsă şi se razimă pe potrivirea fortuită a 
unor cifre statistice. 


1) Generalităţi, p. 161. 
2) V. şi mai departe, p. 37. 

« Înțelegerea deplină a unui fenomen istoric fiind deci im- 
posibilă, între o cauză şi efectul său, niciodată un raport 
probabil etern, —- raport care, notat, se chiamă lege, — nu se 
va putea stabili cu certitudine ştiinţifică » 1). 

Până la urmă însă, nici nu importă atât dacă natura fap- 
tului istoric și mijloacele noastre de investigație permit sau 
nu stabilirea de legi istorice. Aceste legi, chiar dacă sar 
putea obține formularea lor, ele nu l-ar interesa pe istoric, 
pentru o rațiune care desvălue o diferență în plus între istorie 
și ştiinţele exacte. 

Dacă pentru cercetătorul științelor exacte fenomenul nu 
este decât materialul ce-i pcate permite ajungerea țintei sale, 
care e stabilirea acelor raporturi constante formulate în legi, 
pe istoric îl interesează materialul însuşi ca atare, fără de 
preocuparea abstragerii ulterioare a unor adevăruri general 
valabile. 

« Nu urmărim deci în studiul istoriei legi: faptul prin sine 
se impune atenției şi simpatiei noastre » 2). « Legile istorice 
sunt deci o localizare nereușită a legilor fizice, știința istoriei 
ceva inutil, dacă ar fi chiar posibil » 2). « Există disciplina is- 
toriei, care se interesează de fapte ca atare, există o filosofie 
a istoriei, care pune istoria în legătură cu alte discipline, care 
caută în ea principiile generale, metafizice, în sensul cel mai 
onorabil al cuvântului. Intre cele două nu e loc pentru nicio 
știință» 4). Sunt acestea constatări din aceeaşi primă lecţie 
de deschidere, pe care am mai avut prilejul de a o aminti 5). 


1) Despre concepția actuală, în Generalităţi, p. 17. De asemeni în Despre utili- 
tatea generală a studiilor istorice, ibid., p. 32: 4 La unele discipline, explicarea fap- 
telor poate fi completă, ducând astfel la crearea de categorii sigure, depline, sta- 
bilind între acestea legi ce nu lasă nicio îndoială; la altele, cum e studiul nostru, 
inscrutabila complexitate a faptelor nu permite decât explicări generale, mai mult 
de instinct decât de ştiinţă, mulțumitoare totuși pentru mintea doritoare de cauze n. 

2) Despre concepția actuală a istoriei și genesa ei, în Generalităţi, p. 16. 

3) Ibid., p. 18. 

4) Ibid, 

5) In discursul de recepțiune la Academie va împinge consecvența până la ne- 
garea valabilităţii înseși a filosofiei istoriei. Vorbind de domeniul cercetării isto- 
rice, el spune: 4 Un domeniu atât de «ştiinţific » atât de «filosofic >; încât nu mai 
lasă lângă sine loc pentru o ştiinţă ori o filosofie a istoriei, cu alţi specialişti, cari 
nu cunosc, de cele mai multe ori, nu intimitatea învăţătoare a studiilor istorice, 
dar nici măcar gradul de siguranţă şi de însemnătate la care au ajuns specialiștii » 
(Generalităţi, p. 92). In orice caz, niciodată n'a evitat să afirme lipsa-i de gust 


www.digibuc.ro 


00 


M. BERZA 252 


Dacă dela aceste pagini de început trecem la ultima for- 
mulare a concepției sale istorice, — prefața la Istoriologia 
umană, — ne vom găsi şi din acest punct de vedere exact 
pe aceeași poziție. Insemnând diferența dintre preocupările 
sale și acele ale sociologului, Nicolae Iorga spune: 
«pe acesta îl interesează anume credinţe și anume forme de 
vieață, pe care le urmăreşte dela un colț al lumii la altul, dela 
o margine a vremii la alta, punând alături constatări care, 
după părerea lu, s'ar lumina pentru această apropriere, aşa 
încât să emane legi în a căror valoare se crede. Faptele ar 
servi numai pentru aceasta, pe când în concepția noastră de 
istoriologie, ele iîrträ zii în struciura creaţiunii ce se urmă- 
rește » 1). 


* 
* á * 


S'ar părea că istoria, lipsită de posibilitatea de a stabili 
legi, este menită să rămână un repertoriu de fapte, o colecție 
haotică de întâmplări ireductibile la o unitate oarecare. Acest 
caracter este evitat mai întâi prin munca de organizare de- 
pusă de istoric asupra materialului său. Această muncă de 
organizare nu face, de fapt, decât să tindă la îmbinarea din 
nou între ele, după legăturile naturale pe care le-au avut 
în vieața reală de altădată a umanității, a amintirilor de care 
se foloseşte istoricul în alcătuirea sa. Posibilitatea organizării 
este dată de alte caractere ale faptului istoric decât acel văzut 
mai înainte al unicității, şi anume filiațiunea în timp şi co- 
existența în anume legături sau interdependența în spațiu, 
dintre care ultima S'ar putea reduce de fapt la raporturi de 
filiațiune la atât de mic interval de timp, încât ne apar sub 


pentru abstracţiuni. lată de ex. acest pasaj dintr'o conferinţă ţinută la Paris, în 
1933: 4 Xenopol era mai ales un gânditor, ale cărui concluzii asupra istoriei nu întrec 
numai competinţa mea, care nu sunt filosof și n'am căutat să fiu vreodată, dar şi 
curiozitatea mea, interesul meu pentru aceste lucruri, fără îndoială utile, dar de un 
caracter atât de diferit». Romantism şi naționalism în istoriografia românească, în 
Generalităţi, p. 181. 

1) Generalitati, p. 344. In acelaşi sens și O notă despre "valoarea miorală a istoriei, 
în Generalităţi, p. 147: t Dacă sociologia alunecă cu ușurință spre generalizări se- 
ducătoare, şi cu atât mai false, istoria explică, dar totodată şi reprezintă, şi ea nu 
distruge materialul pe care-l întrebuinţează pentru explicaţiile sale... In paginile 
ei simţi diversitatea aspectelor vieţii omenești în mers... 2, 

forma coexistării. După cum spunea Nicolae Iorga 
atât de sugestiv în lecţia-i despre Spiritul istoric: « N'avem 
a face pe lume, zice istoria, cu lucruri care stau prin ele şi 
trăiesc prin ele. Fiecare vine dintr'un trecut, care se află viu 
în el, şi cuprinde semințele gata să izbucnească, ale unui 
viitor » 1). 

Nevoia organizării este afirmată şi ea din prima lecţie de 
deschidere, din 1894: « Pentru ca faptele să fie istorie, trebue 
ca sistemul să intervie. 

« storia a început sistematic, vrednică prin urmare de nu- 
mele ei: n'a luat faptele în stare brută, ci le-a potrivit după 
raporturile lor față cu altele » 2). « ...Cu cât raza cercetării 
istorice s'a întins, cu cât cunoştinţele asupra trecutului ome- 
nirii s'au înmulțit, cu atât aşezarea sistematică, stabilirea de 
raporturi între fapte, sentimentul unitar au devenit mai pu- 
ternice... 95). Căci, dacă după cum am văzut, observaţia 
istorică nu are la dispoziţia ei mijloacele necesare pentru a 
putea abstrage multiplele cauze care duc la naşterea unui 
fenomen și a le măsura intensitatea relativă spre a se putea 
ajunge prin cercetări suficient repetate la stabilirea de legi, 
— dacă acestea ar fi făcute posibile de natura faptului istoric,— 
ea are totuși la îndemână mijloace suficiente pentru a putea 
regăsi firele ce leagă între ele, în ce au mai intim, manifestă- 
rile de vieață ale omenirii trecute. Aceste mijloace țin de 
metoda specială a istoricului. 

Nu e vorba atât de critica atentă a izvoarelor, pe care 
Nicolae Iorga nu încetează nicicând s'o recomande cu 
toată căldura, dar care, până la urmă, nu e decât un mijloc 
oarecum negativ, căci îi ajută istoricului să nu vadă într'un 
izvor decât aceea ce cuprinde el cu adevărat, spre deosebire 
de ceea ce pare sau vrea să pară că reprezintă ¢). Este mai 


1) Generalităţi, p. 160. 

2) Ibid., p. 18, 

3) Ibid., p. 20. . 

4) V. de asemeni în Două concepții istorice, în Generalităţi, p. 67, prevenirea 
contra exceselor hipercriticismului: « Critica trebue să se oprească îndată ce a găsit 
pământul bun pe care se poate clădi. A-I scormoni şi pe acesta, a-l arunca în lături, 
a-l subția astfel, nu înseamnă a da siguranță zidirii ce se va înălța pe urmă. Şi sunt 

ulți cari nu ajung să puie pietrele, aşa de mult îi pasionează jucăria cu sapa in 
adâncimile unde o mai mare pătrundere e numai o mai mare pierdere de timp». 

întâi nevoia permanentă de a recurge la izvor și, în al doilea 
rând, nevoia de a completa izvorul cu altceva, care vine dela 
personalitatea şi cultura acelui care folosește izvorul. 

Istoricul este obligat să meargă în fiece clipă la izvoare. 
Operaţiunea aceasta păstrează, firește, şi pentru Nicolae 
Iorga caracterul său de pavăză împotriva tentației de a 
înlocui adevărurile izvorului cu acele ale tale. Dar accentul 
la dânsul cade pe o altă preocupare. Izvorul este necesar 
istoricului nu pentrucă numai el ar cuprinde tainele trecu- 
tului în întregimea lor, ci pentrucă el singur îi poate da sen- 
sația vieţii de altădată, înțelegerea, prin trăire din nou, a 
celor petrecute cu multă vreme în urmă. « Istoria universală. . . 
pleacă dela izvoare şi dela izvoare caracteristice, pentru a 
avea legătura necesară cu realitățile omeneşti în propriul lor 
mediu » 1). De aici şi menirea seminariilor universitare, în 
care se pregătesc viitorii istorici, «este mai înainte de toate 
aceasta: să pună pe student în contact cu izvorul, să-i dea 
fiorul realităților, să-l cufunde în curentul timpului trecut, 
să-l împărtășească de intimitatea lui sufletească. Ajuns pro- 
fesor (ajuns istoric, suntem în drept să spunem, rămânând 
în gândul lui Nicolae Iorga), el nu va mai spune 
«dela domnul » sau din carte, ci în cuvântul lui inspirat va 
fi ceva din înseși vibraţiile care au trecut odată prin sufletele 
care, oprite în slove, n'au murit cu totul »2). Iar în ceea ce 
trebuia să fie prefața la cea mai vastă istorie a omenirii în- 
treprinsă de un singur om, ÎIstoriologia umană, şi a rămas 
pentru noi testamentul gânditorului asupra desfăşurării isto- 
rice, stă scris ca o recapitulare a unei vieți de străduințe: 
« Am avut, tot din dorința de a întreba epocile înseşi în măr- 
turiile contemporane, intrând în atingere astfel cu oamenii 
de cari vorbesc printr'o comunicație sufletească directă, ne- 
voia de a recurge întâi la izvoare, căutând pe urmă numai 
anumite corectări la interpreţii lor » 2). 

Izvorul însă nu e suficient, ci completarea lui se impune 
ca o necesitate. Protestul lui Nicolae Iorga împo- 


1) Bazele necesare unei noi istorii a Evului Mediu, în Generalități, p. 128. 
2) Noi direcții în istorie, în Generalităţi, D, 142. 
3) Generalități, p. 347. 

triva acelor cari socotesc că istoricul nu are dreptul să înain- 
teze niciun pas fără de sprijinul izvoarelor, a fost totdeauna 
răspicat: « Există o părere greșită, — spunea el cândva, — pe 
care o împărtășesc cei mai mulţi dintre cei cari scriu istorie 
sau dintre cei cari judecă pe cei ce scriu istorie... ea ar 
începe unde începe documentul și s'ar mântui unde se mân- 
tue documentul. Așa că noi avem... înfăţişarea unui om- 
sandwich, legat între două condici vechi! Condică în faţă, 
condică în dos, sfoară la mijloc! Şi, de câte ori te amesteci 
în anume domenii, te întreabă .istoricul: ai documentul? 
Poţi răspunde: domnule, n'am; dar istoria, în modesta mea 
părere, se compune uneori poate numai din 20% docurrent 
şi 80% interpretare, adică, mai limpede: bun simţ şi logică, 
iar restul, — poezie curată! Și iată de ce: nicio epocă nu se 
fixează ea însăși în documente ca să o cunoască urmașii. 
Când este documentul, el rămâne fiindcă s'a întâmplat să 
rămâie, ori fiindcă a avut interes cineva să nu se distrugă; 
dar să se gândească o epocă astfel: vreau să fiu cunoscută 
de urmași și pentru aceasta scriu, —așa ceva nu s'a întâmplat 
niciodată. 

«Prin urmare, informația documentară este fatal incom- 
pletă. Cum nu poți să ceri unui paleontolog care a găsit 
câteva oase, să-și oprească reconstituirea, călăuzită de anume 
regule fixe, foarte sigure, ale vieții organice, la marginile 
osului aflat, decretând sentențios că animalul primitiv ale 
cărui rămășițe le-a aflat, avea numai o falcă, în aceea numai 
un dinte și acela crăpat, tot așa nu putem fi mărginiți noi, 
istoricii, la singura mărturisire directă a documentului » 1). 

Sau, într'o formă şi mai pregnantă: «Se consideră izvorul 
ca având în el însuşi cine știe ce puteri mistice, care impun 
oricui prosternarea în fața zeului de orice calitate ar fi. Totul 
din izvor, nimic dincolo de dânsul, căci aceasta ar însemna 
un vinovat diletantism și transgresorul va trebui adus înaintea 
inexorabilului tribunal al solemnilor sacerdoți, cari se în- 
chină permanent și exclusiv izvorului: cugetare şi formă, 


1) Nevoia înoirii cunoştinţelor istorice, în Generalităţi, p. 113. 

imaginație creatoare şi cu atât mai puțin capriciul de stil 
nu se iartă» 1). 

Cu ce pot fi înlocuite în studiul istoriei acele «regule fixe, 
foarte sigure, ale vieții organice »? Mijloacele care stau la 
dispoziția istoricului sunt destul de numeroase. Cel dintâi 
izvorăşte din credința în unitatea esențială a sufletului ome- 
nesc, de totdeauna şi de pretutindeni: « Acei a căror vieață 
constitue cuprinsul istoriei, au fost oameni şi din cunoaşterea 
felului de a cugeta şi simţi al omului, fel care nu s'a schimbat 
atâta cum se crede de unii în decursul veacurilor, se desă- 
vârşesc şi se luminează datele izvoarelor »2). « Oamenii de 
odinioară, mai mult sau mai puțin, aveau sentimentele şi 
sistemul de cugetare pe care le avem noi. Și ce e documentul 
altceva decât rămășițe risipite dintr'o psihologie dispărută, 
dar cu putință de reconstituit? Noi cunoaştem psihologia 
noastră, cunoaştem psihologia altora; dacă avem puțin simț 
istoric, ne putem strămuta în starea de spirit a altor timpuri. . . 
Şi, întrebuințând normele, totuşi atât de sigure ale logicei 
cugetări, simțirii, acțiunii omeneşti, avem dreptul să zicem 
că putem reconstitui cele ce au fost... » 3). 

Dar, pentru ca istoricul să poată folosi această metodă a 
«reintegrării logice » 4), trebue să fie un adânc cunoscător 
al sufletului omenesc în atât de variatele lui manifestări. La 
aceasta îi va servi, pe de o parte, o largă cunoştinţă a între- 
gului trecut al omenirii şi pe de alta, o participare cât mai 
intensă la vieața prezentă a umanității. 

Cultura istoricului va fi și o cultură de specialitate, îmbră- 
țișând întreg domeniul său de cercetare, şi una generală cât 
mai cuprinzătoare. De aceea «...datoria oricăruia care este 
adevărat istoric, este să caute a-şi însuși atâtea cunoştinţe 
câte să-i permită a vedea același lucru din toate laturile și 
potrivit cu toate psihologiile de masă sau individuale, care 

1) Cultură generală şi studii istorice, în Generalităţi, p. 167. 

*) Cum se scrie istoria?, în Generalități, p. 56. 

3) Nevoia înoirii cunoștințelor istorice, în Generalităţi, p. 114. De asemeni în 
prefața la Essai de synthèse de l'histoire de l'humanite, în Generalități, p. 153: 

..dar e şi altceva de adăugat la ceea ce ne dau izvoarele de-a-dreptul: e acea 
manifestare, totdeauna egală, a raţiunii omeneşti şi a fapteior care decurg dintr'însa, 


chiar în împrejurări care nu se aseamănă în toate elementele lor». 
1) Nevoia înoirii cunoștințelor istorice, ibid. 

au contribuit la alcătuirea acestui fapt » 1). « Studii de lite- 
ratură, de artă, de filosofie, de economie sunt o neapărată 
necesitate, toate acestea nefiind, întrun anume sens, decât 
elemente prea'abile pentru înțelegerea istorică deplină. Pre- 
gătirea enciclopedică nu e nicăiri o mai mare nevoie decât 
pentru istoricul vrednic de acest nume. Cum şi-ar putea da 
el seama altfel de situațiile cele mai variate, care trebue pă- 
trunse pentru a se ajunge nu numai la o judecată, dar la 
acea legătură neapărată, care singură poate stabili unitatea 
istorică? Nu e o uzurpare îndrăsneață, un cutezător asalt în 
casă străină cultivarea celorlalte domenii de știință, ci o da- 
torie față de sine însuși » 2). « Având însă la îndemână cu- 
noștințele din toate domeniile, cineva poate să se strămute 
în spiritul epocii, condiție prealabilă necesară pentru ca acela 
care cunoaște termenii în ei înşişi să-i poată interpreta aşa 
cum se cuvine în sensul adânc, intim al lucrurilor » 3). 

Concluzia care se va impune de aici e că istoricul — ade- 
văratul istoric —- nu se va putea închide între limitele înguste 
ale unei epoci sau specializa excluziv în studiul unui anumit 
aspect al vieții umane. Sentința este irevocabilă: « Numai cu 
mărginirea specialistului nu se ajunge decât până la treptele 
de jos ale istoriei » 4). «Nimic nu se înțelege într'un singur 
loc şi la o singură dată. Epocele se lămuresc nu în ele, ci 
prin ele, dela una la alta. Şi e cu neputinţă de a vorbi de una 
fără a gândi la alta şi de a întreprinde explicația uneia fără a 
le şti pe toate » 5). 

Vastele sale cunoştinţe vor permite istoricului completarea 
datelor fragmentare ale izvoarelor prin stabilirea de apropieri 
între fenomene depărtate în timp sau în spațiu, dar ale căror 
asemănări vor ajuta la luminarea acelor mai puțin cunoscute 
dintre ele. 


1) Adevăr şi greșeală în scrierea istoriei, în Generalităţi, p. 210. 

2) Două concepții istorice, în Generalităţi, p. 96. 

3) Cultură generală şi studii istorice, în Generalităţi, p. 168. 

4) Ibid. 

5) Zădărnicia împărțirilor obişnuite ale istoriei universale, în Generalităţi, p. 
172. Aceeaşi idee, cu o notă mai personală, în Nevoia înoirii cunosṣtințelor istorice, 
în Generalităţi, p. 117: Mi-au trebuit douăzeci de ani de cercetare, care uneori nu 
va fi fost zădarnică, pentru ca să conving pe câte unul şi altul că nu sunt chiar un 
simplu literat superficial, fără simţ de greutăți şi răspundere, pentrucă-mi permit 
să mă plimb dintr'un secol într'altul pentru a înţelege mai bine pe fiecare ». 

Metoda aceasta a « paralelismelor », a «similitudinilor », a 
« repetițiilor istorice » 1), va fi din ce în ce mai mult folosită 
de Nicolae Iorga. Incă dela sfârşitul veacului trecut, 
el amintea că «evenimentele similare ajută și ele la înțele- 
gerea lucrului petrecut » 2). Cu câțiva ani înaintea celuilalt 
războiu — atunci când dăduse câteva din operele sale mari, 
ca Istoria poporului românesc, Istoria imperiului otoman, istoria 
Bizanțului în prima ei formă, — revenea cu mai multă in- 
sistență asupra acestui mijloc de predilecție al completării 
izvoarelor: « Se caută — şi îndrăsnesc însumi a căuta astfel — 
în fiecare moment legătura cu altă vieață. Şi adică nu numai 
legătura dintre fenomenele istorice care s'au petrecut în 
timpuri deosebite, ci explicaţia unui vechiu fenomen istoric 
printr'un nou fenomen istoric, corespunzător, în același loc, 
cu aceeași rasă » 3). In prefața la Essai de synthèse, sistemul 
este iarăşi amintit, atrăgându-se totodată atenția şi asupra 
precauțiunilor cu care trebue mânuit. Dacă unele elemente 
«lipsesc pentru o epocă, pentru un teritoriu, pentru o na- 
țiune, pentru un grup de fapte, de acțiuni umane, trebue 
să le cauţi aiurea, deseori la o mare depărtare în timp. Dar 
pentru a recunoaște faptul corespunzător, trebue să cunoşti 
în primul rând mai mult sau mai puțin istoria întreagă, 
pentrucă: a nu da o interpretare oarecare este foarte neplăcut, 
dar a da o interpretare greşită, pentrucă ai folosit o corespon- 
dență care nu există, este şi mai rău » 4). Ideea o regăsim în 
cele din urmă şi în prefața la /Istoriologia umană, la care 
suntem datori să ne raportăm totdeauna: « ...sunt de făcut 
apropieri cum s'au încercat rareori... cu alte evenimente 
corespunzătoare, în altă epocă şi la alte grupuri umane» 5). 


1) Cuvântare la deschiderea Institutului de Istorie Universală, în Generalităţi, 
. 217. 

2) Cum se scrie istoria?, în Generalități, p. 56. 

3) Nevoia înoirii cunoștințelor istorice, în Generalități, p. 11 5. 

4) Generalităţi, p. 153. In O notă despre valoarea morală a istoriei, în Generalităţi, 
P. 147, atrăgea cu un an mai de vreme atenţia asupra pericolelor metodei, atunci 
când nu e mânuită cu deosebită îndemânare: « Numele, care înșală prin identitatea 
sau prin asemănarea lor, ascund lucruri pe care trebue să le descoperi adesea cu 
greutate, fiindcă noi trăim din ipocriziile voite sau din acelea, mai primejdioase, 
— şi cât de numeroase, — de care nu ne dăm seama». 

$) Generalităţi, P. 343. 


v 

Cultura generală și cultura istorică nu sunt însă suficiente. 
La îndemâna istoricului stă încă un câmp de cercetare, a 
cărui cunoaştere cât mai adâncită îi este stăruitor recoman- 
dată de Nicolae Iorga, pentru foloasele ce-i poate 
aduce în înţelegerea fenomenelor trecutului: este însăși vieața, 
vieața de toate zilele a oamenilor şi vieața cea mare, a popo- 
rului în mijlocul căruia trăieşti şi a celorlalte popoare ale 
lumii. De aceea istoricul va părăsi cât mai des masa lui de 
lucru, pentru a participa la frâmântarea colectivității căreia 
îi aparține, la întregul sbucium al vremii sale. 

« Dar vieața care se desfășură, ne spune el, e cel mai 
bun învățător pentru a ne putea desluși vieața a cărei desfă- 
șurare s'a isprăvit. Niciun izvor, în epocile cele mai fericite, 
nu va da altceva decât note caracteristice, însuşiri osebitoare, 
păreri individuale despre sensul unui fenomen. A-l recon- 
stitui e chemarea istoricului. Pentru aceasta el se poate sluji, 
cu „precauțiunea pe care o găseşte în instinctul său și pe care 
o întăreşte printr'o bună școală, de paralelele ce-i stau la 
dispoziție. Dar unde poate găsi mai bine întregimea, vi- 
ziunea întreagă a unui fenomen corespunzător decât în 
această realitate care se frământă în jurul lui, ducând cu sine 
fapte bune și crime, revoluţii și binefaceri paşnice, crize şi 
soluții, triumfuri şi catastrofe ? » 1). 

Nu numai vieața la care poate participa direct istoricul îi 
adânceşte înțelegerea, ci și larga vieață politică ce se desfă- 
şură în jurul său și asupra căreia e dator să-și țină atenția 
veşnic îndreptată. «Şi poate să servească la priceperea feno- 
menului trecut de mult și experiența de azi»— cetim într'o 
conferință din 1912. «Astfel războiul turco-italian e la înde- 
mâna istoricului din timpul nostru, ca să înțeleagă cine știe 
ce vechi fenomene ale războaielor libice de pe vremuri; cutare 
conflict care se petrece în cutare parte a Europei de astăzi și pe 
care e cu putință să-l etudieze cineva de aproape și cu rezul- 
tate atât de sigure, furnisează elementele trebuitoare pentru 
înțelegerea unui mare act din istoria universală, ale cărui ele- 
mente de înțelegere nu se pot lua de-a-dreptul din trecut »2). 


1) Doud concepţii istorice, în Generalităţi, p. 96. 
2) Nevoia înoirii cunoștințelor istorice, în Generalităţi, P. 115. 

Cunoaşterea directă a fenomenelor, pe care istoricul le va 
studia în formele lor trecute, este cerută şi în prefața la 
Essai de synthèse: «Se cere o experiență umană, dar această 
experiență umană nu e de un singur fel. Ea nu se referă 
numai la pământ, la rasă, la drumuri, etc. Ea se referă în acelaşi 
timp la practica chiar a vieții omenești și a vieţii politice în 
general. Sunt persoane care cred că pot vorbi despre cele 
mai grele probleme psihologice, înainte de a fi făcut primul 
pas în această vieață politică, despre fapte economice, fără 
a fi fost amestecate vreodată într'o mare dramă economică, 
despre fapte sociale, fără a fi avut vreodată sentimentul că 
fac parte dintr'o anumită clasă, fără a fi simţit vreodată vibrând 
în sufletul lor aspiraţiile acelei clase. 

« Cred, așa dar, că dacă istoria trebue să înceapă a fi cuno- 
scută la o anumită vârstă, pentru a te încumeta să faci interpre- 
tări, se cere mai întâiu să cunoşti bine vieaţa, pentrucă dacă nu 
plăteşti uneori prin suferință, dacă nu dobândeşti prin muncă 
ceea ce propui ca explicaţii pentru evenimentele trecutului, riști 
să dai doar o schiță atunci când e vorba de a prezenta cu totul 
altceva: realitatea trecutului, cu trăsăturile și colorile ei» 1). 

Pe lângă toate aceste mijloace atât de variate, folosite de 
istoric pentru completarea datelor izvorului, spre a putea 
reconstitui trecutul, metoda lui Nicolae Iorga mai 
cuprinde unul, acesta fiind de fapt singurul care permite 
utilizarea, punerea în valoare a tuturor celorlalte, şi anume: 
fantazia. Imperechere de noțiuni ce poate părea pe drept 
cuvânt curioasă: metodă şi fantazie ! Și totuşi, trebue să re- 
cunoaștem că fantazia, deşi nu se poate învăţa în niciun se- 
minar, este pentru Nicolae Iorga un principiu de 
metodă, pentrucă e o cale dintre acele care duc la descope- 
rirea adevărului. Și poate că nu e acea care l-a dus la rezul- 
tatele cele mai puţin strălucite ! Cale periculoasă într'adevăr, 
tocmai pentrucă nu se poate obține prin niciun studiu, — 
poate fi doar desvoltată, diriguită, — valabilitatea ei răspun- 
zând numai unor daruri înnăscute ale istoricului. 


1) Generalităţi, pp. 153—154. V. de asemeni în acelaşi sens Adevăr și greşeală 
în scrierea istoriei, în Generalităţi, p. 198 şi Istoria, marea judecată, în sens moral, 
a Statelor şi națiunilor, în Generalități, p. 339. 

Folosind toate mijloacele care-i stau la îndemână și pe 
care am avut ocazia de a le enumera, «istoricul adevărat își 
înfăţişează faptul, îl creează din nou în sine, prin fantazie » 1). 
Fantazia cerută acestuia nu e fantazia literară, care creează 
pe baza datelor oferite de imaginaţie. « Fantazia lui e fan- 
tazie reproductivă, — creatoare şi ea în felul ei, căci din 
cenușa ei învie o epocă moartă » 2). 

La baza acestei fantazii stă o largă capacitate de înțelegere, 
o posibilitate de vibrare pentru tot ce e uman: « Pentrucă, 
peste cunoaşterea izvoarelor, peste critica lor, se cere înțe- 
legerea umană a omului care a fost, învierea lui prin com- 
prehensiune și ghicire, prin simpatie şi prin acel dar pe care 
Grecii îl numeau poiesis, deci: creațiune » 3). 

Fantazia reproductivă fiind un dar înnăscut, ea se va putea 
şi lipsi de toate operaţiunile unei logice obișnuite. Ea se va 
putea servi de «ceea ce nu poate da nicio metodă, ceea ce e 
înnăscut la adevăratul istoric: divinația, simțul intim, care, 
fără a trece prin treptele cugetării raționaliste și silogitice, 
ajută a găsi deodată, instantaneu, adevărul care, fiind de im- 
presie și nu de argumentare, — liber a-l cerceta pe urmă, — 
nu e mai puțin adevăr » 4). Şi pentrucă i se va reproşa în atâtea 
rânduri folosirea unei atari metode, va fi fericit atunci când, . 
spre sfârșitul vieții, va putea invoca în folosu-i, autoritatea 
lui Pascal: «Pascal deosebeşte între două metode... 
Este metoda care urmărește metodic probleme, dar este și 
metoda care ajunge la rezultat înainte de a se fi urmărit 
normal datele pe care le prezintă experiența umană. Și nu 
are dreptul, fără îndoială, acela care face aceste «salturi» 
pe care le hotărăşte temperamentul său, nu are dreptul să 
se scutească de experiența care rămâne prețioasă pentru 
dânsul, dar nu are dreptul nici acela care nu poate face 
« saltul », să tăgăduiască ceea ce se poate găsi prin altă metodă 
în domeniul cunoștințelor » 5). 


1) Cum se scrie istoria?, în Generalităţi, P. 56. 

2) Frumuseța în scrierea istoriei, în Generalități, p. 44. 

3) Spiritul istoric, în Generalități, P. 160. 

4) Cultură generală şi studii istorice, în Generalităţi, P. 168. 
5) Concepția umană a istoriei, în Generalităţi, pp. 225 —226. 


21 A, R. — Memoriile Secţiunii Istorice. Seria III. Tom. XXVII. 

In utilizarea diferitelor unelte ce-i stau la îndemână, — di- 
vinaţie, paralelisme, trăirea prezentului, cunoașterea sufle- 
tului uman, cunoașterea întregului trecut, — fantazia va găsi 
o frână și un îndrumător în «simțul istoric», care este şi el 
o calitate înnăscută, — într'un anumit fel o altă față a înseși 
fantaziei, — dar pe care îl formează, îl ascute cultura istorică 
tot mai vastă, așa cum simțul estetic este format de frecven- 
tarea îndelungă a capodoperelor. 

Simţul istoric va fi acel care ne va ajuta să prindem carac- 
teristicele esenţiale ale unei epoci, ambianța ei de idei, să 
percepem nuanțele și să simțim în fiece moment dacă recon- 
stituirea noastră se potrivește cu ansamblul. Căci, dacă « me- 
canismul gândirii şi generalitatea sentimentelor nu se prea 
schimbă, epocile au fiecare deosebite medii intelectuale, se 
mișcă în atmosfere deosebite de idei» 1). Iar, «dacă avem 
puțin simț istoric, ne putem strămuta în starea de spirit a 
altor timpuri » 2). 

Tccmai aceste nuanțe de sentimente și de idei, dozajul 
lor diferit, intensitatea și puterea lor de acțiune schimbătoare 
sunt acele care dau coloritul special al fiecărei epoci, aspectul 
particular al fiecărei vremi, față de care aplecarea spre concret 
a lui Nicolae Iorga s'a simţit totdeauna atât de mult 
atrasă. De aceea şi remarcă el că «nu poate fi nimic mai fals 
decât adevărul de amănunte înțeles după cugetarea şi sim- 
ţirea altor vremi » 2). De aceea, iarăşi, în efortul său de re- 
creare a trecutului, istoricul «trebue să fie... cu multă 
pază » 4), Paza aceasta e operă de critică, dar și opera sim- 
țului istoric, în bună parte înnăscut, dar și în parte format. 


Rămâne acum să vedem care sunt caracteristicele adevă- 
rului obținut cu metode atât de puţin ortodoxe. 

Istoricul nu poate vorbi de un adevăr absolut, ca în ştiin- 
tele naturii sau în acelea matematice, dacă și acolo acesta 
poate să existe. Lecţia de deschidere din 1935, Adevăr şi 
greșeală în scrierea istoriei, are drept scop tocmai să demon- 

1) Cum se scrie istoria?, ibid. 

2) Nevoia înoirii cunoștințelor istorice, în Generalități, p. 114. 


3) Cultură generală şi studii istorice, în Generalităţi, p. 168. 
t) Cum se scrie istoria?, ibid, 

streze relativitatea adevărului pe care istoricul poate să-l do- 
bândească, aproximaţia cu care acesta trebue luat. 

Dificultăţile stau mai întâi în înseși instrumentele sale 
de cercetare: «Noi nu posedăm, în ceea ce priveşte fixarea 
celui mai mic lucru, un mijloc de verificare sigur. In domeniul 
ştiinţelor fizice, avem aparate mecanice care nu se înșeală, 
în domeniul matematicei este o verificare de cifre și de for- 
mule care nu încape dincoace... » 1). Istoricul are la înde- 
mână numai mintea sa, care nu e «un instrument de o sigu- 
ranță absolută şi totdeauna egală cu ea însăși » 2). 

Altă dificultate stă în materialul pe care-l folosește, izvoa- 
rele, care pot întinde atâtea curse acelui ce le interpretează, 
Chiar de stăpânește cea mai sigură metodă şi are orizontul 
cel mai întins. In al treilea rând vine complexitatea însăşi a 
faptului istoric: «E o iluzie că putem reduce la simplicitate 
fenomene de o nesfârşită complexitate, din care putem alege 
numai o parte a notelor atât de variate din care ele se alcă- 
tuesc... Atâtea puncte de vedere se prezintă și ele toate 
sunt adevărate, iar adevărul cel mai adevărat se găseşte în 
mijlocul lor şi în acela al atâtor altor lucruri pe care nu le 
ştim, şi pe unele nu le vom şti niciodată» 3). De aceea se 
impune sentimentul « relativităţii tuturor cunoștințelor despre 
o realitate care nu ni se arată decât cu multă greutate şi numai 
într'o parte a ei»). E un «relativ care... trebue păstrat 
atunci când e vorba de cugetări sau de acţiuni umane» 5). 

De aici și posibilitatea, în istorie, a unor interpretări veşnic 
nouă, fie că e vorba de un alt cercetător, fie chiar de același: 
«Și nu există numai siguranța, dar există şi îndoiala, din 
care pot ieși mii de siguranțe ale viitorului, supuse la rândul 
lor unei revizuiri care vine din considerarea aceleiaşi ches- 
tiuni din alt punct de vedere, sau prin singurul aport al 
unui suflet altfel format şi care şi-a petrecut vieața altfel, 
în alt mediu şi cu alte chemări din partea naturii» ô). 


1) Generalităţi, p. 200. 

2) Ibid., p. 199. 

3) Spiritul istoric, în Generalități, p. 161. 

+4) Ibid. 

5) Romantism şi naționalism în istoriografia românească, în Generalităţi, p. 179. 
6) Concepţia umană a istoriei, în Generalităţi, p. 226. 

Adevărul amănuntelor este nu numai contestabil, — « când 
ajunge cineva la amănunte, sunt puţintel îndoielnice » 1), — 
dar și considerat oarecum secundar: «Fără greșeală e doar 
cine a scris o singură carte și în aceste pagini de sigur e greu 
să se găsească o greșeală. Greşelile se repartizează şi pe în- 
tinderi; dacă ai avea o sută de pogoane şi ai strânge toată 
buruiana de acolo, se poate întâmpla să fie mult mai multă 
"ca în grădinița cutăruia. Eu cred că în ştiinţă a evita greşelile 
nelucrând, este un act de prudență lașă, iar curajul cere a 
înfrunta greutățile, a lua răspunderile și a suferi toate ris- 
curile » 2). 

Ceea ce se impune în chip deosebit istoricului este «ne- 
cesitatea unui adevăr de mediu. Și anume, adevărul acesta 
de mediu îndoit: adevăr de mediu moral şi adevăr de mediu 
material » 3). « Greșelile cele mai mari care se fac sunt mai 
ales atunci când nu se cunoaște mediul sau cine crede că-l 
cunoaște, îl cunoaşte superficial » 4). Adevărul de mediu este 
cu atât mai important cu cât «lucrurile nu se proiectează 
numai pe mediu, ci sunt influențate și determinate de mediu » 5). 
Cu aceasta ajungem însă la adevărurile pe care le-am putea 
numi de relațiune, privind raporturile între ele ale părților 
ce formează întregul, adevăruri care capătă în cugetarea lui 
Nicolae Iorga un interes tot mai precumpănitor. 
Asupra acestora vom avea însă în curând ocazia de a stărui 
pe îndelete. 

Relative în ceea ce privește gradul lor de siguranță, de 
valoare diferită pentru istoric după natura lor, « adevărurile 
istorice sunt de discernământ, nu de simplă constatare şi re- 
producere » 6). Ca atare, dacă ele se pot obţine și pe cale 
de intuiţie, în transmisiunea lor vor fi folosite şi mijloacele 
de sugestie pe care le pune la îndemână arta scrisului: « Pentru 
a le prinde, se cere tot ce cunoștința adâncă a limbii, tot ce 


1) Istoria, marea judecată, în sens moral, a Statelor şi națiunilor, în Generalităţi, 


ȘI 


327. 

2) Adevăr şi greșeală în scrierea istoriei, în Generalităţi, p. 203. 
3) Ibid. 

+) Ibid., p. 207. 

5) Ibid. 

*) Prefaţa la Istoriologia umană, în Generalităţi, p. 348. 

fantazia creatoare de definiții poate găsi mai fin şi mai de- 
licat » 1), Căci în istorie «e atât de complex obiectul, cu atât 
de fine linii, abia perceptibile, încât se cere neapărat să 
recurgă pentru a-l exprima, nu la banalul stil al gazetei de 
făptură veche, ci la toate resursele de nuanță şi coloare, de 
aproximație şi sugestie ale unei limbi profund cunoscute » 2). 
In chipul acesta expresia însăşi devine o problemă de metodă. 

Problema formei are în gândirea lui Nicolae Iorga 
o importanță deosebită, nu numai ca mijloc de transmisiune 
a unor adevăruri obținute în bună parte pe cale de divinație, 
dar şi din pricina acelei obligaţii a istoricului de a crea din 
nou, înaintea ochilor cetitorului, vieața vie de altădată. 

Pentru această preocupare ne putem de asemeni ridica în 
timp până la sfârșitul veacului trecut, până la acea lecție din 
1897 despre Frumuseța în scrierea istoriei, în care cetim: 
« Deprins cu amănuntele, istoricul trebue să-și facă iluzia că 
trăiește în timpul cu care se ocupă, între oamenii pe care-i 
studiază şi să ne vorbească de acest timp şi de aceşti oameni 
ca de lucruri văzute şi trăite... Trăind o vieață împrumutată 
dela dânsul, subiectul va fi organizat şi va avea frumuseța 
lucrurilor organizate, cu legături intime și multiple, cu de- 
pendențe complexe, cu un spirit unic format din nesfârșite 
acțiuni şi reacțiuni mărunte și amestecate » 5). 

Astfel se explică de ce întâlnim atât de des invocate de 
Nicolae Iorga darurile poetului. Concluzia însăși a 
lecției din 1897 era aceasta: «Pentru a fi istoric, trebue o 
natură de artist». Ideea e apoi reluată în diferite rânduri: 
«Când şi când răsar inteligențe care lărgesc sau schimbă 
chiar cu totul această concepție despre natura științei și va- 
loarea intrinsecă a obiectului ei. Ele dau uneori, prin talentul 
de scriitor care e unit cu însușirile filosofice ale spiritului, 
opere istorice mari, în care trecutul învie prin viziunea unui 
poet cu putere de a crea din rămășițele ei vieața care a fost » 4). 
« Este un fel de vis poetica, necesară în tot ce privește pe om, 


1) Ibid. 

2) Spiritul istoric, în Generalități, p. 162. 

3) Generalități, p. 44. 

4) Două concepții istorice, în Generalităţi, p. 81. 

şi poate chiar în ce priveşte teoriile cele mari ale ştiinţei » 1). 
Și nu e de sigur o simplă întâmplare că prefața la Istorzologia 
umană sé încheie cu aceste rânduri: « Aș fi vrut, din partea 
mea, să am mai mult talent «poetic», pentru a fi mai aproape 
de adevăr » 2). 

**x 

O disciplină concepută în chipul acesta, participă la artă 
atât prin metoda ei, cât şi prin sentimentul care, încălzind 
mai întâi pe creator, va fi apoi transmis şi cetitorului. Ca 
orișicare altă artă, istoria creează vieață și foloseşte în trans- 
punerea acesteia criterii estetice. Și totuşi, prin scopul pe 
care-l urmăreşte, istoria rămâne o ştiinţă. Căci ţinta ei este 
descoperirea adevărului, mijloacele artistice fiind doar o cale 
de cunoaștere. Istoricul e dator să creeze din nou timpurile 
care au fost, așa cum au fost, — natural, în măsura în care 
lucrul e posibil, cu mijloacele pe care le are la îndemână. 

In această reconstituire, activitatea istorică e o activitate 
ştiinţifică nu numai prin adevărul pe care-l urmărește, dar 
şi prin explicaţiile pe care e ţinută să le dea asupra genezei 
faptelor istorice, explicație ce nu se cere să fie discursivă, 
ci pentru cetitor va fi făcută inteligibilă prin prezentarea 
însăși a procesului istoric în desfășurarea lui. A explica, în 
istorie, înseamnă a potrivi faptele «după raporturile lor 
față de altele » 3), fie acestea raporturi de filiațiune, fie de 
coexistență. Ajungem, astfel, din nou la adevărurile de rela- 
țiune şi, odată cu acestea, la problema organizării materia- 
lului, la care ne aflam atunci când ni s'a impus necesitatea 
cercetării metodei istoricului. 

Aminteam cu acel prilej că încă din lecţia inaugurală a 
carierei sale de neîntrecut profesor, Nicolae Iorga, la 
întrebarea: «orice îngrămădire de fapte e însă istorie ? », răs- 
pundea răspicat: «Pentru ca faptele să fie istorie, trebue ca 
sistemul să întervie ». Organizarea, sistemul vor avea sarcina 
de a îmbina din nou, într'un întreg organic, elementele ce se 


1) Adevăr şi greșeală în scrierea istoriei, în Generalităţi, p. 209. 
3) Generalități, p. 348. 
3) Despre concepția actuală a istoriei și genesa ei, în Generalităţi, p, 18. 

înfăţişează disparat. Refacerea unității primitive va fi misiunea 
esenţială a istoricului. 

Desfăşurarea istorică îi va apărea totdeauna lui Nicolae 
Iorga sub semnul acesta al unităţii organice. Incă din 1900, 
amintea el de « desfăşurarea evenimentelor, care, reunite prin 
legăturile lor mai aparente sau mai ascunse, formează acea 
istorie universală a cărei unitate şi coherență e cu atât mai 
mare, cu cât ochiul cercetătorului pătrunde mai adânc și 
divinaţia istoricului artist e mai mare » 1). 

Cu cât va trece vremea, această concepţie a unității în 
desfăşurarea istorică va căpăta tot mai multă amploare și va 
deveni în măsură tot mai mare punctul de reazim al întregii 
opere a lui Nicolae Iorga. Activitatea din anii dela 
începutul veacului, sintezele pe care le va da atunci, îi vor 
fi deopotrivă prilej de lămurire a propriei sale viziuni, cât şi de 
transpunere a acesteia în operele realizate. Așa că, bogat de 
toată această experiență, va putea afirma la intrarea sa în 
Academia Română: « Faptele nu există numai pentru ele şi 
nu există numai prin ele; apariţia lor se datorește unei acțiuni 
puternice, continue, adânci, care se vădeşte prin mijlocul lor; 
astfel faptele sunt doar manifestările acestor forțe mari, 
acestor factori hotăriîtori, acestor desvoltări stăpânitoare » 2). 
«Există o singură desvoltare şi toate manifestările de vieață 
se prind într'însa, apărând fiecare la locul ei, hotărît de 
sensul acelei mișcări, de momentul ivirii faptelor și situaţiilor 
şi având fiecare spațiul pe care-l cere însemnătatea repre- 
zentativă sau însemnătatea activă a acelor fapte și situații » 2). 


1) Moralitatea şi armonia istoriei, în Generalități, p. 6r. 

2) Două concepții istorice, în Generalităţi, p. 89. Aceasta nu înseamnă însă, după 
cum am mai avut ocazia să vedem, că faptele nu vor fi folosite decât pentru ex- 
tragerea elementelor care, singure, ar rămânea să pătrundă în opera istorică, ci toc- 
mai prin ele va putea fi urmărit fenomenul. De altminteri textul continuă în acest 
sens: + Iar ideile pe care ele le pot provoca, au de sigur un foarte mare interes: se 
câştigă astfel legi morale, legi psihologice, — rămânând să se vadă întru cât sunt 
cu putinţă, în diversitatea nespusă a fenomenelor sociale şi cu greutatea neînvinsă 
a studierii lor depline şi a dobândirii unor rezultate netăgăduite, şi legi sociologice. 
Dar ceea ce interesează în rândul întâi pe istoric e însăși manifestarea prin feno- 
mene organice a factorilor acelora care pleacă din vieața economică, din vieața cul- 
turală, din substratul material sau din atmosfera morală a unui popor. Și aceasta 
nu înseamnă alta decât că izvorul lor e în însăşi energia primordială ori în energia 
câştigată a acelui popor». 

3) Ibid., p. go. 

Un an mai târziu, vorbind despre Nevoia înoirii cunoş- 
tințelor istorice, Nicolae Iorga nădăjduia că «totuşi 
se va ajunge din ce în ce mai mult la prezentarea unitară, 
ca o singură vieață, a lucrurilor petrecute odinioară. Nu prin 
elemente risipite, ca în versul poetului latin, se mai înfăți- 
şează astăzi trecutul, care nu e decât altă vieață, ci prin con- 
cepția unitară a istoriei, prin încercarea de a trezi în suflete 
viziunea întreagă a lucrurilor care s'au petrecut cândva» 1). 

E lesne de continuat spicuirile: « În istorie lucrurile toate 
apar organic. Nu e o potrivire întâmplătoare sau voită de 
lucruri disparate, care se pot combina oricum şi repeta 
oricând » 2). Căci «istoria e un tot») şi «peste despărțiri 
neorganice, înţelegem că vieața omenirii e de o perfectă și 
admirabilă unitate » $). 

Cu drept cuvânt putea spune Nicolae Iorga la 
deschiderea Institutului ce astăzi se cinstește în a-i purta 
numele, vorbind despre «această concepție de unitate abso- 
lută a vieţii omeneşti, în orice margine de spațiu și de timp »: 
«...am ajuns la explicaţii din ce în ce mai largi, impunân- 
du-mi-se dela o bucată de vreme necesitatea absolută de a nu 
cugeta altfel decât pe linii care ar străbate toată desvoltarea 
omenirii » 5). De aceea lucrarea în patru volume, Essai de 
synthèse de Lhistoire de Phumanite, avea ca ţintă să zugră- 
vească acel «mers general al omenirii pe care-l consider 
unitar și organic, adică o manifestare a gândirii, a simțirii 
şi a voinţei omenești, care pleacă dela cele mai depărtate 
timpuri, de când se poate vorbi de om altfel decât sub ra- 
portul antropologic, pentru ca, necontenit, pe această linie 
de desvoltare, aparținând tuturor popoarelor, să vină să se 
grupeze popoarele, şi fiecare popor să fie recomandat şi pre- 
zentat mai ales în momentul când el apare ca element nou și 
hotărîtor în acest curent general, ce străbate veacurile și cu- 
prinde toată esența sufletească şi toată manifestarea vitală a 


1) Generalităţi, p. 111. 

2) Spiritul istoric, în Generalități, p. 161. 

3) Ibid., p. 162. 

4) Zădărnicia împärțirilor obişnuite ale istorici universale, în Generalități, p. 172. 
5) Generalități, p. 216. 

tuturor neamurilor » 1). Opera devine astfel « rezultatul ultim 
al unei lungi şi uneori chinuitoare cugetări asupra legăturilor 
dintre faptele şi gândurile omenești de pretutindeni și din 
toate timpurile » 2). 

Această viziune unitară şi organică a desfăşurării istorice 
va avea consecințe dintre cele mai însemnate. Inlăuntrul ei 
vor dispărea limitele dintre diferitele istorii naţionale și istoria 
universală, vor dispărea, de asemenea, compartimentările pe 
aspecte felurite de activitate umană și însăși cronologia va fi 
umbrită în rolul ei de cadru al desfăşurării istorice. 


Dispariţia limitelor între istoria națională şi acea univer- 
sală nu se va face, firește, prin negarea existenței popoarelor 
ca factori creatori de istorie. Dimpotrivă, individualităţile na- 
tionale îi vor servi totdeauna lui Nicolae Iorga ca 
elemente de seamă în procesul devenirii istorice, ca adevărați 
protagoniști în această «mare dramă mondială » 2), care e 
istoria lumii. Numai că atitudinea istoricului față de subiectul 
său va trebui să fie alta, — observație ce se potrivește şi 
pentru colectivități mai mici decât popoarele: «Și atunci 
când ar vorbi de cea mai neînsemnată parte din materia sa, 
el va trebui să aibă starea de spirit a fisiologului, care şi în 
cercetarea celui mai mărunt vas, a ţesăturii celei mai banale, 
are în mintea sa marele sistem de vieață, solidar, unitar, din 
care aceste obiecte ale studiului său fac parte » 4). 

Astfel, « deosebirea de până acum între istoria universală 
Și istoria națională dispare, deosebire care e menită să rămână 
doar în osebirile pedante ori comode ale catedrelor istorice. 
Vieaţa unui popor e necontenit amestecată cu vieţile celor- 
lalte, fiind în funcțiune de dânsele și înrâurind necontenit 
vieaţa acestora. 

« Fiecare nație e o energie, având izvoarele şi împrejurările 
ei deosebite, caracterul și misiunea ei specială. Dar niciuna 
din aceste energii nu se poate izola absolut pentru studiu și 


1) Originea și desvoltarea istoriei universale, în Generalităţi, p. 278. 
2) Cuvântare la deschiderea Institutului de Istorie Universală, ibid. 
3) Necesitatea cunoștințelor istorice, în Generalități, p. 296. 

4) Două concepții istorice, în Generalităţi, p. 9o. 

nu trebue să fie izolată pentru aceasta. Trăiesc doar în același 
aer şi merg pe același pământ toate aceste râuri care își taie 
fiecare cursul lui, aceeaşi căldură și aceleași vânturi și aceleași 
ploi hotărăsc volumul lor de ape, aceleaşi greutăți ale pă- 
mântului au să le biruiască, săpând albii și îmblânzind stânca 
în prunduri, fărâmițind-o în nisipurile cu care se joacă. Şi, 
curgând oricât de departe unul de altul, prin aceea că la 
rândul lor ele fac cerul senin şi noros, ele deschid calea vân- 
turilor, ele determină calitatea aerului, se înrâuresc astfel ne- 
contenit între sine. Istoria unui popor nu atinge astfel istoria 
celorlalte prin menţiuni fugare sau scurte capitole de in- 
fluenţe reciproce, ci se fixează şi se păstrează în mediul firesc 
de universalitate umană, căruia îi aparține în cea mai supe- 
rioară esență. Şi istoria universală, la rândul ei, nu va mai fi 
o culegere de istorii naţionale, grupate după motive geo- 
grafice ori culturale, ci urmărirea acelor legături de cultură, 
de idei politice, de revărsări şi cuceriri pe toate terenurile, 
de strămutări, transformări, potențări și slăbiri, care trebue 
să fie singurul ei domeniu...» 1). 

« Orice istorie națională e înconjurată și străbătută de orice 
altă desvoltare istorică. Şi din ea pornesc influențe continue, 
— şi dela cel mai mic la cel mai mare. Nu e o scădere a pro- 
priului popor s'o recunoști. Cum fiecare din noi trăim numai 
ca momente ale speciei noastre, tot așa momente din umani- 
tate se prind de un neam. Și singura ambiţie ce putem avea, 
e aceea de a îmbrăca vieața omenirii cât mai des, căci în mă- 
sură mai largă nu poate s'o facă nici cea mai puternică din 
națiuni » 2). 

In aceeași unitate se vor topi şi feluritele aspecte ale acti- 
vității omenești, pe care istoricul nu le va izola pentru cer- 
cetare, ci, dimpotrivă, le va surprinde în reacțiunile lor reci- 
proce, care constitue însăși țesătura desfăşurării istorice. 
« Deosebirea între istoria politică și istoria culturală dispare 
astfel, când sentimentul unităţii subiectului și conştiinţa da- 
toriei de a trata unitar lucruri care au o singură energie gene- 
ratoare, stăpâneşte pe istoric. Nu se vor mai înfățișa deci 


1) Ibid., pp. 91—92. 
3) Spiritul istoric, în Generalități, p. 162. 

capitolele cu urcări la tron, lupte şi anecdote personale, de o 
parte, iar de alta listele de ranguri și lămuririle din vieață 
în care grija de lucrurile curioase, colorate, stăpânește mai 
presus de orice» 1). 

Dacă istoria va fi tratată unitar și organic, așa cum se pre- 
zintă vieaţa însăşi, nu compartimentată în categorii de acti- 
vitate umană, ea va trebui în schimb să cuprindă, deopotrivă 
cu vieața, toate feluritele forme de manifestare ale energiei 
omeneşti. Integrală prin orizont și tratare, istoria trebue să 
fie integrală şi prin cuprins. Fără îndoială însă, că integra- 
litatea în acest din urmă sens nu va presupune că toate faptele 
vor fi ţinute în seamă de istoric, — problemă de care ne vom 
ocupa în curând, —ci că, după cum spunea Nicolae 
Iorga încă din prima-i lecţie de deschidere, acestea «trebue 
să fie de orice natură » 2). 

Aminteam că într'o astfel de concepţie și cronologia va 
suferi modificări în rosturile ei. Lucrul se înțelege lesne. 
Dacă misiunea esenţială a istoricului este de a regăsi legă- 
turile originare dintre fapte, — « unde nu sunt legăturile, nu 
e nici istoria » 8), —el va trebui — tocmai pentru a putea 
urmări aceste legături — să iasă din stricta înlănțuire crono- 
logică. De aceea vor fi «sparte săltărașele geografice și cro- 
nologice comode pentru cine caută numai fapte şi situații 
prezentate cu artă 4). Căci, «oricât de folositoare ar fi, pentru 
două categorii de studii: manualele și cercetările de specia- 
litate, prezentarea însăși a evenimentelor care, în formă ne- 
critică, se găsesc, de altfel, în izvoare, se cere ca ele să fie 
înlănțuite altfel decât prin succesiunea lor cronologică sau 
prin anume considerații particulare, şi anume prin felul cum 


1) Doud concepţii istorice, în Generalităţi, p. 9o. In acelaşi sens şi în Nevoia fno- 
irii cunoștințelor istorice, în Generalităţi, p. 111, De asemeni acest pasaj din Ce 
înseamnă astăzi concepția istorică, în care e vorba, e drept, despre calităţile unei 
bune lecţii de istorie, dar sensul se potriveşte în genere oricărei cercetări istorice: 
€ Lecţia de istorie bine făcută trebue să cuprindă, nu capitole de istorie literară, 
științifică sau militară, ci să aibă amestecate în desvoltarea omogenă a societăţii 
pri elementele care vin din domeniul artistic, economic, militar », Generalităţi, 
p. 268. 

3) Generalităţi, p. 22. V. şi Nevoia înoirii cunoștințelor istorice, în Generalităţi, 
pp. 108—109. 

3) Adevăr şi greșeală în scrierea istoriei, în Generalităţi, p. 203. 

4) Prefaţa la Istoriologia umană, în Generalități, p. 346. 

ele colaborează şi concurg la acel mare lucru, cel mai mare 
din toate, care e vieața omenească însăşi » 1). 

Atare viziune a desfăşurării istorice nu poate fi pe deplin 
realizată decât în cadrul operei de sinteză, care în chip fatal 
va trebui să îmbrăţişeze întreaga vieață a omenirii din toate 
timpurile şi locurile. De aceea, dacă Nicolae Iorga 
a întreprins această sinteză în două rânduri, — fără a o putea 
duce şi a doua oară la capăt, — faptul nu s'a datorit, de bună 
seamă, ambiţiei de a încerca singur opere care azi nu se mai 
realizează decât cu colaborarea a numeroşi învățați, ci era 
consecința logică a unui întreg sistem de gândire. De altmin- 
teri, încă din 1912 afirma el la Londra, că pentru un istoric 
sinteza « formează îndreptățirea existenței sale »2). 

De aci derivă şi distincția pe care Nicolae lorga 
o face totdeauna între erudiție şi istorie. Erudiţia pregăteşte 
numai materialul pe care-l va folosi istoricul: « ... Fixarea 
unei date controversate e un lucru util, atribuția unei opere, 
altul, descrierea unui plan de luptă așijderea, dar ele sunt 
numai elemente pentru a ajunge la viziunea trecutului » 3). 

Deosebirea de punct de vedere dintre erudiție şi istorie 
va fi fixată în chipul cel mai sugestiv în acest pasaj din lecţia 
despre Frumuseța în scrierea istoriei: « Alăturea cu istoricul 
lucrează eruditul, pentru același scop al cunoașterii cât mai 
întregi şi mai vii a trecutului, din aceeași iubire, mai puter- 
nică decât a altor oameni, pentru acest trecut. Eruditul nu e 
numai un elucidator de puncte mărunte, un cioplitor de cor- 
nişe sau un adunător de materiale, un lucrător de substrucții. 
Lucrarea lui se poate întinde asupra unei epoce întregi şi o 
poate îmbrățişa chiar într'o singură carte. Ceea ce îl deose- 
beşte de istoric e punctul de vedere din care îşi privește 
câmpul de lucru. El nu îşi vede subiectul ca o bucată de vieață 
trecută, n'are sensația aceasta înaintea lui, a subiectului, 
ci subiectul se sfărâmă pentru dânsul în părțile sale consti- 
tutive. El vede numai probleme de critică, ogoare și straturi 
de lucrat, pe rând, unul după altul. Nu e pictorul, care ia 


1) Ibid., p. 343. 
2) Bazele necesare unei noi istorii a Evului Mediu, în Generalități, p. 128. 
3) Frumuseța în scrierea istoriei, în Generalități, p. 44. 

peisajul, unde nu vezi amănuntele arborelui și firele ierbii 
decât ca elemente ale viziunii generale, ci desemnatorul 
ştiinţific, care desemnează pentru scopuri ştiinţifice şi din 
curiozitate științifică, arborele, frunza, piatra, firul de iarbă » 1). 

Dacă sentimentele lui Nicolae Iorga față de eru- 
diție şi de erudiți apar, în decursul vremurilor, felurite, faptul 
se datoreşte nu unei schimbări de atitudine față de lucrările 
de erudiție ca atare, ci poziția sa variază după conținutul 
cercetărilor erudite la care se referă şi mai ales după preten- 
tiile arătate de erudiție. Il vedem, astfel, aspru, atunci când 
erudiția crede că în ea însăși stă scopul ultim al cercetărilor 
sale: « Făcusem din erudiția noastră, scrutătoare de date, 
stabilitoare de genealogii, scormonitoare de detalii, îndrep- 
tătoare de texte, totul după cea mai acurată metodă filologică, 
după cerințele imperioase ale celei mai sigure acribii, un cod 
inviolabil şi credeam că în articolele lui e cuprinsă toată 
cunoştinţa ca şi întreaga noastră datorie. Ambiţia noastră 
era de a adăugi ceva, orice, cât de fără însemnătate, la socie- 
tate şi vieață și acestui ceva eram liberi să-i fixăm orice loc, 
orice rol, negând chiar, în înfumurarea noastră, că poate fi 
ceva în afară de dânsul» 2). 

Pe lângă rolul pe care şi-l atribue sieşi erudiția, spuneam 
— şi se vede de altminteri şi din sfârșitul pasajului citat — că 
importă și valoarea adevărurilor pe care aceasta se străduie 
să le fixeze. Este ceea ce am putea numi, cu oarecare pedan- 
terie, problema amănuntului. 

In principiu, orice urmă omenească merită să fie înregis- 
trată. Însăși definiția ştiinţei istorice am văzut că vorbeşte 
de « faptele de orice natură... prin care s'a manifestat, 
indiferent de loc şi timp, activitatea omenirii » 3). Iar după o 
trecere de aproape o jumătate de veac găsim această mărturisire 
făcută în mijlocul unui congres internațional de istorici: 
« Nu mă gândesc, bine înțeles, să critic tendinţa, firească, de a 
cunoaște orice amănunt al trecutului și de a încerca a-i 
prinde și a-i fixa sersul, întru cât e posibil, fiindcă orice are 


1) Generalităţi, p. 47. 
2) Noi direcţii în istorie, în Generalități, p. 139. 
3) Generalităţi, p. 10. 

un interes pentru istoric, până și cel din urmă detaliu, putând 
fi folosit pentru o sinteză, ultima ţintă a unei istoriografii, 
care, în forma-i cea mai nobilă și cea mai grea, se poate numi 
«istoriologie ». Orice urmă de vieață merită a fi păstrată, 
pentru ea însăşi și pentru scopul înalt la care poate contribui. 
Această nesfârșită varietate atrage și reține atenţia, răspunde 
sensibilităţii noastre care vibrează la orice aparţine umani- 
tății » 1). 

Va recunoaște și folosul sufletesc ce-l poate trage cerce- 
tătorul din fixarea amănuntelor: « Un mijloc bun pentru a 
ținea sufletul omenesc viu este, de sigur, căutarea de amă- 
nunte. Simți mulțumirea că poți dovedi existența unor lucruri 
neobservate înainte de tine, ori că ești în stare să le precizezi. 
Dacă priveşte cineva un câmp în întregimea lui, n'are răgaz, 
fireşte, să vadă amănuntele, și s'ar putea că acolo unde își 
închipuia el că era un tufiș, se află doar o haină aruncată 
pe câmp; iar cine a fost el însuși în acel colț al câmpului, nu 
poate să facă aceeași greșeală. Prin urmare studiile acestea 
de detalii sunt bune, măcar pentrucă procură satisfacţii care 
folosesc sufletului » 2). 

Și totuși, alături de aceste afirmaţii, găsim altele de un 
caracter cu totul diferit. Astfel, încă din 1912, reproducea 
el părerile unui American despre «disertaţiile privitoare la 
nașterea cutărui suveran de rândul al treilea, la vieaţa cutărui 
trecător ministru sau la împrejurările în care s'a dat cutare 
mică luptă pe care nu e nevoie să o ştie nimeni»: «Zice că, 
astfel înțeleasă, istoria o să ajungă «o primejdie pentru spi- 
ritul uman ». Strașnică vorbă, şi, din nenorocire, adevărată !» 3). 
Iar la mai bine de un sfert de veac distanță, repeta aceleași 
opinii: «Un American, judecâr.d din punct de vedere practic, 
acuma patruzeci de ani, a spus: erudiția în momentul de 
faţă este un mare pericol pentru spiritul uman. Și eu sunt 
de aceeaşi părere » 4). Jar altundeva cetim: «Va fi o bine- 


1) Persnanenţele istoriei, în Generalităţi, p. 239. 

2) Nevoia înoirii cunoștințelor istorice, în Generalităţi, p. 117. 

3) Ibid., p. 102. 

1) Istoria, marea judecată, în sens moral, a Statelor şi națiunilor, în Generalităţi, 
P. 335. 

facere pentru istorie, când se va înțelege că sunt amănunte 
care trebue să rămână totdeauna în izvoare...» 1). 

Ar fi lesne să ne arătăm nedumeriți în fața acestei incon- 
secvențe. In fapt, cred că e mai rodnic să căutăm a ne explica 
inconsecvențele în lumina concepției generale, decât să le 
adurăm la un loc, pentru a putea constata lipsa acestei 
concepții 2). 

Nicolae Iorga nu a fost niciodată contra cercetării 
amănuntelor, din dispreț pentru amănunte ca atare. Ar fi 
şi absurd să o credem, despre un om care a îmbogățit cunoș- 
tințele istorice şi mai ales acele de istorie românească, cu o 
infinitate de amănunte. Ceea ce-l supăra, era pierderea în 
âmănunte, înăbușirea spiritului sub povara amănuntelor pe 
care niciun principiu mai înalt nu le ordonează şi confuzia 
între o colecție de amănunte şi adevărata istorie. Este apoi 
vorba de valoarea intrinsecă a acestora în raport cu ca- 
pacitatea lor de evocare a unei vieți trecute, capacitate di- 
minuată fie de lipsa lor de relief chiar în momentul produ- 
cerii, — oricât într'o judecată în abstract orice fapt trecut ar 
merita calitatea de «istoric », ar fi ridicul să acordăm o atenţie 
deosebită unui fapt pe care nu l-am lua în seamă dacă s'ar 
produce alături de noi, numai pentrucă ne desparte de el o anume 
câtime de timp: generalizarea nu exclude simţul măsurii, — fie 
diminuată de imposibilitatea în care ne aflăm, din lipsă de 
informaţii, de a-i reda vieața. In acest sens trebue înțeleasă 


1) Originea și desvoltarea istoriei universale, în Generalități, p. 286. 

2) Nu e vorba aici de schimbarea de opinii, permisă oricărei minţi în continuă 
aplecare asupra realităţilor. De altminteri, răspunsul cel mai nimerit a avut grijă 
să-l dea Nicolae Iorga însuşi: « S'a găsit cineva foarte amabil, care a căutat 
să pună în contrazicere părerile mele de acum cu cele ce aveam cu douăzeci de ani 
în urmă. Acum patruzeci de ani aveam poate alte păreri, dar numai un cap înţe- 
penit nu-și schimbă niciodată părerile, pe care le-a luat uneori dela alţii, dar o pă- 
rere pe care ţi-ai format-o singur lucrând, este supusă, natural, schimbărilor, fiindcă 
intervin atâţia factori nu numai de istorie, dar şi de vieaţă contemporană ». Adevăr 
şi greșeală în scrierea istoriei, în Generalităţi, pp. 197—198. 

In fond, — lăsând la o parte chestiunile de amănunt, în care variațiile de opinii 
pot fi datorite chiar şi lipsei lor de importanţă, care nu cere opinii definitive, sau 
luminii deosebite ce o aruncă asupră-le preocuparea de ansamblu în care sunt în- 
plobate în acel moment, — nu avem atât a face cu schimbări de opinii, — care, 
de altminteri ar putea fi foarte justificabile, — cât cu îmbogățirea și nuanţarea unor 
puncte de vedere mai vechi. Oricât de puţin sensibil ar fi fost Nicolae Iorga 
la acest merit al constanţei, suntem datori să i-l recunoaştem acolo unde e vorba 
de esenţial. 

şi căldura cu care vorbeşte de anumite amănunte de vieață 
umilă, de multe ori cu o mai mare putere de evocare decât 
fapte considerate de o importanță deosebită, dar a căror 
enunțare nu trezește nicio imagine. I] vedem astfel vorbind 
de «registrele de socoteli, scânteietoare de măruntă vieață 
vie » 1), ori de scrisorile private, care dau « faptul în atmosfera 
lui de idei și sentimente, în stilul și haina timpului » 2). «Prin 
urmare, conclude Nicolae lorga, noi căutăm pretu- 
tindeni vieața, în micile ei amănunte de pace mai mult decât 
în momentele mari ale unei lupte; dorim a ști cum erau oră- 
șenii, căutăm în cler, nu pe Vlădici, ci vieața mănăstirească, 
suntem extrem de bucuroşi când prindem o corespondență 
pierdută între doi oameni fără nume 3). 


Dar problema amănuntului mai are o altă latură, mai im- 
portantă în ceea ce priveşte gândirea lui Nicolae Iorga, 
şi anume, cum se integrează el în acea sinteză, despre care 
aminteam că «formează îndreptăţirea existenței» oricărui istoric 
demn de acest nume. 

E inutil să mai insistăm că nu poate fi vorba decât de 
amănuntul semnificativ, evocator al unei frânturi de vieață. 
Dar şi acesta, dacă va putea servi oricând istoricului pentru 
a-i întregi viziunea unei epoci sau a-i lămuri sensul unui 
fapt, el nu va intra totdeauna în sinteza însăși. Sunt fapte 
care, «foarte interesante în ele însele, valoarea lor raportată 
la întreg poate să fie slabă, uneori chiar nulă » 4). De aceea 
vor trebui alese numai acele care «fac parte din țesătura 
însăși a acestei vieți de-a-lungul timpurilor » 5). A stabili cri- 


1) Frumuseța în scrierea istoriei, în Generalităţi, p. 41. 


2) Ibid. 
3) Nevoia înoirii cunoștințelor istorice, în Generalități, p. 110. Ibid., p. 109: 
+... Informaţia de odinioară se căuta numai într'un domeniu, pe când informația 


de acum se caută în toate domeniile, și mai ales în domeniile mai dispreţuite odi- 
nioară » Tot acolo acest pasaj plin de sila amănuntului lipsit de vieaţă: € Incarci 
memoria copilului cu amănunte despre câţi soldaţi au căzut de o parte și de alta 
în cutare ciocnire sângeroasă care, la urma urmei, nici nu prea se ştie cum a fost, 
ci avem poate o singură informaţie, dela vreun biet diac sfios care, cu frica în sân, 
se uita pe furiş să vadă ce se petrece pe câmpul de luptă, și noi dintr'o carte într'alta 
tot petrecem informaţia sfiosului scriitoraș fricos care tremura într'un colț de câmp 
când se dădea bătaia cea mare». 

$) sira la /storiologia umană, în Generalități, p. 343. 

s) Ibid. 

teriul după care anumite amănunte fac sau nu parte din 
«țesătura însăși a vieții», înseamnă de fapt a lămuri chipul 
în care Nicolae Iorga concepe sinteza în istorie 
Repetăm că e vorba în special de sinteza întregii vieți a ome- 
nirii trecute, țintă ultimă a istoricului. 

Chiar dacă ar fi materialmente posibilă însumarea în sin- 
teză a tuturor amănuntelor cu putere de evocare, istoricul 
nu le-ar accepta, căci scopul său, deși rămâne acela de a 
crea din nou vieața așa cum a fost, nu este să dea o imensă 
frescă în care să poți regăsi orice particularitate a vremurilor 
trecute, Folosind pentru desfășurarea istorică aceeași ima- 
gine a râului, întrebuințată de Nicolae Iorga pentru 
popoare, putem spune că opera de sinteză nu ne va reda 
râul încercând să reproducă fiecare undă cu relieful ei, cu 
chipul său special de a răsfrânge lumina, cu frântura de nor 
ce se oglindește în ea, ci va căuta să ne facă sensibilă curgerea 
liniștită a acestuia între malurile sădite cu pomi sau revăr- 
sarea sa năvalnică peste câmpii, înaintarea sa tumultuoasă sau 
lâncezirea în ocolișuri, claritatea apei sale în fundul căreia 
strălucesc pietrele sau mâlul des, care va fecunda șesul ori 
va înneca lanurile. El va trebui să renunțe la multe amănunte 
ale râului, tocmai pentru a reda râul însuși, cu ceea ce for- 
mează esenţa ființei sale, 

Urmărind, după cum am văzut, acea vieață unitară și or- 
ganică în desfăşurarea ei, care e trecutul omenirii, istoricul 
va trebui să găsească și să rețină numai notele esențiale care 
duc la imaginea întregului şi prin intervenţia cărora vieața 
merge veșnic mai departe, ceea ce nu înseamnă totdeauna 
înainte. Momentul în care vor atrage atenţia istoricului și 
importanța ce li se va acorda vor fi determinate tocmai de 
rolul pe care acestea îl joacă în continua curgere a apelor 
istorice. Dacă punerea în aplicare pe planul larg al unei sin- 
teze a întregului trecut al omenirii va veni numai după Răz- 
boiul Mondial, gândul este exprimat în forma cea mai în- 
căpătoare încă din 1911, în acel pasaj din cuvântarea de in- 
trare la Academia Română, pe care, deși l-am mai amintit 
cu alt prilej, trebue să-l aducem iar sub ochii cetitorului: 
« Există o singură desvoltare, şi toate manifestările de vieață 


22 A. R. —Memoriile Secţiunii Istorice. Seria ILI. Tom. XXVII. 

se prind într'însa, apărând fiecare la locul ei, hotărît de sensul 
acelei mișcări, de momentul ivirii faptelor și situațiilor, şi 
având fiecare spațiul pe care-l cere însemnătatea reprezen- 
tativă sau însemnătatea activă a acelor fapte şi situaţii » 1). 

In această concepție, care va rămânea până la sfârșit a isto- 
ricului 2), deşi se va îmbina şi cu alte elemente, rolul acci- 
dentului, pe care-l vedem afirmat de începătorul din 1894, 
nu-l mai putem întâlni. Spunea el atunci, verbind despre 
imposibilitatea de a stabili legi istorice: « Cugete cineva apoi 
la imposibilitatea prevederilor, care ia legii caracterul său 
practic: fără Bismarck și boala lui Napoleon al III-lea, fac- 
tori cu neputinţă de prevăzut de un sistematizator al isto- 
riei, ar fi fost războiul franco-german, care a modificat atât 
de mult, nu numai condiţiile politice, ci şi acele intelectuale 
ale Europei? » 3). Dacă mai târziu existența însăși a acciden- 
tului nu va fi negată, el va fi în fapt anihilat, căci ceea ce 
ne apare de obiceiu ca un accident, își are rădăcinile într'o 
anumită linie de desvoltare, iar efectele lui se înscriu și ele 
în prelungirea acelei linii, indiferent de devierile pe care i 
le poate aduce. De aceea Nicolae Iorga va putea spune 
într'una din ultimele sale lecţii de deschidere că atunci când 
cercetătorul va ajunge să vadă «care sunt adevăratele linii 
de desvoltare... nu se vor mai înfățișa evenimentele istorice 
ca decurgând din capriciul unuia sau altuia » 4). 

Eul” 

Observam cu puțin înainte că în concepția istorică a lui 
Nicolae Iorga vor intra şi alte elemente de bază decât 
acele întâlnite până acum. Mă refeream în deosebi la ceea 
ce numea el « permanente ». 

Permanenţele sunt « statornice puncte de sprijin » sub acele 
«strălucitoare şi nesfârşit de multe aparenţe » 5), care sunt 


1) Generalități, p. go. 

3) V. de pildă pasajul din Originea și desvoltarea istoriei universale, în Genera- 
lități, p. 278, reprodus mai sus, p. 24. 

3) Generalități, p. 17. 

4) Fond şi formă în căutarea adevărului istoric, în Generalităţi, p. 234. V. şi Per- 
maânențele istoriei, în Generalități, p. 255. 

5) Permanențele istoriei, în Generalităţi, p. 240. 

evenimentele. Sunt anumite elemente a căror acțiune con- 
tinuă contribue, pe de o parte, la a da anumite direcţii des- 
voltării istorice, iar, pe de alta, a-i asigura acea unitate şi 
organicitate care-i formează caracteristica principală. 

Dacă formularea completă a teoriei permanențelor nu este 
decât din 1938, schițarea ei o întâlnim totuși și mai de vreme 
— în prefața la Essai de synthèse — şi o putem întrezări chiar 
mult mai din timp în anumite gânduri a căror concluzie 
logică este ea de fapt. 

Vorbind despre metoda lui Nicolae Iorga, ne-am 
ocupat în de aproape de paralelismele cu ajutorul cărora se 
pot completa datele fragmentare ale izvorului, şi a căror utili- 
zare o propunea încă dela sfârşitul veacului trecut. Bogata 
experiență din prima decadă a secolului, îl va face să afirme 
cu hotărîre, la intrarea sa la Academie, că cu toată diversi- 
tatea faptelor, care «e tocmai ce ne atrage și ne mişcă... 
liniile comune există, așa de limpezi, încât pot da, dacă nu 
legi ca în alte domenii, cel puţin termeni de comparație, care 
ajută nespus de mult opera de comprehensiune istorică » 1). 

Nu e locul să stăruim mai mult asupra acestei metode 
atât de preţuite de Nicolae Iorga și pe care am cer- 
cetat-o la vremea sa. Ne vom întreba însă ce altceva înseamnă 
posibilitatea însăşi de a stabili comparații între două fapte 
istorice, decât presupunerea existenței unor elemente comune, 
care să permită stabilirea comparației? De aici şi până la 
acele afirmaţii pe care le găseam în contradicție cu caracterul 
ireversibil al faptului istoric, nu va fi decât un pas. Străbătut 
acesta, îl vom vedea pe Nicolae lorga afirmând că 
«evenimentele istorice nu sunt decât foarte rare ori noi: 
dacă le privim mai puţin superficial, vedem că se repetă... 
Deci, faptele se repetă. Sunt nume care se schimbă, acci- 
dente care diferă, dar în fond este același eveniment, aceeaşi 
situație » 2). 

Fapt ireversibil, de o parte; fapt care se repetă, de alta. 

um putem împăca acești termeni antinomici, căci trebue 
să-i împăcăm, altminteri riscând ca întreaga clădire, ridicată 


1) Generalităţi, p. 96. 
2) Prefaţa la Essai de synthèse, în Generalități, p. 152. 

pe două rânduri de fundamente diferite, să se prăbușească. 
De aceea e neîndoios că din întreaga operă teoretică a lui 
Nicolae Iorga, acesta e pasajul care are mai multă 
nevoie de interpretare. In această interpretare nu va fi vorba, 
de bună seamă, de ocolirea dificultăților prin înlocuirea punc- 
telor divergente cu opinii de ale noastre, ci tocmai de acea 
explicație a inconsecvențelor în lumina întregii gândiri, ope- 
rație pe care o socoteam mai utilă, deși mai puțin comodă, 
decât simpla înregistrare a divergenţelor, pentru a conclude 
cât mai grabnic că unitatea nu există. 

Mai întâi, trebue să ținem seama de locul şi de rostul 
unor atari afirmaţii. Ele nu sunt decât o pledoarie pentru 
metoda paralelismelor, venind ca un răspuns la întrebarea: 
4... Pentru a reda aspectul general al vieții unei epoci... 
în afară de izvoare unde ne putem adresa ? ce putem găsi? » 1). 
Fiind vorba de o pledoarie, de o justificare a unei metode 
scumpe istoricului, se explică mai ușor de ce termenii sunt 
așa de categorici, atât de puțin nuanțați. Și nu trebue să 
uităm nici că avem înainte-ne o prefață de numai patru pagini, 
care cuprinde explicația unui întreg sistem şi premerge la patru 
volume masive de text, în care sistemul e pus în practică. 

Dar acestea sunt, până la urmă, circumstanţe care explică 
numai forma atât de categorică a afirmațiilor. Pentru fondul 
însuşi, ne va ușura înțelegerea mai întâi examinarea atentă 
a textului citat, a fragmentului în care se arată în ce 
scop se utilizează metoda paralelismelor: «pentru a reda as- 
pectul general al vieții unei epoci». Este vorba, deci, de 
«aspectul general », pe care-l putem reconstitui cu ajutorul 
paralelismelor, şi nu de amănunte, care-și păstrează întreaga 
originalitate. « Faptele se repetă », e drept, dar vine imediat 
atenuarea: « Sunt nume care se schimbă, accidente care di- 
feră, dar în fond este același eveniment, aceeaşi situație ». 
Ceca ce rămâne, ceea ce permite să vorbim de o repetiție 
a faptelor, nu sunt faptele în întreaga lor individualitate, for- 
mată tocmai de «accidentele » sub aspectul cărora ni se pre- 
zintă, ci numai « fondul » lor, anumite linii comune, anumite 


1) Ibid. 

scheme de desvoltare. Acestea pot fi utilizate de istoric pentru 
a reconstrui un eveniment similar, asupra căruia nu dispune 
de informaţii suficiente, dar pentru a-l reconstitui tocmai în 
«aspectul lui general », şi nu în intimitatea lui originală. 

S'ar putea totuși obiecta: dacă «fondul » evenimentelor se 
repetă, atunci există și posibilitatea constituirii unei științe 
a istoriei, care nu are a ține seamă decât tocmai de general. 
La aceasta sunt însă două piedeci. Cea dintâi constă în faptul 
că dacă evenimentele se repetă în liniile lor generale, repetiţia 
a putut avea loc de un număr suficient de ori și avem mij- 
Joace de cercetare îndestulătoare pentru a degaja aceste linii, 
dar nu totuși pentru a stabili legi cu caracter de fixitate. 
De aici şi caracterul de aproximație al adevărului stabilit 
prin metoda paralelismelor. 

Cea de a doua, și poate mai însemnată piedecă, stă în ati- 
tudinea istoricului față de materialul său. Să admitem o clipă 
că istoricul ar avea posibilitatea de a stabili legi. Chiar în 
acest caz, după cum am văzut, nu stabilirea legii ar fi ținta 
finală a istoricului, care, odată ajunsă, ar lăsa fără valoare 
materialul folosit în acest scop. Căci realitatea însăși, în toată 
complexitatea ei multiformă, continuă să-l intereseze pe istoric, 
astfel că «faptele intră vii în structura creațiunii ce se ur- 
măreşte », după cum afirma Nicolae Iorga până în ul- 
timul an al trudei sale pământești. Dacă legea servește pentru 
a putea descompune fenomene nouă în elementele lor con- 
stitutive, paralelismul e folosit dimpotrivă pentru a construi 
din nou o realitate din care pe alte căi nu cunoaștem decât 
anumite aspecte. 

Incheind aceste consideraţiuni, putem cred spune că dacă la 
începutul activităţii sale, privirea lui Nicolae Iorga era 
atrasă mai ales de aspectul felurit al faptelor, cu vremea, în 
urmărirea unității vieţii istorice, ea va fi reținută tot mai 
mult de elementele lor comune. Cercetarea acestora nu va 
depăși însă funcțiunea de mij'oc, — mijloc de a reconstitui 
fapte, sau mijloc de a marca unitatea desfășurării istorice, — 
scopul ultim rămânând mai departe faptul însuși cu indivi- 
dualitatea lui caracteristică. Pentru istoric, și privindu-l astfel, 
faptul istoric va rămânca totdeauna unic. 

Pe aceeaşi cale a căutării elementelor unificatoare, N i- 
colae Iorga va ajunge la considerarea tot mai atentă a 
« permanențelor », acele «statornice puncte de sprijin » ale 
istoricului, pe care le aminteam. Permanentțele sunt tocmai 
factorii sub a căror acţiune continuă evenimentele își capătă 
acele linii comune care permit folosirea paralelismelor. A le 
desprinde din țesătura istorică înseamnă, deci, tocmai a te 
ridica dela efect la cauză. Şi cum acţiunea permanenţelor 
se exercită continuu pe același spațiu, dar sunt în același 
timp şi spaţii diferite sub influența acelorași permanențe 
sau a altora «în care formulele sunt foarte asemănătoare », 
rezultă că ele contribue, pe de o parte, în chip statornic 
la conturarea unității desfășurării istorice pe un anumit spațiu, 
iar, pe de alta, ajutând la o «explicare integrală » prin com- 
parații « între fenomene de desvoltare, aparținând unor re- 
giuni, unor națiuni și unor epoci diferite », «ele unesc prin timp 
și spațiu capitolele organismului în mers care e istoria» 1). 

Ceea ce observam cu privire la paralelisme, rămâne va- 
labil şi pentru permanențe. Acţiunea lor nu poate fi expri- 
mată prin raporturi matematice, nu are caracter de lege. Ea 
indică numai anumite linii de desvoltare, care pot fi oricând 
deviate de jocul altor factori. Stabilirea lor, deopotrivă, nu 
va avea pentru istoric caracterul de scop final, nu mecanismul 
acțiunii lor e acel care-l interesează, ci el le folosește numai 
ca să adauge «un schelet solid la ceea ce pare supus tuturor 
fluctuaţiilor » 2). 

Dar, dacă întregul sprijinit pe acest schelet nu mai apare 
ca supus tuturor fluctuaţiilor, ci continua lui transformare 
păstrează elemente de unitate prin acțiunea permanențelor, 
nu înseamnă însă că acţiunea continuă a acestora ține în loc 
desfășurarea, ci aceasta își urmează mersul ei necurmat, a 
cărui fixare rămâne mai departe ţinta ultimă a istoricului. 

Permanenţele a căror acțiune e cercetată în comunicarea 
din 1938 la Congresul dela Ziirich sunt: pământul, rasa și 
ideile. Dacă însă cu această ocazie teoria permanențelor este 
făcută pentru prima oară în chip deosebit de amplu, simpla 


1) Permanențele istoriei, în Generalităţi, p. 255. 
2) Ibid. 

ei enunţare, după cum spuneam, e și de data aceasta cu mult 
mai veche. Incă din 1912 era semnalată posibilitatea de a găsi 
« explicația unui vechiu fenomen istoric printr'un nou fenomen 
istoric, corespunzător, în acelaşi loc, cu aceeași rasă » 1). Dar 
mai explicit revine el în prefața la Essai de synthese, asupra 
căreia ne-am mai oprit până acum: (Există în elementul temeinic 
a rasei atribute care dau aceeaşi interpretare unor situaţii 
ale căror motive se aseamănă. Dacă nu ar fi decât pământul 
şi rasa şi elementele esențiale prin care se manifestă fiinţa 
omenească în anumite condițiuni, ar trebui totuşi recunos- 
cută această corespondență a situațiilor şi a manifestărilor 
istorice, a elementelor, să zicem statice şi dinamice, ale 
istoriei » 2). 

Problema însă este reluată într'o cercetare mai amănunțită 
cu prilejul comunicării dela Zirich, într'o vreme când 
Nicolae Iorga era tot mai preocupat de adunarea ele- 
mentelor acelei «istoriologii », pe care o socotea drept treapta 
cea mai înaltă a operei sale istorice. 

In ceea ce priveşte cel dintâi factor de permanență, pă- 
mântul, dacă el pornește dela constatările lui Buckle?) 
asupra influenței climei și a solului, cadrul este mult lărgit, 
«deoarece un pământ pe care se succed mai multe societăți 
omenești și care-şi exercită atotputernicia asupra fiecăreia 
din ele, în toate fazele ei, nu lucrează numai prin influența 
climei şi a posibilităţilor de aprovizionare. El are o mie de 
mijloace de a-și impune ceea ce se poate numi voința 
lui... 94). «... Terra mater, Lî, aceasta mai ales, se face 
ascultată şi servită prin tot ceea ce dă și prin tot ceea ce 
apără. Astfel, pe teritoriul dac, la Nordul Dunării sau pe 
teritoriul balcanic, la Sudul fluviului, poţi fi Ilir sau Trac, 


1) Nevoia înoirii cunoştinţelor istorice, în Generalități, p. 115. 

2) Generalități, pp. 152—153. 

3) Putem semnala cu această ocazie că de data aceasta Istoria civilizației în Anglia 
este socotită co mare operă de gândire » (Generalități, p. 240), pe când cu o ju- 
mătate de veac înainte el considera sistemul lui Buckle ca «un amestec neso- 
cotit al unor bune idei, luate de aiurea, cu idei proprii, fundamental false » (Jbid., 
p. 15). Ceea ce arată odată mai mult că Nicolae Iorga nu avea ambiția naivă de a 
conserva perpetuu aceleași idei, atunci când experienţa proprie şi reflexiunea îl 
îndrumau pe alte căi. 

4) Generalităţi, p. 242. 


www.digibuc.ro 


40 M. BERZA 284 


Grec, Roman de rasă, Slav sau Turc, dar felul de vieață al 
fiecărui neam va trebui să corespundă aproape în întregime 
cu hotărîrile supreme ale pământului. Pământul acesta va 
impune modul de a clădi, linia și calitatea costumului; prin 
influența lui aspra organelor vorbirii, el va aduce modificarea 
sunetelor şi va contribui la crearea noilor dialecte; din toate 
acestea va ieşi o ținută, un kabitus local, ce se menține sub 
vagabondajul întâmplător şi capricios al raselor. Fiindcă 
pământul suveran, cu vecinătățile și cu orizontul lui, își va 
impune voia » 1). 

Cel de al doilea element, spuneam că este rasa. Aceasta 
nu trebue considerată în niciun caz cu caracterul de fixitate 
pe care-l dobândeşte în teoriile rasiste ale ultimei vremi: 
« De fapt nu există o rasă cristalizată odată pentru totdeauna, 
şi care să trebuiască a fi ferită de infiltrații, ce s'ar putea îm- 
piedeca. .. Din profunzimile istoriei, din adâncul întunecos 
în care s'a născut o speță umană supusă cerințelor mediului 
natural, răsare un mic grup, care pe măsură ce înaintează, 
se « contaminează » în atingere cu toți învinșii. Antropologia, 
cu constatările ei absolute, este cel mai mare dușman al ri- 
gidelor concepţii rasiale... Este incontestabil însă că, din 
toate acestea, mediul natural făurește, încet, dar neîncetat, 
rasa, prin multele lui influențe, de care nimeni nu poate 
scăpa și prin ceea ce, pătrunzând în fiecare moment în su- 
flete, ajunge să transforme şi înfăţişarea fizică a omului. 
Creatori ai semințiilor umane, pe care continuă să le mo- 
deleze cu drag, pământul şi cerul dau încetul pe încetul un 
alt aspect exterior, acoperind acelaşi fond moral, ființei 


omenești. 
« Odată formată rasa de sinteză, cu totul diferită de rasa 
primă și primitivă... ea are în fond, supt nume diferite, cu 


aceeași structură, aceleași direcții » 2). Dar, în considerarea rasei 
ca element de permanență, nu trebue uitat niciodată «sensul 
de provizorat şi de «progresiv» pe care-l are 55). 


1) Ibid., P. 243. 
2) Ibid., p. 248. 
3) Ibid., p. 249. 

Cu cea de a treia «permanență » examinată la Congresul 
dela Zürich, ideile, ajungem la unul din cei mai însemnați 
factori ai gândirii istorice a lui Nicolae Iorga. Și în 
această privință putem desluși o evoluţie, care merge în 
același sens ca întreaga lui concepţie istorică. Dacă acţiunea ideii 
în desfășurarea vieții istorice va avea totdeauna un rol de 
prim plan, —de fapt, cel dintâi rol, —în vremurile de în- 
ceput Nicolae lorga este atras mai cu seamă de di- 
versitatea aspectelor ei, pe când în cele din urmă va căuta 
în deosebi a-i surprinde puterea de supravieţuire, rolul său 
de permanență unificatoare. 

Incă din 1gor, Nicolae Iorga consacra o lecţie de 
deschidere «ideilor în istoria universală » De atunci afirma 
el rolul ideii ca factor determinant al evoluţiei istorice, a 
« ideii ubicue şi atotputernice, care « pretutindeni este şi toate 
le îndeplinește » 1): « Nu e materia brută care ne înconjoară 
pretutindeni în societățile omeneşti, e ideea realizată, care 
formează corpul lor, ori ideea ce vrea să fie realizată, și ea 
întreține vieața într'însul » 2). « Ceea ce ţine în picioare so- 
cietățile și complicatele lor clădiri pe care ele se reazimă, 
nu e numărul, nici forma, nici organizarea strânsă, ci jus- 
tijicația lor. De aceasta nicio alcătuire omenească n'a fost 
în stare să se scutească. Totdeauna păstrătorii puterii, con- 
ducătorii muncii omenești au simţit nevoia morală să îndrep- 
tățească ceea ce reprezintă şi ceea ce le folosește. Şi această 
îndreptățire nu e decât o zdee, care a fost un ideal și a de- 
venit un principiu, care sprijine, o tradiţie, care consfințeşte. 

« Dar tradiția nu e neatacabilă, şi nici forma de vieață so- 
cială ce se reazimă pe dânsa nu e eternă. Această vieață nu 
are imutabilitatea morții; ea se schimbă, se preface, evoluează. 
In măsura schimbării ce se petrece într'însa, vechea bază 
slăbește » %). Innoirea, prefacerea, vieața nouă a unei forme 
nouă se vor datori deopotrivă ideii: « Şi iată că, atunci când 
din ce în ce mai mulți își dau seama că trăiesc într'o formă 
îmbătrânită și uzată, într'un edificiu care se clatină, cineva 


1) Generalităţi, p. 36. 
2) Ibid. 
3) Ibid., p. 74. 

apare şi răspândește în aerul intelectual al timpului o nouă 
formulă: politică, religioasă, socială propriu zisă, prin care 
misterul se desleagă mai bine, prin care societatea se câr- 
mueşte mai înțelept, prin care munca se organizează şi se 
răsplăteşte mai drept» 1). 

Această idee nu are, e drept, caracter de reflexiune ab- 
stractă, înafară de realități, ci pentru a avea sorți de izbândă 
trebue tocmai să izvorască dintr'o înțelegere mai adâncă a 
realităților înconjurătoare. Dar ea, după cum o arată și exem- 
plul ales, — acel al ideilor care stau la baza regimului doborit 
de Revoluţia Franceză și a nouălor idei care triumfă odată 
cu aceasta, — nu rămâne mai puțin rodul unei judecăţi in- 
dividuale: « Câtă forță brutală, câtă inerție atotputernică nu 
reprezenta Europa în secolul al XVIII-lea! Administraţii 
complicate, armate viteze și deprinse cu meșteșugul luptelor, 
tradiții respectate, forme înaintea cărcra cine nu se închina, 
puternice interese coalizate. "Toate acestea se rezemau, cum 
e şi neapărat, pe idei; erau idei, vechi idei realizate, care 
fuseseră şi ele, aceste banalități uzate, visuri trecătoare într'o 
minte de idealist. 

«Au apărut atunci câțiva oameni, dintre care unul era un 
folicular sărac, altul un magistrat de provincie, un al treilea 
fiul fără avere al unui avocat, cel de al patrulea, mai rău 
împărțit şi decât aceştia, odrasla unui ceasornicar, un copil 
părăsit, în tinerețea sa o slugă. Li s'a părut lor, unor săraci 
ai lumii acesteia, cari n'aveau putere să clintească material 
nimic din orânduelile nedrepte ce-i înconjurau, li s'a părut 
că ele sunt nedrepte și s'au crezut datori s'o spuie tare, în 
auzul tuturora. Să spuie că privilegiile leneşitor și incapa- 
bililor nu se pot justifica prin munca strămoşilor, că Statul 
e al celui care-l sprijină, nu al celui care trăieşte dintr'însul. 
Erau aşa de puțini, așa de izolați, așa de slabi, şi aveau atâția 
împotriva lor, cu așa de groaznice arme! Nebuni că înce- 
puseră lupta ! Și totuși ei au fost aceia cari au biruit şi ideea 
lor de atunci a schimbat lumea, a stăpânit toate spiritele, a 
pus în mișcare toate voințele şi a devenit fapta de astăzi » 2). 


1) Ibid. 
2) Ibid. p. 75. 

Până la studiul asupra permanenţelor, Nicolae Iorga 
nu va mai lua problema ideilor într'o cercetare specială. To- 
tuşi, din frânturile ce întâlnim în diferite rânduri, putem 
vedea cum evoluează această concepție de început, mergând 
dela ideea —fruct al unei judecăţi, spre întreg conţinutul vieții 
sufleteşti, şi dela individual spre social 1). 

Astfel, la aproape un sfert de veac distanță, îl întâlnim 
dând această definiție încăpătoare a gândirii omeneşti și a 
rostului ei în desfășurarea istorică: « .. .acel lucru de o infi- 
nită complicație, care e gândirea omenească, idee, sentiment 
şi instincte laolaltă, dela care pornește perpetua mișcare prin 
care dintr'un moment într'altul se schimbă împrejurările » 2). 
Sau, această explicaţie a instituţiilor: « Instituţiile înseamnă 
psihologie națională realizată » 5) In prefața la Essai de syn- 
these afirmaţia este şi mai extinsă: « 'Trebue să ne dăm seama 
că, nu numai pentru epocile mai vechi, dar chiar pentru secolul 
al XVIII-lea, pentru începutul celui de al XIX-lea, sunt ne- 
sfârșit de multe informaţii diplomatice, militare, politice, care 
din ce în ce ne interesează oarecum mai puțin și că în felul 
în care concepem astăzi studiile istorice este ceva care ne 
interesează mult mai mult, chiar pentru vieața maselor, pri- 
vită în elementele ei materiale, şi aceea e: psihologia acestor 
mase. Și din psihologia majorității unei naţiuni, influențată 
mai mult sau mai puțin de personalitățile superioare, se naşte 
istoria acelei națiuni » €). 

Același rol al vieţii sufletești îl întâlnim afirmat şi în 1935, 
într'un pasaj pe care am mai avut prilejul să-l citez: « Ceea 
ce este însă datoria oricăruia care este adevărat istoric, este să 
caute a-şi însuşi atâtea cunoştinţe câte să-i permită a vedea 
acelaşi lucru din toate 'aturile şi potrivit cu toate psihologiile 
de masă sau individuale care au contribuit 'a alcătuirea acestui 
fapt 5)». De asemeni doi ani mai târziu, în 1937: «În orice so- 


1) E interesant de urmărit cum evoluează în același sens şi opiniile istoricului 
despre rolul, în desfășurarea Revoluţiei Franceze, a celor patru precursori amintiţi 
în pasajul citat. Acest rol, în cele din urmă, este negat cu desăvârșire. 

2) O notă despre valoarea morală a istoriei, în Generalități, p. 145. 

2) Ibid., p, 146. 

4) Generalități, p. 152. 

5) Adevăr şi greșeală în scrierea istoriei, în Generalităţi, p, 210. 

cietate omenească sunt lucruri de formă și lucruri de fond... 
Forma este manifestarea materială a unui lucru pe care nu-l 
poţi numi altfel decât fond, dar care este de fapt: suflet 
omenesc... Istoria oricărei vremi nu este decât manifestarea, 
în anumită formă, a spiritului acelei vremi » 1). 

In studiul asupra permanențelor, problema ideii va fi re- 
luată sub aspectul acesteia de factor de unitate, prin posibi- 
litatea ce o are de acțiune continuă, de lungă durată, chiar 
sub transformările la care e supusă, sub aluviunile care o 
acoper mereu. Rolul ideii în desfășurarea istorică este încă 
odată, astfel, afirmat: « Sentiment sau instinct, rămăşiţe ale 
unui gând ce pare mort, zori, încă nedeslușite, ale unui gând 
ce va fi,iată ceea ce pune în mişcare popoarele, perseverând, 
cu caracterul misterios, de nepătruns, al acestui complex contra 
oricărei hotărîri politice şi contra surprinderii oricărui ha- 
zard » 2). La rândul ei, însă, corişice gândire... rezultă din 
jocul forțelor multiple care determină istoria, şi care ajunge 
a se condensa într'o stare de spirit 5)». 

Afirmarea rolului esențial al ideii nu stă, deci, după cum 
era ușor de bănuit, în negarea rostului celorlalți factori sau 
în acordarea unei autonomii depline pentru vieața sufletească, 
considerată ca singur element propulsor, generator din proprii 
resurse 2] unei energii sortite să modeleze desfăşurarea istorică. 
Dar, în același timp, — și aceasta ne îndepărtează de orice 
determinism materialist, — stările acestea de spirit... nu nu- 
mai odată silesc un popor să pornească împotriva intereselor 
sale, să meargă la pieire chiar, dându-și seama totuși, uneori, 
de întregul risc». «Sentimente permanente care nu ascultă 
de nicio rațiune și sunt în stare să se opună la orice chemare 
a realităților celor mai evidente, s'au desprins din gândire şi 
ele își exercită influența de-a-lungul istoriei » 4). 

Permanenţa ideilor se manifestă astfel în diferite chipuri. 
Ele pot dura în forma lor originară, de idei, putând chiar să 
recapete vieață după lungi intervale de eclipsare, ceea ce trebue 


1) Fond şi formă în căutarea adevărului istoric, în Generalităţi, p. 231. 
2) Generalităţi, p. 252. 

3) Ibid, 

4) Ibid. 

interpretat în sensul pe care l-am găsit repetiţiei faptelor: 
« Ceea ce pare o inovaţie, de care te mândreşti şi pe care o 
strigi sus şi tare, nu e decât o veche idee, a cărei urmă s'a 
pierdut pentru o vreme, dar care, după o lungă absență apa- 
rentă, revine la suprafață » 1). 

Ideile persistă însă nu numai sub această formă discontinuă, 
ci şi sub forma, a cărei importanță am văzut-o, a stărilor de 
spirit, în care « sunt fără îndoială şi elemente care vin, neapărat, 
dela o idee, dar care nu mai au claritatea şi strălucirea ei » 2). 
Ele supraviețuesc şi în acele sentimente permanente de care 
a fost vorba de curând, precum şi, transpuse în fapte, prin 
«amintirea, devenită instinct, şi cu atât mai puternică, a ac- 
țiunilor împlinite. .. » 3). Este, cred, superfluu, să mai adău- 
găm, că fie vorba de idei, de stări de spirit, de sentimente 
permanente sau de instincte, ele au totdeauna un caracter 
colectiv, indiferent dacă la origine au putut pleca și dela un 
singur individ. 

Vom regăsi permanenţele atunci când ne vom ocupa de 
chipul cum înțelege istoricul să marcheze funcțiunea lor în 
istoriologie. Pentru moment, înainte de a părăsi acest capitol, 
esențial pentru concepția lui Nicolae Iorga, al rolului 
ideilor şi în general al vieţii sufletești în desfăşurarea istorică, 
putem, cred, spune că pentru el dintre cele două elemente: 
materie şi gând, primatul îl are gândul. Gând izvorit dintr'un 
ansamblu de factori, din care acei materiali fac şi ei parte, 
— dacă nu ar fi decât «permanența » pământului și ar fi su- 
ficient, — dar care modelează materia mai mult decât e hotărît 
de ea. Dacă ar fi vorba de un determinism, am putea vorbi 
mai curând de un determinism al forțelor sufletești. Dar și 
această formulă, ca orişice etichetare, sar potrivi prea 
puțin unui spirit veşnic deschis, ca acel al lui Nicolae 
Iorga. Putem iarăși adăuga că istoria nu va deveni nicio- 
dată pentru el nici o istorie a vieţii sufleteşti şi nici una a 
ideilor, ci va rămânea mai departe istoria faptelor, în care se 
întruchipează sufletele şi gândurile. 


1) Ibid., p. 253. 
2) Ibid., p. 252. 
3) Ibid., p. 251. 

In raport direct cu problema rolului jucat de factorul psi- 
hologic în devenirea istorică, stă acea a rostului pe care-l au 
în această evoluție masele şi indivizii. Am văzut că în linii 
generale, atenția lui Nicolae Iorga se îndreaptă, în 
considerarea factorului psihologic, dela individual spre colec- 
tiv. In formarea acestei psihologii colective, care e socotită 
tot mai mult ca adevărata creatoare a evenimentelor, care este 
rolul mulțimilor şi care acel al personalității? Sau, pentru a 
simplifica, istoria fi-va opera eroului, sau acea a maselor? 
Putem spune dela început că Nicolae lorga nu va 
alege între aceste căi extreme, ci istoria îi va apărea sub forma 
cooperării între cei doi factori, deopotrivă de esențiali şi con- 
diționându-se reciproc. 

Ideea o întâlnim în germene încă din prima lecţie de des- 
chidere, unde vorbindu-se despre istoriografia Antichității, se 
spune: «Se zugrăvesc cu artă și interes tipurile principale; 
istoricul e un sculptor care taie în marmură statuile eroilor. 
Mulțimea aceea fără amintire istorică, care a creat, a susținut 
sau a combătut pe erou, nu e menționată decât prin cifrele 
ucişilor și răniților, afară numai când un act de eroism scoate 
pe o parte din ei la lumina deplină a istoriei. Anticii n'au cu- 
noscut baso-reliefurile în istorie » 1). O aluzie în același sens 
o întâlnim şi în lecţia făcută doi ani mai târziu, despre Cum 
se scrie istoria ?: « Istoria era încă numai zugrăvitoarea eroilor, 
şi aceştia apăreau cu coturnul neapărat pe scenă » 2). 

Dacă acestea sunt proteste împotriva istoriei prin eroi, lecţia 
despre Ideile în istoria universală va fi un protest în direcția 
contrară: « În locul omului extraordinar s'au pus mulțimile 
anonime, în locul ideilor unora, s'au adus nevoile materiale, 
interesele obscure ale tuturora » 2). Afirmarea rolului ideii, rod 
al minții individuale, aşa cum am avut ocazia s'o cercetăm, 
căpăta astfel şi un aspect polemic. 

Adevărata poziție a lui Nicolae Iorga în acestă 
problemă e cel mai încăpător exprimată în discursul de 
recepțiune la Academia Română: «Astfel eroii nu se găsesc la 


1) Generalităţi, p. 22. 
2) Generalități, p. 57. 
3) Generalități, p. 71. 

o parte, în palate ori în temple. Și privirea nu se oprește 
îndelung, atentă, respectuoasă, a admiratoare, asupra lor, prin 
care sar dovedi dreptul de a trăi al unei naţii, pentru ca pe 
urmă să cuprindă într'o repede mișcare mulțimea care, în 
jurul clădirilor de marmoră de unde primește poruncile, dar 
unde n'are voie să pătrundă, circulă, se sfătueşte, cumpără 
şi vinde, se ceartă și se luptă. Eroii, pe cari doar istoricii ve- 
chilor concepții și metode i-au izolat de ceilalți, pentru ca pe 
urmă alți istorici, mai noi, să se răzbune asupra lor, lăsându-i 
să piară în cămările lor mari și reci, fără ambrosia lor zilnică, 
eroii se întorc înapoi în mijlocul acelora. cari i-au înălțat și 
pe cari i-au condus, cari i-au hrănit și pe cari i-au luminat, 
cari au dat mai la urma urmelor toate elementele materiale, 
ba, mai mult, toate elementele inconștiente, subconștiente 
ori mai puţin conștiente, din care în mintea lor superioară 
ori în supraomeneasca lor voință s'a elaborat în chip minunat 
ideea strălucitoare şi voința călăuză, prin care numele lor vor 
trăi totdeauna, fără ca ele singure să poată însă reprezenta 
o epocă întreagă. Se vede atunci, nu neagra gloată a celor 
mulți și mici, şi, iarăși, nu hlamida albă ori veşmântul de 
purpură, aurul, argintul, pietrele scumpe şi mărgăritarele de 
pe trupul protagoniştilor, ci silința, munca, lupta, înaintarea, 
retragerea, răsărirea în lumină ori cufundarea în întunerec a 
tuturora, unul condiționând pe celălalt şi acesta creând con- 
diții noi pentru munca tuturora, absolut solidară » 1). 

Poziția aceasta este iarăși explicată în Nevoia înoirii cunoş- 
tințelor istorice: « Eroi mai sunt, dar nu sunt numai ei, şi, în 
acelaşi timp, nu cădem în greșeala, de ieri, de a suprima eroii 
pentru a pune în locul lor svonul confuz al mulțimilor. Nu: 
glasuri clare trebue să fie, rezumând acele svonuri confuze, 
dar glasurile acelea clare nu vor avea niciodată în ele puterea 
de sguduire a sufletelor noastre, nu vor produce niciodată 
efectul acela măreț pe care-l pot produce, dacă ele nu se ridică 
tocmai din acel imens svon ce-l fac gloatele omeneşti când le 
simți că trăiesc, sufer şi luptă, şi lor le datorim ceva din cât 
datoream numai eroilor odinioară » 2). 


1) Generalităţi, pp. 90—91. 
2) Generalităţi, pp. 111—112. 

La un sfert de veac distanță, în 1937, îl regăsim și aici 
accentuând tot mai mult rolul socialului: «Eu nu spun că 
individul nu joacă un rol mare în istorie. Sunt indivizi cari 
prin singura lor apariție au făcut ca istoria să apuce altă cale... 
Dar chiar atunci când intervine individul, el nu este altceva 
decât cel care concentrează elementele sufleteşti dela socie- 
tatea în care trăiește, întocmai cum este un mărgean, la care 
au lucrat atâtea generații de vieți mărunte ale mării, şi deo- 
dată vezi cum se ridică la suprafață opera aceasta admira- 
rabilă a animalelor anonime care au colaborat la dânsa. Prin 
urmare, chiar atunci când înfățișezi istoria prin oameni, prin 
oameni reprezentativi... chiar atunci când prezinţi individul, 
revii tot la fenomenele acestea sufletești de grup, la actele 
acestea sociale » 1). 


* 
* * 


Acestea fiind în liniile lor mari răspunsurile lui Nicolae 
Iorga la problemele ştiinţei istorice, rămâne să vedem acum 
ce reprezintă această știință pentru societatea în mijlocul căreia 
se desvoltă. Aceasta ne va arăta și care va trebui să fie atitu- 
dinea istoricului față de materialul său. 

Valoarea socială a ştiinţei istorice a fost una dintre preo- 
cupările constante ale lui Nicolae Iorga. Din totalul 
de 29 studii ale Generalităților, şapte sunt consacrate în chip 
special acestei probleme. Chiar cea de a doua lecţie de des- 
chidere, din 1895, se intitulează: Despre utilitatea studiilor 
istorice. În ce constă această utilitate ? 

Dacă utilitatea specială, la fel ca la orice altă ştiinţă, este 
acea de a mulțumi pasiunea de cunoaștere a omului, utilitatea 
ei generală « va fi determinată. .. de numărul și însemnătatea 
virtuților morale mijlocite de dânsa » 2). Istoria va fi judecată, 


1) Fond şi formă în căutarea adevărului istoric, în Generalităţi, p. 234. Acelaşi 
înțeles îl are în fond şi acest pasaj din lecţia făcută un an mai târziu, despre Ce în- 
seamnă astăzi concepția istorică, în Generalităţi, p. 263: e ... Şi masele și indivizii 
hotărăsc în măsura în care au caracter dinamic şi reprezentativ. Viaţa unei socie- 
tăţi poate fi exprimată anonim într'un moment, şi se poate întâmpla în altul, ca 
masele acestea să nu fie capabile de a da o direcţie și de a înfățișa ceea ce repre- 
zintă spiritul unei societăţi şi acesta să se adune într'un om cum se adună razele 
într'un punct luminos: sufletul naţional să se adune într'o personalitate». 

2) Generalităţi, p. 33. 

deci, în raport cu posibilităţile sale de acţiune, pentru a reuși 
în împlinirea acelei « sarcini de estetică morală, care ne dă un 
suflet întreg, liniștit, frumos » 1). In acest sens istoria şi exer- 
cită puterea sa binefăcătoare prin cuprinsul său şi prin metoda 
ce foloseşte. 

In ceea ce priveşte cuprinsul, «istoria e disciplina cea mai 
umană dintre toate... nu numai că ne lasă în mijlocul vieții, 
dar o lărgeşte prin perspectiva imensă a trecutului, prin pre- 
simțirea viitorului fără de capăt ». «Ea ne prezintă oameni 
feluriți ai timpurilor deosebite. Ea ne învață cu atâtea chipuri 
de cugetare, cu atâtea modalități de simţire care lasă rece sau 
umplu de dispreț şi ură pe omul fără pregătire istorică, pe 
cel deprins cu generalitățile umane » 2). 

Metoda istorică, pe de altă parte, impunând ca faptele să 
fie « cernute, desfăcute cu o lungă și delicată răbdare... dă 
sufletului alăturea cu virtutea cea mare a răbdării, iubirea 
preciziei » 3). Atari foloase le resimte în special cercetătorul, 
şi trebue să recunoaștem că amândouă aceste virtuţi își vor 
vedea cu timpul valoarea scăzută în ochii istoricului. Răbdarea 
va trebui să accepte modestă alături de sine «saltul », perce- 
perea adevărului prin intuiție, iar în ceea ce priveşte precizia, 
din împotrivire față de excesele erudiției în stabilirea amănun- 
tului, va merge până la a-şi însuși reflecția lui d'Aguesseau, 
că «o prea mare și prea migăloasă exactitate coboară spiritul 
în loc să-l înalțe şi nu produce decât o confuzie de idei, gră- 
mădite unele peste altele » €). 

Nu acelaşi lucru se întâmplă cu o altă virtute, acea izvo- 
râtă din continua posibilitate a greșelii, din pricina materia- 
lului și mijloacelor de lucru ale istoricului: « La început, spi- 
ritul, deprins cu libertatea, se revoltă de umilirile neapărate 


1) Ibid. 

2) Ibid. Această îmbogățire sufletească prin studiul istoriei va fi una dintre 
temele predilecte ale lui Nicolae Iorga. Pe drept cuvânt va putea spune el 
în 1939, vorbind despre Sensul învățământului istoriei, în Generalități, p. 306: e Am 
spus-o de atâtea ori și o repet: învățământul istoriei este îmbogățirea cunoștințelor 
despre umanitate şi despre sine însuși în umanitate, prin cunoaşterea tuturor lu- 
crurilor pe care le-au făcut oamenii totdeauna. Este o îmbogățire, o întregire şi o 
înălțare a vieții fiecăruia ». 

3) Generalităţi, p. 35. 

4) Originea și desvoltarea istoriei universale, în Generalităţi, p. 286. 


23 A. R. — Memoriile Secțiunii Istorice. Seria HI. Tom. XXVII. 

ce le întâmpină. Apoi, cu vremea, găsindu-şi greşelile aiurea, 
la cei mai mari, convins de fatalitatea lor, el păstrează din 
amintirea desiluziilor şi a înfrângerilor o modestie de spirit 
care nu cade până la descurajare, dar taie pentru totdeauna 
putinţa insolenţei și a prezumţiei » 1). 

Variatele virtuți izvorîte din studiul istorici fac ca epocile 
în care acesta predomină să fie «cele mai armonioase, mai 
echilibrate » 2). De aici şi concluzia lecţiei: + Şi, în toleranța 
timpurilor actuale, în optimismul încrezător ce pare că urmează 
pesimismului desperat al romanticilor, în setca de activitate, 
de exactitudine, e de sigur şi înrâurirea acelei renașteri a stu- 
diilor istorice care va avea mari urmări pentru sufletul uma- 
nității viitoare » 2). 

In această concluzie sunt cuprirse două roade aduse de 
cultivarea ştiinţei istorice, pe care le-am lăsat până acum la 
o parte, pentrucă cercetarea lor se cere mai amănunțită: op- 
timismul şi toleranța. 

Optimismul izvorăşte din contemplarea omenirii în mers. 
Există la Nicolae Iorga o credință care nu-l va părăsi 
niciodată, într'o finalitate a desfășurării istorice, într'o biru- 
ință, în ciuda oricăror înfrângeri trecătoare, a binelui şi a 
justiției. Nu putem vorbi de o finalitate teologică, nu întâlnim 
interverția Providenţei, dar este totuși o finalitate morală, 
impusă de însăşi condiţia umară. 

« Privirea omenirii însăși, ne spune el în acea lecţie de des- 
chidere, privirea ei largă şi înțelegătoare e mai puţin desilu- 
zionantă decât ochirea aruncată asupra condiţiilor fatale în 
care e menită să trăiască. Deci, cu cât o discipliră va reținea 
mai multă vreme ochii asupra omului, cu atâta ni va face vieaţa 
mai simpatică, mai vrednică de încredere. E adevărat că pa- 
ginile frumoase ale istoriei sunt copleșite ca număr de cele 
întunecate sau stropite cu sânge, că de aici minţi grăbite scot 
motive de condamnare pentru umanitate, dar, privită dela înăl- 
țimea trebuitoare, istoria povesteşte un mare triumf al energiei 
omenești, care e oprită adesea în loc, care pierde din roadele 


1) Generalităţi, p. 37. 
2) Jbid. 
3) Ibid., p. 38. 

silințelor sale, dar care-şi câştigă înapoi, prin luptă îndărăt- 
nică, cuceririle cotropite un timp de inconştiența barba- 
rului, de nisipul deşerturilor » }). 

Cinci ani mai târziu, în 1900, o nouă lecție de deschidere 
se intitula Moralitatea şi armonia istoriei. Aici cetim că «un 
observator superficial n'ar vedea în desfăşurareaevenimentelor... 
decât conflictul veşnic repetat şi monoton al acelorași forțe, 
o lungă agitaţie sterilă, în vălmășagul căreia se pierde pe rând 
vieaţa generaţiilor ce se succed. Desordinea, lipsa de gradaţie, 
absența unei ţinte înlătură ideea unei frumuseți artistice supe- 
rioare a istoriei, și nimeni n'ar putea descoperi un element 
moral, o satisfacere a conştiinţei în tragi-comedia, vulgară sau 
crudă, a hazardului »2), Și totuși, lunga îndeletnicire cu stu- 
diile istorice duce la cu totul alte rezultate: « Confuzia izvoa- 
relor se limpezeşte în spiritul meu, din sgomotul faptelor se 
desface armonia și în căderea dreptului, în triumful omului 
de fier, în hecatombele învinșilor, cari credeau că mor pentru 
dreptate, deosebesc biruința unei moralităţi superioare » 2). 

Dacă valoarea unora dintre exemplele aduse în acest scop 
va apărea mai târziu îndoielnică istoricului, concluzia îi va 
rămânea scumpă mai departe. Şi aceasta este: « .. Istoria e 
răbdătoare, dar dreaptă » 4). 

Intr'una din ultimele sale conferințe, acea despre Sensul 
învățământului istoriei, din 1939, repetă într'o formă mai dis- 
cursivă și cu aluzii la întâmplări recente, vechile gânduri dela 
sfârşitul celuilalt veac: « Vieaţa noastră este aşa de mărginită, 
mărginită în timp, mărginită în spațiu, mărginită în putinţa 
de manifestare, în ea însăşi vieața aceasta reprezintă aşa de 
puțin, încât trebue s'o lărgim și s'o ridicăm cât se poate mai 
sus, să trăim cu noi înşine vieața oamenilor cari au fost, să trăim 
vieața societăților care s'au manifestat, să ajungem în felul 
acesta la o înțelegere filosofică a vieții omenirii și a concep- 
ţiilor morale după care să ne îndreptăm. Fiindcă în lumea 
aceasta restrânsă care stă înaintea noastră, vedem de atâtea 
ori nedreptatea învingătoare, vedem brutalitatea care anexează 


1) Ibid., pp. 34—35. 
2) Generalităţi, p. 61. 
3) Ibid., p. 62. 
+t) Ibid., p. 67. 

țările şi distruge naționalitățile, vedem grosolănii care lovesc 
fără mustrare de cuget în cugetarea omenească, vedem oameni 
cu totul inferiori, cari, printr'un noroc sau o favoare, sar în 
capul unor oameni cari valorează mult mai mult decât dânșii, 
şi atunci ne putem descuraja. 

« Luaţi însă istoria şi veţi vedea care este soarta regimu- 
rilor care au atentat la cugetarea liberă în omenire; căutați 
în istoria omenirii şi veți vedea unde au ajuns toți cuceri- 
torii, toți apăsătorii de țări şi distrugătorii de neamuri. In 
paginile istoriei vedeți ce se alege din prostul care înșeală: 
vine un moment când toată înșelăciunea iese la iveală şi nimic 
nu împiedecă pe omul de valoare de a apărea astfel, dacă nu 
în generaţia lui, cel puţin în fața generaţiilor ulterioare ale 
nației din care face parte. 

«Acesta este rostul istoriei » 1). 

In același an, în lecţia de deschidere la Academia de Co- 
merț, va merge până la a căuta în această direcție definiţia 
istoriei — a istoriei înseși şi nu a ştiinţei istorice: «In sens 
moral, Istoria este totuşi marea judecată a tuturor Statelor 
şi Naţiunilor; definiția aceasta i se poate da »2). Finalitatea 
morală a desfășurării istorice capătă în acest chip o ultimă 
şi răspicată afirmare. 

Ultima virtute hrănită de cercetarea istorică, spuneam că 
este, după lecţia din 1895, spiritul de toleranță: « Deprins 
cu Varietatea adevărurilor de sufragiu, spectator mișcat, dar 
experient, al năruirilor de sisteme şi de credințe, istoricul 
înțelege prea mult pentru a osândi prea aspru. Şi, dacă re- 
lieful personalității scade, inima se face mai largă, sau, mai 
bine, inima se face mai largă tocmai fiindcă relieful perso- 
nalității scade. 

«Dar nu numai cunoaşterea brută, familiarizarea face pe 
istoricul adevărat — tolerant. El caută odată cu percepţia fap- 
tului să stabilească relațiile lui, originile şi urmările, să și-l 
explice... Tout comprendre, c'est tout pardonner. Dacă nu tot, 
foarte mult » 2). 


1) Generalităţi, pp. 306—307. 
2) Generalități, p. 328. 
3) Generalităţi, p. 34. 

De altminteri şi cu un an înainte, comentând definiția ce 
dăduse științei istorice, tânărul profesor se ridicase împotriva 
istoriei moralizatoare, a cărei concepţie «se va pierde numai 
cu comprehensivitatea crescândă a secolului nostru pentru 
feluri de a gândi care nu mai sunt ale sale. « Tout comprendre, 
c'est tout pardonner » e o idee foarte dreaptă şi foarte fru- 
moasă » 1). 

Poziţia lui Nicolae Iorga în această privință va su- 
feri modificări substanţiale. Pe lângă judecata imanentă a 
istoriei, pe care am văzut-o afirmată dintru început, el va 
accepta curând, va socoti chiar obligatorie, şi judecata isto- 
ricului. Nu va fi vorba, de bună seamă, de îngustarea voită 
a orizontului, de renunțarea la putinţa de a înțelege că există 
«atâtea chipuri de cugetare », «atâtea modalități de simțire ». 
Făcând aceasta, istoricul şi-ar anihila în același timp orice 
posibilitate de percepere a varietății epocilor istorice, totul 
ar deveni plat, uniform, de multe ori inexplicabi . Sunt totuşi 
anumite valori morale, considerate fixe, şi nu simple moda- 
lități ale spiritului unei vremi, în virtutea cărora istoricul 
are dreptul să-și țină judecata. In fapt, istoricul, consecvent, 
va adopta criteriile întrebuințate de istoria însăși. 

Punctul acesta de vedere al fixării valorii morale de către 
istoric va străbate încă din r911, în Doud concepții istorice, 
unde, vorbind de noul mod de a înțelege vieața popoarelor 
și în general desfășurarea istorică, Nicolae Iorga spune: 
4 Iată însă că şi morala istorică se schimbă. Virtuţile publice, 
moralitățile naționale se desfac din priveliştea aceasta gran- 
dioasă a încordărilor prin care un neam își cucerește, își păs- 
trează, își mărește locul sub soare, a rivalităților, pline de 
dureri grozave și de mari bucurii, ce se desfășură şi se vor 
desfășura între neamuri, care trebue să tindă a se întrece 
pentru a se putea menținea și pentru a duce mai departe 
în menirea ei, de sigur dumnezeiască, umanitatea însăși. Nu 
se va mai pune ramura de palmier la mormintele celor cari 
în traiul lor individual s'au dovedit următori ai învățăturilor 
celor bune, ci se vor pregăti cununi murale pentru apărătorii 


1) Generalități, pp. 21—22. 

de patrie şi de națiune, cununi triumfale pentru biruitorii 
de dușmani, pe câmpul de războiu, ca și în meşteşugurile 
modeste, în economia răbdătoare, în vioiul schimb de bo- 
găție, în cultivarea științei, literaturii și artelor. De fapt, cine 
se încunună e poporul însuși, pentru marile însușiri, pe care 
nimic nu le poate înfrânge, ale hărniciei, disciplinei, solida- 
rității și înțelegerii pentru acel ideal care singur împiedecă 
societăţile de a pieri mizerabil la picioarele umede ale mesei 
unui banchet » 3): 

Rolul de judecător al istoricului este, însă, afirmat cu tărie 
de Nicolae Iorga în ultimele formulări ale gândirii sale 
istorice. In Sensul învățământului istoriei, din 1939, cetim: 
« Importanță în istorie au două lucruri: s'o înţelegi ca des- 
voltare, și să înţelegi, să judeci, să iubeşti sau să condamni 
sufleteşte pe aceia cari au jucat un rol în istorie; să-i tratezi 
ca oameni vii, pe care i-ai întâlnit înaintea ta, ai avut a face 
cu ei, i-ai lăudat, i-ai osândit, să-i auzi vorbind şi să-i vezi 
mergând » 2). Iar în prefața la Istoriologia umană, spune: 
« In tragedia ateniană din când în când se aude svonul co- 
rului: el comentează, el judecă. Istoricul îndeplineşte acest 
rol şi el n'are dreptul, — de fapt n'are nici putinţa, — de 
a-l părăsi » 3). 

Și în 1895, Nicolae Iorga se arăta sensibil la valorile 
morale. Singură încercarea de a dovedi existența unei moralități 
în desfășurarea istorică ar fi suficientă dovadă. ȘI totuşi, între 
«a înțelege totul e a ierta totul», chiar cu adausul: «dacă 
nu tot, foarte mult», şi obligația istoricului de a fi și un ju- 
decător, distanța apare suficientă pentru a se cere marcată. 
Trebue în același timp precizat că e vorba mai mult de ati- 
tudinea istoricului, decât de criteriile sale de judecată. Căci 
«a ierta», ce înseamnă altceva decât a absolvi de o vină, 
care nu poate fi judecată decât în virtutea unor principii 
morale ? Ceea ce se schimbă e însă atitudinea, care în 1895 
e cerută să fie mai cu seamă acea a unui pledant, pe când 
în 1040 se invocă hotărîrile judecătorului. Această evoluţie 


1) Generalităţi, p. 95. 
2) Generalităţi, p . 807. 
3) Generalități, p. 344. 

de punct de vedere este fără îndoială în legătură cu o con- 
vingere tot mai fermă despre răspunderile istoricului, izvo- 
rîte din rostul social al ştiinţei sale. 


Incă din 1911, în cuvântarea-i de intrare la Acădemie, N i- 
colae Iorga mărturisea datoria istoricului de a participa 
la vieața vremii sale, afirmând implicit valoarea socială a 
ştiinţei istorice: « Făcând parte dintr'un popor, înfățișându-i 
vieața, încălzindu-se astfel de toate silințele şi credințele chel- 
tuite în cursul epocilor, mișcat de nesfârșitele suferințe prin 
care a trebuit să treacă neamul său pentru ca să ajungă până 
în timpul de față, având în sufletul său răsunetul tuturor 
triumfurilor şi tuturor înfrângerilor câștigate şi suferite în 
timp de secole, istoricul e un bătrân prin experiență al na- 
ției sale. Dacă nu-l întreabă alții, el e dator să vorbească, 
ținând la dispoziția contemporanilor învățături. culese în vas- 
tul câmp al trecutului studiabil » 1). 

Doi ani mai târziu, în comunicarea dela Londra despre 
Bazele necesare unei noi istorii a Evului Mediu, găsim explicaţii 
nouă ale chipului de înrâurire a istoriei asupra societăţii: 
«Nu e vorba de a reabilita aici vechea concepţie, definitiv 
condamnată, de: magistra vitae, a unor societăți trăind sub 
direcția istoricilor moraliști, în stare să dea soluții tuturor 
greutăților momentului, să deslege problemele cele mai grele 
ale unei ere nouă. Contemporanii noștri, ca și cei cari vor 
veni după noi, vor ținea seamă în primul rând, dacă nu ẹx- 
clusiv, de propriile lor interese şi vor ceda numai sugestiilor 
poruncitoare ale sentimentelor lor. Nu este nimic de făcut 
în acest domeniu și încercările pline de cele mai bune intenții 
nu duc la un rezultat. 

« Dar trebue păstrat civilizațiilor moderne acel simț istoric, 
care este o parte, o foarte mare parte din bunul simț uman. 
'Trebue să li se procure mijlocul de a reacţiona contra tendin- 
telor unui simplism primejdios, care ar fi în stare dintr'un 
moment într'altul să schimbe chiar bazele vieţii sociale, fără 
să-şi dea seama de forțele pe care le distruge și pe care nu 


1) Generalităţi, p. 97. 

le va putea înlocui prin altele. In sfârşit, trebue pusă față 
în față, mulțumită învățămintelor istoriei, concepția unui or- 
ganism sănătos cu cea, aşa de vătămătoare, a transformărilor 
anorganice, mecanice, care sunt totdeauna cu putinţă şi care 
dau, din nenorocire, aproape totdeauna aceleași rezultate » 1). 
Concluzia izvorîtă din aceste considerații e accea că «este 
deci absolut necesar a da o istorie universală, în chipul cel 
mai larg, membrilor societăţii noastre... Provocată de către 
nevoile vitale ale mediului nostru, ea trebue să aibă vioiciunea, 
căldura, caracterul practic, ba chiar polemic, al operelor care 
vor să influențeze, să menţină sau să prefacă. 

« Dacă nu vom da-o noi, alții, de speța inferioară a vulga- 
rizatorilor, vor da-o fără spirit istoric şi fără niciun simț al 
responsabilităţilor, unei lumi dornice să o capete » 2). 

Această concepţie de «historia militans » o regăsim la în- 
cheierea celui dintâi războiu mondial, în Noi direcții în istorie: 
«Ne închisesem într'o cetățuie pe care căutam a o face cât 
mai neabordabilă pentru publicul din afară. Ne sălășluisem 
într'o pagodă întărită, unde făceam pe mandarinii, dăruind 
şi școlarilor, ca răsplată a tot ce părăseau din vitalitatea lor 
firească și din contactul cu lumea reală, pentru a se ridica 
la o situație în lumea științifică, nasturi de cristal colorați, 
împreună cu dogma corespunzătoare » 9). «O vieață uriașă, în 
plină transformare tumultuoasă și roditoare, cere pentru sine 
totul şi distruge ceea ce nu i se dă. Mulțimile nu mai sunt 
ceva care să corespundă sclavilor antichității, închise în tem- 
nița ignoranței, ca aceia în a ergasteriilor. Dacă ne vom co- 
bor la ele, cu fiecare pas în jos ne vom simți în fapt înain- 
taţi; dacă vom rămânea pe piscurile noastre, vom muri 
de foamea realităților pe care noi înșine le vom fi refuzat. 

« Să scriem și să predăm ceea ce trebue, lucrurile de care 
societatea are nevoie şi în sensul pe care societatea îl pre- 
tinde ca să ne audă și să ne asculte. Să intrăm în lupta care 
se poate lipsi de noi, poate, dar departe de care noi înşine 
nu însemnăm nimic. Pulsul preocupațiilor noastre să bată 


1) Generalităţi, p. 127. 
2) Ibid., p. 128. 
3) Generalităţi, p. 139. 

în ritmul, fie și înfrigurat, al timpului. Orice subiect am trata, 
îndată ce trecem de domeniul, pe care să-l știm mărginit și 
să-l concepem modest, al constatărilor noi, cu care se îm- 
bogățeşte istoria, să-l interpretăm în sensul vremii noastre, 
să-i stoarcem ceea ce această vreme doreşte pentru folosul 
ei. Să pornim dela societatea contemporană şi să revenim 
la dânsa » 1). 

Nu trebue însă să ne înșelăm asupra cuprinsului acestor 
exhortații. Ceea ce vremea dorește pentru folosul ei, nu în- 
seamnă totdeauna ceea ce îi place mai mult vremii, ceea ce 
întruneşte mai multe sufragii, ci ceea ce îi trebuește vremii. 
Aceasta reiese atât din cele spuse în 1913 şi reproduse cu 
puțin în urmă, cât şi dintr'un articol scris câțiva ani mai 
târziu, intitulat O notă despre valoarea morală a istoriei, în 
care cetim: 4 Un profesor de istorie, un istoric e astăzi, poate, 
un neplăcut predicator, care cu toate acestea trebue să stărue 
cu încăpățânare în misiunea lui. Cu cât o răspândește mai 
mult prin graiu și scris, cu cât o liberează mai mult de sco- 
lastica şcolilor de simplă erudiție, cu atât mai multe servicii 
aduce secolului său, contribuind la o operă de însănătoșire 
de care depinde păstrarea unei civilizații care poate fi privită 
cu dispreț, dar care niciodată nu s'ar putea înlocui » 2). 

Același rol social al istoriei, în sensul mai ales de prezer- 
vare a unor lungi şi laborioase achiziții ale umanității, îl re- 
găsim tot mai des repetat în lecțiile și conferințele ultimei de- 
cade din vieața istoricului. Astfel, Spiritul istoric, cercetat în 
lecţia de deschidere din 1929, va consta în primul rând din 
4 simțul necontenit al desvoltării »: «Pe dunga desfăşurărilor 
fără capăt trebuesc așezate toate obiectele cugetării noastre 
pentru a le smulge atâta înțeles câte în puterea mijloacelor 
noastre de înțelegere şi mai ales de divinare »2). Pe lângă simțul 
desvoltării, al unei desvoltări organice, spiritul istoric trezeş- 
te şi sentimentul «relativității tuturor cunoştinţelor despre 
o realitate care nu ni se arată decât cu multă greutate și 
numai într'o parte a ei». « Deprinzându-se cu felul istoric 


1) Ibid , pp. 141—142. 
2) Generalităţi, p. 148. 
3) Generalități, p. 160. 

de a privi lucrurile, în orice domeniu va introduce cineva 
acest sentiment al unei complexități inextricabile, care con- 
vingė de relativitatea cunoștințelor şi de nevoia toleranței. 
Medicul nu va crede într'o singură și mântuitoare diagnosă 
ori farmacopee, judecătorul nu va închide întrun paragraf 
tragedia unei vieți și teologul nu va crede că are dumnezeirea 
în cutia biroului său » 1). In același timp, prin sentimentul 
apartenenței fiecărui amănunt la un întreg, care în limitele 
sale extreme îmbrățișă toată desvoltarea umană, «istoria dă 
şi o lecţie de integralitate »2). 

Pe aceeași linie de gândire stă şi lecţia de deschidere din 
1937, despre Concepţia umană a istoriei, protestare puter- 
nică împotriva mecanicizării, a producţiei în masă, pătrunse 
în domeniul ştiinţei istorice din acel al producției industriale : 
« Aici este greşeala fundamentală: fabricaţia aceasta în masă, 
fără suflet, fără a ținea seamă de dreptul individului, fără a 
ţinea seamă de utilitatea socială în vederea căreia lucrează cu 
toții, şi în politică, şi în activitatea socială, și în poezie, în artă, 
în istorie, căci, vrem nu vrem, dar ieşim cu toții din societate, 
conducem, ori de voim ori de nu, în măsură mai mare sau 
mai mică, această societate. Și prin urmare, cum dela socie- 
tate pornim, dela toți oamenii, trebue să ne întoarcem cât 
putem mai mult către toți oamenii. Aceasta constitue umani- 
tatea vieții omenești, în afară de care nu există decât tot 
ceva inferior și vrednic de dispreţ» 8). De aici concluzia 
pentru îndeletnicirile istoricului: « .. Această idee de uma- 
nitate trebue să te preocupe atunci când te gândeşti că aceea 
ce ai făcut, poate să aibă un singur mare scop: acela de a face ca 
umanitatea, societatea în care trăieşti să folosească din chipul 
cum ai înțeles D-ta, prin personalitatea D-tale şi prin perso- 
nalitatea ce ai acordat acelora de cari te-ai interesat, să folo- 
sească pentru refacerea către care trebue să mergem, refacere 
fără de care societățile europene se vor cufunda într'o decă- 
dere profundă, pe urma căreia vor veni rasele inferioare pentru 
a ne moşteni» $). 


1) Ibid., p. 161. 
23) Ibid., p. 162. 
3) Generalităţi, P. 223. 
4) Ibid., p. 228. 

Chiar în concluzia comunicării dela Ziirich despre Perma- 
nențele istoriei, apare această preocupare: « Va fi ceva oarecum 
diferit de produsele fabricate cu atâta metodă de erudiția 
contemporană. Dar vor fi, prin acest nou fel de a vedea vieața 
umană, cărți a căror influență va putea fi nesfârşit mai mare »1). 
Putem, cred, observa cu acest prilej, cum ideile de desvoltare 
unitară și organică, izvorîte din cercetarea trecutului omenesc, 
îl duc pe Nicolae Iorga la credința în datoria istori- 
cului de a pune știința sa în serviciul operei de prezervare a 
rezultantei unei desfășurări milenare, iar această sarcină, în- 
credințată ştiinţei istorice, la rândul său, îl îndeamnă la cer- 
cetarea tot mai stăruitoare a factorilor de permanenţă, din ce 
în ce mai evidentă în ultima parte a carierii sale. Cred că este 
inutil să mai adăugăm că opera de prezervare în serviciul căreia 
Nicolae Iorga pune ştiinţa istorică, nu e în niciun 
caz una de imobilitate în conservatism. La aceasta s'ar opune 
atât sensibilitatea, evidentă în pasajele citate, față de nevoile 
maselor, cât şi însuși aspectul de continuă devenire sub care 
îi apare desfășurarea istorică. 

Istoria nu va folosi însă numai la crearea spiritului 
istoric, cu toate urmările ce acesta le poate avea pentru vieața 
colectivă și acea individuală. Ea va putea cobori în arena con- 
temporaneității, pentru a ajuta cu lămuririle sale, şi în alte 
chipuri. Trebue, astfel, « ca şi studiile acestea istorice să aducă 
un folos în marea luptă pe care o duce omenirea pentru drept, 
și unele popoare pentru existența lor » 2). In acest sens, N i- 
colae Iorga va mărturisi în prefața la Istoriologia umană, 
că însăşi Istoria poporului românesc în cadrul formațiunilor lui 
de State a fost scrisă «nu fără un scop politic » 3). Tot astfel, 
e] se va simţi dator să ridice glasul pentru libertatea spiritului, 
invocând — în vremea unei dictaturi şi în preziua celei de a 
doua, în vara lui 1940 — întreaga desfășurare istorică, pentru 
a învedera că « Statul nu creează, ci întrebuinţează, coordo- 
nează, conduce. Pentru aceasta el trebue să aibă puteri în 
afară de dânsul, care se găsesc firește în societatea însăși. Iar 


1) Generalităţi, p. 255. : 
2) Ce înseamnă astăzi concepția istorică, în Generalităţi, p. 259. 
3) Generalităţi, p. 345. 

societatea nu le poate desvolta decât în deplinătatea libertății 
de gândire şi de expresie » 1). 

Plecând dela definiţia din 1894, a unei științe « fără scopuri 
străine de dânsa », urmărind singura contemplare a adevă- 
rului, ajungem astfel la o ştiinţă pusă cu toate puterile ei 
în serviciul societății înlăuntrul căreia se desvoltă. Ea va 
lămuri contemporanilor prezentul, ea îi va ajuta în făurirea 
viitorului: « Nimic nu se poate înţelege din ceea ce este fără 
cunoştinţa a tot ceea ce a fost şi nimic nu trebue ştiut în 
ceea ce este, fără deschiderea perspectivelor către ceea ce 
neapărat trebue să fie şi aceasta prin silințele acelora cari au 
știut ceea ce a fost în trecut, cari au cunoștință de ceea ce 
este în prezent şi cari de acolo trag tot ceea ce trebue pentru 
a întrevedea viitorul, dar şi energia trebuitoare pentru a fi 
factori activi în pregătirea acestui viitor » 2). Istoria, astfel, 
îşi lărgește oarecum limitele, legând neîncetat, peste puntea 
subțire a prezentului, trecutul cu viitorul. 

S'ar părea că această valoare socială ar pune în primejdie 
însuşi caracterul de știință al studiilor istorice, care implică 
urmărirea obiectivă a adevărului, indiferent care ar fi acesta. 
Nu e vorba însă nicio clipă de a deforma adevărul, pentru a-l 
potrivi după interesele, oricât de nobile ar fi ele socotite, 
pe care istoricul vrea să le servească. In concepția lui N i- 
colae Iorga, adevărul însuși, așa cum reiese el din 
desfăşurarea trecutului, face singur oficiul pe care i-l cere 
istoricul: «In acest chip nimic nu poate forma un popor 
mai bine decât cunoașterea adevărată a întregului trecut 
omenesc, nu în solemne figuri convenţionale ori în grupări 
estetice cu atitudini eroice, ci în toată mărimea și mișelia, 
în toată valoarea pozitivă și în toate scăderile de slăbiciune 
ale lui » 3). Ceea ce va depinde însă de istoric, va fi modul 
de transmisiune a adevărului, astfel ca acesta să poată exer- 
cita o acţiune asupra societății. Aici va interveni personali- 
tatea istoricului, pe care, pe de altă parte, am văzut-o cât 
de activ intervine chiar în descoperirea adevărului, ceea ce-i 


1) Individualism şi solidarism în desvoltarea istoriei, în Generalităţi, p. 323. 
2) Ce înseamnă astăzi concepția istorică, în Generalităţi, p. 268. 
3) Două concepţii istorice, în Generalităţi, P. 95. 

dă acestuia, în chipul în care reuşim a-l dobândi, acel ca- 
racter de relativitate care deosebeşte şi «l știința istorică de 
ştiinţele exacte. In acest sens este scutit istoricul de obli- 
gația «obiectivităţii ». 

Incă dela intrarea sa la Academie, Nicolae Iorga 
proclama nevoia de a se părăsi « demna seninătate obiectivă, 
care s'a numit « maiestatea istoriei » 1), iar la Congresul dela 
Londra afirma că acea operă necesară « membrilor societății 
noastre », nu va fi «o istorie universală de caracter imper- 
sonal, înțepenită în obiectivitatea ei nefolositoare » 2). Pe 
aceeaşi poziție îl vom regăsi în cele din urmă în prefața la 
Istoriologia umană, când, vorbind, e drept, despre forma 
literară a operei, socotea aceeaşi obiectivitate drept «nepu- 
tința de a fi subiectiv » 3). 


**x 

Cu aceste elemente va porni Nicolae Iorga la con- 
struirea acelei mari opere care trebuia să fie Zstoriologia 
umană. Dacă opera însăşi nu a ajuns să fie scrisă, liniile pe 
care trebuia ea să se desfășoare, au fost arătate cu destulă 
limpezime, şi acestea tocmai ne interesează în cadrul limitat 
pe care l-am impus cercetării de față. In repetate rânduri 
am avut ocazia de a le aminti. Se cade acum să le recapi- 
tulăm, dând drept încheiere acestor pagini înseși concluziile 
la care se oprise Nicolae Iorga după o jumătate de 
veac de frământare a materiei istorice. 

Istoriologia este «o știință, în sensul deosebit al legăturilor 
logice » 4) dintre evenimentele istorice, care vor fi reinte- 
grate «prin felul cum ele colaborează şi concurg la acel mare 
lucru, cel mai mare din toate, care e vieața omenească în- 
săși » 5). La baza ei stă credinţa în « unitatea absolută a vieții 
omeneşti, în orice margine de spațiu şi de timp » ê), astfel 


1) Ibid., p. 94. 

2) Generalităţi, p. 128. 

3) Generalităţi, p. 348. 

4) Prefaţa la Istoriologia umană, în Generalități, p. 344. 

5) Ibid., p. 343. 

*) Cuvântare la deschiderea Institutului de Istorie Universală, în Generalități, 
. 216. 

că istoria va trebui să redea « acest mers general al omenirii. . . 
unitar şi organic » 9. Până când va reuși să descopere legă- 
turile care unesc absolut tot trecutul omenesc în acel « mers 
general », istoria universală rămâne într'un anumit sens o 
ştiinţă deschisă: «Ea așteaptă momentul când anumite po- 
poare (cum sunt acele din Malaezia, din Polinezia sau Pieile 
Roşii) vor putea intra în ea, când se vor găsi legături care 
deocamdată nu se pot fixa şi se va descoperi o prezentare 
literară destul de potrivită pentru ca totul să se îmbrace într'o 
formă care să nu semene cu forma precisă și sigură pe care 
o avem noi pentru popoarele a căror vieață o cunoaștem până 
în cele mai mici amănunte » 2). 

Pentrucă în această « concepţie dinamicăa istoriologiei » 2) se 
va căuta să se redea tocmai aspectul de continuă desfășurare, 
se va face, între faptele pe care le pune la îndemână istoria 
obişnuită, «o strictă selecție » 4), reținându-se doar acele din 
care «a ieșit un mers mai departe sau o schimbare de mers 
în desvoltarea unei societăți » 5). Faptele astfel alese, pentrucă 
e vorba de a sufla iar duhul vieţii asupra trecutului, vor 
«intra vii în structura creațiunii ce se urmăreşte » 6). 

Pentru stabilirea legăturilor, care vor da tocmai senti- 
mentul unității şi organicității desfăşurării istorice, se va 
recurge continuu «la similitudini, la paralelisme, la repetiții 
istorice, elementele înseși din care se alcătueşte istoriologia » 7). 
In acelaşi scop se vor folosi acele «statornice puncte de sprijin », 
care sunt permanențele. Ele vor uni «prin timp şi spațiu 
capitolele organismului în mers care e istoria », vor fi « sche- 
letul solid » al întregii construcţii. «A le desprinde din ţesă- 
tura complicată a istoriei, înseamnă a pune notele fundamentale 
ale adevăratei sale comprehersiuni ». Dar, a le folosi, «nu 
înseamnă să le chemi într'un anume moment, când această 


k Originea şi desvoltarea istoriei universale, în Generalități, p. 278. 
> Ibid. 

3) Generalități, P. 344. 

+) Ibid., p. 343. 

6) Concepția umană a istoriei, în Generalităţi, p. 227. 

€) Generalităţi, P. 344. 

7) Cuzântare la deschiderea Institutului de Istorie Universală, în Generalităţi, 
p. 217. 

comprehensiune lipseşte. Ele trebue să fie totdeauna de față, 
dar fără a sublinia prea mult prezenţa lor» 1). 

E inutil aproape să mai spunem că în această desfășurare a 
vieţii istorice universale nu-și vor avea rost compartimentările 
pe națiuni sau aspecte de activitate umană, fiecare popor 
urmând să fie « recomandat şi prezentat mai ales în momentul 
când el apare ca element nou şi hotărîtor în acest curent 
general, ce străbate veacurile și cuprinde toată esența sufle- 
tească şi toată manifestarea vitală a tuturor neamurilor » 2), 
totul izvorând, după cum o spunea încă din 191, dintr'o 
« singură energie generatoare » 8), 

Nicolae Iorga însuşi compară «construcţia dinamică » 
a istoriologiei cu o tragedie clasică: « E vorba doar de tragedia 
acestui neam omenesc şi în ea, dacă sunt scene care expun, 
sunt şi acte care duc mai departe conflictul. In jurul actorilor 
sunt atâția cari nu vorbesc, pentrucă n'au rost de a vorbi, dar 
şi cei cari vorbesc, în mijlocul acestor tăcute xovpă pboona, 
mau cuvântul oricând, ci numai atunci când prin ce spun şi 
fac, se merge mai departe. Intre ei sunt corifei şi asupra lor 
se îndreaptă atenția, în momentul când ei sunt, astfel, «în 
frunte » (xopvq?)) » $). Iar rolul corului îl va ținea aici istoricul 
însuşi. 

E semnificativ pentru gândirea lui Nicolae Iorga, 
că atunci când vrea să evoce chipul de împlinire a operei care 
trebuia să întrupeze o nouă știință, — sau cel puţin o nouă 
treaptă a unei vechi ştiinţe, — el se îndreaptă spre comparații 
din câmpul creațiunii artistice, spre care îl va duce și forma 
pe care o socoate necesară transmisiunii adevărului. Fie-ne 
îngăduit şi nouă să-l urmăm pe această cale, evocând carac- 
terul simfonic al concepţiei sale istorice, în care varietatea 
sunetelor se înmănunchiază — se leagă, am spune — în-întreg, 
în care permanența temei îmbracă aspectele feluritelor or- 
chestraţii, în care desfășurarea are când ritmul lent al vre- 
murilor de liniștită aşezare, când mișcarea iute a zilelor de 


1) Permanenţele istoriei, în Generalităţi, p. 255. 

3) Originea şi desvoltarea istoriei universale, în Generalităţi, p. 278. 
3) Două conc-pții istorice, în Generalități, p. 90. 

€) Prefaţa la Istoriologia umană, în Generalităţi, p. 344. 

adânci prefaceri. Ceea ce spunea cândva Nicolae Iorga 
despre stilul ce se cere istoricului, nu se potrivește oare întregii 
sale imagini a devenirii umane ? 

«E aşa de sublimă, de dramatică, de impresionantă, acea 
măreață luptă de natura și soarta căreia ne ocupăm, încât ea 
ne cucerește prin superiorul, prin durerosul ori triumfalul ei 
sens uman. Atunci stilul istoricului pornește din toată ființa 
lui mişcată şi poate atinge în cetitor toate notele sufleteşti. 
E tot atâta deosebire între această formă și cea veche, ca între 
muzica de salon a operelor veacului al XVIII-lea, între me- 
lodia de sine stătătoare a lui Rossini şi uriașele simfonii 
wagneriane ale artei moderne, în care se încearcă, făcând şi 
disarmoniei un loc, să se dea răsunetul adânc al sufletului 
omenesc întreg » 1). 


Noemorie, 1944. 


1) Doud concepții istorice, în Generalităţi, P. 94. 

Memoriu admis în ședința dela 27 Aprilie 1943 


Dată fiind puținătatea izvoarelor, istoricul primelor timpuri 
ale 'Voivodatelor româneşti trebue să facă, în opera sa, 
un foarte larg loc ipotezei. Dar fără îndoială, dacă el dorește 
ca această ipoteză să fie altceva decât o nesigură construcție 
logică, nesprijinită pe niciun fel de temelie de fapte, atunci o 
serioasă cercetare critică a fiecărui izvor în parte este mai mult 
decât trebuitoare, 

O asemenea cercetare critică a ceea ce se presupune a fi 
cea mai veche știre despre un Voivod al Țării Românești, 
încearcă să fie paginele ce urmează. 


Sunt în deobşte cunoscute evenimentele ce turburau, în 
primul deceniu al secolului al XIV-lea, liniștea Regatului 
Ungar şi a Voivodatului Transilvaniei. 

In cursul luptelor pentru tron, ce urmaseră după moartea 
lui Andrei al III-lea (şi care atinseseră punctul culminant 
prin anii 1305—1308), Otto de Bavaria, unul dintre 
pretendenți, reușise să se încoroneze cu «Sfânta Coroană» 
a Regatului Apostolic. Dar, deoarece Sfântul Scaun susținea 
pe un alt candidat — pe Carol Robert de Anjou, viitorul 
rege — Otto este excomunicat de către Arhiepiscopul de 


24 A. R, — Memoriile Secţimnii Istorice. Seria III. Tom, XXVII 

Strigoniu. Simţindu-și astfel situațiunea primejduită, preten- 
dentul bavarez încearcă o apropiere de Ladislau, puternicul 
Voivod al 'Transilvaniei, duşmănos şi el față de Carol Robert. 
Se plănuise chiar o căsătorie între Otto și fiica transilvănea- 
nului, care poate să fi fost şi el un pretendent la tronul ungar, 
dar, poate mai de grabă, numai un spirit practic ce dorea să 
obțină — profitând de anarhia stârnită de aceste evenimente 
— independența deplină a Voivodatului său. 

Lucrurile s'au întâmplat însă cu totul altfel decât socotise 
Principele bavarez: după sosirea sa în Transilvania, nici vorbă 
n'a mai fost de căsătorie, ci, dimpotrivă, Otto a fost prins de 
către Ladislau, aruncat în închisoare şi silit să încredințeze 
Voivodului coroana regală pe care o adusese cu sine, Mai 
târziu, el reușește să scape în Galiția — cu al cărei principe 
era înrudit — și să se întoarcă apoi în patrie 1. 

In legătură cu aceste evenimente, un cunoscut pasaj din 
Cronica Rimată a lui Ottokar de Styria, scrisă în mittelhoch- 
deutsch, pe la 1308—1310 °, ni-i arată pe Români ca ameste- 
cați alături de Ladislau în luptele amintite. 

După câte ştim, Robert Roesler, în bine-cunoscutele sale 
Româănische Studien ?, a fost cel dintâi care, încă de acum 
trei sferturi de secol, a atras atențiunea asupra acestui izvor. 
După interpretarea pe care Roesler, bazat pe vechea edițiune 
a lui Pezî, o dădea episodului ce ne interesează, Ladislau 
ar fi prins pe Otto de Bavaria și l-ar fi trimis ca prizonier la 
« Voivodul Românilor de peste munți», pentru ca acesta, 
după cum făgăduise, să facă —prin felurite chinuri —-pe 
nenorocitul prizonier să dea lui Ladislau coroana şi bijute- 
riile regatului ungar, pe care le deținea. 

Roesler — care, indiferent de concluziile eronate ale lucră- 
rilor sale, are totuși meritul de a fi primul cercetător cu 
spirit critic (ba chiar hiper-critic) din istoriografia româ- 
nească 5 — are oarecari îndoieli în ceea ce privește ştirea ce 
ne preocupă. Deși el recunoaşte că, în general, Ottokar este 
foarte bine informat, totuşi i se pare că episodul cu Voivo- 
dul Românilor ar avea etwas von dem Zuschnitt einer 
Legende »€. Această atitudine a savantului german se dato- 
rește faptului că, în cuprinsul povestirii lui Ottokar, inter- 

vine un element supranatural: ori de câte ori Voivodul Ro- 
mânilor, om de o rară cruzime, hotăra să-l omoare pe prizo- 
nier în cumplite chinuri, o boală misterioasă punea în pri- 
mejdie vieața sălbaticului Domn; așa încât, pâră la urmă 
convins — și prin stăruințele soției şi ale supușilor săi — că 
se află în fața unei minuni dumnezeești, el lasă pe Otto să 
fugă în Galiția. 

Acesta este singurul lucru pe care Roesler îl are de obser- 
vat cu privire la episodul povestit de Ottokar. 

Dată fiind autoritatea de care se bucura autorul « Studiilor 
Româneşti », știrea trece foarte curând şi la Dimitre Onciul ? 
— dar desbărată de îndoielile savantului german, ce păreau 
izvoriîte numai din spiritul hiper-critic ce caracterizează în- 
treaga sa operă. Mai târziu, în Originele Principatelor Ro- 
mâne 8 Onciul va încerca să identifice pe mai sus amir.= 
titul «Voivod al Românilor de peste munți» cu Tihomir, 
tatăl lui Băsărabă Intemeietorul, 

Cu un an înaintea apariției Originelor, Hasdeu se ocu- 
pase şi el — în Negru-Vodă — de știrea păstrată de cronica 
lui Ottokar, In capitolul ce-i este închinat, întitulat Mircea 
I şi vobiea Regelui Ottone îni Oltenia ?, pe lângă identificarea 
Voiodului Românilor cu un «Mircea I » — Domn al Țării 
Românești, care, născut în imaginația fecundă a lui H a s- 
deu, n'a trăit decât între paginele acelei cărți — ne mai în- 
tâmpină încă un fapt bizar: Hasdeu nu citează decât un 
rezumat german modern al celor două cânturi din poema lui 
Ottokar, în care se povestesc cele ce ne interesează. Autorul 
Istoriei Critice socotește, că aceste câteva rânduri, «ne 
ajung » 1, Căci, într'adevăr, nu-i trebuia mai mult unei ima- 
ginații atât de bogate ca celeia lui Hasdeu pentru ca — 
punând această știre alături de un cântec popular sârbesc, 
destul de obscur de altminteri 11 — să ajungă la un adevărat 
roman fantastic, cu «fiica de o rară frumuseţe » 12 a lui Ladis- 
lau, cu «afurisita temniță din Haţeg »1* în care ar fi fost 
ținut închis Otto, cu «femeile dela curte» (Curtea Voivo- 
dului Românilor) care au venit în ajutorul prinsului camețind 
pe Domnul prin tot felul de mijloace băbești, speriindu-l 
mereu, mai cu seamă Doamna » 14, 


ae 

Astfel trece știrea ce ne preocupă prin opera a trei dintre 
cei mai de seamă dintre cercetătorii trecutului nostru ce 
scriau la sfârșitul secolului trecut. Am fi înclinați să bănuim 
însă că măcar unul dintre ei nu a văzut niciodată textul însuși 
al izvorului, căci, fără îndoială că, dacă un cercetător atât de 
serios și bănuitor ca Onciul ar fi putut cerceta, el însuși, 
cronica lui Ottokar, povestea cu « Voivodul Românilor de 
peste munți » ar fi făcut o carieră cu mult mai puțin stră- 
lucită. 


Dar nenorocirea a făcut ca, pe lângă consacrarea pe care 
ştirea lui Ottokar o obținuse astfel, ea să fie folosită și inter- 
pretată şi de un bun germanist român. 

Publicând, în 1901, Românii în monumentele literare ger- 
mane medievale 15, Em. Grigorovitza își începea se- 
ria cercetărilor sale — cu mult mai valoroase din punct de 
vedere filologic decât istoric — tocmai cu studiul fragmen- 
tului din cronica lui Ottokar ce ne preocupă aci. Grigo- 
rovitza dădea, alături de text şi de traducerea lui româ- 
nească, o amplă analiză gramaticală, Fiind însă cu mult maj 
familiarizat cu studiile filologice decât cu cele istorice, el nu 
putea prezenta decât un foarte slab comentariu al celor po- 
vestite în episodul de care ne ocupăm, urmând în bună parte 
pe Hasdeu. Pentru puţinele îndreptări pe care le aduce 
față de acesta din urmă — mai ales în ceea ce privește datele 
privitoare la autorul cronicei — Grigorovitza folosește 
introducerea ediției lui Seemiiller, după care reprodusese şi 
textul. 

Dar cu aceasta ştirea își căpătase deplina încetățenire în 
istoriografia Țărilor Române: nimeni, nici chiar cei mai se- 
rioși cercetători ai istoriei noastre nu vor mai avea vreo umbră 
de îndoială cu privire la interpretarea ei și la deosebita ei 
însemnătate. 

Din nefericire însă, Grigorovitza nu avusese nici 
răbdarea să cetească întreaga cronică a lui Ottokar 16, şi nici 
ideea fericită de a folosi — măcar cu ajutorul bunului indice 
alfabetic al ediţiei lui Seemiiller — celelalte pasaje având 
oarecare legătură cu cel ce ne preocupă aci. I-au scăpat astfel 

numeroase știri privitoare la Români, pe care le-au folosit 
mai de curând în cercetările lor Konrad Schiine- 
mann! și G. Popa-Lisseanu%, 

Dar, mai ales, i-a scăpat lui Grigorovitza sensul 
real al întregului fragment tradus. Căci în cuprinsul lui se 
dau oarecari indicațiuni ce permit o localizare a Românilor 
despre care ni se vorbește. Ei trebue să fie însă aşezaţi cu 
totul în altă parte decât este în deobște admis. 

a In primele cinci versuri ale tragmentului ce ne preocupă, 
ni se spune: 


Nû sant der herzog über walt 
sîne boten balt 

zuo dem Walachen 

der an allen sachen 

herr ob den andern was... 19 


trimiși cari îl întreabă pe Român dacă vrea el să-l primească 
pe prizonier și dacă socotește că-l va putea sili să predea 
coroana maghiară lui Ladislau. 

Increzător în interpretarea dată de istoricii care-l preceda- 
seră, Grigorovitza traduce astfel aceste versuri: 


« Deci ducele trimise peste munți [über walt] 
pe solii săi îndată 

la Valachul 

care în toate afacerile 

era domn [herr] peste ceilalți... » 20. 


Dar, după cum se poate vedea din prima clipă, traducerea 
lui über walt prin « peste munți » nu este neîndoielnică; G r i- 
gporovitza socotește însă că ea este totuși singura admi- 
sibilă, pentrucă: «€ Luată literalmente frasa « der herzog sante 
sine boten iiber walt » se poate interpreta că Lazlo [Ladislau] 
a trimis solii săi și în urmă şi pe prizonier "o distanță nu toc- 
mai mare, adică dincolo de pădure, ceea ce ar însemna că reșe- 
dinţa lui Lazlo sau locul în care se afla când l-a prins pe Otto 
nu se găsea tocmai foarte departe de reședința Domnului 

Valahiei. ..», Dar,adaugă el: «Compoziția adverbială se obiș- 
nueşte însă în textele germane vechi cu înțeles colectiv, și acel 
walt se găseşte de obiceiu interpretat ca peste munți, de 
unde s'ar deduce că reședința Domnului Valahilor era din- 
coace [adică la Sud] de Carpaţi, nu la Haţeg... »21 așa cum 
credea Hasdeu. 

In analiza gramaticală a pasajului, Grigorovitza 
revine asupra chestiunii: « Walt pădure, codru muntos, mai 
de obiceiu însă se întrebuințează pentru a exprima ideea co- 
lectivă de munţi în genere... »22. Dar nici aici, nici la pasa- 
jul reprodus ceva mai sus, nu găsim vreun exemplu din 
care să reiasă că, în adevăr, «de obiceiu ), sau (mai de obi- 
ceiu », walt are sensul de «munți în general ». 

Socotind î însă interpretarea lui Grigorovitza ca ba- 
zată nu numai pe cunoașterea limbii textelor germane me- 
dievale în genere, ci — cum ar fi fost de dorit—și pe un 
studiu amănunțit al lexicului şi stilului lui Ottokar de Styria, 
toți istoricii noștri au adoptat, de bună credință, această in- 
terpretare a pasajului ce ne preocupă. Până și intuiţia extra- 
ordinară a lui Nicolae Iorga?’ și corectitudinea mi- 
nuțioasă a lui Ilie Minea, au căzut victime tradu- 
cerii eronate și interpretării superficiale ale lui Grigoro- 
vitza şi ale predecesorilor săi. 

Căci, din nenorocire, această interpretare este profund gre- 
şită: fraza nu ar fi sunat în proză — cum credea Grigoro- 
vitza, sub sugestia interpretării istoricilor ce-l preceda- 
seră — «der herzog sante sine boten über walt», ci der Herzog 
über walt sante sine boten zuo dem Walachen. .. etc., în care 
über walt nu este câtuși de puțin o «compoziție adverbială », 
ci una atributivă pe lângă der herzog. 

Ceva mai mult, über walt nu este decât traducerea cuvânt 
cu cuvânt în mittelhochdeutsch a lui «ultra silvas », «der her- 
zog über”walt» nefiind decât « Waiwoda 'Transilvanus » al 
documentelor latine. Că aceasta nu este doar o simplă ipoteză 
îndrăsneață a noastră, o poate dovedi faptul că «der herzog 
über walt» nu apare numai o singură dată în cronica lui 
Ottokar, ci aproape ori de câte ori eşte vorba 'de Voivodul 
Transilvaniei, 

Când ni se povestește, spre exemplu, lupta dela Kressen- 
brunn 25 din 1261, ni se spune că, printre participanți, în 
rândurile armatelor ungurești se găsea şt 


«sss... der herzog über walt 
des rîchtum ist manichvalt.., » 26 


pe care cu greu l-am putea socoti ca altcineva decât Voivodul 
Transilvaniei, 

La fel, printre participanții la tratativele de pace dela Bra- 
tislava (1291) se enumeră, alături de regele Andrei, pe lângă 


«... der bischolf Mathias [!?] 
der von Sibenburgen was... 537 


« Lazlâ via Wiewot 
über walt der herzog... »28 


Iar dacă numele primului demnitar este greșit, fiind pro- 
babil vorba de Petru, cel de al doilea este totuşi exact, de- 
oarece, În 1292 pe Ladislau îl putem constata documentar 
ca ajuns pentru câtăva vreme la conducerea treburilor tran- 
silvane ??, 

Dar chiar”'în legătură cu evenimentele povestite de frag- 
mentul ce ne preocupă, avem o probă peremptorie că La- 
dislau, el însuşi, este «der herzog über walt » Când Otto 
este sfătuit să încerce căsătoria sa transilvană, sfătuitorii îi 
adresează — spune Ottokar — următoarele cuvinte: 


(ss... kunic hOchgeborn 
sît dû tuost sô wislich, 

daz dâ an uns lâzest dich, 

s6 ist daz unser rât, 

daz 'dă suochest hirât 

an den herzogen über walt: 
der hât s6 grâzen gewalt, 
swenne dich dhein nôt riieret, 
daz er dich wol füeret 

unz an daz mer durch tiutschiu lant. 
der herzoge ist genant 
ungrischen Lazlă Weibot... »30 


adică: 


rail poa ca Doamne de bun neam 

fiindcă tu ai făcut [un lucru] atât de înțelept 
încât să te bizui pe noi 

iată, acesta ne este sfatul 

ca tu să-ți cauţi căsătorie 

la ducele transilvan (an den herzogen über walt): 
acesta are atât de mare putere, , 

[că] atunci când te-ar ajunge nevoia 

el te va călăuzi bine 

până la mare prin Țara Germană; 

Ducele se chiamă 

pe ungureşte Lazlo Voivod. 


Socotim că cele expuse —până aci sunt suficiente pentru a 
arăta că prin über walt Ottokar înțelege întotdeauna Tran- 
silvania 31. Deci versurile: 


«Nû sant der herzog über walt 
sîne boten balt. 

zuo dem Walachen 

der... etc.» 


trebuesc traduse: 


Atunci [şi-]a trimis Voivodul Transilvaniei 
îndată soli de ai săi 

la Românul 

care,..v etc. 


Dar în acest caz nimic nu mai dovedeşte că Românii și 
căpetenia lor ar fi fost «de peste munţi», adică dinafara 
Transilvaniei, așa cum s'a crezut până acum. Dimpotrivă 
avem serioase motive să-i socotim ca aflători în interiorul 
arcului Carpatic, 

Cum am văzut, cea mai mare parte dintre cercetătorii cari 
s'au ocupat cu această chestiune, au socotit că în povestirea 
lui Ottokar ar fi vorba de un Voivod al Țării Românești. 
Singur Ilie Minea, ocupându-se în mai multe rânduri de 
această ştire, socotea că, ea nu poate fi legată decât de un 
voivodat din Moldova, a cărui existență i se părea că reiese 
pentru acea vreme dintr'un pasaj din cronica lui Dlugosz. 
Știrea dată de Ottokar n'ar fi putut privi, în niciun caz pe 
un Voivod din Țara Românească, fiindcă «dacă aci ar fi 
vorba de un stat românesc sud-carpatic, nu înţelegem, de 
ce s'ar fi întors Otto acasă prin Rusia roşie sau ar fi amintit 
cronica țara tătărească, ca prima țară prin care trecea Otto, 
înainte de Rusia roşie » &. 

Revenind incidental asupra acestei chestiuni, Ilie Minea 
reia aceste argumente, la care el adaugă: « Nu ne putem gândi 
nici la voivodul maramurășan, fiindcă cronica amintită nu 
arată, că acel voievodat nu reprezenta o țară aparte față de 
Ardealul de atunci». Precum se vede, învățatul ieșan se oprise 
o clipă şi asupra acestei ipoteze 8, pentru ca, din nefericire, 
să adopte apoi traducerea şi interpretarea greşită a predece- 
sorilor, admițând că este vorba de un Voivod de peste 
munți 34. 

Cunoscând însă, din cele arătate mai sus, sensul lui ber 
walt în cronica lui Ottokar, aflăm — în înseși versurile re- 
produse de Grigorovitza — o foarte prețioasă indicațiune cu 
privire la locul unde se aflau Românii cu « Voivodul» lor: 
atunci când trimişii lui Ladislau se întorc cu răspunsul Ro- 
mânului că primeşte să-l țină prizonier pe Otto și să-l si- 
lească să restitue coroana, Voivodul Transilvaniei se grăbeşte 
să trimită pe regele prins 


€........ hin über walt 
den Walachen in ir gewalt... » 


ceea ce, după cele stabilite mai sus, trebueşte tradus, fără 
nicio îndoială: 


........ ÎN Transilvania 
în puterea Românilor... 

şi nicidecum: 


&........ încolo peste munţi 
în mâinile Valachilor... » 


cum traduce Grigorovitza %. 

Dar cu aceasta ni se arată precis că Românii și mai marele 
lor se aflau tot în Transilvania, acolo unde, cum ne spune cu 
altă ocaziune tot Ottokar, stătea şi Ladislau cu « casa » lui 57. 

In sfârșit, un alt pasaj din cronica styriană ne dă ceva mai 
multe preciziuni cu privire la locul unde se aflau aceşti Ro- 
mâni. Când Otto, odată scăpat din prinsoare, ajunge, 
sfârșit, la ruda sa, la Gheorghe al Galiției, acesta, mânios 
de suferințele pe care le avusese de îndurat Principele ba- 
varez din partea Românilor, se hotărăște să întoarcă răul 
cu rău: 


4...,. der kunic Gedrg... 

dô wiederbât er zehant 

in der Walachen lant 

umb die smec, diu kunic Otten 
von in was erboten... 38 


Dar pentru ca aceasta să fie cu putință, trebue să presu- 
punem că «țara » acestor Români se învecina cu stăpânirea 
lui Gheorghe, condiție pe care, dintre regiunile aflătoare la 
apus de Carpați, numai Maramureşul o putea îndeplini. 

Ar părea, în primul moment, că aceste două știri sunt con- 
tradictorii, deoarece Maramureșul a fost considerat, în tot 
cursul istoriei sale, ca o provincie deosebită de Voivodatul 
Transilvaniei 32. Dar tocmai în această epocă, documentele ne 
amintesc de un conflict între Episcopatul de Agria și cel 
al Transilvaniei, cu privire la jurisdicția eclesiastică a regiu- 
nilor maramureșene 4. Cum știm că, în dorinţa de a-și în- 
tinde stăpânirea, Ladislau a uzurpat, "multe drepturi consfin- 
țite şi a încălcat numeroase teritorii 'străine, putem crede că 
Maramureșul a intrat şi el, pentru câtăva vreme, sub auto- 
ritatea puternicului Voivod al Transilvaniei. Teritoriu cu o 
situație nesigură din punct 'de'vedere al jurisdicției eclesias- 
tice — revendicat și; de Episcopul de Agria şi de cel Tran- 

silvan — aflat, probabil, sub autoritatea lui Ladislau, Mara- 
mureșul putea să treacă în ochii lui Ottokar ca o parte a 
Transilvaniei. 

Ştirile cronicei de care ne-am ocupat ne arată pe Români 
ca bucurându-se de o oarecare autonomie; iar pe căpetenia 
lor ca pe un fel de «primus inter pares », situațiune tocmai 
în care ne apar și Maramureşenii, îndată ce informaţiunile 
cu privire la ei încep să devină ceva mai bogate. 


Ținând seamă de toate aceste temeiuri, socotim că putem 
trage următoarele concluzii din rândurile de mai sus: 

Cronica lui Ottokar nu arată nicăieri că Românii cari l-au 
ținut prins pe Otto de Bavaria ar fi fost dela miazăzi sau 
răsărit de Carpaţi; ci, dimpotrivă, din ea reiese că ei erau 
din cuprinsul stăpânirii Voivodului Transilvaniei. In schimb, 
împrejurările povestite de cronicarul styrian ne îndreptățesc 
să credem că este vorba de cei din Maramureş, ceea ce— 
ținând seama de situațiunea politică din acea vreme, atât 
cât ea ne este cunoscută din celelalte izvoare ale vremii — 
apare ca foarte plauzibil. Ca urmare, cea dintâi ştire asupra 
Voivodatului Țării Româneşti nu este din 1307—1308, ci cu 
câțiva ani posterioară, din 1324 1, când, după cum aflăm, 
Băsărabă Intemeietorul, vasal încă al Regatului Apostolic, 
domnea de mai multă vreme. 

NOTE 


1. Pentru toate aceste evenimente, I. Lupaș, Un Voievod al 
Transilvaniei în luptă cu Regatul Ungar, în Fraţilor Alexandru și Joan 
Lapedatu ; Omagiu, București, 1936, p. 397—403; N. Iorga, Istoria 
Românilor, ILI, București, 1937, p. 150—153; I. Moga, Vorvodatul 
Transilvaniei, Fapte și interpretări istorice, Sibiu, 1944 (Universitatea 
« Regele Ferdinand I» din Cluj—Sibiu, Biblioteca Institutului de Isto- 
rie Naţională, XVII), p. 27—37. 

2. Ottokars Oesterreichische Reimchronik. Nach de Abschriften 
Franz Lichtensteins herausgegeben von Joseph See- 
miiller, Hannover, 1890—1893 (Monumenta Germaniae Historica, 
Scriptores qui vernacula lingua usi sunt, Deutsche Chroniken, V—a). Pentru 
foarte puţinele date cu privire la autor, și pentru cele privitoare la ma- 
nuscrisele existente, v. introducerea lui See müller, p. I CXXV. 

3. Romänische Studien. Untersuchungen zur älteren Geschichte Ro- 
mäniens. Leipzig, 1871, p. 294—295; ştirea este pusă în legătură cu 
cea din Nikephoros Gregoras, VI, 9, cu privire la căsătoria lui Ștefan 
Miliutin cu fiica căpeteniei Vlachilor (rc Biaylac ăeyw»). Cu privire la 
sensul acestei din urmă ştiri, v. N. Iorga, op. cit., IIÍ, p. 152. 

4. Scriptores rerum austriacarum, III, Ratisbonae, 1745, p. 759—761 
(nouă inaccesibilă). 

5. Vezi şi părerea lui N. lorga, op. cit.. Ia, p. 340: t...isto- 
ricul austriac Robert Rösler, om onest, bine informat și foarte 
pătrunzător... ». 

6. Op. cit., p. 295. 

7. Radu-Negru și originele principatului Țării Româneşti, în Convor- 
biri Literare, XXIV (1891), p. 956—957: «Numele Voivodului lip- 
sește în cronica germană; dar nu vom greşi dacă îl vom numi Basarab, 
nume care de acum înainte se află adeverit și prin documente ca nume 
de dinastie al Domnilor "Țării Româneşti ». V. şi bid., XXVI (1892), 
P. 335. 

8. Bucureşti, 1899, p. 175—176, nota 82. 

9. Negru-Vodă. Un secol și jumătate din începuturile Statului Țării 
Românești (1230—1380). Bucureşti, 1898, Introducere la Etymolo- 
gicum Magnum Romaniae, IV, p. CLXXV—CLXXXI. 

10. «Pe noi ne interesează din această cronică cele două capitole 
769 şi 770. In rezumat ne ajung următoarele sumare ale lor: 4 Cap. 

DCCLXIX. Nach vielen angethanen Trangsalen, und auf Bedrohung 
deren Königen aus Servien und Bulgarien entlasset Hertzog Ladislaus 
König Ottonem, und übergiebt ihn dem Wallachischen Fursten; 
Diser Furst trachtet mit Gewalt von ermaldten König die Ungarische 
Reichs-Klenodien zu erzwingen; Nach vergeblich angewendndter 
Muhe entschlosse er sich, auff einrathen der Wallachen ihn erbär- 
mlich umb das Leben zubringen; Erkrancket hierauf tödlich, und 
durch Vermittlung etwelcher Frauen ertheilte er ihme zwar die Frei- 
heyt, und wird darauf gesund, liesse ihn aber nach eralngter Ge- 
sundheit auf ein neues gefangen nehmen. Cap. DCCLXX. Der Furst 
aus der Wallachey stellet endlichen König Ottonem auff freyen Fuss, 
nachdem er wegen dessen gewaltthätiger Anhaltung zu zweymahlen 
kranckh und auff dessen Losslassung eben so offt widerumb gesund 
worden; König Otto kommt hierauf in Reussen zu König Georgen 
seinen Verwandten, und von dannen zum Hertzogen von Glogau, allwo 
er sich mit dessen Tochter in eine Ehe-Verbundnuss einlasset », p. 
CLXXVI—VII. 

Bănuim că aceste sumare sunt luate din edițiunea lui P ez. Numai 
în ele se vorbește de un « Furst aus der Walachey » și deci este de crezut 
că şi Roesler a fost indus în eroare tot de către ele. Dar Hasdeu 
citează și lucrarea lui Th. Schacht, Aus und über Ottokar's von 
Horneck Reimchronik oder Denkwiirdigkeiten seiner Zeit aus Geschichte, 
Litteratur und Anschaung des offentliche Lebens der Teutschen im drei- 
zehehnten Jahrhundert. Mainz, 1821, p. 202, care ar fi putut să-i suge- 
reze şi interpretarea pe care o încercăm aci. Cele 18 versuri citate de 
Hasdeu vorbesc de intervenţia regilor Serbiei şi Bulgariei (vers. 
88.516—88.525) şi de îmbolnăvirea misterioasă a « Românului » (vers. 
88.635—88.642). 

11, Negru-Vodă, p. CLXXIX. 

12. Ibid. p. CLXXVI. 

13. Ibid., p. CLXXIX. 

14. Ibid., p. CLXXVII. 

15. Românii în monumentele literare germane medievale. Cercetări. Bu- 
curești, 1901, p. 9—103. 

16. Este drept că ea conţine, în forma prescurtată, ce a ajuns până 
la noi, nu mai puţin de 98.595 versuri. 

17. Ungarische Hilfsoolker în der Literatur des deutschen Mittelalters, 
în Ungarische Jahrbücher, IV (1924), p. 99—115. 

18. Românii în poezia medievală, în Cercetări Istorice, X—XII (1934 
—1936), p. 128—155, şi extras, Iaşi, 1934, 32 p. (Izvoarele Istoriei Ro- 
mânilor, IT) 

19. Vers. 88.539—88,543. 

20. Op. cit., p. 21. 

21. Ibid., p. 35—36- 

22. Ibid., p. 55: 

23. Les Roumains d'après quelques documents occidentaux, în Academie 
Roumaine. Bulletin de la Section Historique, IX (1921), p. 178; Istoria 
Românilor, III, p. 151—152. 

24. Informațiile românești ale cronicei lui Ian Długosz. Din 
cursul despre « Izvoarele Istoriei Românilor », etc. Iaşi, 1926, p. 12. 

25. Pentru participarea Românilor la această luptă, N. Lorga, 
Acte și fragmente cu privire la Istoria Românilor..., III, București, 
1897, p. 76; Lukinich, Documenta historiam Valachorum in Hun- 
garia illustrantia usque ad annum 1400 p. Christum, Budapestini, 1941, 
p. 26; în note este admisă teoria lui Tamás, Romains, Romans et 
Roumains dans l'histoire de la Dacie Trajane, în Archivium Europae 
Centro-Orientalis, II (1936), p. 332—333 (p. 222—223 ale extrasului) 
— părere de altfel enunțată mai de mult de către P. Hunfalvy, 
Aa olahok története, I, Budapest, 1894, p. 366 — cum că Românii care 
au luptat în rândurile armatei ungurești ar fi fost originari din teri- 
toriul viitoarelor "Țări Românești. Această ipoteză, menită să scadă rolul 
Românilor 'Transilvăneni pentru motive bine cunoscute, nu este spri- 
jinită de niciun fel de izvor. 

26. Vers. 8.078—8.079. 

27. Vers. 43.745—43.746. 

28. Vers. 43.756—43.]57. | 

29. Fr. Zimmermann şi C. Werner, Urkundenbuch zur 
Geschichte der Deutschen in Siebenbürgen, 1, Hermannstdt (Sibiu), 1892, 
p. 192—193; cf. I. Moga, op. cit., p. 25, unde se arată circumstan- 
țele politice ale acestor schimbări. 

30. Vers. 87.849—87.860. 

31. De aceeaşi părere pare să fi fost şi Schacht, op.cit., p. 202, 
deoarece vorbeşte de căsătoria lui Otto « mit der Töchter des Waimwoden 
von Überwald » ca și de «ein Bischof aus Überwald ». Cum Schacht 
era cunoscut lui Hasdeu — care îl citează chiar pentru această pa- 
gină — suntem în drept să ne întrebăm cum se face că acesta n'a luat 
în seamă interpretarea cea justă? La fel, Seemiiller, Indice, s. v. 
walt menţionează echivalenţa über walt = Siebenbürgen; de ce a scăpat 
ea lui Grigorovitza? 

32. Op. cit., p. 12. 

33. Cercetări Istorice, II—III (1926—1927), p. 283—284. 

34. Aceeaşi părere se întâlneşte la G. Brătianu, Contributions a 
lhistoire de Cetatea-Albă (Akkerman) aux XIII-e et XIV-e siècle, în 
Acad. Roum., Bull. Sect. Hist., XIII (1927), p. 30 (6), nota 6, redusă to- 
tuşi la o simplă ipoteză; v. şi Tradiția istorică a descălecatului Moldovei în 
lumina nouălor cercetări, Anal. Acad. Rom., Mem. Sect. Ist., s. 3-a, XXVII, 
(1944), p. 25; I. Nistor, Emanciparea politică a Dacoromanilor din 
Transdanuvia, în Anal. Acad. Rom., Mem. Sect. Ist., s. IIL, t. XXIV 
(1941—1942), p. 549 (33); C. C. Giurescu, Istoria Românilor, 
14, Bucureşti, 1042, p. 366—367; M. P. Dan, Cehi, Slovaci și Români 
în veacurile XIII—XVI, Sibiu, 1044, (Universitatea «Regele Ferdi- 

nand I», Cluj-Sibiu, Biblioteca Institutului de Istorie Naţională, XIII), 
P. 45, nota 20. 

35. Vers. 88,580—88.ş81. 

36. Op. cit., p. 23. 

37. ...iiber walt sâ| dâ der Ladizlâ | saz mit hâse... (vers. 88.346 
—88.348). 

38. Vers. 88.695-—88.70o. 

39. Pentru Maramureș, v. Filipașşcu, Istoria Maramureșului, 
Bucureşti, 1940, p. 36—55; idem, Le Maramureș, Sibiu, 1944, p. 8—20. 
I. Moga, op. cit., p. 45—76. 

40. I. Mihaly, Diplóme maramureșene din secolele XIV şi XV, 
Sighet, 1900, p. 1—3 şi nota 2. 

41. Hurmuzaki-Densusianu, Documente privitoare la Is- 
toria Românilor, 11, Bucureşti, 1887, p. 591—592. Pentru data la care se 
produc evenimentele de care ne-am ocupat, ştim numai că Otto s'a 
întors în patrie în 1308; « MCCCVIII. Dominus Otto rex Ungarie et 
dux Bawarie mirabiliter a captivitate ungarica liberatus per Prusciam 
et Rusciam ad terram suam rediens... etc.». Chronicon Osterhoviense, 
în Rerum Austriacarum Scriptores... editit Adrianus Rauch, vol. I, 
Vindobonae, 1793, p. 539. 

RELAȚIILE PRINCIPILOR CARAGHEORGHE 
ŞI MILOŞ OBRENOVIE CU ŢARA ROMÂNEASCĂ 


DE 


ION I. NISTOR 
MEMBRU AL ACADEMIEI ROMÂNE 


— Comunicare făcută în ședința publică dela 2 Martie 1945 — 


CUPRINSUL: 


1. Răscoala lui Caragheorghe şi ecoul ei în Țara-Românescă. 2. Asasinarea prin- 
cipelui Caragheorghe şi parvenirea la domnie a principelui Miloș Obrenovit. 3. Con- 
venția sării dela Poiana. 4. Adbicarea principelui Miloș şi retragerea sa în Tara- 
Românească, 


1. Răscoala lui Caragheorghe şi ecoul ei în Țara-Româ- 
nească. Rapoartele agenţiilor diplomatice străine din București 
şi lași dela începutul secolului al XIX-lea aduc informațiuni 
prețioase asupra renașterii naționale a vecinilor noștri sârbi, 
care începuseră lupta pentru redobândirea vechilor lor liber- 
tăți politice şi națiorale. In toiul acestor lupte şi sbuciumări, 
Sârbii găseau totdeauna înțelegere și sprijin la coreligionarii 
lor români din 'Ţara-Românească, frământați și ei de ace- 
leași gânduri și animați de aceleași idealuri. În timp de răs- 
trişte Sârbii găseau azil sigur în 'ȚJara-Românească, unde 
bejenarii lor erau bine primiţi și ajutorați. Alexandru, fiul 
principelui Caragheorghe, pribegea în voie liberă în Țara- 
Românească. Însuşi principele Miloş Obrenovi€ se 
retrase, după abdicarea sa, în Muntenia, unde poseda mai 
multe moșii și exercita comerțul cu sare pe o scară foarte 
întinsă. Domnii 'Țării-Românești interveneau adeseori ca 
sfetnici și împăciuitori în luptele intense din Serbia, înde- 


23 A, R, — Memoriile Secțiumii Istorice. Seria III, Tom. XXVII, 

plinind uneori chiar rolul de mijlocitori între căpeteniile 
Sârbilor şi Poarta Otomană. 

In Februarie 1804 Sârbii se răsculară în frunte cu Cara- 
gheorghe Petrovič împotriva impilătorilor turci de 
speța lui Pasvantoglu din Vidin care destrămaseră autoritatea 
legală a aianilor, nazirilor şi pașalelor turceşti dela Dunăre. 
Cetele de Turci răsvrătiți contra sultanului se numeau da/z, 
după turcescul dakeu, şiret sau viclean. Contra dakiilor luptau 
cetele de haiduci sârbi cu harambaşii, bimbaşii sau bulucbașii 
lor în frunte, cum era faimosul Velicu din Craina timoceană, 
a cărui nevastă se adăpostise în 'Țara-Românească. La 1804 
cnejii sârbi, întruniți în adunare naţională la Orașat, proclamară 
pe Caragheorghe sau Cernigheorghe Petrovič 
din Topola înalt conducător —verhovni vozdi—în lupta 
pentru neatârnare 1). Inaltul conducător al Sârbilor se ridicase 
din tagma țărănească, îndeletnicindu-se însuși cu plugăria şi 
comerțul. În tinerețe el servise ca voluntar sârb în aşanumitul 
corp liber austriac — Freicorp — unde primise cuvenita in- 
strucție militară. Saint-Luce, agentuldiplomatical Franţei 
la Bucureşti, îl califica foarte aspru, îrfâțișându-l ca om crud, 
vindicativ şi bănuitor care se îndeletnicea foarte des cu deca- 
pitarea adversarilor săi. El recunoștea însă că Caragheorghe, 
cu toată lipsa sa de învățătură, neştiind nici ceti şi nici scrie, 
dispunea de cete bine înarmate, al căror potențial de luptă 
sporea din zi în zi 2). Prin tratatul de pace dela Bratislava 
din Decemvrie 1805, Franța ajunse în stăpânirea coastei dal- 
matine, care fu organizată în regatul Iliriei. Prin această achi- 
ziție teritorială Franța fu atrasă în politica balcanică, urmă- 
rind cu atențiune frământările politice din Serbia. In fața 
superiorității numerice a dahiilor turcești, vojdul Sârbilor re- 
curse la ajutorul țărilor vecine. Prin mijlocirea mitropolitului 
Ștefan Stratimirovi€ din Carlovăţ, el apelă la con- 
cursul Austriei; prin patriarhul din Constantinopol el căuta 
legături cu Inalta Poartă şi cu Rusia pravoslavnică. El se 
adresă şi principelui Constantin Ipsilanti din Țara- 


1) Stoica Novakovič, Die Wiedergeburt des serbischen Staates (1804— 
1813), p. 17 urm. 
2) Hurmuzaki-Hodoș, Documente, XVI, no. 1582, p. 686. 

Românească, care îl felicitase la primele sale succese de arme 
contra dahiilor 1). Vrednic de reţinut este faptul că însaşi 
Poarta Otomană încredințase pe domnii din Principate, să 
intervină pe lângă vojdul sârbesc pentru o înțelegere. Agenţii 
sârbi puteau pătrunde în Rusia camuflaţi ca « negustori moldo- 
veni »2). La 30 Martie 1805, Brenner, agentul diplomatic al 
Austriei la Bucureşti, raportă că principele Ipsilanti, care se 
visa domn și peste Sârbi, pe care credea că-i poate elibera °), 
însărcinase pe clucerul Manolache şi pe pitarul Lupu cu 
misiune diplomatică la Belgrad 4). Agentul diplomatic al Franței 
confirmă vestea aceasta, arătând că şi principele Moldovei 
Alexandru Moruzi primise din partea sultanului o ase- 
menea însărcinare pe lângă Caragheorghe, pentru a-i aduce 
la cunoștință că Poarta este gata să încheie pace cu el. Prin- 
cipele Moldovei trimise pe marele spătar Vasilache la 
Belgrad, care pretindea conaţionalilor săi munteni să-l recu- 
noască ca şef al delegaţiei române. Delegații români asistară 
la adunarea Sârbilor dela Ostrujnița ca mijlocitori între Sârbii 
răsculați şi Turcii din Belgrad. Se cerea ca Serbia să fie țară 
autonomă, plătind tribut Porții. Cetățile să primească garni- 
zoane sârbești 5). Mediaţiunea principilor români fu primită 
însă foarte rece de Sârbi, care arătară că nu au nevoie de ea, 
fiindcă ideile principilor români se deoscbeau foarte mult de 
ideile de care erau călăuziți conducătorii mişcării sârbești. 
Aceştia ar fi ridicat armele pentru a se apăra de atacurile 
dabhiilor turci ce amenința vieaţa şi avutul populaţiei sârbești. 
Dacă nu li se primesc condiţiunile puse, ei preferau să moară 
mai curând în luptă, decât să se întoarcă sub jugul robiei. De 
altfel Grecii din Fanar, deopotrivă cu cei din scaunele Prin- 
cipatelor Române, nu ar avea nimic comun cu mulțimea — 
avec des gens — pe care ei o tratează ca pe nişte animale — 
comme des animaux — și nici nu ar putea înțelege aspira- 

1) St. Novacoviă, o. c., Pp. 23 şi p. 36. 

3) N. Iorga, Istoria Românilor, VIII, p. 178. 

3) Hurmuzaki-Nistor, XIX, 2, nr. 563, pP. 453 şi nr. 568, p. 463; cfr. 


N. Iorga Jst, Rom., VIII, p. 188; Hurmuzaki-Hodoș, XVI, 


nr. 1575, P. 677. 

$ Hurmuzaki-Nistor, XIX, 2, nr. 352, P. 263. 

5) N. lorga, Constantin-Vodă "Ipsilanti și revoluția sârbească, în Revista 
Istorică, VII, p. 139. 

țiunile Sârbilor, care luptă pentru limbă și libertate 1). Prin- 
cipele Ipsilanti care doria ca provincia sârbească să devină 
un « hospodarat » pe seama lui, alăturea de Muntenia și Mol- 
dova, scria la 31 Ianuarie 1806 lui Adam Ostrowski, 
ministrul şi prietenul țarului Alexandru I, despre faptele de 
arme ale Sârbilor, arătând că «Poarta din partea ei, a 
orânduit ca Bosnia și Albania să se pună în mișcare contra 
vitejilor și mărinimoşilor Sârbi. Astfel văd că se ridică împo- 
triva lor o adevărată cruciată. Dacă ar fi biruiți Sârbii, ar 
urma nimicirea tuturor creștinilor din Turcia, fie prin stârpire, 
fie prin violență. O altă urmare ar fi că puterea ar ajunge 
în mâinile rebelilor mohamedani, care nu se disting prin 
măsură și moderație. A treia urmare ar fi pustiirea Ţării- 
Româneşti şi a Moldovei și până ce ar sosi armatele ruseşti 
- pentru ca să apere aceste provincii, oştirile imperiale mar mai 
întâlni decât oase şi ruine » 2). Din raportul consulului francez 
Parant din Iaşi din Decemvrie 1805 aflăm că Caragheorghe 
ar fi cerut ofițeri francezi pentru instrucția oștirii sârbești 2). 
La 1 Septemvrie 1806 agenția austriacă din București ra- 
porta la Viena că principele Ipsilanti era bănuit de a fi spri- 
jinit răscoala Sârbilor. La acuzația aceasta, principele răspunse 
că în adevăr primise ordin din partea Porții să intervină în 
luptele din Serbia pentru a risipi dahiile turcești cu ajutorul 
insurgenților sârbi). Declaraţia principelui muntean confirmă 
deci afirmaţia lui Dionisie Eclesiarhul care susținea 
că în legiunea lui Ipsilanti « era uñ polc de ostaşi, care zice că 
este polcul lui Cara-George» 5). De aceea nu este mirare dacă se 
susținea la Iași că împăratul Napoleon ceruse înlocuirea lui 
Ip-ilanti pentru a lipsi pe Sârbi de sprijinul acestuia ê). 
Intre timp operațiunile militare ale Sârbilor făceau progrese 
însemnate 7). În toamna anului 1806 Caragheorghe, cucerind 


1) Hurmuzaki-Hodoș, XVI, nr. 1582, p. 686. 

2) Sp. Gopcevit, Russland und Serbien, I804—r9715 nach Urkunden der 
Geheimarchive von Petersburg und Paris und des Wiener Archivs, p. 30; N. Iorga, 
Constantin-Vodă Ipsilanti și revoluția sârbească, în Rev. Ist., VII, p. 140. 

3) Hurmuzaki-Hodoş nr. 1594, p. 695. 

9 Hurmuzaki-Nistor, XIX, 2, nr. 417, P. 317. 

5) Dionisie Eclesiarhul, Cronograful Țării- Româneşti, p. 209. 

©) Hurmuzaki-Nistor, XIX, 2, nr. 440, P- 341. 

7) Hurmuzaki-Hodoş, XVI, nr. 1614, P. 721. 

cetatea Belgradului, se grăbi să vestească la București această 
însemnată faptă de arme printr'un sol special 1). 

Izgonirea 'Turcilor din Belgrad şi ocuparea citadelei de 
către cetele victorioase ale lui Caragheorghe produseră mare 
impresie în țările vecine. La 1o Ianuarie 1807 agentul aus- 
triac Hammer, autorul de mai târziu al istoriei imperiului 
otoman, raporta la Viena că Sârbii cu numeroasele lor cete 
de combatanți, merita cea mai mare atențiune și că ei trebue 
ajutați ca să nu recadă sub jugul turcesc 2). La 27 Februarie 
Ipsilanti scria lui Czartoryski din nou, arătând că «cei ce 
se roagă pentru Sârbi şi pentru cauza lor, văd cu mare mul- 
țumire cum aceşti oameni viteji se întind şi birue şi ei trag 
nădejdea că vor fi întăriți de toți creştinii din vilaetele tur- 
cești pe care le cuceresc și de care se apropie şi că astfel 
crucea desvelită împotriva semilunii va libera crucea de stă- 
pânirea semilunii. Doresc acest rezultat mai mult ca oricând, 
şi chiar dacă s'ar zăbovi un an pentru mai multă siguranță, 
aș dori numai atât: ca Sârbii să capete Belgradul, pentru ca 
din țara lor îmbucătățită, dar în apărare aproape imposibilă 
de cucerit, să devină o vatră de putere și de muncă, pentru 
ca să poată afla într'un singur adăpost o statornică neatâr- 
nare, cu perspectiva unei ulterioare realizări a marilor lor 
planuri. Dar dacă n'ar fi sprijiniți efectiv, mă tem că fana- 
tismul islamitic va ridica astfel de puteri contra lor, încât 
vor fi striviți, ca și ceilalți creştini, care âu fost împrăștiați 
pentrucă n'aveau nici plan de război, nici magazine, nici 
arsenale, nici artilerie, nici puncte de adunare şi de sprijin, 
fără care concentrarea puterilor într'un singur loc e cu ne- 
putință »5). Izbânda lui Caragheorghe trezi admirația Ruşilor, 
care în 1806 începuseră un nou războiu cu Turcii şi care, 
prin ocuparea Moldovei şi a 'Țării-Româneşti, se apropiară 
de granițele Serbiei, renăscută Ja nouă viață politică. In Aprilie 
1807 Ipsilanti scria lui Czartoryski că « Sârbilor trebue să 
li se trimită cele de nevoie pentru răsboi, arme, tunuri, bani şi 
ofiteri inteligenti care ar fi în stare să le organizeze oștirea şi 


1) Hurmuzaki-Nistor, XIX, 2, nr. 468, p. 374. 
2) Ibid., XIX, 2, nr. 468, P. 374. 
3) Sp. Gopcevič, o0.c.,p. 39; N. Iorga, l c, p. 141. 

sä li conducă operațiile » 1). La 20 Ianuarie 1807 se raporta 
din București că țarul Alexandru trimise lui Caragheorghe 
o sabie de onoare împodobită cu briliante, precum și alte 
săbii mai puţin luxoase pentru camarazii de luptă ai vojdului 
sârbesc 2). Tot atunci ţarul lansă un manifest către poporul 
sârbesc, lăudându-i vitejia și îndemnându-l să continue lupta 
până la capăt pentru izbânda cauzei sale sfinte 2). Bizuin- 
du-se pe ajutorul rusesc, Caragheorghe pătrunse în Craina 
din faţa Olteniei. In apropiere de Vidin avu loc în vara 1807 
o luptă foarte aprigă cu 'Turcii, îr. cursul cărei comandantul 
turc Ibrahim Mallah Paşa, succesorul lui Pasvantoglu, 
care murise în Februarie 1807 4), pierdu 2 mortiere, 2 tunuri şi 
13 steaguri, care fură aduse ca trofee la București. Un delegat 
al lui Caragheorghe sosi în Iulie 1807 la Bucureşti și fu în- 
cartiruit în casa lui Creţulescu 5). Emisari ai vojdului sârbesc 
la București erau între alții Petru N. Cerdaclia, Uli- 
nari€ lorgoviăt şi filosoful Dosoftei Obradovi€ 
educatorul prințului Alexandru, fiul lui Caragheorghe, şi 
ministru al şcoalelor, pe care agentul austriac Brenner îl 
califică ca pe un adevărat Tartufe, și mare adversar al 
Austriei 6). De origine sârbă era și Millogradovit care 
făcuse carieră în armata rusă, ajungând până la gradul de 
general. In timpul ocupaţiei rusești el activă în Principate 
unde se și căsătorise cu fiica marelui vistier Constantin Fili- 
pescu 7). 

Prezența emisarilor sârbi în București stetea în legătură 
cu tratativele de armistițiu dintre Ruși şi Turci, care s'a În- 
cheiat la Slobozia în ziua de 24 August 1807 8). Vojdul Cara- 
gheorghe stăruia din răsputeri ca şi Serbia să fie cuprinsă 
în acest armistițiu, dar nu reuși. Eșecul acesta diplomatic 


D N. Iorga, o.c., P. 142. 

2) Hurmuzaki-Nistor, XIX, 2, nr. 471, P. 379. 

5) Ibid., XIX, 2, nr. 473 şi 478, p. 380 şi 385. 

4) Ibid. XIX, 2 nr. 531, 545, 547 şi 550, PP. 430, 440, 442 Şi 444. 

5) Ibid., nr. 470, p. 382; Dionisie Eclesiarhul, o. c., p. 144. 

5 Hurmuzaki-Nistor, XIX, 2, nr. 581, p. 466 urm., nr. 688, p. sro 
urm.; St. Novakovič, o.c., p. 38 urm. 

 Hurmuzaki-Nistor, XIX, 2, nr. 762, p. 618. 

5 Sturdza-Colescu, Acte și documente relative la istoria renașterii Ro- 
mâniei, I, nr. 56, p. 293 urm. 

indispuse foarte mult pe Caragheorghe față de Ruși, care 
n’ar fi sprijinit în deajuns cauza sârbească, şi-l determină să 
declare că refuză să poarte sabia de onoare şi blana de pa- 
radă pe care i le cinstise țarul Alexandru 1). In indignarea sa 
Caragheorghe merse chiar mai departe, căutând o nouă orien- 
tarea politicei sârbești spre Franța. Agenţia austriacă din Bu- 
curești aflzse din Belgrad că în Octomvrie 1807 Caragheorghe 
ar fi primit pe colonelul Paccluci care îi aduse oferte posi- 
tive din partea împăratului Napoleon 2). 

La 30 Mai 1808 se raporta din București că la Belgrad 
se urzise un complot contra lui Caragheorghe şi a sfetni- 
cului său Mladen. Urzitorul complotului să fi fost un anumit 
Zaharia Dimitrovi€, ajutat de căpitanul Cerdaklia care 
muri otrăvit 2). Complotiştii nu izbutiră însă să răpuie pe vozdul 
sârb, care continuă lupta contra Turcilor. La sfârşitul lui 
Iulie 1809 agenţia franceză vestea din București că Sârbii 
se găseau la mare strâmtoare și că ar fi cerut ajutor grabnic 
dela Ruşii care ocupau Principatele 4). In Septemirie se 
raporta din București din sursă austriacă, că în tabăra sâr- 
bească ar fi izbucnit grave disensiuni şi că Caragheorghe ar 
fi pierdut orice autoritate. Unele cete ar fi capitulat în fața 
“Turcilor 5). Unii voiau să ştie că însuşi Caragheorghe s'ar fi 
predat 'Turcilor împreună cu toți tovarășii săi de luptă 6). Dar 
ştirile acestea nu se adeveriră. Dimpotrivă, Sârbii primiră ajutor 
din partea Rușilor şi anume arme și 20 de tunuri, precum aflăm 
aceasta dintr'un raport austriac din Ianuarie 1810 7). In Aprilie 
1810 agentul francez raporta la Paris că senatul sârbesc ar 
fi gata să trateze cu Turcii, invitând contingentele turcești 
să se retragă din Serbia 8). Pentru continuarea luptei Sârbii 
aveau nevoie de bani pe care îi căutau şi în 'Țara-Românească. 
Ei îi şi găsiră aci. La 8 Martie 1810 agentul austriac din Bu- 
cureşti raporta lui Metternich la Viena, că în capitala Țării- 


1) Hurmuzaki-Nistor, XIX, 2, nr. 587 şi 633, Pp. 471 şi 504. 
3) Ibid., XIX, 2, nr. 576, p. 462. 

3) Ibid., XIX, 2, nr, 608, p. 507. 

% Hurmuzaki-Hodoş, XVI, nr. 1741, P. 841. 

3% Hurmuzaki-Nistor, XIX, 2, nr. 741, p. 601. 

%) Ibid., XIX, 2, nr. 747, P. 605. 

7) Ibid., nr. 740, p, 617. 

2 Hurmuzaki-Hodoș, XVI, nr. 810, p. 908. 

Româneşti s'a realizat un împrumut pentru ajutorarea Sâ- 
bilor și că suma de 20.000 galbeni a și fost expediată în Serbia 1). 
Infruntând cele mai mari dificultăți, Caragheorghe continuă 
alăturea de Ruşi lupta contra Turcilor până în Mai 1812 
când se încheie tratatul de pace dela Bucureşti în care fu 
cuprinsă şi Serbia 2). 

Prin articolul 8 din acest tratat Caragheorghe obţinu re- 
cunoaşterea autonomiei ţării sale în schimbul unui tribut 
anual datorit Porții Otomane. El însuși fu recunoscut ca şef 
al națiunii sârbești, având de împărțit puterea administrativă 
şi judecătorească cu o reprezentanță națională compusă din 
principalii săi tovarăși de luptă, din reprezentanții clerului 
și ai cnejilor sârbi care înlocuiau prin județe pe vechii jupani. 
O amnestie generală cuprindea pe toți cei ce luaseră parte 
la luptele pentru neatârnare 3). 

Turcii păstrară însă în stăpânirea lor cetăţile dela Dunăre 
între care era cuprinsă și citadela dela Belgrad. Comandanții 
acestor cetăți concentrau în mâinile lor toată puterea militară 
a țării, ţinând astfel în frâu și controlând toate mișcările 
naționaliștilor sârbi. Dar Caragheorghe și tovarășii săi de luptă 
şi de suferință nu se puteau mulțumi cu situația aceasta. De 
aceea cetele de haiduci continuară cu înverșunare lupta contra 
dahiilor turcești ca și mai înainte, trecând adeseori Dunărea 
în 'Țara-Românească pentru a lovi pe Turci, dar și după 
pradă. Astfel se raporta din Craiova că în noaptea de 14 spre 
15 Decemvrie 1812 că bulucbașa Velicu trecu în fruntea 
cetelor sale de haiduci dela Cladova la Cerneţ, tăbări prin 
surprindere asupra autorităților de acolo, ucise pe capii 
acestor autorități, jefui case și conacuri şi amenință cu jaf 
şi pradă și satele din Mehedinţi Și Gorj. La reclamaţiunile 
autorităților românești, cele sârbe răspunseră că ele nu au 
nimic comun cu bandele de haiduci, ci se plânseră și ele 
că au de luptat contra lor 8). 


1) Hurmuzaki-Nistor, XIX, 2, nr. 770, p. 624. 
3) Sturdza-Colescu, Acte și documente relative la Renașterea României, 
I, nr, 57, P. 299 urm, 
Hurmuzaki-Hodoş, XVI, nr. 1974, P. 953. 
2 Hurmuzaki-Nistor, XX, nr. 55, P. 59. 

In primăvara anului 1813 Turcii începură campania pentru 
pacificarea Sârbilor. In Martie se spunea la București că 
Rah miz-Pa şa ar fi început la Niş tratative cu Sârbii 1). Tra- 
tativele acestea nu erau agreate de Poartă, fiindcă tot din 
Bucureşti se raporta la 27 Martie că Rahmiz-Pașşa fusese 
decapitat la Colentina 2). In Mai se svonea la Bucureşti că 
Turcii pregătesc o mare campanie contra Sârbilor pentru a-i 
readuce la vechea lor supunere față de Poartă 3). In lulie 
1813 agentul francez din Bucureşti scria lui Talleyrand la 
Paris că Ahmed-Pașa ar fi pornit cu un corp de 20.000 de 
oameni contra Sârbilor. Alte corpuri de trupă ar fi în marș 
contra Sârbilor, pornind dela Sud, și că situația Sârbilor, 
loviți simultan din mai multe părți, ar fi disperată 4). Agenția 
austriacă anunţa la 7 August că Turcii ar fi aruncat pe Sârbi 
peste 'Timoc, deschizându-şi drumul spre Belgrad, iar bimbaşa 
haiduc Velicu cu cetele sale ar fi fost împresurat la Ne- 
gotin 5). La 27 August agentul francez din București raporta 
că Negotinul ar fi fost ocupat de Turci şi că haiducul Velicu 
cu vreo 5000 de oameni ar fi căzut în mâinile Turcilor 6). 
La 14 Noemvrie 1813 căzu şi Belgradul. Corşid-Pașa, cuce- 
ritorul cetății, trimise pe un ciubuccibaşa la Bucureşti să ve- 
stească cucerirea Belgradului. Vestea fu bine primită de prin- 
cipele loan Caragea. Victoria asupra Sârbilor fu sărbătorită 
la palat unde se credea că în sfârşit pacea va putea fi resta- 
bilită în imperiul otoman 7). La finele lui Decemvrie 1813 
se aflase la Bucureşti că numeroase familii sârbeşti se refu- 
giaseră în 'Ţara-Românească unde urmau să fie colonizate 
în regiunile unde populația era decimată de ciumă 8). Un alt val 
de emigranți sârbi ajunse în Rusia unde fu colonizat în re- 
giunile Bugului, cucerite de curând dela 'Tătari, constituind 
acolo un fel de graniță militară °). Se pare că între refugiații 


1) Hurmuzaki-Nistor, XX, nr. 83 şi 85, p. 83 şi 85. 

3) Ibid., XX, nr. 89, p. 89. 

3) Ibid., XX, nr. 100, p. 95. 

t Hurmuzaki-Hodoş, XVI, nr. 1911, p. 972; cfr. nr. 1906, P. 974- 
5 Hurmuzaki-Nistor, XX, nr. 112, P. 103. 

*) Hurmuzaki-Hodoş, XVI, nr. 1911, P. 977. 

7) Hurmuzaki-Nistor, XX, nr. 136, P. 122 urm. 

5) Ibid., XX, nr. 144, p. 131 urm. 

*) St. Novacoviă, o.c.,p. 175. 

politici din Serbia se găsia însuși vojdul Caragheorghe care 
trecu la Semlin la 30 Octomvrie 1813 și fu internat de Aus- 
triaci la Graz 1). Incă din vreme Caragheorghe ceruse în- 
voirea ţarului Alexandru de a se retrage în Rusia 2). Dorința 
i-a fost împlinită fiindcă în Iulie 1815 el petrecea la Hotin, 
de unde întreținea legături cu emigranții sârbi din Piteşti, 
Argeş şi Craiova, care cerea principelui Caragea pașapoarte 
pentru a se putea reîntoarce în Patrie è). In toamna anului 
1815 principele Caragea fu solicitat de Poartă să aprovizio- 
neze garnizoana turcească din Belgrad cu cereale. Principele 
ceru Austriei autorizația de a ridica 800.000 ocale de grâu 
din Bacica și din Banat, obligându-se să restitue cantitatea 
de cereale din "Țara-Românească sau să plătească echivalentul 
în argint. Metternich aproba la ro Octomvrie 1815 să se ri- 
dice 24.000 banițe ungurești de Pojon pe socoteala princi- 
pelui muntean €). 


2. Asasinarea principelui Caragheorghe şi parvenirea la 
domnie a lui Miloş- Obrenovi€. In timpul pribegiei lui Cara- 
gheorghe în străirătate, cetele sârbești se concentrară în jurul 
lui Miloş Obre novi č, numit astfel după tatăl său vitreg 
Obren, țăran analfabet și el, născut la 1780. El trecea ca unul 
dintre cei mai devotați tovarăşi de luptă ai lui Caragheorghe. 
După declarațiile aventurierului Bresca, Miloș ar fi salvat 
chiar vieața înaltului vojd Caragheorghe cu prilejul complotului 
din 1808, împotriva acestuia 5). In absenţa lui Caragheorghe, 
Obrenovi€ rămase în ţară, unde contină cu energie lupta 
contra 'Turcilor, şi câștigă încrederea conaționalilor săi. Mai 
mult el izbuti să se impună chiar Turcilor, redobân- 
dind autonomia țării sale, ce fusese suspendată la 1813 prin în- 
frângerea lui Caragheorghe și prin fuga acestuia peste graniță. 

In 1815 Caragheorghe se înapoiă în Serbia doritor de a-și 
reocupa tronul ce fusese uzurpat între timp de rivalul său 


1) St. Novacoviă, o. c., p. 176 

2) Ibid., p. 174 şi 243. 

23) Hurmuzaki-Nistor, XX, nr. 272 şi 274, p. 234 şi 235; cfr. nr. 276, 
. 237; Ed. Blaquitres, Histoird de la Revolution actuelle de la Grèce, p- 45 urm. 

) Ibid., XX, nr. 280 şi 288, p. 239 şi 244. 

55 Hurmuzaki-Nistor, XIX, 2, nr. 638, p. 509. 

Miloş Obrenovič şi de a continua lupta contra Turcilor 
pentru dobândirea independenței 1). Rivalitatea dintre ambii 
pretendenți deslănțui un crâncen războiu civil, care se ter- 
miră cu asasinarea lui Caragheorghe. Primul principe al Ser- 
biei, renăscută la noua vieață naţională, fu ucis de Vuiţa 
din ordinul lui Miloș Obrenovi€ în noaptea de 24 spre 
25 Iulie 1817. Văduva lui Caragheorghe și fiul său 
Alexandru, tatăl regelui Petru I, fură adăpostiți un timp 
oarecare la o moşie lângă Galaţi 2). Se pare că dela Galați 
principele Alexandru Caragheorghevi€, pretendentul la tronul 
Serbiei, se retrase la conaţionalii săi din Rusia. Din ra- 
portul agenției austriace din lași din Mai 1831 aflăm 
că prin capitala Moldovei trecuse chiar atunci 6o familii 
sârbești, îndreptându-se prin Focșani spre Serbia, sub con- 
ducerea lui Alexandru, fiul lui Caragheorghe 3). Incă la r811 
Caragheorghe comandase la clopotarul transilvănean loan 
Botta un clopot pentru biserica din satul său natal Topola. 
Se pare însă că acest clopot n'a mai ajuns la destinație, ci 
rămăsese la Craiova, unde fu descoperit de Nicolai Iorga 
şi trimis la Topola unde se găsește cripta dinastiei Cara- 
gheorghevit €), 

In August 1817 principele Caragea comunica agentului au- 
striac Fleischhackel că principele Caragheorghe nu fusese 
ucis de Turci cum se svonea, ci de conaționalii săi sârbi. 
La perchiziția ce i s'a făcut nu s'ar fi găsit la el nici pașaport 
nici alte acte personale din care să se poată constata în ce 
împrejurări s'a reîntors în Serbia. După părerea principelui 
muntean Rusia nu putea fi indispusă față de Poartă, întru 
cât capul lui Caragheorghe nu fusese expus în fața seraiului, 
cum se obișnuia să se facă cu capetele trădătorilor 5). O ase- 
menea procedură ar fi trezit grave resentimente la Ruși, întru 
cât se știe că principele Caragheorghe fusese decorat de țar 


1) Hurmuzaki-Hodoș, XVI, nr. 1962, p. 1017. 

2) Cunibert, Essai historique sur les revolutions et lindebendence de la Serbie 
depuis 1804 jusque à 1850. Lipsca, 1855, II, p. 31. 

3) Hurmuzaki-Nistor, XXI, nr. 181, p. 204. 

% N. Iorga, Clopotul dăruit de Caragheorghe, întemeietorul Serbiei, bisericii 
satului Topola (1811), în Anal. Acad. Rom., ser. II, Tom. XXXVI, p. 237 urm, 

5) Hurmuzaki-Nistor, XX, nr. 430, p. 356. 

cu ordinele cele mai înalte. In raportul său din 23 Septem- 
vrie 1817 agentul austriac arată că principele Caragea, aflând 
despre plecarea lui Caragheorghe din Hotin, ar fi trimis emi- 
sari prin judeţe cu ordinul secret să prindă pe acest om pri- 
mejdios şi să-l aducă legat fedeleş fa Bucureşti. Din declarația 
aceasta se vede că principele Caragea avea o atitudine ostilă 
față de Caragheorghe. Din cuprinsul unei scrisori a lui Halat- 
Effendi către protejatul său Caragea ar rezulta chiar că prin- 
cipele muntean ar fi contribuit întru câtva la moartea tra- 
„gică a lui Caragheorghe. Halat-Effendi se grăbi să comunice 
lui Caragea, că «sultanul, aflând despre moartea lui Cara- 
gheorghe, ar fi declarat că el atribue şi această întâmplare fe- 
vicită influentei efective a principelui Caragea, care îndeamnă 
mereu pe actualul conducător al Sârbilor Miloş la credință și 
ataşament față de monarhul său, şi care l-a şi sfătuit cum tre- 
buia să se comporte față de Caragheorghe la întoarcerea aces- 
tuia în Serbia ». Tătarul care aduse principelui această scri- 
soare sosise la București la 20 “Septemvrie. În aceeași zi Ca- 
ragea se folosi de vizita agentului austriac pentru a-i arăta 
scrisoarea cu mare bucurie și a-i îngădui să o citească, do- 
rind numai că Rușii să nu afle cumva de cuprinsul ei +). 
Consulul francez din București raporta la 5 Septemvrie lui 
Talleyrand că nu avea încă nicio știre despre impresia pe 
care asasinarea lui Caragheorghe o produsese la Constanti- 
nopol. El aflase numai dela principele Caragea că marele 
vizir nu Va da niciun comunicat asupra tragicei întâmplări 
şi că nu va fi expus capul în fața seraiului 2). 

Serviciile pe care Caragea le adusese Porții în chestia sâr- 
bească fură însă foarte curând uitate. Prietenia cu Halat- 
Effendi nu-i mai putu de niciun folos. Acesta îl părăsi în- 
dată ce principele nu-i mai putea satisface poftele de bani. 
De aceea Caragea ceru lui Metternich azil în Austria şi pă- 
răsi domnia 8). 

Urmașul lui Caragea pe tronul 'Țării-Românești, Alexan- 
dru Sutzo urmărea și el cu toată atențiunea situaţia din 


5) Hurmuzaki-Nistor, XX, nr. 436, p. 364. 
3) Hurmuzaki-Hodoş, XVI, nr. 1967, p: 2022. 
23) Hurmuzaki-Nistor, XX, nr. 448, p. 414. 

Serbia. La 29 Aprilie 1820 se raporta din București, că princi- 
pele Sutzo ar fi primit din Constantinopol vestea, că Rusia 
intervenise la Poartă ca Serbia să se administreze în mod au~- 
tonom sub protectoratul sultanului, plătindu-i un tribut anual. 
Totodată se cerea ca garnizoanele turceşti să evacueze ce- 
tățile din Serbia 1). Vestea aceasta se adeveri curând, fiindcă 
în toamna anului 1820 principele Sutzo fu invitat de Poartă 
să-şi dea avizul asupra modului cum ar înțelege soluționarea 
chestiunii sârbești 2). Avizul său urma să-l trimită lui Halat- 
Effendi. Agentul austriac care cetise acest aviz raporta la 
Viena că răspunsul principelui muntean era astfel redactat, 
încât îl scutea de orice răspundere. Principele Sutzo arăta 
că într'o chestiune aşa de importantă, el nu-şi poate îngădui 
să anticipeze adâncii înţelepciuni a guvernului otoman. El 
crede însă că, deși revendicările Sârbilor ar fi în concor- 
danţă cu dispozițiunile tratatului de pace dela Bucureşti din 
1812, totuşi ele ar trebui să fie modificate în aşa fel, ca să 
fie compatibile cu onoarea şi demnitatea Înaltei Porți. 'Ți- 
nându-se seama de cele cuprinse în articolul 8 din tratat, 
S'ar putea îngădui Sârbilor să-și clădească biserici şi să-şi 
exercite cultul lor religios în mod public, dar şi aceasta nu- 
mai în acele localități în care nu se găsesc giamii mohame- 
dane. Tot aşa li sar putea permite să achiziționeze moșii. 
Nu li s'ar putea însă îngădui să izgonească pe Turci din ți- 
nuturile sârbești. Dar lucrul cel mai important pe care îl 
cerea Miloş Obrenovit era recunoaşterea domniei sale pe viață cu 
dreptul de succesiune în familia sa, ca înalt cnez — Ober knez —. 
Principele Sutzo se pronunță hotărît împotriva acestei pretenţii, 
observând că prin o asemenea recunoaștere s'ar atinge dreptul 
de suveranitate al Porții, iar Sârbii iar înceta de a se mai 
considera supuși otomani. Observaţiunile acestea păreau 
agentului Fleischhackel redactate cu meșteșug şi duplicitate 
fanariotă Şi expediate la Constantinopol cu mare nerăbdare 3). 

Dela 1820 până la 1828, deci timp de opt ani rapoartele 
consulare austriace şi franceze din Bucureşti nu fac nicio 


1) Hurmuzaki-Nistor, XX, nr. 603, P. 513. 
2 Ibid., XX, nr, 615, P. 522. 
3) Ibid., XX, nr. 615, p. 522. 

menţiune de Sârbi. Se vede că în răstimpul acesta Miloș 
Obrenovit ajunse la oarecare înțelegere cu Turcii, astfel că 
în Serbia agitațiile şi frământările politice se mai potoliseră. 
La 1828 luptele începură din nou cu ocazia izbucnirii răz- 
boiului ruso-turc, care oferi principelui Miloş Obrenov:t€ feri- 
citul prilej de a-şi consolida şi mai bine situația politică față de 
Turci cu ajutorul Rușilor. La 13 Januarie 1828, agentul 
Franţei raporta la Paris că un emisar sârb, venind din Rusia 
şi trecând prin Bucureşti spre patria sa, ar fi adus cu sine 
un manifest al ţarului către poporul sârb 1). Agenţia austriacă 
raporta la 18 lunie 1828 că Gherman, omul de încredere al 
principelui Miloș, la întoarcerea sa dela marele cartier rus 
trecuse prin Bucureşti, aducând ştirea că dorința ţarului este 
ca Sârbii să păstreze deocamdată liniște 2). In Septemvrie 
1829 scria agentul Fleischhackel la Viena, că Ruşii ar fi pre- 
tins 'Turcilor să cedeze Sârbilor toate regiunile locuite de 
acest popor 8). Tratatul de pace dela Adrianopol cuprinde 
și unele dispozițiuni privitoare la Sârbi. Turcii urmau să 
restitue imediat Serbiei cele șase districte sârbești ocupate 
de ei 4). 


3. Convenţia sării dela Poiana. După tratatul de pace dela 
Adrianopol, relaţiile principelui Miloș cu 'Ţara-Românească 
erau mai mult de ordin comercial. Serbia se aproviziona 
cu sare din 'Țara-Românească, iar monopolul desfacerii aces- 
tui produs de prima necesitate era în Serbia monopol de 
stat sau mai precis monopol personal al principelui ‘Miloș. 
De aceea nu e mirare dacă acesta se prezentase prin comi- 
sionarul său sulgerul Opran la licitația ce se ținu la 23 De- 
cemvrie 1829 la București pentru exploatarea salinelor şi vă- 
milor din țară, oferind 4.600.000 piaștri. Concurentul Ștefan 
Meitani oferi însă 4.602.000 piaștri și obținu exploatarea sa- 
linelor şi vămilor cu o diferență de preț de numai 2000 de 
piaştri 5), Principele Miloş își conducea afacerile în 'Ţara- 


5) Hurmuzaki-Hodoş, XVII, nr. 96,p. 75. 

20 Hurmuzaki-Nistor, XXI, nr, 30, p. 2. 

3) Ibid., XXI, nr. 150, p. 168. 

& Sturdza- Vartic, Acte și Documente, I, nr, 62, P. 321, art. VI, 
5 Hurmuzaki-Nistor, XXI, nr. 181, P. 204. 

Românească prin casa de bancă Halfon-Opran din București. 
Prin mijlocirea acestei bănci principele Miloş oferea în Iunie 
1833 guvernului din București un împrumut în sumă de 
150.000 galbeni pe timp de 6 ani cu o dobândă de 10% și 
2% provision 1). Comisionarul sârb Costa Pavlovič întreținea 
legătura cu bancherul Sina dela Viena 2). In August 1823 se 
raporta din București că guvernul muntean primise împru- 
mutul dela casa Halfon-Opran în sumă de 50.000 galbeni 
cu dobândă de 10% şi cur% provizion 3). 

Bunele afaceri comerciale, pe care principele Miloș le făcea 
în Principatele Române, contribuiră şi la strângerea legătu- 
rilor politice cu principii români. La 1834 începură domniile 
regulamentare în ambele principate. Principele Miloş se fo- 
losi de acest prilej bine venit, pentru a trimite în Noemvrie 
1834 o delegaţie la Bucureşti pentru a felicita pe principele 
Alexandru Ghica cu ocazia urcării sale pe tron şi a-i 
prezenta bogate daruri. Delegațiunea sârbă fu primită în mod 
solemn la palatul princiar din București 4). O a doua delegaţie, 
condusă de un înalt militar din suita principelui Miloș, porni 
la Iaşi, pentru a transmite principelui Mihai Sturdza 
urări de fericită domnie din partea înaltului vojd al Sârbilor 
și a-i prezenta daruri în arme de mare preț 5). 

In anul următor 1835 informațiunile agențiilor, franceză și 
austriacă, sunt mai abundente. In raportul său din 2 Februarie 
1835, consulul francez se întreținu asupra discursului de des- 
chidere a scupştinei sârbești rostit de principele Miloş. Cu 
acea ocazie principele arăta că tratativele cu Poarta se termi- 
naseră cu bine şi că Serbia fusese recunoscută ca principat 
cu statut propriu de organizare. In temeiul acestui statut dă- 
rile feudale de până atunci ca «fumărit, cap, morărit, ca- 
Zangiu, miel, vindrit » ş. a. fuseseră abolite şi înlocuite cu 
dare de trei taleri austriaci pe semestru. De remarcat sunt 
termenii pentru vechile impozite desființate, care şi în Serbia 
apăreau sub nume româneşti ca şi în Principatele Române. 


1) Hurmuzaki-Nistor, XXI, nr. 420, p. 5I4. 
3) Ibid., XXI, nr. 472, P. 557. 

3) Ibid., XXI, nr. 420, p. 514 şi nr. 429, P. 521. 
€) Ibid,. XXI, nr. 497, P. 579. 

% Ibid., XXI, nr, 510, p. 581. 

De asemenea fu regulamentată şi situația cnejilor, o instituție 
similară celei din Banatul românesc 1). 

Din raportul consulului francez din Bucureşti cu data de 
27 Februarie 1835 aflăm că Serbia era obosită de guvernarea 
tiranică şi arbitrară a principelui Miloş Obrenovič. Lumea 
din anturajul său era cuprinsă de groază din pricina cru- 
zimii sale. I se reproşa că-și însușise prin abuz monopolul 
comerțului. De aceea urma să i se ceară o cartă — charte — 
sau constituție care să îngrădească atotputernicią sa abuzivă. 
O ceată de fruntași înarmați îi prezentară o asemenea cartă, 
cerându-i să o semneze. El nu consimțţise însă să fie « de- 
posedat » de drepturile sale despotice. Numai silit de ame- 
nințările fruntașilor înarmați, principele, sfătuit de intimii 
săi, se supuse voinței mulțimii, semnând constituția liberală, 
ținând însă să declare că n'a sosit încă momentul pentru o 
asemenea cartă a libertății. El rămase uimit că şi miniștrii 
săi se raliară la declarația sa, fără să-și fi dat seama că aceasta 
o făceau pentru că-și temeau vieața 2). 

Dar pe lângă greutăţile acestea interne principele Miloș 
mai avea de lichidat tot atunci și un conflict cu principele 
Alexandru Ghica din 'Țara-Românească. Amintisem mai sus 
că la 1829 oferta principelui Miloș pentru exploatarea sa- 
linelor din 'Ţara-Românească fu întrecută de Ştefan Meitani 
cu 2000 de piaștri și că astfel principelui sârb scăpă această 
însemnată afacere. Principele însă și în deosebi banca Halfon- 
Opran din București, comandita sa, nu se lăsă ușor bătută, 
ci luă în arendă exploatarea salinelor din Moldova, creind 
estfel casei Meitani o simțitoare concurență. Din pricina 
aceasta Meitani nu putu desface tot stocul de sare pe care 
îl avea depozitat în schelele dela Dunăre şi de aceea rămase în 
restanță cu plata arendei față de stat. Imprejurarea aceasta 
determină pe principele Ghica ca, la expirarea termenului de 
arendă la 31 Decemvrie 1834, să nu mai scoată sarea la li- 
citație, ci să exploateze ocnele de sare în regie proprie. El 
luă hotărîrea aceasta cu scopul de a menţine prețul sării în 
vederea acoperirii obligațiunilor emise pentru sarea vândută 


1) Hurmuzaki-Hodoş, XVII, nr. 552, p. 459—462. 
3) Ibid., XVII, nr. 555, P. 465. 

de către foștii arendași care avansaseră guvernului sume în- 
semnate de bani. Principele Ghica își dădea bine seama de 
concurența sării moldovenești și el se şi gândise la arendarea 
salinelor din Moldova, dar el nu reuși din cauza raporturilor 
încordate ce existau atunci între el și principele Mihai Sturdza. 
Şi astfel exploatarea acelor saline ajunse în seama casei Halfon- 
Opran care lucra în numele principelui Miloș. Remorcherele 
din serviciul principelui Miloș încărcau la Galaţi sarea din 
ocnele Moldovei şi o transportau în Serbia în paguba desfa- 
cerii sării din 'Ţara-Românească. 

Pentru a pune capăt acestei concurențe iloiale, principele 
Ghica recurse la contramăsuri. Folosindu-se de dispozițiu- 
nile unui firman imperial prin care supușii otomani din 
dreapta Dunărei erau opriți de a se aproviziona cu sare din 
Moldova 1), principele Ghica opri traficul de sare moldo- 
venească pe Dunăre, dând ordin ca vasele încărcate cu sare 
să fie oprite în drum și remorcate la țărmul muntean. Pa- 
trulele muntene sechestrară la Șiștov un vas turcesc încărcat 
cu sare din Moldova. Căpitanul vasului se opuse, dar el fu 
culcat la pământ de un glonț, iar vasul remorcat la țărmul 
românesc. Incidentul acesta sângeros produse mare agitaţie, 
întru cât după tratatul dela Adrianopol navigația pe Dunăre 
. fusese declarată liberă 2). Agenţia austriacă din București ri- 
dică energice proteste contra încălcării acestor dispozițiuni 
la care se asocia şi principele Miloș, care susținea că opre- 
liștea prevăzută în firmanul imperial menționat mai sus nu 
cuprindea și noul principat al Serbiei ê), 

La finele lui Iulie 1835 principele Miloș întreprinse o că- 
lătorie la Constantinopol unde avea de aplanat mai multe 
neînțelegeri cu Poarta, între care se găsea de bună seamă și 
conflictul cu principele Ghica. Agenţia austriacă din Bucu- 
reşti raporta la 31 Iulie 1835 că principele Miloș, în drumul 
său spre Constantinopol, sosise cu vaporul la Giurgiu, unde 
dorea să se întâlnească cu principele Ghica. Domnul mun- 
tean evită însă întâlnirea cu principele sârb, plecând la Brăila. 


1) Hurmuzaki-Nistor, XXI, n.. 529, p. 606. 
3) Ibid., XXI, nu. 534, p. 609 um. 
5) Ibid., XXI, nr. 537, p. 611 urm. 


26 A, R, — Memoriile Secţiunii Istorice, Seria III. Tom, XXVII, 

In schimb însă Miloș fu întâmpinat la Rusciuc de reprezen- 
tanții casei Halfon-Opran care îi puseră la îndemână mijloa- 
cele de care avea nevoie în misiunea sa la Constantinopol, 
între care pe lângă diverse daruri se găseau și însemnate 
sume de bani 1). In drum spre Rusciuc principele Milcş se 
întâlnise la Vidin cu Riickmann, consulul general al Rusiei 
la Bucureşti, care pleca la Băile-Herculane 2). 

In urma reclamaţiei lui Miloş la Poartă se aplană și con- 
flictul cu principele Ghica, care trebuia să revină în Sep- 
temvrie asupra ordinului său prin care oprise traficul de 
sare pe Dunăre 8). Diferendul româno-sârb fu aplanat de- 
finitiv cu ocazia întrevederii dela Poiana din ziua de 20 Noem- 
vrie 1835, dintre ambii principi. Inainte de întâlnirea proiec- 
tată principele Miloş trimise domnului român câteva tunuri 
în dar. La ọ Noemvrie agenţia austriacă din Bucureşti co- 
munica la Viena, că Miloș urma să sosească la 11 Noemvrie 
la Vidin, de unde trebuia să treacă la Calafat şi de acolo să 
plece la moşia sa dela Poiana, situată la Nord-Est de Calafat 
la o distanță de o oră și jumătate de acest orășel. Pentru a 
nu pierde prea mult timp, principele sârb ceru să fie scutit 
de carantină. La Poiana avea să aibă loc întrevederea cu 
principele Ghica, care era așteptat să sosească acolo însoțit 
de marele vistiernic $). 

Asupra întrevederii dela Poiana agenția austriacă raporta la 
30 Noemvrie că principele Miloş sosise la 16 Noemvrie la 
Vidin, la 18 trecu Durărea la Calafat, fiind acolo întâmpinat 
de spătarul Ghica, fratele domnului, și de inspectorul caran- 
tinelor dela Dunăre Mavros. De acolo principele Miloș plecă 
la moșia sa dela Poiana, unde îl aşteptau administratorul moşiei 
împreună cu emisarii sârbi din Muntenia. La debarcarea 
principelui s'a trecut peste dispozițiunile de carantină de 7 
zile şi peste fumigațiunea obişnuită. 

Principele Ghica sosi la Calafat numai la 20 Noemvrie, 
de unde trecu la Poiana, unde era așteptat cu nerăbdare de 


1) Hurmuzaki-Nistor, XXI, nr. 583, p. 608. 
2) Hurmuzazi-Hodoş, XVII, nr. 582, P. 525. 
3) Hurmuzaki-Nistor, XXI, nr. 541, P. 617. 
t) Ibid., XXI, nr. 548, p. 622. 

Miloș, Principele sârb îl primi cu ceremonia obișnuită şi-l 
conduse în sala de recepţie a conacului, unde pielăria de pe 
canapele şi fotoluri era desprinsă de pe construcțiile în lemn, 
pentru ca prescriptele carantinei să fie satisfăcute. In sala 
de primire principele sârb se apropie de domnul român, îi 
strânse prietenește mâna şi-i spuse că simte nevoia de a-i 
vorbi de aproape, fiindcă vorbindu-i dela distanță, ar suferi 
intimitatea dintre ei. Suitele princiare urmară pilda stăpânilor 
lor. După salutul ceremonios, înalții oaspeţi cu suitele lor 
se așezară la masa garnisită cu toate bunătăţile, pe socoteala 
principelui român. După masă principele Ghica voia să se 
întoarcă la Calafat, dar principele Miloş îi făcu propunerea 
să rămână peste noapte la Poiana, pentru a tranga mai repede 
chestiunile care formau obiectul întrevederii lor. Și aceasta 
cu atâta mai mult, cu cât atât vremea, cât şi obligațiile sale 
de domn reclamau imperios grabnica sa întoarcere în Serbia, 
dat fiind că prin ceremonial se pierde numai timpul în zadar. 
Cu toate că principele muntean ţinea foarte mult la etichetă, 
pompă și ceremonii domnești, totuși dânsul nu putu res- 
pinge propunerea oaspetelui său şi de aceea începură imediat 
tratative, chiar în absența marelui vistier care nu sosise încă. 
Obiectul principal al acestor tratative era exportul de sare 
din 'Țara-Românească. 

Principele Miloş explică domnului român cu multă cunoș- 
tință de cauză, că în chestiunea sării interesele 'Ţării-Ro- 
mânești trebue să meargă mână în mână cu interesele Serbiei. 
Ceea ce este de folos pentru 'Ţara-Românească nu trebue 
să fie în detrimentul Țării Sârbeşti. Principele Miloş, care 
era informat de experții săi asupra tuturor amănuntelor che- 
stiunii, respinse propunerea de a lua în arendă și salinele 
muntene, precum le avea în arendă pe cele moldovenești. 
El se arătă dispus de a cumpăra o anumită cantitate de sare 
depozitată la Dunăre, sprijinind cererea sa prin faptul că el 
este gata să facă plata imediat în numerar. De altfel el ar 
putea să-și procure sare cât îi place şi din provinciile Austriei 
Şi încă cu preț şi mai redus. 

In urma acestor tratative, s'a încheiat o convenție, prin care 
principele Miloş se obligă să ridice dela Dunăre în anii 1836 

şi 1837, o cantitate de 30 milioane ocale de sare şi anume, câte 
75 milioane anual, cu prețul de 8 doizeceri — Zwanziger — sau 
2 florini şi 40 cruceri monetă convențională pentru suta de ocale. 
El se mai învoi să ridice pe deasupra încă ro—r5 milioane 
ocale cu acelaşi preț, dar fără ca să fie obligat la aceasta. 

Convenţia era, după părerea agentului diplomatic austriac, 
foarte avantajoasă pentru principele Miloş, care ajunse în 
felul acesta să fie singurul negustor de sare — Salzhâăndler — pe 
malul drept al Dunărei, fiind totodată și arendașul salinelor 
din Moldova. 

Agentul mai observă ironic, că prin convenţia aceasta prin- 
cipele Miloș putea întru câtva să-şi acopere cheltuelile pe 
care le făcuse la Constantinopol, cu ocazia recentei sale 
vizite acolo. 

Agentul nu uită însă să observe, că și 'Ţara-Românească 
ar fi făcut, prin încheierea acestei convenții, o afacere bună. 
In locul unui arendaș dubios, plătea tezaurul Serbiei prețul 
sării. Tezaurul român avea asigurat până la finele anului 
1837, o sumă de 2 milioane patru sute de mii de florini, mo- 
netă convențională sau aproape 17 milioane de piaștri, întru 
cât consumația internă a țării acoperea cheltuielile cu pro- 
ducția şi transportul sării până la schelele Dunărei. Un avantaj 
esențial rezulta și din faptul că principele Miloş avea interes 
să mențină prețul sării la dreapta Dunărei. Prin aceasta era 
asigurată și achiziția restanțelor în sumă de aproape 6 milioane 
piaștri, cu care vechii arendași ai salinelor rămaseră în re- 
stanță față de tezaurul public. Prin o reducere a prețului 
sării, vechii arendași s'ar ruina, iar pe urma lor ar rămânea și 
statul păgubaș. 

După parafarea și semnarea convenției, ambii principi îşi 
dădură unul altuia explicații mulțumitoare cu privire la di- 
sensiunile şi neplăcerile de pe Dunăre. Principele Miloş se 
folosi de această întâlnire prietenească pentru a declara prin- 
cipelui Ghica, fără niciun inconjur, că este anturat de sfetnici 
răi și că toate greșelile și inadvertențele se atribue fratelui său 
mai mare, marelui vornic Mihalache Ghica, în care principele 
avea o încredere oarbă, bine înţeles nemeritată. Fiind la Con- 
stantinopol, ar fi primit dela locurile înalte însărcinarea 

de a-i atrage atenţiunea asupra acestor inconveniente. Și pentrucă 
să aibă un martor cd s'a achitat de această însărcinare, el 
atrage şi pe consilierul Mavros la această convorbire confi- 
dențială. 

Principele Ghica ascultă cu necaz observaţiile oaspetelui 
său, răspunzând că situația sa este foarte gingașă, fiind 
stânjenit în acțiunile sale prin ostilitatea unei bune părți din 
boierime, dar că dânsul este însuflețit de cele mai bune sen- 
timente față de țară şi de nevoile ei. 

Sâmbătă la 21 Noemvrie după masă, principele Ghica se 
întoarse la Calafat, iar a doua zi Duminică, principele Miloş 
părăsi şi el Poiana și se întâlni la Calafat cu amfitrionul său. 
Ambii domni asistară la serviciul divin săvârşit de vicarul 
mitropoliei, iar după o întrevedere cu marele vistier Villara, 
care sosise între timp, se îmbarcară pentru Vidin, pentru a 
face o vizită pașalei de acolo. Acolo Miloș întâlni pe soția 
sa, care venise întru întâmpinare şi se întoarse împreună cu 
ea în Serbia. Principele Ghica plecă la Craiova, unde in- 
spectă tribunalul şi alte așezăminte publice, pentru a se 
reîntoarce apoi la București. 

Agentul austriac Timoni, căruia îi datorim amănun- 
tele acestea aşa de prețioase asupra convenției dela Poiana, 
arată că le deţine dela o persoană, supusă austriacă, care 
grija de afacerile principelui Miloș în 'Ţara-Românească 
şi care se bucura de marea încredere a acestuia. Informatorul 
agenției avea mare trecere pe lângă principele Miloș; el ar fi 
diriguit şi tratativele pentru încheierea convenției dela Poiana 
şi prin urmare relatările lui ar fi vrednice de absolută în- 
credere 1). Este probabil ca informatorul lui Timoni să 
fi fost Costa Paulovič, administratorul moșiilor princi- 
pelui Miloş din 'Țara-Românească, care însoțea pe principe 
şi la Viena, unde avea de aranjat diverse afaceri cu casa de 
comerț şi de bancă Sina 2). 

La 23 Noemvrie 1835 raporta şi consulul francez Cochlet 
asupra întâlnirii dela Poiana, care fusese pusă la cale pentru 
aplanarea neînțelegerilor dintre ambii domni, cu firi așa de 


1) Husmuzaki-Nistor, XXI, nr. §51, p. 624 urm, 
3)_Ibid., XXI, nr. 558, p. 638 şi Nr. 599, p. 68i. 

deosebite, Ghica ambițios şi mândru de vița sa domnească, 
Miloş incult şi rustic, ridicat de curând din rândurile țără- 
aimii. Neînţelegerile porneau din monopolul traficului cu 
sare, pe care principele sârb izbutise să-l dobândească, luând 
în arendă şi salinele din Moldova. Principele Ghica oprise 
transportul sării pe Dunăre, pentru a lovi în monopolul 
sârbesc. Agentul francez care ne dă aceste explicații, arată 
că Miloş reușise să atragă Poarta de partea sa, grație îmbel- 
șugatelor mijloace băneşti de care dispunea 1). 

La 10o Decemvrie Cochlet raporta la Paris, că principele 
Miloş a încheiat la Poiana o convenţie foarte favorabilă pentru 
el, obținând anual 15 milioane ocale sau 30 milioane livre 
de sare, cu un preț convenabil, care îi garanta în Serbia un 
real câştig. In continuare Cochlet raporta că persoanele care 
veniseră în atingere cu Miloş, susțin că era lipsit de orice 
învățătură. El nu ştia să scrie, ci dispunea totul din inspirația 
momentului. Când îi venea vreo ideie în minte, el chema pe se- 
cretarul său să ia notă. El îşi dădea însă seama de importanța 
învățăturii şi de aceea angajă dascăh din Petersburg pentru 
educația copiilor săi. In țara sa el nu era iubit, ci dimpotrivă 
temut de toată lumea. Soţia sa se purta faţă de el cu supunere 
şi ascultase deopotrivă cu toate femeile din Serbia. Ea se așeza 
la masă în urma lui pentru a-l servi. Prin caracterul ei blajin, 
ea cucerea toate inimile. Chocklet încheia raportul său cu ob- 
servaţia că era foarte greu ca Serbia să facă progrese sub câr- 
muirea unui principe despot, care monopolizase tot comerțul 
şi care dispunea de tezaurul public după bunul său plac ?). 

Convenţia dela Poiana intra în vigoare pe ziua de 1 Ianuarie 
1836. Pâră la 30 Aprilie 1836 exploatarea salinelor şi trans- 
portul cantităților de sare la Dunăre se făcuse în regie proprie. 
Dela 1 Mai însă manipulațiunile acestea trecură, cu asenti- 
mentul adunării obștești a Munteniei, asupra căminarului 
Ottetelişanu care avea ca asociați în taină pe visticrul 
Villara şi pe bancherul austriac Hillel Manuch şichiar 
pe ministrul de interne Mihalachi Ghica, fratele principelui. 
Căminarul Ottetelişanu primi în arendă desfacerea sării în 


D) Hurmuzaki-Hodoș, XVII, nz. 591, P. 550. 
2) Ibid., XVII, nr. 60r, p. 567. 

interiorul țării cu plata sumei de 450.000 piaştri, vânzând ocaua 
cu ro parale, dar cu obligaţia de a produce şi a transporta la 
Durăre cantitățile de sare vândute principelui Miloș, prin con- 
venţia dela Poiana. Inainte de încheierea contractului cu Otte- 
telișanu, guvernul semnase cu sătenii contracte de cărăușie la 
Dunăre, plătind 5— 6% piaştri pentru suta de ocale de sare. 
In drumul lor cărăuşii aveau însă de îndurat diverse vexa- 
țiuni din partea proprietarilor de moşii de-a-lungul drumului, 
din cauza locurilor de popas şi de păşunat pentru animalele 
lor dc tracțiune. Pentru a pune capăt acestor neajunsuri, mi- 
nistrul de interne se simți îndemnat să dispună ca proprietarii 
de moşii, începând cu 1 Mai 1836, să lase neînsământțate 
fâşiile în lățime de 20 stânjeni de ambele părți ale drumului, 
pentru ca să servească de păscătoare liberă pentru animalele 
de tracțiune care foloseau aceste drumuri. Sunt drumurile 
sării de care se face mențiune în toponimia 'Țării-Românești. 
In baza acestei ordonanțe în favoarea cărăușşilor, guvernul 
se crezu îndreptățit să oblige pe toți sătenii să ia parte la 
transporturile de sare, contra unei îndemnizații ce urma a 
fi fixată mai târziu. Cantităţile de sare, ce trebuiau să fie 
transportate la Dunăre, erau repartizate asupra satelor după 
numărul locuitorilor şi mijloacele de transport ale acestora 1). 
Guvernul muntean înțelese să îndeplinească cu preci- 
ziune clauzele convenției dela Poiana, livrând la timp can- 
titățile de save contractuale. Spre sfârșitul anului al doilea, 
se găseau depozitate în schelele dela Dunăre mari cantități 
de sare pe care principele Miloş nu le mai putea desface 
în Serbia. Dintr'un raport francez din București, din Oc- 
tomvrie 1837, aflăm că principele sârb cerea rezilierea, sau 
cel puțin modificarea condițiunilor contractuale dela Poiana 2). 
Rapoartele ulterioare mai arată condițiunile în care sar fi 
făcut modificările cerute de Sârbi. 


4. Abdicarea principelui Miloș şi retragerea sa în Țara- 
Româuească. Din cuprinsul r: poartelor consulare rezultă că 
principele Milcş obținuse la Corstantinopol, şe lângă zgre- 


1) Hurmuzaki-Nistor, XXI, nr. 592, p. 677. 
3) Hurmuzaki-Hodoş, XVII, nr. 666, p. 671. 

mentul Porții în chestia monopolului comerțului de sare și 
alte două concesiuni de mare importanţă și anume: domnia 
pe vieață asupra Serbiei, cu dreptul de succesiune pentru 
urmașii săi din casa Obrenoviă, precum şi autorizația de a 
numi agenţi diplomatici sau consuli în tările vecine. Folo- 
sindu-se de acest drept, Miloș numi în Martie 1836 pe un 
anumit Gherman în calitatea de consulal Serbiei la Bucureşti, 
obținând în scopul acesta un firman special din partea Porții 
Otomane 1). 

Agenţia austriacă raporta însă la Viena, că principele Ghica 
întârzia mereu cu agrementul său pentru această numire, 
arătând că Miloș avusese până atunci numai agenţi personali 
în 'Țara-Românească 2). 

Succesele diplomatice obţinute cu bani grei dela Poartă, 
făceau pe Miloş mai încrezut în atotputernicia sa. Regimul 
său deveni și mai tiranic. Miniştrii Abramovič şi Davi- 
dovit erau terorizați de principe. Nemulțumirile sporeau 
mereu, iar adversarii săi căutau să-şi asocieze şi pe soția 
principelui, care se simțea jignită de soțul ei din cauza aven- 
turilor galante ale acestuia. 

Domnia ereditară a casei Obrenovit nu era însă agreată 
de mulțime, dar nici de marile puteri şi în deosebi de Rusia. 
Nici statutul, prin care principele își rezervase puteri discre- 
ționare, nu era acceptat de lume fără murmur, cu toate că 
era confirmat de Poartă ?). 

Consulul Cochlet raporta la 24 Octomvrie 1836 din Bucu- 
rești, că agentul G her man avusese o explicație cu Rück- 
man, consulul general rusesc, în chestia statutului lui Miloș, 
obținut dela Poartă cu sume mari de bani. . 

Se preconiza deci din partea Rusiei alcătuirea unui statut 
nou, după modelul Regulamentelor Organice din Principatele 
Române, prin care atotputernicia principelui să găsească cu- 
venita îngrădire, pentru ca națiunea să fie scutită de tirania 
princiară €). 


13) Hurmuzaki-Nistor, XXI, nr. 564 şi 566, p. 643 şi 647. 
2) Ibid, XXI, nr. 569 şi 635, p. 65I şi 668, 

3) Hurmuzaki-Hodoş, XVII, nr. 606, p. 583 urm. 

t) Ibid., XVII, nr. 650, p. 649 urm. 

La 7 Noemvrie 1836 agentul austriac 'Timoni arăta că Miloș 
nu era deloc mulțumit cu regulamentul primit de curând 
din Petersburg și îndeosebi cu dispozițiunile care prevedeau 
restricții la impunerile fiscale. 

Se credea deci că el va căuta să împiedece punerea lui în apli- 
care. Agentul mai insistă şi asupra unui articol din « Allge- 
meine Zeitung » cu data de 13 Octomvrie 1836, care trata 
despre revoluţia din Serbia, arătând că articolul ar fi fost 
inspirat de însuşi consulul sârbesc din București. Tot el 
arată că principele Miloş ar fi convocat de curând pe toți 
agenții săi particulari pe la finele lui Octomvrie la Belgrad, 
pentru a prezenta socotelile și a raporta asurpa mersului 
afacerilor sale din 'Ţara-Românească. Agenţii aceştia erau 
Opran, care avea controlul asupra salinelor din Moldova, 
Halfon, care conducea afacerile de bancă, Costa Pavlo- 
vič, administratorul bunurilor princiare din 'Țara-Româ- 
nească, precum și arendașii acestor moșii, împreună și Simi €, 
inspectorul general al manipulaţiei sării din Muntenia. Simič 
era arătat în articolul din « Allgemeine Zeitung» ca princi- 
palul instigator al conjurației contra principelui şi care ar 
fi hotărît să nu se mai reîntoarcă în Serbia 1). 

In Februarie 1837 se raporta la Viena că agenții economici 
şi comerciali ai principelui Miloş, care fuseseră convocați la 
Belgrad, se reîntoarseră la posturile lor, afară de Simič, 
care nu se supusese ordinului de chemare din partea prin- 
cipelui 2). 

La 5 Septemvrie 1838 se svonea la București, că principele 
Miloş ar fi refuzat să accepte regulamentul aprobat de Rusia 
și de Poartă, motivând refuzul său că populația țării, care nu 
ştie ceti şi scrie, n'ar putea lua cunoștință de cuprinsul lui. 
El era gata să ia măsuri de răspândirea instrucției publice 
prin așezăminte școlare, dar că dânsul trebue să se opună 
la adoptarea unor instituțiuni politice pe care poporul nu le 
poate înțelege şi care nu-i pot fi de niciun folos. Este ade- 
vărat că principele ar trata cu Dolgoruki, delegatul țarului, 
întocmirea unui regulament organic, asemănător celui din Tara- 


1) Hurmuzaki-Nistor, XXI, nr. 599, p. 681 urm, 
3) Ibid., XXII, nr. 40, p. 38. 

Românească, dar că între timp el și-a schimbat părerea, 
ne mai voind să audă nimic de un asemenea regulamert 1). 

Poarta însă, susținută și de Rusia, nu înțelegea să cedeze 
pe chestiunea introducerii regulamentului organic, ci sili pe 
Miloș să convoace la Belgrad adunarea naţională, penrtu a 
lua cunoştinţă de impunerea noului statut aprobat de Poartă 
și consimțit de Rusia. Pașa din Belgrad apăru în faţa adunării 
și ceti în numele sultanului hatişeriful cu privire la promul- 
garea noului regulament organic, drept lege fundamentală 
a principatului sârbesc. Miloş cedă în faţa asprei necesități, 
— arăta Cochelet la 1 Februarie 1839, — mângâindu-se cu 
gândul de a rupre curând frâul ce se impunea absolutismului 
său despotic 2). După raportul consulului francez, Niloş 
ar fi încercat în cursul lunii Mai de a se sustrage condiţiu- 
nilor umilitoare, ce-i erau impuse de noul regulament, și prin 
care cercul de competință al senatului era foarte lărgit. Fra- 
tele său mai mare ar fi încercat să-i sară în ajutor, dar fu 
silit de senat să se reîntoarcă la Craguevăț, fără nicio ispravă. 
In schimb alt frate mai mic al principelui ar fi trecut de 
partea senatului, ceea ce determină pe Miloş să se gândească 
chiar la fratricid °). 

In cele din urmă adversarii săi isbutiră să izoleze pe prin- 
cipe şi să-l silească la abdicare. Agentul austriac 'Timoni ra- 
porta la 26 Iunie 1839 la Viena, că principele Miloș, care se 
refugiase la Bucureşti, se plângea că fusese trădat de cei 
din anturajul său. In starea de arest în care se afla, el fu silit 
să renunțe la tron în favorul fiului său mai mare Milan 
Actul de abdicare fu semnat în numele tatălui său de fiul 
său mai mic Mihail), Miloș avea intenţia de a trece la Semlin 
şi de acolo în statele austriace. El însă fu împiedecat în exe- 
cutarea acestui plan și de aceea se văzu silit să treacă sub 
escortă turcească pe teritoriul român, pentru a-şi salva vieața. 
Ar fi fost în puterea sa să înfrâneze pe instigatorii opoziției, 
dar el căută să evite vărsări de sânge 5). Agentul Franţei din 


1) Hurmuzaki-Hodoș, XVII, nr. 699, P- 713 urm.; cfr. nr. 715, P- 731. 
2) Ibid., XVII, nr. 716, P. 731. 

3) Ibid., XVII, nr. 725, P. 743 urm. 

d Hurmuzaki-Nistor, XXII, nr. 114, P. 117. 

5 Ibid, XXI, nr. 194, P. 107 urm. 


www.digibuc.ro 


25I RELAȚIILE PRINCIPILOR CARAGHEORGHE ŞI MILOŞ OBRENOVIČ 27 


Bucureşti arăta și el că Miloş ajunsese prizonier al senatului 
sârb. Cnejii din mai multe județe devotate lui, erau gata 
să-i sară în ajutor şi să-l libereze. El preferă însă să abdice, 
părăsind Serbia pentru motive de sănătate împreună cu fiul 
său mai mic, sub pretextul de a vizita bunurile sale din 
"Ţara-Românească. La Belgrad rămase soţia sa cu fiul său 
mai mare Milan care, deşi grav suferind, fusese proclamat 
principe 1). 

Cochelet observă că exprincipele Miloş era un om foarte 
bogat, dispunea de sume mari la bancherul Sina din Viena 
şi că era hotărît să se retragă fie la Petersburg, fie la Constan- 
tinopol, așteptând acolo, plin de încredere în steaua sa, des- 
făşurarea evenimentelor din Serbia în favoarea sa 2). Consulul 
francez îl califica ca pe un om de rând, ghiftuit de toate plă- 
cerile vieţii şi lipsit de orice cultură. Prea bătrân pentru a se 
îndrepta, el nu cunoştea altă plăcere mai mare, decât abuzul 
de putere 3). La 5 Noemvrie Cochlet raporta că principele 
Milan, cu toată boala sa grea, plecă, însoțit de maică-sa, la 
Constantinopol pentru a primi învestitura din mâna sul- 
tanului 4). 

La 17 Iunie 1839 exprincipele Miloş debarcă la Turnu- 
Severin, fără ca vestea despre abdicarea sa să fi ajuns încă la 
Bucureşti. Numai direcția carantinelor primise o scrisoare 
din partea consulatului rusesc, în care se arăta că înaltul 
caspe urmează să fie primit ca simplu particular, fiindcă el 
renunțase la tron în favorul fiuluisău Mila n. Totuși termenul 
de carantiră i se reduse dela 7 la 3 zile 5). Din rapoartele 
agenției austriace mai aflăm că Miloș era așteptat la Bucu- 
reşti, unde urma să descindă în casa marelui spatar Dimitrie 
Ghica, fratele principelui Alexandru Ghica. Marele spatar 
lipsea din Bucureşti, găsindu-se în voiaj. Un mihmandar 
domnesc fu trimis în grabă la Turnu-Severin întru întâm- 
pinarea exprincipelui 5). Duminecă la 23 Iunie la a.niază 


1) Hurmuzaki-Hodoş, XVII, nr. 726, p. 744 urm, 
2) Ibid., XVII, nr. 727 şi 728, p. 745 şi 746. 

2) Ibid., XVII, nr. 729 şi 732, P. 747 ŞI 749. 

4) Ibid., AVII, nr. 739, P. 756. 

5 Hurmuzaki-Nistor, XXII, nr. 112, p. 106 urm. 
6) ibid., XXII, nr. 111, p. 106. 

Miloş sosi în București, fiind întâmpinat de principele Ghica 
cu toate onorurile. Exprincipele era însoțit de fiul său Mihai 
şi de alte trei persoane din serviciul său. In ziua următoare 
reprezentanții diplomatici ai Austriei, Franței, Suediei și 
Greciei îi prezentară omagiile lor. La 25 Iunie Miloș le 
întoarse vizita. 

Agentul Timoni arată că Miloş nu vorbea decât sârbeşte 
şi că în anturajul său nu era nimeni care să facă pe interpretul. 
Exprincipele aducea cu sine 200.000 galbeni şi juvae- 
rele coroanei. Cu capitalul pe care-l avea depus la bănci, 
cu moșiile din 'Țara-Românească şi cu sumele ce rămaseră 
soției sale, Miloș dispunea de mijloace bănești foarte consi- 
derabile. El ceru principelui Ghica să redacteze un protest 
contra samavolniciei senatului sârbesc. Inainte de a satisface 
cererea exprincipelui sârb, domnul român se adresă în taină 
agentului austriac Timoni, cerându-i sfatul. El era dispus să 
împlinească dorința oaspetelui său, pentru a împiedeca anu- 
mite persoane dubioase şi periculoase de a se improviza în 
sfătuitorii exprincipelui. Memoriul pe care avea de gând să-l 
alcătuiască, urma să fie adus la cunoștința înaltelor puteri, 
pentru a nu fi amestecat contra voinței sale în chestiunile așa 
de delicate ale oaspetelui său. Principele Ghica nu ezită de a 
confia lui 'Timoni îngrijorarea sa în legătură cu prezența 
exprincipelui Miloş în țară. Luând cunoștință că marile pu- 
teri îngăduiseră lui Miloş de a vizita moşiile sale din Țara- 
Românească, el s'a străduit să-i facă o primire bună și aceasta 
cu atâta mai mult, cu cât exprincipele sârb îi sărea totdeauna 
în ajutor când se găsea în nevoie de bani. De altfel ştirile 
despre abdicarea lui i-a parvenit numai după sosirea lui 
Milan pe pământul țării 1). 

Timoni aflase că Miloş nu era dispus să plece la Constan- 
tinopol, ci că era hotărît să-şi apere cauza din locul său de 
refugiu din 'Țara-Românească. El era stăpânit de patima 
răsbunării contra adversarilor săi. El pretindea că avea în 
Serbia mulți “aderenți, iar bogatele sale mijloace bănești îi 
îngăduiau să angajeze agenți și în 'Ţara-Românească, care să 


5) Hurmuzaki-Nistor, XXII, nr. 114, p. 108. 

activeze în Serbia și anume din rândurile numeroşilor be- 
jenari sârbi, care își găsiseră adăpost atât în Principatele 
Române, cât și în Rusia vecină. Aceștia nu s'ar fi contopit 
cu populația indigenă, ci ar ţinea cu credință la fostul lor 
domn Miloș. Principele Ghica se temea ca agitaţiunile acestea 
să nu provoace turburări și în rândurile supușilor săi români. 
In genere se putea spune că prezența exprincipelui Miloş 
în țară pricinuia domnului Ghica mare grijă și neliniște. 
Miloş la rândul său nu avea deplină încredere în principele 
Ghica care, după părerea sa, ar fi înconjurat cu persoane 
devotate Rusiei, cum ar fi fost consilierul Mavros şi secre- 
tarul Gadruba, spaniol de origine, care fusese mai înainte 
în serviciul consulatului rusesc 1). 

La începutul lui Iulie sosi la Bucureşti vestea despre 
moartea principelui Milan. Atunci exprincipele Miloș fu soli- 
Citat să consimțească la urcarea pe tron a fiului său maj 
mic Mihai. El însă refuză să-şi dea asentimentul, pentrucă 
se gândea la întoarcerea sa pe tronul sârbesc 2). Nici inter- 
venția ginerelui său Ni coli € nu izbuti să-l înduplece, cu toate 
că țarul îngăduise să i se elibereze pașaport pentru Odessa, 
iar colonelul Ivanciu, care se reîntoarse din Constantinopol, 
îi aduse avertismentul să se astâmpere pe moșiile sale din 
"Țara-Românească şi să se abțină dela orice amestec în tre- 
burile Serbiei °). 

In cursul lunii August ajunse la urechile exprincipelui 
Miloş svonul că principele Ghica ar fi primit un firman din 
Constantinopol, ca în numele Porții să-i ceară socoteală asupra 
administraţiei sale din Serbia și să-i retragă toate decora- 
țiunile primite dela sultan. Vestea aceasta neliniști pe Miloş 
și-l făcu să se gândească la fuga sa în statele austriace. Secre- 
tarul lui Miloș loan Stoianovi€ interveni pe lângă agentul 
“Timoni, cerându-i sfatul pe unde s'ar putea refugia mai 
lesne în Austria, pe Dunăre sau pe uscat. Agentul îl linişti, 
sfătuindu-l să nu se încreadă în toate svonurile şi să se fe- 
rească de acţiuni pripite, întru cât dânsul nu are nicio 


1) Hurmuzaki-Nistor, XXII, nr. 114, p. 108 urm. 
3) Ibid., XXII, nr. 117, p. 113. 
3) Ibid., XXII, nr. 118, p. 113. 

ştire despre primirea unui asemenea firman împărătesc. Ti- 
moni mai arăta că Miloş punea totul în mișcare pentru a-și 
redobândi tronul. Din cauza aceasta el se împotrivea cu în- 
dârjire ca fiul său Mihai să se reîntoarcă în Serbia 1). 

Indărătnicia sa, de a consimți la întoarcerea prințului Mihai 
în Serbia, nu putut fi înfrântă nici de soţia sa, care venise să 
ceară, în numele guvernului din Belgrad, reîntoarcerea neîn- 
târziată în țară a prințului moştenitor. De altfel starea sănă- 
tății acestuia era foarte șubredă, fiind mereu chinuit de 
accese de tusă. 

Pentru a obținea eliberarea beizadelei, se recurse în cele din 
urmă la expedientul de a chema pe tronul Serbiei o altă 
beizadea domnească și anume pe fiul lui Caragheorghe A le- 
xandru,-care petrecea atunci împreună cu maică-sa la Craiova, 
trăind din subsidiile curții din Petersburg şi din ajutoa- 
rele băneşti pe care le primea, dela principele muntean. 
Către tânărul Caragheorghevit se îndreptă unul din 
membrii regenții și anume Vu čik, invitându-l să se reîntoarcă 
în patrie. Alexandru urmă invitației și ajunse la granița sâr- 
bcască, dar acolo i se refuză intrarea până la noi dispozițiuni 
din partea regenței. Acestea întârziară însă, până ce sosi dela 
Belgrad ordinul de a se interzice beizadelei Alexandru in- 
trarea în Serbia. Refuzul acesta îl determină să treacă la 
Vidin şi să se plângă la pașa de acolo asupra atitudinei ostile 
din partea regenței sârbești. Exprincipele Miloş privea che- 
marea lui Alexandru Caragheorghevi€ ca o demonstraţie ne- 
reușită contra sa şi nu cedă nici când îi sosi ştirea din Con- 
stantinopol, că sultanul ar fi semnat beratul pentru instalarea 
beizadelei Mihai pe tronul dela Belgrad 2). 

Se pare însă că în cele din urmă principele Ghica primise 
instrucțiuni severe dela Constantinopol cu privire la situația 
lui Miloş. Timoni raporta la 14 Octomvrie 1839 despre în- 
trevederea dintre Ghica şi Miloş, în urma căruia acesta își 
dădu consimțământul formal pentru plecarea beizadelei Mi- 
hai 5). Pentru 16 Octomvrie era aşteptat la București un co- 


1) Hurmuzaki-Nistor,XXII, nr. 120, p. 115. 
2) Ibid., XXII, nr. 122, p. 117. 
3) Ibid., XXII, nr. 123, p. 17. 

misar al Porții, aducând 2 firmane împărăteşti; prin unul 
din acestea firmane se lăsau exprincipelui distincțiile Porții, 
pe care națiunea sârbă încercase să i le retragă prin intrigi 
pe lângă înaltul divan, prin celălalt se confirma beizadeaua 
Mihai ca principe al Serbiei, invitându-l să se prezinte la 
Constantinopol pentru a primi investitura. După cetirea so- 
lemnă a ambelor firmane, principele Mihai plecă färă zăbavă 
la Constantinopol, iar maică-sa rămăsese în Țara-Românească 
până la întoarcerea fiului ei în Serbia 1). 

După plecarea fiului său, exprincipele Miloş se retrase la 
moșia sa Hereşti (jud. Ilfov), lângă care se găscște și cătunul 
Miloşeşti. De acolo exprincipele îndrepta la 2 Aprilie 1840 
o adresă de mulțumire guvernului austriac pentru pedepsirea 
negustorului Gheorghe Ivanovič din Semlin, care profesase 
injurii la adresa lui Miloş ?}. Principele suferea de o boală de 
ochi şi de aceea dorea să plece la: Viena, dar autorizația 
Porții pentru o asemenea călătorie întârzia mereu. El mai era 
chinuit și de diverse plictiseli cu administratorii bunurilor sale, 
pe care nu-i putea mulțumi din cauza inculturii și sgârceniei 
sale, 

Din raportul lui Timoni din 8 Mai mai aflăm că principele 
Ghica delegase pe nepotul său, pe marele logofăt Emanuel 
Florescu, aga Bucureștilor, să prezinte felicitări principelui 
Mihai cu ocazia urcării sale pe tronul Serbiei 3). 

Exprincipele Miloş aşteptă cu nerăbdare la Herești veşti 
din Serbia, unde se aștepta la turburări care să-i înlesnească 
reîntoarcerea în patrie 4). Cu toate că boala sa de ochi se 
agravase, afacerile îl țineau pe loc la Hereșşti, fiindcă-i lipseau 
noțiunile de drept pentru a tranșa toate încurcăturile. 

In cursul verii se abătură pe la Hereşti și diverși emisari 
sârbi, pentru a-l pune la curent asupra evenimentelor din 
patrie. Acolo Miloș primi chiar pe fostul său adversar Simi€ 
care arunca toată vina asupra lui Avram Petrov.€ şi Vac €5). 


3) Hurmuzaki-Nistor, XXII, nr. 124, P. 118. 
2) Ibid., XXII, nr. 141, P. 133. 

3) Ibid, XXII, nr. 143, P. 134. 

4) Ibid., XXII, nr. 145, P. 135. 

6) Ibid., XXII, nr. 149, p. 136 urm. 

Dela fratele său Ifrim şi dela Botič, precum şi dela soția 
sa, exprincipele primea mereu ştiri din Serbia. Se răspândise 
chiar vestea că Miloș ar putea fi răpit de aderenții săi şi 
condus în Serbia. In cele din urmă el obţinu prin mijlocirea 
Franţei cuvenitul firman de călătorie în străinătate 1). La 8 
Ianuarie 1840, consulul francez putu raporta la Paris, că 
exprincipele Miloș părăsise "Țara-Românească, plecând la Viena 
unde petrecu mai multă vreme în exil?2). 


La adânci bătrâneţe, dorința sa fierbinte de a se reîntoarce 
pe tronul Serbiei se împlini. Fiul său Mihai domni numai 
până la 1847, când muri. Atunci partizanii dinastiei Cara- 
gheorghevi€ ridicară pe tronul Serbiei pe principele Ale- 
xandru, care domni până la 1858, când scuptina sârbească 
ridică pe tron din nou pe pribeagul Miloș Obrenovit, 
care domni încă 2 ani şi muri la 1860. 

In rapoartele agenţiilor diplomatice din București reiese 
deci că raporturile principilor sârbi cu 'Țara-Românească 
erau cu mult mai variate și strânse decât s'ar fi crezut. 


5) Hurmuzaki-Nistor, XXII, nr. 152, P- 14. 
2) Hurmuzaki+-Hodoş, XVII, nr. 755, P. 774; cfr, nr. 756, P. 775; 
nr. 760, p. 781; nr. 761, p. 782; nr. 763, p. 784; nf. 771, p. 793. 

1. Epidemia de ciumă din anii 1783—1785. — 2. Epidemia de ciumd din anii 
I790—1798, — 3. Epidemia de ciumă din anii 1813—1814 din timpul domniei prin- 
cipelui Ioan Caragea. — 4. Ordonanţa principelui Caragea contra ciumei. — 5. Re- 
volta din Iaşi contra măsurilor sanitare excesive. — 6. Epidemiile de ciumă din anii 
1823—1824 şi 1828—1829, — 7. Dispoziţiunile tratatului dela Adrianopol cu pri- 
vire la instituirea cordonului carantinal permanent de-a-lungul Dunărei. — 8. Intoc- 
mirea cordonului sanitar la Dunăre. — 9. Regualmentul pentru funcționarea caranti- 
nelor dela Dunăre. — 10. Lupta în contra epidemiei de holeră din anii 1830—1831. — 
11. Rolul carantinelor în combaterea epidemiei de ciumă din anii 1837—1838. 


1. Epidemia de ciumă din anii 1783—1785. In ultimele 
decenii ale veacului al XVIII-lea, legăturile Principatelor Ro- 
mâne cu Orientul apropiat deveniseră mai strânse și mai 
frecvente. Garnizoanele turceşti din cetățile dela Dunăre se 
întăreau mereu prin contingente proaspete, concentrate acolo 
din cele mai îndepărtate colțuri ale vastului imperiu otoman. 
Vasele de comerț, încărcate cu mărfuri levantine, străbăteau 
Dunărea în sus până la Galaţi, Brăila şi Giurgiu, unde 
schimbau încărcăturile lor cu produse indigene romârești 
ca cereale, piei, lână, ceară, miere etc. Dar avântul acesta 
economic era turburat mereu prin epidemiile de ciumă și 
holeră, ale căror microbi infectanți ajungeau la Dunăre prin 


27 A. R. — Memoriile Secţiunii Istorice. Seria III. Tom. XXVII, 

trupele turceşti, dar şi prin echipajele vaselor de comerţ care 
acostau porturile moldovene și muntene. 

La 5 Septemvrie 1783 Raicevich, agentul diplomatic 
al Austriei, raporta din București că lumea se temea ca nu 
cumva călătorii ce veneau din Constantinopol să aducă cu ei 
molima contagioasă — il malo contagioso — 1). La 18 Septem- 
vrie se raporta că ciuma izbucnise în ținutul Säcueni dela granița 
Transilvaniei și că microbii fusesără aduși din Ismail, unde 
ciuma bântuia în rândurile trupelor din garnizoana turcească 2). 
Se luară cuvenitele măsuri profilactice contra răspândirii 
epidemiei. La graniţa din spre Transilvania fură ridicate ca- 
rantine. In Noemvrie 1784 se iviră cazuri de ciumă și la 
București şi anume în mahalaua Dudeşti și în «târgul de- 
afară » unde muriră mai multe persoane 3). Principele Sutzo 
luă drastice măsuri, trăgând cordoane, dând foc caselor con- 
taminate și angajând roo de ciocli — Czokles — la mahalale. 
Cazuri de ciumă fură semnalate și la Frăsinet, jud. Ialomiţa. 
Se spera ca înăsprirea gerului deopotrivă cu măsurile de 
combatere îndrumate de guvern vor contribui la stârpirea 
molimei 4). La 17 Decemvrie se raporta că în București epi- 
demia mai slăbise în ultimele 8 zile şi că afacerile începură 
să-și ia cursul lor normal. In balta Ialomiţei însă se iviră 
nouă focare de ciumă care se răspândi asupra mai multor sate 5). 
Tot atuncea căpitanul Szipa raporta asupra fencmenelor ob- 
servate de el la bolnavii cuprinși de ciumă din spitalul dela 
Pantelimon. El arăta că cei atinşi de ciumă aveau la început 
febră, amețeli şi dureri de cap. Apoi ciuma se manifesta în 
toată-grozăvenia ei prin apariția de umflături la încheieturile 
mâinilor şi picioarelor, la apariția cărora unii dintre bolnavi 
îşi pierdeau cunoştinţa, iar alții înnebuneau. Durerile erau 
când mai cumplite când mai potolite. Unii mureau în a patra 
zi, alții în a șasea zi iar alții în a opta zi de boală, de 
chinuri 6). 


5) Hurmuzaki-Nistor, Docum., XIX, 1, Nr. 155, p. 127. 
2) Ibid., Nr. 117, p. 129. 

3) Ibid., XIX, 1, Nr. 197, p. 226. 

+$) Ibid, XIX, 1, Nr. 197, p. 226. 

5) Ibid., XIX, 1, Nr. 200, p. 228. 

¢) Ibid., XIX, 1, Nr. 201, p. 229. 

In drumul său spre București, Merkelius află dela odobașul 
— odabassa — postei că balaura — Balaura — din Bucureşti 
dispusese ca la Frăsinet să fie arse două case care erau con- 
taminate. În apropiere de Slobozia, el află la 17 Ianuarie 
1785 un han ars. Acolo să fi noptat cu patru săptămâni în 
urmă un pescar originar din Dudești, venind dela baltă cu 
carul cu peşte. In cursul nopții se făcu rău iar hangiul, 
un țigan, i-ar fi furat din car câţiva peşti şi suma de 10 lei. 
Pescarul, pornind mai departe muri în drum spre satul Pe- 
rieți. Săteanul care-l ridicase din car, muri și el după trei 
zile deopotrivă cu țiganul hoț dela han. In satele Dudești 
şi Sutești de pe apa Borcei să fi murit până la finele anului 
go de oameni. Se luaseră măsuri de izolare a satelor. 

Paznicii primiseră ordin să tragă contra celor ce nesoco- 
teau măsurile sanitare. Casele infectate fură toate arse. Și 
în Ciocăneştii de Baltă din fața Silistriei se găseau mai multe 
case arse 1). La 1 Septemvrie 1785 contele Cobenzl reco- 
manda pe doctorul 11 |i a d e care dorea să practice medicina 
la Bucureşti 3). La 24 Decemvrie Raicevich raporta la Viena 
că grație vigilenței principelui, ciuma, care se răspândise din- 
coace de Dunăre, fusese sufocată în naștere — soffocata nel 
nascere — 8). 


2, Epidemia de ciumă din anii 1790—1798. Cu ocazia 
operațiunilor militare dela Dunăre din 1788—1791, trupele 
turcești transmiseră din nou flagelul ciumei, care amenința 
să se extindă și asupra Principatelor Române. In Octomvrie 
1790 agenția austriacă din Iaşi raporta la Viena că raiaua 
Hotinului era amenințată de ciumă, din care cauză coman- 
dantul raialei se văzu silit să ridice cuvenitcle cordoane sa- 
nitare, impunând o carantină de 6 zile. Din cauza epidemiei 
fu oprit şi iarmarocul obișnuit dela Focșani care se ținea 
la Simedru. In Moldova epidemia luase o formă foarte be- 
nignă cu foarte puține cazuri letale 4). In Decemvrie se ra- 


1) Hurmuzaki-Nistor, XIX, 1, Nr. 206, p. 233. 
3) Ibid., XIX, 1, Nr. 213, P. 238 urm. 

3) Ibid., XIX, 1, Nr. 215, P. 241. 

4) Ibid., XIX, 1, Nr. 471, P. 576. 

porta că la Brăila nu se ivise niciun caz de ciumă 1). Infor- 
matorul agenției raporta în Ianuarie 1792 din Brăila că în 
curs de 6 zile cât petrecuse acolo, se iviră 70 cazuri letale 
de ciumă. Populația era îngrozită 2). In Martie 1792 se arăta 
că în urma unei anchete la fața locului de către un expert 
în ale medicinei, epidemia era pe cale de a se stinge, ne mai 
constituind nicio primejdie 2). 

In toiul verii 1792 însă ciuma izbucnise la Bucureşti. Prin- 
cipele Mikai Sutzo luă măsurile preventive, instituind o co- 
misiune sanitară 4). Pentru combaterea molimei, domnul ceru 
prin agenţie un medic sau chirurg — Pest-Doctor oder Chy- 
rurgum — din Austria, care urma să fie remunerat cu 100 
lei lunar, locuință și cu 2 ocale de carne, jumătate oca de 
orez şi 4 pâini pe zi. Medicul putea aduce cu sine şi doi 
agenţi sanitari, plătiți cu câte şo lei lunar. Misiunea lor era 
să fie trimiși în localitățile atinse de ciumă. După stingerea 
epidemiei, doctorul și personalul său sanitar se puteau re- 
întoarce în patrie pe cheltuiala principelui 5). 

Comandamentul militar din 'Transilvania se grăbi să tri- 
mită 2 chirurgi pentru combaterea ciumei, care vizitau satele 
şi trimiteau bolnavii la spitalul din Bucureşti ê). Din cauza 
ciumei, agentul austriac Merkelius fugi din București la moșia 
banului Ghica dela Colentina 7). Un extract din protocolul 
spitalului dela Pantelimon, din 16 Septemvrie 1792, arăta în 
timpul dela 18 Iunie până la finele lui Iulie 74 morți şi 248 
convalescenți. În luna August 204 morţi, 116 convalescenți 
şi 334 de bolnavi, deci total 976 de cazuri8). Cei doi chirurgi 
sunt arătați ca originari din Galiţia. Ei se numeau G utter 
şi Saamiller. La 16 Septemvrie ambii chirurgi semnau 
un raport amănunțit asupra fenomenelor boalei arătând că 
la început pacienţii erau cuprinși de o înfiorare, urmată de 
febră, sete, oboseală, greață, vomitații și amețeli. In primele 


1) Hurmuzaki-Nistor, XIX, 1, Nr. 481, p. 584. 
2) Ibid., XIX, 1, Nr. 483, p. 586. 
3) Ibid., XIX, 1, Nr. 487, P. 593. 
t) Ibid., XIX, 1, Nr. 503, P. 611. 
5) Ibid., XIX, 1, Nr. 504, p. 612. 
6) Ibid., XIX, 1, Nr. 507, P. 614. 
?) Ibid., XIX, 1, Nr. 509. p. 615. 
£) Ibid., XIX, 1, Nr. 511, p. 617. 

trei zile apăreau umflăturile cu bășici, care erau mai mult 
sau mai puțin dureroase. Umflăturile apăreau după urechi, sub- 
suori și la încheieturile picioarelor şi erau foarte dureroase. 
La început umflăturile erau roșii, apoi albastre și în sfârşit negre, 
secretând o materie pestilențială. Erupția acestor buboaie pro- 
voacă moartea. Agonia dura 5—12 zile. Unii se și vindecau 1). 

La 20 Octomvrie 1792 se raporta din București, că în 
cursul lui Septemvrie muriseră de ciumă în spitalul dela 
Pantelimon 231 persoane. Prin indivizii atinși, sosiți din Bu- 
cureşti, fură contaminate şi patru localități din județele vecine 
şi anume Podu-Risei, Podu-Barbisului, Cernăteştii din Valea 
Necavanilor și Valea Largă. La finele lunei August 1792 prin- 
cipele convocă clerul și boierimea la sfat pentru a aviza la 
măsurile sanitare pentru combaterea molimii. In urma des- 
baterilor ce avură loc se hotări să se aducă capul sfântului 
Visarion, tămăduitorul de ciumă, din schitul Dușca al mănăs- 
tirii Meteura din Macedonia. S'au trimis clerici să aducă 
capul sfântului. Patru călugări sosiră la 19 Octomvrie 1792 
cu sfintele moaşte,pe care le aşezară în mănăstirea dela Co- 
troceni. De acolo ele fură purtate cu procesie prin oraş 
şi expuse publicului spre închinare la biserica sfântului Duh2). 

In Noemvrie epidemia se mai potolise şi principele se 
arăta foarte indispus că Austriacii mențineau încă cordoanele 
sanitare cu toate că nici în Moldova și nici în Țara Româ- 
nească nu se mai ivise niciun caz nou de ciumă. Agenţia 
motiva însă menţinerea cordonului prin faptul că populația 
era încă bântuită de febră tifoidă și că în condiţiunile acestea 
epidemia de ciumă ar putea izbucni oricând din nou 2). În Fe- 
bruarie 1793 se raporta din lași că în ţară nu s'a mai ivit niciun 
caz de ciumă şi că epidemia putea fi considerată ca stinsă €). 

Cu toate acestea însă svonuri alarmante în legătură cu epi- 
demia de ciumă circulau pretutindeni, agitând spiritele și 
neliniştind lumea. Edificatoare în privinţa aceasta este adresa 
pe care la 3 August 1783 marele vornic Scarlat Gre- 


1) Hurmuzaki-Nistor, XIX, 1, Nr. 513, P. 619 urm. 
2 Ibid., XIX, 1, Nr. 517, p. 623. 
3) Ibid., XIX, 1, Nr. 520, p. 625 urm.; cfr. Nr. 572, p. 627. 
4) Ibid., XIX, 1, Nr. 532, p. 637. 

ceanu o trimise agenției austriace ce se alarmase pe urma 
unor asemenea svonuri. Marele vornic arăta că luase cu- 
noștință de svonul despre izbucnirea ciumei în satul Mă- 
gurele, pe care o răspândise un negustor din Vâlcea şi pe 
care o comunicase mai departe vătaful Ștefan dela Câineni. 
Se susținea chiar că însuși principele s'ar fi sezisat de acest 
svon și ar fi trimis la Mâdgurele o anchetă sanitară ca să facă 
autopsia morților, să dispună arderea caselor și adăpostirea 
oamenilor în bordeie construite la marginea satului. Faţă de 
acest svon, marele vornic constată mai întâi că satul Măgu- 
rele aparținea raialei turcești dela Turnu şi că nici nu făcea 
parte din teritoriul principatului muntean. După informațiile 
guvernului, la Măgurele şi Turnu nici nu sar fi ivit vreun 
caz de ciumă. Se putea însă ca răspânditorii unor asemenea 
ştiri alarmante să fi confundat satul Mâgurele cu satul Măgura 
din ‘județul Vlașca, unde în adevăr se ivise iarna trecută şi 
anume în Ianuarie bănuiala că două case ar fi fost contami- 
nate de ciumă. Un membru al comisiunii sanitare fu trimis 
imediat la fața locului, care dispuse ca cele două clădiri să 
fie arse, iar locatarii supuși unei carantine de 40 de zile. 
După scurgerea acestui termen, familiile acestora fură supuse 
unei proceduri de purificare şi puse în libertate. In Mai 
ispravnicul de Vlașca adusese la cunoştinţa principelui că 
fiica preotului din Măgura, fiind bolnavă, murise. Cazul părea 
suspect și atunci principele dădu ordin comisarului spitalului, 
Sandulachi să ancheteze cazul la fața locului. Acesta 
plecă la Măgura însoțit de patru agenți sanitari și constată 
că fiica preotului murise de moarte naturală după o boală 
îndelungată, iar maica ei se îmbolnăvise de durere pe 
urma pierderii fiicei. Cu toate acestea preoteasa fu supusă 
unei carantine de 15 zile iar casa preoțească fu desinfectată, 
fără ca să fi fost vorba de ciumă. Marele vornic Creţeanu 
încheia adresa cu constatarea că nici la Măgura și nici în toată 
ţara nu se mai găsea niciun caz de ciumă 1). 

In August 1793 se raporta din faşi că sosise acolo ocu- 
listul Fe bur din Bucovina, care dădu consultaţii timp de 


5) Hurmuzaki-Nistor, XIX, 1, Nr. 559, p. 663 urm. 

câteva zile şi se reîntoarse apoi la Cernăuţi 1). In Februarie 
1794 se svonise la Iași că la Vaslui s'ar fi ivit cazuri de ciumă 
şi că acolo ar fi murit mai multă lume ca de obiceiu. Prin- 
cipele credea însă că svonul acesta ar fi fost răspândit anume 
pentru a împiedeca pe zapciii de biruri de a-şi îndeplini func- 
ţiunea 2). In Aprilie aceluiași an se raporta din Bucureşti că 
în ţară nu se ivise niciun caz de ciumă 3). Cazuri suspecte 
se anunțau în Iunie la Ismail unde principele Moruzi 
trimise pe medicul său curant €) iar în Noemvrie 1794 la 
Giurgiu, unde intervenise chirurgul Bei k dela agenția au- 
striacă 5). Izbucnirea epidemiei în Giurgiu determină închi- 
derea graniţei spre Rusia ê). In Ianuarie 1795 câţiva bolnavi 
suspecți din satele de lângă Giurgiu fură internați în spi- 
talul de ciumă dela Pantelimon 7). In Februarie, se semnalară 
cazuri de ciumă la Şiştov 8). La 23 Iunie 1795 se aduse din 
nou din Turcia racla cu capul Sf. Visarion, făcătorul de mi- 
nuni contra ciumei, şi fu depusă cu mari ceremonii religioase 
la mănăstirea Văcăreşti. De acolo sfintele mozște fură purtate 
în procesie prin oraș şi așezate în biserica Sf. Duh. La pro- 
cesie luă parte domnul, însoțit de membrii guvernului, de 
boierime şi de popor 2, Comisiunea sanitară în frunte cu 
marele spătar Manu prezentă la 13 August 1795 următorul 
tablou asupra mersului epidemiei 10). 


Internaţi în spitale 


In timpul dela | Bolnavi Morți | conva- Bolnavi La depa- |Deparazitați 


lescenți razitare | ?i lasaţi 


Ía vatră 


Persoane 


1 Aprilie până la 
20 August 1795 .| 1.836 1.252 484 100 1.425 686 


1) Hurmuzaki-Nistor, XIX, 1, Nr. 563, p. 668. 
2) Ibid., XIX, 1, Nr. 584, p. 688. 


3) Ibid., XIX, 1, Nr. 597, p. 700. 
1) Ibid., XIX, 1, Nr. 603, p. 704. 
5) Ibid., XIX, 1, Nr. 622, p. 718 urm. şi Nr. 723, P. 719 urm. 
¢) Ibid., XIX, 1, Nr. 625, p. 722. 
7) Ibid., XIX, 1, Nr. 633, p. 727. 
8) Ibid., XIX, 1, Nr. 635, p. 729. 
°) Ibid., XIX, 1, Nr. 651, p. 742. 


10) Ibid., XIX, 1, Nr. 658, p. 747. 

La 19 Septemvrie se raporta din București, că de opt 
zile epidemia de ciumă slăbise sensibil în Bucureşti, dar 
că în Moldova şi mai ales la Focșani, epidemia făcea ravagii 1). 
La 17 Decemvrie se semnalau cazuri de ciumă la Craiova, 
Cioroiu, Pleşoiu, Redda, Daşova, Moldoveni, Potelu, Dă- 
buleni, Zănoaga, Leul, Hosroveni, Hârţa, Horlătreni și Slă- 
tioara. Chiar în Bucureşti se mai iveau cazuri suspecte de 
moarte 2). La 22 Decemvrie, se semnalau în judeţul Făl- 
ticeni cazuri de ciumă în 22 localități 5). In Martie 1796, 
epidemia slăbise aproape cu totul în Muntenia 4). In Iulie 
1796 se semnalară cazuri de ciumă la Galaţi, din cauza comu- 
nicației cu Brăila care era infectată. La Focșani erau două 
case infectate 5). In Iulie 1797 se semnalară la Iași 7 cazuri 
suspecte de ciumă, patru Evrei și trei 'Țigani. Molima era 
răspândită și în raiaua Hotinului 6). 

In Iulie 1798 se raporta la Viena, că în tabăra turcească 
dela Vidin s'ar fi ivit cazuri suspecte de ciumă şi că chirurgii 
Gauer şi Messitsk activau acolo”). Epidemia nu 
s'a răspândit însă şi dincoace de Dunăre, în 'Ţara-Româ- 
nească, care rămase scutită de molimă timp mai îndelungat. 
In 1808 isbucniră boale grele în rândurile oștirilor ruseşti 
care operau la Dunăre, dar din fericire populaţia indigenă 
rămâne scutită de această plagă 8). 


3. Epidemia de ciumă din anii 1813—1814 din timpul 
domniei lui Caragea. In Februarie 1810 izbucni în județul 
Covurlui, unde se găseau îngrămădite numeroase unități de 
trupe ruseşti, o primejdioasă epidemie, care răpuse multe 
vieți omenești. Medicul agenţiei austriace, Lorenzo, fu 
trimis încolo pentru combaterea molimei 9). Epidemia a putut 
fi localizată şi în sfârşit combătută cu succes până la stin- 


1) Hurmuzaki-Nistor, XIX, 1, Nr. 668, p. 754. 
2) Íbid., XIX, 1, Nr. 675, p. 758. 

3) Ibid., XIX, Nr. 676, P. 759. 

t) Ibid., XIX, 1, nr. 688, p. 766. 

5) Ibid., XiX, 1, nr. 711, P. 784. 

¢) Ibid., XIX, 1, nr. 764, p. 874 şi nr. 770, p. 841. 

7) Ibid., XIX, 2, nr. 33, P. 21 urm. 

8) Ibid., XIX, 2, nr. 658, p. 526 urm. și nr. 665, P. 533- 
°?) Ibis, XIX, 2, nr. 764, p. 619. 

gerea ei. In Aprilie 1811 izbucniră în județele Iași, Covurlui 
şi Reni boale infecțioase în rândurile populației rurale. Me- 
dicul agenţiei, Lorenzo, care îndeplinea totodată și 
funcțiunea de medic al Iașilor, fu trimis în aceste județe să 
observe epidemia şi să ia cuvenitele măsuri pentru comba- 
terea ei 1). La 2 Octomvrie 1812 se raporta din Iași, că în 
Moldova starea sanitară era bună. Ciuma făcea însă ravegii 
la Odessa și la Constantinopol ?). La 14 Octomvrie se co- 
munica din Sibiu, unde petrecea agentul austriac, că starea 
sanitară a Munteniei era bună, dar că epidemia de ciumă 
se menținea la Odessa și Constantinopol 3). La 26 Octomvrie 
1812 se raporta la Viena, că noul principe, Ioan Caragea, 
se găsea în drum spre Bucureşti, dar că în rândurile însoți- 
torilor săi s'ar fi ivit cazuri de ciumă și că unii dintre oamenii 
de serviciu ai Domnului ar fi și murit de, această înfrico- 
şătoare molimă. La București se întocmiră spitale pentru 
ciumați şi se înăspriră prescriptele de carantină la Dunăre 4). 

Dar cu toate măsurile de precauţie, epidemia se lățise și 
asupra Munteniei. Primul caz fusese constatat în localitatea 
Bragadiru din Teleorman, unde microbii ciumei fuseseră 
aduși din raiaua Turnului, care comunica fără carantină cu 
Nicopole de pe malul opus al Durărei. Intre timp sosi 
şi principele Caragea la Plătăreşti, unde făcu câteva 
zile de carantină, dar oamenii săi de serviciu și anume 
cămărașul Scanavi, al cărui fiu murise de ciumă, intrase 
în București, împreună cu cârcibașul sau blănarul principelui, 
aducând cu sine blănăria domnească, fără să o fi desinfectat 
mai întâi prin fumigație cu clor. In condiţiunile acestea 
răspândirea epidemiei în capitală fusese foarte mult înles- 
nită 5). In ziua de 6 Decemvrie principele Caragea sosi 
la Văcărești, unde fu primit de înaltul cler şi de boierime cu 
ceremonialul obișnuit. După terminarea ceremoniei, princi- 
pele intră incognito, însoțit numai de medicul său Rally, 


5 Hurmuzaki-Nistor, XIX, 2, nr. 924, P. 719. 

2) Ibid., XIX, 2, a 994, P. 775. 

3 i . . 

3 ocru Xx Aois, îi a Cfr. V. A. Urechia, Istoria Românilor, tom. 
X, partea A, p. 760—789. 

5) Ibid., XX, nr. 52, P. 57. 

în oraş, vizită palatul domnesc, dar nu descinse încă acolo, 
ci rămase în casa banului Racoviţă, unde locuise şi 
generalul Kutusov 1). Secretarul principelui era marele 
postelnic sau maestru de ceremonii Vlăhuța?). Din Iași 
se raporta la Paris, că se întrerupsese comunicația cu Basa- 
rabia din cauza unor cazuri de ciumă ce se iviseră la Hotin 8). 
Cazuri de ciumă nu se mai semnalau deocamdată. La 6 
Ianuarie 1813 se raporta din Iaşi că grație măsurilor de 
prevenţie şi a gerului cumplit, nu se smnala niciun caz de 
ciumă în toată Moldova 4). La 6 Februarie 1813 se semna- 
lară cazuri de ciumă la Brăila, dintre care 13 mortale 5). 
In Iulie 1813 agentul francez din Iaşi Fornetty, comu- 
nica la Paris că reapărură cazuri de ciumă la Hotin şi la Bălți 8). 

La 22 Iulie 1813 agentul francez Ledoulx raporta 
din București, că la mănăstirea Văcăreşti se ivise un caz 
de ciumă și că principele Caragea se alarmase din cale-afară 7), 
Medicii agenţiei, Czikart şi Reider, trimiși în grabă 
la Văcăreşti, constatară în adevăr simptome de ciumă. D-rul 
Reider alcătui în grabă o circulară cu privire la măsurile 
de combatere a molimei, care fu prezentată principelui. El 
recomanda izolarea bolnavilor, desinfectarea caselor și tra- 
tamentul ce se impunea celor atinși de ciumă și în deosebi 
un regim special de hrană pentru aceștia. In urma acestor 
recomandări, casele contaminate din Văcăreşti fură arse, iar 
locuitorii evacuați pe câmp la Popești-Leordeni, unde evacuații 
mureau însă și de foame. Numai după mari stăruințe li se 
trimise într'acolo malaiu, dar și acesta alterat și incomestibil. Şi 
tocmai hrana bună constituia unul din mijloacele cele mai 
cficace pentru combaterea molimei 8). 

In București se înființară în grabă mai multe spitale pentru 
cazarea bolnavilor °). Din raportul comisiunii sanitare către 


d) Hurmuzaki-Nistor, nr. 53 p. 57 urm. 

3) Ibid., nr. 55, P. 59. 

3) Hurmuzaki-Hodoş, XVI, nr. 1874, p. 953- 

% Hurmuzaki-Nistor, XII, nr. 64, p. 67 urm. Hur muza ki-Ho- 
doş, nr. 1976, P. 955- 

5) Ibid., nr. 77, P. 79. 

*) Hurmuzaki-Hodoş, nr. 1901, p. 971. 

7) Ibid., XVI, nr. 1906, p. 974. 

°) Hurmuzaki-Nistor, XX, nr. 110, p. r02. 

* Hurmuzaki-Hodoş, XVI, 1908, p. 975. 

principe, se vede că dela 17 până la 20 August se îmbolnă- 
viseră de ciumă 65 de persoane, din care 28 muriseră în 
aceste 4 zile. Dintre cei atinși de ciumă, 36 se găseau în spital, 
iar 29 în casele lor particulare 1). Consulul francez L e doulx 
arată că două treimi din populația Bucureștilor părăsise 
orașul, lăsându-l aproape gol. La Rusciuc ciuma secera pe 
săptămâră 60—80 de persoane, iar la Bucureşti mureau 
chiar 92 victime săptămânal 2), 

La 25 Septemvrie epidemia cuprinsese și clasele de sus 
ale societății. Cazuri de ciumă se iviseră la consulatul rusesc 
şi în casa marelui postelnic. Sora secretarului domnesc Schina 
muri subit de ciumă. Cazuri de moarte se produseră şi în 
casa marelui ban Golescu. Chiar la curtea domnească muri 
de ciumă dascălul de franțuzeşte al beizadelelor, cu numele 
Laurengon. Principele părăsi în grabă orașul. Dela 31 
August până la 24 Septemvrie muriră în spitalele din Bucu- 
reşti 650 de ciumațţi şi se iviră altele 597 cazuri nouă3), Epi- 
demia se întinsese cu aceeaşi virulență şi asupra Moldovei. 
Dela Brăila molima trecu la Galaţi 4). Agenţia organiză la 
Florești un spital de ciumă pentru supușii austriaci. In zilele 
dela 25 Septemvrie până la 12 Octomvrie, muriră în spitalele 
publice din Bucureşti şi împrejurime, 472 persoane şi se 
iviră alte 434 de cazuri nouă 5). 

In zilele de 13—15 Octomvrie avură loc mari ceremonii 
religioase contra ciumii. Moaştele Sf. Dumitru fură ridicate 
dela Mitropolie şi purtate prin oraş până la Herăstrău, unde 
rămaseră expuse trei zile. In tot timpul acesta se făceau 
slujbe în toate bisericile și se ceteau rugăciuni contra ciumei. 
Principele însoțit de înalții clerici şi de boieri, asistă zilnic 
la aceste ceremonii religioase. In cursul acestor trei zile 
muriră 36 persoane și se îmbolnăviră altele 666). Dela 16 
până la 22 Octomvrie muriră de ciumă go persoane şi se 
îmbolrăviră 66 persoane 7). 

1) Hurmuzaki-Nistor, XX, nr. 113, P. 104. 

2) Ibid., XVI, 1911, nr. 977. 

3) Ibid., XX, nr. 120, p. 109 urm. 

+) Ibid., XX, nr. 121, p. 111. 

5) Ibid., XX, nr. 122 şi 123, p. III—II3. 


6) Ibid., XX, nr. 125, p. 114. 
7) Ibid., XX, nr. 128, p. 116. urm. 

La 29 Octomvrie 1813 se raporta din Iași, că ciuma făcea 
ravagii în județul Putna și mai ales la Focșani. La Huși nu se 
mai ivise de 11 zile niciun nou caz de ciumă. La Galaţi și la 
Șerbănești molima se mai domolise 1). La București se con- 
semnaseră în zilele dela 23—26 Octomvrie 98 cazuri de moarte 
și 106 noi cazuri de ciumă. Între 27 şi 29 Octomvrie murire 
în București 69 persoane și se îmbolnăviră 672). In cursul 
lunii Noemvrie molima făcea ravagii la București și împre- 
jurime, dar și în județele Jalomița, Prahova, Buzău, Dâm- 
bovița, Argeș și Muscel şi în deosebi în orașele Ploiești, Câm- 
pina, Târgovişte şi Piteşti. In cursul acestei luni muriră în 
Bucureşti 492 persoane de ciumă, se îmbolnăviră altele 395 
şi se însănătoșiră 33 persoane 3). In Decemvrie epidemia scăzu 
puţin în virulență, înregistrându-se în Bucureşti 242 cazuri 
letale, 171 cazuri nouă și 25 convalescenți 4). Se credea că la 
domolirea molimei ar fi contribuit și gerul cumplit din Bucu- 
reşti, care făcea ca termometrul să scadă la 15 grade Réaumur. 


4. Ordonanţa principelui Caragea contra ciumei. Sub 
impresia ravagiilor provocate de ciumă, principele Caragea 
chemă în fruntea comisiei sanitare pe doi dintre boierii 
cei mai de vază şi anume pe marii vornici Barbucan 
Văcărescu şi Alexandru Niţulescu, cărora 
agenția austriacă le aducea mari elogii pentru priceperea 
şi probitatea lor. Noii comisari sanitari elaborară un nou 
statut pentru combaterea ciumei, care fu pus în lucrare cu 
ziua de 1 Ianuarie (stil vechiu) 1814 5). Principele încredința 
agenţiei austriace un exemplar din acest statut redactat în 
limba grecească, iar agenţia îl comunică la Viena în traducere 
germană. Statutul cuprindea g articole. Prin dispozițiunile ar- 
ticolului prim se oprea intrarea în Bucureşti, și sè prevedea 
organizarea de carantine la mănăstirea Văcăreşti, la Băneasa 


1) Hurmuzaki-Nistor, XX, nr. 130, p. 118. 

2) Ibid., XX, nr. 131, p. 118. 

3) Ibid., XX, nr. 132—140, p. 119—127- 

t) Ibid., XX, nr. 140, p. 128; nr. 142, p. 129 urm.; nr. 143, p. 131; nr. 144, 
P. 132, 145, 134. 

5) Cfr, Sfaturi contra ciumei, 1817, în A. Veress, Orânduieli românești 
vechi, p. 27 şi Bibliografia românească veche, tom. IV, p. 138, 

și Colentina, proprietatea doamnei Floreasca. Intrarea în 
București nu se putea face decât pe la Podul Târgului de-afară, 
Podul Mogoşoaei sau Herăstrâului, Podul Cleiului sau drumul 
Târgoviștei, Podul Cakcilor sau drumul Antim, drumul dela 
Izvorul Filaret şi Podul Șerban-Vodă. Călătorii cari doreau 
să intre în Bucureşti, erau supuşi unei carantine de 12 zile, 
iar mărfurile unei carantine de 15 zile. Târgoveţii se puteau 
aproviziona cu cele necesare aduse de săteni, numai dincolo 
de bariera amintită mai sus, unde sătenii puteau desface 
produsele lor în câmpul liber. Era strict oprit de a se intro- 
duce în oraş cânepă, in, textile, haine etc. Contravenienţii 
se pedepseau cu închisoare, iar mărfurile sechestrate se 
ardeau. Oborul de Luni din Târgul Cucului era oprit cu 
desăvârşire, 

Prin articolul al doilea se impunea locatarilor obligația de 
a aduce la cunoștința ciomisiunii sanitare cazurile de boală. 
Bolnavii se transportau la spital, iar casa se izola, aprovizio- 
narea locatarilor urmând să se facă prin îngrijirea agenților 
sanitari. Pentru recalcitranți şi tăinuitori se prevedeau sanc- 
țiuni severe. Articolul 3 prevedea dispozițiuni pentru paza 
locuințelor celor internaţi în spitale. In articolul patru se îngă- 
duia brutarilor, măcelarilor, lăptarilor şi sacagiilor precum şi al- 
tor negustori de victuale, să facă negoț ambulant cu produsele 
lor, cu obligația însă de a nu se îngrămădi la un loc. Vân- 
zătorii trebuiau să poarte cu sine un vas cu oțet, în care se văr- 
sau banii de metal încasați, In articolul 5 se îngăduia farmaciilor 
şi magaziilor să desfacă mărfurile lor numai prin fereastră, 
ușile rămânând mereu închise. In schimb însă cafenelele, 
birturile, cârciumile şi alte localuri de consumație rămaseră 
închise și sigilate de comisia sanitară. Contravenienții erau 
ameninţaţi să fie spânzurați în faţa prăvăliei lor. In articolul 
6 se arăta că cei ce veneau în misiune oficială din Constan- 
tinopol şi curierii oficiali, să fie încartiruiți la beilic, iar ne- 
gustorii turci în hanul capanlâilor, neputând fi găzduiți în 
case particulare. Articolul 7 prevedea ca localurile pentru 
deținuți de pe lângă spătărie şi agie să rămână închise. In func- 
țiune rămâneau numai puşcăriile pentru criminali. Contra- 
vențiile se pedepseau pe loc, fără o prealabilă arestare. Pa- 

trulele agiei şi spătăriei puteau circula liber prin oraş pentru 
menținerea ordinei, ele însă nu puteau să intre în vreo lo- 
cuință sau magazie. În articolul 8 se îngăduia mănăstirilor 
să continue cu săvârşirea serviciului divin, la care însă cre- 
dincioşii din mahala nu aveau acces. Prin articolul 9 se pre- 
vedea că morții de altă boală decât de ciumă, puteau fi în- 
mormântați pe lângă biserici, dar fără participarea credin- 
cioșilor la ceremonia bisericească 1), 

Dar cu toată severitatea aparentă a măsurilor luate, epi- 
demia continua să facă ravagii în rândurile populației. Insuşi 
principele Caragea se plângea față de agentul Fleischhackl, 
că datele statistice asupra celor morți de ciumă nu erau exacte. 
Impiegaţii însărcinați cu alcătuirea tabelelor, nu treceau la 
rubrica morților decât o micä Parte din cei decedați, pentru 
a nu alarma lumea prea mult. Din cele 300 de cazuri mortale 
care se întâmplau zilnic, ei nu treceau la condică decât cel 
mult 5o. Principele destăinui lui Fleischhackl, că din cei 
19.000 de liuzi nu mai rămaseră decât 14.000 şi că după 
estimația măriei sale, ar fi căzut victime epicdmiei peste 
24.000 de oameni din întreg principatul muntean. Măsurile 
de combatere a molimei promiteau slabe rezultate 2). Și 
aceasta cu atâta mai puţin, cu cât însuși servitorul cel mai 
apropiat al ginerelui Domnului, sărind noaptea peste zidurile 
palatului pentru a petrece în localurile de desfrâu, se îm- 
bolnăvise de ciumă. Iar cu ocazia anului nou 1814, lumea se 
îngrămădise în număr mare la palat ca în timpurile bune, 
fără să ţină seamă de primejdia epidemiei. Comisarii Văcă- 
rescu şi Niţulescu îşi dădeau cea mai mare silință cu vizitarea 
spitalelor și supravegherea măsurilor de combatere a ciumei, 
dar ei nu puteau împiedeca pe agenții sanitari și cioclii 
de a comite abuzuri revoltătoare. Aceştia nu se sfiau de a 
chinui pe bolnavi până la moarte pentru a ajunge în posesia 
averii acestora. Organele de control parcurgeau străzile ora- 
şului în cursul nopții, pentru a împiedeca înmormântările în 
taină 3). 


1) Hurmuzaki-Nistor, XX, nr. 147, p. 134—137. 
2) Ibid., XX, nr. 149, p. 138. 
3) Ibid., XX, nr. 150, p. 139. 

Un raport din 26 Ianuarie 1814 din Iaşi, arată că în ca- 
pitala Moldovei și împrejurime nu se ivise încă niciun caz de 
ciumă. In schimb molima făcea ravagii la Focșani, Galaţi, 
Bârlad şi Vaslui 1). 

Ordonanța domnească contra ciumei, care intrase în vi- 
goare la 1/13 Ianuarie, fu însă revocată în scurtă vreme. 
Aplicarea ei cu severitate trezise mari nemulțumiri în public, 
care nu putea înțelege că contravenienţii să fie ţintuiți de 
urechi la colțul casei lor şi unii chiar spânzurați. Pentru 
liniștea opiniei publice, ordonanța fu revocată la 27 Ianuarie. 
Localurile de petrecere și consumație fură din nou deschise. 
Târgurile săptămânale se puteau ținea fără nicio piedecă, iar 
speculația începu să încolțească din nou. Toată lumea se 
mângâia cu credința în predestinație şi că omul nu se poate 
sustrage de ceea ce i-a fost scris de soartă.?). 

„Pe la mijlocul lui Februarie ciuma se mai domolise din 
cauza: gerului 3). La 20 Martie medicii agenției Czikart 
şi Frank, vizitară spitalul din București, unde găsiră 
bolnavi de boale diferite, amestecați cu bolnavii de ciumă. 
Cu toată lipsa completă de medicamente, erau mulți con- 
valescenți. Aceștia părăseau spitalul. Epidemia pierduse însă 
din virulența ei şi se spera că era pe cale de a se stinge 4). 
In Moldova mai rămăseseră cazuri de ciumă numai la 
Galaţi 5 

La finele lui Aprilie 1814, epidemia de ciumă slăbise foarte 
mult. Agentul Fleischheckl raporta la 27 Aprilie că de 14 zile 
nu se mai semnalase niciun caz nou de ciumă. Totuși mem- 
brii comisiei, sanitare răspândeau prin oraș svonuri false 
pentru a se menținea în posturile lor bine plătite. Însuşi gu- 
vernul făcea lumea să creadă că ciuma bântue încă, pentru 
a motiva astfel perceperea dărilor pentru combaterea epi- 
demiei ê). In Moldova se mai semnalau pe la mijlocul lui 


1) Hurmuzaki-Nistor, XX, nr. 151, p. 140. 
2) Ibid., XX, nr. 153, P. 141 urm. 

3) Ibid., XX, nr. 156, P. 143. 

% Ibid., XX, nr. 160, pP. 145 urm, 

$) Ibid., XX, nr. 161, P. 146. 

¢) Ibid., XX, nr. 167 şi 168, p. 150 urm. 

Mai numai la Galați cazuri izolate de ciumă !). La 7 Iulie 
1814 se semnalase ultimul caz de ciumă la București 2). 


5. Revolta din Moldova contra măsurilor sanitare ex- 
cesive. Imprejurarea că Moldova suferi mai puţin de pe 
urma epidemiei de ciumă, se datorește faptului că guvernu | 
dela Iași luase din vreme măsuri mai drastice pentru com- 
baterea molimei. In Moldova ciuma nu pătrunsese mai adânc 
decât până la Galaţi, Tecuci, Bacău și Vaslui, fiindcă în 
drum spre Iași fuseseră organizate stațiuni de carantină. O 
asemenea stațiune se găsea la Târgușor. Aceasta era condusă 
de 4 arnăuți din serviciul principelui, cari locuiau în bor- 
deie de pământ și erau plătiți cu 30—40 piaștri lunar. Sluj- 
başii aceştia, foarte conştiincioși, opreau călătorii ce veneau 
dela Dunăre şi din Muntenia și-i supuneau unei carantine 
de 10—14 zile. Călătorii de condițiuni sociale mai bune, 
erau găzduiți la mănăstirea Galata, unde își petreceau zilele 
de carantină. Acolo se instalaseră și câteva magazii cu ali- 
mente pentru aprovizionarea celor supuși la carantină. Efec- 
tele călătorilor rămâneau tot timpul în aer liber și se afumau 
de regulă prin aprinderea grămezilor de gunoiu din apropiere. 
Pentru acoperirea cheltuelilor cu combaterea epiedmiei, se 
percepea un mpozit care apăsa foarte greu asupra contri- 
buabililor °). 

Indată ce se semnala în vreo localitate un caz de ciumă, 
localitatea se înconjura cu un cordon sanitar și se întrerupea 
orice comunicație cu satele vecine. Cu misiunea combaterii 
epidemiei fusese încredințată în Moldova boierului Ca- 
targi, care concentra în mână toată puterea și asupra ca- 
rantinelor $). 

In Noemvrie 1815 se semnalau cazuri de ciumă în satele 
Luncani şi Sohodol din județul Bacău 5). In Iunie 1816 
muriră la Galați 16 persoane de ciumă 6). In Octomvrie 


DHurmuzaki-Nistor, XX, nr. 174, p. 156. 

2) Ibid., nr. 192, p. 172. 

3) Ibid., XX, nr. 208, pP. 187 urm. 

4$) Hurmuza ki-Hodoş, XVI, nr. 1985, p. 1030. 
5 Hurmuzaki-Nistor, XX, nr. 301, p. 253. 

€) Ibid., XX, nr. 352, P. 294; cfr. nr. 370, p- 310. 

1816 nu se mai semnalau cazuri de ciumă la Galaţi 1). In 
Iulie 1817 rapoartele consulare arată că în Moldova ciuma 
încetase cu desăvârșire 2). 

Măsurile sanitare se aplicau cu severitate, cu toate că 
nu se mai semnalau cazuri de ciumă. Sub rigoarea acestor 
măsuri, suferea foarte mult populația nevoiașe dela sate şi 
din mahalalele Iaşilor, unde mai pui că rigoarea lor era înăs- 
prită şi prin abuzurile organelor agiei şi hatmaniei domnești, 
care, sub pretext de ciumă, își îngăduiau grave abateri şi 
abuzuri de putere. Medicul oraşului, Peretz, secondat 
de colegul său Franguli şi de membrii comisiei sani- 
tare, declarau orice caz de boală drept ciumă și îl tratau în 
consecință. Populaţia era cuprinsă de groază. Străzi şi ma- 
halale întregi erau izolate prin cordoane sanitare, pe care nu 
le puteau trece decât cei cu dare de mână. Casele celor bă- 
nuiți de ciumă se vindeau pe sub mână, pentru a fi scutite 
de a fi arse. Organele din poliția sanitară speculau în mod 
criminal pe bieţii nenorociți, mânându-i la acte de disperare. 
La cea mai mică bănuială, lumea era amenințată cu cele mai 
drastice măsuri de represiune, de care cetățenii indigeni erau 
loviți dcopotrivă cu supușii străini. Agenţiile străine inter- 
veneau în zadar pentru supușii lor, dar ele primeau veșnic 
același răspuns, că măsurile autorității sanitare privesc deo- 
potrivă pe toţi locuitorii capitalei. 

In ziua de 20 Iunie 1819, un grup de vreo 200 de supuși 
străini, austriaci, ruși și prusaci, se adunase pe la orele 1015 
dimineața în fața agenției, cerând ca pentru ei să se întoc- 
mească o carantină specială. La orele acestea mahalagiii 
ieşeni rupseră cordoanele sanitare și se îngrămădiră şi ei în 
fața agenției, vociferând şi cerând desființarea cordoanelor 
asurpritoare. Aga orașului, care apăru la fața locului, fu 
întâmpinat de mulțime cu amenințări şi huiduieli şi numai 
grație intervenției consulilor străini, cari făgăduiră să inter- 
vină la principe, putură fi potolite spiritele agitate. Grupurile 
de manifestanți se îndreptară spre mitropolie, pentru a cere 


> Hurmuzaki-Nistor, XX, nr. 385, p. 324 şi Hurmuzaki-Den- 
şuşianu, XVI, nr. 1935; P. 999. 
2) Hurmuza ki-Nistor, XX, nr. 427, P. 552. 


28 A. R. — Memoriile Secţiuni Istdrice. Seria II. Tom. XXVII. 

înaltului chiriarh să intervină pe lârgă Domn în sprijinul 
cererii obștești. De acolo mulțimea se îndreptă spre palatul 
domnesc. Membrii divanului, cu însuşi principele Scarlat 
Calimah în frunte, încercară să liniștească mulțimea, care 
voia să pătrundă cu putere în curte. Admonestările rămânând 
fără niciun efect asupra demonstranților, arnăuţii din garda 
domnească primiră ordin să tragă asupra mulțimii, dacă 
aceasta va încerca să forțeze intrarea în palat. Arnăuţii au 
tras și 48 de manifestanți căzură morți și răniți. 

Focurile de armă ațâțară și mai mult spiritele. Mulțimea 
vocifera contra principelui, cerând satisfacție pentru sângele 
vărsat, întru cât dânsa venise fără arme să ceară dreptate şi 
fu întâmpinată cu gloanţe. In furia lor demonstranții ocupară 
agia de poliție, hatmania și chiar mitropolia, trăgând clopo- 
tele de alarmă şi cerând sânge pentru sânge și dinte pentru 
dinte. Principele înlocui în grabă pe agă și pe hatman și in- 
terveni pe lângă agențiile străine, cerându-le să potolească 
spiritele agitate ale supușilor lor. Consulii străini apărură în 
fața palatului, unde găsiră pe mitropolitul Veniamin plângând 
și pe boierii divaniți, înspăimântați. Cancelarul agenţiei Ca n- 
temir sfătui mulțimea să se liniștească și să aștepte cu 
încredere satisfacerea dorințelor ei. Cancelarul Cantemir fixa 
pe hârtie cererile mulțimii și anume: amnestierea celor în- 
tâmplate, îngrijirea văduvelor şi orfanilor pe urma celor 
căzuți în fața palatului, sancţionarea celor ce au dat ordin 
să se tragă asupra mulțimii şi a celor ce au tras și în sfârşit, 
îndulcirea prescriptelor de carantină prin o cercetare mai con- 
ştiincioasă a celor bănuiți de ciumă şi aceasta prin medici cu 
mai mare experiență decât cea a doctorilor Peretz și Franguli. 
Se mai cerea cruțarea avutului celor morți de ciumă, o mai 
bună îngrijire a celor internați în spitale, precum şi despăgu- 
birea sinistraţilor pentru efectele Pierdute și casele arse. 

Mulțimea mai cerea pedepsirea pe loc a arnăuţilor care 
au tras asupra manifestanților. Ea se împrăștiă numai după 
ce i s'a făgăduit că pedepsirea vinovaţilor se va face a doua 
zi până la orele 12. Un consiliu de miniștri convocat într'o 
casă boierească, sub președinția mitropolitului, examină ce- 
rerile de mai sus și le aprobă în întregime. Dar cu toate 

acestea agitația continuă şi în ziua următoare. Boierimea pă- 
răsea orașul. Principele stătea în legătură continuă cu consulii 
străini. Numai proclamarea amnestiei linişti în parte spiritele 
agitate, până ce unul dintre conducătorii mișcării fu câștigat, 
Acesta denunță pe tovarășii săi în număr de 30, cari fură 
arestaţi. Intre aceștia se găseau și câțiva străini. Principele 
făgăduise să nu-i pedepsească, ci să-i țină numai ca ostateci. 
Doctorul Peretz şi colegul său Franguli fură expulsați și 
astfel se potoli răscoala cetățenilor contra măsurilor vexa- 
torii ale autorităților sanitare 1). 

In zilele de 27 și 28 Iunie 1819, se semnalară mișcări si- 
milare și la Focșani, care numai cu greu putură fi potolite. 

La începutul lui Iulie se produse mazilirea lui Calimah 
şi numirea lui Mihai Sutzo în scaunul Moldovei 2). 


6. Epidemiile de ciumă din anii 1823—1824 şi 1828-1829. 
După un interval de trei ani, ciuma izbucni din nou în toamna 
anului 1823 și anume, mai întâi la Galaţi, unde microbii 
groaznicei molime fură aduși din raiaua Brăilei, fiindcă Turcii 
nu luaseră măsuri serioase pentru izolarea şi combaterea ei 3). 
La 20 Decemvrie 1823 se semnalau cazuri de ciumă și la 
București, fără ca între timp guvernul să fi luat măsuri de 
combatere $). In Mai 1824 erau bântuite de ciumă judeţele 
Covurlui cu Galaţi, Putna cu Focșani, Râmnicul-Sărat și 
Ialomița. Un medic grec din Brăila arăta că acolo mureau 
zilnic de ciumă 15—20 persoane 5). Singurul mijloc de 
combatere era arderea caselor infectate 6). Ca măsură pro- 
filactică, fură purtate în procesie prin București, în zilele 
de 13 şi 20 Iunie 1824, moaștele Sfântului Dumitru °). In 
toamnă epidemia începuse să facă mari ravagii la Bucureşti. 
Agenția austriacă puse la dispoziția guvernului muntean un 
medic militar, însoţit de 2 sergenți majori şi de 14 caporali, 

1) Hurmuzaki-Nistor, XX, nr. 558, p. 472—474. Hurmuzaki- 
Hodoş, XVI, nr. 1985, p. 1030. 

2) Hua2muzaki-Nistor, XX, nr. 559, P. 475- 

3) Hurmuza ki-Hodoș, XVI, nr. 2.088, p. 1128. 

t) Ibid., XVI, nr. 2.089, p. 1128. 

5) Ibid., XVI, nr, 2.112, p. 1146. 


6) Ibid., XVI, nr. 2.113—1.115, P. 1144—1149. 
7) Ibid., XVI, nr. 2.115, p. 1149. 

pentru a contribui la combaterea molimei. Agentul diplomatic 
se retrase la Sibiiu 1). In cursul iernii epidemia mai slăbise, 
dar în schimb organele sanitare și cioclii își îngăduiau abuzuri 
revoltătoare. Consulul francez Hugot, relatează asupra 
unui caz tragic-comic, ce se petrecuse sub ochii săi. Un 
târgoveţ refuzase să se lase escrocat de ciocli cu o sumă 
de bani. In furia lor aceștia îl denunțară ca atins de ciumă 
şi principele dădu ordin ca cetățeanul să fie internat cu forța 
în spitalul pentru ciumați, iar casa să-i fie arsă. Consulul 
francez, făcând o descindere la fața locului, găsi casa intactă 
şi pe posesorul ei sănătos locuind într'însa. Acesta îi spuse 
că este deplin sănătos, că n'a fost niciodată atins de ciumă 
și că a reușit să fugă din spital și să se reîntoarcă sănătos la 
casa sa, Principele a rămas adânc impresionat, aflând despre 
felul cum organele sanitare înțelegeau să-și facă datoria 2), 

Consulul francez urmărea zilnic întâmplările, consemnând 
numărul morților din zilele de 15—26 Octomvrie, precum 
şi convorbirile sale cu principele, care era foarte alarmat de 
marele număr de victime din Capitală 2). La 15 Noemvrie 
se raporta din Bucureşti, că măsurile de combatere a epi- 
demiei se aplicau cu mare rigoare şi că atât autoritățile, cât 
şi populaţia, contribuia cu râvnă la aplicarea lor. Birourile 
serviciilor publice erau toate închise, afară de percepții, de 
asemenea și birourile consulatelor străine 4). Sub pretext de 
ciumă se săvârşeau nenumărate abuzuri și răzbunări, ceea ce 
făcea pe consulul francez Hugot să încheie raportul său 
din 16 Noemvrie 1824, cu exclamația: O, kete mmencatoria ! 
— o, câtă măncătorie ! 5) — La 30 Noemvrie Hugot arată că 
în Bucureşti toate casele continuau să rămână închise din 
cauza aplicării severe a prescriptelor sanitare. Nu se mai 
făceau vizite. Mii de persoane se deportau cu vehicule ne- 
desinfectate, înafară de oraș, fără alt rezon decât acela de 
a le putea despoia mai lesne de avutul lor ê). 


1) Hurmuzaki-Hodoş, XVI, nr. 2.138, p. 1171. 
2) Ibid., XVI, nr. 2.240, P. 1174. 

2) Ibid., XVI, nr. 2.141, P. 1174—1176. 

4) Ibid., XVI, nr. 2.145, P. 1179. 

$) Ibid., XVI, nr. 2.146, p. 1181. 

+) Ibid., XVI, nr. 2.148, p. 1183. 

Epidemia de ciumă continuă și în cursul anului următor 
1825. Hugot raporta la 30 Decemvrie 1825, că se mai găseau 
câteva localităţi contaminate, care fuseseră însă complet izo- 
late, neavând niciun contact cu satele vecine. În schimb însă 
stoarcerile și șicanele sub pretext de combatere a molimei 
nu încetau în Capitală şi nici în provincie 1). 

In anii 1826 şi 1827 epidemia nu se stinse cu totul. Ea 
slăbise însă foarte mult din virulenta ei. In anul 1828 molima 
deveni din nou mai acută în urma izbucnirii războiului ruso- 
turc şi a concentrărilor masive de trupe turcești la Dunăre. 
La 11 Iunie 1828 se semnalau la Bucureşti cazuri de ciumă. 
Comisia sanitară angajase pe medicul Exarhu pentru 
combaterea molimei. Acesta corfirmă că la bolnavi se arătau 
simptome de ciumă 2). La București se luară măsuri severe 
de combatere. Cazuri nouă se iviră la Olteniţa și în județul 
Teleorman 5). La începutul lui Iulie se trase un cordon 
sanitar de-a-lungul Oltului, pentru ca molima să nu pătrundă 
şi în Oltenia 4). Cazuri de ciumă se iviră şi în spitalele mi- 
litare rusești, astfel că mulți dintre bolnavi fură transportaţi 
la spitalul de ciumă dela Dudești. Chiar localul colegiului 
Sf. Sava fu amenajat ca spital 5). In Noemvrie căzu jertfă 
epidemiei doctorul Constantin Caracaş, direc- 
torul spitalului dela Mihai-Vodă. 

Patrusprezece localități din județul Vlașca erau contami- 
nate de ciumă. În scurt timp muriră acolo 70 de persoane €). 
In Ianuarie 1829 epidemia se mai domolise, cazurile letale 
se răriseră încetul cu încetul 7). 

In Februarie se numi o nouă comisiune sanitară, care 
propuse ca Bucureștii să fie complet izolzți de restul țării și ca 
întreaga populaţie din Capitală, fără deosebire de sex şi vârstă, 
să fie supusă unei examinări medicale. Propunerea aceasta trezi 
o indignare generală, iar mulțimea începu să amenințe cu 


2) Hurmuzaki-Hodoş, XVII, nr. 41, P. 43 şinr. 45, P. 46, nr. 47,P.47. 
2) Hurmuzaki-Nistor, XXI, nr. 28, p. 26 urm. 

3) Ibid., XXI, nr. 32, p. 33. 

$) Ibid., XXI, nr. 37, p. 38. 

5) Ibid., XXI, nr. 50, p. 48. 

°) Ibid., XXI, nr. 56, p. 53 urm. 

?) Ibid., XXI, nr. 67, p. 66 urm. 

răzvrătire, ca la Iași. In fața acestei opoziții, comisia sanitară 
își modifică propunerea în sensul că numai casele să fie supuse 
unei proceduri de desinfectare. Prin batere de tobă, se aduse 
la cunoştinţa obştească că posesorii trăsurilor de piață, şi 
săniilor, erau obligați să acopere vehiculele lor cu pânză cerată 
şi că nimeni nu era în dreptsă primească bani de metal înainte 
ca aceştia să nu fi trecut prin o soluție de oţet. Comisia însă 
nu putu împiedeca lumea de a participa la baluri și petreceri, 
atât în localurile publice, cât și în casele boierești. Mai mult 
decât ordonanţele comisiei sanitare, contribuia la combaterea 
epidemiei gerul cumplit care se abătuse asupra Capitalei 1). 
Pentru a putea recurge la măsuri mai drastice, comisia sanitară 
fu războtezată în comisie contra ciumei şi supusă înaltului 
comandament al trupelor de ocupație ruseşti 2). 

In Moldova nu se semnalau cazuri de ciumă, astfel că ter- 
menul de carantină la Prut putu fi redus la 4 zile 3). 

In Mai 1829, cazurile de ciumă se înmulțiră în Bucureşti. 
In spitalul dela Dudești erau internați 236 de ciumați, din 
care mureau zilnic ro—Ir8 persoane. Casele infectate, vreo 
110 la număr, se izolau și se ardeau. Boierii, între cari fami- 
liile Brâncoveanu, Bibescu, Ştirbei și alții, părăsiră Capitala, 
retrăgându-se la moșiile lor. La mitropolie se iviră câteva 
cazuri de ciumă. Curierul Românesc, care îşi avea redacția 
la mitropolie, fu silit să se mute la biserica Olarilor +). In 
Iunie 1829 ciuma cuprinse și județele din regiunile dela Galaţi 
şi Focşani, Bacău, Tecuci, Fălciu și Bârlad. La Iaşi se lua- 
seră măsuri severe pentru preîntâmpinarea epidemiei 5). In 
zilele de 18—21 Iunie se îmbolnăviră în București roo per- 
soane, muriră 46 şi deveniră suspecte alte 236 persoane. În 
timpul acela mureau la Brăila câte ṣo de persoane zilnic, 
ceea ce la o populație de ş—6ooo de locuitori era foarte mult €). 

Din raportul medicului șef Marcille din g Iulie 1829, 
reținem următorul tablou al persoanelor atinse de ciumă: 


5) Hurmuzaki-Nistor, XXI, nr. 84, p. 73. 
2) Ibid., XXI, nr. 75, P. 74. 

3) Ibid., XXI, nr. 78, P. 77. 

4) Ibid., XXI, nr. 108, p. 116 urm. 

5) Ibid., XXI, nr. 109, p. 117; nr. 113, P. 125. 
©) Ibid., XXI, nr. 117, p. 131. 

BUCUREŞTI 

Case contaminate dela 1—26 Iunie .. . Eetu aar la EI e 
Morți transportați la cimitir între 8 si 28 lunie. ...... 
Bolnavi internaţi în spitalul dela Dudești dela 8—23 Iunie . . 
Morți în spitalul dela Dudești dela 20 Mai—23 Iunie, civili .. 
> 2 » ? » » 20 9 —23 » soldați 
Bolnavi de ciumă în spitalul dela Dudești .. ........ 
Suspecţi internaţi în lazarete . . . . . . ......... 
Convalescenţi ieşiţi din spital . . . . . cc... .. 
Agenţi sanitari morți de ciumă .... . . .... .... 


PLOIEȘTI i 
Dela 20 Mai până la 23 Iunie morți de ciumă ....... 
>» 20 9 » 923 » bolnavi în spital. ...... 
» 20 9 » »23 » bănui . . . aehkea’a‘‘‘’ 
? 20 >» » 923 » case contaminate ...... 


BUZĂU 
La o populaţie de 2.912 suflete: 
Dela 21 Mai—19 Iunie morţi de ciumă civili. ....... 


. 


) 2I 9—19 >? » » » soldați... ..... 
) 21 ?}—IQ > » » » soldați bolnavi . . . 
» 2I »9—I9 » » » » civili bolnavi.... 
) 2I 4 —19  » » » » bănuiți. ...... 
» —I9 >» 2? » » convalescenți .... 
Medicul șef al spitalului căzut victimă ciumei 
FOCŞANI 


Morți pe urma epidemiei. ... cc... . .... 


BRĂILA 
Din cele 250 case, numai șapte rămase necontaminate. Șapte 
medici căzuţi jertfă epidemiei. Mai bine de 1.100 de soldați 
morți de ciumă. 
SLOBOZIA 
Soldaţi atinși de ciumă în cele 2 spitale ......... 
Morți dela 1 Mai până la 21 Iunie ............ 
Medici ruşi morți de ciumă. . . . .. . . .. .. .... 
Agenţi sanitari morți. . . . cc... .. 


URZICENI 
0 NC iata RI Ra EAS 
Bolnavi . . . i ; para 


Restul populaţiei fugise, nerămânând în localitate decât coman- 
damentul rus și ispravnicii. 


PITEȘTI 


23 


441 
172 
340 
388 
118 
356 

1.574 


2I 


2.300 


345 
291 
12 
24 


6I 
43 


Epidemia s’a ivit în oraş, dar nu sosiseră încă tabelele cu victimele ei. 

In judeţul I/fov erau contaminate 67 de localităţi, iar în restul Mun- 
teniei alte 83 de localități la un loc deci 150 de sate 1). 
In raportul său din 19 Iulie doctorul Mareille prezenta următorul 
tablou asupra victimelor grozavei epidemii: 


ela 20 Iunie până la 1 Iulie morţi în oraș i 

» 20 2» > »ı » bolnavi internați în spital . 
» 20 » » » Iı » suspecți în spital 

» 20 >» » »ıI » morți în spital. 

ela 1 la 18 Iulie morţi în oraș 


I ; ; 
1» 18 » bolnavi internați în spitale . 
1» 1 >» suspecți în lazaret. 

» 1518 » morţi în spital . 
I 
I 
I 


» 20 » convalescenți . 
» 18 » case contaminate 


In intervalul de timp dela 15 Mai până la 18 Iulie mai bine de 


30.000 de locuitori din București fugiseră la țară. 


In lazaretul dela Colibaşi, morți . 


Li 
» 
» 
>) 
» 
» 


bă 
» 


» » » bolnavi 
» » » convalescenți . 
» » Găeşti, morți .... ; 
» » » bolnavi. .. e se caro 0 A, se cat să 
județul I/fo, morți . e ae ee at n e a at o cate e 
» » bolnavi TETE E EE E 
» » convalescenți . 
13 se din județul Sâcueni, morți . 
13 ) » » bolnavi 
La Ploieşti dela 1—7 Iulie, morţi. . . 
» » 1—7 » bolnavi... ; 
Brăila dela 16 lurie—r Iulie, soldați morți ; 
» » 16 » — >? » bolnavi 
» » 16 » —ıi » civili morți. pi 
» » 16 » —ı » civili morți în împrejurimea 
fortăreței. . . 
» » 16 » —r >» civili bolnavi în împrejuri- 


mea fortăreței 


Buzău dela 8 lunie—18 Iulie, soldați morți . 
» » 8 » —138 >» soldați bolnavi 
» » 8 » —18 » civili morți în spitel . 
» » 8 » —18 » » bolnavi în spital. 


Numărul total al morților . 


Civili bolnavi în spitalul dela Dudești 
Soldaţi bolnavi în spitalul dela Hagi-Mosco 
In alte localități . , . .. ..... .... 


1) Hurmuzaki-Nistor, XXI, nr. 126, p. 140 urm. 

» 18 » soldați morţi în spitalul lui Hagi- Mosco . 


62 
168 
518 
116 
110 
36 
378 
310 

49 


285 

Ciuma continua să facă ravagii şi la Varna, Călărași, Slo- 
bozia, Focșani, Galaţi şi alte 144 de localităţi. Toate mij- 
loacele întrebuințate rămaseră fără niciun efect. Mai mulţi 
empirici pretindeau — zice Marcille — că ar fi salvat pe cei 
atingi de ciumă. Dar experiențele ce s'au făcut în spitale nu 
corespundeau deloc rezultatelor ce se așteptau. Doctorul 
Marcille voia să încerce unele experiențe cu un preparat al 
său de clor și clorură 1). 

In August ravagiile ciumei continuau mereu atât în Ca- 
pitală, cât şi la țară. Măsurile de combatere erau neserioase 
şi antihigienice. Viii şi morții de ciumă se transportau cu 
aceleaşi vehicule. In locul medicilor căzuți la datorie, se 
introduceau cu forța alți medici curanți la spitalele de ciumă. 
In asemenea condiții epidemia înghițea zilnic numeroase 
victime 2). La 28 August 1829 se vestea din Iași că acolo 
epidemia de ciumă se stinsese de tot, întru cât de 18 zile nu 
se mai semnalase niciun caz nou de ciumă. In schimb ciuma 
continua să facă ravagii în județele Covurlui, Vaslui, Bârlad 
și Putna 3). La începutul lui Septemvrie boierul Vlasto 
fu trimis în Transilvania ca să angajeze acolo medici curanţi, 
dar întâmpină mari dificultăți în misiunea sa, fiindcă niciun 
medic nu era dispus să accepte angajamentul 4). 

In Moldova epidemia pătrunsese până la Iași. In lagărul 
dela Copou se semnalaseră, la începutul lui Septemvrie, 
numeroase cazuri de ciumă 5). La începutul lui Octom- 
vrie epidemia mai slăbise în București și în Muntenia. 
La Călăraşi mureau însă până la 120 de oameni pe zi®). 
Asupra mersului epidemiei din cursul lunii Octomvrie, 
medicul C. Marcille constată că epidemia dăinuia 
încă în 107 localități din Muntenia și Oltenia, precum 
şi la Silistra unde făcea mari ravagii 7). El prezenta tabelul 
următor: 


1) ilurmuzaki-Nistor, XXI, nr. 128, p. 143 urm. 
3) [bid, XXI, nr. 134, P. 150. 

3) /bid., XXI, nr. 137, P. 156. 

4t) Ibid, nr. 140, P. 159. 

5) Ibid., XXI, nr. 144, P. 162. 

8%) Jbid., XXI, nr. 155, P. 173. 

1) Ibid., XXI, nr. 161, p» 180. 

Civili la Dudeşti Soldaţi la Hapi-Mosco Soldaţi la Călăraşi 


Suspecţi în spital 
Convalescenţi 
Zac în spital 

La carantină 
Morți în spital 
Morți în oraș 
Trimiși la spital 
Ieșiţi din spital 
Ieșiţi sănătoși 
Rămași în spital 
Morți în spital 


m 
s 
& 
[=] 
g 

D= 

5 
ta 

= 


'Trimişi la carantină 
Trimiși în spital 
Reţinuţi de spital 
Bolnavi în spital 
Convalescenţi 


51| 135| 103| 195| 96| 74| 42| 146| 103} 26| 131| 23| 476| 622| 63| 901| 29 


7. Dispoziţiunile tratatului dela Adrianopol cu privire la or- 
ganizarea cordonului carantinal de-a-lungul Dunărei. Rava- 
giile ciumei din spatele frontului nu puteau rămânea fără efect 
asupra tratativelor de pace dela Adrianopol, dela începutul lui 
Ssptemvrie 1829. De aceea nu trebue să ne surprindă, dacă 
între stipulațiunile tratatului de pace și ale convenţiunii separate 
privitoare la Principatele Române se găseau două dispoziţiuni 
de mare importanță pentru combaterea epidemiilor pustiitoare 
din ţările noastre. Arătasem mai sus că adevăratele cuibare 
ale ciumei erau raialele turcești dela Bräila, Giurgiu şi Turnu, 
unde administrația turcească nu lua nicio măsură pentru com- 
baterea molimelor. 

Din aceste cuibare, ciuma şi holera se răspândeau pustii- 
toare asupra satelor şi orașelor muntene şi moldovene. Pentru 
ca aceste vetre de infecție să poată fi curăţite, ele trebuiau 
să fie reîncorporate 'Țării-Româneșşti. Și astfel se ajunse la 
desființarea raialelor şi la fixarea Dunării ca graniţă din spre 
imperiul Otoman. 


Dispoziţiunile tratatului dela Adrianopol privitoare la delimitarea gra- 
niței de-a lungul Dunărei dela Orşova până la vărsarea Prutului în 
Dunăre, fură aplicate pe teren. Noua graniță urma firul apei, adică 
şenalul sau talvegul Dunărei. Insulele din dreapta șenalului rămăseseră 
Turcilor, iar cele din stânga şenalului fură reîncorporate 'Țării-Româ- 
neşti și Moldovei, precum se evidenţiază aceasta din tabelul următor 
care cuprinde numele celor mai bine de. 8o insule atribuite Principa- 
telor Române: 

Insulele atribuite Turciei situate la | Insulele atribuite "Țării-Românești 
dreapta şenalului Dunărei situate la stânga șenalului Dunărei 


Insula Zip Insula Gal sau Ciplac 
»  Lastar »  Armont sau Dudac 
»  Degerata »  Semian 
»  Caratoch » Cosleoni 
»  Valiga » Ostrovu Mic 
» Bordei » Ostrovu Mare 
»  Graboviţa »  Isvoarele 
)  Salatoria, două »  Ghârla 
»  Cotora » Cetate 
»  Sâcean »  Casiava cu o insulă fără nume 
»  Ciflea, două »  Golca 
»  Iscumbia, două » Calafat cu două insule 
»  Petriscea, trei »  Clinap 
» Murtaza »  Accale 
>  Ebich Aga » Lom 
»  Caulcick Adassi » Leova 
»  Boiagea » Aliman 
» Isu Ibrahim »  Copancea 
»  Codahlui »  Draccini 
»  Salanorsa » Com sau Pentogol 
»  Papadia » Fără nume 
»  Somoriţa » Beşchi Cioi, două 
» Tauhan »  Zăhătei sau Iscra 
»  Baccea » Izlaz 
9  Eericum »  Mahalecomu 
» Magaricea »  Cocerte 
» Belena » Pavlo 
»  Lengenea » Burchina 
»  Şiştov » Luta 
»  Vardim » Deli Mustafa 
»  Cobanec »  Ostrovul Mare 
» Burgos »  Batunea 
» Gulla »  Venimcama 
»  Maratin »  Geurgea întâia 
»  Hissarlic »  Geurgea a doua 
»  Bichirli, patru » Mocan Oslu 
» 1. Lahana Dosogu » Dalian Dorogon 
» 2 9 » »  Flamurda 
»  Cohsa » Guzel Géleré 
»  Alepué »  Cauli Bohaz Adasi 
»  Cargalic » Turtucaia 
» — Cavan »  Vitrena sau Pârlipon 

Insule atribuite Turciei, situate la | Insulele atribuite Țării-Românești, 
dreapta șenalului Dunărei situate la stânga șenalului Dunărei 


Insula Ridvan Insula Hissarli-Giumruc sau Ostro 


Salhana 
Hoppa 
Assagi Gumruc 


Bocoi vis-à-vis de mori 


Paragiova 

Cali Gherga 
Pârlita 

Strâmba 

Haltine 

Talere 

Orsonu 

Chinova sau Canugh 
Seimeni 

Vărsătura 

Orah 

Suleal 

Balaban 

Luchi 

Tapalu sau Dingstar 
Ghistarești 

Veriga Ghistarești 
Boroi Bogasin 
Boroi 

Constantin cel Mic 
Ghirca 

Groapa Ciobanului 
Rața la Dreapta 
Vis-ă-vis de Stoianești 
Fără nume 
Dojanilo 
Mucuroaia 
Peceneaga 

Bocşa 

Lopata 

Chistah 

Ajaclea 


TI YI TI > VI Iv DI > 


=x 


y xvx 


Vis-à-vis de gura Prutului 


vul de Sus 

Plosca 

Baia 

Fără nume 
Mussaita 

Niculi 

Bogasse 

Boahcic 

Alconti 

Atârnați 

Gâsca 

Constantin 

Duracu 

Vaga și Vărsătura 
Diniapa 

Cremen 

Papa 

Coadalupului 
Triganca 

Ruptura 

Leta 

Hanea 

Adcoi, Monori și Dranoviţa 
Bressogasa sau Strâmba 
Corotehca și Dimuleasa 
Scurta 

Filipoi 

Rața la Stânga 
Veriga Stoianeștilor 
Galicie, trei 

Titcov 

Ighitra 

Matezin 
Turtucului 

Siretin 


Drept care s'au dresat trei protocoale cu trei coloane, prima 
în limba franceză, la mijloc în limba turcă și la dreapta în 

limba română. De asemenea s'au întocmit și trei hărți în cele trei 
limbi 3). 

Iar pentru ca epidemiile să nu poată pătrunde așa uşor ca 
mai înainte, se îrgădui prin tratat ca guvernele dela Bucu- 
erşti şi Iaşi să organizeze de-a-lungul nouei frontiere dună- 
rene, cordoane sanitare şi stațiuni de carantină permanente, 
străjuite de gărzi înarmate din miliția pământeană 2). Adu- 
cerea la îndeplinire a dispoziţiunilor tratatului cu privire la 
organizarea cordoanelor sanitare, devenise încă din toamna 
anului 1829 una din preocupările de căpetenie ale guver- 
nelor din Bucureşti şi Iaşi 3). 

Și aceasta cu atât mai mult, cu cât epidemia se răspândise 
până în județele Botoșani şi Dorohoi. Cazuri de ciumă fu- 
seseră semnalate până şi în localitatea Rădăuţi pe Prut, din 
fața Lipcanilor 4). La 31 Decemvrie 1829 populația Iașilor 
fu supusă unui sever control sanitar. În scopul acesta orașul 
fu împărțit în cartiere inspectate de comisiuni sanitare, cu 
câte un medic în frunte. Medicii inspectori erau doctorii 
Fumetty, Fotino, Ştefan Czihack şi Bürger 
care, însoțiți de agenți sanitari și de organele poliției, vizitară 
casă cu casă și trimiseră mai multe persoane suspecte la spi- 
talul de ciumă dela H/incea. Comisiile dispuseră ca intrările 
în oraș să fie sever controlate, iar cartierele infectate să fie 
izolate prin cordoane sanitare 5). Măsurile sanitare, controlate 
de aproape şi de medicul Iosif Viola, contribuiră la 
combaterea cu succes a molimei. Asprimea iernii 1830 con- 
tribui şi ea la potolirea epidemiei 6). La combaterea molimei 
mai contribuiră și medicii loan Ilasciuc și Ni- 
colai Peretz?). 


8. Intocmirea cordonului sanitar la Dunăre. Concomitent 
cu măsurile de combatere a epidemiei s'a elaborat și statutul 


) Hurmuzaki-Nistor, XXII, nr. 267, P. 330—332e 

2) Sturdza-Colescu, Documente privitoare la renașterea României, I 
p. 327. 

3 Hurmuzaki-Nistor, XXI, nr. 162, p. 181. 

t) Ibid., XXI, nr. 168, p. 188. 

5) Ibid., XXI, nr. 180, p. 201. 

6) Ibid., XXI, nr. 182, p. 209. 

1) T. Codrescu, Uricariul, XIX, P. 439. 

pentru înființarea cordonului sanitar la Dunăre, al stațiunilor 
de carantină pentru persoane şi al schelelor de trecere peniru 
mărfuri în vederea protejării populaţiei contra boalelor conta- 
gioase. Capitolul 6 din Regulamentul Organic pentru Țara- 
Românească era întitulat: Despre carantină, al cărei scop era să 
devină un bastion contra ciumei, cum o caracteriza guvernatorul 
Kisselev în mesajul său către adunarea obștească a Munteniei 
din ziua de 22 Martie 1831. Cu acea ocazie Kisselev arăta 
că tragerea cordonului sanitar și întocmirea carantinelor pe 
țărmul stâng al Dunărei aveau menirea să apere Principatele 
Române contra secerii de moarte a ciumei, să înlesnească 
transportul mărfurilor şi circulaţia călătorilor, să asigure ad- 
ministrația internă și să reguleze buna funcționare a stabi- 
limentelor spitalicești 1). Statutul cuprindea 8 capitole sub- 
divizate în paragrafe. 

In capitolul întâiu se prevedea înființarea de stațiuni de 
carantină la Galaţi, Brăila, Piuapetrei, Călăraşi, Giurgiu, 
Zimnicea, Islaz, Calafat, Cladova şi Vârciorova. Staţiunile 
acestea erau împărțite în două categorii sau clase. Staţiunea de 
clasa întâia erau: Galaţi, Brăila, Călărași, Giurgiu, Islaz şi Ca- 
lafat. Staţiuni de clasa a doua erau: Piuapetrei, Zimnicea, Cla- 
dova și Vârciorova. Personalul stațiunilor de clasa întâia se 
compunea dintr'un comisar superior, un comisar inferior, un 
medic, 3 oameni de serviciu și 2 ciocli. La stațiunile de clasa a 
doua erau ocupați doi comisari, unul superior și altul inferior, 2 
oameni de serviciu și 1 cioclu. La pichetele pentru mărfuri erau 
aplicaţi un supraveghetor şi un om de serviciu, Personalul sta- 
țiunilor şi al pichetelor primeau o leafă fixă dela spătărie. Cu con- 
trolul asupra stațiunilor de carantină și asupra pichetelor erau 
încredințați de guvern doi inspectori superiori, unul pentru Mun- 
tenia cu reşedinţa la Călăraşi şi un al doilea pentru Oltenia 
cu sediul la Calafat. In fruntea intendenței carantinelor stetea 
un intendent superior, care în Muntenia era supus marelui 
spătar, iar în 'Moldova marelui hatman. 

Capitolul al doilea cuprindea dispozițiuni cu privire la con- 
strucția stațiunilor de carantină. In clădirea principală erau 


1) Hurmuzaki-Nistor, XXI, nr. 173, p. 345- 

rezervate două încăperi pentru comisaul superior, două 
pentru medic, o încăpere pentru comisarul inferior, una 
pentru oamenii de serviciu și o cameră pentru fumigația 
efectelor. Cioclii erau adăpostiți într'o căsuță aparte. In jurul 
edificiilor principale se găseau apartamente pentru public 
şi magazii pentru mărfuri. 

In capitolul al treilea se prevedeau dispoziții cu privire 
la întocmirea pichetelor pentru traficul mărfurilor. Capitolul 
al patrulea stăruia într'o serie de articole asupra procedurii 
carantinale. In capitolele următoare se insista asupra desin- 
fectării mărfurilor, asupra îndatoririlor impuse organelor de 
conducere și control, asupra pichetelor de pază de-a-lungul 
cordonului şi asupra contravenţiilor la dispozițiile carantinale 
precum și asupra sancționării lor 1). In Martie 1830 termenul 
de carantină la Călăraşi, Giurgiu şi Calafat era fixat la 20 
de zile £). 


9. Regulamentul pentru funcţionarea carantinelor. Regu- 
lamentul carantinelor cuprindea următoarele 20 articole 
şi anume: 

Art. 1, — Pentru a scuti Țara Românească de plaga ciumei se va 
institui de-a-lungul întregului țărm stâng al Dunărei un cordon sanitar 
permanent. Linia de carantină se va compune din § lazarete mari şi 
din 6 birouri de carantină pendinte din cele dintâi. 

Sediile destinate pentru marele lazarete sunt Calafat, Zimnicea, 
Giurgiu, Călărași şi Brăila, iar pentru birourile mici de carantină lo- 
calitățile Cerneţ, Bechet vis-à-vis de Rahova, Islaz, Turnu, Olteniţa 
și Piuapetrei. 

Linia de carantină odată stabilită, niciun călător de pe malul drept 
al Dunărei nu va putea acosta, decât în punctele menţionate. 

Art. 2. — Fiecare lazaret va fi condus de un director, un subdi- 
rector și de un medic, iar la fiecare carantină mică de un şef de birou 
cu numărul de impiegați necesari. 

Art. 3. — Cordonul sanitar de pe malul stâng al Dunărei va fi pa- 
trulat de jandarmi. De-a-lungul cordonului se vor construi din dia: 
tanță în distanță bordeie pentru diversele pichete şi gherete pentru 
sentinele care să împiedece orice încălcare dinafară. La caz de nevoie 
caraulele se vor servi noaptea de semnale luminoase pentru a cere 
ajutor dela pichetele vecine. 


1) Hurmuzaki-Nistor, XXI, nr. 202, p. 248—253. 
2) Ibid., XXI, nr. 204, p. 255. 

Art. 4. — Serviciul de pază pe apă se va face de 18 vase armate, 
dintre care fiecare va fi dirijat de un căpitan şi mânuit de 8 vâslași, 
având pe bord şi numărul necesar de jandarmi. Vasele acestea se vor 
repartiza câte trei de fiecare din cele șase stațiuni, pentru a întreținea 
legătura cu lazaretul şi cu biroul de carantină, care prin situația lor 
puteau avea nevoie de aceste vase. 

In felul acesta unităţile fluviale vor parcurge zi şi noapte linia de 
veghe ce le va fi atribuită în toată intinderea ei, exercitând cea mai strictă 
supraveghere, 

Art. 5. — Comitetul sanitar, alcătuit din ministrul de interne, din 
spătar și dintr'un medic șef, îşi va avea sediul în București. In com- 
petența sa intră tot ce stă în legătură cu carantinele. El va exercita un 
control continuu și sever, pentru ca măsurile sanitare să fie aplicate 
cu stricteță, putând întocmi, cu autorizația guvernului, şi noui stabi- 
limente de carantină privizorie, oriunde în țară, dacă se va simţi nevoie 
de ele, 

Directorii şi şefii de birou sunt obligaţi să raporteze comitetului 
tot ce priveşte carantinele în legătură cu aplicarea regulamentelor sa- 
nitare. După natura acestor rapoarte comitetul va putea propune noi 
măsuri preservative iar ordinele referitoare, aprobate de principe, vor 
fi trimise directorilor şi șefilor de birouri pentru a fi aduse la îndeplinire. 

De asemenea capuchehaelile din paşalâcurile limitrofe vor fi ţinute să 
trimită regulat biroului de carantină cel mai apropiat rapoarte amă- 
nunțite asupra stării sanitare din orașele în care își au reședința precum 
şi din regiunile învecinate. Ei vor aduce la cunoștința acestor birouri 
toate informaţiile ce și le vor putea procura în chestiunea aceasta, iar 
şefii birourilor le vor transmite îndată comitetului sanitar din capitală. 

Directorii și şefii de birou vor putea spori numărul zilelor de ca- 
rantină, având în vedere gravitatea cazurilor, intensitatea boalei, dar 
ei nu vor putea reduce niciodată numărul de zile de carantină fixat 
prin prezentul regulament. 

Art. 6. — Comitetul sanitar va traduce în românește şi va da publi- 
cității dispoziţiile regulamentului cu privire la numărul de zile pe care 
pasagerii și echipajele trebue să le petreacă la carantină, precum și 
felul de desinfectare a bastimentelor și mărfurilor transportate precum 
şi precauțiunile ce trebue să fie luate față de exportul indigen. 

Art. 7. — Carantinele trebue să fie construite în felul celor mai bune 
construcţii de acest fel, firește însă că în marginile posibilităților finan- 
ciare ale Principatelor. 

In scopul acesta ele vor cuprinde un număr corespunzător de ca- 
mere de locuit pentru funcționari, încăperi comode pentru pasageri, 
magazii sigure și spațioase pentru mărfuri, case de sănătate, etc., etc, 

Toate aceste ubicațiuni vor fi astfel întocmite, încât să înlesnească 
serviciul şi să facă imposibil comunicația cu lumea din afară. 

Ele vor fi întreținute în bună stare de către proprietarii terenului 
pe care este construit lazaretul și biroul de carantină, având și un ma- 

gazin de desfacere de alimente pentru nevoile pasagerilor. Aprovizio- 
narea acestor magazii cu cele necesare se va face de către comitetul sa- 
nitar. 

Art. 8.— Fiecare călător care sosește la carantină, dacă este u- 
ropean, va fi obligat să prezinte pașaportul, iar dacă este originar de 
pe malul drept al Dunărei, el va trebui să aibă asupra sa o tescherea 
dela autoritatea locală sau un bilet de trecere eliberat de către capu- 
chehaiaua din locul cel mai apropiat. 

După prezentarea actelor personale și dresarea cuvenitului proces- 
verbal, călătorul se va supune unei vizite medicale. Dacă va fi găsit 
sănătos, se va face un inventar asupra efectelor, banilor și actelor ce 
are asupra sa, pe care el trebue să le depună la birou, pentrua fi des- 
infectate în conformitate cu regulele sanitare. După ce se va fi spălat 
într'o cameră separată, amenajată anume pentru acest scop, călătorul 
va îmbrăca halatul carantinei și va trece în camera ce-i va fi destinată. 
Dacă din acest moment el va continua să fie sănătos până la sfârșitul 
zilei a patra, cu începutul zilei a cincea, el va fi liber de a-şi ridica toate 
efectele și de a părăsi carantina. 

Călătorul care nu va voi să primească halatul carantinar, va fi silit 
să prezinte propriile sale veșminte pentru desinfectare și numai după 
ce vor fi împlinite toate formalităţile sus indicate, el se va putea îmbrăca 
în veșmintele sale desinfectate și trece în camera ce i-a fost indicată. 
Numai din clipa aceasta i se vor socoti cele patru zile de carantină, 

Art. 9. — Dacă dincoace de Balcani se ivesc cazuri de ciumă, zilele 
de carantină se dublează, iar călătorii sunt obligaţi să se conformeze 
întocmai dispozițiunilor articolului precedent. 

In cazul că medicul ar constata simptome de ciumă la vreunul dintre 
călători, sosit din părţile contaminate, purtătorul molimei va fi trimis 
de unde a venit. 

Art. 10.— Persoanele sosite în aceeași zi și din aceeaşi localitate 
vor putea fi găzduite în aceeași cameră şi aceasta în cazul când nu s'ar 
găsi destule camere pentru plasamente individuale; dar niciodată două 
persoane sosite în zile diferite nu vor putea fi plasate împreună în aceeaşi 
cameră. 

Art. 11.— Orice individ înarmat care încearcă să pătrundă în ţară 
cu intenţia de a trece cordonul sanitar, este obligat să depună mai întâi 
armele la biroul carantinei. Numele călătorului va fi înscris cu desig- 
narea armelor pe care le-a depus, iar la reîntoarcere armele i se vor 
restitui intacte. 

Art. 12. — Fiecare curier de orice națiune ar fi el, va fi supus re- 
gulamentului sanitar, numai valiza cu actele diplomatice va putea fi 
remisă după fumigație unei terțe persoane, trimisă de agenţia puterii 
căreia i-a fost adresată. Și aceasta, pentru ca corespondenţa agenţiilor 
străine să nu sufere nicio întârziere. În cazul acesta curierul va fi obligat 
să asiste la deinfectarea pachetelor, scrisorilor şi banilor depuși la ca- 
rantină. 


29 A. R, — Memoriile Secțiunii Istorice, Seria III, Tom, XXVII. 


www.digibuc.ro 


34 ION 1. NISTOR 390 


Art. 13.— Mărfurile vor fi împărţite în 4 clase. 

I1. Cele ce nu sunt supuse niciunei carantine ca uleiul, măslinele, 

icrele, etc. 
„ 2. Cele ce sunt susceptibile desinfectării, stropindu-le cu apă ca 
lămâile, etc. sau care pot fi desinfectate prin arderea ambalajului și 
stropirea cu apă a cutiilor și vaselor în care se găsesc, ca mirodenii, 
smochine, halva etc. Aceste mărfuri vor fi de asemenea scutite de 
carantină. 

3. Cele ce vor trebui să fie despachetate și aerisite, ca stofe, diverse 
textile etc. Mărfurile acestea vor face 16 zile de carantină, din momentul 
în care au fost despachetate şi expuse la aer. 

4. Cele a căror carantină se prelungeşte până la 40 de zile, ca 
stofele de lână de bumbac etc. 

Baloturile vor fi desfăcute în așa fel, ca aerul să poată pătrunde ușor 
printr'însele, urmând ca apoi să fie desinfectate după toate regulele 
carantinei. 

In ceea ce privește blănurile ajunge ca acestea să fie supuse cuvenitei 
desinfectări timp de 4 zile. 

Comitetul sanitar este dator să alcătuiască cu precizie un catalog 
complet, cuprinzând toate mărfurile ce se raporta la fiecare din cele 
4 specii menţionate mai sus. 

Art. 14. — La sosirea unui vas, patronul este obligat de a prezenta 
documentele de bord i de a face cuvenitele depoziţii care vor fi cu- 
prinse în procesul-verbal, arătându-se dacă patronul sau o parte din 
echipaj voiește să facă carantină sau să rămână pe bord pentru a des- 
cărca încărcătura sau a primi alte mărfuri. Și într'un caz și în altul 
se vor observa măsurile aplicabile fiecărui caz în parte. 

Art. 15.— Vasele care vin dela malul drept al Dunărei vor putea 
descărca îndată după sosirea lor mărfurile și primi pe bord alte măr- 
furi, dar fără a comunica cu localnicii. 

Ori de câte ori un vas românesc va veni dela malul drept, echipajul 
va fi supus regulelor sanitare prescrise pentru ceilalți călători. 

Art. 16. — Pentru a înlesni transacțiunile țăranilor români cu lo- 
cuitorii de pe malul drept al Dunărei, se vor fixa 2 zile pe săptămână 
de liberă circulație în care ţăranii români vor putea trece dincolo ca 
să vândă produsele lor. 

Anumite locuri din jurul lazaretului vor fi împrejumite şi rezervate 
locuitorilor de pe malul drept. De acolo ţăranii vor putea face traficul 
fără să treacă cordonul şi fără ca ei să ajungă în contact direct cu locui- 
torii de pe malul drept. Impiegaţi speciali vor griji ca prescriptele re- 
gulamentului să fie strict observate şi ca monetele de plată să fie clă- 
tite în oţet. 

Nimeni nu se va putea prezenta la acest bâlci cu arme. 

Art. 17. — Toți impiegaţii carantinei, la intrarea lor în serviciu, vor 
presta un jurământ de a respecta cu religiositate legile sanitare. 
Slujbașul care se va abate dela îndatoririle sale, sau se va face vi- 

novat de neglijență în serviciu sau de prevaricaţiune se va pedepsi cu 
toată asprimea legilor. 

Art. 18.— Fiecare călător sau pasager de orice naţiune și treaptă 
socială este supus fără deosebire și fără excepţie la stricta observare 
a regulamentului de carantină și în niciun caz nu va putea trece cor- 
donul sanitar fără un bilet de sănătate, pe care directorul i-l va în- 
mâna la plecarea din carantină și care va purta și viza comandantului 
postului .militar. 

Art. 19. — Indivizii care vor călca cordonul sanitar și nu vor res- 
pecta regulamentele de carantină sunt pasibili de următoarele pedepse: 

I. Cei ce vor introduce în teritoriul român fără a face carantină 
vor fi trimiși la ocnă pentru totdeauna. 

2. Cei ce vor introduce mărfuri sau alte efecte, comit un dublu de- 
lict de contrabandă și de infracțiune sanitară şi vor fi pedepsiţi cu con- 
fiscarea obiectelor confiscate; infractorii şi contrabandiștii vor mai fi 
pe deasupra și condamnaţi la ocnă pe vieaţă. 

3. Cei ce vor fi tăinuit efecte și care vor fi dovediţi în timpul caran- 
tinei vor fi obligați de a repeta carantina și de a plăti încă și o amendă. 

4. Indivizii care vor atinge o persoană sau un obiect ce se găsește 
încă în carantină, deopotrivă cu obiectele atinse de un călător ce vine 
să intre, vor fi de asemenea supuși unui nou termen de carantină. 

5. Dacă s'ar întâmpla ca un individ să încerce a călca legea sau cor- 
donul sanitar, sau că la somaţiunea repetată a sentinelei să nu se oprească, 
atunci sentinela este autorizată de a trage asupra infractorului. 

Art. 20, — Pentru acoperirea cheltuelilor de întreţinere a stabilimen- 
telor de carantină ca şi pentru plata impiegaţilor care sunt atașați acestor 
stabilimente, se va aloca în buget suma anuală de 600.000 piaştri din 
veniturile statului 1). 


Schele însemnate erau Calafatul vis-ă-vis de Vidin unde 
se îngrămădeau mărfurile dela Sofia, Niș şi alte localități. Acestea 
consistau în săpun, uleiu, mătasă, cafea, textile, pielării, etc. 
Era deci necesar ca acolo să se ridice încăperi pentru caran- 
tină şi magazii pentru mărfuri. Schela mare era și la Zim- 
nicea, pe unde treceau mărfurile importate din Rumelia, 
Seres, Salonic, Ianina și anume produse turcești, tutun din 
Albania, textile din Asia, precum şi minereuri cunoscute sub 
numele de Adramit 2) şi Chircagaci 5). Acolo era nevoie de 
o are carantină și de magazii. A treia schelă de mare im- 

1) Hurmuzaki-Nistor, XXII, nr. 195, P. 227—230. 

3) Adramiti sau Edremid, oraş la coasta Anatoliei din golful Adramiti, în faţa 
insulei Mitilene, vestit prin exportul minereurilor argintofere de .plumb dela 


RBalia-Maden. 
3) Kirkagatsch, localitate minieră în Anatolia, la sud de Balia-Maden. 


ag? 

portanță era cea dela Giurgiu, pe unde intrau în țară măr- 
furile ce se importau din Constantinopol, Adrianopol, Ca- 
zanlic, din Bulgaria și Varna. Acolo era nevoie de carantină 
şi magazii. Prin schela dela Călăraşi intrau în țară negustori 
orientali cu bani care negociau cu produse indigene. De aceea 
se impunea ridicarea unei carantine și a unor magazii. A 
cincea schelă de mare frecvență era cea dela Brâila, așezată 
la hotar între Muntenia și Moldova şi constituind un mare 
debuşeu pentru exportul român. Schele mai puțin însemnate 
cu un trafic limitat de oameni şi mărfuri erau cele dela Cernef, 
Celei, Borca, Bechet, Islaz, Turnu, Slobozia vestită prin con- 
trabanda cu Paţachin 1), Olteniţa și Piuapetrei vis-à-vis de 
Hârşova ?). 

Bugetul de cheltueli pentru întreținerea cordonului sa- 
nitar și a carantinelor se cifra la suma de 408.600 piaștri 
anual. Restul din alocațiunea bugetară de 600,000 se între- 
buința pentru achiziția și reparația materialului flotant şi 
pentru construcția stațiunilrr de carantină şi a magaziilor 
aferente 2). 

In şedinţa adunării obşteşti a Moldovei dela 27 Februarie 
1X Martie 1830 se vota înființarea stațiunii de carantină la 
Galaţi. Apuntamentele lunare pentru personal se fixară cu 
500 piastri pentru comisar, 300 piaştri pentru subcomisar, 
600 piaştri pentru medic, 150 piaștri pentru oamenii de ser- 
viciu şi câte 100 piaștri pentru cei doi ciocli 4). La 3 Aprilie 
se raporta că s'a început cu construcția celor 13 carantine 
de-a lungul cordonului dela Galaţi la Cerneţ 5). La 26 Aprilie 
1830 doctorul Fumetty arăta că starea sanitară în Moldova 
era satisfăcătoare €). In consecință se desființă cordonul sanitar 
din jurul Iaşilor 7). La începutul lui Mai luară ființă două 
servicii sanitare, unul pentru Muntenia și altul pentru Mol- 
dova cu îndatorirea de a aduna informaţii dela sate și orașe, 


1) Basarigarn-Bazargarn, Paţachin, fir de bumbac levantin (grain d'avignon) 
3) Hurmuzaki-Nistor, XXII, nr. 227, p. 230 urm. 

3) Ibid., XXII, nr. 227, P. 231—233. 

4) Ibid., XXI, ng, 205, P. 259 urm. 

5) Ibid., XXI, nr. 206, p. 260. 

¢) Ibid., XXI, nr. 214, P. 272. 

1) Ibid., XXI, nr. 215, P. 275. 

a le coordona și de a lua în timp util măsurile ce se impuneau, 
Pârcălabii satelor şi epistaţii plășilor erau datori să raporteze 
regulat asupra stării sanitare și să aducă la împlinire ordinele 
ce primeau din partea serviciului sanitar. 

Pentru paza cordonului se înființară 6 batalioane de jandarmi 
pedeștri şi 6 escadroane de jandarmi călări sub comanda ma~ 
relui spătar 1). 

La 24 Iunie se semnalară cazuri de ciumă constatate 
de doctorul Marcille în localitățile Liţa şi Slatina. O bandă 
de țigani profanară mormântul unui mort de ciumă pentru 
a-i răpi hainele ce purtau microbii infecțiunii. Localitatea 
fu imediat izolată printr'un cordon militar iar șefii au- 
torităților locale supuşi unor severe sancțiuni pentru negli- 
jența lor, Ispravnicii de Olt fură înaințați curții merțiale, 
Măsurile drastice ce se luaseră contribuiră la localizarea mo- 
limei 2). Cu construcția stației de carantină dela Galaţi fu- 
sese încredințat arhitectul F r e i w a l d 2), In Noemvrie 1830 
epidemia părea stinsă, Cazuri izolate se semnalau numai la 
Cioroi în Oltenia €), 


10. Lupta contra epidemiei de holeră din anii 1830 — 1831. 
Pe la mijlocul lui Decemvrie 1830 sosi la Iaşi vestea că în 
Basarabia şi anume la Chișinău și Orhei izbucnise epidemia 
de holerd. Alarmaţi de această veste, membrii divanului dom- 
nesc se întruniră în noaptea de 717 Decemvrie în ședință 
pentru a aviza asupra măsurilor de combatere a molimei 
care amenința să se extindă şi asupra Moldovei, Divanul 
hotări înființarea unui cordon sanitar de-a lungul Prutului 
dela Galaţi la Mamorniţa pe o distanță de zoo de ore, dacă 
se ține seama de meandrele râului. Se dădu ordin ca în dis- 
tanță dela o oră la alta să se construiască în grabă bordeie 
de pământ pentru adăpostirea a 4 străjeri şi un supraveghetor 
călare — mazil — care aveau însărcinarea de a patrula zi şi 
noapte dela un bordei la altul pentruca nimeni să nu se 


1) Hurmuzaki-Nistor, XXI, nr, 216, p. 274. 
2) Ibid., XXI, nr. 227, p. 289. 
3) Ibid., XXI, nr, 230, P. 295. 
4) Ibid., XXI, nr. 253, P. 311. 

poată furișa neobservat peste graniță. Câte 6 bordeie formau 
o unitate pusă sub paza unui controlor superior. Comanda 
întregului cordon dela Prut era încredințată unui boier de 
rang, supus direct divanului domnesc. Purctele de trecere 
dela Leova, Vadul lui Isac şi Reni fură închise pentru că- 
lători și mărfuri. Pentru traficul cu Basarabia nu rămaseră 
deschise decât punctele dela Sculeni şi Lipcani, unde călă- 
torii, fără nicio deosebire de stare socială, erau supuși unei 
carantine de 14 zile 1). 

La începutul anului 1831 guvernatorul Principatelor adresă 
autorităților muntene şi moldovene o largă și cuprinzătoare 
ordonanță cu privire la combaterea holerei — cholera morbus — 
în care se insista asupra fehomenelor boalei, asupra felului 
ei de manifestare, asupra simptomelor holerice, asupra ca- 
racterului holerei, asupra cauzei ei eficiente, asupra cauzei 
proxime, asupra cauzelor care înlesnesc răspândirea holerei, 
asupra fenomenelor care o prevestesc, asupra tratamentului 
contra holerei, asupra măsurilor polițienești de precauţie și 
asupra controlului igienic şi polițienesc, desvoltând pe larg 
toate aceste probleme profilactice şi curative 2). Ordonanța 
constitue o contribuție foarte prețioasă la istoria medicinei 
în țările noastre. Paza bună la Prut înceteni răspândirea mo- 
limei în Moldova. Ea continua însă să bântue dincolo de 
Prut şi mai ales în ținutul Hotinului ê). Starea sanitară se 
menținu bună și în Muntenia 4). 

Dar cu toată severitatea măsurilor preventive, epidemia 
pătrunse la Iași. In intervalul dela 13 Mai până la 16 Iunie 
1831 se îmbolnăviră de holeră 1200 persoane din care 540 
muriră, deci mai bine de 40%. Intre victimele groaznicei 
molime se găsea și marele hatman Constantin Paladi, coman- 
dantul miliției pământene 5), marele visternic Sandulachi 
Sturdza cu fiul său, marele hatman Gheorghe Ghica, medicul 
Fumetty și mulți alții. Cei cu dare de mână fugiră la țară. 
Adunarea obștească își sistă lucrările, serviciile publice, bi- 

1) Hurmuzaki-Nistor, XXI, nr. 256, p. 313 urm. 

2) Ibid., XXI, nr. 259, p. 316—323. 

3) Ibid, XXI, nr. 263, P. 327. 


1) Ibid., XXI, nr. 283, P. 366. 
5) Ibid., XXI, nr. 292, P. 376. 

sericile și magaziile rămaseră închise. Din raportul docto- 
rului Ilasczu k din Iulie 1831 aflăm că epidemia se răs- 
pândise din târgușorul Ștefănești şi că ea făcea la Iaşi mari 
ravagii. Din cele 4764 persoane cuprinse de holeră muriră 
2554 fără deosebire de vârstă, sex şi stare socială. Molima 
bântuia şi la Galaţi. Boierii se retraseră la moșiile lor dela 
țară, iar sărăcimea se adăpostea în bordeie improvizate afară 
de oraş. Comerţul și circulația stagnau cu desăvârșire. Gra- 
nița spre Muntenia fu închisă. Se simțea mare lipsă de me- 
dici, căci în toată Moldova nu se găseau mai mult de rọ 
doctori. Pe lângă timpul ploios îngreuia foarte mult şi superstiția 
populației măsurile de prevenţie și de combatere a molimei 1). 
Din Moldova holera se răspândi şi în Muntenia. In Iulie 
1837 se semnalară cazuri de holeră la Focşani, precum și 
în județele Buzău și Ialomița. Boierimea din București fugca 
la țară. Agentul consular englez E. L. Blutte însoțit de doc- 
torul Exarcu se refugiară la Vălenii de Munte 2). Rapoartele 
doctorului Ilasczuk din Iași continuau a fi alarmante 3). 
Din raportul agenţiei austriace din laşi dela 1 Ianuarie 
1839 se pomenește de doctorul în medicină şi protomedicul 
Ștefan Cziha k care era originar din Heidelberg, și trăi 
la Iaşi sub scutul consulatului rusesc. El se îndeletnicea cu 
studii naturaliste, cu desfacerea de cărți şi cu furnisarca de 
cărbuni pentru aprovizionarea vaselor austriace de pe Dunăre. 
Reputația sa ca om de ştiinţă trecuse peste hotarele Moldovei. 
Asociaţia medicilor din Viena îl alese membru corespondent 4). 
Semnalarea unor cazuri de holeră la București, alarmă lu- 
mea şi determină pe cei ce mai rămaseră în capitală să fugă 
în grabă la țară. Localitățile Câmpulung, Câmpina, Vălenii 
de Munte, Târgoviște, Ploiești și Piteşti erau pline de re- 
fugiați şi dispersaţi din Bucureşti. La 13 August 1831 se 
raporta din Bucureşti că până la acea dată fuseseră cuprinse 
de holeră 1792 persoane dintre care 825 muriră, 220 erau 
în stare de convalescență, iar 738 se găseau încă în tra- 


3) Hurmuzaki-Nistor,XXI, nr. 294, P. 379urm. şi nr, 295, P. 381. 
3) Ibid., XXI, nr. 296, P. 382. 

3) Ibid., XXI, nr. 297, P. 382 urm. 

€) Ibid., XXII, nr. 95, P. 95 urm. 

tament spitalicesc 2). La 22 August raporta doctorul Exarcu 
că la Vălenii de Munte și împrejurime molima mai slăbise. 
Ea bântuia însă la Ploieşti, Bucov şi alte localități muntene, 
Oierii transilvăneni fură opriți să treacă cu turmele lor în 
ţară 2). In timpul toamnei şi iernei holera se mai potolise, 
astfel că în primăvara anului 1832 molima putea fi conside- 
rată ca stinsă 5). 


11. Rolul carantinelor în combaterea epidemiei de ciumă 
din anii 1837 şi 1838. In cursul anilor 1832—1837 țările 
române rămaseră scutite de plaga epidemiilor de holeră și 
ciumă. În spațiul acesta de timp se lucrase fără preget la 
desăvârşirea organizației cordonului sanitar dela Dunăre și 
la construirea stațiunilor de carantină. Utilitatea acestei in- 
stituțiuni se adeveri în mod strălucit cu ocazia combaterii 
epidemiei de ciumă care izbucni, în iarna anului 1836 spre 
1837, în regiunile turcești din dreapta Dunărei și care, graţie 
organizației carantinale din stânga fluviului, nu putu pătrunde 
nici în Moldova și nici în Muntenia. 

In Ianuarie 1837 se raporta din Iaşi că situația sanitară 
în Moldova era mulțumitoare pe urma măsurilor sanitare şi 
de carantină ce se luaseră €. La 6 Februarie se comunica 
din capitala Moldovei că la Măcin şi Isaccea s'ar fi ivit ca- 
zuri de ciumă. Vestea aceasta determină pe guvernatorul 
Transilvaniei să închidă granița din spre Moldova şi Mun- 
tenia şi să supună călătorii la o carantină de 10 zile, iar măr- 
furile chiar la una de 21 de zile 5). Intre timp epidemia ce 
ciumă făcea ravagii în Sudul Dunărei. Guvernul din Bucureşti 
se grăbi să întărească cordonul sanitar dela gura Siretului, 
până la Oltenița, pentru a împiedeca lățirea epidemiei asupra 
malului stâng €). La începutul lui Martie se închise granița 
şi din spre Bucovina ?). In Aprilie 1837 ciuma se răspândise 


1) Hurmuzaki-Nistor,XXI, nr. 301, p. 386 urm.; cfr. nr, 302, p. 487 
urm. 

2) Ibid., XXI, nr. 305, P. 391. 

a) Ibid., XXI, nr. 343, P. 436 şi nr. 377, P. 466. 

%) Ibid., XXII, nr. 1, p. 1. 

5) Ibid., XXII, nr. 7, p. 10. 

*) Ibid., XXII, nr. 12, P. 13 urm. și nr. 14, P. 14. 

?) Ibid., nr. 15, p. 14 urm. 

pe malul drept al Dunărei până la Şiştov şi Nicopole. Paza 
cordonului de pe malul românesc fu întărită pentru a îm- 
piedeca orice contact cu malul opus 1). Agenția austriacă re- 
comanda publicului român cartea profesorului Iosif Ber- 
res din Viena, inittulată: Anatomia formațiilor microscopice 
ale corpului omenesc ?). In Iunie, ciuma făcea mari ravagii 
dincolo de Dunăre. Vigilența la cordonul sanitar muntean 
împ edecase până atunci extinderea epidemiei dincoace de 
Du ăre, dovedindu-se astfel că organizarea carantinelor şi a 
cordonului sanitar permanent erau de mare folos 3). La 16 
Julie se raporta din Galaţi că ciuma cuprinsese regiunile dela 
Mäin, Isaccea, Șiştov, Plevna, Nicopole, Luţa, Zlatiţa, Fili- 
popol şi Sarcoi la Sud de Balcani. Cazuri izolate se sem- 
nalau la Rusciuc, Vidin şi Tulcea, iar autoritățile turcești nu 
luau nicio măsură pentru combaterea molimei. La Brăila se 
iviră 2 cazuri de ciumă, dar bolnavii fură deportaţi în grabă 
pe malul opus unde și muriră. „ Alte cazuri de boală n'au mai 
fost semnalate 4 

La 6 Octomvrie 1837 se raporta din București că până la 
acea dată Muntenia rămase scutită de ciumă grație așeză- 
mintelor de carantină 5). Cu inspecția cordonului dunărean 
era însărcinat consilierul de stat M a v r o s. Constatându-se 
la carantina dela Giurgiu un caz suspect, pacientul fu izolat 
şi supus unui tratament metodic pentru a înlătura în felul 
acesta răspândirea infecției 6). Pe la sfârșitul lui Noemvrie 
1837 provocase mare sensație la București arestarea docto- 
rului Va ssille, francez de origine și căsătorit cu o fiică 
de boiet, sub pretextul că s'ar folosi de o diplomă de doctor 
falsă 7). In Februarie izbucni la Iași un conflict cu medicul 
Dimitrie Sachelari e, supus âustriac, care fusese con- 
cediat din serviciul primăriei de către principele Moldovei 8). 


1) Hurmuzaki-Nistor XXII, nr. 20, p. 20 urm. 
3) Ibid., nr. 23, P. 23. 

3) Ibid., nr. 24, P. 24. 

4) Ibid., XII, nr. 28, p. 27 şi nr. 39, p. 37. 

5) Ibid., XXII, nr. 40, P. 
ibid, XXII, nr. 44, P. 
Ibid., XXII, nr. 45, P. 
_ “Ibid,, XXII, nr. 59, P 

In cursul anului 1837 ciuma făcuse însă mari ravagii în 
rândurile populației din dreapta Dunăr i. Inspectoratul ca- 
rantinelor dunărene prezentase guvernului un raport amă- 
nunțit asupra victimelor molimei din care reținem urmă- 
toarele date: 


In satul sârbesc Råşnicu . . . . . 2 morţi 
LI) »  Iagodina....... T 19 
In Bulgaria și anume la Zibru și împrejurime ra 263 


Lom. 14020 9 
Atar o e ee oa 18 » 
Bel Grecicu ...... 487 > 
Rahova, numai în oraș . 1.355 » 
Nicopole ,...... . 4.100 » 
districtul Cazali. . . . . 3.600 » 
Șiştov. ...... . e 11.057 > 
orașul Plevna și ținut. . 12.400 » 

»  Lovcea și district 14.000 » 

» Sofia .. . . . . 28.000 » 


Rusciuc ...... . . 5578 » 
Turtucaia n ea a ee 176 » 
Sarioblu (Turci) SEE 63 » 
Tucusluc ....... 27 ? 
Samilile ........ 7 >» 
Bamis Slatina ..... 3 >? 
Simil numai o femeie . . I ? 
Cetatea Silistria. . . . . 292 >» 
în împrejurimea Cetății Si- 
listria s iesi ana sa 867 » 
Hârşova. ....... 6o » 
satul Dieni ...... 34 >? 
» Pininiga ..... so >» 
» Gåârliciu . 40 ? 
» Groapa Ciobanului. 56 » 
orașul Măcin ..... 986 >» 
satul Turcoaea. ... . 39 ? 
» Peceneaga .... 41 >? 
» Sogalin. ..... 57 » 
» Kirca ...... 43 >? 
orașul Isaccea . . . e -3697 > 
muncitorii dela pădurilede i 
ACOLO. e ana so E ea 208 » 


satele din district. . . . .. 48 >» 
în grădini şi ștâne . . „» >- 20» 
Tulcea. . à. de a a al ga >» 

satele dimprejur .. . . 77 morţi 
grădini şi stâne. . À 69 » 
Babadag . . s ss... 153 >» 
în satele tătărești, , , . 356 » 
la stãne aie ea tea a IOI >» 


La un loc . . . 86.629 morți!) 


Datele de mai sus ne îngădue a ne face o idee despre ra- 
vagiile pe care ciuma le făcuse în rândurile populației din 
dreapta Dunărei care rămăsese fără nicio apărare contra acestui 
groaznic flagel. Şi dacă de asemenea ravagii a putut fi scutită 
în acea vreme populația de pe malul stâng al Dunărei, 
apoi acest scut se datorea în prima linie cordonului sanitar şi 
stațiunilor de carantină ce fuseseră ridicate de-a-lungul ma- 
relui fluviu, 

La 23 Martie se raporta din București că epidemia de 
ciumă de pe malul drept al Dunărei se stinsese cu totul la 
acea dată şi că se aștepta cu nerăbdare ca circulația între 
ambele maluri ale fluviului, ce fusese multă vreme între- 
ruptă, să fie reluată în interesul comerțului şi a redresării vieţii 
economice 2). 

Din cele arătate mai sus s'a putut vedea, cât avură de su- 
ferit ţările noastre pe urma epidemiilor de ciumă şi holeră 
şi că acestui flagel i s'a putut pune capăt numai prin încor- 
porarea raialelor Brăila, Giurgiu şi Turnu și organizarea cor- 
donului sanitar permanent la Dunăre. 


1) Hurmuzaki-Nistor, XXII, nr. 60, p. 58 urm. 
2) Ibid., XXII, nr. 64, p. 63. 

SĂBII BRÂNCOVENEŞTI 
— O PUNERE LA PUNCT — 
DE 


C. MARINESCU 


MEMBRU CORESPONDENT AL ACADEMIEI ROMÂNE 


Comunicare făcută în şedinţa publică dela 27 Aprilie 1945. 


— 


Cer iertare dacă încep această comunicare — de fipt, o 
încercare de punere la punct a unei chestiuni nu lipsită de 
interes — prin referirea la un studiu al meu apărut acum 18 
ani sub titlul Trei săbii ale lui Constantin Brâncoveanu, publicat 
în Buletinul Comisiunii Monumentelor Istorice (1927, pp. 1—7). 
De atunci încoace, foarte probabil — măcar în parte — ca 
urmare a elementelor de identificare folosite de mine în con- 
tribuția amintită, a ieșit în câmpul cercetărilor un şir întreg 
de alte săbii socotite a fi aparţinut tot nefericitului Domn 
al Țării Româneşti. 

După o călătorie în țările scandinave, N. Iorga pre- 
zenta, la 19 Octomvrie 1928, în această sală, comunicarea 
intitulată Portrete și lucruri domneşti nou-descoperite 1). Amintea 
într'însa şi de o sabie aflătoare în Muzeul Nordului (Nordiska 
Museum) din Stockholm, fostă în posesiunea prințului de 
Nassau-Siegen, amiral al Ecaterinei a II-a a Rusiei. Plecând 
dela forma sa, dela ornamentaţie şi dela o inscripție grecească 
incrustată pe lamă (voiu reveni asupra ei), marele învățat o 
atribuia lui Constantin Brâncoveanu. 


1) Acad. Rom., Mem. Secţ. Ist., seria INI, t. IX, 1928—1929, pp. 219—225 şi 
8 fig. înafară de text. 


30 A. R. — Memoriile Secţiunii Istoeice. Seria III, Tom. XXVII. 

Bazat pe o comunicare orală a d-lui C. Karadja, căruia 
erudiția românească îi datoreşte atât de multe şi de intere- 
sante contribuții, și pe inscripția grecească ce se poate citi 
pe lamă, N. lorga socotea că tot acestui Domnitor apar- 
ținuse o altă sabie aflătoare în Zeughaus din Berlin 4). 

S'ar fi ajuns astfel la un total de cinci asemenea arme, 
foste în proprietatea voivodului măcelărit de 'Turci. 

Aflăm acum, tot dela d-l C. Karadja, că, înafară de 
sabia descoperită la Berlin, d-sa a mai văzut în Muzeul 
Industrial din Budapesta o armă asemănătoare, prevăzută 
iarăşi cu o inscripție grecească. Nereușind să obțină o foto- 
grafie de pe dânsa, nu putem ști ce conținea această inscripție 
şi nici nu suntem în măsură a descrie respectiva sabie. 

Aș adăuga că în toamna anului 1928 am descoperit, la 
rându-mi, în Rüstkammer und Gewehrgalerie din Dresda, o 
altă sabie, asemănătoare ca formă cu cele amintite până acum 2) 
şi având o inscripție grecească asupra căreia voiu reveni 
mai jos. Cu ocazia aceasta am aflat, cercetând dosarul acestei 
piese, înregistrată pentru prima oară la 1716 3) în inventarul 
Tezaurului Electorului de Saxa, că săbii asemănătoare se 
aflau la Leningrad în colecția contelui L. D.Seremetev 
şi în Oruzejnaia Palata (Muzeul de armament) din Moscova. 
Nu m'am grăbit să public descoperirea mea şi, de sigur, am 
procedat greşit, de vreme ce, la foarte scurt timp după aceasta, 
d-l General R. Rosetti a găsit în catalogul publicat în 


1) Ibid., p. 223. Examinarea inscripţiei pe o fotografie pusă la dispoziţie de d-l 
C. Karadja, vădeşte o confuzie făcută de marele învățat între cuvintele citite 
pe lama săbiei dela Nordiska Museum şi cele aflate pe sabia dela Zeughaus din Berlin. 
Intr'adevăr el a citit: Alxasov, xúpte, move &âinodvras ue, roitunoov robe Gdâoivrag 
us, în loc de Ayxaaov, Kópie, rob; &ânxoivrăs ue modtuloov ro; moieuodvr ue 
Vezi mai departe p. 7 sub n-rul 3 și fig. 1 (fotografia aparţine d-lui C. Karadja) 
care a binevoit să permită a fi reprodusă). 

3) D-l Dr. v. Watzdorf, directorul Muzeului de Istorie din Dresda, o 
descrie astfel într'o scrisoare trimisă la 22 Octomvrie 1936: 

4 Die Masse sind folgende: Gefâss (= Griff) bis zum Ansatz der Kilinge 
17 cm.; Klinge: (längs des Ruckens gemessen) 9r cm. Das Gefăss aus vergoldetem 
Messing besteht aus einem Knauf in Form eines Mohrenkopfes, einem Gehilze 
aus Schnuren von vergoldetem Kupferdraht und einem Handschutz in Form eines 
gefligelten Drachen (Biigelkette fehlt). Das Stück ist zuerst im Inventar der Chur- 
kammer 1716 Nr. 431 verzeichnet », 

Sabia este inventariată sub n-rul Y/26. 

3) Datoresc această informaţie bunăvoinţei d-lui Dr. v. Watzdorf, direc= 
torul Muzeului de Istorie din Dresda. 

1897 la Leipzig de E. von Lenz sub titlul Die Waffen- 
sammlung des Grafen L. D. Scheremetew în St. Petersburg, 
catalog pe care-l notasem la Dresda, indicația privitoare la 
aceste piese. Urmarea a fost comunicarea d-sale la Academia 
Română, Câteva săbii ale lui Constantin Brâncoveanu, citită în 
această sală la 1 Martie 1929 1). D-sa crede că una din săbiile 
din colecția Seremetev (cea cu n-rul 270) poate fi atri- 
buită cu destulă certitudine lui Constantin Brâncoveanu. Cea 
cu n-rul 268 din aceeaşi colecție, ca și alta aflătoare la Muzeul 
Ermitage din Leningrad n'ar prezenta — după d-sa — toate 
elementele necesare pentru a le socoti a fi fost cu siguranță 
proprietatea Domnului român, dar nu i s'ar părea cu nepu- 
tință ca și acestea, împreună cu altele trei aflătoare în Oru- 
Zejnaja Palata din Moscova, să fi aparținut cândva lui Con- 
stantin Brâncoveanu, date fiind cunoscutele legături ale Dom- 
nului muntean cu Petru cel Mare, pe lângă alte argumente 
care pot fi examinate mai de aproape în comunicarea d-sale. 

In rodnicele sale călătorii prin Orient,d-l Marcu Beza 
a găsit, în Vistieria Sfântului Mormânt, o sabie, pusă și ea 
pe seama lui Constantin Brâncoveanu 2), pentru motivul că 
are pe lamă o inscripție grecească asemănătoare celeia pe 
care am semnalat-o eu ca figurând pe o piesă aflătoare în 
Muzeul Louvre şi pe care am studiat-o în articolul publicat 
în 1927. De fapt este vorba de o armă semnalată de savantul 
Uspenskij încă din 1896 în Wizaniijskij Vremennik 5) şi 
pe care bizantinologul rus o socotea ca fiind, cel mai târziu, 
din veacul al XII-lea. Trei ani după aceasta, un alt erudit 
rus, care semna cu inițialele Ia. S., arăta, în acelaşi anuar 4), 
că asemenea săbii cu inscripții şi având pe ele înfățișarea 
Maicii Domului nu sunt mai vechi de veacul al XVII-lea. 
Folosind nota din Vizantijskij Vremennik, o amintise şi N. 
Iorga într'o notiță publicată în Revista Istorică (tom. 19, 
1933, p. 11). Invăţatul român o socotește ca pe o sabie a 
lui Brâncoveanu. 

1) Mem. Sect. Ist., seria III, t. X, pp. 1—9 şi 2 planșe înafară de text. 

3) M. Beza, Noui urme românești la mânăstirea Sinai şi la Ierusalim, în Boabe 
de Grâu, V, 1935, n-rul 9, pp. 564—565. 


3) P. 41 a suplementului dela sfârşitul tomului IV. 
t4) 'Tomul VI, 1899, p. 327. 

Câţiva ani mai târziu — în 1935 —d-l Emil Vîrtosu 
publica în Buletinul Comisiunii Monumentelor Istorice (XXVIII, 
pp. 1—19) un frumos și documentat studiu intitulat Odoare 
româneşti la Stambul. Intre alte obiecte deosebit de intere- 
sante văzute de d-sa în Muzeul Vechiului Serai, d-l V îr- 
tosu a putut să examineze trei săbii pe care le consideră 
brâncovenești, plecând dela aspectul lor, dela amănuntele 
decorative şi dela inscripțiile greceşti incrustate pe lame. 
D-sa socoteşte chiar că una dintre ele trebue să fi fost purtată 
de Brâncoveanu, în momentul când a fost arestat de Turci 1). 
Tânărul erudit adaugă aceste trei săbii la cele treisprezece 
despre care avea cunoștință până atunci din studiile publicate 
în anii precedenţi, ceea ce ne duce la un tctal de şasesprezece 
asemenea piese, sau, mai bine zis, la optsprezece, dacă adă- 
ugăm sabia găsită de nci la Dresda și pe cea văzută de d-l 
C. Karadja la Budapesta. Bachiard-l Emil Vîrtosu 
şocoteşte, pe bună dreptate, că ar putea să mai alăture la 
acest număr încă una, care fusese oferită spre cumpărare, în 
Turcia sau la București, unui călător erglez Walsh, la înce- 
` putul veacului trecut. Nu numai atât: în arhiva Așezămin- 
telor Brâncoveneşti, d-sa a văzut un inventar din 1725 cu- 
prinzând înşirarea unor lucruri prețioase rămase pe urma 
Domnului şi în care se pomeneşte o « sabie ferecată cu auru 
şi cu un Xanfir mare în vârfu și cu multe diemânțele », prețuită 
la 1310 florini nenmițești 2). Am ajurge astfel la un total de 20 
de săbii. 

Atâta însă că şirul lor nu se opreşte aici... 

D-l Vîrtosu atr:ge atenția asupra unui studiu al învă- 
țatului italian Angelo Scrinzi cu titlul Una spada 
bizantina di Syme e la spada Kapnist del Museo Civico di 
Venezia 3). Am parcurs acest articol şi iată ce am aflat: 
Scrinzi a putut să vadă manuscrisul unei lucrări com- 
puse de un Suedez Hedenborg, care fusese doctor în 
insula Rodos, pe la mijlocul veacului trecut, lucrare intitulată 


2) P, 10, col. 2. 

3) P. 12, col. 2. 

3) Atti del Reale Istituto Veneto di Scienze, Lettere ed Arti, t. 60, partea II, 
I1900—I90I, pp. 1053—1063. 

Geschichte Rhodos von der Urzeit bis auf die heutigen Tage. 
Eruditul italian a văzut în această operă reproducerea în 
acuarelă a unei săbii care fusese găsită într'o mânăstire din 
insula Symi din vecinătatea Rodosului. El era convins că 
această piesă a ajuns în Armeria Reale din 'Torino şi că ea n'a 
aparținut lui Constantin Brâncoveanu. Cu bură dreptate d-l 
Vîrtosu arată 1) că piesa înfăţişată de Hedenborg 
nu poate fi cea din Torino. D-sa o pune însă tot pe seama lui 
Brâncoveanu, după cum pare înclinat să creadă, că încă o 
sabie găsită la 1862 în lacul Goplo din ținutul Cuiavia (po- 
menește despre ea A. Scrinzi în studiul amintit, folosind 
cele relatate în 1875 de istoricul Caro dela Universitatea 
din Breslau) ar fi aparținut tot Domnitorului muntean. Caro 
însă socotea că ea va fi fost în posesiunea vreunui Român 
care servise în armata polonă 2). 

Dacă am adăuga și aceste două piese la șirul de până acum, 
am ajurge să admitem că Brâncoveanu ar fi posedat 22 de 
săbii de tip oriental, ceea ce mi se pare a reprezenta un număr 
destul de impresionant... 

Dat fiind că mai sunt mânăstiri, insule, muzee şi colecții, 
oficiale şi particulare, în Europa şi poate chiar peste mări 
şi oceane, care n'au fost cercetate din punctul de vedere care 
ne preocupă, nu este niciun motiv care să ne împiedece a 
presupune că ar putea să mai apară şi alte săbii de felul celor 
înșirate mai sus. lar dacă vom continua a le atribui pe toate 
lui Constantin Brâncoveanu, nu ne vom mira prea tare dacă 
vom ajurge la concluzia că nefericitul Domn avea pasiunea 
săbiilor de tip oriental, împodobite cu invocaţii în grecește 
şi cu anumite motive decorative... 

In studiul meu, publicat acum aproape douăzeci de ani, 
am căutat să arăt că nu era anormal să se regăsească trei 
din cele șasesprezece săbii (dintre care zece «turceşti ») în- 
semnate într'un inventar, care cuprindea bogățiile lui Brân- 
coveanu, transportate la Brașov cu puțin înainte de plecarea 


1) Art. citat, p. 16, col. 2. 

21) Scrinzi, p. 1054. Informaţii despre Hedenborg se găsesc în alt 
studiu al lui Scrinzi: Iscrizioni greche inedite di Rodi, publicat în Atti del Reale 
Istituto Veneto, t. 58, 1896, pp. 252—253. 

Domnitorului spre capitala turcească, de unde nu s'a mai 
întors 1). 

Dar dacă se putea justifica încercarea de a-i atribui trei 
săbii aflătoare în două lacuri deosebite din Europa, nu cred 
că ar fi firesc a considera ca fostă proprietate a lui Brânco- 
veanu orice sabie, mai mult sau mai puțin asemănătoare cu 
acestea. 

Obiectul comunicării de astăzi este tocmai de a arăta că 
s'a pornit de ani de zile pe un drum greșit și că trebue in- 
troduse alte criterii în judecarea acestor. necurmate desco- 
periri. 

Voiu propune deci altă metodă decât cea aplicată până acum, 
cel puţin de către unii dintre cercetătorii amintiți, pentru a 
stabili care dintre aceste săbii pct fi atribuite lui Brânco- 
veanu și pentru a vedea dacă nu cumva avem a face, în ches- 
tiunea care ne preocupă, cu un anumit tip de arme, obişnuit 
piese de paradă, răspândite în lumea Răsăritului. 

Nu ajunge, cred, ca imediat ce găsim o sabie de modă 
orientală, prevăzută cu o invocaţie religioasă în grecește şi 
cu un medalion incrustat înfățișând pe Maica Domnului, să 
tragem neapărat concluzia că avem în față o sabie a lui Con- 
stantin Brâncoveanu... 

O examinare comparativă a deosebitelor ornamente și figuri 
aflătoare pe lamele respective (Maica Domnului, îngeri, co- 
roane, stele, lumânări, etc.) ar putea să intereseze din punctul 
de vedere a tehnicei de “atelier, eventual al iconografiei, dar 
nu cred că ea ne-ar duce la vreun rezultat prea interesant 
în ce privește atribuirea obiectului în discuție cutărui sau 
cutărui personaj. 

Elementul esențial îmi pare a fi înfățișat de inscripțiile — 
oate grecești —-aflătoare pe aceste săbii. 

Din punctul de vedere al conținutului, ele se pot grupa 
în următoarele cinci categorii: 

1. Cele care cuprind invocația: + Zò, Baoe âiernre, 
Aóye Qeo5, mavrăvat, adică: Tu, împârate neînvins, cuvânt 
al lui Dumnezeu, atotțiitorule. 


1) C, Marinescu, Trei săbii ale lui Constantin Brâncoveanu, pp. 6—7. 

Formula aceasta se găseşte pe sabia desccperită de 
mine. la Muzeul Louvre, pe cea văzută de Uspenskij 
şi de d-l Marcu Beza în Vistieria Sfântului Mormânt, 
ca şi pe cea înregistrată sub n-rul 268 în colecţia Sere- 
metev 1). Ea se întâlnește pe un exemplar din Muzeul 
Ermitage din Leningrad şi pe altul aflător în Oruzejnaja Pa- 
lata din Moscova 2. Invocaţia aceasta revine pe lamele să- 
biilor cu n-rele 2683 și 2684 din Muzeul Vechiului Serai din 
Constantinopcle, cu deosebirea că, la prima dintre acestea, 
descoperitorul lor, d-l Vîrtosu, crede a fi văzut încă un 
cuvânt indescifrabil, după termenul mavrăvat 3. Ea poate fi 
citită şi pe sabia găsită în insula Symı de lângă Rodos 4). 
lat'o deci repetată pe opt dintre piesele găsite și studiate 
până acum. 

2. Inscripția aflătoare pe sabia dela Nordiska Museum din 
Stockholm: tiuópnoov, Sorote, Tow Tiuopowvras pe xal 
dâixnoov move dâwmobvra; ue adică: Pedepsește, Doamne, pe 
cine mii pedepseşie și pluteşte cu nedreptate celor ce pe mine 
mă nedreptățesc » 5). 

3. Invocaţia ce se poate citi pe lama săbiei aflătoare la 
Zeughaus din Berlin: Añxacov, xbpre, rob; Gâmodvră; ue 
ToMuoov robe modeuobvrăc ue (recte: ixaoov, xúpte, TOÙG 
dâwmodvrăc ue Tohtuioov Tov modeuodvrăg ue), deci: judecă, 
Doamne, pe cei ce mă nedreptăţesc și bate cu războiu pe cei ce se 
războiesc îmbotriva mea ê). 

1) E. von Lenz, Die Waffensammlung des Grafen S. D. Schereametev 
în St. Petersburg, Leipzig, 1897, p. 80 şi planșele IX şi XX. 

3) Ibid., p. 80. 

3) Vîrtosu, p. II. 

& Scrinzi (art. citat, pp. 1055—1063) credea că sabia aflătoare în Armeria 
Reale din Torino, descrisă de Victor Langlois și de Giovanni Veludo 
este una şi aceeași cu cea descoperită în insula Symi, descrisă şi desenată de Suedezul 
Hedenborg (vezi mai sus, p. 5). Scrinzi n'a observat însă — între altele— 
că inscripţia copiată şi apoi reprodusă într'o acuarelă a lui He denborg nu coin- 
cide cu cea aflătoare pe sabia din Torino (ca să nu mai amintesc şi alte nepotriviri). 
Este adevărat că, pentru a demonstra teza sa preconcepută, eruditul italian bănueşte 
că Hedenborg n'a copiat inscripţia în întregime epoate din cauza grabei », 
Dar S. n'a băgat de seamă că invocaţia este clar reprodusă în fig. 1 a planşei care 
însoţeşte articolul său... 

5) Iorga, Portrete și lucruri domnești, p. 223. 

*) Datoresc această lectură d-lui Profesor N. Bănescu. Vezi, la sfârșit, 
fig. n-rul 1. Cum am mai spus (mai sus, p. 2, n. 1) lectura făcută de N. Iorga 


(Portrete și lucruri domnești, p. 223) nu corespunde întru totul invocaţiei de pe foto- 
grafie. 

4. Formula: Ilavayia Oeorâxe, fo1)0m răv BoAdv cou Eros 
dn X-v (Xproro5) .dică: Prea Sfântă Născătoare de Dum- 
nezeu, ajută pe robul tău. Anul dela Hristos. 

Ea se află pe sabia cu n-rul 269 din colecția Seremetev. 
S'a adăugat, cu cifre arabe, data: 1445, incrustată nu în 
continuarea inscripției ci între «gardă » şi medalionul înfă- 
țişârd pe Maica Domnului. Zic: s'a adăugat, fiindcă această 
dată n'are nicio legătură cu realitatea: sabia nu este din veacul 
XV, iar în lumea grecească anii se numărau, cum se știe, 
dela Facerea Lumii 1), deși trebue să recunoaștem că pe altă 
piesă, aflătoare la 'Oruzejnaja Palata apare data de 1692, cu 
totul plauzibilă 2). 

Lenz arată?) că o sabie întru totul identică (inclusiv 
data 1445) se afla la Ermitage în Secţiunea XV. A. 146. Ea 
ar fi fost dăruită de orașul București generalului Milorado- 
vici. Alte două exemplare, întru' totul asemărătoare (unul 
dintre ele poartă ca dată anul 1692), se găseau la Oruzejnaja 
Palata din Moscova €). 

Aceeași inscripție, fără a fi însoţită de vreo dată, se poate 
citi pe lama săbiei descoperite de mine, cum am mai spus, 
în 1028, în Ristkammer und Gewehrpalerie din Dresda 5). 

5. Să citez, în sfârşit, cea mai interesantă dintre invocații 
şi anume aceea în care apare indicaţia posesorului săbiei. 

Pe lama celei păstrate în Armeria Reale din 'Lorino citim: 
+ Eò, Pace herres, Adye Oeod, novrăvat, [Bone tő 
hycuóve xal mot avhévyty Kovotavrtivæ, adică: + Tu, îm- 
păruie neînvins, cuvânt al lui Dumnezeu, atotțiitorule, [fii 
într ajutor] Voivodului şi credinciosului Domn Constantin. 

Cum se vede, prima parte a invocaţiei este identică cu cea pe 
care am înfățișat-o mai sus (sub n-rul 1) și care se întâlnește 
pe opt dintre exemplarele descoperite până acum. 

Istoricul Jacob Caro, fost, pe vremuri, profesor la 
Universitatea din Breslau, a văzut o inscripţie întru totul ase- 


1) Lenz, pp. 80—81 şi planşele IX și XX. 
2) Vezi mai departe p, 18. 

3) Ibid., p, 81. 

14) Lenz, p. 81. 

5) Vezi mai departe fig. 2, 3 şi 4 

mănătoare pe sabia găsită în 1862 în lacul Goplo din Cuiavia. 
Inscripția n'a fost reprodusă şi ea s'a stricat cu ocazia 
curățirii săbiei 1). 

Pe arma cu n-rul 270 din colecția Seremetev găsim două 
inscripţii şi anume: 1. IC XC NIKA si 2. e... èv rovre 
TE oravpă vina rove ExOpovc cou drd Xpiorod yevéoews tr 
17...:) av, Baored htrnte, A6ye Geo5, navrăvat, tT îyeubvt 
xal mot au0ivr. Kovorovrive vis Bpaßera Spnoa. x 5) 
deci: Intr această cruce biruește pe dușmanu tăi. Dela Nuşterea 
lui Hristos ani 17... 

Tu, împărate neînvins, cuvânt al lui Dumnezeu, atotțiito- 
vului, dăruește Voivodului şi credinciosului Domn Constantin 
izbândă deplină. 

Să observăm că partea primă a invocaţiei este echivalentă 
cu faimosul In hoc signo vinces legat de numele lui Constantin 
cel Mare. Găsim numele împăratului pomenit în invocația 
ce se poate citi pe lama săbiei studiate de noi la Paris, fostă 
în posesiunea anticarului Manukian, iar acum revenită în 
Țară şi păstrată la Aşezămintele Brâncoveneşti. O reproduc 
nu după lectura mea publicată în 1927 ci după cea făcută 
mai târziu, cu incomparabil mai multă competență, de bizan- 
tinologul A. Heisenberg), care a grupat-o potrivit 
celor patru versuri «politice » din care este compusă: 

Zù, Baothei ăijrrpre, Aóye Ocot, navrăvat, 
vixne Bpafeta Swpnoa xarà tv modeulev 
78 Tfeudv: xat moră aùlévry Kovotavtivo 
Öonep notè TË Pace peyiw Keavoravrivep. 
adică: ; 
Tu, împărate neîrvins, Cuvânt al lui Dumnezeu, 
atottiitorule, i 


1) Scrinzi, p. 1054. (Caro a publicat un articol asupra acestei piese în 
Augsburger Allgemeine Zeitung, n-rul 208 din 1875, p. 3273). 

2) Pe fotografia lui Lenz (planșa IX) nu se citesc cuvintele reproduse până 
aici, ci numai ceea ce urmează, Este de presupus că ele figurează pe cealaltă parte 
a lamei. 

3) Acest text este luat după lectura lui Lenz (p. 81), la care însă au fost adă- 
ogate « spiritele > şi accentele necesare. Din nefericire L. n'a alăturat (cum a făcut 
pentru celelalte săbii amintite până acum ca figurând în colecţia Š e reme tev), 
o fotografie separată şi mărită. a inscripţiei. 

4) Byzantinische Zeitschrift, t. 27,.1927, P. 473. 

Dă cununa izbânzii asupra protivnicilor 

Voivodului şi credir ciosului Domn Constantin 

Precum [a-i dat-o] altă dată împăratului Constantin 
cel Mare. 


Această invocație este cu totul identică cu ceâ-aflătoare pe 
sabia cu n-rul 2682 din Muzeul Vechiului Serai. 

In sfârşit, o variantă şi mai interesantă apare într'o rela- 
tare de călătorie a clericului englez R. Walsh, Narrative 
of a journey from Constantinople to England, apărută la 
Londra în 1828 1). 

Transcriu aici lectura făcută de d-l Profesor N. Bănescu 
după copia reprodusă de Walsh în cartea sa 2): + Qeorâxe 
Atomotva OXETE pPpOUpL (PVATTE TNO TAVTUYV EXPOV TWV 
evoefeorare) èvõocotdtrw xal Exhauzrporare) awOevri Iwavov 
lovov Kovoravrivo) nacapav BæœrBoða -+ sau, corect: 


+ Oeorâxe Btonotwa oxéne, ppobpet, puharre ATÒ TAVTWV 
2x0pâv T evoePeorăruy, EvBotorarep xal Exapr porarep a50Evry 
Ioăwo "lodwe Kovoravrivo Mracapăura Bwißóðg, adică: 
-+ Naâscâtoare ae Dumnezeu, stăpâna, priveghiazu, străjueşte, 
păzeşte, de toți duşmanii pe prea-eolaviosul, prea-slăvitul, prea- 
strălucitul Domn Ioan Ioan Constantin Basarab +. 


Ce concluzie putem trage din examinarea acestor inscripții, 
singurele elemente sigure — repetăm — de care ne putem 
servi pentru a identifica pe posesor? Ce motiv putem invoca 
pentru a susținea că săbiile care au pe lamele lor numai formula 
cea mai des repetată şi anume: 

«Tu, împărate neînvins, Cuvânt al lui Dumnezeu, atot- 
țiitorule » 
au aparținut neapărat lui Constantin Brâncoveanu? Înafară 
de forma lor asemănătoare cu altele pe care, cum vom vedea 
imediat, le putem socoti a fi fost proprietatea nefericitului 


1) Am putut consulta aceste interesante note de călătorie, mulţumită amabi- 
lității d-lui C. Karadja. 

) P, 239. Cf. C. Karadja, Incd o sabie a lui Constantin Brâncoveanu, în 
Buletinul Comisiunii Monumentelor Istorice, te 24, 1931, P. 42. 

Domn, nu poate fi invocat niciun argument convingător în 
favoarea acestei teze. 

Așa în cât, fără a afirma că ar fi fost cu totul exclus ca vreuna 
să fi trecut cumva prin tezaurul Domnului muntean, putem 
elimina în linişte cele opt exemplare împodobite cu aceste 
invocaţii, cel puţin până ce ar apărea la orizont alte posibi- 
lităţi de identificare decât cele ce ne sunt la îndemână astăzi. 

Dar sabia aflătoare la Nordiska Museum din Stockholm, 
despre a cărei formulă de invocaţie am vorbit mai înainte? 
Știm că ea a aparţinut amiralului de Nassau-Siegen, coman- 
dant al flotei ruseşti în timpul Ecaterinei II și că ea a ajuns 
în mâinile Suedezilor, când amiralul a fost capturat în urma 
înfrângerii dela Svenska Sund (1790) 1). 

De ce ar fi purtat amiralul rus, la aproape 8o de ani dela 
moartea Domnului român, o sabie provenită dela Brânco- 
veanu ? De ce n'ar fi avut o sabie a sa? Cred deci că trebue 
eliminată și aceasta din șirul armelor răspândite înainte sau 
după moartea Domnitorului muntean. 

Tot astfel nu reușesc să văd care sunt argumentele care 
pledează în favoarea atribuirii lui Brâncoveanu a săbiei care 
prezintă invocația: « Țudecd, Doamne, pe cei ce må nedreptăţesc 
şi bate cu războiu pe cei ce se războiesc împotriva mea » şi care 
— cum am spus —a fost descoperită de d-l C. Karadja 
la Zeughaus din Berlin, 

In continuare, nu văd de ce am pune în seama lui Brânco- 
veanu săbiile aflătoare în: colecția Seremetev (n-rul 269), 
la Ermitage (secţiunea XV A. 1461), cele două din Oruzejnaja 
Palata din Moscova, cea descoperită de mine la Dresda, pe 
care săbii — pe toate — se poate citi o invocaţie către Maica 
Domnului ca să ajute pe purtătorul armei, nenumit pe nici- 
una din aceste piese. 


După înlăturarea masivă a majorității acestor săbii, soco- 
tite a fi aparținut toate — sau mai toate 2) — lui Constantin 


1) Generalul R. Rosetti, Câteva săbii ale lui Constantin Brâncoveanu, p. 
3, n. 1 (comunicare a d-lui C. Karadja), 

3) Vezi rezervele făcute de d-l General R. Rosetti (ibid., p. 5) pentru unele 
piese aflătoare în Rusia. 

Brâncoveanu, numai fiindcă semănau ca formă şi fiindcă 
fiecare comportă o invocație în grecește, să ne oprim câteva 
momente la cele șase rămase în urma acestei curățiri a tere- 
nului discuţiei. 'Trebue să însemnăm însă imediat că și 
dintre acestea numai patru au putut fi studiate direct; cea 
găsită în lacul Goplo și care și-a pierdut inscripția al cărei 
conținut n'a fost reprodus, nu știm unde se află (dacă se 
mai află undeva), după cum, iarăși, nu suntem informaţi ce 
soartă a avut sabia oferită spre vânzare clericului englez 
Walsh. Dar în cazul acestuia avem măcar avantajul de a 
cunoaște textul incrustat pe lamă. Dat fiind că din lectura des- 
crierii sale de călătorie, clericul britanic apare ca un spirit serios 
și precis, n'avem niciun motiv să punem la îndoială cele 
spuse de el cu privire la această sabie, mai ales că invocaţia 
grecească, pe care el o transcrie cu destulă atenție, seamănă 
atât de mult cu unele din cele arătate până acum. 

Din cele spuse de Walsh nu putem şti dacă i se oferise 
spre vânzare această sabie la Constantinopole sau la București, 
ceea ce, la urma-urmei, n'are prea mare însemnătate. 

Ceea ce trebue reținut însă este constatarea că inscripția 
de pe lama ei cuprinde numele unui Domnitor Constantin 
Basarab Voivod, care nu poate fi decât Constantin Brânco- 
veanu. 

Indicarea unui Constantin, Voivod și Domn, apare, cum 
am mai spus, pe sabia păstrată în Armeria Reale din Torino 
ca şi pe cea cu n-rul 270 din colecția contelui Seremetev. 
Tot astfel întâlnim aceste precizări pe sabia cu n-rul 2682 
aflătoare în Muzeul Vechiului Serai din Constantinopole. Cum 
am arătat mai sus, invocaţia de pe această din urmă armă de 
paradă este cu totul asemănătoare cu cea care se poate citi 
pe sabia studiată de mine acum peste 20 de ani, la Paris, 
adusă, din fericire, în Țară. Ea se păstrează acum la Așeză- 
mintele Brâncovenești. 

Socotesc deci că se pot atribui lui Constantin Brâncoveanu 
toate aceste cinci piese pe ale căror lame găsim repetat 
numele unui Voivod şi Domn Constantin. 

Dar s'ar putea obiecta — și încă în chip foarte serios — 
că, în realitate, în veacurile al XVII-lea şi al XVIII-lea, în 

cursul cărora apar aceste săbii cu ornamentația descrisă de 
de d-l General R. Rosetti, de N. Iorga, de d-l 
Marcu Beza, de d-il Emil Vîrtosu, de Lenz, 
în catalogul său, şi de mine însumi, și conținând, pe de altă 
parte, invocația în care se întâlnește numele unui Voivod și 
Domn Constantin, au fost în fruntea țărilor noastre şi alți 
stăpânitori cu acest nume, lată: în Tara Românească, Con- 
stantin Basarab Cârnul, dela 1654 la 1658, Constantin Mavro- 
cordat, care domneşte de şase ori, Constantin Racoviță, dela 
1753 la 1756, apoi, a doua oară, dela 1763 la 1764, Constantin 
Hangerliu, dela 1797 la 1799. Am putea chiar să trecem în 
veacul următor, când în primii ani, am întâlni pe, Constantin 
Ipsilanti, care, cum se ştie, își sfârşeşte zilele în Rusia 1), 
unde, în chip firesc, ar fi putut să aducă, între altele, și săbii 
prevăzute cu inscripții greceşti şi cu numele şi titlul său. 

Pe tronul Moldovei regăsim, în secolele XVII și XVIII, pe 
Constantin Basarab Cârnul, cât şi pe Constantin Mavrocordat 
și pe Constantin Ipsilanti, Mai apar acolo și alți Domni cu 
numele Constantin și anume: Constantin Cantemir, tatăl lui 
Dimitrie Cantemir, Constantin Duca, contemporan cu Brân- 
coveanu, Domn în două rânduri, Constantin Racoviţă care, 
şi el, domnește de două ori şi Constantin Woruzi. Mulţi 
dintre aceștia sunt Greci. De ce n'ar fi posedat și ei săbii cu 
inscripții în limba greacă, în care să figureze numele și titlul 
lor? 

Cu toate acestea, avem puternice motive să credem că cele 
cinci săbii rămase pe terenul discuţiei au aparținut lui Con- 
stantin Brâncoveanu. 

lată argumentele: Mai întâi, nu avem până acum — după 
câte pot ști eu — nicio informaţie în legătură cu posedarea 
unor arme de paradă cu această factură și cu asemenea in- 
scripții de către diferiții Domni ai țărilor noastre, purtători 
ai numelui de botez Constantin, cu excepția lui Brâncoveanu. 

Apoi numele și titlul Constantin Basarab Voivod, care 
apar în invocaţia citată de Walsh (pentru a aminti numai 
sabia menţionată de acesta) este cel folosit în chip curent de 


1) P, P. Panaitescu, Corespondența lui Constantin Ypsilanti cu Guvernul 
rusesc (1806—1810), Bucureşti, 1933. 

Brâncoveanu. Bibliografia românească veche!) şi Documentele 
Hurmuzaki ne înfăţişează numeroase şi convingătoare exem- 
ple, dintre care nu puține sunt cele greceşti. 

Am arătat mai sus, (p. 9) că pe sabia cu n-rul 270 din colecția 
Seremetev, se citeşte o invocație care aminteşte pe In 
hoc signo vinces,legat cum știm, de Constantin cel Mare. Pe 
de altă parte numele acestui împărat este alăturat celui al 
Domnului și Voivodului român Constantin pe exemplarul 
studiat de mine la Paris ca şi pe sabia cu n-rul 2682 din 
Muzeul Vechiului Serai. 

Posedăm texte precise care ne permit să afirmăm că 
Brâncoveanu era un închinător al lui Constantin cel Mare, 
de sigur din cauza numelui său de botez. 

In chenarul titlului Evangheliei greco-române din 1693 ca 
și în cel al Octoihului din 1700, şi în al Triodului din acelaşi 
an, tipărite cu cheltuiala Domnului, sunt înfățișați la loc de 
cinste Sfinții Constantin și Elena (Bibliografia românească 
veche, 1, pp 329, 397, 461) iar Mineiul tipărit la 1698 cuprinde 
aceste «stihuri politice » la stema lui Brâncoveanu: 


Semn straşnicii și armă la războiii prea tare 
Din ceriŭ fu arătat o minune mare 

O cruce de steale pre ceriii însemnată 
Marelui Constantin H(ristos) îi arată 

Cu slove împrejuri scrise râmlenești: 

Pre toți vrășmașii tăi tu să-i biruești. 
Acuma şi Corbuli încă o arată 

Domnului Constantin într-aciastă dată, 
Dându-i lui puteare cu nadeajde bună, 

Ca să stăpânească, că-i de viță bună. 


(ibid., p. 366; cf. şi versurile dela p. 468). 


Tot astfel, în așa numitul « Cuvânt panegiric la marele 
Constantin» din 1701, fiul Domnului, Ștefan, spunea, între 


1) 'Tomul I, pp. 298, 299, 301, 309,315, 330 (legenda grecească a gravurii) şi 
pasim; Hurmuzaki-lorga, Doc. grecești, XIV, partea 1, pp. 266, 272 n-rul 
342, pp. 289, 305, 338. De comparat şi legenda grecească care încunjură portretul 
lui Brâncoveanu, făcut la Veneţia, în N. Iorga, Viața şi Domnia lui Constantin 
Brâncoveanu, Bucureşti, 1914 şi la p. 31 din Histoire des Romains, t. VI, a aceluiași 
autor (Bucureşti, 1940). 

altele adresându-se lui Brâncoveanu: «Intâi, pe lângă că cin- 
steşti cu măreție pe marele Constantin, mişti şi pe alții cu 
aşa exemplu nobil la respectul celui în tocmai cu Apostolii » 
(ibid., p. 419—420). Adaug aici observația făcută de savantul 
francez F. Macler 1), care, trimițând la opera Art Rou- 
main, datorită lui N. Iorga şilui G. Balş (Paris, 1922) 
arată că mânăstirea Hurez a fost închinată de Brâncoveanu 
Sfinţilor Constantin şi Elena, 

Din descrierea acestor piese împodobite, reiese că ele erau 
săbii de paradă. Ei bine, noi posedăm știrea sigură că un om 
de încredere al lui Brâncoveanu, un anume Apostol Manu, 
reuşise să adăpostească la Brașov o parte din averile Domnului, 
cu foarte puțin timp înainte de chemarea acestuia la Constan- 
tinopole, cu ocazia mazilirii. Intre lucrurile sale, inventarul 
respectiv aminteşte șasesprezece săbii dintre care zece sunt 
arătate ca fiind «turceşti » adică, adăugăm noi, cu o formă 
obișnuită în Orient, 

Din descrierea cuprinsă în inventar se vede că acestea 
din urmă erau mai ales piese de paradă. Iată cum le prezintă 
textul nemțesc al acestei liste:4 Zehen mit Silber beschlagene 
tiirchische Säbel... zwei silberne Säbel... vir mit Silber be- 
schlagene Säbel. Ein Beschlächt auf einen türckhischen Säbel, 
Silber vergolt, mit türckhischen Steinen besetzt » 2). 

Când, după tragica moarte a lui Brâncoveanu, şi după în- 
toarcerea Doamnei Maria din exilul său în Asia, un repre- 
zentant al său, Gheorghe Trapezuntinul, « doctor în medicină 
şi filosofie », intervine în repetate rânduri la împăratul dela 
Viena şi la diferite autorități austriace pentru a obținea cespă- 
gubirile cuvenite, în urma jafului făcut în averea Domnului, 
adăpostită în Ardeal, omul de încredere al văduvei Domnito- 
rului executat la Constantinopole demonstra că se vânduseră 
pe nimic săbii prețioase dintre care una avea mânerul de 
jasp («pietra haspide ») 5). Brâncoveanu va mai fi avut însă 


1) Notice d'un sabre à inscription grecque în I/'Ethnograbhie, nouvelle série, n-rele 
13 şi 14, Paris, 1926, p. 31. 

3) Hurmuzaki, Doc., pp. 135—137. Cf. C. Marinescu, Trei săbii, 
pp. 6—7. 

5) C. Marinescu, art, citat, p. 7. 

şi alte săbii «turcești » și de aceea mi se pare foarte firesc 
ca una dintre ele să figureze în Muzeul Seratului: s'ar putea 
prea bine ca presupunerea d-lui Emil Vîrtosu şi 
anume că aceasta trebue să fi fost sabia purtată de Domn, 
atunci când a fost arestat 1), să fie întemeiată, Nicio mirare 
iarăși că s'a oferit spre cumpărare clericului englez Walsh, 
la peste un secol după dispariţia lui Brâcoveanu, o altă sabie 
a acestuia, la București sau la Constantinopole, după cum la 
Constantinopole a fost vândută baronului Tecco, ministrul 
Sardiniei în capitala Sultanilor, sabia aflătoare acum în 
Armeria Reale din Torino 2). Cum a ajuns în colecţia de 
arme a contelui rus Seremetev piesa cu n-rul 270, 
sau cea care este păstrată acum la Aşezămintele Brânco- 
veneşti, în colecția prințului Lvov din care a trecut 
apoi la Paris, în mâinile anticarului Manukian, nu știm. 
Ceea ce ştim însă este faptul că Turcii vindeau în Moldova, 
după moartea lui Brâncoveanu, obiecte (între ele şi arme) 
care aparținuseră Domnului muntean 3). 

Nu era greu deci ca săbii de-ale acestuia să apară apoi 
în Rusia, mai ales dacă ținem seama de repetatele campanii 
şi ocupații rusești în Principate, în cursul secolelor al XVIII-lea 
şi al XIX-lea. 


Dar celelalte săbii risipite dela Sf. Mormânt, la Constan- 
tinopole, dela Moscova, Leningrac, Stockholm şi Dresda 
la Paris şi în câte alte locuri? 

Ar fi, de sigur, exagerat să tăgăduim posibilitatea ca 
Brâncoveanu să fi dăruit vreuna dintre ele cuiva 
din lumea rusească în care, cum se ştie, el a avut însemnate 
legături, sau vreunui creştin de seamă din Orient. Dar, 
nepost dând nici cea mai slabă informație în această privință, 
socotim că este prudent a nu stărui prea mult asupra acestei 
simple presupuneri. 


1) Studiul citat, p. 10, col. 2. 
2) C. Marinescu, Trei săbii, p. 1, col. I. 
3) Ibid., p. 7, col. I, 

Ca încheiere ne putem totuşi întreba: de unde proveneau 
şi care, era rostul acestor multiple săbii, dintre care numai 
un mic număr figurase în averea lui Brâncoveanu? 

Nicolae Iorga arătase în 1933 că arma de paradă 
desccperită de mine la Muzeul Louvre, având inscripția 
incompletă, trebuia „socotită ca fiind un exemplar de încer- 
care 1). Am arătat însă mai sus (p. 7) că aceeaşi invocație 
incompletă revine pe lama altor șapte săbii, aşa încât, pe 
cale de consecință, ar urma să le punem şi pe acestea în 
şirul exemplarelor așa zise de încercere. 

D-l Emil Vîrtosu, dimpotrivă, le censideră pe 
toate, ca o serie de variații pe aceeaşi temă, variații necesare 
după destinațiile diverse pe care aceste săbii urmau să le ia: 
sabie proprie a Voivodului (variind și ea după ocaziile solemne 
la care era purtată), sabie pentru dar, răsplătire, amintire, 
etc 2). 

In ce mă priveşte, înclin a crede, mai de grabă, că avem 
a face, în cazul care ne preocupă, cu un anumit fel de săbii 
la modă în veacul al XVII-lea și în cel de-al XVIII-lea în 
lumea ortodoxă a Răsăritului, fabricate într'unul sau mai 
multe ateliere. Vor fi fost unele din acestea la Constantinopol 
în Siria, sau, poate, — cum bănuește d-l Emil Vîr- 
tosu3)—la Chiev? Sau unele dintre aceste săbii au 
fost pregătite în vreun oraș ardelean (Brașov, Sibiu)? 
Nu ştiu, 

Ceea ce mi se pare a reieşi cu evidență este faptul că unele 
din ele erau fabricate în serie. Iată, de pildă, formula: « Tu, 
împărate neînvins, Cuvânt al lui Dumnezeu, atotțiitorule », 
devine stereotip pe opt piese, fără a fi urmată de o precizare 
a numelui posesorului. 

Aceeaşi invocaţie se întâlneşte, completată însă cu indicația 
persoanei căreia aparținea sabia, pe arma păstrată la Torino, 
pe cea catalogată sub n-rul 270 în colecţia Seremetev, 
pe cea aflătoare la Așezămintele Brâncoveneşti. 


1) Portrete şi lucruri domneşti, p. 223. 
2) Studiul citat, p. 13, col. II. 
3) Ibid., p. 16, col. II. 


31 A, R. — Memoriile Secţiunii Istorice, Seria HHI. Tom, XXVII, 

Din aceste exemple comparative putem trage concluzia că 
este vorba, în unele din cazurile acestea de o formulă — 
am zice, de stil — care era incrustată pe una sau mai multe 
săbii, în aşteptarea completării ei cu indicarea numelui şi 
titlului proprietarului, atunci când sabia era cumpărată sau 
dăruită, 

O probă în plus, în sensul că avem a face cu invocații in- 
crustate pe exemplare fabricate în serie, ne-o prezintă for- 
mula reprodusă mai sus, sub n-rul 4, care formulă sună: 
Prea Sfântă Născătoare de Dumnezeu ajută pe robul tău. 
Anul dela Hristos. Locurile destinate numelui posesorului 
şi precizării anului rămân deci — cum am zice azi «în alb» 
— în așteptarea cumpărătorului sau a persoanei căreia sabia 
urma a fi dăruită. Este cazul înfățișat de arma descoperită 
de mine la Dresda. 

Sabia aflătoare la Muzeul Ermitage din Leningrad, dăruită 
de orașul București generalului Miloradovici, înfăţişează aceeași 
formulă, dar are adăugat, ca și cea cu n-rul 269 din colecţia 
Seremetev, anul 1445, dată perfect absurdă pentru 
mutivele arătate mai sus și asupra cărora nu mai revin. În 
schimb, pe unul din exemplarele aflătoare la Oruzejnaja 
Palata dacă, după această invocaţie nu se arată posesorul, 
se indică în schimb anul 1692, dată cu totul accep- 
tabilă. | 

Deşi socotesc a fi adus suficiente argumente în favoarea 
tezei că săbiile, ale căror pusesori nu pot fi identificați, sunt 
piese fabricate în serie, aş mai putea adăuga că pe arma de 
paradă catalogată sub n-rul 270 în colecția Seremetev, 
deşi se arată că posesorul este un Voivod şi Domn Constantin, 
data se reduce la cifra mileniului și a secolului şi anume 
I și 7 (deci 1700) după care urmează un loc lăsat liber și 
care liber a rămas, pentru adăugarea cifrelor exprimând 
zecile și unitățile. 

Aceasta arată, cu toată evidența că se incrustase pe lamă 
începutul numeric stabil al datei (să ne gândim la tehnica 
aplicată imprimatelor” oficiale de astăzi), urmând ca el să fie 
întregit după aceea, în momentul când exemplarul intra în 
posesiunea cuiva, 

După toată această discriminare critică aplicată acestor 
22 de săbii, care înfăţişează nu atât exemplare de armament 
cât mai de grabă interesante piese de artă, fie ea chiar minoră, 
putem privi splendida sabie de paradă aflătoare acum la 
Așezămintele Brâncoveneşti cu deplina convingere că mâna 
domnească a Brâncoveanului va fi atins-o de multe ori în 
anii cari au precedat tragica-i prăbuşire. 

A. R. — Memoriile Secţiunii Istorice. Seria III. Tom. XXVII. 

A. R. — Memoriile Secţiunii Istorice. Seria HI, Tom. XXVII. 

PRIM-PREŞEDINTE ONORAR AL INALTEI CURȚI DE CASAȚIE 
PROFESOR UNIVERSITAR 
MEMBRU AL ACADEMIEI ROMÂNE 


Comunicare ținută în şedinţa publică dela 16 Martie 1945 


Pentru a cunoaște Dreptul nostru şi evoluția lui, -se 
impune să-i cercetăm izvoarele şi influențele care s'au exer- 
citat asupra sa. Cu chipul acesta pot fi înțelese mai ușor şi 
interpretate mai exact anumite dispoziţii şi totodată se poate 
pune în evidență partea de originalitate. Asemenea cercetări 
sunt cu atât mai necesare, cu cât — după o părere destul de 
răspândită — noi n'avem părți proprii, ci aproape toate nor- 
mele juridice au fost luate dela străini. 

Am arătat cândva — pe scurt — în ce constă originalitatea 
Dreptului român și poate că voiu reveni, cu mai multe des- 
voltări asupra aceste: chestiuni. 

Urmărind acest scop, vam vorbit aci despre influența 
belgiană şi apoi de cea italiană asupra Dreptului nostru 1); 


1) Influenţa belgiană asupra Dreptului român. Mem. Acad. Rom., secţ. ist., seria 
JII, tom. XII. Infiuenţa italiană asupra Dreptului român. Ibid., tom. XXII. 


1 A. R. — Memoriile Secțiunii Istorice. Seria III. Tom. XXVII 

şi anunțam că voiu vorbi și de cea mai puternică “influență, 
de cea franceză. Imprejurările mi-au întârziat prea malt rea- 
lizarea gândului. 

După cum ştiţi, se crede în genere că aproape tot — unii 
zic tot — Dreptul românesc este întocmit după cel francez: 
copiat, tradus, compilat etc. şi că mare nimic sau aproape 
nimic original. 

Este adevărat că la 1864 — an de mari prefaceri în orga- 
nizarea Statului român — ca și după acea dată, am folosit 
într'o largă măsură legislația, doctrina şi jurisprudența 
franceză. 

Se crede că folosirea Dreptului francez a fost o greşeală 
datorită alcătuitorilor legislației noastre, care din admirație 
pentru Franța, unde învățaseră, au neglijat Dreptul nostru 
anterior, concepțiile și nevoile poporului român. 

In comunicări făcute aci şi în alte lucrări, am combătut 
această părere, arătându-i exagerările și motivele puternice, 
care au determinat folosirea Dreptului francez. 

Intre altele — asupra cărora nu mai stăruiu — este de men- 
ționat nevoia urgentă a unificării legislative, pentru care 
trebuia folosită o legislație, socotită drept cea mai bună. Dar 
afară de aceasta, ceea ce a făcut ca la 1864 să fie folosit Dreptul 
francez și să fie primit fără nemulțumiri și apoi să fie men- 
ținut, este ceea ce s'a făcut de noi înainte de acel an în domeniul 
juridic. Şi tocmai despre aceasta vreau să vă vorbesc şi anume 
să ardt — ceea ce nu se prea ştie ori se neglijează — că a 
existat şi înainte de 1864, influență franceză asupra Dreptului 
român, 

Incerc dar să cercetez pe scurt, dacă găsim o astfel de in- 
fluență, înainte de 1864 şi în ce fel s'a manifestat. 

Ca și în alte domenii, n'avem la îndemână tot materialul 
trebuincios pentru o cercetare completă, totuşi cu ceea ce 
avem, putem întocmi o schiță. 

După cum am arătat şi când am vorbit aci de influența 
italiană, nici pe cea franceză până la 1864, n'o aflăm în prea 
multe texte, ci mai ales în idei, în practică şi în cultura 


juridică în genere. 


+Æ 
i * 

In desvoltarea influenței franceze până la 1864, se pot 
deosebi două perioade: una până pe la 1830 și alta de 
atunci până la 1864. 

Cine cunoaște situația țărilor noastre și trecutul lor plin 
de atâtea vijelii și dezastre, înțelege că nu se poate aștepta 
să găsim urme de influență franceză pe terenul Dreptului 
decât foarte târziu. 

Se știe că primele pravile mari — cu caracter laic — au 
apărut la noi în secolul al XVII-lea: Cartea românească de 
învățătură a lui Vasile Lupu (1646) şi Indreptarea legii a 
lui Matei Basarab (1652). 

Despre acestea și în special despre pravila munteană, s'a 
spus că multe paragrafe (glave) din ea «sunt inspirate şi 
Chiar traduse textual din lucrarea jurisconsultului francez 
Andre 'Tiraqueau, membru al Parlamentului de Justiţie din 
Paris, lucrare apărută la Veneţia în 1563 şi care tratează 
despre cauzele de scuză în materie penală (De poenis legum 
ac consuetudinum Statutorum temperandis)». S'a adăugat 
că «pravila lui Matei Basarab este primul -document din 
trecutul nostru, în care găsim un contact intelectual cu gân 
direa juridică franceză » 1). 

Oricât ne-ar plăcea să fie adevărată această părere, din 
care ar reieși o vechime însemnată a influenței franceze, 
este foarte greu s'o putem primi. Publicaţia Longinescu, 
Legi vechi româneşti şi izvoarele lor, probează că pravila lui 
Vasile Lupu şi aceea a lui Matei Basarab, care a folosit şi pe 
cea dintâi, au avut ca izvor principal opera romanistului 
italian Prosper Farinaccius, care a fost cunos- 
cută prin legăturile cu Polonia. Este posibil ca acei cari au 
întocmit pravila moldovenească, să fi luat cunoștință — tot 
prin Polonia — și de lucrarea lui Tiraqueau și poate 
şi de altele. Din comparaţia textelor, care se poate face ușor, 
graţie lucrării lui Longinescu, rezultă că din cele 1160 
paragrafe ale pravilei lui Vasile Lupu, 1159 au corespunză- 


1) Viforeanu C., Discurs la deschiderea anului judecătoresc 1936. « Curierul 
judiciar » 1936, Nr. 4, p. 50—51.; Cf. Tanoviceanu I., Curs de Drept penal, 
ed. 1912, vol. I, p. 417 şi urm. 

torul lor — uneori aproape textual — în opera lui Fari- 
naccius. În aceste condiții nu se mai poate susținea că 
sar fi întrebuințat lucrarea lui Tiraqueau și că—de 
atunci — am constata un început al influenței franceze. 

Pentru această influență în domeniul juridic, a trebuit să 
mai treacă vreme. Ea începe a fi constatată de abia în secolul 
al XVIII-lea. Legăturile cu Apusul devin mai numeroase 
şi mai felurite. Prin Constantinopol, unde era Academia gre- 
cească, la care învățau mulți dintre Fanarioți, a început — după 
influența italiană — să pătrundă şi cea franceză. In vestita 
bibliotecă a Mavrocordaţilor au fost, de sigur şi cărți de drept 
din Apus şi în special din Franța. De amintit că învățatul 
Domn Constantin Mavrocordat, cunoştea principiul sepa- 
rației puterilor şi a căutat să-l şi aplice în parte, cel puțin sub 
forma puterii executive şi a celei judecătorești, pe care a început 
să le despartă. A numit în fiecare județ câte 2 ispravnici: unul 
pentru administraţie, altul pentru judecăţi, pentrucă nu este 
bine să fie cineva şi judecător şi globnic, adică executor. 

Dar mai interesant este căa făcut un fel de Constituţie — 
în realitate nu era o Constituţie — care a fost publicată în 
Mercure de France, ceea ce nu mai lasă îndoială asupra 
pregătirii sale juridice şi asupra legăturilor culturale cu 
Franța 1). 

Independent de acestea, care dovedesc întinsa lui cultură 
și dorința de încadrare întrun spirit nou, în secolul al 
XVIII-lea — mai ales în a doua lui jumătate -- se găsesc, 
cum se ştie, în țările noastre, multe din ideile şi cărțile 
apusene şi în deosebi franceze. Între acelea sunt şi din 
domeniul Dreptului sau în legătură cu acest domeniu, ca: 
D'Esprit des lois (1748) a lui Montesquieu şi Contrat 
social al lui Rousseau. 

Prin asemenea lucrări influența franceză s'a accentuat tot 
mai mult. 

La introducerea şi desvoltarea ei au contribuit — afară de 
cărți — şi alți factori. Mai întâi Domnii cari își căpătaseră 
cultura în Academia și mediul fanariot dela Constantinopol, 


1) « Revista de Drept Public». An. XIII, p. 115 şi urm. 

precum şi aceia cu care veneau în țară. Apoi şcoalele înalte 
dela București și lași, unde erau profesori cari învățaseră 
în Apus. 

De amintit că au fost și prin casele boierești profesori 
cunoscători ai culturii apusene, cari predau lecţii și se mai 
adaugă negustorii cari aveau legături cu Occidentul. 

In niciun caz nu se poate susținea că influența franceză a 
pătruns în Principate în special prin Ardeal. Aceste ținuturi 
legate de lumea germană, aveau mult mai puțină atingere 
cu Franța şi cultura ei, mai ales în secolul al XVIII-lea. 


* * * 

Intre diferitele idei ce străbătuseră din Apus, au fost multe 
referitoare la normele juridice și dintre acestea în prim rând 
cele privitoare la dreptul public, la drepturile şi organizația 
Statului. Sub această înrâurire s'a întărit convingerea că 
Drepturile "Ţării au fost nesocotite de Puterea suzerană, care 
n'a respectat vechile tratate. De aci năzuința de a le redo- 
bândi, de aci curentul de a reclama vechile pronomii, ve- 
chile privilegii, curent care este în vădită creștere spre înce- 
putul veacului al XIX-lea 1). 

De altă parte s'au răspândit ideile despre o mai bună orga- 
nizare a Statului. La bază aflăm principiul separaţiei Puterilor 
şi în special a Puterii judecătorești de celelalte. Incercări 
de înfăptuire în acest sens se întâlnesc, afară de Constantin 
Mavrocordat şi la alți Domni. 

De asemenea se iau măsuri pentru o mai bună împărțire a 
Dreptății, una din cele mai însemnate datorii pe care socoteau 
Domnii că o au de îndeplinit. 

Dintre ei un_loc special ocupă Alex. Ipsilanti, care — în 
Muntenia — a aplicat mai mult principiul separaţiei Pute- 
rilor şi care a dat Țării o organizație judecătorească foarte 
interesantă pentru acea vreme, făcută de sigur sub influența 
cunoștințelor sale despre ceea ce era în Apus și mai ales în 
Franța, fără de a înlătura cu totul ceea ce avusesem până 
atunci. 


2) Iorga N., Documente Hurmuzachi. X, Introducere, 

Afară de acestea, în secolul al XVIII-lea, se constată o 
dorință de legiferare spre a înlătura neajunsurile Dreptului 
nescris, ale Obiceiului, care dau tot mai des prilej de nemul- 
țumiri și plângeri. Mai toți Domnii Fanarioți vor să dea 
țărilor ce cârmuiau legi scrise. Pentru aceasta au întreb ințat 
două procedee: unul consta în a reglementa prin hrisoave 
anumite materii, ca de pildă hrisoavele lui Constantin Ma- 
vrocordat, referitoare la raporturile dintre proprietari şi clă- 
cași, hrisovul lui Alex. Mavrocordat (1785) pentru danii, 
schimburi, vânzări şi pentru ţigani, în care se referă la hri- 
soavele lui Grigore Ghica-Vodă Bătrânul şi Grigore Alex. 
Ghica Voevod, hrisovul pentru dreptul de protimisis la 
arendarea moșiilor 1), hrisovul pentru testamente 2) etc. 

Asemenea hrisoave erau date de Domn, de obiceiu cu con- 
sultarea Adunării Obștești, a boierilor, procedeu folosit în 
Dreptul Țării pentru legiferare. 

Aceste hrisoave pot fi asemănate cu ordonanțele Regilor 
francezi, procedeu întrebuințat pentru legiferare și acolo până 
la Revoluţie. 

Este foarte probabil că folosirea acestui mijloc de a face legi 
a fost influențată și de ceea ce se aflase că este în Franța, 
mai ales că nu se abătea nici dela Dreptul nostru. 

Domnii Fanarioți nu s'au mulțumit numai cu atât, ci au 
căutat să întocmească şi legi, cu un cuprins mai mare, în care 
să intre mai multe materii, adevărate coduri. Astfel de lucrări 
aveau și în dreptul greco-roman, folosit şi aci mai cu seamă 
în secolul al XVIII-lea; dar este iarăși mult mai probabil 
că și această năzuință s'a desvoltat, tot sub influența Apu- 
sului. Acolo exista o puternică tendință de codificare. Afară 
de altele, să menţionăm codul lui Frederic cel Mare, lucrările 
pentru întocmirea unui cod civil în împărăția habsburgică, 
în timpul Mariei Terezia și al lui Iosif II, lucrările din Italia 
şi din Franța. Sub influența acestei idei s'au făcut — uneori 
în formă definitivă, alteori rămânând neterminate — lucră- 
rile care constituesc așa zisa legislație fanariotă din acest 
secol, dintre care amintim Manualul de legi al lui Mihail 


1) « Dreptul», Nr. 40/907. 
3) Ib., Nr. 55/908. 

Fotino, lucrare în 3 volume, întocmită după cererea lui 
Ştefan M. Racoviţă, Condica lui Alexandru Ipsilanti, Codul 
civil și penal al lui 'Toma Cara, lucrare neterminată, etc. 

Incetul cu încetul influența franceză sporeşte, așa că la 
sfârșitul secolului al XVIII-lea nu i se mai poate contesta 
existența şi pe terenul juridic, deşi nu cu urme care pot fi 
văzute de oricine. - 

Revoluţia franceză revarsă și la noi ideile sale, într'o mă- 
sură pe care nu știu dacă o cunoaștem îndeajuns. Pe lângă 
căile anterioare de pătrundere, se adaugă prezența unor emi- 
granți francezi şi apoi ai unor partizani ai prefacerilor revo- 
luţionare. De altă parte ocupațiile rusești încep a aduce de 
asemenea elemente ale culturii și ideilor din Franța. 


Aceste împrejurări au ca rezultat, că dela începutul seco- 
lului al XIX-lea influența franceză se întâlnește în diferitele 
aspecte ale vieții noastre. 

In domeniul Dreptului ea se constată — acum — în legile 
întocmite şi în cultura oamenilor timpului. 

In al doilea deceniu au apărut 3 lucrări juridice de seamă. 
In ordine cronologică a apărut mai întâi Adunarea de legi 
sau Manualul lui Andronache Donici (1814), o lucrare cu 
multă originalitate. Ea a avut ca izvoare Dreptul roman şi 
greco-roman, precum şi câteva părți din Obiceiul pămân- 
tului. In anumite locuri pare a se simți influența franceză. 
Aceasta nu trebue să surprindă, fiindcă autorul cunoştea nu 
numai limba ci şi legile franceze 1). 

Peste câtva timp, la 1 Iunie 1817, a fost promulgat, tot 
în Moldova, Codul Calimach, care a fost trimis şi la Oxford 
şi care — după cum am dovedit cândva aci — nu este o 
simplă copie a codului austriac, cum se crede şi se repetă 
mereu, ci o operă de însemnătate deosebită, care merită pe 
bună dreptate, calificarea de «le plus romain de tous les codes»?). 


3) Andrei Rădulescu, Andronache Donici. Mem. Acad. Rom., secţ, ist., 
seria III, tom. XI. 

2) Andrei Rădulescu, Izvoarele Codului Calimachi. Mem, Acad, Rom., 
secţ. ist., seria III, tom. VIII, 

In acest cod se află un număr destul de mare de texte 
întocmite sub influenţa celor franceze. Cităm: art. 6, în care 
s'a înscris o dispoziție referitoare la forma actelor făcute în 
țară străină, pe care le declară valabile dacă s'a respectat 
legea locului; art. 260, prin care se dă mamelor şi bunicelor 
tutela, dispoziție care poate să fi fost luată și din dreptul 
nostru anterior, dar mai probabil din codul francez. Tot 
sub influența acestui cod a recunoscut numai 4 clase de 
moștenitori. In cap. XV, despre sinisfora, cap. XVI despre 
primirea sau lepădarea moștenirii, cap. XVII despre plata 
datoriilor de moştenire. In cap. XVIII despre impărțirea moş- 
tenirii se resimte, de asemenea, înrâurirea codului francez, 
în unele părți, ca de pildă la primirea moştenirii, unde nu 
se mai cere o desbatere judiciară ca în legea austriacă. 
Aceeași constatare cu privire la art. 1610, referitor la alcă- 
tuirea contractelor de căsătorie, la art. 1634, privitor la 
zestrea prețuită și neprețuită, la art. 1636—1637, 1639, 1640, 
1641, referitoare tot la zestre. Și se găsesc încă destule, dacă 
se compară toate textele codului. 

De altminteri însuși Vodă Calimach, în hrisovul de pro- 
mulgare cu privire la cap. IV, partea I, despre Epitropie şi 
Curatorie, spune că a socotit de cuviință să adune « mijloace 
din noui codici evropeneşti » Dintre acestea, afară de cel 
austriac, a folosit, de sigur, pe cel francez. 

La 1 Sept. 1818 este pusă în vigoare în 'Țara-Românească, 
legiuirea Caragea, care avea ca izvor tot Dreptul roman și 
greco-roman. Deşi mai puțin reuşit decât codul Calimach, 
codul Caragea cuprinde de asemenea urme de înrâurire a 
legii franceze. 

Din cele semnalate 1), menționăm câteva asupra cărora nu 
mai poate fi discuție. 

Art. 4, cap. II, partea III, prevede că bărbatul nu este 
volnic a vinde muierii nici muierea bărbatului, dispoziție 
luată din codul francez, dar nu în totul, cum e înscrisă acolo. 
In art. 2, cap. VIII, partea III, găsim regula: « Cine împru- 
mută nevastă cu bărbat, fără adeverinţă și a bărbatului şi a 


1) Dissescu C., L'influence du code civil français en Roumanie, în « Livre du 
Centenaire », II, p. 8r și urm. 

judecății, să-și piardă împrumutarea. Și aceasta este inspirată 
din legea franceză, iarăşi cu oarecare deosebire. 

In art. ro, cap. XIII, partea III, se prevede că toți părtașii 
sunt datori să împartă lucrul cel deavalma, când unul va 
vrea, deși s'au format mai înainte să nu se împartă niciodată, 
dispoziţie asemănătoare în parte cu aceea din art. 815 francez. 

Și art. 7 și 8 din același capitol par a fi influențate de textul 
francez. 

Tot sub acea înrâurire s'au înscris normele referitoare la 
actele respectuoase, în materie de căsătorie (art. x152 c. civ. fr.). 

De asemenea art. 29, cap. XXI, partea III, după care epi- 
tropul nu poate cumpăra lucrul celor ce sunt sub epitropia 
lui, în câtă vreme este epitrop (art. 1596, al. 2 c. civ. fr.). 

Din partea IV, cap. III, art. 5, despre succesiuni, dispo- 
ziția că acela care nu voieşte cu sila moștenitor nu se face, 
este înscrisă sub influența art. 775 c. civ. francez. 

Probabil că același izvor a înfluențat dispoziția referitoare la 
testamentul olograf din art. 26, alin. III, cap. III, pentru 
moştenire, partea IV, în care se prevede: « Iară de va fi scrisă 
diata de tot cu mâna celui ce a făcut-o, atunci și fără de 
martori să aibă tărie, întocmai ca cea mărturisită». E de 
cercetat dacă această formă de testament nu era socotită 
valabilă și înainte de pravila Caragea. 

Iată o serie de texte care dovedesc influența franceză. 

De acum înainte creșterea acesteia se poate urmări și mai 
ușor. Ideile franceze se răspândesc tot mai mult, luminând 
mințile și încălzind sufletele. Fruct al acestora sunt luptele 
pentru redarea drepturilor { țărilor şi stăruitoarele cereri pentru 
reorganizarea lor în sens apusean. 

Dintre manifestările influenței franceze, în acel timp, 
mențiune specială merită încercările de a dota țările cu câte 
o Constituţie. 

Boierii refugiați la Brașov au făcut una, al cărei conținut 
nu-l avem, dar după cele ce se discutau acolo, după între- 
buințarea cărților de Drept de care vorbește Nicolae Suțu 1), 
era întocmită sub înrâurirea ideilor nouă, venite din Franța. 


1) N. Soutzo. Mémoires p. 44. P. Eliade. Histoire de Pesprit public, 
en Roumanie du XIX-ème siècle, p. 131. 

In același sens se agitau și lucrau şi Moldovenii. Aici s'a 
făurit cunoscutul prozect de Constituţie dela 1822 — care se 
pare că s'a şi aplicat în parte — opera Cărvunarilor și al cărui 
principal redactor — rămân la părerea exprimată de multă 
vreme — a fost Andronache Donici. 

Scrisă într'o limbă, care ni se pare astăzi oarecum greoaie, 
ea cuprinde idei foarte înaintate și necontestat din sursă fran- 
ceză, chiar dacă se mai găseau și în alte țări. 

Inceputul cuprinde declaraţia că norodul Moldovei din ve- 
chime a avut şi are «sfințit privilegiul slobozeniei și acela 
al volniciei de a se oblădui cu ocârmuitorul său şi cu pravi- 
lele țării sub umbrirea prea puternicei Impărăţii căreia este 
supusă ». 

Aceasta era declarația solemnă a autonomiei depline. Pe 
acest temeiu se cerea să aibă «şi folosința acestui privile- 
giu » să urmeze «cu toată slobozenia după rânduelile ei cele 
legiuite și obicinuite în pământul acela »; vor fi suferiți și 
toţi cei de alte credințe «după obiceiul vechiu » dacă nu vor 
aduce «vreo supărare în pace, în liniște și în siguranția 
obştiei soțietății sau vreo atingere de vătămare în credința 
pământească ». 

După proclamarea autonomiei politice și religioase şi cererea 
dreptului de a o exercita, erau înscrise o serie de drep- 
turi pentru locuitori şi de principii pentru organizarea 
Statului. 

După Dreptul Țării vine — înainte de altele — dreptul de 
proprietate al fiecăruia. «Să aibă slobodă stăpânire asu- 
pra averilor sale mișcătoare și nemișcătoare, volnic fiind, 
fieştecine de a hotărî precum îi va plăcea pentru dreapta 
avere a sa, pentru rodurile ostenealelor şi a iscusinţei și ne- 
supus fiind cătră aceasta vreunei alte îndatoriri decât acea 
sfințită de pravilele Țării ». 

Consacrată şi garantată astfel, proprietatea nu putea fi 
expropriată decât pentru utilitate publică, legalmente con- 
statată și numai după o justă și prealabilă despăgubire: « Să 
nu poată fi nimenea lipsit de vreo parte din averea sa fără 
slobodă voinţa sa, afară numai de are vreo întâmplare când 
o neapărată obștescă trebuință pravilicește îndreptățită o va 

cere aceasta; dar şi atunci după ce i se va face o despăgubire 
potrivită cu lucrul ce să va cere a i se lua ». 

Urmează principiul libertății, limitat numai în sensul de 
a face tot ceea ce nu vatămă pravilele. De asemenea a fost 
înscrisă Pertatea individuală; nimeni nu poate fi învinovățit 
închis sau pedepsit «decât numai întru întâmplările hotă- 
rîte prin pravilă şi după formele pravilei ». 

S'a înscris — apoi — egalitatea înaintea legilor. « Inaintea 
pravilelor să fie socotiți toți deopotrivă și fără deosebire, 
având a fi și pravila una și aceeași pentru toţi, sau pentru a 
ocroti sau pentru a pedepsi». Această egalitate se repetă 
pentru toți «fără alegere de obraji», deci şi față de autori- 
tăți şi de cei puternici. 

Merită a fi menţionate: tratament deosebit între preveniţi 
şi osândiți, respectul onoarei « cinstei » oamenilor, chiar de 
către trimişii cu porunci ai Stăpânirii; să nu se mai acorde 
slujbele obşteşti ca în trecut, când erau socotite «de cliro- 
nomie sau de chiverniseală »; de asemenea libertatea muncii | 
şi a comerțului; dispoziţii referitoare la împământenire. în 
sensul de a nu se mai acorda ușor, cerându-se între altele 
de a fi stat « necurmat ro ani în Moldova » Și de a se împlini 
anumite formalități, care se apropie de Dreptul nostru de 
mai târziu. 

Găsim aci şi principiul publicării legilor «ca să ştie fie- 
ştecine ce este slobod şi ce nu este slobod a face». 

Constituţia cuprindea — apoi — norme pentru organiza- 
vea Statului. Se făcea un fel de aplicare a separaţiei Puteri- 
lor între Domn şi Sfatul obştesc, o adunare în care aveau 
majoritatea boierii mai mici; era un început pe drumul 
democratizării, destul de slab pentru azi, destul de mult pen- 
tru atunci. Puterea legiuitoare aparținea Domnului însă îm- 
preună cu Sfatul. In anumite împrejurări puterea Sfatului 
era mai mare decât a Domnului. 

Au fost înscrise și rândueli pentru organizarea judecăto- 
vească cu 3 instanţe: la ţinut, un fel de Tribunal, Divanul II 
(Curte de Apel), Divanul I, un gen de Casaţie, afară de De- 
partamentul pricinilor străine şi cel criminalicesc. De rele- 
vat că Divanul I trimitea când era cazul, procesul la instanța 

de unde venise, dar aceasta avea dreptul să-și mențină hotă- 
rîrea. Divanul I judeca din nou şi dacă voia să schimbe ho- 
tărîrea instanței, Înfățişa Divanului cauza, care putea s'o su- 
pună Sfatului obştesc. Ùn procedeu care se aseamănă mult 
cu al Curții de Casație din Franța şi cu al nostru până la 1926. 
Este influență franceză, fără urmă de îndoială. Interesant că 
în Divanul pricinilor străine şi criminalicesc, puteau intra şi 
boieri care nu vor fi hale, aleşi fără osebiri de rang, și « nu- 
mai pentru o cunoscută vrednici pentru acel loc ». 

S'au prevăzut şi câteva principii de procedură, care arată 
influența apuseană, în special franceză. 

Autoritatea lucrului judecat a fost înscrisă expres, spre a 
împiedeca nesiguranța din trecut. S'a admis o nouă judecată, 
revizuirea din Franța, însă numai «când să vor fi înfățoşat 
alte dovezi vrednice care nu s'au văzut la cercetările de mai 
înainte ». 

Constituţia mai conține diverse dispoziții privitoare la 
organizarea internă: administraţie, biserică, învățământ, ho- 
tărnicia moşiilor, situația străinilor, care aveau drept de 
negoț, dar le era interzisă dobândirea de imobile la țară și 
unora Chiar case în oraș, etc., precum şi alte măsuri care nu 
intră în cadrul acestei comunicări. 

Din tot cuprinsul Constituției și mai ales din interesanta ei 
încheiere se vede dorința puternică de înnoire, de îmbunătăţire 
şi mai ales de a asigura — ceea ce poate părea curios pentru 
acea vreme — un principiu care e reclamat mereu, domnia 
legilor. «O soțietate de oameni, ce nu se povățueşte cu pra- 
vila şi cu bunele orândueli, este starea cea mai ticăloasă şi 
mai nesuferită, ce se poate da pentru om» t). 

Cât de pe scurt au fost expuse principalele părți ale acestei 
cereri, proiect de Constituţie, ele vădesc influența dreptului 
francez, într'o măsură pe care nu mulți o bănuesc. 

Afară, însă, de asemenea lucrări, influenta Dreptului francez 
se constată în concepţiile fruntaşilor societăţii, ale juriştilor dela 
noi, în spiritul public, în cultura vremii. 

1) Xenopol D. A., P.imul proiect de Constituție a Moldovei din 1822. « Ana- 
lele Academiei Române », Seria II, Tom. XX, p. r12 şi urm. Cf. D. V. Bar- 


noschi, Originile democraţiei române, laşi 1922, N. lorga, Istoria Românilor, 
VIII, p. 300 şi urm, 

Juriştii mari, în special, pe lângă alte limbi, știau franțuzeşte 
şi mai toţi utilizau legi și cărți franceze. În manuscrisele lui 
Flechtenmacher, aflate în Biblioteca Academiei, gă- 
sim citate şi reproduse pasagii întinse din Toullier, 
Merlin, Rogron, Meyer, etc., referitoare la orga- 
nizarea judecătorească, la advocaţi, la diverse chestiuni 2). 

Despre Donici şi Nestor ştim că foloseau limba 
franceză, ceea ce de altfel era necesar mai ales la Departa- 
mentul pricinilor străine, unde au fost Preşedinţi mult timp. 
Despre Donici știm că avea cunoștință de legile nouă ale 
Apusului. Poate că nu e inutil să arătăm că într'un portret 
al lui Donici, aflat la Iaşi, pe masa de lângă el sunt câ- 
teva legi, pe care cu toată greutatea cititului, se vede scris: 
în ordinea așezării: Code criminel, code. civil, code de pro- 
cedure civ. 

Dar aceste coduri erau și în casele unor boieri, care nu 
treceau de jurişti. 

Influența franceză creşte mereu, datorită mai ales învă- 
țăturii în Franța sau în ținuturi vecine ca Geneva, unde 
încep să meargă tineri din țările române. In 1803 era la Paris, 
Gheorhe Bogdan, un fiu de boier din Moldova, care 
mersese acolo să urmeze Dreptul. Tot acolo, plecaseră 
pe la 1817, pentru a învăța Dreptul frații Filipescu, 
un Rasti, Vlădoianu, Bălăceanu, N. Băl- 
teanu, frații Lenș, Racoviţă, un fiu al vornicului 
Băleanu. Peste câtva timp se aflau în Elveţia, în același 
scop, copiii lui Dinicu Golescu și Const. Brăi- 
loiu :). Intorși în țară au răspândit tot mai mult coltura 
juridică franceză şi spiritul ei uraanitar. Și din ce în ce mai 
adânc pătrunde în gândirea păturii de sus principiile Drep- 
tului francez și se accentuează dorința de a-l folosi în felu- 
ritele aspecte ale vieţii. A fost trimis ca bursier și Moroiu 
în Italia pentru Drept. Acolo a învățat și Ște fan Fere- 


1) Andrei Rădulescu, Prailistul Flechtenmacher. p. 49 și 55. Mem. 
Acad. Rom., secț. ist., seria III, tom. I. 

23) Iorga N., istoria literaturii române sec. XIX, p. 30—31; Hurmuzachi 
Docum. X. Prefaţă, p. 63; P. Eliade, Histoire de l'esprit public en Roumanie au 
XIX-ème siècle, Andrei Rădulescu, Cercetări asupra învätämântului Drep- 
tului în Țara Românească fâră la 1865. 

chide, dar cei mai mulți luau drumul Franței, a cărei 
strălucire captiva. 

In preajma anului 1830 înrâurirea Franței câștigase foarte 
mult în lumea românească şi pe terenul Dreptului. Câţiva 
ani — mai ales în "Țara Românească — se constată şi cea 
Italiană, reprezentată prin Moroiu și Ferekide, dar 
în curând se desenează biruința celei franceze. 


%* T %* 

După 1830 influența franceză este vădită pentru oricine şi 
în continuă creştere. Cam dela acea dată am socotit că se poate 
vorbi de o nouă perioadă din timpul cercetat aci. 

Ocupația rusească dela 1828—1834 a adus elemente nouă 
pentru progresul acestei influențe. 

La începutul acestei perioade s'au întocmit şi pus în apli- 
care Regulamentele organice care sunt socotite Constituţiile 
celor două Principate 1). Deși la întocmirea lor s'a ținut seamă 
şi de Instrucţiunile rusești, ele — totuşi — cuprind o puternică 
influență franceză nu numai ca fond ci și ca formă 2). Astfel în 
organizarea Stătului exista Adunarea Obștească și Extraordinara 
Adunare Obștească, corpuri care se aseamănă cu ceea ce numim 
azi Parlament obişnuit și Adunare Constituantă sau Camere de 
revizuire. Aceste idei n'au putut fi luate de altundeva decât 
din Franța. De altă parte modul cum au lucrat acele Adunări, 
cunoscut din Analele Parlamentare; publicaţie care ar trebui 
mai folosită, arată că este înrâurit de ceea ce era în Franța. 

Principiul separaţiei Puterilor, de astădată înscris formal 
în Regulamente, se înfăptuește aproape în întregime. O 
mențiune specială se cuvine pentru organizarea judecăto- 
rească, care stă și la baza celei de astăzi şi care a fost influen- 
țată de cea franceză. In perioada regulamentară se înfăp- 
tueşte această organizare, stabilindu-se 3 grade de jurisdicție, 
ultima instanță judecând şi fondul. S'a înființat pentru 
câtva timp, în Muntenia și a 4-a instanță, Inalta Curte de 


1) Andrei Rădulescu, Centenarul Regulamentului Organic. Bucureşti, 1931. 

£} Unii termeni juridici au fost introduși atunci: sentenţie, replică de întâm- 
pinare, rezoane, delicte etc. Uneori se citează chiar cuvântul francez, de ex.: délit, 
în art. 258 Reg. Organic al Moldovei, 

revizie 1) dar s'a renunțat în curând la ea, probabil tot sub 
influența Dreptului francez. Se văd tendințe de a se apropia 
instanța supremă de rolul şi atribuțiile Casaţiei din Franța. 

In această vreme își are începuturile de organizare Corpul 
Advocaţilor, tot sub influența franceză 2), 

Tot în acea perioadă s'a plănuit și s'a făurit o bogată operă 
de legiferare, 'mai în toate domeniile. Şi aproape peste 
tot se descopere influența Dreptului francez, care începe a 
fi folosit chiar prin traducerea textelor. 

Oricât de bune erau pentru acea vreme pravilele dela în- 
ceputul secolului XIX, totuși din cauza cunoaşterii tot mai 
răspândite a Dreptului francez, care apărea ca un model 
superior, se simțea nevoia de a le modifica, de a le completa 
sau de a face altele, spre a se apropia de acel model. Au fost 
numite Comisii — și în Țara Românească și în Moldova — 
care au lucrat stăruitor ani de zile; şi avem dovada că prin- 
cipala lor călăuză era legislația franceză 3), ` 

S'au făcut — apoi —mai multe legi, fie pentru a pune în 
aplicare dispozițiile din Regulament, fie pentru a stabili 
rândueli nouă în diverse materii. 

Colecţiile speciale sau Buletinele oficiale stau martore ale 
acestor manifestări juridice; în care înrâurirea franceză își 
are, deseori, locul prim. 

Vom cita ca exemple. Din Ţara Românească: legea pentru 
desființarea protimisului, instituție veche care ajutase ca 
proprietățile, mai ales rurale, să nu iasă din mâinile familiei, 
sau vecinilor, instituție de mult ajutor în special pentru moș- 
neni și răzeși, dar care nu mai corespundea ideilor din codul 
francez, despre proprietatea individuală, deplină și exclusivă 
şi despre circulația bunurilor. Găsim — apoi — legi şi rândueli 
pentru iertarea de vârstă (emancipare), pentru punerea risipi- 
torilor sub îngrijirea Obşteștei Epitropii (ceva asemănător con- 
siliului judiciar din codul francez), scutirea de urmărire a unor 


1) « Anale Parlam. V, p. 488. 

2) Convorbiri Literare, XXXVI, p. 474. 

3) « Anale Parlam., II, p. 6 şi 56; p. 669—700; IV, p. 20; IX, I, p. 1130; VII, 
II, p. 866; Cf. Andrei Rădulescu, Cultura juridică românească în ultimul 
secol, p. 19—20. Acad. Rom., Discurs de recepție, LIII 

bunuri ale datornicului (dispoziții din pr. civ. fr.), pentru 
îndeplinirea datoriilor cu zapis, pentru mezaturi, pentru 
naturalizare (legile franceze corespunzătoare). 

La 1840 este pus în aplicare codul comercial care fusese 
tradus din cel francez de Moroiu, încă dela 1831, fusese 
revăzut de o comisie și apoi votat de Obşteasca Adunare. 

Când sguduirile revoluționare ale Europei, din 1848, se 
resfrâng şi în Țara Românească şi se întocmesc Actele 
dela Bucureşti şi dela Islaz, dacă nu textele dar ideile de 
libertate, egalitate și fraternitate ale Franței sunt cuprinse 
şi în paragrafele Valahilor dela Dunăre, care visează repu- 
blică, vieață nouă, propășire şi unire. Şi dacă mișcarea poli- 
tică este înnăbușită pentru câtva timp, influența franceză 
nu numai că rămâne dar devine şi mai puternică. Domni- 
torii Bibescu şi Știrbey, ei înşişi jurişti de școală 
franceză, deschid tot mai largi porțile acestei influenţe. Din 
domnia lui Știrbey, menționăm: o lege referitoare la 
închirieri şi arendări, care este aproape în totul capitolul 
respectiv despre locaţiune din codul civil francez; de asemenea 
codul penal, pentru care a fost folosit în cea mai mare parte 
codul penal al Franţei; de amintit — cu aceeaşi observație — 
codul penal ostășesc. 

Să amintim câteva și din Moldova. Și aci găsim introdusă 
emanciparea, tot după codul Franţei. S'a redus vârsta 
pentru majoritate dela 25 la 21 ani, deoarece — spunea le- 
giuitorul moldovean — « civilizația epohei şi educația ce 
astăzi se dă tinerimei trebue să coacă mintea tinerilor mai 
de grabă cum voiește leghislația Romanilor ». S'a mărginit 
dreptul de protimisis, sau modificat rânduelile privitoare la 
usucapiune, admițându-se ca în codul francez aceea de 10 
şi 20 ani și reducându-se aceea de 40 ani la 30 1). 

De relevat în deosebi legea din 1840 referitoare la Epi- 
tropii, care — vam dovedit aci că e luată din codul Franței 
şi a fost utilizată în actualul nostru cod civil 1). 


1) Andrei Radulescu, Cultura juridică românească în ultimul secol. 
p. 17—18. 

2 Andrei Rădulescu, Organizarea tutelei a minorilor în Dreptul ro- 
mânesc. « Analele Academiei Române », III; «Mem. S. Ist.» Seria III, Tom. XXIV. 

S'a tradus şi aci codul de comerț francez, dar n'a căpătat 
caracter oficial; totuși era întrebuințat, în manuscris pentru 
diversele pricini. 

Cât de puternică era influența franceză și în Moldova se 
vede mai vârtos din ideile cuprinse în celebra broșură dela 
1848 a lui Kogălniceanu: « Dorințele partidei naţionale în 
Moldova ». Este destul să cităm o parte din acele dorinţe, 
care erau aproape ale întregii pături mai luminate: 1. Nea- 
târnarea administrativă şi legislativă în toate cele din lăuntru, 
fără amestec al oricărei Puteri străine; 2. Egalitatea drepturilor 
civile şi politice; 3. Adunarea obștească compusă din repre- 
zentanții tuturor stărilor societăţii; 4. Domnul ales din toate 
stările societății; 5. Responsabilitatea Miniștrilor şi a tutu- 
ror funcționarilor în funcţiile lor; 6. Libertatea tiparului, care 
— afirma — n'a fost oprit ori mărginit niciodată și n'a avut 
«altă censură decât religia şi moralul public »; 6. Reprezen- 
tanța Țării, în tot timpul mandatului lor, să nu primească 
funcții, cinstiri sau răsplătiri dela Guvern; 7. Inchizeşluirea 
libertății individuale și a domiciliului, pentru toți Românii 
fără deosebire; 8. Intemeierea juriului pentru pricini politice, 
criminale și de tipar; 9. Desființarea pedepsei cu moartea 
şi a bătăilor; 10. Intemeierea ordinului advocaţilor și a pro- 
curorilor; 11. Reforma tribunalelor și inamovibilitatea jude- 
cătorilor; 12. Separația Puterii judecătoreşti în sensul ca 
Domnitorul să nu se mai amestece în justiție şi hotărîrile 
să nu mai aibă nevoe de întăritura sa; 13. Desființarea ori- 
căror tribunaluri și comisii excepționale, netolerate nici prin 
Reg. Org. dar de care totuși Guvernul se mai folosise; 14. Au- 
tonomie județeană și comunală. 15. Desființarea rangurilor şi 
privilegiilor; 16. Unirea celor două Principate 1). 

Aceste idei, pe care le-am întâlnit în parte şi în proiectul 
de Constituţie dela 1822 și în Regulamentele organice, in- 
traseră adânc în gândirea aproape a tuturor şi li se cerea rea- 
lizarea grabnică. Urmă la Domnie în Moldova Grigore 
Ghica, tot un pregătit în cultura franceză și dornic de reforme. 
In domnia lui se alcătui o lege a presei, după cea din Franța, 


1) Cf. I. Gruia, Dcrinţele partidei naţionale din Moldova din 1848. Bucu- 
reşti 1944. 


33 A. R, — Memoriile Secţiunii Istorice, Seria III, Tom. XXVII. 

și care nu diferea mult de cea din 1862. Tot atunci s'a 
încercat a se introduce juriul dar nu s'a reuşit pentrucă 
Sfatul Administrativ n’a primit; se cerea însă stăruitor şi 
de aceea peste câțiva ani Comisiunea Centrală lucrase un 
proiect. 

Afară de legi trebue să amintim Ofisele. domnești și cir- 
culările, în care abundă texte şi idei juridice franceze. Se- 
parația Puterilor nu era în totul introdusă prin Reg. Orga- 
nic iar după Convenţia dela Balta-Liman și mai puțin. Une- 
ori Domnul încă judeca şi, în genere, întărea hotărîrile ju- 
decătoreşti şi supraveghia mersul justiției. El mai avea şi 
dreptul de a supune Adunării Obşteşti proiecte, izvoade de 
interpretare sau completare a legilor, precum şi de a lămuri 
unele capete din pravile. Aceste atribuții lămuritoare le exer- 
cita prin așa zisele ofise. 

Pe lângă acestea, Logofătul Dreptăţii, avea dreptul să dea 
lămuriri, deslegări la întrebările ce i se adresau, instrucțiuni, 
de care instanțele erau datoare să țină seamă. 

Asemenea ofise şi circulări sunt foarte numeroase; buletinele 
oficiale, colecțiunile Haşnaş, Pastia și alte publicații sunt pline. 
Ele sunt foarte interesante pentru evoluția Dreptului nostru. 
Am atras de mult atenția în special asupra celor referitoare 
la distribuirea Justiţiei. Prin ele s'au introdus încetul cu încetul, 
din Franța, regulele de procedură civilă, în special. Cercetarea 
lor este necesară pentru cunoașterea acestei proceduri care a 
existat înainte de introducerea codului în 1865. Graţie lor 
s'au organizat cancelariile instanțelor după normele franceze, 
s'au deprins cu aceste norme funcționarii, care n'aveau cine 
ştie ce pregătire, s'a format o practică judecătorească şi s'a 
deprins publicul cu nouăle rândueli, aşa că la 1865 terenul 
era pregătit pentru ceea ce s'a legiferat atunci. 

Asemenea lămuriri au ajutat mult şi la facerea hotărîrilor 
după modelele franceze. Când se vor studia hotăririle, în 
deosebi ale instanțelor superioare — pronunțate în perioada 
Regulamentului — se va vedea evoluția lor din ce în ce mai 
pronunțată în sensul francez şi se va putea vorbi chiar de un 
început de jurisprudență românească, în care au fost folosite 
procedeele franceze. 

In această perioadă avem — oricât ar surprinde pe unii — 
şi începuturi de doctrină, desvoltate în spirit francez. Din 
ceea ce ni s'a păstrat trebue să menționăm câteva capitole 
în manuscrisele lui Flechtenmacher, care utiliza 
doctrina franceză 1). Avem — apoi — puține pagini din cursul 
lui Racoviță şial lui Brăiloiu, ținute la 1838 și 
în urmă și în care se vede iarăşi cultura franceză. Avem — 
însă — o lucrare de doctrină comercială, tipărită la București 
în 1842 de Gh. A. Manu și Roset-Bibica. Este 
întitulată Tâlmdâcirea cronicii comerciale, după metodul lui 
Braward Veirier, pentru întrebuințarea judecăto- 
rilor, a advocaților și a neguțătorilor. 

Această lucrare este un comentar al codului comercial după 
manualul profesorului de Drept Comercial dela Paris, P. 
Braward Veyricres. Erau în curent şi cu ideile și 
teoriile «care se găsesc în publicațiile franțuzești, cele mai 
de curând» care — spun ei — răstoarnă ideile de mai îna- 
inte; de aceea nu s'au lăsat impresionați de ele. Nu erau 
pretenţioşi; socoteau cartea 40 adunare de mai multe deslu- 
şiri franțuzești ce s'au arătat asupra Dreptului comer?ial »2). 

Și în lucrarea lui Bărbătescu asupra codului C a- 
ragea se simte oarecare influență franceză. Aceeași, dar 
mai pronunțată a fost în cursul de Drept civil al lui Costa- 
foru, deschis la 1851, în Gare se referă la autori francezi, 
în cursurile lui Bosianu, Boerescu şi alți profesori 3). 

In Moldova influența franceză a fost ceva mai slabă, poate 
şi din cauza celei austriace, care în Muntenia nu se constată. 
Totuşi, şi acolo este destul de accentuată. Din ceea ce s'a 
scris menționăm un curs de Drept Civil ținut pe la 1855—1857 
de Teodor Veisa. 

De amintit că întâlnim şi încercări de reviste juridice. 
După prima care însă n'a reuşit, alui Flechtenmacher, 
în revista Propășirea lui Ghica şi Kogălniceanu 


3) Andrei Rădulescu, Pravilistul Flechtenmacher. 1923. 

2) Andrei Rădulescu, Primele încercări de doctrină comercială în Ţara 
Românească. 1936. 

3) Andrei Rădulescu, Cecetăvi asupra învățământului Dreptului în 
Tara Românească până în 1864. 1912, p. 47 şi urm. Vestitorul românesc, 1851, 
supliment la Nr. 87, 


sp 

era destinată o secție pentru Jurisprudenţă. In ea găsim un 
articol « despre Ministerul Public » scris de Panait Balş 
şi în care se vede clar influența dreptului francez. Mai târziu 
se găsesc şi în alte publicaţii articole de Drept, formate sub 
aceeași înrâurire. 

Ceea ce a mărit această influență a fost mai ales învăță- 
tura Dreptului. Numărul tinerilor, care au mers în Franța 
a sporit continuu. După 1830, întâlnim ca jurişti pe Alex. 
Filipescu «Doctor în Drepturi», Ștefan Bălă- 
ceanu, Arghiropol, Const. Brăiloiu, Ra- 
coviţă, etc, 

In fruntea trebilor publice — şi chiar pe Tron — au ajuns 
persoane ca Bibescu, Știrbey, care învăţaseră știința 
legilor în Franța. Au fost trimiși acolo și bursieri, ca Bo- 
sianu, Costaforu, maipeurmă Boerescu, Vio- 
reanu şialții. Unii au învăţat dreptul în ţară, la şcoalele, 
care nu erau aşa de slabe cum ne închipuim și în care învă- 
țătura se resimțea mult de ce era în Franţa. 

In genere oamenii din pătura de sus au căutat să cunoască 
Dreptul francez, din legi și din cărți. Cităm între alții, pe 
Conache care întrebuința codul francez, iar un D. Ghica 
cumpărase la 1833 les sept codes francais. Nicolae Suţu, 
cunoștea legile franceze, Mihail Ghica şi atâţia alții 
cunoşteau și foloseau, cu destulă competență produsele juri- 
dice ale Franţei. 

După 1850 apar urme de influență a Dreptului din Belgia 
mai ales în Dreptul public, astfel cum am arătat în comuni- 
carea mea. Această influență, socotită ca o anexă a celei din 
Franţa, n'a scăzut de loc progresul influenței celei franceze, 
care se desvoltă din ce în ce mai mult. In acte, în memorii, 
în publicații, în activitatea judecătorească, în vieața publică 
se văd imediat urmele acestei influențe. Spiritul public era 
format şi călăuzit aproape în totul de concepțiile din Franța. 


* 
* %* 


Când s'a făcut îndoita alegere a lui Cuza — şi în urmă 
la 1862 Unirea deplină — influența juridică franceză era do- 
minantă și se constată aproape în toată organizația Statului 

în idei şi în vieața publică. Indată după această alegere, una 
din cele mai importante şi urgente probleme a fost unificarea 
legislativă. In domeniul Dreptului civil, de exemplu, s'au 
gândit — se pare — să introducă şi dincoace de Milcov 
Codul Calimach dar curând a fost părăsit acest gând. Era 
un acord unanim că mijlocul cel mai potrivit este să se intro- 
ducă legile franceze. In executarea acestei idei, la câteva luni 
după suirea pe tron a lui Cuza, în Octomvrie 1859, Mi- 
nistrul de Justiţie din Țara Românească, Gheorghe 
Creţeanu, a propus să fie introdusă cea mai mare parte 
din legislația Franţei și anume codul civil, procedura, codul 
comercial, penal, de instrucție criminală şi organizarea jude- 
cătorească. Poate că propunerea s'ar fi realizat, dacă împre- 
jurările ar fi fost mai prielnice. 

Când s'a întocmit în 1861 legea Curţii de Casaţie înscrisă 
în Convenţia de la Paris, s'au îndreptat spre legea franceză, 
afară de anumite părți luate din cea belgiană. 

După Unirea deplină din 1862, unificarea a fost pusă la 
ordinea zilei, pe primul plan, şi s'a numit, în acest scop, o 
Comisiune, care şi-a început activitatea, ocupându-se de 
codul civil, Fără a i se fi făcut vreo recomandaţie, ea a luat 
ca izvor principal codul Napoleon şi lucrând în 1862— 
1863, a alcătuit un proiect de cod civil pe baza celui francez. 

După lovitura de Stat dela 2 Mai 1864 și după numirea 
Consiliului de Stat, căruia îi revenea sarcina unificării, i s'a 
recomandat ca model pentru codul civil, proiectul de cod civil 
italian. Totuşi — cum se ştie — Consiliul n'a respectat voinţa 
Domnului ci a folosit codul Napoleon, în forma proiectului 
întocmit în 1862—1863. Mai tare decât Mesajul Domnesc era 
influența franceză, care stăpânea părerea tuturor că nu e lege 
mai bună şi mai potrivită pentru noi decât cea franceză 1). 

Și aproape în toată organizația cea nouă a Statului s'a 
urmat după ceea ce găseam în Franța 2). 


* 
* * 


1) Andrei Rădulescu, Șaizeci de ani de cod civil, Mem, Acad. Rom., 
secț. ist,, seria III, tom, VI. 

3) Andrei Rădulescu, Organizarea Statului în timpul domniei lui Cuza 
Vodă. 1932. 

Totul era pregătit spre a merge pe această cale. Mai ales 
ceea ce se făcuse după revoluția dela 1848 ne îndrumase 
întruna spre Franţa, a cărei strălucire culturală atrăgea și 
a cărei situație politică deştepta toate speranțele pentru viito- 
rul nostru. După Unire, în special, influența Dreptului 
francez este covârșitoare. Nu se putea concepe a face 
ceva mai bine decât a urma modelele din Franța. Era o 
stare de spirit, pe care cei de mai târziu, cu greu o 
înțelegem. 

Ceea ce s'a făcut la 1864—1865, când s'a dat Țării o orga- 
nizaţie după sistemul francez şi legi unitare, cu izvoare în 
cea mai mare parte franceze, n'a fost. produsul unui ca- 
priciu al Domnitorului sau al marelui său sfetnic Kogăl- 
niceanu, ori al unora dintre Membrii Consiliului de Stat, 
ci este rezultatul desvoltării, de -cel puţin 3 sferturi de veac, 
a influenței Dreptului francez, desvoltare în continuă creg- 
tere. Anii 1864—1865 reprezintă încheierea unei perioade în 
evoluția acelei influenţe. 

S'ar putea spune că influențele străine dar în special cea 
franceză, fiind prea puternică, a înnăbușit dreptul nostru 
anterior şi i-a împiedecat desvoltarea. Această părere, care 
are aderenți, este fără temeiu, în deosebi pentru perioada 
până la 1864. In acea perioadă, noi n'am fost niște simpli 
traducători ai legilor franceze, cum s'a făcut în parte la 
1864—1865. Am folosit texte, lucrări, dar mai ales idei. 
Este o diferență pronunțată între felul cum s'a exercitat înrâu- 
rirea Franţei până la 1864, la acea dată şi după. Până la 1864 
ne-am străduit să alegem mai cu seamă ceea ce am socotit 
mai necesar şi mai potrivit cu stările dela noi. Și normele 
pe care le-am luat, am căutat să le îmbinăm cu ceea ce aveam 
până atunci, să le apropiem de fondul nostru juridic şi să 
le înfățişăm în limba timpului, care — azi — ni se pare 
uneori curioasă dar care era a noastră şi în care găsim şi 
expresiuni foarte frumoase şi exacte, pe care le-am fi putut 
păstra. 

Privirea de total ne duce la concluzia că — în această pe- 
rioadă — am căutat nu să copiem servil, ci să adaptăm la noi 
Dreptul francez, 

De acum câțiva ani am numit perioada, de care m'am 
ocupat în această comunicare, perioada de adaptare. In prima 
ei parte până la 1830 influenţa a fost mai slabă şi adaptarea 
s'a făcut mai încet și mai greu, iar după 1830 influența fiind 
mai întinsă și mai variată, adaptarea a mers crescând în sensul 
că am introdus în Dreptul nostru mai multe norme franceze. 

Prin aceasta, însă, nu s'a împiedecat vieața şi desvoltarea 
Dreptului românesc. Ar fi greşit a se crede altfel. Cel puțin 
în perioada, de care ne-am ocupat — cea mai mare parte a 
Dreptului aplicat în ţările noastre a rămas Dreptul românesc, 
cu bază romană şi cu însuşirile lui originale. 

Poate că dacă s'ar fi continuat cu metoda de adaptare cu 
care se lucrase în aceste câteva decenii Dreptul românesc ar 
fi avut alt aspect. Imprejurările au impus însă altă soluție, 
unificarea urgentă, atât de necesară pentru vieața Statului; 
şi pentru asta au fost introduse, în măsura cunoscută, legile 
Franţei, spre care se îndreptase de multe decenii. De abia 
atunci s'a modificat Dreptul anterior. 

Dar nici rânduelile juridice dela 1864—1865, pentru care 
a fost folosit — așa de mult — Dreptul francez, n'au fost cu 
totul străine de sufletul românesc, cum se mai repetă, ches- 
tiune de care m'am ocupat mai pe larg în câteva lucrări. 
Nu este de admis ca toată lumea noastră să le fi cerut cu stă- 
ruință, să le fi primit cu entuziasm și, mai vârtos, să le fi 
păstrat, când putea să le înlăture după detronarea lui Cu za, 
să le fi păstrat și aplicat atâtea decenii, peste câteva luni 80 
de ani, să le fi desvoltat, să le fi apropriat și naționalizat. 

De altă parte nici după 1864 influența franceză, așa de 
întinsă și adâncă, n'a fost un obstacol, pentru progresul 
Dreptului românesc. Studierea ei, în chip complet, ceea ce 
nu se poate cuprinde în acestă comunicare, arată că departe 
de a împiedeca, a ajutat mult evoluția Dreptului nostru și i-a 
înlesnit drumul şi spre creaţii originale. 

Ca orice înrâurire străină, de sigur că a contribuit la anumite 
abateri din calea istorică pe care se desfășura vieața Drep- 
tului românesc, de sigur că a introdus anumite idei și forme 
care la început nu erau sau nu păreau în totul potrivite cu 
ale noastre. Dar asemenea fenomene s'au întâmplat şi la alte 

popoare, iar uneori sunt necesare astfel de abateri, uneori 
chiar salturi pentru a îndrepta neajunsurile trecutului și 
a intra în rândul Statelor mai civilizate. 

Influența franceză, afară de foloasele juridice propriu zise: 
texte, organizații, jurisprudență, doctrină — ne-a deschis și 
orizonturi nouă în concepții şi ne-a dat putinţa să avem un 
Drept romanic, prin care ne-a apropiat şi mai mult de popoa- 
rele de care suntem legați prin origine, spirit, prin limbă şi 
prin Drept. 

Ar fi de dorit să se cerceteze cu mai multă stăruință efec- 
tele ei pentru vieața noastră din sec. XIX. Nu se pune în 
destulă evidență această înrâurire în mișcările şi actele mari 
din acea vreme, în răspândirea ideilor despre drepturile 
noastre ca Stat, ca Națiune ori ca indivizi. Se atribue uneori 
prea mult operelor literare, politicii, culturii în genere şi nu 
se accentuează suficient că aproape în tot ce s'a realizat au 
avut mare rol şi concepțiile juridice ale Franței. 


* 
* % 


Incă de pe la începutul sec. XIX într'o sporire neîntre- 
ruptă și tot mai luminoasă, influența franceză a contribuit, 
ca niciuna alta, la propășirea Dreptului românesc. 

Am căutat să probez că a existat o influență franceză, cu 
mult înainte de 1864, destul de însemnată, şi că opera de 
unificare, atât de necesară pentru consolidarea unirii, unifi- 
care realizată la 1864, pe baze franceze a fost triumful acestei 
influențe. 

Cele expuse aci — chiar în chip așa de sumar — sper că 
pot face această dovadă, așa cum am voit să arăt. 

Prin aceste constatăvi se vădeşte încă un aspect — și din cele 
mai puternice — al influenței din Franţa, căreia îi datorim 
atât de mult în desvoltarea noastră contemporană. 

SERIA III _Lei_ 
TOMUL I, (1922—23) 19.000 
'TOMUL II, (1923—24) 12.000 ` 
TOMUL III, (1924—26) l : l poes 
TOMUL IV, (1924) . 14.000 

TOMUIL XVII, (1935—36) i 12.000 

dovei, în lumina ncuălor cercetări . . . . s soe . . . . . . . o 1.200 
2. GHEORGHE I. BRĂTIANU. Roman şi Vlachata în tradiţia istorică 
a descăiecatului Muldovei E a e ae Adria. lot ara at D o Sie a 700 


„N. BĂNESCU. Nicolae Iorga, martir al libertăţii popoarelor . . . . 1.000 


3 

4. GENERALUL R. ROSETTI. Proiecte de operaţiuni în anii 1876-1878 6o00 

5. GHEORGHE I. BRĂTIANU. Tradiția istorică despre voivodatele 
românești din Ardeal  .. . s . .  . . . . ... e a za oa 1.500 

6. ION I. NISTOR. Legăturile cu Ohrida şi exarhatul plaiurilor . . ~ 


Lei 

9. GHEORGHE I. BRĂTIANU. O nouă mărturie (1277) despre un Voi- 

p; ii vodat Moldovenesc în veacul al XIII-lea . . . . esee e 500 
10. M. BERZA. Ştiinţă și metodă istorică în gândirea ui "Nicolae Iorga 2300 
11. EMIL LĂZĂRESCU. Despre Voivodul Românilor din 1307—1308 . 500 
12. ION I. NISTOR. Relaţiile principiilor Caragheorghe și Miloș Obrenovici i 

cu Țara Românească setea ai dei a aer 0 ie de: e . 1100 
13. ION I. NISTOR. Ravagiile epidemiilor de ciumă şi holeră şi institüirea 

cordonului carantinal la Dunăre ..... . . . . . 1. . . e a. 1500 
14. C. MARINESCU. Săbii Brâncoveneşti . . . . © a. 900 
15. ANDREI RĂDULESCU. Influenţa franceză asupra dreptului: român 

până la 1864 ... . . . . . . . . . . . . . ... . . . . . . 800 

